
Cititorilor mei... 


Public acum volumul 2 al interviurilor de lucru pe care 
le-am luat în vederea documentării şi scrierii cărţilor despre 

revoluţie. în 2004 mi s-a recomandat de acad. Florin Constan- 

* 

tiniu să public o parte dintre interviuri pentru a putea face tri¬ 
miteri în lucrare la texte necesare cercetării istorice. Atunci 
am hotărât publicarea volumului Interviuri despre revoluţie , 
dar ca Index, adică, aşa cum se practică în istoriografia occi¬ 
dentală, drept referinţă pentru corpul tratatului Istoria lovitu¬ 
rilor de stat în România (4 volume). Celelalte interviuri, ca şi 
un număr de documente, au fost predate de mine Bibliotecii 
Institutului „Nicolae Iorga” din Bucureşti şi puse astfel la dis¬ 
poziţia cercetătorilor şi istoricilor. Astăzi, le dau publicităţii 
pentru a completa nu numai imaginea surselor de Istorie ora¬ 
lă pe care le-am avut la dispoziţie, ci şi pentru completarea 
imaginii cititorilor despre evenimentele din decembrie 1989 
şi care au urmat. 

Conţinutul interviurilor şi al corespondenţei poştale sau 
prin Internet este autentic. Istoricul nu a intervenit sub nici o 
formă în conţinutul intervenţiilor celor intervievaţi. Metodele 
de luare a interviurilor au fost două: prin notare directă, vizibi¬ 
lă sau stenografiere şi prin înregistrare audio. Toate stenogra¬ 
mele (cu excepţia uneia, ca urmare a decesului martorului) au 
fost puse la dispoziţia celor intervievaţi. De la caz la caz, de 
la o personalitate la alta, acestea au menţinut textul în forma 
sa originală sau au făcut modificări. Aceste intervenţii nu au 
fost întotdeauna retractile, ci au conţinut completări, precizări, 
clarificări necesare. Ca simptom şi conjunctură, precizez că 
unele persoane intervievate în cursul anului 2003 au vorbit 
relaxat, fără vreo presiune politică, dar, o dată cu alegerile 
din 2004, nu au mai recunoscut ceea ce au declarat, solicitând 

chiar modificarea declaraţiilor sau distrugerea lor. Am primit 
rugăminţi şi ameninţări, a fost declanşată prin presă o campa¬ 
nie murdară împotriva mea pentru a mă denigra şi intimida, 
pentru a diminua sau anula credibilitatea informaţiilor istorice 
prezentate şi analizate de mine în lucrările despre evenimente¬ 
le petrecute între 14 decembrie 1989 şi 20 mai/19 iunie 1990. 
Această atitudine mă convinge că în interviuri au spus adevă¬ 
rul lor personal, cu mai multă sau mai puţină subiectivitate, şi 
că, prin întrebările mele, am atins nivelul mărturiei credibile. 
Totodată, reacţia unora dintre personajele evenimentelor din 
decembrie 1989 mă face să cred că au lucruri grave de ascuns, 
legate de moartea a 942 de români nevinovaţi, după ce Nico- 
iae Ceauşescu a fost îndepărtat de la putere. 

Alex Mihai Stoenescu 

EUGEN MIHAESCU 


Celebru grafician, consilier prezidenţial, ambasador al 
României la UNESCO. A făcut parte din rândurile per¬ 
sonalităţilor române din străinătate care au protestat şi 
acţionat împotriva regimului Ceauşescu. 


Scrisoare din 26 august 2014 

DUPĂ 25 DE ANI 

Când privesc acum în urmă - ca un bătrân care îşi „cântăreş¬ 
te 44 tinereţea - după 25 de ani de când am decis să mă implic în 
procesul de „transformare 44 a României, nu regret că l-am ajutat 
din răsputeri pe Silviu Brucan, dar regret că l-am sprijinit pe 
Ion Iliescu. Dacă primul, care poate a fost un personaj odios, 
şi-a dus la îndeplinire misiunea şi ne-a scăpat, la propriu, de 
Ceauşescu, Ion Iliescu, în schimb, nu a făcut nimic cu adevă¬ 
rat pentru România, ci s-a preocupat doar să păstreze puterea 
pentru el şi pentru gaşca de nomenclaturişti de rangul doi, care 
a profitat şi s-a îmbogăţit pe spinarea ţării. Din această cauză, 
dar şi din cauza imobilismului acestui popor care nu ştie de¬ 
cât să îndure, s-au irosit toate speranţele noastre că România se 
va schimba vreodată. Dacă Brucan şi-a spălat păcatele răstur- 
nându-1 pe Ceaşescu şi asumându-şi lichidarea lui, Iliescu, un 
comunist „luminat 44 , cum părea atunci când l-am cunoscut la 
sfârşitul anilor ’50, şi-a anulat toate faptele bune din tinereţe în 
cele patru mandate de preşedinte al României. 

Când Silviu Brucan a apărut în uşa apartamentului meu din 
Manhattan în vara anului 1988, eram „copt 44 ca să-l primesc 
şi să mă înrolez alături de el în lupta împotriva lui Nicolae 
Ceauşescu. Scurta mea vizită la Bucureşti în 1986, când m-am 
întors în ţară după aproape 20 de ani ca să-mi văd mama bolna¬ 
vă, a fost pentru mine un şoc. Am văzut cu ochii mei dezastrul 
şi am înţeles că dictatorul demola România la propriu. Şi asta 
în contrast cu imaginea favorabilă pe care Ceauşescu o avea 
în presa Americană cu preţul unor cheltuieli fabuloase. Câţi 

bani au cheltuit pentru el serviciile prin Direcţia de Informaţii 
Externe nu vom şti probabil niciodată. Mi-am dat seama atunci 
că desenele mele anticeauşiste nu sunt de ajuns şi am început, 
cu o răbdare tenace, să-i demolez imaginea. M-am apucat ca un 
cariu să sap galerii în piciorul tronului lui Ceauşescu, sperând 
că îl şubrezesc şi, într-o zi, se va prăbuşi. Cu migală făceam 
dosare în care burduşeam zeci de articole apărute în presa euro¬ 
peană - mai activă - şi le lăsam apoi prietenilor mei ziarişti ca 
să vadă ororile din România. Nu mai era suficient să-mi descarc 
ura împotriva lui Ceauşescu în desene politice şi am decis că 
trebuie să fac ceva concret. Nu ştiu de ce americanii îl ţineau în 
braţe. Poate au crezut în politica externă duplicitară a României 
şi au sperat că au un personaj în estul Europei cu ajutorul căruia 
îi pot sâcâi pe ruşi. 

Trecuse un an de la vizita mea în România şi, în fine, în 
noiembrie 1987, am aflat că^ s-a întâmplat ceva: s-au revol¬ 
tat muncitorii de la Braşov. înnebuniţi de foame şi injustiţie, 
muncitorii au ieşit în stradă, au aruncat portretele tiranului şi 
au ocupat Comitetul Judeţean de Partid. O ştire de trei rânduri 
în ziarele americane despre o răzmeriţă la Braşov, în România. 
Trei rânduri, nimic în plus! Dar ce fericire pentru mine! Am 
fost conştient că, tocmai pentru că s-a pus capacul atât de strâns 
peste marmită, ea va exploda cât de curând. Apoi a apărut în 
presa americană declaraţia de protest semnată de Silviu Brucan. 
A fost pentru prima şi ultima oară când am apreciat limbajul 
de lemn, deoarece cuvintele pe care le întâlneai zilnic în presa 
română erau folosite de această dată de un comunist sadea, care 
se exprima în apărarea clasei muncitoare: „Recentul decret cu 
privire la energie, de fapt, cere muncitorilor să se sinucidă prin 
îngheţare în apartamentele lor.“ Nu aveam nicio simpatie pen¬ 
tru Brucan; mi se părea un personaj ocult, gata să tragă sfori, 
foarte apropiat de Gheorghe Gheorghiu-Dej. Dar, indiferent ce 
credeam eu despre el, în momentul în care am aflat că Brucan 
este reţinut la Bucureşti cu domiciliu forţat, m-am dus la Ray 
Cave - redactor-şef la „Time Magazine 44 pentru care aveam de 
făcut o copertă - şi l-am implorat să scrie câteva rânduri despre 
bătrânul profesor care era în pericol de moarte. Sunt convins 
că articolul care a apărut în revistă la insistenţa mea i-a salvat 
viaţa lui Silviu Brucan. Ulterior, cred că acesta a aflat despre 

intervenţia mea de la Irina Cajal, fiica preşedintelui Comunităţii 
Evreieşti de la Bucureşti şi soţia lui Minu, fiul nomenclaturistu- 
lui Gaston Marin. Pe cei doi i-am ajutat în 1986 când au decis 
să rămână în SUA şi de aceea îmi cunoşteau adresa şi numărul 
de telefon. Am fost surprins să aud în receptor o voce caver¬ 
noasă într-o dimineaţă devreme, la sfârşitul verii anului 1988. 
Era Silviu Brucan în persoană, aflat la New York, dornic să mă 
vadă. Am acceptat şi n-am apucat să-mi termin duşul când l-am 
auzit sunând la uşă. Am rămas perplex. în mod normal, ar fi 
trebuit să fiu anunţat de portarul clădirii în care locuiam că am 
un vizitator. Probabil că Brucan telefonase din apropiere, dar 
nu puteam înţelege cum a făcut de a trecut de paznic şi a ajuns 
direct la uşa mea, la etajul 34, decât după ce am deschis şi l-am 
văzut stând în prag: o apariţie anacronică, un bătrânel purtând 
pe cap o pălăriuţă tipic americană - o aşa numită „porky-hat" - 
într-un costum de vară albastru deschis, croit în anii ’60, pe 
vremea când era ambasador la ONU, uşor uzat la umărul care 
se freca de peretele şifonierului, cu espadrile bleumarin în pi¬ 
cioare. Arăta ca un bătrân evreu venit din Long Island ca să-şi 
vadă copilul în Manhattan şi, din această cauză, nu-1 oprise nici 
portarul care l-a confundat cu unul dintre locatari. Brucan s-a 
instalat rapid în apartamentul meu, ocupând sofaua de unde 
putea admira oraşul prin fereastră şi Empire State Building în 
toată splendoarea. Mi-a cerut să-i spun „Tache", numele său 
conspirativ din ilegalitate, s-a oferit să mă „prelucreze" şi mi-a 
aruncat o privire albastră, tăioasă ca o lamă din oţel. Iar eu aşa, 
dintr-odată, am ştiut că-1 am în faţă pe călăul lui Ceauşescu. 
I-am demonstrat că sunt gata „prelucrat" arătându-i dosarele cu 
articole împotriva tiranului, adunate cu răbdare. 

Brucan mi-a spus că a venit la New York pentru o intervenţie 
chirurgicală şi eu am fost conştient că intenţiona să se instaleze 
la mine pe toată perioada. Nu mi-a cerut asta direct, iar eu am 
acceptat tacit, nu l-am întrebat cum de l-a lăsat Securitatea să 
plece, ba chiar m-am transformat în infirmieră şi bucătăreasă, 
dornic să-l ajut să se înzdrăvenească şi să-i ofer tot ceea ce avea 
nevoie pentru a-1 dărâma pe Ceauşescu de la putere. Eram sigur 
că are forţa pentru a izbuti. Omul acesta era din titan, dintr-o 
materie atât de dură, încât mi-1 şi imaginam pe post de torpilă, 
făcând ditamai gaura în Ceauşescu. In timpul convalescenţei 

sale, am făcut tot ceea ce era necesar ca să ajungă în formă opti¬ 
mă pentru a se lansa împotriva tiranului. îl îngrijeam şi îl răsfă¬ 
ţăm ca un lunetist care îşi curăţă arma şi o unge ca să nu prindă 
rugină. Iar Brucan, în ciuda bolii, era foarte activ. Când nu se 
mişca prin apartament, respectând recomandările medicilor, 
stătea întins pe canapea, întotdeauna cu un carneţel în care scria 
de zor sau dădea telefoane. Pe sofaua mea a compus „Scrisoarea 
celor şase“, de la telefonul meu şi-a aranjat vizita la Londra şi, 
mai ales, pe cea de la Moscova. L-am auzit într-o zi vorbind 
ruseşte şi, după aerul mulţumit pe care-1 afişa, am fost sigur că 
reuşise să-l găsească pe vechiul său amic Anatoli Dobrinin, un 
important diplomat sovietic, care i-a explicat cum să procedeze 
pentru a obţine viza de intrare în URSS. Brucan a trimis actele 
prin poştă şi a primit „zapiska 44 , prinsă cu o clemă de paşaport 
pe adresa apartamentului meu. 

a 

In ianuarie 1990, când l-am revăzut pe Brucan în clădirea 
din Piaţa Victoriei, unde era instalat „Guvernul Provizoriu 44 al 
FSN, l-am întrebat despre călătoria de la Moscova. Cred că a 
fost pentru prima şi ultima dată când bătrânul mi-a împărtăşit 
un secret important (bănuiesc chiar că era menit altor „urechi 44 
decât ale mele): da, îl întâlnise atunci, în 1988, pe Gorbaciov 
care îl asigurase de sprijinul său, dar îi ceruse să păstreze dis¬ 
creţie totală, ameninţându-1 că, dacă va divulga ceva, el va nega 
că întrevederea avusese loc. îmi amintesc că l-am întrebat pe 
Tache ce a discutat cu Gorbaciov şi am primit un răspuns care 
m-a făcut să zâmbesc: „Despre Caucaz! 44 

Brucan a păstrat o foarte mare discreţie în legătură cu de¬ 
mersurile pe care le-a făcut în America înainte să vină la New 
York. Cu mare greutate mi-a povestit despre întâlnirea lui cu 
Irina Cajal şi Minu Marin sau despre cea cu fiica ambasadoru¬ 
lui ceauşist Comeliu Bogdan. Cred că se întorsese undeva în 
timp, pe vremea când, în ilegalitate, răspundea de publicaţiile 
Partidului Comunist. Din acelaşi motiv, cred că a păstrat sub 
tăcere şi rolul pe care l-am jucat eu. Casa mea a fost pentru 
el ceea ce se numeşte în spionaj „un sanctuar 44 . Era liber să se 
întoarcă de câte ori avea nevoie, era primit şi îngrijit fără să i 
se ceară vreodată ceva. S-a folosit de mine şi de faptul că lu¬ 
cram în presa americană. într-un târziu, prin toamna lui ’88, 

după ce şi-a adunat puterile, Brucan a fost gata să îşi înceapă 
turneul prin Europa. înainte de plecare, mi-a precizat misiunea: 
curând urma să primesc un document de o importanţă capita¬ 
lă, pe care trebuia să-l duc la „ziarele mele 44 . Am ştiut imediat 
că „mecanismul 44 fusese pus în mişcare, iar eu devenisem una 
dintre rotiţe. Nu-mi păsa că sunt manipulat. îl uram atât de tare 
pe Ceauşescu, încât aş fi fost în stare să mă fac frate şi cu dra¬ 
cul numai să ştiu că am scăpat de tiran. Când l-am condus pe 
Brucan la aeroport şi l-am văzut îndreptându-se spre avion fără 
să se întoarcă sau să-mi facă un semn prietenesc, îmi părea că 
aud în urechi ticăitul bombei cu explozie întârziată trimisă pe 
adresa lui Nicolae Ceauşescu. Scrisoarea celor şase mi-a par¬ 
venit în primele zile ale lunii martie 1989, francată din Statele 
Unite. Mi-am îndeplinit misiunea şi eu, ducând-o în mare grabă 
la „The New York Times 44 

Nu am încetat să lupt pentru a schimba buna imagine pe care 
Ceauşescu o avea în Occident. De altfel, când a avut loc întâl¬ 
nirea de la Malta din 3-5 decembrie 1989, unde George Bush şi 
Mihail Gorbaciov s-au înţeles în privinţa Europei de Est şi a uni¬ 
ficării Germaniei - soarta ţărilor socialiste fiind decisă atunci - 
americanii acceptaseră încă din noiembrie să negocieze cu 
Marin Ceauşescu, fratele dictatorului, la Viena, salvarea între¬ 
gii familii în caz de nevoie. Am citit despre aceasta mai târziu, 
într-un articol publicat pe 6 mai 1990 de „Washington Post 44 . 
URSS primise undă verde pentru a provoca schimbările din estul 
Europei. Totul a decurs paşnic, numai Ceauşescu s-a opus. Nu 
ştiu dacă scenariul „Revoluţiei 44 române - care seamănă teribil 
cu cel al Revoluţiilor Portocalii sau cu Primăvara Arabă de mai 
târziu - este o invenţie a CIA sau a KGB. Mai curând, pare că 
a rezultat în urma unei colaborări dintre cele două servicii. Dar 
ştiu că, în momentul în care situaţia din România s-a complicat 
pentru că au apărut „teroriştii 44 , şeful Departamentului de Stat, 
James Baker, i-a cerut ministrului de externe sovietic, Eduard 
Shevardnadze, ca URSS să intervină cu trupe la Bucureşti şi 
a fost refuzat. După executarea lui Nicolae Ceauşescu, nepo¬ 
tul lui, Daniel, fiul lui Valentin, a emigrat în SUA împreună cu 
mama sa, Iordana Borilă, unde au locuit până de curând. 

în primăvara lui ’89, Tache a fost „deportat 44 în Dămăroaia 
în urma publicării „Scrisorii celor şase 44 . Cu o recomandare, am 

ajuns la parlamentul Marii Britanii. Am fost primit de un politi¬ 
cian important şi am încercat să-i atrag atenţia asupra lui Silviu 
Brucan care era izolat, nu avea de niciunele şi, mai ales, nu avea 
acces la medicamente. Am profitat ca să pledez pentru schim¬ 
barea atitudinii Vestului faţă de tiranul de la Bucureşti, plim¬ 
bat în caleaşcă de prea graţioasa sa Majestate Elisabeta a Il-a. 
Parlamentarul m-a întrerupt agasat şi m-a întrebat cine mă tri¬ 
mite, în numele cui vorbesc eu, cunoscutul grafician de la „The 
New York Times". Exasperat de atitudinea sa superioară şi uşor 
plictisită, i-am replicat că eu am mandat să vorbesc în numele 
celor douăzeci de milioane de români care au căluşul în gură. 

Nu mult după plecarea lui Brucan, am primit vizita unui alt 
personaj, unul dintre puţinii disidenţi pe care i-a avut România. 
Despre Mihai Botez şi scrisorile sale adresate postului de radio 
„Europa Liberă“, citisem în presa franceză, în ,,L’Express" şi 
în „Le Point", care îi făcuse portretul şi îl prezentase ca pe un 
Saharov al României. După părerea mea, textele sale erau prea 
blânde şi criticau sistemul mai mult din punct de vedere eco¬ 
nomic, ferindu-se să îl atace direct pe Ceauşescu. Mihai Botez, 
un eminent matematician, a decis într-o bună zi că nu mai poa¬ 
te să tacă şi să se prefacă. Trebuia să spună pe şleau că viaţa 
în România era insuportabilă. Scrisorile care au fost citite la 
„Europa liberă“, dar şi întâlnirile repetate cu un diplomat britanic 
l-au adus în atenţia Securităţii. Nu a fost pus în detenţiune, ci dus 
şi interogat zilnic la Rahova. Mihai Botez a ajuns în America în 
urma intervenţiilor fostului secretar al Departamentului de Stat, 
George Schultz. Acesta a făcut presiuni asupra lui Ceauşescu, 
determinându-1 să-i dea drumul iui Botez să plece ca profesor 
invitat cu o bursă la Smithsonian Institution din Washington, 
într-una din zile, mi-a telefonat la New York ca să mă anunţe, 
disperat, că preşedintele Bush senior urmează să facă o vizită la 
Budapesta şi intenţionează să se oprească două-trei ore pe aero¬ 
portul de la Otopeni ca să-l întâlnească pe Ceauşescu. Când am 
auzit asta, am fugit din nou la Ray Cave, la „Time" şi am căzut 
literalmente în genunchi, implorându-1 să scrie ceva împotriva 
lui Ceauşescu, „acest Noriega din estul Europei“. I-am explicat 
că dacă Bush se întâlneşte cu dictatorul, îi conferă credibilitate 
şi poporul român nu se va mai ridica niciodată. Ray m-a ascultat 
şi a publicat în rubrica sa „Cuvântul editorului" un articol în 

care a folosit exact expresia pe care i-o sugerasem. Urmarea a 
fost că preşedintele american nu s-a mai oprit la Bucureşti, ci 
a vizitat numai lagărele de emigranţi români din Ungaria, iar 
George Schultz - din reşedinţa căruia îmi telefonase Botez - i-a 
reproşat acestuia indiscreţia pe care o făcuse împărtăşindu-mi 
mie, „nebunul ăla 44 , planurile lui Bush. N-am aflat niciodată al 
cui telefon era ascultat: al meu sau al lui Schultz. 

Mihai Botez mi-a povestit multe despre „interviurile 44 sale de 
la Securitate. Era profund impresionat de întâlnirea sa cu gene¬ 
ralul Iulian Vlad, dar eu am reţinut doar interogatoriul referitor 
la înfiinţarea Partidului Naţional Ţărănesc. Şeful Securităţii l-a 
întrebat pe Botez dacă se întâlnea cu diplomatul britanic pentru 
a primi banii trimişi de Ion Raţiu, necesari finanţării formaţiunii 
politice. Ani de zile mai târziu, când am revenit în România în 
ianuarie 1990 şi am văzut haosul din care a renăscut partidul lui 
Coposu, mi-am amintit cuvintele generalului: „Dumneata vrei 
să reînfiinţezi Partidul Naţional Ţărănesc, domnule profesor? 
NOI vom face asta, dar atunci când va sosi momentul! 44 

în noiembrie 1989, în timpul desfăşurării congresului PCR 
de la Bucureşti, jurnalistul Horia Puşcaşu de la postul de ra¬ 
dio „Vocea Americii 44 a programat emisiuni cu personalităţi 
din diaspora. Am fost invitat şi, pentru mine, acest interviu a 
funcţionat ca o supapă, mi-a dat prilejul să eliberez o parte din 
energia pe care o acumulasem în acea perioadă în care eram 
covârşit de sentimentul neputinţei. Am avut atunci o premoniţie 
în ceea ce priveşte trădarea Securităţii când am spus: „Zadarnic 
se înconjoară Ceauşescu de slugi linguşitoare, cei care se reped 
cu mâneca hainei să şteargă scaunul, înainte ca tiranul să se aşe¬ 
ze cu fundul, pot, cu aceeaşi mişcare umilă, să mişte jilţul din 
loc şi hop! Şeful e jos! De, riscurile meseriei de tiran! (...) Vine 
chiar o vreme când şi lemnul din coada securii îşi aduce aminte 
că şi el tot din pădure vine şi atunci coada de topor se frânge ca 
o surcică! 44 M-am aprins şi am început să îndemn la revoltă, iar 
cuvintele mele au fost cât pe ce să-l coste slujba pe bietul Horia 
Puşcaş: „Valul din adâncurile oceanului este invizibil la supra¬ 
faţă. Apa este nemişcată. Liniştea e aparentă. E aşa de linişte 
că auzi grâul încolţind. E liniştea dinaintea furtunii, când nici 
o frunză nu se mişcă şi vântul nu adie (...) O acţiune imediată 

şi hotărâtă, care să curme starea dezastruoasă din România se 
impune. Singurul lucru bun ar fi dacă, de data asta paşnic, tira¬ 
nul le-ar lua urma lui Hoenecker şi lui Jivkov, dar mă tem că, 
în cazul lui, va fi nevoie de o cămaşă de forţă. Numai atunci se 
va face un mare pas înainte şi vom ieşi din imobilismul impus 
de Era întunecimii! Vom ieşi ca vechii creştini din catacombe 
şi se va face lumină şi căldură şi, în fine, ne vom întoarce la 
civilizaţie, trezindu-ne dintr-un coşmar, întrebându-ne: Cum a 
fost cu putinţă?" 

La începutul lunii noiembrie 1989 au început „manifestaţi i le" 
anti Ceauşescu din faţa Misiunii României pe lângă Organizaţia 
Naţiunilor Unite. Pretenţioasă denumire pentru minusculul 
grup de oameni care agita pancarte şi striga lozinci. M-am ală¬ 
turat şi eu împreună cu toţi prietenii mei, încercând să îngroşăm 
rândurile. Timp de două luni, între orele 18 şi 20 - pentru atât 
se obţinuse autorizaţie de la poliţie - câţiva români ţipau cât îi 
ţinea gura, în mijlocul Manhattanului: „Jos Ceauşescu!" Cred 
că ne-am adunat vreo cincizeci, erau mai mulţi poliţiştii care 
aveau sarcina să ne păzească. Am chemat de câteva ori televi- 
ziunile să vină să ne filmeze, să ne intervieveze, să ne întrebe 
ce vrem. Nu a venit nimeni până nu au izbucnit evenimentele 
de la Timişoara. Abia atunci a acceptat CNN-ul să vorbească cu 
noi şi a transmis imagini cu manifestanţii din New York despre 
care s-a crezut că sunt înregistrate în România. Apoi am urmă¬ 
rit cu febrilitate şi îngrijorare evenimentele, m-am îngrozit de 
atrocităţile de care auzeam sau citeam că s-au comis în oraşul 
de pe Bega. în noaptea de 21 spre 22 decembrie, am „ascultat" 
la telefon răpăielile armelor automate şi clopotul Mitropoliei cu 
sentimentul că asist în direct la Revoluţie. 

După ce a „fugit" Ceauşescu şi a început manipularea cu 
„teroriştii" era greu să-ţi păstrezi cumpătul, să nu te laşi furat de 
ficţiune. De altfel, n-am crezut niciodată că Ceauşescu a fugit 
cu elicopterul - tiranul era un ticălos, dar nu era un laş - am fost 
sigur că l-au arestat în clădirea CC-ului şi l-au pus undeva bine, 
sub paza armatei. Când am văzut pe CNN imaginile cu elicop¬ 
terul alb decolând de pe acoperişul clădirii în nasul revoluţiona¬ 
rilor, mi s-a părut că asist la o scenă cunoscută. Semăna al naibii 
de bine cu scena îmbarcării ultimilor americani la Saigon, pe 

acoperişul ambasadei, în aprilie 1975. Cred că scena asta i-a 
plăcut mult şi regizorului Sergiu Nicolaescu şi de aceea a intro- 
dus-o în scenariu... A trebuit să treacă mult timp ca să înţeleg că 
Tache intuia corect când îmi spunea că „teroriştii 44 nu au apărut 
ca să încerce să-l elibereze pe Ceauşescu, ci ca să pună pute¬ 
rea în mâna celor care îl doborâseră în fapt pe tiran: securiştii. 
Arestarea generalului Iulian Vlad, la ordinul lui Brucan, le-a în¬ 
curcat socotelile. Cât priveşte procesul iui Nicolae Ceauşescu, 
pe care unii îl consideră injust, consider că a fost judecat şi con¬ 
damnat cu Justiţia 44 lui, cea în care avocatul îşi acuză propriul 
client. Sunt convins că acelaşi lucru se va întâmpla şi celor care 
au deţinut puterea în toţi aceşti 25 de ani. Justiţia română nu este 
imparţială, legată la ochi, ci este infirmă, doar chioară. 

Obsesia mea însă era să ajung cât mai repede la Bucureşti. 
Nu am reuşit înainte de jumătatea lunii ianuarie 1990. Ceea ce 
se întâmpla în acele zile, în România, era un „spectacol 44 . Toată 
ţara stătea ore şi ore în şir cu ochii lipiţi de ecran, privind la 
televizor. Nu ştiu când mai aveau timp să muncească, pentru 
că ocupaţiile principale erau privitul şi comentatul. Ah, am ui¬ 
tat ocupaţia manifestatului! Când nu se duceau la TVR ca să 
apară pe sticlă şi „să transmită mesaje pentru ţară 44 , îşi luau un 
steag şi porneau să manifesteze, unii încolo, alţii încoace. Unii 
împotriva comuniştilor, alţii pentru linişte! O dezordine bine or¬ 
ganizată! O parte din cioburile marii farfurii numită PCR, care 
acum se coagulase în partide ce se revendicau din cele istorice, 
încerca, în stradă, să răzbune frauda din 1946, când comuniştii 
le furaseră victoria din alegeri. Frontul Salvării Naţionale, trans¬ 
format în partid, cerea linişte şi, pentru asta, chema muncitorii 
în ajutor. O vânzoleală continuă frământa oraşul şi locuitorii săi. 
Şi, în timpul acesta, televiziunea se transformase într-un fel de 
scenă turnantă, pe care apăreau şi dispăreau tot felul de persona¬ 
je. Unul venea cu o floare, altui cu un sul de hârtie igienică, toţi 
aveau mesaje importante de transmis, iar eu mă întrebam cine 
dirijează din umbră acest spectacol. Puterea a început, chiar de 
atunci, să manipuleze populaţia cenzurând transmiterea mitin¬ 
gurilor anti-FSN. îmi amintesc că, într-unul din cazuri, TVR a 
pretextat că e ceaţă prea mare şi nu se poate vedea nimic, aşa că 
nu a mai deplasat carele de transmisie. 

îndată ce am revenit în ţară, m-am dus la Tache Brucan în 
clădirea în care se instalase guvernul provizoriu. Când am intrat 
în holul Palatului Victoria m-a izbit agitaţia fără noimă a celor 
care îl populau. Nici nu ştiu dacă erau funcţionari sau vizitatori, 
căci alergau cu toţii în toate direcţiile. Un individ mărunt, cu o 
hârtie în mână, încerca să oprească trecătorii, întrebând dispe¬ 
rat: „Pe mine cine mă descarcă de steagurile găurite? Ce mă fac 
eu cu ele că le am pe inventar? 44 

Am fost condus la Iliescu şi, în toată lumea aceea nebună, 
care se agita inutil, el apărea foarte calm şi sigur pe sine. îşi 
preluase rolul pentru care se pregătise timp de douăzeci de ani. 
In fine, tenorul care interpreta rolul principal dispăruse, şi el, 
eterna dublură, putea să îi ia locul pe scenă. Zilele acelea, pri¬ 
vind în jur la Comeliu Coposu, Radu Câmpeanu, Ion Raţiu sau 
la reprezentanţii Grupului de Dialog Social şi la cei care deve¬ 
nise^ „democraţi 44 peste noapte, am înţeles că numai unul care 
cunoştea la perfecţie sistemul trecut era capabil să facă trecerea 
spre altceva. Când eram copil, taică-meu mă trimitea la subsol 
să cer mai multă căldură. Bătrânul fochist era singurul care ştia 
în ce ţeavă să tragă un şut sau ce şurub să strângă ca să mear¬ 
gă cazanul. Aşa şi Iliescu, am crezut despre el că e singurul în 
stare să încerce să facă ordine în haosul pe care îl văzusem în 
România şi am decis să-l sprijin, pentru că inima mea a bătut 
întotdeauna la stânga şi îi dispreţuiesc pe cei care, după ce s-au 
zbătut să obţină carnetul roşu ca să profite de regim, au devenit 
cei mai aprigi critici ai comunismului. Ştiam de ceva timp că 
Ion Iliescu va conduce România. Presa din America începuse 
să pomenească numele lui cu puţin timp înainte de venirea lui 
Brucan, iar în diaspora era descris ca un Gorbaciov de România. 
Tache mi-a cerut chiar să nu vorbesc despre el că „ni-1 omoară 44 , 
dar eu cred că, de fapt, se străduia să-l „demarcheze 44 ca să nu 
pară că este părtaşul unui complot, ci un „emanat 44 al revoluţiei. 

Iliescu însă a făcut un pact cu oamenii Securităţii. I-a lă¬ 
sat în pace, iar ei l-au lăsat la putere. în timp ce Iliescu trăgea 
sforile la Cotroceni, ei s-au pus pe treabă, au investit „banii lui 
Ceauşescu 44 şi au adunat averi, pentru că ştiau că, inevitabil, 
puterea economică le va aduce, la un moment dat, şi puterea 
politică pe tavă. Iliescu a închis ochii şi a permis jafUl după 

principiul „un sărac şi cu un sărac, nu fac un bogat!“ Prin atitu¬ 
dinea lui, Iliescu a fost de acord ca demnitarii să se îmbogăţeas¬ 
că rapid. Nu le-a cerut celor apropiaţi să-şi suflece mânecile şi 
să îndemne şi românii să muncească. Nu le-a impus să adopte 
rapid legislaţia necesară reformelor şi să vegheze la respectarea 
ei, ci a întors capul în faţa abuzurilor comise de guvernanţi şi a 
ilegalităţilor comise de ei. 

în douăzeci şi cinici de ani de aşa zisă-democraţie, în 
România, partidele şi-au consumat energia pentru a perfecţiona 
un sistem care să permită înşelarea electoratului şi manipularea 
voturilor. Asta i-a preocupat, cum să trişeze mai bine! Iliescu 
şi partidul său, FSN-FDSN-PDSR-PSD, au fost primii care au 
conceput legile care permiteau frauda: nu s-a dorit sancţiona¬ 
rea celor care, odată ajunşi în parlament, părăseau partidele pe 
listele cărora fuseseră aleşi, dar continuau să-şi păstreze totuşi 
locul în legislativ, nu s-au folosit niciodată cărţile de alegător 
(deşi s-au cheltuit o grămadă de bani pentru ele), nu s-a interzis 
nici în ziua de azi alegătorilor să voteze în alte localităţi decât 
cele de domiciliu ca să se poată manevra listele suplimentare 
pe care aceştia se înscriu. Toate aceste practici, perfect lega¬ 
le în România, care nu se regăsesc în legislaţia nici unui stat 
care se pretinde civilizat, au permis furtul votului. Declaraţia 
pe care a facut-o tânărul pesedist Victor Ponta, după alegerile 
prezidenţiale din 2009, rezumă istoria sistemului electoral ro¬ 
mânesc la care au contribuit toate partidele şi, în primul rând, 
PDSR-ul lui Ion Iliescu. „Echipa lor a furat mai bine decât a 
noastră!“ a spus Ponta referindu-se la PDL-ul lui Băsescu şi 
dovedindu-se un demn urmaş al comuniştilor, care s-au folosit 
dintotdeauna de şmecherie ca să acapareze şi apoi să reziste la 
putere. Comuniştii sunt profesorii tuturor politicienilor români 
care au creat o legislaţie plină de găuri prin care să se strecoare, 
reuşind să câştige alegerile. 

Toţi politicienii români au aparţinut aceluiaşi platou, ace¬ 
leiaşi farfurii pe care erau desenate secera şi ciocanul. La un 
moment dat, au dorit să o împartă ca să aibă fiecare bucăţica 
lui din care să mănânce coliva României, să nu mai fie un sin¬ 
gur clan ce se înfruptă. Aşa că au dat cu farfuria de pământ, au 
spart-o şi fiecare a scris pe ciobul lui ce a vrut: Partidul Liberal, 

Partidul Ţărănesc, Partidul Social-Democrat. Firmele, denu¬ 
mirile au prea puţină importanţă pentru că toţi provin dintr-un 
singur partid: Partidul Comunist Român. Chiar dacă nu au fost 
membri PCR, politicienii de astăzi au crescut într-o epocă în 
care au fost educaţi de activiştii de partid, care erau prezenţi 
peste tot: în învăţământ, în presă, în cultură aşa că au fost şi ei 
deformaţi de această influenţă. Nici unul dintre politicienii care 
au trăit în România comunistă nu ştia ce înseamnă democraţia şi 
constat cu durere că au trecut douăzeci şi cinci de ani şi tot nu au 
învăţat, ba chiar au tendinţa să se întoarcă spre vechile metode 
ceauşiste crezând că, aplicându-le, vor reuşi să se eternizeze la 
putere. 

Un motiv de crispare este pentru Ion Iliescu clişeul cu „a 
furat revoluţia**. în legătură cu această acuzaţie am încercat să-l 
fac pe fostul preşedinte să se destindă povestindu-i varianta 
mea: într-o bună zi, nişte băieţi şi-au comandat un tort pentru 
Crăciun. Au ales anumite ingrediente şi, când a fost gata, l-au 
plătit. Au ieşit cu prăjitura din cofetărie şi au vrut să o pună 
pe bancheta din spate a maşinii. Nu încăpea şi au decis să o 
aşeze în portbagaj. Dar, ca la români, acolo erau aruncate claie 
peste grămadă roata de rezervă, cricul, cabluri, scule, prelata şi 
sticlele de apă minerală. Băieţii au pus tortul pe capotă şi s-au 
apucat să facă loc în portbagaj. Când au terminat şi s-au ridicat, 
ia tortul de unde nu-i! Au apucat să zărească, la colţul străzii, 
nişte ţigănuşi care fugeau cu pachetul lor. Şi, până în ziua de azi, 
băieţii aleargă după ţigănuşi ca să-şi recupereze tortul. Iliescu 
m-a ascultat, privindu-mă întâi gânditor şi, într-un târziu, mi-a 
dat răspunsul pe care l-am mai auzit ulterior, în diferite situaţii, 
şi din gura altor foşti activişti ai Partidului Comunist: „Ei, n-a 
fost chiar aşa, a zis preşedintele zâmbind uşor jenat**. Dar nu 
mi-a povestit niciodată cum a fost de fapt şi cred că nu vom 
afla de la el vreodată. Putem doar să bănuim că, acum, după 
douăzeci şi cinci de ani, cei care au comandat tortul au pus, în 
fine, mâna pe el şi nu cred că-i vor mai da drumul prea uşor. 
Am avut confirmarea acestui scenariu când l-am văzut la tele¬ 
vizor, într-o emisiune moderată de Ion Cristoiu, pe fostul locţi¬ 
itor al şefului Direcţiei contraspionaj din Departamentul pentru 
Securitatea Statului, Filip Teodorescu, care spunea referitor la 
arestarea şi degradarea generalului Victor Stănculescu: „Ştie 

dumnealui pentru ce stă la puşcărie!“ Pentru că a îndrăznit să 
pună tortul în mâinile lui Iliescu, oare? Fostul preşedinte n-a 
fost prea amuzat de povestea mea şi nici nu l-a făcut mai relaxat 
în legătură cu subiectul. Eu cred că Iliescu nu a furat revoluţia, 
ci „tortul 44 ei şi de aceea se simte cu musca pe căciulă. Nimeni 
nu poate fura o revoluţie şi toate s-au făcut pentru reîmpărţirea 
unui tort. întotdeauna au existat, în schimb, victime idealiste, 
nevinovate şi băieţi şmecheri a căror deviză este: „Scoală-te tu 
de la masă ca să mă aşez eu! 44 Nici măcar Revoluţia franceză nu 
face excepţie. Din nenorocire, asemenea „răsturnări de sistem 44 
sunt unnate şi de înlocuirea unei „aristocraţii 44 (bună sau rea) cu 
alta, formată din spălătorese, curve, bucătărese, tablagii, mari¬ 
nari, intendenţi, bagaj işti, cartofori etc. 

Ion Iliescu este sursa tuturor relelor, iar Traian Băsescu a 
perfecţionat sistemul, a creat RPR-Republica Procurorilor 
România, profitând de docilitatea şi conformismul populaţiei. 
Câţi îşi mai amintesc azi de Liviu Comeliu Babeş, pictorul care 
a ars ca o torţă în semn de protest în 1987, pe pârtia de schi 
de la Poiana Braşov? I-au rupt şi crucea care amintea de sa¬ 
crificiul său. Românilor, mitocănizaţi şi manelizaţi de regimul 
lui Băsescu, nu le mai pasă. Vom afla vreodată ce rol au jucat 
„vedetele 44 de atunci? Cum s-au cunoscut protagoniştii? Crede 
cineva că Iliescu ar fi încredinţat soarta cadavrului tiranului 
unui individ cunoscut atunci, în zilele acelea fierbinţi? Ce rol au 
avut cu adevărat Gelu Voican-Voiculescu şi Claudiu Iordache, 
dispăruţi apoi într-o existenţă discretă, dar loială, în umbra lui 
Ion Iliescu? 

Suntem aici, la porţile Orientului. Suntem urmaşi ai 
Bizanţului unde conspiraţia era la ea acasă. Acest element le¬ 
vantin a fost prezent în viaţa politică românească de secole. 
Conspiraţiile au dominat şi nu regimurile legitim alese. Chiar 
dacă liderii erau aleşi, alegerile au fost întotdeauna trucate de 
câţiva indivizi pe care i-aş numi „brokeri 44 de putere sau „păpu¬ 
şari 44 pe româneşte. 


Eugen Mihăescu 

DANIEL PĂCURARII 


Revoluţionar, în decembrie 1989 era muncitor la 
Energoreparaţii. Relatarea sa conţine informaţii despre 
sabotarea mitingului din 21 decembrie şi amănunte im¬ 
portante despre „fenomenul terorist u . Nu a fost martor 
al formării nucleului rezistent de la Universitate - Hotel 
Intercontinental şi nici al represiunii din noaptea de 21 
spre 22 decembrie, dar a fost martorul evenimentelor din 
sediul CC al PCR. 

Stenogramă confirmată de martor, cu o singură modifi¬ 
care: descrierea fizică a unei persoane. 

16 iunie 2005, Vălenii de Munte. 

AMS: Domnule Păcuraru, ce vârstă aveaţi în 1989? 

Daniel Păcuraru: Aveam 22 de ani. 

AMS: Eraţi muncitor unde? 

DP: La Energoreparaţii. 

AMS: Unde locuiaţi la acea dată? 

DP: Locuiam pe strada Straja, Bloc 67, scara 1, apartament 
3, sector 4. în urmă cu câţiva ani m-am mutat de acolo. 

AMS: Bun, deci putem da vechea adresă pentru a se vedea 
că nu sunteţi o ficţiune. 

DP: Da, sigur. 

AMS: Să începem relatarea. 

DP: Să începem cu mitingul din 21 decembrie. Dimineaţa au 
venit activiştii şi securiştii la noi în secţii... „Dom’ne, mergem 
să susţinem, să facem...“. Pentru noi era o distracţie, pentru că 
ieşeam de la muncă şi oricum nu aveam chef. Ne-am adunat la 
Podul Mărăşeşti, aproape toţi angajaţii. Ţin minte că eram în 
spatele celor de la „23 August", care erau în primul rând. Vă 
spun adevărul: faceam bancuri, nu aveam nicio intuiţie asupra 
a ceea ce urma să se întâmple, ce se întâmpla. Am fost duşi în 
Piaţa Palatului, cu cei doi securişti ai noştri în spate. Vorbeau, 
erau destul de destinşi. De fapt, era un obicei... ne obişnuisem 
cu chestiile astea. 

AMS: O rutină. 

DP: Da, o rutină. Am stat acolo... La un moment dat s-a auzit 
un murmur, din stânga a venit un murmur... 

AMS: O secundă! Când spuneţi murmur, asta înseamnă că 
vorbea lumea? 

DP: Da, mai întâi a fost un murmur, o nelinişte, apoi un vuiet 
puternic, venit dinspre Biblioteca Universitară şi de dincolo de 
ea. Au început oamenii să strige: „Vin tancurile!" 

AMS: Staţi din nou! Striga lumea, strigau nişte oameni: 
„Vin tancurile!" sau aveaţi această senzaţie? Striga lumea sau 
vi se părea dvs. că vin tancuri? 

DP: Nu, strigau unii. Se striga: „Vin tancuri!" Lumea s-a 
bulucit şi a început să fugă spre dreapta. Eu am nimerit în păr- 
culeţul acela dintre Senat şi Biserica aceea... 

AMS: Biserica Creţulescu. 

DP: Da. în părculeţul acela s-a format un gard viu de oameni 
căzuţi la pământ. în acel gard viu erau şi colegi, colege de-ale 
noastre îi trăgeam de mâini, de picioare. Acolo era căzut şi 
directorul nostru, un tip dur, Stăncescu, care striga de jos: „Eu 
sunt directorul, nu mă călcaţi". în momentul în care noi încer¬ 
cam să-i scoatem pe ai noştri din mormanul ăla, am auzit clar 
un cuvânt în ruseşte. 

AMS: O să vi se spună că în momentele acelea de tulburare 
puteaţi să auziţi orice. 

DP: Nu, eu am rămas lucid, pentru că eu am fugit liber, fără 
să fiu călcat în picioare şi văzusem şi directorul ăla pe jos... mie 
îmi venea să râd. Am auzit clar strigându-se în ruseşte, cum să 
vă spun, ca la meci... hai, pe ei! Nu vorbesc ruseşte, dar este 
imposibil să nu recunoşti aşa ceva. 

AMS: V-aţi uitat să vedeţi cine strigă? 

DP: Da. Erau doi ţipi, unul lângă altul. Erau în apropiere. 
Unul dintre ei, n-am uitat, unul dintre ei semăna cu campionul 
ucrainean la categoria grea... cum îl cheamă? 

AMS: Nu ştiu, dar voi afla. Adică, vreţi să spuneţi că avea o 
alură sportivă. 

DP: Da, solid, puternic, cu nasul strivit, semăna cu boxerul 
ăla ucrainean... cum naiba îi spune? 

AMS: Eu chiar nu ştiu, că nu urmăresc... Dar individul striga 
în ruseşte? Sunteţi sigur? 

DP: A strigat din stânga mea, l-am auzit, am întors capul şi 
l-am văzut cum striga: „Pe ei!" Erau amândoi de peste 1,85... eu 
jucam baschet, joc şi acum, şi depistez imediat un sportiv. 

AMS: Poate erau securişti. 

DP: Nu erau securişti. Securiştii noştri au fugit imediat ce a 
început vânzoleala, au fugit... vai de mama lor. Nu erau secu¬ 
riştii noştri. 

AMS: Aveau un aer străin. 

DP. Da, nu erau români. Te faceau să-i remarci în adunătura 
aia înnebunită. In mulţimea aceea înnebunită ei aveau o doză de 
realitate... 

AMS: De realism... 

DP: Făceau semne la lume, strigau... Securiştii pe care îi vă¬ 
zusem. noi în preajma noastră fugeau, au dispărut şi au rămas 
ăştia. împreună cu câţiva colegi ne-am retras spre Universitate. 
La fântână. Am stat acolo vreo două ore. 

AMS: Mitingul s-a spart pe la 12.30, prin urmare se făcuse 
ora trei, să spunem. 

DP: Domnu’ Stoenescu, eu cred că 99% dintre revoluţionari 
n-au fost revoluţionari. Hai dom’ne să fim serioşi! Au fost profi¬ 
tori, au apărut după aia ca revoluţionari. N-au fost dom’ne. Nu-i 
adevărat că 2000 de oameni au scandat împotriva lui Ceauşescu. 
Este o minciună. 

AMS: Vă referiţi la mitingul din 21. 

DP: Da, la miting. Nu este adevărat. 

AMS: Eu ştiu, am explicat lucrul ăsta în cartea mea. Ce aţi 
văzut la Universitate? 

DP: Pe la trei şi cinci am plecat de acolo. Se formase un cor¬ 
don de miliţieni, apăruseră şi TAB-uri. M-am dus acasă. A doua 
zi m-am dus la muncă. Dimineaţă, pe la 06.30 sau şapte fără un 
sfert, am zis, împreună cu câţiva colegi: „Bă, hai să mergem 
acolo“. Erau grupuri în curtea fabricii, au încercat să ne opreas¬ 
că, dar am sărit gardul. Ceva impresionant: când am ieşit, ne-a 
luat mulţimea ca un val, mulţimea de la blocuri. Un tip a sărit de 
la etajul I, se bărbierea, a sărit cu spuma pe faţă, cu jumătate de 
barbă nerasă. Era ceva extraordinar. Am ajuns la Universitate... 

AMS: Pe la ce oră? 

DP: Pe la 12.00, înainte de 12.00. Am intrat în Piaţa Palatului 
şi ne-am împins spre uşile CC-ului. Strigam să deschidă uşile. 
Printre primii, să zicem, o sută de oameni care au intrat, am fost 
şi eu. Nu ştiu dacă ştiţi, nu cunoşteam clădirea, eram uimit, este 
o scară şi la etajul I se bifurcă... 

AMS: Da, cunosc, dar este parterul înalt. 

DP: Nu, la etajul I. Acolo, unde se bifurcă, s-a format un 
blocaj de persoane, să nu intre lumea. 

AMS: Cine a făcut asta? Nu înţeleg? 

DP: Noi, oamenii. Cei care au intrat primii au încercat 
să blocheze mulţimea să nu intre mai sus. Domnule, noi 
eram impresionaţi, eram uimiţi că ne aflam acolo. Era sediul 
CC! Marmura aia, covoarele, fotoliile... De ce să mint, eram 
speriaţi. Ne era şi frică. Şi cei vreo o sută de oameni care 
au năvălit au făcut un cordon să-i oprească pe ceilalţi să nu 
năvălească. 

AMS: Foarte interesant. N-am cunoscut acest episod. 

DP: Eu am avut noroc că am nimerit în partea cealaltă, din¬ 
colo de rândul ăsta. Am rămas dincolo. Am urcat la etajul I, în 
faţă era încăperea cu balconul. Pe o măsuţă de lemn rotundă, 
era un pistol automat abandonat. L-am luat şi am ieşit cu el prin 
Cabinetul unu exact în balcon. Eram singur, cu arma în mână, 
am ridicat arma în sus şi în momentul ăla am văzut ce înseamnă 
mulţimea. Jos erau o sută de mii de oameni care au urlat din- 
tr-odată de victorie. 

AMS: Aţi tras cu arma în sus? 

DP: Nu, nu, am ieşit cu arma, am ridicat-o în aer. Victorie! 
în spatele meu au venit o studentă şi un bărbos având o geantă 
pentru masca de gaze. Era o geantă de-aia care se închidea cu un 
mecanism special. Când am reintrat din balcon m-am întâlnit cu 
un fost coleg de-al meu. La etajul I, în laterale sunt lifturile care 
urcă la etajul 5. Acolo l-am întâlnit... pot să-i dau şi numele... 

AMS: Vă rog. 

DP: Bănică Bărbieru. Şi zice: „Hai să ne uităm pe aicea“. 
Lumea devasta. Asta este adevărul. Mulţi erau puşi pe furat, 
furau tot ce găseau. Erau unii care spuneau că ramele la uşi sunt 
din aur. Prostii, nu erau, domnule. Intr-un colţ erau nişte soldaţi 
care plângeau. Erau nişte copii... 

AMS: De la trupele de Securitate. 

DP: Nuuu, nu erau de la trupele de Securitate, erau de la 
Armată, nişte copii. 

AMS: Nu confundaţi cu cei de la USLA sau de la Şcoala 
de la Băneasa. Cei de la trupele de Securitate erau militari în 
termen, copii din ăştia... 

DP: Nu, nu erau. Aveau căşti militare de-alea verzi. 

AMS: în sfârşit, n-are importanţă. Ce făceau? 

DP: Plângeau, erau speriaţi, fără comandant şi ne spuneau: 
„Nu vă apropiaţi de noi". Le era frică, nu ştiau ce să facă. Am 
ajuns pe aripa din stânga, în faţă^ şi eu cu Bănică şi încă vreo 
3-4 inşi am urcat sus pe acoperiş. în momentul acela elicopterul 
tocmai aterizase. Ieşim, dăm puţin colţul în stânga şi în momen¬ 
tul ăla apar doi ţipi... ăştia erau cu adevărat securişti, luptători... 
erau în costum, cu cravată. 

AMS: Erau de la Direcţia V. 

DP: Da, de la Direcţia V. Au îndreptat armele spre noi şi unul 
dintre ei a strigat: „Dacă nu vă îndepărtaţi, tragem! “. Pe mine 
mă impingeau din spate, că veneau mulţi din spate şi nu vedeau 
ce vedeam eu. Şi m-am tras cât am putut înapoi, după zid. Am 
dezasigurat, am scos arma pe după zid şi am tras cu ea fără să 
văd unde trag. Atunci ăla a tras o rafală scurtă în parapetul de 
beton. După asta m-am uitat pe după colţ. Ultimul care a urcat a 
fost ăla... Manea Mănescu, şi în spatele lui doi securişti. 

AMS: Erau gărzile lui Nicolae şi Elena Ceauşescu. 

DP: Da, dar unde au dispărut ceilalţi doi, ăia care au tras după 
mine, nu ştiu unde au dispărut! Cei care au plecat cu Ceauşescu 
nu erau cei doi care au tras. Nu ştiu unde au dispărut ceilalţi doi. 
Ne-am urcat sus şi am spart lozinca aia cu Partidul Comunist, 
şi am ridicat steagul de pe CC. L-am fluturat de câteva ori pe 
acoperiş... (secvenţa este filmată , n.a.), l-am scos de pe catarg, 
l-am înfăşurat şi l-am băgat sub geacă. Când am coborît, acolo 
la lift, ne-am despărţit unul de altul. Eu am coborât vreo două 
etaje, nu ştiu câte, în aripa centrală. Pe hol erau lăzi cu muniţie, 
într-o cameră am găsit un general, generalul Guşă. 

AMS: Guşă? Imposibil. Era la Timişoara, s-a dus la 
Televiziune, apoi la MApN şi după aia la CC. 

DP: Eu am rămas cu impresia că era Guşă. 

AMS: Nu putea fi, nu era acolo. 

DP: Nu ştiu. 

AMS: Cum arăta? 

DP: Era cam de 1,70, cu părul puţin albit, plinuţ aşa... 

AMS: Nu era Guşă. Poate Voinea, poate Eftimescu. 

DP: Nu ştiu. Nu şi-a dat numele, dar a spus că este coman¬ 
dantul militar al obiectivului. 

AMS: Nu putea fi Guşă. Voinea era comandant al Armatei 1. 
Probabil, Eftimescu. Ăsta fusese comandantul grupului opera¬ 
tiv al lui Ceauşescu din CC. 

DP: Cum aţi spus că-1 chema? 

AMS: Eftimescu. 

DP: Nu ştiu, nu ştiu. Ne-a rugat să rămânem în camera res¬ 
pectivă, de pe holul respectiv, ne-a chemat înăuntru, că dacă 
vine restul revoluţionarilor să nu cumva să i se întâmple ceva. 
Le era frică. Ne cerea să spunem că este de partea noastră. 
Acum vine partea cea mai spectaculoasă, care m-a şi scârbit. 
Am stat acolo 10 minute. Am rămas eu, o fată şi încă doi băieţi. 
Fata era cea care flutura steagul pe parapetul balconului, s-a dat 
la televizor secvenţa asta. Aia era fata, de care am auzit că a 
murit după aia. Parcă brunetă, cu părul creţ. Am plecat în sala 
de conferinţă, unde erau televizoare, microfoane. In sala res¬ 
pectivă ne-am adunat 70-80 de persoane. S-a făcut un comitet, 
ne-am pus numele pe o listă, cu date, nu mai ştiu, parcă nu era 
şi adresa, în dreptul meu au scris: muncitor. Cel cu barbă s-a dat 
arhitect. între timp l-au adus doi băieţi pe Ilie Verdeţ, acolo, în 
sala de teleconferinţe. Acolo s-a făcut acel comitet provizoriu. 
Verdeţ... s-a spus că voia să facă un guvern. Nu este adevărat. 
Verdeţ, cu arhitectul acela şi cu băieţii de acolo îi cereau ce să 
facem să ţinem lumea pe loc să nu plece acasă. Atunci apare un 
alt bărbos, care era parcă regizor... 

AMS: Alexa Visarion. 

DP: Nu-1 ştiu, semăna cu Gelu Voican-Voiculescu. 

AMS: Nu era, era Alexa Visarion. Eu îl cunosc bine. 

DP: Eu m-am postat la uşă, dar pe interior, aveam şi armă. 
Atunci mi s-a făcut scârbă. Eu, care am fost acolo, mi s-a făcut 
scârbă. A început fiecare să ceară ceva pentru el. „Eu vreau să 
reprezint nu ştiu ce, eu vreau să nu ştiu ce... ministere 44 . 

AMS: Era acolo un cascador, Creţu, care voia să fie ministru 
al Culturii? 

DP: Da. Atunci am scos steagul şi am strigat la ei: „Uite, 
drapelul pentru care am luptat! 44 . Când au văzut drapelul... eu 
le-am spus că este drapelul de pe acoperiş, capturat... Când au 
văzut drapelul, s-au repezit la mine: „Asta e drapelul revoluţiei! 
E drapelul nostru 44 . Mi l-au luat, mi l-au smuls din mână să-l 
păstreze ei. Erau deja un grup. Mi-au luat arma şi ne-au dat 
afară. 

AMS: Nu le-a plăcut. 

DP: Nu le-a plăcut. A venit Iliescu încadrat de gărzi... Nu e 
adevărat că a venit adus de valul revoluţionar, asta este o min¬ 
ciună. A venit cu gărzi după el, cu oameni care îl păzeau. Eu 

mi-am dat seama că dacă ieşeam din clădire, nu mă mai puteam 
întoarce. Şi atunci m-am retras în balcon. Acolo am stat cel mai 
mult lângă Petre Roman. 

AMS: Vi s-a părut că era apropiat cu Iliescu? 

DP: Nu, nu era. Mie nu mi s-a părut că era în relaţie cu 
Iliescu. Alţii erau. Era unul în spatele lui Iliescu, atunci când a 
ieşit, nu a durat mult, a ieşit... 

AMS: „Stimaţi tovarăşi... 44 

DP: Da, şi l-au huiduit şi s-a blocat. Şi atunci era unul în 
spatele lui care îi spunea: „Insistaţi, insistaţi 44 , ca să spună ceva 
să nu piardă totul. Mie mi-au plăcut romanele poliţiste şi am 
vrut să intru în poliţie, dar nu m-au primit că nu eram membru 
de partid. Acolo era ca în romanele astea, totul era făcut. 

AMS: în balcon? 

DP. Da, era un teatru. Când s-a deschis focul, imediat au 
strigat unii: „Să fugim, să evacuăm clădirea! 44 . Alţii, nu, să 
ripostăm. Am stat cu Petre Roman în balcon, se trăgea, făceam 
culcaturi cu el. 

AMS: Asta pe la ce oră? 

DP: Pe la nouă seara. 

AMS: Nu, trebuie să fi fost mai devreme. Petre Roman era 
la Televiziune la ora aia. 

DP: Am uitat să vă spun că pe la trei şi ceva au apărut zvo¬ 
nurile: e apa otrăvită, se dă cu gaze, sunt bombe sub clădire, 
chestii de-astea. 

AMS: Când s-a deschis focul, cum se trăgea? 

DP: Când s-a deschis focul eram înăuntru. Au strigat imediat 
unii că sunt terorişti în interior. 

AMS: Domnule Păcuraru, vă întrerup o clipă. Dvs. nu vi se 
pare suspect că cineva tot inventa pericole, ca să vă scoată din 
clădire? 

DP: Acum, că m-aţi întrebat, da. Atunci era haos, nu-ţi dă¬ 
deai seama cine e fiecare. Mai întâi a fost jaful, că furau, dădeau 
cu jula la orice, apoi zvonurile cu apa otrăvită şi pe urmă s-a 
tras... „Să fugim 44 . Acum cred că da. 

AMS: Cum se trăgea? 

DP: Se trăgea la întâmplare, pentru a crea panică. Se tră¬ 
gea de la Muzeu {Muzeul de Artă , n.a.) şi se mai trăgea de 
dincolo de Palat, de la blocul turn şi de la magazinul Adam. 
Se trăgea din clădirea care era între blocul turn şi magazinul 
Adam. 

AMS: Sunteţi sigur? 

DP: Da, se trăgea cu de-astea... trasoare. 

AMS: Se trăgea cu trasoare?! „Teroriştii* 4 foloseau trasoare? 
Vă daţi seama că asta le descoperea locul de unde trăgeau? 

DP: Ce terorişti? N-a fost niciun terorist. Dacă voiau să 
omoare, omorau atunci cu grămada. Trăgeau la întâmplare, ca 
să sperie lumea. Am făcut armata, tocmai veneam din armată, 
ştiam. Se trăgea la derută, nu erau trăgători de elită şi aveau 
puncte fixe de tragere. Nu schimbau locul. 

AMS: Dar ştiaţi ce clădire este cea dintre blocul turn şi 
Adam? 

DP: Nu. 

AMS: Era Ministerul Agriculturii, care fusese înainte 
Ministerul Forţelor Armate. 

DP: Nu ştiam. Se trăgea şi dintr-un bloc din spate de la turn. 
Locuri fixe, la derută. 

AMS: Asta a fost în noaptea de 22. 

DP: Da, în 22. Spre dimineaţă m-am dus acasă, mi-era foa¬ 
me. Şi este sunată mama dimineaţă: „Veniţi că s-a spart maga¬ 
zinul...**. Mama lucra la magazinul „Nufărul**, care era pe colţ la 
intersecţia Luterană cu Ştirbei Vodă. 

AMS: Aoleo, ce poziţie! Domnule, sunteţi un martor extra¬ 
ordinar. V-aţi dus acolo? Aţi stat în intersecţia asta? 

DP: Da, staţi să vedeţi. Mama este chemată, de ce? în inter¬ 
secţie se postase o companie de tancuri, geamurile de la maga¬ 
zinul „Nufărul** erau sparte şi în magazin se instalase punctul 
de comandă al unităţii de tancuri. Şi-au făcut birou acolo şi au 
chemat-o, pentru că era marfa clienţilor înăuntru, să vină să pă¬ 
zească. Iar Armata avea înăuntru punctul de comandă. Pe 23 di¬ 
mineaţa, când eram în CC, a apărut tipul acela pe care îl vedeţi 
în spatele lui Iliescu la televizor, creţ, înalt, tânăr... 

AMS: Cu un pulover pe gât? 

DP: Ăla! 

AMS: Mihai Ispas. 

DP: Era în garda lui Iliescu. A venit şi ne-a spus: „Gata, ple¬ 
caţi acasă**. Era vreo opt şi jumătate. M-am dus acasă, dar pe 
mama au chemat-o, şi, pe la 12.00, m-am dus şi eu după ea. 
în intersecţie erau tanc lângă tanc. Comedie, să prostească o 
ţară întreagă. Trăgeau cu mitraliera de 14,5, dar cum trăgeau? 
Erau nişte ţipi care mişunau pe lângă tancuri şi care le spuneau: 
„Trage încolo, trage acolo** şi ăia trăgeau... în nimic. 

AMS: Era ziuă? 

DP: Era ziuă. Erau vreo 34 persoane care le dădeau indi¬ 
caţii. Toată ziua veneau ăştia, care le spuneau: „Trage în cutare 
loc, că acolo sunt terorişti". Ăla mişca mitraliera şi trăgea câte 
o rafală. Vreau să vă spun că făcuseră praf balustrada de sus de 
pe Palat, că în ea trăgeau. Noi făceam bancuri de jos că o să facă 
creneluri la Palat. 

AMS: Aţi observat maşini suspecte în acea intersecţie? 
Vreau să vă spun că intersecţia asta Ştirbei-Luterană este plină 
de evenimente. Sunt trei astfel de locuri: Ştirbei, apoi străduţa 
de lângă Telefoane şi Piaţa Rosetti. 

DP: La străduţa de la Telefoane am văzut şi eu mişcare. Dar 
la noi, la Luterană, am avut incidente cu un microbuz. A ve¬ 
nit de sus, dinspre Athenee Palace, a dat colţul, am auzit că se 
trăgea după el şi, când a intrat pe bulevardul care coboară, au 
început cei de aici de la tancuri să-l ciuruiască. Maşina s-a lovit 
în bordură în dreapta. înăuntru erau un şofer şi un cetăţean. Tot 
aşa: cele 34 persoane care incitau, strigau „Trage, trage!" şi 
l-au ciuruit. 

AMS: Mai ţineţi minte dacă în intersecţie sau prin apropiere 
au apărut maşini străine, cu număr de TC? 

DP: Nu, nu... cum aţi spus? 

AMS: TC, adică taxi consular. 

DP: Nu, nu TC, a fost una de CD. A fost o maşină de CD, 
străină, care a venit şi individul a parcat-o în dreptul unde acum 
mi se pare că este un restaurant. A venit, a parcat-o în dreptul 
restaurantului dinspre Hotel Bucureşti. Era interzisă parcarea 
acolo. Noi toţi am spus că a parcat-o intenţionat acolo. A pus-o 
pe trotuar cu faţa spre Palat, a închis-o şi individul a plecat. 

AMS: Ce tip de maşină era? 

DP: Era Lada combi cu număr de CD. 

AMS: Puteţi să fixaţi momentul, ora? 

DP: Pe 23 decembrie, după ora unu. A venit pe linişte, nu era 
nicio problemă, a închis-o şi tipul a plecat. Şi la un moment dat, 
mai târziu vine ordin: „ Trageţi în ea". 

AMS: Staţi puţin. Cum a venit ordin? 

DP: Eu stăteam jos, lângă tancul din faţa magazinului 
„Nufărul" şi vedeam cum trage tancul. Eram în dreptul lui. Şi a 
venit ordin... 

AMS: Cum a venit ordin? Prin comunicaţiile tancului sau de 
la indivizii ăia? 

DP: Nu, le-a venit prin căşti. Conducătorul tancului era ieşit 
prin turela lui de jos, avea căştile alea negre de tanchist şi pri¬ 
mea ordine prin căşti şi el transmitea celui de sus de pe turela 
cu mitralieră. Erau deci două feluri de indicaţii: de la cei de 
jos, vreo 3-4 indivizi care le spuneau „Trage în locul cutare“ şi 
ordinele venite de la comandanţi prin staţie. 

AMS: Aha, am înţeles. Era o diferenţă în felul cum 
reacţionau? 

DP: Da, era. Când veneau ăia, îndreptau mitraliera într-acolo 
şi trăgeau o rafală. Când le venea ordin prin cască, trăgeau în 
balustrada de pe Palat. Ordinul ăsta venea din când în când, ca 
un program. Cred că se uita unul la ceas şi le spunea: mai tra¬ 
geţi o rafală. Şi ei aveau armele îndreptate spre Palat, iar atunci 
când venea ordinul nici nu mai ocheau, trăgeau rafalele, ca să 
se spună că trag şi este luptă cu teroriştii. Comedie, v-am spus! 

AMS: Şi cu maşina CD cum a fost? 

DP: La un moment dat a venit ordinul şi, pentru că turelele 
erau îndreptate spre Palat, le-au mişcat spre maşină, dar au des¬ 
chis focul înainte şi au ciuruit Sala Palatului, peretele Palatului, 
strada... era şi lume care se plimba şi dacă îi prindea în rafala aia 
îi facea praf... şi, când a pus mitraliera pe maşina CD, au făcut-o 
praf. Apoi au luat în rafală şi peretele blocului, au distrus farma¬ 
cia care era colo, ferestrele de la parterul blocului. 

AMS: Domnule Păcuraru, o să vă pun o întrebare ciudată: în 
afară de ruşii ăia care strigau la mitingul din 21 decembrie, aţi 
mai întâlnit ruşi sau persoane care vorbeau stricat româneşte, 
eventual în intersecţia aia de la Ştirbei Vodă cu Luterană? 

DP: Da, basarabeni, dar nu la Luterană, la Piaţa Romană. 
Era prin 24 decembrie, cred, am zis să luăm metroul, eram cu 
un prieten, şi am ieşit la staţia de metrou de la Piaţa Romană, 
cea care este spre Mc Donalds. 

AMS: La blocul Polar. 

DP: Pe partea cu Leonida. Şi era baraj. Ne-au oprit, ne-au 
controlat şi unul dintre ei vorbea cu accent de Chişinău. După 
aia am cunoscut moldoveni din Basarabia, de la Chişinău, şi 
mi-am dat seama că era accentul ăla. Mi-am adus aminte. 

AMS: Poate era totuşi moldovean de-ai nostru, de la 
Botoşani. 

DP: Nu, nu, se chinuia să vorbească româneşte. Nu ştia cu¬ 
vintele. Vorbea foarte stricat. Se vedea că folosise limba română 
foarte puţin. 

AMS: Domnule Păcuraru, eu vă mulţumesc. 

DP: Domnule, mi-e scârbă. M-au chemat la FSN şi le-am 
spus... M-au servit cu o cafea, era o doamnă în vârstă acolo, 
aveau o listă, dar era prima listă din CC, aia care s-a făcut pe 
22 la prânz. Şi îmi spune doamna aia: „Aţi fost pe listele fron¬ 
tului, ale FSN, trebuie să vă înscrieţi 4 *. Asta se întâmpla după 
vreo doi ani. Şi le-am spus: „Nu mă înscriu. Nu mă înscriu de 
scârbă de ce-am văzut în CC, toată bătălia aia după os 44 . Acum 
regret, poate ajungeam departe. Dar n-am să uit cât oi trăi sce¬ 
na din CC, când au venit nişte ţigani cu trei portocale furate 
de pe undeva. Trei portocale la 30 de inşi. Scena asta îmi vine 
în minte de câte ori cumpăr portocale şi îmi amintesc cum am 
împărţit trei portocale la 30 de oameni, o portocală la zece 
şi i-a revenit fiecăruia o jumătate de miez. N-am să uit cum 
mâneam toţi bucăţica aia, care nu reprezenta nimic, nici să-ţi 
ţină de foame, nici să-ţi ţină de sete. Dar o mâneam împreună. 
Atunci probabil că a fost revoluţie. în rest a fost comedie, ca 
să-l pună pe acest lliescu la putere. Am refuzat să intru în 
vreun partid. în 91-92 voiam să fi fost Vlad Ţepeş. în 94-95, 
am zis că ar trebui să fiu Vlad Ţepeş şi armata lui ca să-i batem 
pe corupţi. Acum aş vrea să fiu reîncarnarea lui Vlad Ţepeş, 
pentru că am citit în cărţi că cei care se reîncarnează îşi înze¬ 
cesc puterile prin reîncarnare. 

AMS: Domnule Păcuraru, am înţeles că şi astăzi sunteţi 
muncitor. 

DP. Da. 

AMS: Domnule Păcuraru, aveţi tot respectul meu. 

DRAGOŞ CONSTANTINESCU 

* 

In decembrie 1989 era student în anul II la Universitatea 
Bucureşti. Mi-a solicitat interviul din cauza diversiuni¬ 
lor lansate prin presă cu privire la manipularea revolu¬ 
ţionarilor de către diferiţi „agenţi “ români sau străini, 
participarea lui şi a prietenilor la revoltă fiind sinceră, 
neorganizată de nimeni, dar şi vulnerabilă la manipu¬ 
lare. Mărturia este fundamentală pentru înţelegerea 
resorturilor revoltei tinerilor şi a stării psihologice a 
revoluţionarilor autentici, dezorientaţi, fără vreun pro¬ 
gram, fără o conducere, dar cu o voinţă comună sigură 
pentru îndepărtarea lui Nicolae Ceauşescu de la putere. 

înregistrare audio 23 noiembrie 2007, Bucureşti. 

Dragoş Constantinescu: Trebuie să vă spun la început că 
este pentru prima oară când vorbesc despre întâmplările aces¬ 
tea, deşi am avut numeroase ocazii să o fac. Am refuzat, am 
tăcut, chiar şi atunci când în jurul meu se povesteau întâmplări 
de la baricadă, de la revoluţie. 

AMS: De ce? 

DC: De jenă. Mi-era ruşine pentru diferenţa între ceea ce 
trăisem eu acolo, între realitate şi povestea evenimentelor, care 
era deja o speculaţie. Aproape în toate cazurile. 

AMS: Ce eraţi, cu ce vă ocupaţi în decembrie 1989? 

DC: Student la Geologie, la Universitatea Bucureşti. 

AMS: Ce reacţie aţi avut în aprilie 1989, când Nicolae 
Ceauşescu a anunţat plata datoriei externe? 

DC: Nu-mi amintesc să fi avut vreo reacţie. Nu am dat 
atenţie. 

AMS: Foarte multe cercuri studenţeşti, chiar şi grupuri de 
elevi, au sărbătorit atunci evenimentul cu şampanie. 

DC: Nu, nu-mi aduc aminte ca eu să fi participat la aşa ceva. 
AMS: Când aţi aflat prima oară că se întâmplă ceva ia 
Timişoara? 

DC: In bucătărie, împreună cu tatăl meu şi cu mama ascul¬ 
tam Vocea Americii. Ştiam anterior că se mişcă toată Europa 
de Est şi, la început, cu mare mirare şi după aceea cu mare 

entuziasm, urmăream cum se prăbuşesc regimurile comunis¬ 
te. Sigur, eram îngrozit de faptul că nu se va petrece şi la 
noi. Nu-mi imaginam că lucrurile astea se vor întâmpla şi la 
noi. Mai ales că, în toate ţările de care auzeam, după căderea 
liderilor se prăbuşea foarte repede sistemul comunist. Aceste 
sisteme se prăbuşeau mult mai simplu decât te-ai fi aşteptat, 
iar eu nu vedeam asta în nici un fel posibil în România. în 
subconştient, trăsesem deja linie că aceste lucruri se vor opri 
la graniţele României. 

AMS: Discutaţi asupra acestor evenimente în familie sau în 
grupul dvs. de studenţi? 

DC: Discutam o dată foarte mult cu părinţii şi după aceea 
discutam în cercul nostru de prieteni. Nu eram de la aceeaşi 
facultate, dar fusesem colegi la liceul Nicolae Bălcescu, fostul 
şi actualul Sfântul Sava. în orice caz, grupul nostru era foarte 
omogen. în ceilalţi, în colegii de la Universitate, nu aveam în¬ 
credere. Orice discuţie, care numai bătea spre un asemenea su¬ 
biect, trebuia făcută între oameni pe care-i ştiai de foartă multă 
vreme. Elementul comun pentru toţi cei care discutau astfel de 
subiecte era că ne ştiam de cel puţin 10 ani. 

AMS: Ce explicaţie vă dădeaţi pentru fenomenul acela brusc 
de liberalizare a Estului comunist? 

DC: Intuitiv, mă gândeam că există un sprijin direct sau tacit 
din partea noii conduceri din Uniunea Sovietică, din partea lui 
Gorbaciov. 

AMS: Şi cum priveaţi lucrurile acestea din partea României? 
Adică, şansele puţine de a se petrece schimbarea şi la noi erau 
legate, în gândirea dvs., şi de faptul că sovieticii nu aveau in¬ 
fluenţă aici? 

DC: Da, prin faptul că Gorbaciov încercase să sugereze, să 
pună presiuni, să discute cu Ceauşescu, şi ele toate se loveau 
de un zid. Sigur că şi aceste evenimente care se petreceau în 
Est erau discutate peste tot, numai în România nu. Faptul că 
România instaurase, pentru o lungă perioadă, o blocadă infor¬ 
maţională totală avea efecte atunci. Faptul că eu începusem 
să mă uit la televizor, la telejurnale şi să înţeleg ceva pe la 
vîrsta de 10-11 ani, a contat pentru imaginea pe care ne-o ară¬ 
tau: faptul că România era unică, faptul că lupta pentru pacea 
mondială, iar tot ce se întâmpla afară era ori demonstraţie pen¬ 
tru pace, ori pierzanie, violenţă, război, prostituţie în lumea 
capitalistă. 


32 



AMSj Imaginea Occidentului putred... 

DC: în condiţiile astea, în care şi evenimentele recente din 
Est erau ţinute secrete, nu vedeam un mare succes sau un mare 
ajutor din partea ruşilor. 

AMS: începând din iunie 1989, în toate organizaţiile de par¬ 
tid, din FDUS, ASCR, în toate organizaţiile studenţeşti din ţară 
au avut loc şedinţe cu propuneri pentru realegerea lui Nicolae 
Ceauşescu la Congresul al XIV-lea. Cum a votat organizaţia 
studenţilor din facultatea dvs.? 

DC: Habar n-am. Nu eram membru de partid şi nu eram nici 
membru ASCR. La facultate eu nu prea vorbeam cu nimeni. 
Eram foarte legat de vechii mei prieteni. Nu eram la curent cu 
niciun fel de astfel de şedinţe sau voturi în facultate. 

AMS: în ziua de 21 decembrie a fost organizat mitingul din 
Piaţa Palatului. Aţi fost acolo? 

DC: Trebuie să o iau cu zilele premergătoare. Sigur că toată 
lumea din grupul nostru comenta ce se întâmpla la Timişoara. 
Nici nu mai conta ce se organiza de către Ceauşescu. Nu aveam 
niciun fel de informaţii directe despre ce se întâmplă acolo, însă 
erau programe destul de lungi ale postului Europa liberă şi la 
Vocea Americii şi deja atenţia era direcţionată acolo. Dacă nu 
mă înşel, pe 19 decembrie s-a introdus starea de necesitate... 

AMS: S-a introdus pe 20 decembrie seara. Dar vreau să vă 
întreb altceva mai înainte: lumea comenta, dar cum comenta? 
Lumea aştepta ca altcineva să facă ceva pentru răsturnarea lui 
Ceauşescu? Alţii aşteptau să se întâmple ceva şi el să dispară? 
Se aştepta ca el să-şi dea demisia sau erau oameni hotărâţi să 
facă ceva? 

DC: Subiectul era: este incredibil că la Timişoara se întâm¬ 
plă aşa ceva şi trebuie să facem ceva şi noi. Printre colegii mei 
ideea era că trebuie să facem şi noi ceva, să nu stăm. Numai asta 
se discuta, trebuie neapărat să facem şi noi ceva. 

AMS: Ce să faceţi? 

DC: Noi, fiind în Pajura şi cel mai aproape de noi fiind Casa 
Scânteii, ne gândeam să dăm foc la statuia lui Lenin. Arsese 
deja arcul de triumf din faţa Palatului Expoziţional... ne bătuse 
gândul la el, dar ne-o luaseră alţii înainte. în orice caz, vreau 
să fiu corect, mari ambiţii nu aveam. Nu s-a pus problema să 
facem revoluţii, dar era o mare dorinţă de a ne arăta solidaritatea 
cu cei de la Timişoara. Pe mine mă interesa să-mi pot exprima 

părerea mea individuală. Nu mă interesa ce spuneau alţii, dar 
voiam să spun eu ceea ce simt, să-mi exprim revolta cu vorbele 
mele. ldeea era ca eu şi colegii mei din grup să urlăm indignarea 
noastră şi să arătăm că nu toată lumea îşi bagă capul între umeri, 
când se întîmplă aşa ceva. Principala mea preocupare era să pot 
urla că cei de la Timişoara nu sunt nişte golani şi că exemplul 
lor ar trebui urmat. Sunt nişte patrioţi, nişte oameni extraordi¬ 
nari pe care îi admirăm, cu care probabil că nu ne putem com¬ 
para, nu ne vedeam capabili de astfel de acte de curaj, să ieşim 
cu pieptul gol în faţa tancurilor. 

AMS: Să ne înţelegem: asta era imaginea despre evenimen¬ 
tele de la Timişoara pe care v-o transmitea Europa liberă. Nu 
aţi avut niciun moment de îndoială că ceea ce se transmitea era 
contrafăcut sau exagerat? 

DC: Nu. Se petrecea un lucru la fel ca la revolta de la Braşov: 
zvonul, acest adevărat telefon fără fir, îţi dădea senzaţia că ceea 
ce auzeai noaptea la Europa liberă este adevărat şi confirmat. 

AMS: Foarte important ca fenomen sociologic! 

DC: Eram absolut siguri că e adevărat. Ca să revin... este 
foarte important, nu ştiu când s-a dat starea de necesitate... 

AMS: S-a decretat oficial în seara de 20 decembrie, după 
apariţia lui Ceauşescu la televizor. 

DC: Nu sunt de acord, şi vă spun de ce. în seara de 20 tre¬ 
buia să mergem la ziua unui prieten de-al meu, ca în fiecare an. 
în grupul nostru erau patru care veneau la serbarea zilei aces¬ 
tuia. Noi am simţit problema aceasta a stării de necesitate în 
ceea ce ne privea pe noi, strict. Umblam împreună. Brusc, nu 
mai aveau voie să umble mai mult de doi oameni împreună. 
Eu n-am putut să vin până la intersecţia Schitu Măgureanu cu 
Cobălcescu, unde locuia sărbătoritul, cu maşina 331, decât până 
la Televiziune. După care am mers pe jos. Ţin minte, era întu¬ 
neric beznă. în momentul în care am ajuns la Piaţa Dorobanţi, 
unde era înainte „Lupoaica* 4 , acolo erau Gărzi Patriotice. Eram 
numai eu cu prietenul meu. Bogdan Săcuiu. Pe Calea Dorobanţi, 
în faţă, o altă patrulă oprise un grup şi cei din grup erau luaţi la 
întrebări de ce umblă mai mulţi. Ceilalţi patru prieteni, venind 
împreună, au păţit la fel. Din acest loc a trebuit să ne furişăm 
pe străzi. Deci, eu eram pe Calea Dorobanţi, ducându-mă la o 
aniversare, nu făcusem nimic, nu aveam de ascuns decât ceea ce 
aveam în mintea mea, şi totuşi eram obligat să mă furişez. Asta 
se întâmpla în mijlocul Capitalei. 

AMS: Pe la ce oră se întâmpla asta? 

DC: Pe la ora 19.00, în niciun caz mai târziu. Ajung, nici pe 
departe nu mai era ce fusese în alţi ani - aproape 100 de oameni 
într-un apartament de trei camere, vă daţi seama ce nebunie era 
de obicei -, aici eram doar cu prietenii mei, cu sărbătoritul şi cu 
părinţii lui. Voiam să bem nişte şampanie pentru el, dar atmo¬ 
sfera era cam sumbră, după care din dormitor tatăl lui a răcnit: 
„Vezi că apare Ceauşescu şi vorbeşte despre Timişoara! 44 . 
Ne-am dus toţi în camera aia şi acolo, înghesuiţi, ne-am uitat cu 
oroare la televizor, unde erau Ceauşeasca, Manea Mănescu şi... 

AMS: Milea şi Gogu Rădulescu. 

DC: Erau parcă patru... 

AMS: Ceauşescu, Elena Ceauşescu, Mănescu, Milea, Gogu 
Rădulescu. 

DC: Eu am crezut că unul dintre ei este Postelnicu. Vă rog 
să mă înţelegeţi. Este pentru prima oară când vorbesc despre 
lucrurile astea. N-am avut dorinţa. Ce se întâmplă acum este 
scos proaspăt, neprelucrat din memorie, nediscutat vreodată cu 
nimeni, nici chiar cu cei de la „Asociaţia 21 decembrie 44 , care 
povesteau mereu ce-au făcut în zilele acelea. Eu am tăcut. Nu 
am simţit nimic din dorinţa asta de epatare revoluţionară. 

AMS: De ce? 

DC: Ceea ce s-a întâmplat după revoluţie... 

AMS: Bun, continuaţi. 

DC: După ce am văzut cuvântarea respectivă... îmi aduc 
aminte că Ceauşescu spunea că cei de la Timişoara sunt niş¬ 
te golani care nu au nimic altceva decât intenţia să spargă, să 
distrugă, să fure şi se vor lua măsuri dure împotriva lor. Am co¬ 
mentat revoltaţi şi apoi am plecat acasă. Foarte, foarte necăjiţi. 
Am ajuns acasă, am mai stat cu Bogdan de vorbă, am comentat 
până foarte tîrziu. A doua zi m-am trezit pe la 10.00. La un mo¬ 
ment dat, fiind în bucătărie, mă sună Bogdan: „Deschide tele¬ 
vizorul! 44 . Deschid televizorul şi văd un miting pur ceauşist, în 
mare glorie, cu aceleaşi inscripţii, cu pancartele, cu Ceauşescu- 
pace! Nu ştiu ce-a vorbit, era foarte clar că populaţia s-a strâns 
sau a acceptat să fie strânsă, îl aclamă pe Ceauşescu şi, iată, 
populaţia din Bucureşti şi probabil din toată ţara îl susţine pe 
Nicolae Ceauşescu împotriva celor de la Timişoara. Ideea era 
că poporul român îl susţine pe el, îi dezavuează pe golanii de 
la Timişoara, pe nenororciţii ăia. Prin urmare, în momentul în 

care fiecare ţară se eliberează, în ciuda oricărei probabilităţi, noi 
laşii de la Bucureşti ne strângem şi scandăm împotriva lor. Cu 
aceeaşi micime şi laşitate îl susţinem p-ăsta şi dăm în ăia care au 
avut curaj. L-am sunat pe Bogdan şi i-am spus: „în momentul 
ăsta eu mă îmbrac, nu se poate aşa ceva, nu se poate ce se în¬ 
tâmplă. Mă duc să urlu că nu sunt de acord“. Mi-a spus că vine 
şi el. M-am îmbăcat în nişte blugi negri, într-un tricou negru, 
cu o jachetă şi cu nişte pantofi cu talpă groasă. Ideea era să pot 
să rezist dacă vine noaptea, să nu vin acasă. Coborâm la ASE. 
Cred că era cam 12.30. Din momentul în care coborâm, o luăm 
spre Piaţa Romană. 

AMS: Cum era strada? 

DC: Strada era plină de oameni, care însă umblau normal, 
impasibili. Am ajuns în Romană şi atunci am auzit o vâjâială, 
nişte urlete, n-am înţeles ce se întâmpla, dar la un moment dat 
lumea fugea spre Romană. 

AMS: Pe stradă sau pe trotuare? 

DC: Pe trotuare. încă circulau maşini. Am luat-o stânga 
împrejur, nu înţelegeam ce se întâmplă, până am ajuns în colţ 
la ASE, aproape de staţie. Am traversat pe colţul cu Hotelul 
Dorobanţi şi exact în locul acela am întrebat: „Ce se întîm- 
plă, dom’ne?", „Păi, au venit nişte dube şi îi iau pe unii de la 
Romană". Lângă mine, imediat, aud pe unul strigând: „Jos 
Ceauşescu!". 

AMS: Aşa dintr-odată, pe linişte? 

DC: Da, aşa dintr-odată. 

AMS: Cum arăta individul? 

DC: N-aş putea să spun. Prima reacţie a fost să mă îndepăr¬ 
tez de el. Lumea se întreba: „Ce şe întâmplă, ce-i cu ăsta de stri¬ 
gă?" Atunci apar unii fugind dinspre Piaţa Romană, i-am oprit, 
i-am întrebat şi mi-a răspuns unul: „Păi, s-a spart mitingul". „Şi 
ce fac?" - întreb. „Vor să-l răstoare pe Ceauşescu". Din mo¬ 
mentul ăla mă uit la Bogdan şi... „Facem şi noi..." şi începem: 
„Jos Ceauşescu!", dar nu se auzea. Pur şi simplu, de frică, de 
emoţie, strigam: „Jos Ceauşescu!" fără voce, fără glas. Mimam 
strigătul. La un moment dat, împreună cu alţii, am început să 
sărim în faţa maşinilor şi să oprim circulaţia. Blocăm circulaţia, 
începem să ne învârtim în jurul acelui postament de beton unde 
voia Ceauşescu să pună un monument o statuie, ceva... sărim pe 
postamentul ăla. M-am suit şi eu pe el. Tot timpul îmi ceream 

să mai fac ceva. Strigam, urlam acolo. Ţin minte că erau nişte 
TAB-uri, nişte ARO care blocau Bulevardul Magheru. Au apă¬ 
rut scutieri. în acel moment am fugit, pentru că am auzit că poţi 
că cazi în spatele lor, pe undeva pe la cinema Patria. 

AMS: Cât aţi stat pe soclul acela de beton, nu erau nişte ţipi 
care spuneau că vin de la Timişoara? 

DC: Sigur erau şi alţi oameni care strigau foarte puternic. 
Erau mulţi oameni care stăteau pe margine şi se uitau, erau 
foarte mulţi care se îndepărtau speriaţi, alţii veneau spre noi. 
Nu am avut un lider, nu era cineva la care să mă uit, să văd ce 
face, să fac şi eu. Sunt un martor, poate, cumva aparte: pot să vă 
povestesc foarte mult de senzaţiile mele şi foarte puţin de ce au 
făcut alţii. Am plecat de acolo în goană, am ocolit Dorobanţiul, 
Piaţa Cosmonauţilor, pe Dionisie Lupu şi am ieşit la Nottara. 
Ideea era să ieşi în spate, să ieşi în Magheru. Pe străduţa aia 
erau actorii de la teatru. Ne-am dus spre ei, erau şi ei agitaţi, 
să nu-i lăsăm, fiindcă ăştia iau oameni şi îi duc la Jilava. între 
timp se împingea barajul de pe Magheru, dinspre Patria spre 
Universitate şi au depăşit teatrul. Ne-am întors prin Dionisie 
Lupu, am ieşit prin Maria Rosetti şi, în diagonală, puteai să intri 
pe Magheru din nou. Acolo am intrat şi am găsit oameni. Foarte 
puţini, dar oameni. 

AMS: Unde i-aţi întâlnit, mai precis? 

DC: Erau înainte de sala Dalles, era grupul de la Dalles. 
în grupul ăsta am stat şi am continuat să strigăm. Problema 
mea era că eu căutam un steag. Căutam un steag, simţeam 
nevoia să ţin un steag al ţării în mână. Am rămas în dreptul 
Intercontinentalului foarte mult timp. De ce? Pentru că, împreu¬ 
nă cu prietenul meu Bogdan, ne găsisem ce să facem. Ieşind din 
Magheru pe mijlocul străzii, ne-am uitat spre Inter şi am văzut 
oameni filmând. Prima reacţie a fost: „Ne filmează Securitatea, 
deci sigur ne găsesc 44 . Dar asta nu a durat prea mult, pentru că 
ne-am dat seama că nu puteau fi atât de vizibili. Noi ştiam, aşa 
era zvonul, că Securitatea te filmează în ascuns. 

AMS: Nu v-a spus nimeni în acel moment: „Nu vă fie teamă, 
nu sunt de la Securitate, sunt agenţiile străine? 44 

DC: Ba da. Au apărut unii care ne-au spus imediat: „Sunt 
jurnaliştii străini 44 . Erau oameni cu camere de filmat, care filmau 
clar, la vedere. 

AMS: Erau mulţi, la mai multe etaje? 

DC: Pot să spun că am văzut cinci, la mai multe etaje. 
Ţineau camerele îndreptate în jos şi ne filmau. Atunci am zis: 
„Asta este scopul nostru. Acum avem un rol. Să ne filmeze te- 
leviziunile străine, pentru a vedea că facem şi noi ceva. Nu mai 
plec altundeva". Veneau tot felul de ţipi, să ne întoarcem, să ple¬ 
căm... „Hai să ne întoarceam la Piaţa Palatului", a spus unul. Mi 
se părea normal, pentru că acolo era Ceauşescu, dar în acelaşi 
timp lumea venea aici, în Piaţa Universităţii. Ce mă interesa pe 
mine era să vadă ăştia, mâine cel târziu, naiba ştie ce le-au făcut 
celor de la Timişoara, dar aici să se vadă că Ceauşescu a făcut 
miting, iar noi nu suntem de acord cu ce s-a spus acolo. Există 
nişte bucureşteni care nu sunt de acord. încă lucrurile nu stăteau 
foarte rău, pentru că era mult entuziasm, iar forţele de ordine 
erau foarte pasive. 

AMS: Unde era barajul? 

DC: In momentul de care vorbesc erau scutieri aşezaţi în 
dreptul sălii Dalles, de-a curmezişul bulevardului. Strada 
Batiştei era liberă. Tot atunci ţin minte că un tip s-a suit pe se¬ 
maforul de la intrarea pe Batiştei. Era un stâlp foarte înalt, un 
semafor suspendat. Tipul ăsta a fost un fel de prim lider acolo, 
pentru că striga să nu plecăm, ne striga să rezistăm pentru că, 
spunea el, vin muncitorii de la „23 August" în sprijinul nostru. A 
fost un mesaj important, pentru că noi efectiv aşteptam să vină 
acei oameni acolo. Ne-a mai spus că are informaţii clare, că ştie 
precis că vin. 

AMS: Deci, asta se întâmpla înainte de ora 15.00. 

DC: Da, da, înainte. La început erau numai maşini şi 
după aceea au apărut ăştia cu căşti albe. Şi atunci am spus: 
„Stai, dom’ne, puţin că putem vorbi cu ei". Şi ne-am dus 
să vorbim cu ei. Foarte tineri, foarte speriaţi, ca şi noi, dar 
cu arme. 

AMS: Cu scuturi sau cu arme? Să ne înţelegem: nu puteau 
să fie şi cu scuturi şi cu arme. 

A 

DC: Erau cu scuturi. Ii întrebam, ne răspundeau. „Cine 
sunteţi voi, sunteţi în termen?". „Da". Asta era marea noastră 
speranţă. 

AMS: Nu aveau ofiţeri cu ei? 

DC: Ba da, ba da. 

AMS: Şi ăia ce făceau? 


38 



DC: Ne lăsau să vorbim cu soldaţii. Vorbeam şi cu ei. Dar 
noi îi întrebam dacă sunt soldaţi în termen, pentru că ştiam că 
trebuie să respecte ordinul, dar, fiind nişte tineri, ca şi noi, mai 
era loc. Mai era loc de îndoială că vor trage sau ne vor lua la 
bătaie. După asta am început să evaluăm situaţia, să vedem 
dacă nu cumva ne închid, ne încercuiesc. Ne-am dus în spate 
spre Universitate şi am văzut că strada dintre Universitate şi 
Arhitectură era liberă, că strada dintre Arhitectură şi Fondul 
plastic era liberă, Batiştei încă liberă. De la Universitate era 
liber spre Piaţa Rosetti. încă era liber spre „coda calului“ ( sta¬ 
tuia lui Mihai Viteazul , n.a.) şi 6 Martie. Dar la un moment dat, 
s-a pus baraj spre Unirii. M-am dus să vorbesc cu ăştia dinspre 
Unirii şi iarăşi m-am dus la ei şi le-am spus: „Uite, dom’ne, 
dacă tragi în mine, pe mine mă cheamă Dragoş“. Genul ăsta de 
discuţii. Mai erau şi fete care le dădeau flori. Ne-am întors la 
Dalles, la cordon, şi s-a tras. 

AMS: La ora aia s-a tras?! 

DC: O secundă, să-mi aduc aminte dacă mai întâi au venit 
pompierii... Nu, mai întâi au venit pompierii. Au venit pompie¬ 
rii să ne ude, lumea s-a dat la o parte. 

AMS: De unde au venit? 

DC: Au venit dinspre Unirea, au stropit, toată lumea a fugit 
să nu fie stropită, s-a golit bulevardul şi, în momentul când au 
ajuns la cordonul de scutieri, au întors. Pentru că, în mod ca¬ 
tegoric îmi aduc aminte că au încetinit şi am văzut nişte puşti 
care au sărit pe maşini. Erau bişniţarii de pe 6 Martie, din faţă 
de la cinematografe. Am fost extraordinar în admiraţie pentru 
ei, cum săreau pe maşini, cu mult curaj. Maşinile au luat-o pe 
partea astălaltă spre Arhitectură, după care au plecat. N-a fost o 
chestie de mare desfăşurare, două sau trei maşini, dar e adevărat 
că te afecta, pentru că stăteai pe frig în udătura aia. După chestia 
cu maşinile de pompieri, lumea s-a întors. Apoi a venit la un 
moment dat, în mare viteză, tot dinspre rondoul Universităţii 
un camion militar... Ba nu, mai multe. Când treceau, aruncam 
cu tot ce aveam, puneai mâna pe ceva şi aruncai după ele. Ţin 
minte că a venit unul în foarte mare viteză, eu eram cu prietenul 
meu, aruncam, şi cineva a aruncat o bâtă cu atâta putere, o bâtă 
pătrat de patru, a zburat peste şi l-a lovit pe prietenul meu exact 
în cap, aici, în partea stângă a frunţii. El a căzut pe spate şi a 
rămas în KO, cred că mai mult de un minut. M-am aplecat spre 

el să văd ce are, am auzit urlete şi am auzit după aia că acel 
camion a intrat în mare viteză şi a omorât şi dintre militarii din 
baraj, în scutieri. 

AMS: Fiind atent la Bogdan, n-aţi văzut scena cu accidentul 
produs de camion. 

DC: Nu. Eu eram pe carosabil, în dreptul Arhitecturii, în 
dreptul turnului, pe banda de mers dinspre Romană, iar ăsta a 
venit dinspre Unirii pe banda dinspre Continental. A intrat în 
lume, iar bâta aia a venit dinspre trotuarul de la Inter. 

AMS: Sunt amănunte importante care completează imagi¬ 
nea acelui eveniment. Pot să vă spun, de exemplu, că deja sunt 
amănunte care dezvăluie părţile falsificate din rapoartele oficia¬ 
le asupra evenimentului. 

DC: Mă străduiesc să vă prezint întâmplările cât mai precis 
cu putinţă. Tot atunci l-am văzut acolo pe Petre Roman. Nu-1 
cunoşteam, l-am identificat după aceea ca prim-ministru. Dar 
mi-a atras atenţia pentru că era împreună cu un tip cu părul 
mare, vâlvoi, şi cu barbă mare, căruntă şi de care se spunea că 
este arhitect şi că-1 cheamă Ursu. Roman şi individul ăsta erau 
pe partea cu Institutul de Arhitectură. în dreptul lor era un tip 
cu o portavoce care striga şi el să nu plecăm, să rezistăm. Intre 
timp, în zona asta mai apărea câte un camion care era prezentat 
ca venit în sprijinul nostru. Se striga: „A venit de la IMGB, a 
venit de la...“ nu ştiu ce întreprindere. Anunţul era că aceste 
camioane sunt fruntea coloanei care vine spre Universitate. Era 
greu de crezut, dar în orice caz întreţinea speranţa. Acum mă 
întorc la momentul în care s-a petrecut accidentul. Cred că pe la 
15.30 s-a deschis focul. 

AMS: O secundă! Pe la 15.00, pe o casetă se vede 15.09, au 
trecut în viteză TAB-urile. Este secvenţa aceea cu tinerii care se 
culcă pe asfalt în ideea să le oprească. 

DC: Au trecut TAB-urile alea, ştiu, pentru că şi atunci se 
arunca după ele. Acum mă puneţi în încurcătură: nu ştiu dacă 
atunci sau după aceea, la episodul cu camionul în viteză, a fost 
lovit Bogdan. 

AMS: Conform cronologiei făcute de Comisia parlamenta¬ 
ră, secvenţialitatea este următoarea: pompierii, apoi TAB-urile 
care au trecut în viteză spre Piaţa Romană şi după asta camionul 
cu accidentul, dar ora stabilită de Procuratură este 16.43. 

DC: Cred că aveţi dreptate. La trecerea acelor TAB-uri a luat 
prietenul meu parul în cap. Este singura explicaţie pentru sec¬ 
venţele cronologice. După scena cu camionul, s-a tras. 

AMS: Aşa este mai logic. Cum s-a deschis focul? 

DC: Eram cu Bogdan, traversam zona aceea dintre Batiştei 
şi restaurantul Pescarul... De fapt era o zonă, o fâşie în care pa¬ 
trulam: mai încoace de Dalles, 15-20 de metri de cordonul cu 
căşti albe şi porţiunea Inter - Arhitectură. Asta era zona. Uneori 
eram mai departe de Dalles, alteori ajungeam lângă scutieri. în 
momentul în care treceam dinspre Dunărea spre Inter, pe o li¬ 
nie paralelă cu barajul, la un moment dat am auzit răpăială de 
pistoale mitralieră. în momentul în care am auzit rafalele, m-am 
trântit, primul lucru, apoi m-am uitat spre ei şi, într-adevăr, tră¬ 
geau în sus. Şi am zis: „A, e de avertizare!**. în momentul în 
care s-a tras din nou, am auzit strigăte: „L-a omorât pe ăla, l-a 
omorât pe ăla la Dalles!“ 

AMS: Acum aţi intrat în lanţul logic. Procuratura are ordinea 
asta a secvenţelor. Să le fixăm noi corect: pompierii, TAB-urile, 
Bogdan Săcuiu lovit cu bâta aia aruncată, aproximativ o oră 
de agitaţie, apoi apar camioanele, se produce accidentul, apoi 
din barajul de militari, din spate, pentru că în faţă sunt scutieri, 
fără arme, deci din şapte, spre Dalles, se deschide focul în plan 
vertical, apoi se trage în mulţime. 

DC: Din momentul ăla mi s-a făcut o frică... S-a tras, şi noi 
am sărit la Ciclop, ne-am târât din stradă să căutăm un adăpost 
şi ne-am târât ca în Armată. După aia am sărit parapetul de la 
Ciclop, de la intrarea în pasaj, după care ne-am dat seama ce 
tâmpenie am făcut, pentru că pasajul era închis. Erau nişte porţi 
mari închise şi acolo te puteau prinde ca pe şobolani. Atunci 
am ieşit până în capăt şi ne-am repezit amândoi spre telefonul 
public, care era în faţă la restaurantul Pescarul. Am sunat acasă. 
Celor de acasă le-am zis ce se întâmplă, ce vedem şi că se trage 
şi sunt morţi. „Au început să tragă** - le-am spus. Ai mei au 
spus: „Vino acasă**, iar eu am spus: „Nu“... bravadă! In mo¬ 
mentul în care am închis telefonul, ne-am uitat unui la altul. 
Amândoi eram speriaţi, vedeam ce se întâmplă. Bogdan avea 
o vânătaie mare deasupra arcadei, se umflase. Ne uitam unul la 
altul... El avea o prietenă şi voia să plece în Suedia, a şi plecat, 
acum este acolo. Eu nu-mi imaginam că se mai poate trăi în ţară 
şi mă gândeam să plec undeva. Cea mai mare problemă a mea 

era frica de a vorbi liber şi voiam să pot să vorbesc liber. La vâr¬ 
sta aia nu fusesem niciodată în afara ţării şi voiam să călătoresc. 
Multe, multe vise. Foarte subiectiv. Am zis: „Bă, ce facem? 44 . 
Ne-am uitat unul în ochii altuia şi ne-am întrebat: „Ce facem? 
Mai rămînem? 44 . Se putea pleca lejer în momentul ăla. Bogdan 
a zis atunci: „De fapt, ce treabă avem noi cu asta? 44 Nouă ni 
se părea clar că trag în noi şi că vor mai trage în noi. Oricum 
manifestaţia durase mult mai mult decât ne-am imaginat noi şi 
deja era un fapt cunoscut, filmat de cei de la Inter. Adică, pentru 
ideea noastră de la început, ne atinsesem scopul. Spuneam: „De 
acum se trage. Ei pregătesc probabil acum dispozitivele şi vor 
trage, ne omoară 44 . Toate argumentele erau împotrivă şi, cu toate 
astea, deşi ne spuneam unul altuia: „Hai să plecăm! 44 , am hotă¬ 
rât să rămânem. După asta a început să se formeze baricada. A 
venit un camion mare, care a tras de-a curmezişul şi oamenii au 
spus: „Hai să facem o baricadă 44 Evident, ideea era să se con¬ 
struiască un baraj, un obstacol pentru cazul că se va trage. Au 
intrat la restaurantul Dunărea şi au luat mesele acelea albe me¬ 
talice, apoi au spart geamurile la Pescarul şi au scos totul afară. 

AMS: Mesele de la terasa Dunărea... 

DC: Pentru mine a fost un moment important. Era entuzi¬ 
asm, lumea striga, se forma baricada, apăruseră maşinile acelea 
în sprijinul nostru, hotărâsem să rămânem cu orice risc şi totuşi 
eu eram cuprins de un sentiment de indignare. în tot acest spa¬ 
ţiu, între Batiştei şi Piaţa Universităţii, era o plimbare nemai¬ 
pomenită. Pe treptele de la Teatrul Naţional, lume, se însera, 
drept care au apărut oameni cu lumânări, erau complet ocupate 
treptele acelea lungi care duc spre Teatrul Naţional. Mă întâl¬ 
nesc cu prieteni, oameni veniţi de prin Drumul Taberei, era o 
atmosferă nemaipomenită de plimbare, foarte relaxat, deşi se 
trăsese şi muriseră nişte oameni. Au apărut nişte puşti cu nişte 
saci în care aveau sticle de bere furate, pe care le vindeau şi 
făceau nişte bani... 

AMS: Staţi puţin! Le videau pe bani? 

DC: Da, le videau, le vindeau. Şi îl întreb pe Bogdan: 
„Domne, am înnebunit? Ce facem, iar aduc românii totul în 
derizoriu? Noi ce facem aici, ne dăm viaţa, ne riscăm viaţa sau 
ne plimbăm? 44 . Erau tot felul de persoane care se plimbau, se 
întâlneau: „Voi ce mai faceţi? 44 . „A, sunteţi bine 44 , plecau, ve¬ 
neau alţii, discuţii familiare, întâlniri în centru la promenadă. 

Pur şi simplu, totul se transformase într-un loc de întâlnire, ca 
pe Corso, unde se salutau cunoscuţii. Chestia asta a durat vreo 
două ore... 18.00, chiar spre 19.00. 

AMS: Spuneţi-mi un lucru. Este un fapt deja certificat de 
mai multe mărturii. Au apărut la un moment dat nişte tineri care 
împărţeau bileţele. Spuneau că vin de la Piaţa Unirii şi cereau 
să se formeze un guvern Comeliu Mănescu. Oameni care s-au 
urcat pe un stâlp şi care strigau: Bârlădeanu, Mazilu, Iliescu, 
Comeliu Mănescu... 

DC: l-am auzit, da. Am auzit strigând la megafon, lume 
strânsă. Nu am intrat în acel grup. 

AMS: Se strigau aceste nume. 

DC: Se strigau şi nume, parcă şi o proclamaţie... Când eram 
în Armată, auzisem de un grup, ascultam la infirmerie, eu am 
fost infirmier în Armată, şi noaptea ascultam la Radio Europa 
liberă de apariţia unui grup disident la noi... parcă grupul celor 
şase. 

AMS: Dacă în 1989 eraţi în anul II, în Armată aţi fost prin 
1986. Atunci nu era nici un grup la noi, decât grupul Iliescu. 

DC: Ce vreau să spun este că numele acelea nu însemnau 
mare lucru pentru mine, deşi auzisem ceva foarte vag. M-a in¬ 
dignat foarte mult faptul că, deşi se înserase şi pericolul creş¬ 
tea, lumea se plimba, mi-am întâlnit şi profesoarele de la liceu. 
Totul căzuse foarte mult într-o plimbare. Am uitat să vă spun 
că din cei patru prieteni care eram în 20 decembrie, eu şi cu 
Bogdan i-am chemat pe ceilalţi la Universitate. „Da, imediat, 
venim 44 . A venit doar unul, care a plecat pe la ora 16.00. Chestia 
cu vândutul sticlelor de bere iarăşi m-a deranjat foarte tare. 

AMS: N-aţi cumpărat şi dvs. să beţi? 

DC: Nu, a cumpărat Bogdan o sticlă. Eu am primit de la 
cineva o jumătate de sticlă, pe care am băut-o, am stat şi eu 
pe cercul ăla şi am băut. N-am vrut să cumpăr, pentru că mi se 
părea o bătaie de joc. Dacă nu mă înşel, era bere Bucegi. 

AMS: Nu v-aţi simţit rău după ea? (în Raportul SRI se afir¬ 
mă că berea conţinea substanţe energizante, n.a.). 

DC: Nici vorbă. în momentul în care a început să se lase 
noaptea bine de tot, a început lumea să plece. De pe la 8.30- 
09.00 seara, lumea era tot mai puţină, începuse să se filtreze 
toată treaba. Mai rămăseseră doar cei de la baricadă. Acolo lu¬ 
crurile evoluau tot mai dur, în discuţii, ameninţări de o parte 

şi de alta. Mă duceam, vedeam, era o incitare evidentă, aşa că 
a început să-mi fie frică să mă mai duc, pentru că, practic, la 
baricadă se provoca focul, îi instigau pe ăia să tragă. Voiam să 
stau, să iau parte, dar mi-a fost frică să fiu în prima linie. Voiam 
să văd care sunt oamenii care au rămas. Nu am fost aşadar între 
cei care au rezistat pe loc şi care, categoric, erau la baricadă, 
foarte puţini, un grup agitat şi foarte hotărât. Am văzut după 
aia că vine un tanc care blochează strada dintre Arhitectură şi 
Fondul plastic. Şi mi-am zis: „Hopa, ăştia ne înconjoară, se în¬ 
chide capcana" Am zis: „Mai stăm, mai stăm". Am reînceput 
să strigăm, eram foarte tensionaţi. A luat foc baricada, s-a creat 
panică şi ţin minte că foarte mulţi din grupul nostru se întrebau: 
„Ce facem, mai stăm?". „Mai stăm o jumătatre de oră", apoi: 
„Mai stăm o oră". Cred că era în jurul orei 23.00 când am văzut 
că apar nişte indivizi îmbrăcaţi în scurte drepte, aşa, ca nişte 
uniforme. Erau însă în civil. Genul ăla de haină scurtă, de mili¬ 
ţie. Au apărut indivizi, care nu erau ai noştri. 

AMS: Unde i-aţi văzut prima dată? 

DC: în zona giratoriului de la Universitate. Deja mi se făcu¬ 
se fiică. îmi dădeam seama că ăia au venit cu un scop violent. 
După ora asta, 23.00, am început să mă retrag înspre strada din¬ 
tre Universitate şi Arhitectură... 

AMS: Edgar Quinet. 

DC: Exact. Pe strada asta era singura cale pe unde se mai 
putea ieşi. Parcă lăsată, ca să putem fugi. 

AMS: în mod sigur era un tanc pe strada cu Fondul plastic? 

DC: Absolut. Tanc - tanc. 

AMS: Nu era însoţit şi de soldaţi? 

DC: Nu, era numai tancul. 

AMS: Foarte curios. Din punct de vedere militar este o 
prostie. 

DC: Mi s-a părut că urmează să se blocheze tot, pentru că 
apăruse un tanc şi pe Academiei, în dreptul Teatrului Majestic. 
Cert este că, la un moment dat, mi-am dat seama că pe ăştia, pe 
care ne prinde în zona asta, ne omoară. Nu se mai filma, dispă¬ 
ruseră operatorii de pe Inter. Pe la 23.30 am hotărât să fugim. 
Am fugit lipiţi de zidul Universităţii până la coloanele de la 
Romarta, unde era un telefon public. De acolo l-am sunat pe 
tata şi l-am chemat să ne ia cu maşina. I-am dat punct de întâl¬ 
nire la intersecţia dintre Calea Griviţei şi bulevardul nou, căruia 

noi în spuneam Vespasianele, între cele două veceuri. Ne-am 
furişat pe străzi până acolo, a venit, ne-a luat. Tata s-a bucurat 
că suntem vii. 

AMS: Ia-ţi povestit? 

DC: Da, i-am povestit. 

AMS: Cum a comentat? 

DC: Nu vorbea, asculta. La un moment dat şi noi am tăcut. 
Aşa am ajuns în Pajura. Au venit doi vecini de bloc, am poves¬ 
tit, a fost o noapte albă. Ideea era ce se va întâmpla mâine. Va 
dispărea totul, ca şi cum nu s-a întâmplat nimic? A doua zi mă 
trezesc pe la 10.00, n-aveam şcoală. Mă duc la Bogdan, bem 
o cafea şi plecăm din nou în Centru, să vedem ce se întâm¬ 
plă. Când ajungem la Piaţa Victoriei, agitaţie, TAB-uri pe Ana 
Ipătescu. Am luat-o spre Calea Victoriei. Multă lume. Mergând 
aşa, pe la intersecţia cu strada Lemnea, la un moment dat pe 
stânga era o vitrină lungă cu omagiile lui Ceauşescu. De lângă 
mine cineva a spart geamurile. Le-am aruncat în stradă şi, în 
sfârşit, atunci am găsit un steag. în sfârşit, ce-mi doream eu de 
mult! Steagul avea deja stema tăiată. L-am petrecut peste cap, 
ca un poncho. 

AMS: Era fără lancie. 

DC: Fără. în continuare, cam la intersecţia Calea Victoriei 
cu Ana Ipătescu, au ieşit câţiva şi ne-au strigat: „Gata, TAB-urile. 
Armata e cu noi!“. Am început să alergăm spre Piaţa Palatului. 
Cam prin dreptul magazinului Gioconda, venea lume dinspre 
piaţă strigând: „Ceauşescu a fugit, a fugit cu un elicopter!“. 
Fugim mai tare. Atunci ne întâlnim cu un prieten, care era pe 
platforma unei Dacii-papuc, şi avea în mână un drapel cu lan¬ 
cie, pe care îl flutura. Ne-am urcat şi noi şi aşa am început să 
umblăm prin oraş, să anunţăm Bucureştiul că a fugit Ceauşescu. 
în loc să intrăm în CC, am plecat cu maşina asta noi trei, până 
pe la Casa Republicii. A trecut ceva timp, cam vreo oră, peste o 
oră, după care ne-am întors în piaţă. Deja la balconul de la CC 
vorbeau revoluţionarii. Trebuie să vă spun că a fost un moment 
când m-am simţit manipulat. Senzaţia apăruse mai devreme, 
încă de pe la Piaţa Victoriei, când am observat că oamenii care 
ne înconjurau nu erau genul de oameni care fuseseră la bari¬ 
cadă. Totul părea jucat, un entuziasm fabricat, după ce trecuse 
pericolul şi după ce muriseră cei de la Inter, lumea acuma făcea 
pe marii revoluţionari. Şi chestia asta nu mi-a plăcut, nici acolo, 

nici mai departe, unde era acelaşi entuziasm, de parcă ar fi câş¬ 
tigat o bătălie grea. Era fals, suna foarte fals. Erau cei din 22, 
nu cei din 21. 

AMS: Ce anume, ce amănunt v-a frapat? 

DC: Absoluta, dar absoluta lipsă de frică. Eu trăisem normal, 
ca un om obişnuit sub teroarea focului, a gloanţelor. Şi, mi-era 
frică. Mi-a fost frică tot timpul. Nu exista eroism decât la câţiva 
de pe baricadă, despre care nu ştiu ce să vă spun, pentru că, de 
murit, au fost împuşcaşi şi omorâţi tot dintre noi, dintre cei de 
la Universitate, de la Arhitectură. In 21 decembrie, de când am 
coborât la ASE, şi tot timpul la Inter, şi eu şi toţi din jurul meu 
eram într-o luptă teribilă cu frica. Se simţea, o simţeai animalic, 
fără să te înşeli. Tuturor, chiar şi celor tineri le era frică. Te uiţi 
la om şi vezi: ori altul te inspiră pe tine, ori chiar tu inspiri frica, 
dar se vede pe chipul omului această stare. Şi pe postamentul 
de la Piaţa Romană, şi cu actorii de la Nottara, şi pe străzile 
paralele pe care fugeam, şi în intersecţia de la Batiştei cu Inter, 
tot timpul ne urmărea pe toţi această frică. Frica de Ceauşescu, 
de militari, de moarte, în ultimă instanţă, şi frica aceasta a fost 
în primul rând cea învinsă de noi acolo, nu regimul. Ori, pe 22 
dăduse curajul peste zecile de mii de oameni, mai ales după ce 
TAB-urile au anunţat că se retrag. Chestia asta mi-a dat sen¬ 
timentul de manipulare, în sensul că vine acum un puhoi de 
entuziasm, care şterge totul şi întregul popor devine erou, deşi 
fusese laş, mai laş ca niciodată. Era clar în mintea mea, era clar 
că Ceauşescu este trădat. 

AMS: Formidabil! 

DC: Da, am avut acest sentiment că Ceauşescu este trădat, 
trădat de populaţie, de cei care nu mişcaseră în 21 decem¬ 
brie, de cei care aşteptaseră să vadă încotro se înclină balanţa. 
Sentimentul puternic era că Ceauşescu este trădat. De-aia nu 
trage Armata, de-aia au dispărut miliţienii şi de-aia au ieşit co¬ 
muniştii şi necomuniştii pe stradă şi se bucură, pentru a ascunde 
această trădare. Senzaţia mea a fost atunci că toţi oamenii aceş¬ 
tia au fost aduşi şi că de acum începe susţinerea cuiva, nu ştiam 
a cui, care va veni după Ceauşescu. 

AMS: Mama dvs. povestea că s-a întâlnit cu astfel de gru¬ 
puri şi spuneau că au fost scoşi cu liste din întreprinderi. 

DC: Da, mama a povestit asta. Dar totuşi, ne-am spus, totuşi, 
a fost doborât Ceauşescu, foarte bine, noi avem partea noastră 

46 



din 21, alţii partea lor. Foarte bine. Lupta noastră a avut sens, 
deci nu avem decât să ne bucurăm. Dar parcă bucuria celor din 
22 era cam nepotrivită. Pe 21 în Piaţa Universităţii strigam: 
„Vom muri şi vom fi liberi 44 . Eu am strigat chestia asta până 
am răguşit. Dar atunci, starea noastră era autentică: dacă apă¬ 
rea unul cu puşca acolo şi striga: „Fugiţi, că vă împuşc!“, o 
luam la fugă. Toţi. Acolo nu cred că era vreunul care credea că 
Ceauşescu va cădea. Adevăratul sens, cel real, era un protest 
care să arate că ne opunem lui, că mai sunt şi alţi români, ca cei 
de la Timişoara. Atât. Restul sunt fabulaţii. 

AMS: Aţi revenit în Piaţa Palatului. 

DC: Da. Acolo se zvonea: „Bă, vedeţi că s-a format un 
consiliu al salvării naţionale şi o să vorbească unii 44 . Am fugit 
împreună cu prietenul meu la intrarea în Cişmigiu, unde locu¬ 
ia bunicul lui, la etajul II, şi l-am văzut la televizor pe Iliescu: 
„Dragi tovarăşi, Ceauşescu a fugit şi... a întinat idealurile comu¬ 
nismului 44 . Mi-a căzut faţa. 

AMS: Aţi văzut cea de-a doua intervenţie a lui Iliescu. în 
prima a vorbit de Consiliul Frontului Salvării Naţionale. Prin 
unnare, zvonul din piaţă era urmarea acelei prime intervenţii. 
Să nu dăm de înţeles că deja în piaţă umblau nişte diversionişti 
cu aranjamentul gata făcut. 

DC: Nu, este clar că văzuseră la televizor prima intervenţie. 
Ne-am întors în piaţă extrem de dezamăgiţi. Nenorocire! 

AMS: Ştiaţi cine este Iliescu? 

DC: Nu, nu, vag ceva, că era de la Ape şi ce se mai spusese 
pe la Europa liberă. Dar imaginea lui nu era conturată în min¬ 
tea mea şi nici a celorlalţi din piaţă, pentru că se întrebau...? 
Iar discuţiile se refereau la toţi cei care apăruseră pe acolo, lâ 
Televiziune... Dinescu, pe Caramitru îl ştia lumea, pe ceilalţi 
nu. Abia bunicul lui Bogdan ne-a spus cine era Iliescu, ce era 
cu Iliescu. Problema mea nu era că el era comunist, ci că a spus 
„dragi tovarăşi 44 şi că „a întinat valorile comunismului 44 . Asta 
m-a înnebunit: E nenorocire! Ne-am întors în piaţă şi acolo 
am găsit o situaţie neaşteptată. Se zvonea că au apărut nişte 
terorişti... 

AMS: Era lumină, era ziuă? 

DC: Da, da, ziua. Din nimic, dintre noi, din mulţimea aia 
au apărut unii care şuşoteau, dădeau din om în om: „Sunt tero¬ 
rişti! 44 . „Unde sunt dom’ne terorişti? 44 . Zice: „Sunt terorişti în 

palat* 4 . „Unde dom’ne, unde?**. „Sunt în palat. Palatul este plin 
de terorişti şi trebuie să-i scoatem de acolo**. 

AMS: Vă întreb din nou: era lumină afară, era ziua? 

DC: Ziua, absolut, nu există niciun dubiu. 

AMS: Cam pe la ce oră? 

DC: Cred că pe la 16.00 sau imediat după 16.00. 

AMS: Iarăşi aţi atins un punct sensibil. Dvs. afirmaţi că în 
mulţimea din Piaţa Palatului, după ce a vorbit Iliescu, cam în 
jurul orei 16.00, s-a răspândit zvonul cu teroriştii. 

DC: Categoric! Atunci a apărut zvonul ăsta şi o să vedeţi de 
ce sunt atât de sigur. Am format o echipă şi am intrat în Palat 
pe intrarea dinspre aripa Creţulescu. în afară de momentul ăla, 
eu n-am mai intrat în palat de atunci. Intrăm, alergăm pe scări, 
ajungem la etajul unul, ferindu-ne, ce mai, ca în filme, ajungem... 

AMS: Cam câţi eraţi în grupul ăsta care a intrat în palat? 

DC: Cam douăzeci şi ceva de oameni, cam 25. La etajul 
unu erau nişte holuri mari, nişte saloane cu mobilă acoperită cu 
huse. Vreo trei-patru au continuat să urce pe scări, să vadă ce 
mai este acolo, dar ceilalţi s-au aşezat pe fotolii şi au început: 
„Ia uite, bă, ce fotolii au ăştia, ce mobilă au ăştia. Ia să vedem, 
luăm ceva?** Şi-au aprins ţigările. 

AMS: S-au apucat de furat? 

DC: Nu s-au apucat de furat, că nu prea aveau ce. Dar uitase¬ 
ră de ce au venit. Stăteau în fotolii şi discutau. Noi, eu şi Bogdan 
şi încă vreo doi... „Domnule, ce facem? Ăia trag în noi, nu ne 
ascundem? Până acum ne-am târât şi acum stăm în fotolii?** 

AMS: Se presupunea că teroriştii sunt acolo! 

DC: Da, păi noi am intrat să-i prindem pe terorişti. Intrasem 
să-i prindem pe terorişti. Atunci zic: „Hai înapoi!** şi ieşim. Ieşim, 
şi, la câteva minute, se trage. Pentru că, de ce ţin minte, am ieşit 
tot prin aripa Creţulescu. Ies, eram pe trotuar şi... se trage. 

AMS: De unde se trăgea? 

DC: De undeva din stânga, nu vedeam, dar se auzea din 
piaţă. 

AMS: Erau, de exemplu, tancuri sau TAB-uri în faţă la CC? 

DC: La ora aia, încă nu erau. Mai întâi au venit nişte maşini 
şi ne-au adus apă. Am băut apă. TAB-urile şi tancurile au venit 
după ce s-a deschis focul şi noi am tras concluzia că au apărut, 
că au venit tocmai pentru că s-a tras. Ideea era că vin să apere 
clădirea CC. 

AMS: Asta însă presupunea plecarea celor din piaţă, evacu¬ 
area pieţei. 

DC: Da, pentru că s-au speriat. Mulţimea s-a răspândit şi 
au mai rămas doar nişte grupuri. Atunci au venit tancurile şi, 
venind, oamenii s-au ascuns pe după ele. Eu trecusem prin trea¬ 
ba din 21, când s-a tras, şi în momentul când am auzit răpăiala 
de gloanţe din piaţă, am zis că se trage din palat sau din blocul 
acela care este în dreptul părculeţului unde este acum statuia lui 
Maniu. 

AMS: Era ecoul. Sunetul lovea în peretele acela unde sunt 
acum reclame. 

DC: Probabil. Am trecut repede strada şi am ajuns la co¬ 
loanele de la librăria Creţulescu şi m-am oprit la magazinul 
Muzica. Acolo m-am simţit în siguranţă. Fugea lume spre noi, 
panică. „Cine a tras? 44 . „Teroriştii!“. „Aţi văzut de unde? 44 . „Nu“. 
De atunci şi până s-a făcut seara am umblat prin diferite colţuri 
ale pieţei, să vedem de unde trag teroriştii şi să-i prindem. între 
timp s-a făcut seară şi a vorbit din balcon Iliescu. Mai întâi a 
strigat cineva, nu ştiu, parcă Mircea Deaconu: „Opriţi focul! 44 . 
S-a oprit focul, a vorbit Iliescu. Se opreşte şi vorbeşte, după 
care se trage din nou. Deci, se strigă „Opriţi focul! 44 din balcon, 
erau oameni care stăteau acolo în picioare, cei mai expuşi, care 
strigau „Opriţi focul“, a vorbit Iliescu şi a reînceput. Iar se tra¬ 
ge. Nu mai credeam. Nu m-âm mai ascuns. Se trăgea în piaţă 
şi noi doi, ca şi alţii, ca şi alţii, nu ne mai feream. Foarte mulţi 
stăteau în mijlocul acestor rafale, acestor răpăieli teroriste, la 
care se riposta cu foc de armă de pe tancuri, TAB-uri şi de jos 
soldaţii, şi nu se mai ascundea nimeni. Reapăruse aceeaşi scenă 
de la Universitate. Sub schimbul ăla de focuri, lumea se plimba, 
schimba ţigări, vorbea. Mă duc la un militar, care trăgea de jos, 

A A, 

de lângă un tanc şi îl întreb: „In ce trageţi, vă rog?“ „In tero¬ 
rişti 44 . „Şi unde sunt teroriştii?* 4 . „în palat 44 . Mă uit că trăgeau 
cu trasoare, se vedea foarte clar traiectoria de la puşca automată 
până în palat. Măcinau zidul. îl întreb: „Dumneata nu vezi că 
tragi în zid? 44 . „Aşa mi s-a dat ordinul 44 . 

AMS: Adică, i s-a dat ordin să tragă în zid?! 

DC: I s-a dat ordin să tragă încolo şi i-a spus soldatului să 
ferească geamurile. Era clar că nu se putea respecta. Dar la 
ora aceea, când am ajuns lângă soldaţi şi i-am întrebat: „în ce 

trageţi? 44 , „în terorişti 44 , „Şi de ce tragi în zid? 44 , ei mi-au răs¬ 
puns: „Aşa am primit ordin 44 . „Cine e comandantul tău? 44 , îl 
întreb. Mi-1 arată. Ne ducem la el, locotenent parcă, şi.... „Cine 
sunteţi? 44 

AMS: Dvs. l-aţi întrebat pe locotenent. 

DC: Da. Imediat îţi răspundeau, milităreşte: „sunt locote¬ 
nent... nu ştiu cum 44 . „în ce trageţi, domnule locotenent? 44 . „în 
terorişti 44 . „Nu vedeţi că nu sunt terorişti? 44 . „Ba sunt. Nu ne spu¬ 
neţi nouă, avem informaţii sigure că sunt terorişti în palat, trag 
şi... 44 aşa mai departe. „Păi, de unde aveţi informaţii, că noi am 
fost în palat, nu sunt, şi acum suntem aici? 44 „Avem, ni s-a trans¬ 
mis. Sunt terorişti în palat 44 . Nu avea nici un sens să mai vor¬ 
beşti cu ei. Din când în când, mai dădeau un ordin, iar soldaţii 
trăgeau. După asta a început incendiul de la BCU. Era doar un 
început de incendiu, şi noi ne-am dus din nou la militari şi le-am 
spus: „Păi, dacă aveţi comunicaţii, dacă vorbiţi cu şefii voştri şi 
vă tot spun că sunt terorişti, de ce nu chemaţi pompierii? 44 „Nu 
putem, din cauza teroriştilor 44 . A început să ardă mai tare şi s-a 
ridicat vîlvătaia. Atunci, şi eu şi alţii de lângă mine, am început 
să plângem. Am mai încercat o dată: „Hai să intrăm să salvăm 44 . 
Ni s-a răspuns: „Nu, nu se poate intra, că sunt terorişti şi acolo 44 

AMS: Voiaţi să vă duceţi să stingeţi şi nu vă lăsau? 

DC: Da, şi, mai mult, ei nu făceau nimic. Se uitau cum arde. 
Am stat şi noi şi când a devenit absolut clar că nu mai poate fi 
salvată biblioteca, am plâns. După ce s-a declanşat vâlvătaia aia 
şi nu s-a mai tras în palat, au început să tragă spre cer. Trăgeau 
cu trasoare în aer, în cer. Era incredibil, nu mai înţelegeam ni¬ 
mic. Era un soldat în dreptul meu, ascuns după tanc, îi făcea 
semn ofiţerul şi ăla începea să tragă în cer. în momentul acela 
mi-era foarte clar. Lumea stătea pe stradă, iar tot ce era annată, 
blindate trăgeau la spectacol. Era un spectacol de foc al Clădirii 
BCU şi de foc automat. 

AMS: Dar nu făceaţi legătura între apariţia lui Iliescu şi ce 
făcea Armata jos, în stradă? 

DC: Nu, atunci nu făceam această legătură. Repet, nu am 
vorbit cu nimeni până acum despre aceste lucruri, tocmai pentru 
că văzusem ce văzusem şi apoi ce s-a întâmplat în ţară şi mi- 
am zis: Mi-e ruşine să vorbesc despre revoluţie. Gândiţi-vă că 
tatăl meu a ajuns preşedinte al României şi că în jurul nostru au 
mişunat în permanenţă revoluţionari. Niciodată nu le-am spus 

ce v-am spus dvs. acum. Mi-era ruşine că sunt român, pentru că 
au distrus, absolut fără niciun motiv, Palatul şi Biblioteca. Aveam 
în faţă imaginea românilor care îşi distrug istoria cu bună ştiinţă 
pentru că sunt tâmpiţi. Se trăgea în neştire, inclusiv spre noi şi 
nimeni nu cădea. Atunci i-am spus lui Bogdan: „Este o tâmpenie 
la care nu vreau să iau parte. Plecăm acasă". Am plecat acasă. Pe 
drum însă ne întâlnim cu doi fraţi, pe care îi cunoşteam, stăteau 
în Pajura, care ne spun: „Băi, hai să mergem la Vlad acasă“. „La 
cine?". „La Vlad, la şeful Securităţii". Voiau să-i spargă casa. 

AMS: Ştiau unde locuieşte Vlad? 

DC: Se prea poate, nu i-am întrebat, dar noi, când am auzit 
chestia asta, nu ne-am dus. Clar! Noi ne-am dus acasă, ei au 
luat-o în partea cealaltă, spre Dorobanţi. 

AMS: Da, în zona aia locuieşte. V-aţi mai întâlnit cu fraţii ăştia? 

DC: Ăştia au apărut a doua zi la Bogdan acasă şi au povestit, 
au arătat un dublu casetofon cu boxe mari şi un video, pe care îl 
aveau de vânzare. Ne-au spus că sunt furate de acolo. 

AMS: Continuaţi. 

DC: Ajung acasă, deschid televizorul şi îl văd pe individul 
ăla... Rateş, Brateş... „Veniţi să apăraţi Televiziunea!". îl iau pe 
Bogdan, ne furişăm, ne ducem acolo, se trăgea iarăşi aiurea, şi 
acolo ni se spune: „Aici suntem destui, duceţi-vă la Radio. Se 
trage la Radio". Am luat-o pe străzi, iar ne-am furişat şi, când 
am ajuns la Radio, zona era plină de ţipi în uniforme de Gărzi 
Patriotice. Deja acolo vedeai tot felul de lideri. De exemplu, 
erau şefii taximetriştilor, cărau răniţi, morţi. Apărea unul cu 
steagul, care se impunea. „Să mergem încolo, să mergem din¬ 
colo. ..". Spre dimineaţă, pe la 05.00, ne-am dus la un prieten şi 
am dormit pe un scaun. Dimineaţa ne-am dus la Universitate, 
să apărăm Universitatea de terorişti. Erau terorişti peste tot, aşa 
ni se spunea. Ne-am organizat în grupuri şi imediat au început 
zvonurile: „Sunt în subsol". Ne duceam... nimic! „Sunt în pod". 
Ne-am dus în pod... nimic. Afară erau rafale, se trăgea, deşi 
era ziuă. Noaptea, deci 23 spre 24, am stins luminile, să nu ne 
ochească prin ferestre. Toată nebunia aia. Apoi, în 25 decembrie 
noaptea, ne-am adunat în faţa televizoarelor, să aşteptăm case¬ 
ta cu execuţia lui Ceauşescu. Nici eu, nici Bogdan nu am mai 
vorbit până astăzi despre întâmplările astea. Am fost siguri doar 
de faptul că am fost noi acolo, pe 21 decembrie, la baricadă, la 
Inter. Atât. Mi-a fost ruşine. 

Corespondenţă cu Grupul „Mansarda" 

OCTAVIAN MIHĂESCU 


Membru al grupului „ Mansarda “ în cursul anului 1989, 
grup constituit din tineri credincioşi creştini care se în¬ 
truneau într-o mansardă din Bucureşti, de unde denumi¬ 
rea lui 1 . Dl Mihăescu a fost prezent la lansarea primelor 
trei volume din Istoria loviturilor de stat în România la 
Târgul de carte de la Frankfurt, abordându-mă cu aceas¬ 
tă ocazie şi oferindu-se ca martor al evenimentelor ne¬ 
cunoscute legate de rezistenţa şi opoziţia anticomunistă 
din timpul regimului Ceauşescu, precum şi din timpul 
evenimentelor petrecute la Bucureşti, în decembrie 1989. 
Precizez că unele pasaje ale amintirilor provin dintr-un 
text în limba germană, folosit de dl Mihăescu în deme¬ 
rsurile sale de stabilire în Germania şi de obţinere a 
ajutoarelor medicale şi sociale (după cum mi-a declarat 
la Frankfurt). De aceea, unele frazări în română sunt 
afectate de retroversiune. Unele pasaje biografice fără 
legătură cu subiectul au fost eliminate. 

Corespondenţă 18 octombrie - 22 noiembrie 2004 

e-mail şi adresa din Gochshein, Germania 

Textul de mai jos a fost expediat şi prin poştă, la 16. 10. 2004 


Stimate Domnule Alex Mihai Stoenescu, 

A 

In urma discuţiilor noastre, în care am avut privilegiul a vă 
cunoaşte şi deveni interesant pentru monumentala lucrare pe 
care ne-o dăruiţi, de recuperare a Istoriei României, vă trimit 
materialul cu mulţumirile mele cele mai sincere. Urmează ca 
dvs. să-i decideţi importanţa. Voi începe cu 15 Noiembrie 1987, 
nu pentru a îmi face un titlu de glorie, ci pentru a vă expune cum 
gândeam şi (ce) simţeam eu atunci; sper să fie de folos. 


1 Alex Mihai Stoenescu, Istoria loviturilor de stat în România , Voi. 
4, partea II, Ed. RAO, Bucureşti, 2005, pp. 259 - 263. 

A 

încă din 1985 studiam căile cum să fac pentru a mă opune 
nebuniei ceauşiste. întâmplător, am ajuns să lucrez în Petroşani 
(Parâng) la Cabana IEFS, tâmplar. Auzisem că minerii au făcut o 
revoltă şi gândeam că numai prin ei se poate da o scânteie. IEFS 
avea o cameră rezervată (Căminul Studenţesc) în Petroşani la 
Institutul Minelor, pe care o foloseam ori de câte ori coboram în 
oraş. Astfel m-am împrietenit cu foarte mulţi studenţi, căutând a 
forma un grup sau a fi acceptat în caz că ar exista vreo organiza¬ 
re clandestină. în cele din urmă, voi lua hotărârea a mă angaja în 
mina (Livezeni), vagonetar, pentru a face legătura cu studenţii 
mineri. O primă cooptare a fost lampagiul Vâlcu; studenţilor nu 
le mai ştiu cu exactitate numele (doar la doi, unul Dan, şeful, şi 
al doilea Zorro, porecla de simpatie, din Baia Mare). Fusesem 
asigurat că se mişcă ceva, să fiu pe fază, nimic mai mult. 

In 14 Noiembrie 1987 1 , ieşeam din şut schimbul doi, găsind 
în dulap 10 manifeste băgate într-un ciorap de culoare albă, 
nou-nouţ. în multe alte dulapuri existau la vedere, (dar) la mine 
era diferit, ceea ce mi-a atras atenţia, înţelegând mesajul. Astfel 
de manifeste auzisem că au fost împrăştiate în urmă cu trei zile 
prin oraş, eu nu le-am văzut pe acelea. Am aruncat şi eu biletele 
unde nu exista ciorap sau bilete. La căminul studenţesc am pri¬ 
mit o singură informaţie: în data de 15 Noiembrie 1987, să fiu 
pe stradă şi să mă plimb de la Gară la Aeroport (cartierul). încă 
de la ora 7 dimineaţa, culorile predominante erau cachi (milita¬ 
re) şi albastre (miliţie); aveam senzaţia că mă aflu într-o unitate 
militară, şi nu în oraş. Am primit un semnal discret de retragere, 
primul de la un ungur (miner coleg de cameră cu mine, nu ştiam 
că şi el se afla băgat) şi al doilea de la Zorro din Baia Mare. 
Manifestele erau făcute de mână, un scris de analfabet, se cerea 
unirea împotriva regimului şi pâine: „Până când mai tolerăm să 
se ia pâinea copiilor de la gură, să ne unim în 15 Nov. împotriva 
dictaturii ceauşiste!“ La ieşire am mai văzut un alt manifest 
aruncat în sala de apel, pe care nu l-am ridicat, dat fiind că eu 
fusesem schimbul doi; era sigur că voi fi chemat la anchetă. 
A doua zi m-am prezentat la mină şi m-am întâlnit cu lampa¬ 
giul Vâlcu, care îmi şopteşte: E de rău, îi căsăpeşte în biroul 

1 Este posibil ca data să nu fie o amintire exactă. Nu există probe că 
mişcarea de la Braşov a fost premeditată, organizată de cineva şi pregă¬ 
tită cu mijloace de propagandă. Cel mai plauzibil, relatările următoare 
se referă la situaţii de după 15 noiembrie. 

lui Puşcaş (secretar PCR), pe cei ce i-au prins, fa ceva“. I-am 
răspuns:, - Mă duc la cpt. Raţiu, îl cunosc de sus (Cabana), e 
băiat de treabă 44 . Du-te repede, aşa poţi scăpa de cei de la 
Bucureşti 4 *. Ajuns la cpt. Raţiu, îi raportez faptul că am găsit un 
manifest şi mi-a fost frică a-1 ridica. 

Vreau să dau un detaliu. Fiind orfan, nu aveam, în caz de 
se întâmpla ceva, cine să mă caute, astfel (tot în Petroşani şi în 
acelaşi an 1987), voi adera la Cultul Penticostal, botezându-mă 
din două motive: 1) Faptul că luasem în serios credinţa, pe care 
o şi propovăduiam şi (care) lăsa impresia unei neimplicări în 
politică (aşa se propovăduia la amvoane); 2) Adunarea era sub 
controlul Securităţii, care deja mă credea sectant. Cel puţin 
acestea au fost calculele mele. Astfel, declaraţia mea de aderare 
la Cultul Penticostal, făcută în faţa lui Raţiu, a prins excelent 
şi (m-a) ajutat să mă claseze undeva unde numai el şi arhiva le 
ştiu. Am observat că ştia mai mult decât bănuiam eu şi (am în¬ 
ţeles) că trebuie să părăsesc Valea Jiului cât mai urgent, ceea ce 
am şi făcut. îi sunt recunoscător şi azi pentru abilitatea cu care 
m-a acoperit, fie conştient, fie din alte motive necunoscute mie. 
în Bucureşti, voi adera la baptiştii conduşi de pastorul Vasile 
Tăios. Pe de-o parte, nu împărtăşeam dogma penticostală, iar 
pe (de) alta, era un protest împotriva B.O.R (şi a) compromi¬ 
surilor sale. Proveneam dintr-o familie ateistă (vezi „Căminul 44 , 
Ed. Ars-Longa. Iaşi, va fi lansat şi în Germana în martie 2005'). 
Ceea ce am învăţat la baptişti m-a ajutat a înţelge mai bine şi 
Ortodoxia, de o profunzime în adevăr necesară oricărui autentic 
creştin. în 1990, am părăsit Cultul Baptist, căruia îi sunt pro¬ 
fund recunoscător. Am amintit acest detaliu, pentru că, ulterior, 
aveam să aflu de discuţiile de la Malta, dorinţa SUA de a marşa 
pe Cultul Baptist. 

Reîntors în Bucureşti, săptămânal primeam citaţii la Miliţie 
şi, în cele din urmă, voi semna un angajament de colaborare, 
cu pseudonimul Ciocoiu (special ales). Din această clipă nu 
am mai primit citaţii. Cu o singură invitaţie la (o) discuţie de 
instruire am mai fost deranjat în RSR. Frica se atenuase, astfel 
că îmi voi spune deschis crezul şi refuzul de a colabora. Am să 
redau discuţia cu un căpitan, nu mai ştiu cum îl chema (circa 


1 Este vorba de o carte autobiografică scrisă de dl Octavian 
Mihăescu. 

17 Miliţie). Văd că nu ai informat nimic“. Păi ce să infor¬ 
mez, ce se vorbeşte la cozi? Eu însumi vorbesc şi simt la fel, cu 
borfaşi nu am de a face, eu sunt creştin baptist, conştiinţa (îmi) 
interzice a minţi şi {a mă) ocupa cu lucruri din acestea. Vă rog 
să îmi îngăduiţi a retrage angajamentul, nu vă pot fi de folos. Eu 
am problemele mele, trebuie să mă operez (având o despicătură 
labio-palatină), deci am alte necazuri şi ocupaţii 4 *. A ieşit afară 
din birou, şi, după un timp, a revenit cu o coală de hârtie în care 
exact asta am scris: retragerea angajamentului luat. Din acea 
clipă am fost lăsat în pace. 

Am găsit o altă formă de activitate datorită Agenţiei Inturist, 
de unde mă blindam cu materiale despre ce se petrece în Rusia 
(URSS). Ştirile Europei Libere nu le foloseam decât în cazuri 
rare. Pe cele ruseşti le propagam fără teamă, erau de găsit şi 
îndeajuns de bune, prin acestea căutând să agit şi (sa) semănăm 
o stare de spirit rebelă. Dnei Iuliana Pleşa, soţia lui Eugen Pleşa, 
i-am propus să formăm un grup şi (să-i) scriem lui Gorbi. M-a 
refuzat. In vara lui august 1989, fac un alt plan, tot pe cont pro- 
piu. Deţineam o invitaţie-medicală pentru SUA şi bani necesari 
în bancă. Astfel hotăresc să mă duc la frontieră şi să mă las 
prins, iar după să fac tam-tam de umanismul socialist. Mai întâi 
i-am scris lui Ceauşescu un memoriu, invitat fiind la Consiliu de 
Stat, dar de vorbit cu mine cred că a fost femeia de serviciu, care 
m-a luat peste picior; respins. Ajuns pe graniţă, din întâmplare 
trecea un cioban cu oile, ai căror câinii m-au imobilizat, totul 
se legase, cu atât mai mult că nu ştiu nici a înota, aşa că...! La 
cercetări nu m-au bătut şi nici nu mi-au vorbit urât; am observat 
înţelegere din partea anchetatorilor, care mă pun în libertate. In 
adunarea baptistă s-a crezut că sunt informator, pentru că am 
fost pus în libertate. Cred că m-a ajutat această acuză, pentru că 
acţiunile pe care le voi face din această clipă, normal trebuiau să 
conducă la arestarea mea, unde eu nu mai eram deloc timorat de 
securitate-miliţie. Să fie oare protecţia din umbră a KGB-ului? 
Faptul că am fost manipulaţi nu mai este un secret nimănui. Ce 
importanţă mai are dacă a fost sau nu lovitură de stat? Nu se pu¬ 
tea altfel, eu însumi am constatat acest crunt adevăr! în septem¬ 
brie 1989, m-am întâlnit cu Marian Mierlă, la Bariera Vergului, 
student pe acea vreme, care tot pe cont propriu acţiona. Dacă la 
Congres nu se va produce schimbarea, trebuia să ne consolidăm 
şi ( să) demarăm ceva. îmi spuse ceva de Arcul de Triumf care 

fusese incendiat de gruparea lui sau că avea cunoştinţă de acel 
grup şi tot de la el mai ştiu ceva de o eventualitate (cu ocazia) 
lui 1 dec. 89. Nu mai reţin exact, cert este că mie de atunci îmi 
parveniseră aceste ştiri, dar şi că Iliescu va fi cel ales. 

în noiembrie 1989, în cadrul Cultului Baptist s-au petrecut 
două fenomene pe care trebuie a le evidenţia pentru că confirmă 
cele spuse de Talbot. 

1) Pastorii: Paul Negruţ şi Vasile Tăios au dat citire la două 
scrisori de protest către Ceauşescu, pe care urma a (le) aproba 
A.G.. Pentru mine a fost clar! Se da scânteia prin baptişti, pe 
care linie aveam legături cu grupul Negară Victor, cu care deja 
avusesem ceva, avusesem activităţi. 

Un regizor de la Sahia Film, Nestor Popescu, refuzase să 
facă un film omagial, fiind internat la Poiana Mare. Asiguram 
protecţia familiei, pe care zilnic o vizitam, în colaborare cu 
Ambasada SUA, prin care s-a reuşit eliberarea şi exilarea (tri¬ 
miterea în străinătate) lui N.P. împreună cu Ghe. Vruţă (?) şi 
Victor Negară, am urmărit ieşirea reală din România a lui N.P. 
Trei maşini fugeau ca în filme spre Aeroport. Prima (era) cea 
a Ambasadei SUA, cu familia la bord, o dacie albă (a noastră) 
şi dacia neagră (se ştie a cui). Cu toate acestea, nimeni nu m-a 
întrebat nimic şi nici urmărit nu mă simţeam. Au introdus însă 
un dolar în casa mea, o prostie, eu îi aveam oficial în bancă. Nu 
s-a folosit nici de cursa cu dolarul împotriva mea, pe care l-am 
vândut unui tehnician dentar. 

2) Subit, despre scrisorile pastorilor nu s-a mai vorbit ni¬ 
mic, în jurul protestului nu s-a făcut tam-tam, iar predicile din 
nou s-au temperat. Una din predici (în timpul congresului) vor¬ 
bea de cei de la Chişinău, cum se eliberaseră... puseseră un 
porc pe o plancartă, ceva de genul acesta, nu mai reţin exact. 
Cert este că predicile, dintr-o formă anticomunistă, deveniseră 
domoale şi cu sfaturi de genul (de) a nu ne implica, noi suntem 
creştini s.a.m.d. Pentru ca tot printr-un pastor să izbucnească la 
Timişoara. îmi permit a face un scurt comentariu, rugând să fiu 
iertat dacă greşesc. Baptiştii sunt minoritari (300.000 pe toa¬ 
tă ţara), considerată (atunci) a fi sectă. B.O.R nu ar fi susţinut 
(ceea ce a şi făcut de altfel) tocmai mişcarea baptistă să fie eroina 
descătuşării, ar fi iritat la culme, nu ar fi existat susţinere (voi 
demonstra mai jos, când vom vorbi de 21 dec. 89). Minoritatea 
maghiară (2 milioane), mult mai informată şi unitară, a fost de 

fapt şi cea mai bună alegere. Dacă punem la socoteală şi loby-ul 
maghiar (masoneria, o forţă în comparaţie cu a noastră), ei au 
luptat pentru această poziţie şi au câştigat-o. Este posibil ca „linia 
baptistă" (amintită de Talbot în discuţiile de la Malta) să fi fost o 
pistă falsă întinsă lui Ceauşescu. Să revin la povestea mea. 

în timpul Congresului am avut o prima întâlnire conspirati¬ 
vă de amploare în casa lui Victor Negară, prezenţi fiind Horia 
Ivan, Ghe. Vruţă, Klimowici, Adrian de la Sahia Film, Mircea 
Lăcătuş artist plastic, Ion Rădoi student la ASE, Silviu Despa, 
un pictor la care vom muta locuinţa conspirativă, în P-ţa 1 Mai. 
Din această clipă se poate vorbi de consolidarea/organizarea şi 
activitatea unitară a grupului nostru. Ştiam că Victor Negară 
colaborează intens şi cu Chişinău. în această primă seară, după 
ce ne-am despărţit în miez de noapte, am asistat la o discuţie 
a lui V. Negară în lb. rusă (nu ştiam că vorbeşte cursiv/fluent 
rusa, ci doar germana), în fapt o convorbire telefonică dată de la 
Palatul Telefonelor, unde l-am însoţit la dorinţa sa ptr. protecţie, 
asistând în cabina telefonică la dialog. Nu am înţeles nimic din 
discuţia purtată cu „Chişinău", pentru că nu cunosc lb. rusă! 
Cert este că Negară devenise un om de mare importanţă, era 
foarte activ şi, desigur, ca şi mine, nu a fost arestat. în această 
primă întâlnire s-au stabilit următoarele: 

Adrian de la Sahia Film se ocupă cu tipărirea Proclamaţiei 
către Ţară, (a) manifestelor, scrisori către Europa libera, pe care 
eu trebuia a le înmâna (să le înmânez , n.a.) pe o rolă filmată 
Ambasadei SUA la Bucureşti, în care deja intram ca la mine 
acasă pe baza invitaţiei-medicale 1 . Mark Sulivan era consulul 
meu, a cărui carte de vizită cu toate detaliile o primesc/aw pri¬ 
mit-o (o am şi azi). Pentru moment, urma să fiu protejat, să nu 
mă mai implic la suprafaţă. Urma să primesc materialele de la 
Adrian sau (de la) alt trimis. Cert este că nimic nu se concretiza¬ 
se în privinţa manifestelor şi filmelor, decât că s-a hotărât (Horia 

A 

1 In legătură cu implicarea Ambasadei SUA în România în eveni¬ 
mentele premergătoare şi active din decembrie 1989, trebuie făcute ur¬ 
mătoarele precizări: 1. Probele istorice şi alte date arată că implicarea a 
avut loc exclusiv în probleme de drepturile omului, în conformitate cu 
politica SUA şi Dreptul internaţional. 2. Implicarea în sprijinirea unor 
culte s-a încadrat aceluiaşi context, la fel ca şi sprijinul pentru situaţii 
medicale speciale sau pentru libertatea de expresie, 3. Relatarea dlui 
Octavian Mihăescu este doar percepţia sa asupra acestei implicări. 

57 



Ivan), pentru Ziua de 1 dec.89, o întâlnire a 200 de studenţi 
la statuia lui Mihai Viteazu şi (pentru a) demara scânteia, să 
fiu pe fază pentru a comunica Ambasadei SUA numele celor 
arestaţi. La întâlnire nu sosiseră (însă) decât cinci persoane 
din 200...!? Căzuse acţiunea! Singura reuşită fiind Scrisoarea 
către Europa Liberă. în seara de 17 dec. 89, în mansarda pic¬ 
torului de la P-ţa 1 Mai, hotărâm demararea acţiunilor concre¬ 
te în susţinerea Timişoarei. La întâlnire s-a făcut joncţiunea 
făţişă şi cu gruparea lui Marian Mierlă. Discuţiile acţiunilor 
de stradă s-au purtat într-o cameră separată. Eu participând/ 
am participat în cealaltă cameră, alăturată, în care se formu¬ 
la „Proclamaţia către Ţară“, pe care Ion Rădoi o redacta, 
identică cu cea citită de Mazilu, cu o singură diferenţă. In 
timpul formulării, mi-a venit o idee când s-a ajuns la forma 
sistemului republican, ce (pe care) o vom adopta, am interve¬ 
nit automat, nu ştiam ce vorbesc, mult mai târziu am înţeles. 

Stai puţin (am spus), dacă Regele a fost înlăturat prin forţă, 
ideal este ca prin el să se facă tranziţia. Astfel, dacă (nu) se 
va dori monarhia, va fi legal abolită prin referendum 11 Am 
deschis o discuţie aprinsă, pentru care fapt nu mai ştiu cum s-a 
hotărât exact, Republică sau Monarhie, eu ştiu că s-a susţinut 
ideea mea. Ceilalţi colegi pot ajuta. 

Ştiu însă că nu s-a găsit o formulă cum să denumim Ţara, 
după RSR; aceasta a facut-o Mazilu în balconul CC, când a spus 
simplu „România" Este singura noutate (exact pct. monarhie 
sau republică rămas în suspans), pe care a spus-o Mazilu, restul 
au fost identice cu cele formulate de noi. Auzindu-i în 21 dec. 
89 pe Ion Caramitru şi Mircea Dinescu, că nu au Proclamaţie 
către Ţară şi că lucrează asiduu la ea, m-am mirat. Nici în P-ţa 
Palatului nu s-a vorbit de vreo Proclamaţie, dar nici oamenii 
noştri nu au ajuns în balconul CC, nici la TVR. Singurul cu care 
m-am întâlnit a fost Mircea Lăcătuş, care nu avea Proclamaţia 
la el, nu ştia nimic de grup, ştia doar că Ion Rădoi a fost arestat. 
Rădoi susţine astăzi că Proclamaţia ar fi rămas la Negară, care 
nu a fost arestat. Dar cum a ajuns aceasta la Mazilu, pentru că 
Rădoi mai susţine că el nu a făcut parte din aripa lui!? Există o 
imagine filmată în care Mazilu se chinuie, împreună cu un grup 
de tineri neprofesionişti, să formuleze o Proclamaţie către Ţară, 
într-un birou alăturat de cel al grupului profesionist condus 
de Iliescu & comp. Aşa cum spuneam, Caramitru şi Dinescu 

pentru mine au fost un prim şoc; în P-ţa Palatului auzeam tot 
felul de bazaconii: să se dea apă şi pâine la populaţie, de Abagiu 
(?) şi alte chestii de-astea, numai de ceea ce era mai important, 
nu. Abia când a dat Mazilu citire Proclamaţiei (din balconul 
CC, n.a.), am fost liniştit şi m-am retras definitiv din revoluţie. 

Şi eu m-am opus lui Iliescu atunci, pentru că nu dăduse citire 
(la Televiziune , n.a.) autenticei Proclamaţii. Pentru mine per¬ 
sonal, din acea primă zi, a fost clar cine este şi ce vrea aripa 
Iliescu, care a forţat şi, mult mai târziu, a acceptat oficial siste¬ 
mul politic pe care îl are şi astăzi România. Este foarte adevărat 
că numai prin Maziliu, cerinţele noastre, ale Proclamaţiei de 
care vorbesc, au fost impuse, dar cu forţa; casetele video stau 
mărturie. Acum să revin la seara de 17 dec. Sper să nu fi încur¬ 
cat firul povestiri şi (sd) deranjeze această paranteză. 

Marian Mierlă era sceptic, a fost primul care a părăsit dis¬ 
cuţiile (din mansardă ), nu am înţeles atunci de ce, ulterior mi-a 
povestit motivele. Acel Adrian urma să vină cu manifestele în 
aceeaşi seară, ceea ce nu s-a întâmplat, precum nici în serile 
următoare. La el se aflau toate redactările pentru tipărire şi fil¬ 
mare; amânările până în ultima clipă (21 dec. 89) au făcut ca 
gruparea noastră să iasă din joc, precum şi multe altele, precum 
laşul. Ceea ce mă duce la concluzia că rolul său a fost de a ne 
ţine sub un abil control/manipulator, pentru a ne cupla şi folosi 
în interes strict legat cu mişcarea Iliescu, singura ce trebuia să 
iasă învingătoare. Ce se întâmpla dacă gruparea noastră, în 1 
dec. 89, demara scânteia? Sau laşul? Nu mai era Iliescu ema¬ 
natul, ci unii dintre noi. Mai mult, Mierlă are mai multe detalii 
despre acest misterios Adrian, care bănuiesc că a ţinut ascun¬ 
să Proclamaţia noastră în interesul grupului Iliescu, care nici 
prin gând nu dorea o asemena schimbare radicală (sunt dovezi 
destule, filmate). Este foarte posibil ca Mazilu să fi primit de 
la unul dintre noi o copie a Proclamaţiei, citită în grabă în 21 
dec. la ora 17.00, ceea ce a generat încurcături, surprize grupării 
Iliescu, pe care a sabotat-o să fie citită către Ţară. De altfel, pu¬ 
ţini erau aceia care doreau (conştientizau) în adevăr necesitatea 
demolării complete a comunismului şi declararea noii orientări 
pro-occidentale, dar şi ce implica şi cum să se formuleze o astfel 
de declaraţie. Observam din casetele filmate, că abia după ce va 
telefona la Moscova, se va adopta această linie. 

Las cercetării dvs., D-le Stoenescu, verdicitatea acestui 
punct, dvs. având şi alte elemente, care mie îmi lipsesc. Sunt 
nerăbdător să aflu verdictul lucrării dvs. Până azi (2004, n.a.) 
nu s-a vorbit de aşa ceva, pentru că foarte puţini au fost or¬ 
ganizaţi, manipulaţi şi ocrotiţi precum gruparea noastră. Multe 
mărturii pe care le-am citit se limitează doar la evenimentele 
stradale, care, în mare parte, sunt identice. Mare parte din noi 
am fost nevoiţi a ne exila, unul (un doctor) a murit misterios în 
afara graniţelor, altul în România (Tăutu). Să fi fost oare acesta 
motivul mineriadelor? Din gruparea noastră, doar pictorul şi 
Mierlă mai sunt în ţară, restul suntem autoexilaţi. Cu siguranţă, 
dosarele noastre pot face lumină; ele sunt pe undeva băgate, 
sper să nu fie catalogate secret de stat! Şi mai fac o menţiune. 
Aşa cum se va observa mai jos din expunerea mea, era normal 
ca, fiind în primele rânduri, (să apar) în fotografii şi în filmările 
agenţilor, trebuia să fiu minim/măcar lângă fata care oferea flori 
soldaţilor în 21 dec. ora 12.10, dar lipsesc de peste tot. Scriind 
şi analizând acest text, înţeleg şi motivul pentru care Ed. Ars 
Longa a scos brutal din „Căminul 11 (se va observa când îl veţi 
lectura, începând cu pag. 114) exact ceea ce redau eu acum. In 
manuscris exista povestirea aceasta! Dar să continui povestirea! 

în noaptea de 20 spre 21 decembrie, am avut o altă întâlni¬ 
re, tot în mansarda de pe 1 Mai. Ştirile de la Timişoara, fiind 
îndeajuns de incitante, s-a hotărât să se treacă la acţiune, dacă 
nici pe 21 dec. acel Adrian nu aducea manifestele... Stabilisem 
ca toţi să cercetăm cum acţionează miliţia, securitatea noaptea 
pe bulevarde, controale etc. în această seară Rădoi îmi spune: 

Tăvi, te-am păstrat la naftalină destul, cred că misiunea cu 
Ambasada SUA cade, treci pe baricadă. Patria îţi va fi recunos¬ 
cătoare cu un şut în fund!“Aşa m-am despărţit de grup. Vreau 
să aduc un element pe care nu l-am văzut dezbătut încă în presă 
sau (în) publicaţiile despre revoluţie. în noaptea de 20-21 dec. 
89, orele 4 dimineaţa, locuind în B-dul Ghe Gheorghiu Dej la 
nr. 93, am făcut un tur al tot centrului Bucureştiului şi l-am cer¬ 
cetat cu atenţie, pornind din P-ţa 1 Mai. Iată constatările mele: 
în primul rând, de la P-ţa 1 Mai şi până în Centru, am observat 
foarte puţină agitaţie miliţienească. Nimeni nu m-a legitimat! 

Pe tot Bulevardul, mai ales P-ţa Univ. - Victoriei, am observat 

* * 

ceva deosebit: O plimbare de tineret, cupluri, fără precedent. In 
primul rând, ţinuta lor era vestică, ceea ce tineretul, studenţimea 

română, nu o prea avea, (iar) acest amănunt mi-a atras atenţia. 
Figurile lor erau degajate, nu ca acelea ale noastre, închise şi 
posomorâte. Cu atât mai mult cu cât se cunoaştea de măcelul 
timişorean! Eu mă plimbam printre studenţi, îi cunoaşteam 
bine şi (le ştiam) îmbrăcămintea şi starea psihologică. Aceştia 
erau totalmente diferiţi, pentru mine păreau a fi extratereştri! 
Mai mult, la biserica baptistă veneau mulţi occidentali, aşa că 
aveam o idee de cum arătau, cât de cât. Nu erau bruneţi (arabi), 
ci blonzi, şateni 1 . După acest tur de observaţie, mă voi duce la 
culcare. M-am trezit la ora 11.00, datorită liniştii de pe bulevard, 
era 21 dec. 89, ceva îmi spunea să mă grăbesc. Am ajuns la Inter 
(aprox. ora 12.00) exact la ţanc, când o parte a maselor adunate 
de Ceauşescu se refugiau din P-ţa Palatului, spre Magheru. Nu 
exista nicio baricadă, nici un protest sau grup organiazat, abso¬ 
lut nimic, am ajuns lejer şi exact în faţă la Societe Generale , în 
aceea clipă când se auzeau dinspre P-ţa Palatului bubuituri, iar 
pe chipul primilor fugari ajunşi în B-dul Magheru o demenţială 
spaimă, de-a dreptul nebunească, pot spune. Aşa am perceput 
eu acest moment, cu el am rămas în minte şi azi. Imediat am re¬ 
alizat despre ce este vorba; observasem că erau muncitori, după 
chipuri, ce frigeau bezmetici, fără a se mai opri. Ce era foarte 
curios, nu aruncau nici steagurile sau portretele din mână. M-am 
uitat în jur, nimeni care să-i adune sau mobilizeze. Toţi fugeau 
nebuneşte, doar pe ici pe colo câte un tânăr, ca şi mine, ajuns 
întâmplător acolo, stăteau pasivi, nedumeriţi. Pe loc mi-a venit 
ideea: „acum este momentul"! Prima am spus-o în gând, a doua 
oară mai cu teamă şi a treia am ţipat-o cât am putut; acolo am 
răguşit eu. Am oprit oameni, le-am smuls steagurile din mână 
şi am strigat cât puteam „Acum e momentul"! Un tânăr brunet 
de cel mult 18 ani, m-a urmat şi susţinut. Detaliile baricadei 
se cunosc deja. Am fost în primul rând, cu fata care a dat flori 
brutelor din faţa noastră, poate există o astfel de fotografie. Acei 
soldaţi ai miliţiei mi s-au părut brute după figurile lor. A apărut 
Dan Iosif, Dumitru Dincă, care au preluat/s-au impus ca lideri. 

îl voi întâlni şi pe Ion Rădoi, care spunea că fusese eliberat de 
la arestul Securităţii. Aşa cum se cunoaşte, ne-am dus la statuia 

1 în discuţia privată, dl Octavian Mihăescu a precizat la un moment 
dat că aceşti tineri vorbeau stricat româneşte, ceea ce poate fi o mărturie 
despre prezenţa „turiştilor" basarabeni în Bucureşti, în ziua şi noaptea 
de 21 decembrie 1989, confirmată de multe alte mărturii. 

lui Mihai Viteazul, îndemând pe cei de pe margini: „Veniţi cu 
noi!" „Acum este momentul a ne uni!“. întorceau capetele, se 
ascundeau, alţii ne înjurau (puţini la număr, desigur agenţi). Nu 
am numărat mai mult de o mie de inşi. Reîntorşi în P-ţa Univ., 
prin partea de la Union şi Arhitectură, voi întâlni pe un alt consul 
al Ambasadei SUA, care lucra cu Sulivan, nu-i mai reţin numele 
(acesta l-a scos pe Nestor Popescu, din România). Dacă nu mă 
înşel, este acelaşi consul care s-a deplasat la Timişoara, la casa 
lui Tokeş. Am dat mâna cu el, i-am mulţumit pentru sprijinul 
acordat şi am căzut de acord că „s-a terminat". Fac o paranteză 
referitor la ceea ce am văzut uimit la ultima mea vizită (nov. 
89) în Amabsada SUA, când am primit şi cartea de vizită a lui 
Mark Sulivan. Aflându-mă pe coridor, ca să fiu primit la consul, 
au ieşit de la Mark Sulivan un tânăr epuizat, se vedea că ieşise 
de la puşcărie, şi un bătrân (unguri), care se rugau să nu fie daţi 
afară din Ambasadă. Susţineau că ar fi iniţiatorii unei foi-mani- 
fest numite „Aurora". Am dat mâna cu ei din respect, înainte ca 
aceştia să fi fost daţi afară la insistenţele consulului, ce îi asigura 
că se va interesa de soarta lor. Am avut o primă deziluzie, mai 
ales că citisem cu puţin timp înainte pe un perete, o nouă foaie/ 
instrucţiuni, care avertiza: „SUA nu protejează elementele care 
se revoltă împotriva Statului". Fără absolut nici o diferenţiere 
între anarhişti şi dictaturi, stânga sau dreapta. (...) 

Urmează un pasaj în care domnul Octavian Mihăescu repe¬ 
tă informaţiile despre Proclamaţia întocmită de membrii gru¬ 
pului „ Mansarda “. 

Pe 22 dec. 89, ora 8 dimineaţa, am plecat împreună cu Viorel 
Ungureanu spre Inter, conştientizând că dacă nu cade regimul, 
trebuie să ne aşteptăm la ce este mai rău; l-am rugat să se intere¬ 
seze de mine dacă dispar. Am făcut un tur, P-ţa Univ. - Romană 
şi înapoi, cu fularul pe faţă, m-am bucurat să constat că majori¬ 
tatea nu erau simplii trecători şi ( că) toţi aşteptau momentul să 
ne regrupăm. Multă miliţie şi ofiţeri de armată printre noi. La 
Agenţia ONT, o ţigăncuşă a început să strige „Jos Ceauşescu!". 
Nu ştiu de unde a apărut rapid un miliţian şi i-a tras un bulan pe 
spinare. Reîntors la Univ., B-dui Republicii, Colţea şi Teatrul 
Naţional, s-a anunţat că Milea s-a sinucis. Armata se retrage şi 

fratenizează cu noi 1 . Am strigat cu lacrimi în ochi către Viorel 
Ungureanu: „Suntem salvaţi, frate Viorel!" L-am văzut şi pe el 
plângând. Aşa m-am despărţit de el, reintrând în masa de pro¬ 
testatari, cu o bucurie pe care nu am mai simţit-o niciodată. Mă 
credeam mort, arestat, totul părea pierdut cu numai 15 minute 
înainte. Dintr-odată, altă minune şi un alt moment de mare feri¬ 
cire! Dinspre Republicii-Unirii-Eroilor-Romană, din toate cele 
patru puncte cardinale veneau mase de oameni 2 . Nu îmi venea 
să cred, în jur se spunea cu bucurie: „Vin muncitorii, suntem 
salvaţi!“. Cu lacrimi în ochii, ne-am îmbrăţişat. Este greu de 
redat în cuvinte cum am simţit noi, cei de pe baricade, această 
fraternizare, unitate, salvare, aşa a fost cel puţin pentru mine şi 
cred că pentru absolut toţi participanţii cărora le intrase frica şi 
deprimarea în oase. 

în P-ţa Palatului, mă revăd cu Mircea Lăcătuş; ne-am urcat 
pe grilajul Bibliotecii, am hotărât că nu are rost a intra în CC. 
Trebuia să ne convingem că nu cădem într-o cursă. Apariţia 
Carului TV, decolarea elicopterului, ne-au dat convingerea că 
s-a terminat. S-a demis şi Guvernul Dăscălescu de două ori, 
Alexa Visarion l-a cerut. Am hotărât cu Mircea Lăcătuş să mer¬ 
gem la Mazilu acasă; desigur, nu l-am găsit. Am luat-o spre 
TVR, pentru că o Proclamaţie numai acolo se putea citi şi trans¬ 
mite eficient, eram convinşi că ai noştri se află acolo. Nu am 
mai ajuns, fiind obligaţi să ne oprim pe Ana Ipătescu, la circa de 
Miliţie, pe care se puseseră a o devasta şi unele elemente vădit 
cu antecedente penale. Pe col. Irimioiu (azi general) 3 revoluţio¬ 
nari incitaţi de borfaşii prezenţi (şi) uşor de recunoscut voiau a-1 
decapita (mi-a mulţumit după vreo 5 ani de zile). M-am dus în 
mijlocul lor şi le-am strigat să se oprească, m-au ascultat toţi, 
eliberând circa de miliţie. Am renunţat a mă mai duce la TV, 
s-a dat curs apelului să donăm sânge, dar acolo {la Centrul de 
Hematologie , n.a.) nu era nevoie şi, în plus, mai trona şi portre¬ 
tul lui Ceauşescu în biroul directorului, pe care eu personal l-am 
distrus. M-am reîntors în P-ţa Palatului, am redat evenimentul 

1 Confuzie temporală. Ordinul de retragere al Armatei în cazărmi s-a 
dat de către gen. Stănculescu înainte cu o oră de anunţarea sinuciderii 
gen. Milea. 

2 Informaţia este plasată de dl Octavian Mihăescu după ora 11.00, 
menţiune importantă pentru cronologia evenimentelor. 

3 Avansat de CFSN - Ion Iliescu, prin Decretul 97/1990. 

cu ocazia Proclamaţiei, mi-am dat seama că nu mai are rost să 
stau pe stradă. 

Hotărâsem să fiu de folos mai departe societăţii, lipsisem de 
la serviciu, era iarnă, eu fochist de meserie, trebuia să reiau ac¬ 
tivitatea. M-am dus agale şi fericit spre casă, unde aud ştiri alar¬ 
mante pentru a veni la TVR, să o apărăm. După ton şi mesaj, nu 
mi-au sunat prea bine aceste lozinci mobilizatoare. Căutam să 
aflu ce se urmăreşte, mai era şi povestea cu teroriştii, căreia nu îi 
găseam logica. Nimic concret de la TVR nu am înţeles, spre ce 
sistem ne îndreptăm! A doua zi, 23 dec., trec pe la TVR, să văd 
realitatea şi pentru ce ne cheamă! Acolo, noi la mijloc (came de 
tun), în TVR Armata care trăgea spre vilele presupuşilor tero¬ 
rişti. Aşadar, scopul acestor lozinci moralizatoare, (al) hasoului 
special creat de TVR, cât şi în exterior, ascundea alte taine, era 
datorat altor necesităţi de moment, improvizaţiile redau faptul 
că o rotiţă din plan s-a defectat. Care să fi fost aceea, nu cumva a 
noastră? Eu încă nu auzisem nimic concret în privinţa drumului 
ales de România, decât haos şi vagi promisiuni pro-occidentale 
în afara Proclamaţiei citite de Mazilu. Oare aceasta să fie rotiţa 
„stricată**? Mai mult, în aceea dimineaţă îmi căzuse în mână 
acel ziar ( Scânteia poporului , n.a.), care ne atrăgea atenţia cu 
întinarea comunismului de către clanul Ceauşescu, şi tot cu 
„Tovarăşi**începea! (...) 

Urmează un pasaj despre discuţiile purtate cu nişte cunos¬ 
cuţi la un liceu din Bucureşti. 

A 

începusem să îmi caut locul în noua societate. Mă gândeam 
să mă apuc de agricultură sau zootehnie. Eram tânăr, aveam 27 
de ani. Politica nu mă interesa sub nicio formă, decât să o bâr¬ 
fesc şi să pot înjura liber la colţ de stradă cu vecinul. Pentru care 
fapt nu m-a interesat aderarea la Convenţia Democrată, pe care 
Ioan Alexandru, Victor Negară, Liviu Petrina şi Iftenie Pop o 
gândiseră iniţial. Dar se întâlniseră cu aripa PNŢ-Coposu şi aşa 
s-a născut PNŢ-CD. Această neangajare politică a durat până în 
12 ianuarie 1990, dată de mare importanţă în istoria recentă, ce 
trebuie atent analizată, pentru că are adâncimi şi taine ce încă 
nu au fost discutate la rece. Este, dacă vreţi, ultima lovitură dată 
de gruparea mea ideii că Marian Mierlă şi Dumitru Mazilu ştiau 
ce fac şi ce vor să apere. Până şi Băcanu mi-a recunoscut că îi 
pare rău, dar degeaba, a costat România 10 ani de stagnare! Pe 

care Occidentul a sancţionat-o! Se constataseră şi alte lacune 
FSN-iste, se bucura de 100% susţinere şi se impusese în lo¬ 
cul PCR în unităţi. După o analiză la rece, observând pericolul 
manipulării TVR şi procentul de care se bucura FSN, m-a pus 
în gardă şi am conştientizat că trebuie susţinut provizoriu un 
partid de opoziţie. Această chestiune a contribuit considerabil 
la hotărârea de a mă înscrie în PNŢ-CD. Din această clipă, 
buna mea prietenă Iuliana Pleşa îmi va deveni cel mai aprig 
duşman. „Legionar 44 , „vânzător de ţară 44 , „spion 44 şi, ca să fie 
bomboana pe colivă, mi-a spus-o textual: „Las’ că o să vă bă¬ 
găm noi la puşcărie pe toţi! 44 . Mă aşteptam de la muncitoarele 
de la APACA, dar de la un intelectual, nicidecum. Nu a fost 
singurul intelectual care m-a dezamăgit. A avut un moment de 
sinceritate şi mi-a spus motivul adevărat pentru care nu doreş¬ 
te revenirea la normalitate: teama de viitor, incapacitatea de a 
se adapta noilor cerinţe ale concurenţei. Dacă un intelectual 
gândea atât de îngust şi egoist, ce să mai vorbesc de cei mici? 
Această mentalitate a ajutat considerabil FSN-Iliescu, care ne-a 
făcut să pierdem peste 10 ani şi, nu în ultimul rând, o hemoragie 
de emigrare a tot ce era mai bun, idealist în acele vremuri. 

Am continuat activitatea la sediu (PNŢ-CD), datorită rugă¬ 
minţii exprese a lui Ion Rădoi 1 , care dorea să mă pună într-o 
funcţie pe Ţară 2 . în campania electorală am fost trimişi de Dl 
Coposu cu un Congressmen American, mandatat de G(eorge) 
Bush, (pentru ) a-i face un raport pe toată ţara, din toate parti¬ 
dele. Nu face obiectul discuţiei noastre, detalii vă poate oferi 
Ion Rădoi. Deţin o sumedenie de poze din aceea vreme. După 
reîntoarcerea noastră în Bucureşti, am fost trimişi la Aeroportul 
Otopeni să-l întâmpinăm pe Rege. De unde, în fapt, a pomit/în- 
tărit demonstraţia din P-ţa Univ.? La întoarcerea de la Aeroport 
(fără rege), în faţa Guvernului ne aştepta o contrademonstraţie 
FSN-istă, nu i-am înţeles rostul. în P-ţa Univ., Dincă cu ai săi 
erau cu ale lor, nu i-am luat în serios. A doua zi, a fost prima 
violenţă brutală de după dec. 89, folosite fiind aceleaşi brute din 
21 dec. 89. Asta ne-a supărat pe toţi şi prin ea a luat naştere acea 
demonstraţie/susţinere maraton, pe care am susţinut-o până în 

A 

1 In ianuarie 1990, dl Ion Rădoi a fost ales preşedinte al Organizaţiei 
de Tineret a Partidului Naţional Ţărănesc-Creştin Democrat. 

2 Ca preşedinte al Organizaţiei Muncitoreşti a PNŢ-CD. Nu a fost 
validat. 

20 mai, când s-a făcut apel să ne conformăm alegerilor şi (sa) 
luptăm democratic. Ceea ce am agreat şi (astfel) m-am retras 
definitiv. Mai treceam sporadic să observ evoluţia şi ce vor 
contiunatorii Dincă/Mărieş, care m-au scos din sărite. Partea de 
după 20 mai ’90, nu o consider parte veritabilă a fenomenului 
Univ. (...) 

Urmează un pasaj despre o misiune caritabilă în judeţul 
Vâlcea. 

Stimate Domnule Alex Mihai Stoenescu, 

Am început povestirea şi am ajuns aici şi în forma aceasta 
legată de la sine. Sper să vă fie de mare folos, dar mai ales tutu¬ 
ror celor ce vor citi, atât în prezent cât şi în viitor, pentru a nu se 
mai cădea atât de uşor în emoţionalisme, pe care manipulatorii 
le ştiu abil (a le) folosi în defavoarea noastră. Pierderile suferite 
de România sunt incalculabile şi observăm (că) se extind pe 
termen lung. Timpul zilelor noastre s-a comprimat fantastic de 
mult, un an de zile echivalează cât zece. 

Urmează adrese de contact pentru Marian Mierlă, Victor 
Negară, Mircea Lăcătuş. 

VICTOR NEGARA 


Membru al grupului „Mansarda", împreună cu Ion 
Rădoi, Octavian Mihăescu, Marian Mierlă şi alţii. 
Corespondenţa a urmat întâlnirii pe care am avut-o 
cu domnul Octavian Mihăescu la Târgul de carte de 
la Frankfurt. Am lăsat textul brut, neavând posibilita¬ 
tea de a face redactarea împreună cu autorul, aflat în 
străinătate. Am introdus diacritice şi unele note pentru 
a se înţelege contextul. Sublinierile din text aparţin 
martorului. 

Corespondenţă prin e-mail. 

Scrisoare din 24 martie 2006. 

Bună ziua, dna Adriana Stoenescu (< dnul Negară a intrat din 
eroarea mea pe mail-ul soţiei , n.a.). 

Vă mulţumesc pentru E-Mail pe care l-am primit de la dum¬ 
neavoastră. Nu ştiam că şi dumneavoastră sunteţi în spatele 
acestor căiţi scoase de d-1 prof. Alexandru Mihai Stoenescu. 

a 

Înainte de a vă scrie sau de a vă transmite şi ceva documente, 
vă rog să aveţi amabilitatea să-mi transmiteţi, pe lângă adresă, 
şi numărul dumneavoastră de telefon. Mă refer la cel fix. Sunt 
mai multe de discutat pe această temă destul de spinoasă şi în 
acelaşi timp complexă. 

1. Membrii din conducerea PNŢCD au fost invitaţi de 
mai multe ori la Ambasada URSS până la alegerile din 20 
mai 1990. întâlnirea cu ambasadorul URSS s-a fixat pe data 
de 27 martie 1990, dată fixată de conducerea PNŢCD, când 
amintea de Unirea Basarabiei cu România. 

După părerea mea, acea dată fixată de foştii deţinuţi politici, 
printre care şi Ion Puiu, a fost fatală pentru noi, căci a urmat se¬ 
ria de mineriade împotriva noastră, culminate cu cele din iunie 
1990. Prima dată a venit la noi, neinvitat de nimeni, secretarul 2 
al Ambasadei URSS, însoţit de Mihai Popov, care era tradu¬ 
cător, încă pe când era sediul PNŢCD în Casa Titulescu, adică 

încă în decembrie 1989 1 . Noi am preluat actualul sediu din 
Bd-ul Republicii cam după 1 ianuarie 1990. Personal, m-am 
dus la Primăria Capitalei pentru a ni se da chelile. 

Dipl. Ing.Victor Negară 

(urmează adresa din Karlsruhe, Germania, numărul de tele¬ 
fon şi fax, n.a.) 

Scrisoare către dl. Iftene Pop, 27 martie 2006 

e-mail redirecfionat de d-nul Negară. 

D-lui Dr. Iftene Pop 

Suedia 

Dragă Iftene, 

M-a sunat astăzi, duminică 26.03.2006, dl prof. Alexandru 
Mihai Stoenescu de la Vălenii de Munte. După cum ţi-am scris, 
atât ţie, cât şi lui Liviu Petrina, dânsul face o carte cu caracter is¬ 
toric, ce va fi aprobată de Academia Română 2 , şi în care va dez¬ 
bate problemele legate de evenimentele premergătoare legate 
de căderea lui Ceauşescu în decembrie 1989, cât şi după aceea. 

După cum ştiţi cu toţii, evenimentele de la Timişoara şi 
Bucureşti au la bază o revoltă populară cu caracter creştin. A 
scris şi Ioan Alexandru acea carte în 1993 şi sper să ai şi tu 
un exemplar, cu titul: „Adevărul despre Revoluţie sau Căderea 
Zidurilor Ierihonului 44 . 

Având la bază relatările lui Ioan Alexandru, cât şi ale mele, 
scriitorul Mihai Prepeliţă scoate o carte în 1995 şi în 1996, in¬ 
titulată „Dialoguri de sânge 44 . Este cam printre primele cărţi pe 

care o scoate de la revenirea sa definitivă în România, în 1994. 
* 

In această carte are mai multe interviuri cu mai mulţi oameni 
de cultură sau politici originari din Basarabia sau Bucovina de 
Nord. Printre cei intervievaţi se numără şi Ion Puiu, fost vice¬ 
preşedinte al PNŢCD în 1990, şi el originar din ţinutul Herţa 


1 Este vorba de Partidul Creştin Naţional Ţărănesc (PCNŢ), neînre¬ 
gistrat, dar din care s-a compus PNŢ-CD. 

2 Este vorba de predarea acestei corespondenţe Bibliotecii 
Institutului „Nicolae Iorga“ al Academiei Române, nu de o carte sub 
egida Academiei Române. 

(Bucovina de Nord). După câte ştiu, mama lui Ion Puiu ar fi fost 
împuşcată de sovietici în 1940. 

în acel interviu, Ion Puiu dezvăluie insistenţa Ambasadei 
URSS-ului de a lua contact cu conducerea PNŢCD, încă de 
când sediul acestui partid se afla provizoriu, prin bunăvoinţa lui 
Liviu Petrina, în Casa Titulescu de pe Bd-ul Kiseleff. Din inter¬ 
viul lui Mihai Prepeliţă cu Ion Puiu nu reiese şi participarea ta 
la convorbirile cu sovieticii. însă îmi aduc perfect aminte (ca), 
la acea primă convorbire a lui Mihai Popov în Casa Titulescu, 
ai participat şi tu şi Ioan Alexandru. Şi tot la prima întâlnire cu 
sovieticii la Ambasada Sovietică ai fost şi tu la acele convorbiri, 
îmi aduc aminte că s-a deschis uşa unui salon, voi aţi intrat înă¬ 
untru cu: Ion Puiu, Comeliu Coposu, Ioan Alexandru şi tu. Eu 
am rămas în afara uşilor închise, şi te-aş ruga ca să-i explici d-lui 

Mihai Alexandru Stoenescu, ce ati vorbit cu sovieticii atuncea. 

* » 

încă un amănunt pe care mi l-a spus Mihai Prepeliţă: după 
desfiinţarea URSS-ului, Mihai Popov, care era originar din 
Basarabia, deci cunoştea şi româneşte, ar fi ajuns ambasador al 
Republicii Moldova la Paris (?) 

Ar fi bine să reaminteşti de legăturile voastre, mă refer la tine 
şi Liviu Petrina, cu Ioan Alexandru, şi cum, la propunerea lui 
Liviu Petrina, după fuga lui Ceauşescu pe data de 22 decembrie 
1989, v-aţi adunat în casa lui Ioan Alexandru. Pe la ora 15.00 
am venit şi eu, direct din Piaţa Palatului, şi v-am găsit punând 
pe hârtie acel Apel de înfiinţare a PNCŢ (Partidului Naţional 
Creştin Ţărănesc), după care ne-am dus la tipografia de vizavi 
de cinematograful Volga, unde s-a tipărit acel Apel. Iar mai apoi, 
împreună cu George Conţiu (acum locuieşte în Chicago-USA) 
şi cu alţi băieţi de la Biserica Creştin-Baptistă „Sf. Treime“, 
unde era pastor Vasiîe Tăios, am lipit în tot Bucureştiul acea 
Proclamaţie a PNCŢ şi am răspândit şi primul număr al ziarului 
Renaşterea 1 . Am sunat la Chicago în SUA, ca să iau legătura cu 

1 Publicaţia PNCŢ, subintitulată Jurnal al Comitetului de 
Organizare , avea un colegiu de iniţiativă compus din Ioan Alexandru, 
Ioan Caraza, Constantin Galeriu, Victor Negară, Liviu Petrina, Iftene 
Pop şi Pavel Suian. Folosind un limbaj de extracţie ecleziastică, mem¬ 
brii colegiului de iniţiativă anunţau că „PNCŢ s-a născut în focul jert¬ 
fei pentru dreptate din 22 decembrie. El este partid creştin democrat. 
Suntem parte a Frontului Salvării Naţionale". Foaia-manifest invita mai 
multe personalităţi anticomuniste să se alăture partidului, fiind menţio¬ 
naţi Ana Blandiana şi... gen. Victor A. Stănculescu! 

Conţiu George, fiindcă, din câte îmi amintesc, el lucra la aceea 
vreme la acea tipografie unde Petrina avea acces, datorită fap¬ 
tului că la acea tipografie se tipăreau cărţi pentru UNESCO; a 
venit de a tipărit Apelul şi ziarul Renaşterea. Din câte ştiu, Liviu 
Petrina avea o rudă mai îndepărtată, Luci Petrina, care a terminat 
ASE şi era şi membră a Bisericii Creştin-Baptiste „Sf. Treime 44 
din Bucureşti. Soţul Luciei Petrina era inginer de profesie şi 
parcă lector sau profesor ia Politehnica din Bucureşti. Din câte 
îmi aduc aminte, şi soţul Luciei Petrina (a) fost ajutat de Liviu 
Petrina să plece în Japonia la un schimb de experienţă pentru 
montajul în Bucureşti, la Metrou, a sistemului de semnalizare, 
în momentul când voi lua legătură cu George Conţiu, o să-l 
întreb şi de fratele lui Dumitru (Titi) Conţiu. Şi ei făceau parte 
din grupul nostru. El a fost arestat şi bătut la Miliţia Capitalei 
în noaptea de 21 decembrie 1989. Şi el a participat împreună cu 
alţi tineri la evenimentele din seara şi noaptea de 21 decembrie 
1989. Dumitru Conţiu era la acea dată şi el membru la Biserica 
Baptistă „Sf.Treime 44 din Bucureşti. 

In general, în grupurile creştine-neoprotestante sau de alte 
confesiuni, atât din Timişoara (cât) şi (din) Bucureşti, şi care au 
dat în fond scânteia „Revoltei anticomuniste 44 din Decembrie 
1989, erau oameni tineri sub 30 de ani. Universitatea din 
Bucureşti, unde aveau loc cursurile lui Ioan Alexandru, era şi 
un loc de întâlnire interconfesională, unde se întâlneau tineri 
de mai multe confesiuni şi unde se cunoşteau unii cu alţii. La 
cursurile lui Ioan Alexandru a fost şi Marian Munteanu, cât şi 
alţii. Tot la cursurile lui Ioan Alexandru am auzit pentru prima 
dată de Petre Ţuţea. Şi tot la îndemnul lui Ioan Alexandru şi al 
pictorului Sorin Dumitrescu mai mulţi dintre noi se vor duce la 
Petre Ţuţea. După acele vizite la Petre Ţuţea, vor fi anchetaţi de 
Securitate: Silviu Despa, Marian Munteanu, cât şi subsemnatul, 
probabil şi alţii. Ştiu că anchetele au durat foarte mult. Aşa cum 
eu ştiam doar în parte din legăturile voastre cu Ioan Alexandru, 
şi noi între noi, ca grupuri, ştiam numai anumite părţi, din ceea 
ce fac unii şi alţii. Dar aceste lucruri ar trebui explicate. 

In orice caz, grupurile „minuscule 44 , dar cu putere de co¬ 
mandă la o aşa-zisă „lovitură de palat 44 , dar care aveau în spa¬ 
te KGB-ul sovietic, cât şi alte cercuri de interese, ca al lui Ion 
Iliescu „Comitetului pentru Salvare Naţională 44 , ce avea acces 
la Europa liberă , vor ieşi în „faţă 44 după căderea lui Ceauşescu. 

Datorită sovieticilor, care după înţelegerile cu americanii, ca 
urmare a vizitelor lui Eduard Sevardnadze la Washington de 
după 1985, vor avea ponderea nr.l în evoluţia evenimentelor 
din Europa Răsăriteană ce vor duce la căderea sistemului co¬ 
munist şi la reunificarea Germaniei, cât şi la dezmembrarea 
URSS. Era şi normal ca în 1990 sovieticii să întrebe primii 
conducerea PNŢCD, deoarece şi vouă {pentru voi\ mă refer 
la tine şi (la) Liviu Petrina, PNŢCD ieşea din , jocul** lor inter¬ 
naţional. Ajutorul vostru, mai ales a lui Liviu Petrina, cu tipo¬ 
grafia, cu scoaterea acelui Apel de înfiinţare a PNCŢ, a ziarului 
Renaşterea , care, de fapt, a dus la venirea în Casa Titulescu a 
foştilor deţinuţi politici şi lideri ai istoricului PNŢ, ca Ion Puiu 
şi Ticu Dumitrescu, rămân incontestabile în istoria post-decem- 
bristă de după 1989 a PNŢCD. Din câte îmi aduc aminte, se 
pare că Ion Iliescu ar fi rămas foarte mirat la apariţia ziarului 
Renaşterea şi la refacerea PNŢCD, ca prim partid democratic 
românesc înregistrat la Tribunalul Municipiului Bucureşti de 
după 1990. 

Apropo! Poate îţi mai aduci aminte? La înregistrarea PNŢCD 
la Tribunal, a fost de faţă nu „Televiziunea română liberă**, ci 
Televiziunea sovietică (sic!). PNŢCD era împroşcat la aceea 
vreme de către grupările „pro-moscovite“, ca partid de tip „fas- 
cist“ Nu ştiu dacă tu ai fost la înregistrarea PNŢCD la tribunal, 
dar de Liviu Petrina îmi aduc aminte foarte sigur. 

Nu a urmat un mesaj cu răspunsul dlui lftene Pop. 

8 aprilie 2006 

Stimate D-le prof. Alexandru Mihai Stoenescu, 

a 

încep să vă transmit unele documente pe care le am la dispo¬ 
ziţie. O parte din ele mă privesc pe mine, dar, în general, se poa¬ 
te face o imagine a ceea ce s-a petrecut în anii ’90. („Biserica 
Creştin-Baptistă.doc“ este din cartea lui Liviu Vălenaş „Cartea 
Neagră a lui Ceauşescu**). 

Intre 1987 şi 1989 primeam revista Newsweek. Aveam nevo¬ 
ie de o oarecare „privire* 4 din exteriorul României către noi, cei 
care eram în jurul lui Ioan Alexandru. Mai ales că în acel timp 
faceam filme creştine destinate tinerilor ce prezentau „martirii 
de la Niculiţel**. A fost unul dintre cele mai puternice mesaje 
adresate tinerilor de către poetul Ioan Alexandru. Filmările 

le făceam adesea în casa lui sau la locurile martirice creş¬ 
tine din primele secole creştine, descoperite (la) Niculiţel, 
ori la bisericile paleo-creştine din Dobrogea. La filmările din 
Constanţa, din faţa Bisericii Episcopale a Tomisului, unde 
Ioan Alexandru prezenta tinerilor figura Sf. Apostol Andrei 
şi a martirilor, eram urmăriţi destul de aproape de către „bă¬ 
ieţi". Acelaşi lucru s-a întâmplat şi la Muzeul de Arheologie 
din Constanţa. Noi prezentam un astfel de patriotism tineri¬ 
lor, privit din perspectiva creştină a Ţării Noastre. Vizavi de 
casa unde locuia Ioan Alexandru de pe strada Belgrad, (la) 
Nr. 5, poetul deseori îşi încrucişa privirile şi se saluta cu 
reprezentaţi ai Ambasadei Canadei. Din spusele lui Ioan 
Alexandru, membrii ambasadei canadiene deţineau pe str. 
Belgrad, vizavi cu casa lui Ioan Alexandru, o clădire pentru 
membrii ambasadei. 

De asemenea, vă trimit şi declaraţia de la serviciul la care am 
lucrat, pe vremea comunismului ICPGA (Institutul de Cercetări 
şi Proiectări pentru Gospodărirea Apelor), acuma Aquaproiect 
SA, în care se arată despre participarea mea activă la Revolta 
anticomunistă din Decembrie 1989, precum şi mărturia părin¬ 
telui Constantin Galeriu sau a lui Ioan Alexandru pe coperta 
unui exemplar a cărţii sale „Adevărul despre revoluţie sau 
Căderea zidurilor Ierihonului" aparută în anul 1993. Poetul îmi 
scria pe coperta acelei cărţi: „Fratelui Victor Negară, fără de 
care această strigare către neam nu ar fi apărut niciodată“. 
In după-amiaza zilei de 21 decembrie 1989 îl scot din casă pe 
Ioan Alexandru. El va trece împreună cu mine, ca într-o proce¬ 
siune religioasă cu Cruce şi Icoana Mântuitorului Iisus Hristos 
printre cordoanele de soldaţi, miliţieni, scutieri şi ofiţeri ce erau 
desfăşuraţi între Piaţa Romană, Piaţa Lahovari şi Piaţa Unirii. 
In interviul pe care l-am dat lui Liviu Vălenaş, interviu care a 
apărut în cartea „Cartea Neagră a Ceauşismului" descriu acele 
evenimente, pre şi postrevoluţionare care au dus la prăbuşirea 
regimului Ceauşescu şi a regimului comunist. Aveţi, de aseme¬ 
nea, şi cererea lui Ioan Alexandru către Fundaţia „Hans Seidel" 
în care aminteşte de participarea mea la revolta anticomunistă 
din decembrie 1989. 

Cu stimă, 

Victor Negară 

Fotografiile trimise şi paginile de facsimil nu au putut fi 
salvate. Mesajul cuprindea şi scrisoarea lui Comeliu Coposu, 
publicată în ziarul România liberă la 31 ianuarie 1990 , pe care 
am reprodus-o în lucrarea „Româniapost-comunistă". 

Anexă la mesaj. O scrisoare a lui Corneliu Coposu din 31 
ianuarie 1990. 

Victor Negară: Să fie România o Ţară democratică? Modul 
cum s-a pus temelia acestei democraţii a României post-comu- 
niste şi post-ceauşiste se poate vedea din scrisoarea lui Comeliu 
Coposu din 30 ianuarie 1989 (publicată în 31 ianuarie, n.a.) 

Numai pentru aceste insulte la care a fost supus Comeliu 
Coposu ar trebui Ion Iliescu & Co. să fie aduşi în faţa instanţei. 

Mai jos dau declaraţia lui Comeliu Coposu, cel care a fost 
scos pe taburile armatei (din sediul PNŢCD , n.a.) de către Petre 
Roman: 

Către 

Redacţia ziarului „România Liberă" 

în ultima vreme s-au lansat o serie de calomnii incitatoare la 
adresa mea, pe care am obligaţia de a le dezminţi. 

1. Manifestaţia din 28 ianuarie a avut drept obiectiv separa¬ 
rea puterilor în stat şi renunţarea Consiliului Frontului Salvării 
Naţionale la monopolul puterii legiuitoare şi executive, con¬ 
form propriului lui decret, în urma hotărârii pe care a luat-o de 
a se prezenta în alegeri. Tot ce s-a colportat în legătură cu alte 
obiective ale respectivei manifestaţii sunt calomnii şi incitaţii. 

2. Afirmaţiile absurde care pretind că manifestaţia ar fi ur¬ 
mărit ocuparea sediului Consiliului, preluarea puterii politice 
de către manifestanţi, dizolvarea Frontului, sunt simple aberaţii. 

3. Nu sunt venit din străinătate. Nu am fost plecat din ţară 
nici o zi, din anul 1938. Nu am nici dolari, nici casă, nici avere. 
Nu am avut niciodată moşii, nici în Prahova, nici în altă parte. 

4. Am fost condamnat şi închis în timpul dictaturii comunis¬ 
te vreme de peste 17 ani. Am avut apoi domiciliu obligatoriu 
în Bărăgan şi am stat sub vigilenta supraveghere a securităţii, 
prin toate metodele cunoscute (percheziţii, corespondenţa vi¬ 
olată, telefon înregistrat sau suspendat, zeci de chemări în faţa 
organelor represive, presiuni şi ameninţări). 

A 

5. In zilele de 20, 21, 22 decembrie, am fost prezent printre 
manifestanţi, înfruntând represiunea dictaturii, iar în ziua de 22 
decembrie am fost, trecând printre schimburile de focuri, în lo¬ 
calul Televiziunii. 

6. Nu am refuzat niciodată dialogul propus de domnul 
Iliescu şi am avut mulţumirea de a ajunge la anumite concluzii 
satisfăcătoare. 

7. Nu am făcut nici o declaraţie din care să rezulte că aş 
revendica puterea sau guvernarea. Am negat categoric această 
bănuită intenţie, ori de câte ori am fost întrebat. 

8. Campania de calomnie dirijată împotriva mea, împletită 
cu incitaţii, nu mă determină să-mi schimb atitudinea şi dorinţa 
de a milita consecvent pentru stabilizarea situaţiei şi promo¬ 
varea democraţiei româneşti, în slujba căreia am militat toată 
viaţa. 

Corneliu Coposu 

Bucureşti, 30 ianuarie 1990. 

în urma acestui mesaj, i-am semnalat dlui Negară faptul că 
doi dintre colegii săi afirmă, în cadrul aceleiaşi corespondenţe, 
că au vizat răsturnarea guvernării FSN cu ocazia manifestaţiei 
din 28 ianuarie 1990. Cazul a fost discutat în următorul dialog: 


11 aprilie 2006 

Mesaj AMS: Rădoi şi Mihăescu recunosc că manifestaţia 
din 28 ian. era organizată de ei pentru răsturnarea FSN. 

Mesaj Victor Negară: Nu este adevărat! 

Mesaj ulterior Victor Negară: 

VN: Manifestaţia din 28 ianuarie 1990, am fost eu. Negară 
Victor, cu Barbu Piţigoi din partea PNŢCD. Ion Rădoi a făcut 
parte din delegaţia PNŢCD, care a fost la Poliţia Capitalei pe 
Calea Victoriei la generalul Chiţac. Eu am mai scris pe Internet 
despre acel eveniment. La aceea audienţă la generalul Chiţac, 
în care s-a depus cererea din partea PNŢCD, au fost: Corneliu 
Coposu, Ion Puiu, Ioan Alexandru, eu - Negară Victor, Ion Rădoi 
şi Liviu Petrina, fiindcă era ca secretar general al PNŢCD, la 
acea dată. Nu îmi aduc aminte dacă a fost şi Barbu Piţigoi atunci 

cu noi (?!) în cererea către Poliţia Capitalei trebuia specificat 
cine erau însărcinaţi din partea PNŢCD cu organizarea acelei 
demonstraţii. întâlnirea cu generalul Chiţac s-a ţinut la etajul 1 
sau 2 la Poliţia Capitalei, cum se intra pe colţ în spatele Casei 
de Modă, intrarea principală pe mâna stângă, pentru şefi, nu cea 
din mijloc. Cu o zi sau două (înainte) de a se face aceea mani¬ 
festaţie, am asistat la o discuţie în cabinetul lui Comeliu Coposu 
între reprezentanţii partidelelor organizatoare: PNŢCD, PNL, 
PSD (Sergiu Cunescu), şi la celălalt fir al telefonului erau Ion 
Iliescu şi Petre Roman. Motivul manifestaţiei era clar: FSN, 
prin gura lui Ion Iliescu, care spunea cu câtva timp în urmă, 
după împuşcarea lui Ceauşescu, citez: „a luat frânele politice 
ale României, deoarece se crease un vid de putere şi nu avea 
ambiţii politice 44 El doreşte să fie doar provizioriu, ca preşe¬ 
dinte interimar, până la organizarea primelor alegeri libere din 
România, de după căderea regimului comunist. La acea discuţie 
cu Ion Iliescu erau de faţă Dnii Câmpeanu, Sergiu Cunescu, 
Comeliu Coposu, Călin Popescu Tăriceanu, Ion Diaconescu şi 
Ion Puiu şi Ioan Alexandru. Din partea Poliţiei Capitalei ne-am 
trezit în dimineaţa demonstraţiei, la sediul PNŢCD din Bd-ul 
Republicii, (cum se numea încă atunci) cu „colonelul 44 Toma 
Zaharia împreună cu mai mulţi miliţieni, care să formeze cor¬ 
doanele de protecţie a coloanelor de manifestanţi. Ei vor dis¬ 
părea în dreptul Palatului Victoriei (subl.VN). Despre Toma 
Zaharia o să vă vorbesc şi cu altă ocazie. 

Când a ajuns CDR la putere, Barbu Piţigoi, care era deputat 
de Argeş pe vremea aceea, a vrut să recupereze acea cerere de¬ 
pusă la Poliţia Capitalei, dar i s-a comunicat că, datorită eveni¬ 
mentelor din iunie 1990, când mai multe documente din cadrul 
Poliţiei au fost arse, probabil a fost arsă şi acea cerere depusă 
de PNŢCD la generalul Chiţac. însă eu nu cred. (finul Negară 
dorea să arate că cererea de manifestaţie a fost aprobată fără 
menţionarea traseului, ceea ce a permis deplasarea spre Piaţa 
Victoriei, unde erau Guvernul şi conducerea FSN, aspect pe 
care Ion Iliescu l-a invocat drept încălcare a autorizaţiei, pen¬ 
tru a justifica reprimarea manifestaţiei , n.a.) 

AMS: Nu înţeleg de ce declaraţia (PNŢCD) din 24 ianuarie 
a apărut în 5 februarie? 

VN: Dreptatea se tipărea pe vremea aceea, ca toate ziarele 
de atunci, la singura rotativă de la Casa Scânteii. Mereu zia¬ 
rul era boicotat în tipărirea sa. Multe din declaraţiile PNŢCD 
apăreau mult întârziat! Aveam probleme serioase cu tipărirea şi 
difuzarea lui în ţară. Foarte multe exemplare ne erau retumate, 
deoarece se spunea că nu au fost vândute în ţară etc. 

ION RADOI 


In decembrie 1989 era student la ASE şi a fost implicat, 
imediat după 22 decembrie, în organizarea sindicatu¬ 
lui studenţilor din ASE, dar în clipa în care a aflat că 
se reînfiinţează PNŢ sub conducerea lui Ioan Alexandru 
şi Victor Negară, s-a grăbit să se alăture acestora. A 
fost numit de către conducerea PNŢ-CD preşedinte al 
Organizaţiei de Tineret. 

Scrisoare din 22.11.2004, expediată din Wezembeek-Oppem, 
Belgia (primele pagini conţin amintiri biografice şi confirmări 
integrale ale celor relatate de Octavian Mihăescu. în 20 de¬ 
cembrie 1989, a fost arestat, interogat asupra componenţilor 
Grupului „Mansarda" şi eliberat a doua zi). 

Stimate domnule Stoenescu, 

(...) M-am reîntâlnit cu prietenii, cu colegele, cu Octavian, 
cu Horia Ivan, cu Ionuţ Ciobanu şi Victor Negară etc., în acele 
momente de bucurie generală, dar şi de teribile pericole. Nu-şi 
are rost să mai descriu lupta ce au dus-o cu toţii, cum am trecut 
printre gloanţe, cum am văzut terorişti faţă în faţă... victime¬ 
le lor căzând, teatrul macabru ce a însemnat acea înscenare de 
revoluţie, lovitura de stat de fapt. Au tras în noi membri din 
armată, din poliţie, din securitate. Mi-am dat seama de însce¬ 
nare în primele momente când soldaţii, „cretini pe tancuri", în 
loc să încercuiască clădirile de unde se trăgea, se mulţumeau 
să întoarcă cu greu mitraliera de pe tancuri spre locul de unde 
veneau gloanţele şi să distrugă jumătate din clădire, unde... în¬ 
tre timp, teroriştii, trupe special antrenate nu mai erau deja de 
mult. Câţi oameni nu au murit împuşcaţi chiar de cei ce apărau 
revoluţia! Eu însumi era să fiu victima acelor gloanţe, locuind în 
acea vreme la mansarda blocurilor de pe strada Boteanu, lângă 
Piaţa Palatului, şi trecând o dată printre gloanţele mitraliere¬ 
lor. .. „revoluţionarilor" din armată (...) Apoi, acel teatru când 
apărea „tovarăşul Iliescu", când se striga de către „regizori": 
„Nu trageţi, că vine Iliescu (sau Frontul)"... ce putea fi mai evi¬ 
dent? O lovitură de stat regizată ca ei să ia puterea sacrificând 
mii de suflete. O lovitură de stat care n-ar fi reuşit dacă nu ar fi 

fost masele ce au ieşit în stradă, revoluţionarii ce au luptat şi 
s-au sacrificat ca alţii să câştige. Când Iliescu vorbea ceva des¬ 
pre socialism... mulţimea a urlat, huiduindu-1. A trebuit să-şi 
schimbe discursul. 

Apoi am petrecut câteva zile la ASE, unde „apăram" faculta¬ 
tea alături de miliţieni, cărora le tremura arma în mână, ca să nu 
se instaleze teroriştii în ea. Apoi începusem să facem sindicatul 
studenţilor din ASE, când am auzit de intenţia, (de) constituirea 
PNŢ-ului: Ioan Alexandru, Victor Negară erau acolo. M-am dus 
imediat la ei, dându-mi seama că prin sindicat nu se putea face 
ceva constructiv, substanţial pentru societate în acele timpuri. 
Trebuia jucat în atac, şi nu în apărare. Colegele mele {de la ASE, 
n.a.) nu m-au urmat, decât una dintre ele, considerând că nu 
partidele tradiţionale erau soluţia. Am cunoscut acolo, la con¬ 
stituirea partidului, în vila aceea de pe Şoseaua Titulescu {vila 
Titulescu de pe şoseaua Kiseleff, n.a.), pe Ion Puiu, Comeliu 
Coposu, Liviu Petrina, Iftene Pop ş.a. N-am fost de acord la 
început să ne alăturăm lor, deşi ştiam că PNŢ-ul îşi meritase 
câştigarea cu 70% din voturi a alegerilor din 1946, voturi furate 
de către comunişti. Voiam să facem un partid creştin-democrat, 
similar oarecum celor din Europa de Vest. Ioan Alexandru şi 
Victor Negară au insistat să rămânem alături de ei, fiind astfel, 
credeam noi, mai puternici. Un bunic, care de fapt îmi trezise 
din copilărie atenţia spre analiza societăţii, fusese liberal şi fă¬ 
cuse închisoare din această cauză. Liberalii erau însă neorgani¬ 
zaţi în acea vreme şi oarecum indecişi. Am devenit preşedintele 
tineretului la PNŢ care, în urma condiţiilor cerute de noi, s-a 
numit PNŢ-Creştin şi Democrat - PNŢ-CD. Apoi, nu eram de 
acord cu Coposu ca preşedinte: cum putea el la 75 de ani {la 20 
mai 1990, chiar de ziua alegerilor pierdute, Comeliu Coposu 
împlinea 76 de ani, n.a.) concura cu Iliescu sau Roman, cei ce 
erau în floarea vârstei, ca şi politiceni. Brucan, de aceeaşi vârstă 
cu Coposu, ştiuse să stea undeva în spate, asumându-şi rolul 
potrivit. într-o vreme când totul trebuia să renască, Coposu şi 
ceilalţi din generaţia lui erau departe de a inspira cea mai mică 
încredere maselor neştiutoare. Că experienţa lor trebuia fruc¬ 
tificată, indiscutabil, da. A fost de altfel unul dintre motivele 
pentru care am stat acolo. Dar de aici până a se erija în posturi 
charismatice, nimic mai nepotrivit şi falimentar. înţelegeam 
că trecuse prin chinuri de nedescris, dar îmi dădeam seama că 

pierdeau încă o dată făcând jocul celor ce aveau să-I critice 
şi să-l ridiculizeze. Cum Brucan îşi înţelesese rolul în cadrul 
Frontului „Distrugerii" naţionale sau ascultase de alţii, ce l-au 
consiliat, ar fi putut şi ei să facă acelaşi lucru (...) 

Apoi a urmat prima manifestaţie liberă a noastră, de fapt 
prima din istoria României postrevoluţionare, organizată 
de noi, de tineret alături de Ion Puiu şi Constantin (Ticu) 
Dumitrescu. Am plecat de la sediu sute de manifestanţi spre 
Piaţa Romană, protestând împotriva autoinstalării Frontului la 
Putere. în final, precum am stabilit, m-am urcat pe imensa masă 
de piatră din Piaţa Romană, unde am proclamat: „Doamne, nu 
credem că îţi place ce se întâmplă în ţara asta!", ameninţând din 
nou puterea autoproclamată cu viitoarea acţiune, dacă nu vor să 
respecte regulile democraţiei pentru care se sacrificaseră atâţia. 
Marian Mierlă s-a retras şi el din Consiliul Provizoriu de atunci 
(<era încă CFSN-ul , n.a.), dându-şi seama de autocratismul ace¬ 
lei mişcări şi a venit alături de noi pentru un timp, întărind astfel 
poziţia noastră. Apoi a urmat manifestaţia în care Mazilu s-a 
urcat pe tanc, alături de Marian Mierlă şi (de) alţi revoluţionari, 
protestând astfel împotriva instalării nedemocratice a FSN-ului 
la Putere. 

Apoi am pregătit acea manifestaţie împotriva Frontului, ce 
urma să se soldeze cu crearea CPUN-ului. Lucram de dimineaţă 
până noaptea târziu în sediul partidului, contactând jurnalişti, 
ambasade, dând interviuri (inclusiv la CNN) şi vorbind despre 
Revoluţia furată etc. Ne mulţumeam cu două sendvişuri pe zi 
şi cu miile de înjurături şi ameninţări pe care le primeam de la 
fanaticii neocomunişti. Era o echipă întreagă: între alţii, alături 
de grupul nostru cel vechi, Raluca Dumitrescu, Tiberiu Tăutu, 
Dragoş Danău, Mircea Bedrulea, Cristian şi Elena Ciobanu, 
Mihaela Ioan, Remus Agatinei şi o mulţime alţii ale căror nume 
nu le-am mai reţinut şi care depuneau eforturi extraordinare, 
ajutaţi şi de alţi simpatizanţi, pentru a se face utili ţării. Apăruse 
şi ziarul Dreptatea. Desigur, apăruseră şi fricţiunile: bătrânii din 
partid ce faceau exces de zel în faţa Televiziunii, frica unora 
dintre bătrâni de „Domnul Iliescu", refuzul dialogului cu tinere¬ 
tul etc. (...) Manifestaţia împotriva Frontului a început printr-o 
greşeală: de unde ceream alegeri libere, împărţirea puterii prin 
stabilirea unui guvern tranzitoriu reprezentat în mod echilibrat 
de către formaţiunile politice veritabile, Coposu şi cu cei încă 

câţiva acoliţi ai lui au fost „scoşi în faţă“, ca şi cum ar fi cerut 
exclusiv puterea. Nu se consultase cu nimeni asupra acestei po¬ 
sibile impresii. Am ajuns la Guvern în piaţă, şi ceea ce a urmat 
se ştie. O contramanifestaţie violentă a început, unde mulţi ma¬ 
nifestanţi de-ai noştri au fost bătuţi, linşaţi. Eu nu am intrat la 
acele discuţii, deoarece nu eram deloc de acord cu maniera pe 
care o aleseseră cei din vechea conducere de a acţiona, manieră 
ale cărei rezultate aveam să le culegem. 

Violenţele din 29 ianuarie s-au întâmplat astfel. Toată noap¬ 
tea a fost o forfotă la sediul partidului. Cred că am dormit 
două-trei ore, pentru ca dimineaţa să ne trezim cu o contramani¬ 
festaţie la fel de violentă în faţa sediului nostru. Am dat telefoa¬ 
ne la toate ambasadele occidentale unde cunoşteam pe cineva, 
la jurnalişti să vină să ne ajute. Eram înconjuraţi din toate părţile 
de o mulţime fanatizată. Am ieşit afară la balcon, să încerc să le 
explic - am fost întâmpinat cu un huiduit general. Scuipau, mă 
trăgeau de haine, urlau, înjurau, aruncau cu resturi de alimente. 
Muncitori şi intelectuali adunaţi din cine ştie ce întreprinderi, 
fanatizaţi şi idiotizaţi. Ce să le explici? Le-am făcut semn că tre¬ 
buie să gândească, că pentru ei luptăm. Mi-au arătat o pancartă 
pe care puseseră trei oase imense de animal fonnând o piramidă 
întoarsă şi unde scria: „Osul lui Coposu“ 

în acele condiţii, Comeliu Coposu l-a sunat pe Petre Roman, 
cerându-i ajutorul. Primul-ministru l-a anunţat pe Ion Iliescu 
asupra solicitării, atrăgându-i totodată atenţia că există riscul 
unui linşaj. De la Cabinetul lui Petre Roman, prin Cabinetul 
ministrului Apărării, spre sediul PNŢ-cd au fost dirijate câteva 
blindate cu ordinul de a-i scoate pe liderii ţărănişti şi a-i pune 
sub protecţia Armatei, în clădirea Cercului Militar. 

Ion Rădoi (continuare): Poliţia se strecurase şi reuşise să 
facă baraj în faţa sediului. Apăruse şi Roman, care a venit să 
calmeze mulţimea. I-am urlat că sunt o mulţime de tineri care 
vor fi linşaţi datorită faptului că au organizat această contrama¬ 
nifestaţie. Aveam în faţă pe cel care era acuzat de complicitate 
la genocid (!) şi cât de greu mă abţineam să nu îl atac verbal. îi 
era teamă, pentru că ar fi compromis Frontul şi manierele lui în 
faţa Occidentului, că ar mai fi pierdut, ei şi acoliţii lor - viitorii 
îmbogăţiţi de putere - din grămezile de bani ce le erau rezervate. 

— Vezi, domnule Coposu, semeni vânt şi culegi furtună - i-a 
zis Roman. 

Coposu i-a răspuns cu diplomaţie, spunându-i că l-a cunos¬ 
cut pe tatăl lui. 

— Da, tata a luptat în Spania... - nemaispunând că de fapt a 
luptat pentru comunişti, aveam să aflu după aceea. Tehnica atât 
de uzitată de comunişti de a trunchia informaţia, falsificând-o în 
interes propriu. 

— Citesc ura în ochii dumitale, domnule Puiu - i-a zis 
Roman. 

— Dar cine a inventat şi cultivat ura de clasă, nu voi comu¬ 
niştii? i-a răspuns mai mult decât revoltat Ion Puiu. 

Aveam încă o dată să-l apreciez pe acest desăvârşit şi ferm 
om politic, care nu dădea dovadă de diplomaţie goală şi ieftină. 
Roman a început să bată în retragere, simţind fermitatea noastră 
şi pericolul pentru Front dacă mulţimea ar fi pătruns în sediul 
nostru. I-am spus lui Roman că suntem de acord să plecăm din 
sediu în tanc, dacă sunt şi ei de acord să discutăm după ace¬ 
ea privitor la doleanţele pe care i le adresasem deja. A fost de 
acord, a promis de altfel. Ion Puiu nu a plecat însă cu noi. 

Pentru a putea asigura evacuarea în siguranţă a liderilor 
PNŢ-CD, Petre Roman a ieşit în curtea sediului partidului şi 
a făcut apel la manifestanţi să nu fie violenţi. I s-a răspuns cu 
urlete şi agitaţie răzbunătoare. Atunci, prim-ministrul a rostit 
propoziţia: „S-au demascat“, făcând referire la Manifestul 
publicat în 26 ianuarie, prin care se cerea dizolvarea FSN, cu 
aspect de ultimatum. Sensul cuvintelor lui Petre Roman aces¬ 
ta a fost, deşi presa l-a reprodus rupt din context. Şi în timpul 
negocierilor de la Palatul Victoria, Petre Roman îl acuzase pe 
Coposu de „lovitură de stat'\ arătându-i Manifestul şi făcând 
legătura cu manifestaţia violentă din piaţă. 

Ion Rădoi (continuare): Am ieşit din sediu şi am intrat 
în TAB-ul ce reuşise să se apropie de intrare: eu, Coposu şi 
Mihaela loan. Mulţimea fanatizată ne scuipa, arunca cu resturi 
în noi. „Intre sublim şi ridicol nu e decât un pas“. Am ajuns la 
Casa Armatei, unde ne-au întâmpinat cu mitraliera şi am fost 
ţinuţi cu mâinile ridicate un „bun“ timp. După un timp de aş¬ 
teptare, a telefonat Roman spunând că „Eu cu aceşti oameni nu 

am de discutat 44 . Desigur, îl avantaja o astfel de retragere. Apoi, 
după câteva zile, aveam să aflu că Coposu s-a întâlnit Singur cu 
Iliescu, fiind chemat de acesta. Eram revoltat de atitudinea lui: 
nici Ion Puiu, nici noi nu am participat. Deja fricţiunile apăruse¬ 
ră. Acum, după acest tratat Iliescu-Coposu, nu mai voia sădjs- 
cute nici cu Puiu, nici cu noi. La câteva zile, aveam-sărmergem 
la întrunirea cheie pentru acea vreme: constituirea CPUN. 

Ulterior, ca urmare a întrevederii Coposu - Iliescu , grupul 
Puiu - Rădoi a fost exclus din PNŢ-CD, ca urmare a cererii lui 
Ion Iliescu de a nu amesteca partidul cu un grup „ legionar “ 
Intr-un gest iresponsabil, Ion Puiu s-a prezentat la TVR însoţit 
de un tânăr îmbrăcat în uniformă legionară, fapt care a întărit 
argumentele lui Ion Iliescu . 

MARIUS MIOC 


Era student în decembrie 1989 şi a participat la ma¬ 
nifestaţia din seara de 16 decembrie 1989, fiind repe¬ 
rat de filaj ca foarte activ şi din acest motiv arestat şi 
cercetat penal pentru „săvârşirea infracţiunii de pro¬ 
pagandă împotriva orânduirii socialiste A fost încar¬ 
cerat între 16 şi 22 decembrie 1989. Deşi i-a recunoscut 
calitatea de revoluţionar şi de deţinut politic, Comisia 
Senatorială pentru cercetarea evenimentelor din de¬ 
cembrie 1989 i-a ignorat mărturia, considerând că 
acesta nu a fost martor al perioadei 17-20 decembrie, 
decisivă pentru evenimentele de la Timişoara. Marius 
Mioc a scris mai multe cărţi de interviuri şi de opinie 
proprie asupra evenimentelor şi în această calitate l-am 
contactat şi am purtat cu el o corespondenţă, înainte de 
publicarea volumului IV, partea I, din „Istoria lovituri¬ 
lor de stat în România “, făcându-mi datoria de istoric 
profesionist, în cadrul activităţilor de documentare şi de 
critică a izvoarelor. I-am formulat o serie de întrebări, 
între care unele voit provocatoare, iar scrisorile pe care 
le public aici au fost răspunsul 

După apariţia cărţii mele şi a rapoartelor falsificate şi 
exagerate despre mine ale ofiţerului de Securitate din dosarul 
CNSAS, acţiune ordonată de Ion Iliescu şi pusă în aplicare de 
slugile lui de acolo cu scopul de a bloca folosirea datelor istori¬ 
ce, a documentelor şi mărturiilor prezentate de mine în carte în 
„Dosarul revoluţiei “ de la Parchet, dnul Mioc mă urmăreşte cu 
campania lui iraţională, plină de ură şi de frustrare, umplând 
internetul cu tot felul de prostii şi cerând arestarea mea pentru 
opera profesionistă de istorie şi pentru libertatea de opinie . 

Scrisoare Alex Mihai Stoenescu din 05.09.2004, Vălenii 
de Munte 

Stimate domnule Mioc, 

Mă grăbesc să vă scriu la numai o zi după ce am intrat 
în posesia volumului pe care mi l-aţi trimis. Ziarul este şi el 
foarte interesant. Deşi am fost de trei ori în ultima perioadă la 

83 



Timişoara, am ajuns la Muzeul „Memorialul Revoluţiei" întot¬ 
deauna târziu, vorbind doar cu domnul Orban. Aş fi vrut să mă 
consult şi cu dvs., deşi mi s-a spus că aţi petrecut prima parte a 
revoluţiei în închisoare. La Timişoara am făcut o reconstituire 
profesionistă, cu filmări tehnice şi fotografieri, împreună cu doi 
procurori (cu titlu particular), stabilind trasee, locuri ale unor 
incidente, cronometrând şi măsurând distanţe, înregistrând măr¬ 
turii. Niciuna din mărturiile culese de la martori oculari şi par¬ 
ticipanţi, oameni obişnuiţi, muncitori din întreprinderi, locatari 
ai unor imobile din zonele cu incidente nu confirmă tezele dvs. 
De aceea, chiar mă interesează opinia dvs., cu care sper să pot 
echilibra această situaţie. 

De un an şi nouă luni scriu volumul IV al Istoriei loviturilor 
de stat în România. El urmează a fi publicat în iama următoa¬ 
re sub egida Academiei Române. Documentarea a durat 7 ani, 
însumând lectura şi fişarea a 262 de cărţi publicate (inclusiv 
ale dvs.), câteva sute de dosare ale Procuraturii, aproape toate 
stenogramele Comisiei Senatoriale (Nicolaescu şi Gabrielescu), 
mii de articole de presă, un volum de aprox. 500 de pagini de in¬ 
terviuri în exclusivitate cu personalităţi ale revoluţiei, multe do¬ 
cumente ale evenimentelor. Având în vedere că această muncă 
a fost dusă solitar, fără a fi ajutat de nimeni, admit în continuare 
că pot face erori de apreciere. 

Un astfel de tratat de istorie implică nişte riscuri. Unul din¬ 
tre ele este că istoriografia, ca ştiinţă, se sprijină pe cercetarea, 
analiza şi interpretarea documentelor. Aici, problema raportu¬ 
lui autorităţi-revoluţionari este dezechilibrat în mod obiectiv, 
volumul de documente şi informaţii provenit de la autorităţi 
fiind copleşitor (arătând în principiu cam acelaşi lucru), în 
timp ce revoluţionarii n-au avut nici timp şi nici posibilitatea 
psihică şi materială de a emite acte ale revoluţiei. Există cele 
câteva documente ale revoluţiei - de exemplu lista celor care 
au negociat cu Dăscălescu şi Proclamaţia FDR - în contrast 
cu mormanul de informaţii venite de la Miliţie, Securitate, 
Armată, Justiţie. Rămânem, aşadar, în faţa unei confruntări 
între mărturii: declaraţiile reprezentanţilor autorităţii de stat şi 
de partid şi ale revoluţionarilor. Aici vă pot asigura că, şi de o 
parte şi de alta, fabulaţia, falsul şi minciuna domină categoric 
substanţa opiniilor. Situaţia este îngreunată de trei factori su¬ 
biectivi obliteranţi: 

- ofiţerii de Securitate, Armată, Miliţie, Justiţie refuză să 
spună ce ştiu, ce au văzut sau aflat, se tem de factorul politic 
actual şi, în primul rând, de afirmaţii care implică state străine, 
structuri informative străine, personalităţi ajunse ulterior în sfe¬ 
ra puterii, se consideră în continuare sub jurămînt; 

- numeroase documente, acte, probe ale comportamentului 
Armatei au fost distruse, falsificate sau ascunse în arhive lipsite 
de acces; 

instituţii ale statului democratic (M.Ap.N., M.I., SRI, 
Parlamentul României, Procuratura Generală) au produs deja 
poziţii oficiale ale lor în legătură cu revoluţia română, fapte ce 
nu pot fi ignorate sau considerate cu lejeritate o conspiraţie a 
tăcerii, o campanie de dezinformare metodică sau un corp de 
atitudini fără valoare şi responsabilitate. 

Prin urmare, opiniile revoluţionarilor, care nu se constituie 
într-un fond unitar de păreri şi sunt străbătute de subiectivitate, 
interese personale, politică, privilegii, răzbunări, relatări apro¬ 
ximative, obiectiv neprofesioniste, se confruntă cu un volum 
imens de informaţii contrare, între care cele mai grele apar¬ 
ţin instituţiilor statului. Or, aici lucrurile se îndreaptă, chiar şi 
subtil sau indirect, spre combaterea tezei revoluţiei spontane. 
Procuratura mai are dubii, se prevalează de obiectivitatea juri¬ 
dică atunci când e vorba de autorii revoluţiei, dar tot ea este cea 
care nu poate proba vinovăţiile. Nu există preambul al vreunei 
sinteze emise de aceste instituţii care să nu consemneze formula 
„revoluţia a fost făcută de poporul român şi aparţine poporului 
român 44 , dar, în momentul în care treci de prima pagină şi în¬ 
cepi să pătrunzi în substanţa analizei, rezultatul este contrar sau 
total contrar. Armata afirmă că a fost atacată de agenturi străine, 
SRI-ul şi Poliţia (Miliţia) nu au nici un dubiu asupra intervenţiei 
străine, Procuratura spune că n-are probe, însă când e vorba să 
explice cine a tras, cine a ucis, cine a devastat, instigat şi provo¬ 
cat se duce tot la „elemente neidentificate pregătite din timp“. 
Din păcate pentru cartea pe care mi-aţi trimis-o, ea conţine una 
din cele mai ruşinoase pagini ale Justiţiei române. Cred mai 
degrabă că aţi publicat-o pentru a arăta debilitatea Justiţiei de 
atunci. Pe de altă parte, ştiţi bine că autoritatea şi credibilitatea 
organizaţiilor de revoluţionari este compromisă, fapt care influ¬ 
enţează şi credibilitatea unor revoluţionari autentici şi, probabil, 
sinceri. Eu însumi am cunoscut micimile lor. Să nu mai vorbim 

de conflictele, aversiunile şi contestările între revoluţionari şi 
între organizaţii. 

De aceea, ca om mai în vîrstă şi trecut printr-o experienţă 
istoriografică bogată, permiteţi-mi să vă semnalez că este per¬ 
fect posibil să aveţi dreptate deplină, dar să rămâneţi în istorie 
ca o voce maiginală, inconsistentă, prea subiectivă ca să fie 
consemnată. 

Stimate domnule Mioc, 

Vă propun o corespondenţă în care să încercăm lămurirea 
câtorva lucruri. încep prin a vă semnala că întreagul dvs. discurs 
publicistic se înscrie fie în categoria jurnalisticii, fie în catego¬ 
ria literară a operei polemice. Dumneavoastră contestaţi fără 
contraargumente sau cu argumente neconvingătoare. De mul¬ 
te ori, ca şi în ziarul pe care mi l-aţi trimis, contraargumentele 
dvs. se compun tot din declaraţii ale unor persoane sau instituţii 
pe care le contestaţi. Alteori, ca în cazul prezenţei străinilor în 
zonă, aduceţi argumente paralele - registrele hotelurilor, când 
toate documentele arată că nu se cazau la hoteluri. Este clar că 
nu aţi abordat metodic şi profesionist acest subiect. Nu este o 
vină, dar vă propun să aveţi şi conştiinţa limitelor. De aceea, 
vă rog să acceptaţi consemnarea în baza de date a volumului la 
care scriu şi a opiniilor dvs. asupra unor aspecte ale revoluţiei 
române şi, totodată, să-mi permiteţi folosirea lor în măsura în 
care le consider valoroase. 

— Mă interesează un text scurt (o pagină) care să prezinte 
opinia dvs. sintetică asupra evenimentelor; nu înţeleg poziţia 
dvs. asupra revoluţiei: a fost spontană, teză care îi aparţine lui 
Ion Iliescu şi grupului său şi care îi conferă legitimitate, sau 
nu a fost spontană şi atunci ar fi interesantă opinia dvs. asupra 
legăturii între autorii provocării şi revoluţionari. 

— Potrivit Constituţiei din 1965 republicată în Buletinul 
Oficial nr. 65 din 29 octombrie 1986, la Art. 28 se prevedea 
că „Cetăţenilor Republicii Socialiste România li se garantează 
libertatea cuvântului, a presei, a întrunirilor, a mitingurilor şi a 
demonstraţiilor^. Iar la Art. 29. alin. 1 se afirma că „Libertatea 
cuvântului, presei, întrunirilor, mitingurilor şi demonstraţiilor 
nu pot fi folosite în scopuri potrivnice orânduirii socialiste şi 
intereselor celor ce muncesc“. Faţă de acest text, este evident că 
o acţiune a revoluţionarilor în baza art.28 la adresa lui Nicolae 

Ceauşescu era pe deplin legitimă, în timp ce orice acţiune 
împotriva sistemului comunist (a orânduirii) era pasibilă 
de ripostă legală. în opinia dvs., mişcarea revoluţionară de la 
Timişoara din 16-19 decembrie a avut un caracter anticeauşist 
sau anticomunist? 

— Nu înţeleg apariţia şi persistenţa, pe toată durata miş¬ 
cării revoluţionare, a strigătelor repetate: „Laşilor! Veniţi cu 
noi!“. Cui erau adresate? 

— Cum explicaţi lipsa de reacţie a unei populaţii de aproxi¬ 
mativ 315.000 de locuitori ai Timişoarei între 16 şi 20 decem¬ 
brie 1989, când revoluţionarii acţionau suficient de zgomotos şi 
activ, iar Armata trăgea aproape un milion de cartuşe sau, mai 
pe scurt, de ce a reacţionat populaţia abia în 20 decembrie? 

— Vă rog să estimaţi numărul care vi se pare corect de revo¬ 
luţionari autentici de la Timişoara. 

Aştept cu interes răspunsul dvs. 

Adresă de corespondenţă: 

Bucureşti (...) 

Scrisoare a Iui Marius Mioc din 13 septembrie 2004 

Stimate domnule Stoenescu, 

Mulţumesc pentru scrisoare. Consider interesant să continu¬ 
ăm discuţia referitoare la revoluţia din 1989. 

Articolul „Revoluţia din Timişoara şi minciunile lui Marius 
Tucă“ a fost publicat în 10 martie 2004, dar de reacţionat la 
cele scrise de Jurnalul Naţional am facut-o chiar mai repede, în 
forumul de discuţii de la pagina de internet a acestui ziar. Intraţi 
pe www.jurnalul.ro de acolo pe forum şi căutaţi la forumul 
„Agora“ tema de discuţie „decembrie 1989 şi manipulările 
lui T\ică“(deja tema s-a învechit şi poate nu mai apare la prima 
pagină). Veţi vedea că de multe ori reacţia mea a fost la doar 
24 de ore, de la publicarea articolelor în Jurnalul Naţional. în 
10 martie am adunat articolele publicate pe internet în ziar, dar 
şi după 10 martie 2004 Jurnalul Naţional a continuat să scrie 
despre revoluţie iar eu am continuat să dau replici. Deci, pe fo¬ 
rumul de internet al Jurnalului Naţional veţi găsi unele articole 
ale mele care nu apar în ziarul ce vi l-am trimis (au apărut însă 
în bilunarul timişorean „VIP în Banat“). Mai apoi mi s-a blocat 

accesul pe forumul Jurnalul Naţional , dar ziarul respectiv nici 
nu mai publică despre revoluţie. 

Nu înţeleg de ce îmi cereţi acceptul pentru a consemna în 
volumul dv. opiniile mele. Aveţi tot dreptul legal şi moral să o 
faceţi, cu condiţia precizării sursei din care citaţi. Puteţi chiar 
critica opiniile mele, aşa cum şi eu s-ar putea să critic viitorul 
dv. volum, în stilul polemic cu care deja v-aţi familiarizat 1 . 

Trebuie să vă spun că, prin scrisoarea dv., sunteţi printre 
puţinii care încearcă să combată raţional opiniile mele 2 . Până 
acum, când am trimis cărţile mele la diferite publicaţii, fie am 
avut parte de cronici favorabile, fie am fost ignorat. De critică 
n-am prea avut parte! 

îmi amintesc că v-am văzut mai demult la TV spunând că 
încă aşteptaţi să vedeţi un document convingător despre agen¬ 
turile străine din 1989, document care ar trebui să conţină amă¬ 
nunte, precum numere de autoturisme, trasee urmate etc. Mi-am 
zis, văzând emisiunea: „iată, tipul ăsta dă indicaţii despre cum 
trebuie să se falsifice un asemenea document, pentru a fi credi- 
bil“. Similar, v-am văzut la o altă emisiune despre Irak, când 
aţi spus că ar fi credibilă vinovăţia lui Saddam Husein, dacă 
s-ar dovedi că teroriştii din 11 septembrie 2001 au luat lecţii de 
pilotaj în Irak, mi-am zis: „tipul ăsta îi învaţă pe americani ce 
documente să falsifice pentru a-şi justifica intervenţia 44 Dar, în 
niciunul dintre cazuri, documentele aşteptate de dv. n-au apărut 3 . 

în cazul evenimentelor de la Timişoara, Radu Ţinu scrie 
(„Timişoara, no comment 44 ) că rapoartele securiştilor sunt „în 
totalitate 44 în dosarul procesului. Deci, orice raport ar apărea care 
nu e la dosarul procesului e un fals 4 . Iar rapoartele securiştilor 

1 Era vorba de reproducerea unor afirmaţii, declaraţii sau intervenţii 
care nu aveau precizate sursa, data, contextul, iar, fără acordul auto¬ 
rului şi autentificarea lor, ele nu ar fi intrat în categoria citatelor sau 
trimiterilor. 

2 Interlocutorul face o primă confuzie: i-am pus la dispoziţie o serie 
de alte opinii, care contrazic afirmaţiile sale; eu nu am urmărit comba¬ 
terea opiniilor sale, ci le-am expus pe larg în cartea mea. 

3 Interpretare eronată a afirmaţiilor mele. Eu mi-am exprimat îndo¬ 
iala profesională asupra acelor situaţii, în absenţa probelor. Ideea că îi 
învăţam eu pe ... nu ştiu pe cine, că Securitatea nu mai exista, sau pe 
americani cum „să falsifice probe 44 este absurdă. 

4 Afirmaţia nu este valabilă, dar este consecinţa necunoaşterii 

făcute chiar în timpul evenimentelor nu arată descoperirea unor 
instigatori străini, ci doar a unor instigatori autohtoni. Eu însumi 
am fost una dintre persoanele catalogate drept instigator în de¬ 
cembrie 1989. în arhiva Parchetului Militar Timişoara există 4 
cazuri de persoane cărora li s-a făcut dosar penal în decembrie 
1989 pentru „propagandă împotriva orânduirii socialiste", iar 
eu am fost unul dintre acestea. Vă trimit o adresă a Parchetului 
Militar către Tribunalul Timiş referitoare la aceste cazuri. Adresa 
am obţinut-o în cadrul unui proces pe care l-am deschis împotri¬ 
va şefilor Securităţii din Timiş (le-am cerut despăgubiri pentru 
că mi-au cauzat prejudicii prin arestare şi prin identificarea mea 
drept instigator al revoluţiei). Procesul încă este pe rolul Curţii 
de Apel Timişoara (dosar 4280/C/2004), unde s-a întors pentru 
rejudecare de la înalta Curte de Casaţie şi Justiţie. 

MINISTERUL PUBLIC 
PARCHETUL MILITAR TIMIŞOARA 
nr. 30/2001 

Către 

TRIBUNALUL TIMIŞ 

Urmare la adresa dvs. nr. 5675/C/2000, vă fac cunoscut 
că, în perioada 16.12.1989- 22.12.1989 au fost reţinute la se¬ 
diul garnizoanei a Inspectoratului de Miliţie Judeţean Timiş şi 
Penitenciarul Timişoara un număr total de 978 persoane. 

In perioada amintită au fost patru persoane, faţă de care s-au 
efectuat cercetări penale pentru săvârşirea infracţiunii de propa¬ 
gandă împotriva orânduirii socialiste, prevăzută şi pedepsită de 
art. 166 C.p., în vigoare la acea dată, astfel: 

structurii Securităţii şi a funcţionării ei. La Timişoara au fost prezenţi 
mai mulţi ofiţeri ai unor structuri ale Securităţii, diferite de cea din care 
facea parte d-nul Radu Ţinu, şi care au trimis la Bucureşti informaţii, pe 
baza cărora s-au întocmit la DDS rapoarte. Amintesc pasajul dialogului 
telefonic dintre gen.Vlad şi col. Filip Teodorescu, reprodus în dialogul 
meu cu gen. Rogojan: „IV: „Şi au intrat ?“ FT :“Au intrat cam trei-pa - 
tru autoturisme, cu 2-3 ocupanţi fiecare " IV:" Şi ce au făcut ?“ FT: 
„Nu ştim ", IV: „Iţi spun eu. Şi-au făcut treaba şi au trecut dincolo u . 
Gen. Vlad primea la Bucureşti informaţii de la mai multe structuri, dar 
problema autentică ridicată atât de mine, cât şi de dl Mioc este că do¬ 
cumentele, probele acestor informaţii au fost mereu invocate (Raportul 
SRI, mărturiile ofiţerilor de Securitate de la Comisie, sintezele lui 
Sergiu Nicolaescu, ş.a.), dar niciodată arătate. 

MIOC MARIUS; 

TAUT TEODOR; 

MIHAIGRIGORE; 

BEREJOSVCHIDORU. 

Menţionez că aceste patru persoane au fost eliberate din arest 
abia în data de 22.12.1989, împreună cu alte persoane, după 
căderea lui CEAUŞESCU. Nu avem date pentru a nominaliza 
celelalte persoane. 

Majoritatea celor reţinuţi au fost eliberaţi în seara zilei de 
22.12.1989, de la Penitenciarul Timişoara. 

PRIM-PROCUROR MILITAR, 

COLONEL MAGISTRAT 

ROMEO BĂLAN 

Pe lângă cele 4 cazuri pentru care dosarele există în Arhiva 
Parchetului Militar Timişoara, cred că au mai existat 8 dosare 
care nu ştiu pe unde or fi (ofiţerul însărcinat cu cercetarea pe¬ 
nală la Securitatea Timiş - maiorul Gh. Sălajan - a vorbit la 
„Procesul celor 25“ despre 12 dosare), şi desigur, o mulţime 
de revoluţionari importanţi cărora nu li s-a făcut dosar pentru 
că nu fuseseră arestaţi. Dar toţi aceştia sunt români, nu străini. 
Concret ce am făcut eu la revoluţie, am publicat încă din 1994 
(republicat în cartea „Revoluţia din Timişoara şi falsificatorii 
istoriei 44 pe care o găsiţi pe internet). 

Mi se pare cel puţin neprofesionist ceea ce fac unele mij¬ 
loace de informare în masă, să difuzeze declaraţii din 2004 ale 
lui Nicolae Mavru sau Ion Coman, de pildă, neglijând complet 
ceea ce aceleaşi persoane au scris în decembrie 1989 sau înce¬ 
putul lui 1990, despre acelaşi subiect. 

Scrieţi că ofiţerii refuză să spună ceea ce ştiu, ce au văzut 
sau aflat, se tem de factorul politic actual şi, în primul rând, 
de afirmaţii, care implică state străine... “ Dv. şi o parte a mij¬ 
loacelor de informare în masă, tot aşteptaţi de la aceşti ofiţeri 
dovezi clare ale punerii la cale a revoluţiei de către agenturile 
străine, şi sunteţi nemulţumiţi că aceste dovezi nu apar 1 . Apar 


1 Afirmaţie incorectă, care amestecă munca de cercetare a istoricului 
cu articole de presă ale diferiţilor jurnalişti. Eu nu „aştept de la aceşti 
ofiţeri dovezi clare ale punerii la cale a revoluţiei de către agenturile 

sugestii, insinuări, dar nu lucruri concrete. V-aţi gândit la ipote¬ 
za că respectivii ofiţeri nu se tem şi nici nu refuză să spună ceea 
ce ştiu, ci, pur şi simplu, nu au nimic de spus şi nu ştiu nimic? 
Există o presiune mediatică asupra foştilor ofiţeri de Securitate 
pentru a declara că au găsit agenţi străini la Timişoara, de ase¬ 
meni această variantă este şi în interesul lor, fiindcă reabilitează 
oarecum Securitatea, care n-ar fi luptat împotriva românilor, ci 
împotriva străinilor 1 . La această presiune câţiva ofiţeri au ce¬ 
dat, având şi avantajul de a deveni vedete mass-media. Cei care 
n-au marşat la teoria agenturilor străine sunt oricum ignoraţi de 
mass-media sau chiar acuzaţi că nu vor să spună adevărul. Dacă 
din 100 de ofiţeri de Securitate 99 declară că nu cunosc nimic 
despre agenturile străine din timpul revoluţiei şi unul spune că 
da, era plin de agenţi străini, anume acela unul va fi popularizat 
de mass-media, iar despre ceilalţi se trage concluzia „aha, nu 
vor să spună ce ştiu“ Maximul ce se constată în evenimente¬ 
le de început ale revoluţiei este o activitate de culegere de in¬ 
formaţii a unor ambasade străine, ceea ce este cu totul altceva 
decât punerea la cale a evenimentelor sau instigarea acestora 2 . 
Iar episodul implicării consulului iugoslav Mirko Atanatkovici 
a apărut abia în 20 decembrie, la cererea expresă a liderilor re¬ 
voluţionari, deci numai cu rea-credinţă poate fi interpretat ca o 
punere la cale din Iugoslavia a revoluţiei din Timişoara. 

încă din 1990, mi-am exprimat părerea că avem de-a face 
cu o campanie metodică de dezinformare despre revoluţie 
(„acoperirea adevărului despre revoluţie cu un potop de min¬ 
ciuni") şi am contestat poziţiile oficiale ale unor instituţii ale 
statului. Raportul SRI (cel din 1994, nu ştiu dacă mai apoi SRI 
a emis vreun alt raport pe acest subiect) sau rapoartele lui Sergiu 
Nicolaescu le-am contestat la vremea respectivă, iar pe Valentin 
Gabrielescu l-am contestat încă înainte de a apuca să scrie vreun 
raport. Am organizat boicotarea Comisiei Senatoriale de către 

străine" şi nu sunt „nemulţumit că aceste dovezi nu apar", deoarece 
metodologia istorică, a cărei respectare dă calitatea de istoric, interzice 
astfel de atitudini subiective. Nu există aşa ceva în cărţile mele. 

1 Observaţie corectă, eu însumi am observat fenomenul. 

2 Dl Mioc se referă aici la speculaţii de presă şi la cele peste 100 de 
cărţi despre evenimentele din decembrie 1989 şi despre întregul proces 
revoluţionar (14 dec. 1989 - 20 mai 1990) în care s-au lansat zeci de 
ipoteze şi de „scenarii" fanteziste. 

organizaţiile de revoluţionari timişorene. Faptele sunt expuse 
în „Revoluţia din Timişoara şi falsificatorii istoriei 44 . Scrieţi că 
aţi avut acces la stenogramele Comisiei Gabrielescu. Aţi găsit 
cumva audierea mea la comisie (sfârşitul lui martie 1994, când 
Gabrielescu a venit la Timişoara)? Eu m-am prezentat la comi¬ 
sie, am discutat acolo despre ceea ce deja se publicase de către 
Sergiu Nicolaescu şi apoi am refuzat să declar ce am făcut la 
revoluţie, până la îndeplinirea cererilor asociaţiilor de revolu¬ 
ţionari timişorene, conform boicotului ce fusese anunţat şi în 
presă. Toată discuţia a fost înregistrată pe bandă audio. Apoi, 
la conferinţa de presă din Timişoara, Gabrielescu, întrebat des¬ 
pre boicotarea comisiei a zis „iată, Mioc a fost la Comisie 44 . 
Când a apărut lista celor audiaţi de Comisie (cartea lui Şerban 
Săndulescu) eu nu apar acolo. Sunt curios să aflu dacă există 
în arhiva comisiei senatoriale „decembrie 1989 44 vreo urmă a 
audierii mele şi dacă da, ce conţine stenograma respectivă. V-aş 
fi recunoscător dacă m-aţi putea lămuri în această problemă. 

Scrieţi că ar fi nerelevantă statistica străinilor din hoteluri 
publicată de mine, fiindcă agenţii străini nu se cazau în hoteluri. 
Am observat şi eu că, după ce am obţinut statistica străinilor din 
hoteluri, varianta „agenturilor străine 44 a suferit o modificare, 
anume s-a pretins că agenţii străini veniţi în număr mare nu se 
cazau la hoteluri (deşi era iarnă - adevărat, mai cald decât de 
obicei în decembrie). Eu am obţinut hârtia cu statistica turiştilor 
din hoteluri în 4 iunie 1991. Când a apărut teoria că acei străini 
nu se cazau în hoteluri - înainte sau după 4 iunie 1991? Dacă 
abia după 4 iunie 1991 a apărut teoria cu străinii care refuzau să 
se cazeze la hotel, eu interpretez asta că cei interesaţi în teoria 
agenţilor străini, au ajustat teoria pentru a-şi păstra credibilita¬ 
tea, după noile informaţii disponibile public 1 . 


1 Observaţiile de aici ale d-lui Mioc se referă la teoria „coloanelor de 
turişti", pe care au lansat-o mai mulţi ofiţeri superiori de Securitate (pri¬ 
mul a fost col. Gh. Raţiu), confirmată de Rapoartele Comisiei Senatoriale 
şi de unii înalţi funcţionari ai statului (Petre Roman, gen. Caraman, gen. 
Talpeş ş.a.). Problema acestei teorii este că documentele care au fost 
publicate până acum (rapoarte ale Securităţilor din judeţe) atestă pre¬ 
zenţa lor şi oferă acele amănunte, mereu invocate, privind „basarabeni", 
„blonzi", „atletici", „membri ai miliţiei din RSS Moldovenească", dar 
intervenţia lor în evenimentele de la Timişoara nu este documentată; 
ea se găseşte în mărturiile revoluţionarilor timişoareni publicate chiar 

Părerea mea despre revoluţie, pe scurt: 

A fost revoltă spontană 1 , începută la Timişoara şi care s-a 
dezvoltat până la răsturnarea regimului Ceauşescu. Revolta nu 
a cuprins doar civilii, ci a ajuns să cuprindă şi militarii, care 
au refuzat să mai execute ordinele de reprimare. Unul dintre 
ofiţerii care ar fi refuzat public să execute ordinele, încă din 
17 decembrie 1989, ar fi fost Eugen Gheorghioiu, actual ge¬ 
neral şi comandant al garnizoanei Timişoara - informaţie din 
cartea lui Nicolae Durac - „Neliniştea generalilor 44 , Editura 
MPS, Timişoara 1991 (la vremea apariţiei respectivei cărţi 
Gheorghioiu n-avea funcţie importantă, ceea ce sporeşte cre¬ 
dibilitatea informaţiei). în aceste condiţii, persoanele impli¬ 
cate în reprimarea revoluţiei la Timişoara şi-au dat seama că 
Ceauşescu va cădea şi au început să-şi facă planuri pentru a-şi 
scăpa pielea (conform legilor vremii, erau pasibili chiar de 
pedeapsa cu moartea după căderea lui Ceauşescu). A existat 
un târg între generalii din M.Ap.N. şi Ion Iliescu, prin care 

de d-nul Mioc, precum şi de Titus Suciu (vezi Alex Mihai Stoenescu, 
Istoria loviturilor de stat în România , Voi. IV, partea I, Ed. RAO, 2004, 
pp. 396-398 şi 416-421). 

1 în intervenţiile sale vehemente împotriva mea, dl Mioc face confu¬ 
zia frecventă între categoria istoricărevoluţie şi subcategoria istorică 
revoltă, aceasta din urmă putând fi parte a unei revoluţii, ceea ce este 
şi cazul evenimentelor de la Timişoara, şi cazul represiunii, şi cazul 
loviturii militare date de gen. Stănculescu la Bucureşti şi a celor care 
au urmat. Formularea „revoltă spontană 44 este cea mai aproape de rea¬ 
litatea evenimentelor de la Timişoara şi cea mai corectă din punctul de 
vedere al discursului istoric, deoarece adjectivul „spontană 44 se asociază 
corect, prin sintaxă, din punctul de vedere al reflectării unei realităţi, în 
timp ce formula „revoluţie spontană 44 , pe care o vehiculează tot felul 
de amatori (revoluţionari, jurnalişti, politicieni) este o aberaţie. Această 
aberaţie este cea pe care o contest eu, nu manifestaţiile de protest sau 
revolta de la Timişoara, care sunt fapte istorice incontestabile. De ace¬ 
ea, expresia „Revoluţia de la Timişoara 44 are caracter literar, este o for¬ 
mulă de neprofesionist, iar folosită de către un istoric se referă exclusiv 
Ia „partea de evenimente revoluţionare petrecută la Timişoara 44 ; nu a 
existat o revoluţie la Timişoara şi alta la Bucureşti. în acelaşi context, 
dl Mioc afirmă nepotrivit că „revolta spontană a început Ia Timişoara 44 , 
referindu-se probabil la procesul revoluţionar început la Timişoara cu 
o revoltă locală, deşi, din punctul de vedere al metodologiei istorice, 
procesul a început la Iaşi. 

lui Ion lliescu i s-a asigurat preluarea puterii după căderea lui 
Ceauşescu, iar generalilor din M.Ap.N. vinovaţi li s-a făgăduit 
impunitate pentru faptele lor. 

Aşa-zisul complot la care cică a participat Ion lliescu nu are 
nici o relevanţă. Izbucnirea şi dezvoltarea revoluţiei, până la 
fuga lui Ceauşescu din CC, s-a făcut fără sprijinul aşa-zişilor 
complotişti, însuşi Ion lliescu recunoscând că participarea sa la 
revoluţie a început doar în după-amiaza de 22 decembrie 1989, 
când Ceauşescu fusese deja alungat. De aceea eu nu-i recunosc 
lui Ion lliescu vreun merit în răsturnarea lui Ceauşescu. 

Pentru realizarea preluării puterii de Ion lliescu s-au desfăşu¬ 
rat câteva stratageme. Una a fost includerea în FSN, fără ştirea 
şi acceptul acestora 1 , a unor dizidenţi cunoscuţi (Doina Comea, 
Ana Blandiana, Mircea Dinescu). Puşi în faţa faptului împlinit, 
aceştia au acceptat prezenţa în FSN. De asemenea, au fost in¬ 
cluşi în FSN şi câţiva revoluţionari autentici care erau prin CC. 
Apoi componenţa FSN se va lărgi, pe lângă cei anunţaţi public 
în 22 decembrie se vor mai adăuga peste 100 de persoane din 
teritoriu, asigurândui lui lliescu control deplin asupra FSN 2 . Eu 
zic că acea lărgire a FSN a fost frauduloasă, naţiunii i se anun¬ 
ţase o anumită conducere, dar prin lărgirea FSN s-a ajuns la altă 
conducere, unde dizidenţii şi revoluţionarii autentici au ajuns 
minoritari. A 2-a stratagemă a fost înscenarea aşa-zisei lupte cu 
„teroriştii", care i-a asigurat, atât lui lliescu cât şi generalilor 
M.Ap.N. veniţi de la Timişoara, aureola de salvatori ai revoluţi¬ 
ei. De remarcat că Teodor Brateş, unul dintre principalii dezin¬ 
formatori din TVR, a fost şi cel care l-a prezentat naţiunii pe Ion 
lliescu. în contextul luptei „antiteroriste" s-a realizat lichidarea 
lui Ceauşescu 3 , dar şi a altor martori incomozi (de pildă, genera¬ 
lii Nuţă şi Mihalea). Prin lupta antiteroristă s-a mai realizat ceva 
- lipsa unei evidenţe clare, nominale, a consumului de muniţie. 

1 Afirmaţie incorectă. Trecerea pe listă a fost anunţată public la 
Televiziune în seara de 22 decembrie, iar persoanele respective au par¬ 
ticipat la prima şedinţă CFSN din 27 decembrie 1989. 

2 Observaţie corectă (vezi Alex Mihai Stoenescu, România postco- 
munistă , Ed. RAO, Bucureşti, 2008, pp. 60 - 66). 

3 Până aici, observaţiile sunt credibile; de aici încolo, în următoarele 
fraze ale pasajului, sunt speculaţii, să le numim, literare, opinii subiec¬ 
tive fără suport documentar. Parchetul a stabilit aproape complet consu¬ 
mul de muniţie, cine l-a produs, în ce loc şi cu ce efecte. 

în raportul Parchetului Militar despre revoluţie se spune că în 
urma folosirii intense a unei arme se pot schimba caracteristici¬ 
le acesteia de la expertiza balistică. Un lucru util celor dornici 
să nu se ştie exact cine a tras. 

Apoi s-a trecut la îndeplinirea celei de-a 2-a părţi a târgului - 
impunitate pentru generalii vinovaţi de omorurile din Timişoara. 
Opinia publică cerea pedepsirea criminalilor şi trebuia să i se 
dea nişte ţapi ispăşitori. în prima perioadă se arunca toată vina 
pe Ministerul de Interne şi se prezenta Armata doar ca salvatoa¬ 
rea revoluţiei. Anchetele procuraturii de la începutul lui 1990 
au fost orientate pentru a disculpa Armata şi a arunca întreaga 
vină pe Ministerul de Interne, ceea ce nu înseamnă însă că nu 
au existat vinovăţii reale în Ministerul de Interne (chiar şeful 
acestui minister - Tudor Postelnicu - şi-a recunoscut vina prin 
faimoasa replică „am fost un dobitoc 44 ). Apariţia C.A.D.A. - 
prin care chiar ofiţeri din M.Ap.N. spuneau că se minte des¬ 
pre revoluţie - mai ales referitor la episodul Timişoara, a cam 
stricat planurile. A fost nevoie să se facă o concesie - Comisia 
Guvernamentală de Anchetă (care avea să propună cercetarea 
penală a lui Stănculescu, Chiţac şi Guşe). S-a încercat abaterea 
atenţiei de la problema „cine a tras în noi? 44 (nu e exclus ca 
evenimentele de la Târgu Mureş să fi apărut anume din nevoia 
de abatere a atenţiei). Comisia Guvernamentală de Anchetă a 
fost desfiinţată în iunie 1990. Cum ofiţerii M.I. nu voiau să-şi 
joace supus rolul de ţapi ispăşitori, s-a ajuns la concluzia că 
trebuie făcut pace cu aceştia şi scoşi şi aceştia din puşcării. De 
aceea s-a început să se răspândească teoria legitimităţii reprimă¬ 
rii revoluţiei, exagerându-se unele violenţe ale manifestanţilor, 
sugerându-se primejdia dezmembrării ţării (precum Ceauşescu) 
şi, fiindcă tot trebuie dat un răspuns la întrebarea „cine a tras? 44 , 
aruncându-se vina pe agenţi străini neidentificaţi (aceştia, ne¬ 
identificaţi fiind, au avantajul că nu protestează). Intoxicarea 
mass-mediei cu informaţii false face parte din scenariu 1 . 


1 Această teorie a fost lansată oficial de Raportul Comisiei Senatoriale 
(Sergiu Nicolaescu), nu-mi aparţine şi nu o susţin, dar am prezentat-o în 
cărţile mele, pentru a arăta care este şi astăzi poziţia oficială a statului 
român, deşi Justiţia a determinat precis, prin sentinţă, forţele M.Ap.N. 
ca autoare ale represiunii de la Timişoara. 

Dovada existenţei acestui târg o constituie faptul că încă nu 
s-au găsit „teroriştii 4 *, graţierile semnate de Ion Iliescu în cazu¬ 
rile legate de decembrie 1989, cât şi insistenţa acestuia pentru a 
se decreta o amnistie. Eu încă din 1991 am atras atenţia că pu¬ 
terea politică doreşte amnistie, Iliescu a confirmat public acest 
fapt în 2001, când a vorbit deschis în favoarea amnistiei. Nu a 
putut să vorbească de amnistie chiar din 1990, că opinia publică 
nu era pregătită 1 . 

Scrieţi că teoria revoltei spontane îl legitimizează pe Iliescu 2 , 
dar neglijaţi faptul că, încă din 1990, ziarul oficial al FSN, 
,,Azi“, răspândea teoria agenturilor străine. Eu zic că din contră, 
Iliescu ar fi fost legitim dacă ar fi pus la cale o acţiune care ar fi 
dus la răsturnarea lui Ceauşescu, dar el n-a făcut asta. 

La întrebarea dv. dacă consider revoluţia drept anticomunis¬ 
tă sau doar anticeauşistă, eu răspund că, tocmai fiindcă a fost o 
revoluţie spontană, oamenii n-au avut o idee limpede despre ce 
trebuie pus în locul lui Ceauşescu. Ar fi o greşeală să se creadă 
că revoluţionarii se gândeau la privatizare după metoda MEBO, 
la restituirea caselor naţionalizate sau la integrare în NATO. 
Obiectul principal al nemulţumirii mulţimii era Ceauşescu. 
Eu n-am auzit să se strige ,jos comunismul! 44 în 16 decembrie 
1989, în zona unde am participat la revoluţie. Pe 16 decembrie 


1 Dl Mioc face o confuzie. Iniţiativa unui decret de amnistie a apar¬ 
ţinut administraţiei Emil Constantinescu şi avea drept scop deschi¬ 
derea posibilităţii ca ofiţerii implicaţi în represiune şi în „fenomenul 
terorist" să înceapă să depună mărturii despre generalii şi conducăto¬ 
rii politici din CFSN, care au dat ordinele trupelor să deschidă focul 
şi să omoare oameni, după seara de 22 decembrie 1989, precum şi 
ordinele de pregătire a facilităţilor (puncte de frontieră şi aeroporturi) 
pentru intervenţia forţelor militare sovietice chemate în ţară. Acestea 
au fost infracţiuni penale grave, şi reprezintă sursa atacurile mediatice 
la adresa mea. 

2 Aceeaşi confuzie revoltă - revoluţie, legenda „revoluţiei spon¬ 
tane" fiind lansată pentru a justifica „emanaţia", adică „adus la putere 
de valul revoluţiei", „legitimat de aceasta", căci numai revolta de la 
Timişoara nu-1 putea legitima, ci „revoluţia" întreagă. Capitolul V al 
cărţii mele se intitulează „Revolta populară, Timişoara 18-20 decem¬ 
brie", deoarece în 16 şi 17 decembrie am avut de-a face cu manifestaţii 
de protest autentice, diversiuni şi acţiuni violente reprimate şi mai vio¬ 
lent de regimul comunist. 

am auzit strigându-se Jos Ceauşescu“, „Libertate**, „Vrem ale¬ 
geri libere** 1 . Mi-am notat impresiile din revoluţie imediat după 
evenimente, de aceea sunt sigur că ele reflectă corect realitatea. 
Bineînţeles, nu am fost în toate locurile. 

Există declaraţii cum că s-a strigat Jos comunismul!“, există 
şi declaraţii precum că s-a strigat „Gorbaciov!**. Eu nu aş abso¬ 
lutiza importanţa unei lozinci strigată într-un moment sau altul, 
în 1990, la mitingurile anti FSN erau unii care strigau „Regele 
Mihai!“, dar asta nu înseamnă că toţi participanţii la miting erau 
monarhişti. însă, când dintr-o mulţime de câteva mii de oameni 
20% strigă o anumită lozincă, se poate crea impresia că toţi par¬ 
ticipanţii acceptă acea lozincă. Pentru reconstituirea lozincilor 
strigate de mulţime este bine să se ia în seamă declaraţiile date 
imediat după revoluţie. O declaraţie dată în 2004 nu are aceeaşi 
relevanţă, căci nu poţi să ştii dacă martorul, de bună credinţă 
fiind, nu combină ceea ce a văzut cu ceea ce a auzit de la radio, 
TV, prieteni despre revoluţie. 

Socotind şi după faptul că o parte din mulţimea din Piaţa 
Operei era dispusă să-l accepte pe Radu Bălan, fostul prim-se- 
cretar Timiş al PCR, cât şi după programul politic al FDR (ma¬ 
nifestul „A căzut tirania!“) care nu era chiar aşa de anticomunist 
cum le place azi unora din liderii FDRişti să afirme (se cerea un 
dialog cu guvernul - comunist - al României), eu aş zice că re¬ 
voluţia a avut un caracter mai ales anticeauşist. Asta nu exclude 
faptul că printre revoluţionari au existat persoane cu convingeri 
anticomuniste, că s-ar fi strigat în anumite momente şi locuri 
„Jos comunismul!“ (cred eu, mai ales spre sfârşitul revoluţiei). 
Dar cu un strigăt „Jos comunismul!“ nu poţi spune că revoluţia 
a avut caracter exclusiv anticomunist, aşa cum nici lozinca „îl 
vrem pe Bălan!“ nu îndreptăţeşte la concluzia că fostul prim- 
secretar PCR de Timiş Radu Bălan este întruparea idealurilor 
revoluţiei. 

Dacă aţi citit „Procesele revoluţiei...“ aţi văzut memoriul vă¬ 
duvei Ferkel Şuteu, al cărei mandatar am fost, în care se invocă 
anume art. 28 din Constituţia RSR. Memoriul respectiv a fost 
semnat de doamna Ferkel, dar alcătuit de mine. 

Referitor la legalitatea ripostei, chiar admiţând că ar fi fost 
legală o ripostă în anumite împrejurări, această legalitate ar 


1 Observaţii corecte, documentate şi din alte surse. 

trebui analizată în raport de fiecare victimă în parte. Nu se poate 
justifica împuşcarea lui X, pe motiv că neidentificaţi au spart 
nişte vitrine cu jumătate de oră înainte. în analiza aceasta trebu¬ 
ie să se ţină seama şi de faptul că decretul de instituire a stării 
de necesitate a fost iscălit de Ceauşescu abia în 20 decembrie, 
deci după ce apăruseră morţii şi răniţii din Timişoara. Regimul 
comunist avea deplina conştiinţă a ilegalităţii acţiunilor între¬ 
prinse, dovadă şi episodul cu furtul şi arderea cadavrelor 1 . 

Lozinca „Laşilor! Veniţi cu noi!“ era adresată celor care, din 
frică, încă nu îndrăzneau să se alăture demonstranţilor. 

Populaţia Timişoarei nu a fost chiar lipsită de reacţie între 16 
şi 20 decembrie 1989. Au fost mii de timişoreni care s-au ală¬ 
turat demonstranţilor, numai numărul arestaţilor a fost de 978 - 
ceea ce arată amploarea mişcării revoluţionare, chiar înainte 
de 20 decembrie. Sigur, au fost şi mulţi timişoreni care n-au 
îndrăznit să se alăture, în primul rând de frică, anume pentru că 
se trăgea. Depăşirea pragului psihologic al fricii a cerut timp, 
şi s-a făcut mai uşor în colectivităţi (cum ar fi fabricile - în 20 
decembrie s-a ieşit la demonstraţie de la locurile de muncă). 

Aş fi curios să ştiu pe ce vă bizuiţi când spuneţi că Poliţia 
(Miliţia) nu are niciun dubiu asupra intervenţiei străine, şi unde 
afirmă Procuratura că elementele care au tras, rămase într-ade- 
văr neidentificate în multe cazuri, ar fi fost „pregătite din timp“. 

Nu cunosc care sunt cărţile despre revoluţie pe care le-aţi 
consultat, eu vă fac nişte recomandări, poate cunoaşteţi unele 
dintre aceste cărţi : 

1. Cu firesc subiectivism, vă recomand cărţile mele 2 . Pe 
ultima copertă a „Proceselor revoluţiei... 44 este trecută lista 


1 Am prezentat pe larg în cartea mea, şi în premieră, caracterul ne¬ 
constituţional şi ilegal al ordinelor date de Nicolae Ceauşescu şi gen. 
Vasile Milea, principalul său complice (vezi Alex Mihai Stoenescu, 
Istoria...voi. IV, partea I, pp. 467 - 481), iar concluziile mele acolo sunt 
clare: „Ordinul dat lui Milea la telefon în ziua de 17 decembrie 1989 
la ora 13,30 şi transmis întocmai de acesta unităţilor din Timişoara era 
neconstituţional şi ilegal. Prin urmare şi dreptul de folosire a Armatei, 
în anumite situaţii din municipiul Timişoara - în principal cele ofensi¬ 
ve-a fost neconstituţional şi ilegal** şi „ Nicolae şi Elena Ceauşescu 
cunoşteau caracterul politic, anticeauşist al mişcărilor de la Timişoara**. 

2 Am folosit, citând pe larg din ele, toate lucrările dlui Mioc publi¬ 
cate până în 2005. 

lucrărilor mele. Cea mai importantă o consider „Revoluţia din 
Timişoara şi falsificatorii istoriei 44 care e epuizată, dar pe care 
o puteţi citi gratis pe internet (poziţia 7 din listă). Cărţile de la 
poziţiile 10, 11, 12 se găsesc în Bucureşti la sala Dalles sau la 
librăria Eminescu. 

2. Nicolae Durac - „Neliniştea generalilor 44 , Editura M.RS. 
Timişoara 1991. Autorul, maior M.Ap.N., a fost activ în mişca¬ 
rea C.A.D.A. şi dat afară din armată din acest motiv (de fapt, el 
zice că nu i s-a comunicat oficial motivul pentru care a fost dat 
afară). O carte bună ca să vă zdruncine încrederea în poziţiile 
oficiale ale M.Ap.N., pe care o manifestaţi deocamdată. 

3. Miodrag Milin - „Timişoara 15-21 decembrie 44 , Timişoara 
1990. 

4. Titus Suciu - „Reportaj cu sufletul la gură 44 , Editura Facla, 
Timişoara, 1990 (reeditată cred în 1991). 

5. Titus Suciu - „Lumea bună a balconului 44 , Editura 
Almanahul Banatului, 1995 - despre persoanele din F.D.R. 

6. Colecţiile revistelor „Orizont 44 , „Gazeta de Vest 44 , „Amicul 
public nr. I 44 din Timişoara de la începutul lui 1990. 

7. Florin Medeleţ, Mihai Ziman - „O cronică a revoluţiei 
din Timişoara 44 , Muzeul Banatului, februarie 1990. O broşură 
relativ modestă, dar care are avantajul de a fi prima carte despre 
Revoluţie apărută, şi care se bizuie pe mărturii luate imediat 
după evenimente. 

8. Pentru a vă convinge că respingerea teoriei agenturilor 
străine nu e chiar aşa de marginală cum apreciaţi dv., vă reco¬ 
mand pe situl internet al postului de radio Europa Liberă un stu¬ 
diu din 2002 al profesorului american Rich Andrew Hali, care 
are 3 părţi (urmează site-urile) 

13 septembrie 2004 

Cu stimă, 

Marius Mioc 

Scrisoare Alex Mihai Stoenescu din 18 sept. 2004 

A.S. Din primăvară m-am mutat la Vălenii de Munte, 
unde încă nu am telefon. Din aceleaşi motive şi accesul meu 
la Internet a fost oprit. încerc să rezolv prin calculatorul de la 
serviciu. 

Stimate domnule Mioc, 

De la început înlătur o nelămurire: am citit toate cărţile dvs. 
şi pe cele recomandate, cu excepţia celei scrise de dnul Durac, 
pe care nu o am 1 . V-aş rămâne îndatorat să mi-o procuraţi cât 
mai repede. Vă semnalez însă că în cărţile recomandate se află 
mărturii care contrazic teza dvs. Ele conţin amănunte intere¬ 
sante despre premeditarea acţiunilor de la Timişoara, indicii 
despre autorii devastărilor (niciodată asumate de revoluţionari 
sau asumate pentru a anula existenţa diversioniştilor), identifi¬ 
carea unui comportament legal al trupelor (somaţii, foc în aer, 
cartuşe de manevră, încercări de a opri violenţele etc.). Cele mai 
valoroase mărturii - cele care au coerenţă şi credibilitate - iden¬ 
tifică grupuri de vandali, alţii decât revoluţionarii. Chiar dvs. 
aveţi în cărţile de mărturii o grămadă de probe, pe care oricum 
le-am folosit deja. Aici intervine şi o capcană. Este într-adevăr 
un criteriu al cercetării valorificarea informaţiei venite imedi¬ 
at după consumarea evenimentului, pe ideea că amintirile sau 
trăirile sunt proaspete. în cazul nostru, cele două categorii de 
martori trebuie evaluate cu mult discernământ. Revoluţionarii 
umplu pagini cu fapte auzite, cu opinii politizate sau puternic 
influenţate de presă, de grupuri politice, asociaţii, au tendinţa de 
a exagera importanţa unui amănunt, a unui fapt, a unei situaţii, 
fabulează unde nu au văzut sau nu au fost. Cei care au partici¬ 
pat direct la un eveniment îi dau firesc interpretarea proprie. 
Legenda revoluţiei s-a format chiar în timpul desfăşurării ei. 
De cealaltă parte, foştii militari sau securişti au ascuns cea mai 
mare parte a adevărului perceput de ei atunci. Situaţia ofiţerilor 
de Securitate este cea mai elocventă: erau trecuţi în subordinea 
Armatei, erau judecaţi de Armată, iar Armata domina categoric 
în primii ani orice formă de autoritate când venea vorba de re¬ 
voluţie. S-au apărat în procese, dar la concluzia finală se poate 
observa că - în cazul Timişoarei - preocuparea lor a fost să 
arate că Armata este cea care a tras, fiind mai puţin preocupaţi 
să arate cine a ajuns la conducerea ţării prin revoluţie. Nu uitaţi 
că Tokes era în conducerea provizorie a statului, că alţi indivizi, 
precum Brucan sau Militam, aveau puterea în mână şi dispu¬ 
neau de vieţile lor. Militam a fost un individ sângeros care a dat 
ordine de omorâre a oamenilor şi a încercat să lichideze fizic 


1 Am obţinut-o între timp şi am citat-o în cartea mea. 

structuri întregi. Am citit numeroase stenograme de audiere ale 
foştilor lideri ai Securităţii, unde aceştia au spus câte ceva la 
Comisia din 1994, lucruri pe care nu avuseseră curajul să le 
spună la cea a lui Sergiu Nicolaescu. 

Sunt cumva dezamăgit de naivitatea dvs. în privinţa posibili¬ 
tăţilor mele de a influenţa regimul lui Saddam Hussein sau SRI-ul 
de a falsifica documente după ce apar eu la televizor! Asta îmi 
ridică multe semne de întrebare asupra felului în care gândiţi 

A 

- profund deformat. In legătură cu documente decisive care ar 
putea lămuri misterele revoluţiei vă dau eu un exemplu: în sea¬ 
ra zilei de 20 decembrie, la ora 20.00 Ceauşescu l-a convocat 
pe însărcinatul cu afaceri A.D. al URSS la CC şi i-a prezen¬ 
tat un protest în legătură cu implicarea sovietică la Timişoara. 
Protestul s-a sprijinit pe un raport al DSS, predat de gen. Vlad, 
în care se aflau probele acestei implicări. Problema de fond este 
simplă: dacă acest document conţinea probe reale, documentate, 
dovezi ale implicării sovietice la Timişoara, lucrurile devin cla¬ 
re; dacă raportul respectiv conţinea poveştile cu „se pare“, „s-a 
constatat 44 , au fost semnalaţi nişte turişti prin preajmă, agentura 
„s-a activizat 44 şi bla-bla-ul obişnuit - asta este ce am spus eu în 
emisiune, dar nu aţi reţinut -, atunci nu are rost să mai pierdem 
vremea cu agenturi străine, sovietici, comandouri etc. Consilieri 
ai lui Ceauşescu, diplomaţi din M.A.E., precum şi gen. Vlad 
însuşi, afirmă cu tărie că documentul conţinea probe incontesta¬ 
bile, motiv pentru care l-a convocat Ceauşescu pe sovietic. Sunt 
în posesia telegramelor schimbate din oră în oră între Bucureşti 
şi Moscova în care Bucureştii acuză de implicare diversionistă, 
iar Moscova protesta şi ameninţa cu represalii dacă Ceauşescu 
iese public cu aceste acuze. A vrut, nenorocitul, să le denunţe 
la miting. Să ne înţelegem: nimeni nu-şi permitea să-i dea lui 
Ceauşescu poveşti. Dumneavoastră nu ştiţi cum era omul ăsta 
şi cum se desfăşurau raporturile lui cu subordonaţii, inclusiv 
Vlad. Aşadar, sunt multe lucruri care nu s-au spus. Din păcate, 
toate insistenţele mele la SRI şi la M.Ap.N de a mi se permite să 
studiez documentul s-au lovit de un zid? De ce, că doar suntem 
membri NATO? Nu cred că dacă acel raport conţinea poveşti, îl 
apărau cu atâta înverşunare şi nici nu ar fi declanşat operaţia de 
deschidere a unui dosar activ de urmărire informativă, în ce mă 
priveşte, atât de SRI, cât şi de Armată! 

Eu cred că înţeleg bine poziţia dvs. Faptul că a existat un 
grup restrâns de români nemulţumiţi la Timişoara, revoluţionari 
autentici şi curajoşi, patrioţi, nu înseamnă că ei sunt declanşa¬ 
torii evenimentelor, conducătorii lor şi autorii revoluţiei. Nu 
înseamnă că ştiu foarte bine la ce au participat. Dvs. şi priete¬ 
nii dvs. veţi avea întotdeauna credinţa în revoluţia dvs. Dar nu 
a fost singura. Apoi, faceţi o confuzie între revolta populară 
şi revoluţie. Revoluţia a început la laşi, iar faptul că revolta 
populară instigată profesionist, ca şi la Timişoara, nu a reuşit, 
nu însemnă că acţiunea Frontului Popular Român nu face parte 
din revoluţie. Cum îi calificaţi dvs., unde îi încadraţi pe liderii 
FPR aruncaţi în închisoare pentru activitate antistatală? Chiar 
şi când folosim cuvântul instigatori - care au fost în majoritate 
români - uităm că actul de instigare, de provocare a evenimen¬ 
telor nu este natural şi nici spontan. El presupune premeditarea. 
Dvs. confundaţi atitudinea şi curajul de care aţi dat dovadă cu 
instigarea, care este un act iniţial. Cu regret, dar şi cu întreaga 
mea admiraţie şi înţelegere, vă spun că nici nu este nevoie de 
probe, documente, mărturii pentru a arăta că mişcarea de protest 
de la Timişoara a fost instigată de grupul compus din cetăţeni 
români şi agenţi străini din jurul lui Tokes. Abia acolo v-aţi dus 
să vă solidarizaţi (cu ce?), nu în timpul verii, când între iunie şi 
octombrie s-a votat în toată ţara realegerea lui Ceauşescu, nici 
când a fost Gorbaciov în România - deşi în celelalte state pro¬ 
testele au fost cât se poate de vizibile -, nu aţi protestat nici în 
timpul Congresului, nici pe 1 decembrie, nici pe 15 decembrie, 
când s-au dat lefurile înjumătăţite în mai toată ţara. Aţi protes¬ 
tat când a apărut diversiunea Tokes, când grupul din jurul lui a 
început să bântuie oraşul anunţând că la Tokes este „revoluţie". 
Am folosit pluralul - în care m-am inclus - pentru că aţi formu¬ 
lat şi o părere asupra relaţiei mulţime-victime, care este inco¬ 
rectă. Atunci când ataci, injuriezi, încâlci legile ţării, distrugi te 
numeşti mulţime, dar când iei bătaie, eşti împuşcat sau omorât, 
băgat în închisoare, devii dintr-odată individ, victimă. Nu se 
poate... adică se poate, dar nu este corect. Este o problemă re¬ 
glementată de Convenţia pentru apărarea drepturilor omului şi 
a libertăţilor fundamentale, amendată prin Protocoalele nr.3, 5 
şi 8 şi completată prin Protocolul nr.2 , semnată la Roma la 4 no¬ 
iembrie 1950 şi revizuită în anii 1970 (Protocolul nr.3) şi 1971 
( Protocolul nr. 5). Protocolul 8 a intrat în vigoare la 1 ianuarie 

1990 şi nu este luat aici în discuţie. La Titlul I al Convenţiei, 
unde este pus în discuţie raportul între dreptul la viaţă şi moarte, 
Articolul 2 este total defavorabil revoluţionarilor: 

Titlul I 

ARTICOLUL 2 

1. Dreptul la viaţă al oricărei persoane este protejat prin lege. 
Moartea nu poate fi cauzată cuiva în mod intenţionat, decât în 
executarea unei sentinţe capitale pronunţate de un tribunal în 
cazul în care infracţiunea este sancţionată cu această pedeapsă 
prin lege. 

2. Moartea nu este considerată ca fiind cauzată prin încălca¬ 
rea acestui articol în cazurile în care aceasta ar rezulta dintr-o 
recurgere absolut necesară la forţă: 

a. pentru a asigura apărarea oricărei persoane împotriva vi¬ 
olenţei ilegale; 

b. pentru a efectua o arestare legală sau pentru a împiedica 
evadarea unei persoane legal deţinute: 

c. pentru a reprima, conform legii, tulburări violente sau 
o insurecţie. 

Abordarea corectă a relaţiei mulţime-victimă, care a generat 
apoi relaţia revoluţionari-forţe de represiune provine din cali¬ 
tatea neconstituţională şi ilegală a ordinelor date de Ceauşescu 
şi transmise de Milea la Timişoara şi apoi la Bucureşti. Pentru 
Timişoara însă, înşelătoria făcută de Ceauşescu - anunţarea 
Armatei şi liderilor partidului că a decretat starea de necesitate, 
deşi n-o decretase legal - nu avea cum să fie verificată, contes¬ 
tată sau pusă sub semnul îndoielii de la Milea în jos, pentru că 
Ceauşescu avea dreptul legal să decreteze starea de necesitate 
în regim de urgenţă, iar ei nu aveau instrumentul să verifice 
existenţa decretului în seara de 17 decembrie. Abia pe 18 dimi¬ 
neaţa şi-au dat seama Guşe şi alţii că Ceauşescu i-a înşelat, dar 
era prea târziu - se umpluse morga de cadavre. De-asta le-au şi 
furat. De aici încolo începe vinovăţia lor judecabilă. Coman te¬ 
lefona noaptea, pe la 00.00, la Bucureşti în căutarea decretului - 
o să aflaţi din carte -, la Bucureşti Milea îl cerea la Cancelarie, 
şi nu era. Că Milea, Coman, Dincă au fost nişte ticăloşi, nu este 
nici un dubiu, dar ca analişti serioşi nu avem voie să ascundem 
în ce condiţii au acţionat ei. 

Prin urmare, eu cred că sunt foarte multe lucruri pe care nu le 
cunoaşteţi despre revoluţie, deşi sunteţi participant la revoluţie. 
Mai cred că sunteţi dominat de nemulţumire pentru ceea ce a 
ieşit din actul dvs. de curaj, pentru dispreţul cu care sunteţi tratat 
pe nedrept, pentru gândul chinuitor că este posibil că actul dvs. 
de curaj, de revoltă să fi fost folosit de alţii, că aţi fost o massă 
de manevră pentru o acţiune dirijată. Şi pe mine mă înnebunesc 
gîndurile astea, gândurile că românii mei au fost atât de uşor 
manipulaţi. Dar măcar s-o arătăm, să înzestrăm naţiunea cu un 
semnal de alarmă. 

1. Pagina 3 conţine o imagine destul de aproape de realitate, 
dar este evident că nu aveţi informaţii. 

2. Cererea de accept pentru a vă cita se referă la opiniile 
dvs. din corespondenţa noastră, nu din cărţi, unde lucrurile sunt 
reglementate. Voi cita ca valoroasă opinia dvs. despre caracte¬ 
rul anticeauşist, nu anticomunist al evenimentelor; de aseme¬ 
nea înţelesul strigătelor care se adresau unei populaţii care nu 
reacţiona. 

3. Atenţie, cartea lui Mavru - interviul din JN urmăreşte 
aceleaşi idei - este scrisă în 1991, nu în 2004! în 2004 l-am 
descoperit eu şi l-am publicat. Aşadar, amintirile lui sunt la fel 
de proaspete ca şi ale dvs., dar sunt şi ale unui ochi profesionist. 
Le-am găsit ca suficient de echilibrate şi provenind de la cineva 
care a fost în stradă tot timpul. Mavru mi-a spus şi mie că a 
identificat numeroşi străini şi că spargerile de vitrine erau făcute 
de manifestanţi instigaţi profesionist. Vă rog să-mi trimiteţi 
una-două note de filaj pentru că în dosarele Procuraturii nu 
mai sunt! 

4. Atât Radu Ţinu, cât şi Mavru, ascund probabil multe in¬ 
formaţii interesante, dar este perfect posibil să ascundă şi slăbi¬ 
ciunile lor, lipsa de performanţă, erorile făcute. Eu însumi am 
descoperit câteva. în plus, din seara de 16 decembrie ora 21.00 
au primit ordine telefonice de la gen. Vlad să nu se implice în 
stradă, motiv pentru care au lucrat numai cu filajul şi cu reţeaua 
de colaboratori. Ceea ce trebuie să aşteptăm de la ei este legătu¬ 
ra între reţelele de spionaj - sovietice, maghiare şi iugoslave - şi 
ceea ce s-a întâmplat în stradă. Aici este locul unde încă n-au 
vorbit. Este perfect posibil să nu aibă nimic de spus, dar este 
la fel de posibil ca legăturile respective să fi continuat şi după 
revoluţie, fapt care ţine deja de altă istorie. 

5. Numărul arestaţilor nu este o probă în sine. Au fost peste 
140 de copii şi foarte multă lume luată de pe stradă, la întâm¬ 
plare, mai ales de Armată. Procuratura Generală a reţinut, încă 
din ziua de 17 decembrie la prânz, existenţa a 29 de persoane 
arestate pentru furt, iar în zilele următoare a audiat sute de per¬ 
soane luate la întâmplare de pe stradă, probabil din categoria 
curioşilor. în zilele următoare, până la 20 decembrie seara, cer¬ 
cetarea a identificat 83 de persoane împotriva cărora se puteau 
înainta acuzaţii cu încadrarea în prevederile legilor de atunci, 
în numărul acela intrând şi cei 29. Când Ceauşescu i-a spus lui 
Dăscălescu la telefon să elibereze deţinuţii şi să dea cadavrele, 
Nuţă s-a opus în privinţa celor 83. De ce? Pentru că asupra lor 
putea formula oarece acuze, pe baza informaţiilor venite de la 
filaj, cadrele Miliţiei, colaboratorii Securităţii. Ceilalţi, până la 
978, au fost luaţi la grămadă. Mavru, de exemplu, povesteşte 
cum i-a identificat pe cei care au dat stema jos. Nu erau din 
Timişoara. Filajul, dar nu numai el, ci revoluţionarii în primul 
rând îi descriu pe instigatorii de la tramvaie drept străini de 
Timişoara. Echipele de spărgători de vitrine sunt numiţi de re¬ 
voluţionari „străini de Timişoara". Când am fost ultima dată la 
Timişoara, dl Orban mi-a spus că nu sunt 7 neidentificaţi, ci 26 
neidentificaţi şi dispăruţi. La fel afirmă şi Iosif Costinaş. Unde 
mai pui că identificarea celor 41 de cadavre incinerate este ex¬ 
trem de aproximativă şi nimeni nu poate garanta că sunt cei de 
pe listele publicate. 

6. Mă interesează opinia dvs. asupra grupurilor organizate 
de indivizi care spărgeau sistematic vitrine. 

7. Până acum am văzut un dosar cu mărturii ale revoluţio¬ 
narilor de la Timişoara la Comisia senatorială, luate în perioada 
28.03 - 31.03. 1994. La începutul dosarului, Viorel Oancea, 
fostul primar atrage atenţia că mulţi dintre cei care vor fi audiaţi 
sunt nişte impostori şi a recomandat Comisiei să nu pună prea 
mare preţ pe seriozitatea unor asociaţii de revoluţionari. Au fost 
audiaţi 45 de revoluţionari, între care şi ofiţeri, în dreptul unora 
dintre nume figurând doar rezumate. în dreptul numelui Mioc 
există doar acest text, care vă este atribuit: „Se dovedeşte mai 
nou legitimitatea celor care au reprimat revoluţia, fie că se spu¬ 
ne că au executat la comandă, fie că erau în legitimă apărare etc. 
Iar dacă s-a omagiat în Parlament moartea lui Guşe printr-un 

moment de reculegere^ ne face să considerăm că Parlamentul 
nu ne mai reprezintă". în rest, vă mărturisesc şi eu că unele de¬ 
claraţii sunt de domeniul ridicolului absolut. Este unul Dănilă 
Mihoc care afirmă că el era vizat de evacuare, nu Tokes, şi că a 
oprit bombardarea aeriană a oraşului cu ajutorul unor karatişti 
adventişti. Mai este unul Cherlea, pe care cred că-1 cunoaşteţi, 
care se declară organizatorul revoluţiei şi principala victimă. Un 
anume Sachelaride afirmă că toate persoanele peste 1,70 m erau 
securişti. Un anume Bălan Vasile spune că revoluţionarii au fost 
străini beţi. ş.a.m.d. în aceste condiţii, cred că aţi fost singurul 
cu o idee coerentă acolo. 

Mă bate gândul să vin la Timişoara din nou şi să organizăm 
o întâlnire fără limită de timp. Dacă voi constata că apăraţi o 
cauză subţire, de patriotism local, fără probe sau fără logică îmi 
rezerv dreptul să mă retrag din această relaţie. 

Cu stimă, 

Alex Mihai Stoenescu 

Scrisoarea lui Marius Mioc din 16 octombrie 2004 

Stimate domnule Stoenescu, 

Vă trimit nota de filaj a lui Mavru, aşa cum a fost tipărită în 
ziarul „Timişoara" din 8 decembrie 1990. Ciudat că Procuratura 
zice că nu mai are notele de filaj, dar inclusiv Mavru, în inter¬ 
viul din JN spune că acestea au existat. La care procuratură aţi 
întrebat? 

De reţinut că Mavru nu vorbeşte în această notă de niciun 
fel de agenţi străini. Identifică cu precizie unele persoane cu rol 
activ în desfăşurarea evenimentelor, dar totdeauna e vorba de 
români, majoritate timişoreni. Inclusiv unul dintre instigatorii 
la spargerea vitrinelor este identificat, şi se spune că era timişo¬ 
rean, stătea pe strada Ştefan cel Mare nr. 4. Deci, nici vorbă de 
basarabeni, unguri, sârbi. Nota a fost întocmită în 18 decembrie 
1989 - când Ceauşescu mai era la putere. Asupra securişti lor se 
făceau presiuni de a descoperi agenturile străine, şi totuşi nimic 
despre ele nu apare în nota lui Mavru. Notele acestea de filaj ar 
trebui să fie în dosarul „procesului celor 25" 1 . 


1 Nota de filaj a col. Mavru din 18 decembrie 1989 este o sinteză cu 

Opinia mea despre grupurile care spărgeau sistematic vitri¬ 
nele este că aceştia erau revoluţionari timişoreni, iar spargerea 
vitrinelor a fost o metodă de a face protestul cunoscut. Nota de 
filaj a lui Mavru dovedeşte asta. în „Reportaj cu sufletul la gură“ 
a lui Titus Suciu (Ed. Facla, 1990), la pagina 35, este declaraţia 
lui Dan Fleşeriu care explică foarte bine motivaţia spargerii 
vitrinelor 1 . 

Trebuie să faceţi deosebire între punctele mele de vedere şi 
ceea ce apare în cărţile mele cu mărturii. Eu am consemnat în 
cărţi exact ce mi-a spus martorul, chiar dacă personal nu sunt de 
acord cu respectivele interpretări. De pildă, în „Revoluţia, fără 
mistere 44 am consemnat declaraţia lui Imre Borbely, apropiat a 
lui Tokes, fost deputat UDMR şi activist pentru înfiinţarea au¬ 
tonomiei secuieşti, precum că cei care spărgeau vitrinele erau 

caracter formal a mai multor note de filaj întocmite de filon, nu de el 
(şeful serviciului nu se ocupa cu aşa ceva), dar, dacă în raportările filo- 
rilor ar fi existat precizări asupra identificării străinilor, acestea trebu¬ 
iau reproduse în sinteza şefului, trebuiau să fie prezente, măcar aluziv, 
în text. Aici dnul Mioc are dreptate. Mie col. Mavru mi-a declarat că 
raportul din 18 decembrie se încadra categoriei de informări ale con¬ 
ducerii DSS „probleme mai importante", nu cuprindea totul, dar asta 
dovedeşte cumva şi faptul că implicarea străinilor a fost limitată la cele 
câteva cazuri cunoscute de instigare. Este posibil ca acele note ale filo- 
rilor să fi fost distruse, din cauza unor particularităţi operaţionale: subu¬ 
nitatea de filaj de la Timişoara era şi de „investigaţie", ceea ce însemna 
şi dreptul de a intra în contact cu persoana filată, fapt ce ar fi permis 
ulterior recunoaşterea filorului (semnalmente) de către persoana vizată. 

1 Am reprodus-o la pp. 394 - 395. în legătură cu grupul violent de 
la Timişoara am formulat o interpretare conclusivă la p. 397: „Autorul 
crede că problema grupului violent de la Timişoara a fost greşit aborda¬ 
tă, cu toate că informaţiile care ar fi putut explica măcar o parte din în- 

A 

tâmplări au fost publicate din diferite direcţii. In primul rând, nu putem 
cere manifestanţilor obişnuiţi să aibă capacitatea de a distinge profesio¬ 
nist un român revoltat, ajuns la pragul disperării, de un diversionist. 
Deşi unii dintre manifestanţi au afirmat după revoluţie că au participat 
la acţiuni violente, niciunul nu recunoaşte că a devastat şi nici unul 
că a făcut parte din grupul violent. Mărturiile strânse de cei doi autori 
timişoreni - Titus Suciu şi Marius Mioc - nu pot da explicaţii, ci doar 
confirma că grupul violent a existat, a acţionat şi nu era tipic timişo¬ 
renilor" şi urmează mărturiile revoluţionarilor timişoreni reproduse de 
Marius Mioc şi Titus Suciu. 

„provocatori ai puterii". Asta nu înseamnă că sunt de acord cu 
această interpretare. Dar nu mi-am permis să cenzurez marto¬ 
rul. De altfel, ca să mă refer la declaraţia lui Borbely, ea prezintă 
doar o impresie subiectivă, nu există acolo dovezi în sprijinul 
interpretări sale. Ar fi fost o asemenea dovadă dacă ar fi spus: 
l-am recunoscut pe securistul Nicolae Mavru (să zicem) spăr¬ 
gând vitrine. Altfel, se pot găsi o mulţime de declaraţii prin care 
cei care spărgeau vitrine sunt identificaţi fie drept securişti, fie 
drept agenţi străini sau numai „străini de Timişoara", dar dacă ar 
fi întrebaţi aceşti martori cum au făcut identificările respective, 
ar veni cu argumente tip Sachelaride („aveau peste 1,70 m"). 

Scrieţi că la Comisia Senatorială există doar un rezumat 
de 3 rânduri despre discuţia cu mine. Vă trimit relatarea din 
„Renaşterea Bănăţeană" din 5 aprilie 1994, despre ce a spus 
Valentin Gabrielescu în conferinţă de presă la Timişoara: 
„Reprezentantul celor de la «17 Decembrie», Marius Mioc, 
deşi n-a vrut să declare nimic, a vorbit totuşi vreo trei ore; şi a 
spus destule lucruri care ne interesau Precum v-am scris, eu 
nu am declarat nimic despre propria mea activitate din revolu¬ 
ţie, dar am avut o discuţie cu Gabrielescu în care m-am referit la 
activitatea de până atunci a comisiei, punând şi anumite condiţii 
pentru a accepta depunerea de mărturii. Nu mai ştiu exact cât a 
durat discuţia. 

îmi pun întrebarea: de ce la Comisia Senatorială sunt dispo¬ 
nibile în întregime declaraţiile foştilor securişti sau nomenclatu- 
rişti, dar când e vorba de discuţia cu Mioc, deşi, zice Gabrielescu, 
discuţia a durat 3 ore şi s-au spus destule lucruri interesante, 
în arhiva Comisiei s-â păstrat doar un rezumat de 3 rânduri? 

Istoricilor care studiază activitatea Comisiei Senatoriale le sunt 

* 

ascunse acele „lucruri interesante" spuse de Mioc! In schimb, 
sunt disponibile în întregime declaraţiile lui Sachelaride - pro¬ 
babil tocmai pentru a se crea impresia că declaraţiile revoluţio¬ 
narilor nu sunt serioase. Eu numesc asta CENZURĂ. Ştiu, am 
spus acolo lucruri neplăcute, atât pentru Valentin Gabrielescu, 
cât şi pentru Sergiu Nicolaescu. 

Aşadar: în faţa opiniei publice timişorene, cunoscătoare 
a faptului că e unul, Mioc, care contestă activitatea Comisiei 
Senatoriale şi îndeamnă la refuzul depunerii de declaraţii, 
Gabrielescu lasă să se înţeleagă 2 lucruri: 

108 



- acel Mioc e neserios, îndeamnă la boicot, dar a discutat 3 
ore cu Comisia (recunoaşte că „n-a vrut să declare nimic“, dar în 
aşa fel ca presa să interpreteze asta ca o ironie, nu ca un fapt real); 

- pe de altă parte a discutat cu Mioc „lucruri care ne intere¬ 
sau 44 , deci opinia publică să fie liniştită, obiecţiile lui Mioc vor 
fi serios analizate. 

Cât de serios analizate au fost obiecţiile mele, se vede din fap¬ 
tul că doar un rezumat de 3 rânduri a rămas disponibil. In cartea 
lui Săndulescu nu apar pe lista martorilor audiaţi de Comisie, 
bănuiesc de aici că nici pentru ceilalţi membri ai Comisiei nu 
au fost disponibile decât tot aceste 3 rânduri. Dar respectivii 
senatori nici nu cred că-şi băteau prea mult capul cu adevărul 
despre revoluţie. Era doar o sarcină de serviciu, plictisitoare 1 . 

Poate mă lămuriţi: practica prezentării doar a unor rezumate 
despre discuţiile cu martorii este frecventă în arhiva Comisiei, 
sau s-a procedat astfel doar la mărturiile strânse la Timişoara? 
Dacă numai la Timişoara s-a procedat astfel, apare întrebarea de 
ce? Ca istoric, nu trebuie să acceptaţi ca să vi se pună doar parţi¬ 
al la dispoziţie datele existente. Bineînţeles, nu toate declaraţiile 
sunt relevante, dar dv., când scrieţi o carte, trebuie să aveţi la 
dispoziţie toată baza de date şi să hotărâţi singur ce este şi ce nu 
relevant. Nu lăsaţi pe alţii să facă selecţia în locul dv., că numele 
dv. va fi pe cartea ce o scrieţi! Poate tocmai în declaraţiile pre¬ 
zentate doar cu rezumat se ascund anumite lucruri. 

Ceea ce mi-aţi scris îmi întăreşte convingerea că hotărârea 
mea de a contesta activitatea Comisiei Senatoriale, chiar la mo¬ 
mentul respectiv, a fost corectă. 

Nu l-am cunoscut personal pe Ceauşescu, dar nu sunt de 
acord cu părerea dv. că „nimeni nu-şi permitea să-i dea lui 
Ceauşescu poveşti 44 . Din contră, cred că lui Ceauşescu i se spu¬ 
neau o mulţime de poveşti, în general i se spunea ce îi plăcea 
să audă: starea economiei e înfloritoare, producţiile de grâu 
sunt de peste 8 000 kg/ha, tot poporul îl iubeşte 2 . în decembrie 

1 Am explicat motivul: membri Comisiei nu l-au considerat martor 
ocular al evenimentelor din 17 - 22 decembrie de la Timişoara, pentru 
că a fost închis în această perioadă. Comisia a făcut numeroase erori, 
a ratat de multe ori esenţa unor informaţii şi a evaluat defectuos im¬ 
portanţa unui martor, iar argumentul invocat a fost că ei investighează 
fapte, nu opinii despre ele (cazul d-lui Mioc). 

2 Cercetarea făcută după 1989 de Institutul de Studii Economice al 

1989, varianta oficială, propagată şi prin prelucrări politice (llie 
Ceauşescu) era că revoluţia e opera agenţilor străini. Trebuia 
curaj pentru un securist să raporteze că acei care s-au răsculat 
contra lui Ceauşescu sunt românii, nu agenţii străini 1 . 

Când vă veţi restabili accesul la internet, vă veţi lămuri cu 
privire la părerea mea despre acţiunea de la Iaşi - am scris-o 
pe forumul Jurnalului Naţional. FPRiştii din Iaşi merită titlul 
de foşti deţinuţi politici, nu de revoluţionari. Ce au făcut ei nu 
are legătură directă cu revoluţia, a fost o acţiune meritorie, dar 
ratată. 

Nu e cazul să-mi reproşaţi că nu am protestat înainte de cazul 
Tokes. Au existat proteste anticeauşiste în Timişoara şi înainte 
de decembrie 1989, în 15 noiembrie după un meci de fotbal şi 
în 23 noiembrie la Uzinele Mecanice (am pomenit despre asta 
în „Revoluţia, fără mistere"; la Titus Suciu găsiţi amănunte). Eu 
nu lucram la Uzinele Mecanice şi nici nu s-a întâmplat să mă 
aflu pe traseul manifestanţilor din 15 noiembrie. Dacă aş fi fost 
acolo, probabil aş fi participat şi eu. Dacă e să căutăm începutul 

Academiei Române arată că falsificarea cifrelor a fost cerută direct de 
Ceauşescu (indicaţii asupra depăşirii de plan), iar graficele sintetice de 
la CC al PCR chiar de către el. Aproape toate cifrele realizărilor erau 
exagerate, nedepăşind însă 3 - 5% în plus, cu excepţia Agriculturii, 
unde Nicolae Ceauşescu a adăugat cifra pierderilor de producţie de 
33% la cifra producţiei globale. 

1 în această privinţă, declaraţiile col. Mavru mi se par lămuritoare: 
„NM: Coloanele şi grupurile sovietice au existat. Eu fac această dis¬ 
tincţie, pentru că ele au avut calitatea de coloane până au ajuns la noi în 
judeţ; aici au staţionat**... „AMS: Au fost la vreun moment dat incluşi în 
categoria suspecţi? NM: Au fost observaţi, mi s-a raportat verbal cazul 
lor, comportamentul lor, iar eu l-am informat verbal pe colonelul Sima 
(şeful Securităţii judeţului Timiş). Acesta mi-a răspuns: «N-avem timp 
să ne ocupăm de ei»“ (Vezi Alex Mihai Stoenescu, Interviuri despre re¬ 
voluţie , Ed. RAO, Bucureşti, 2004, p. 24). De altfel, în cartea Revoluţia 
din stradă pe care a publicat-o tot în 2004, col. Mavru a explicat cel 
mai bine cazul străinilor de la Timişoara: comandantul Securităţii „in¬ 
sista doar să vedem dacă putem să-i depistăm pe cei care incită şi de ce 
naţionalitate sunt, ceea ce era aproape imposibil** (p. 89)... „Activitatea 
străinilor s-a desfăşurat o perioadă lungă de timp, ei pregătind faptele 
grave care se desfăşurau în acea noapte la Timişoara, astfel că întreba¬ 
rea repetată a colonelului Sima, dacă am depistat străiini, era nepotrivi¬ 
tă. Străinii fuseseră depistaţi de mult. Atunci trebuia făcut ceva** (p. 90). 

revoluţiei înainte de cazul Tokes, cele petrecute la Timişoara 
în 15 şi 23 noiembrie ar merita mai degrabă titlul de început al 
revoluţiei decât ce s-a întâmplat la Iaşi. Chiar dacă acele acţi¬ 
uni au eşuat, s-au format cu acel prilej nişte grupuri de oameni 
hotărâţi să acţioneze contra lui Ceauşescu. S-a creat o stare de 
spirit în oraş, nu numai în sensul că „Ceauşescu e rău 44 , ci şi 
că „se poate acţiona contra lui Ceauşescu 44 . Când s-a răspândit 
vestea că se întâmplă ceva la Tokes, foarte posibil ca unii dintre 
cei care participaseră văzuseră sau doar auziseră de protestele 
precedente, independent unii de alţii, să meargă spre casa lui 
Tokes, chiar fără să ştie prea bine cine e personajul respectiv. 
Adică, se poate presupune o anumită legătură cauză-efect între 
evenimentele din noiembrie 1989 şi cele din decembrie 1989 de 
la Timişoara, dar nu între cele întâmplate la Iaşi în 14 decembrie 
şi revoluţie. Când a început revoluţia la Timişoara, lumea habar 
n-avea despre ce s-a întâmplat la Iaşi 1 . 

Scrieţi că instigarea presupune o premeditare. Păi atunci nici¬ 
unde în lume şi nicicând în istorie n-au existat mişcări populare 
spontane! Atunci şi eu am premeditat revoluţia, căci am instigat 
pentru a continua protestele a 2-a zi, şi am premeditat că, prin 
continuarea protestelor, se va ajunge la amplificarea acestora şi 
până la unnă la căderea lui Ceauşescu. Ştiam că aşa s-a întâm¬ 
plat în RDG sau Bulgaria, şi erau destui alţi timişoreni care ştiau 
asta. N-am fost un instigator „profesionist 44 , ci unul amator, şi nici 
nu cred că e nevoie de mare profesionalism ca, văzând ce s-a 


1 Opinia este incorectă. Tentativa de revoltă de la Iaşi, considerată 
oficial parte a Revoluţiei române, a avut un program politic în numele 
Frontului de Salvare Naţională, un partid în ilegalitate şi legături ale 
unora dintre lideri cu Timişoara (pe linie confesională, comercială, 
politică). Dacă acceptăm implicarea sovietică în instigarea la revoltă, 
coloanele de la Timişoara erau cele venite de la Iaşi (a fost găsită şi o 
hartă a deplasării), iar dacă tot se afirmă că implicarea sovietică de la 
Iaşi a eşuat pentru că Securitatea a contracarat cu „Dinamoviada" de 
tir şi cu scoaterea lor din oraş, atunci Ia Timişoara trebuie să fi reuşit. 
Oricum, atenţia exagerată acordată prezenţei sovietice - şi care mi se 
pune mie în mod diversionist în sarcină - ascunde numeroase erori şi 
vinovăţii ale aparatului de partid şi al ministerelor de forţă pus în funcţi¬ 
une ilegal de Ceauşescu atunci. Coloanele de „turişti" trebuiau evacuate 
de mult din România, de a doua zi după ce le-a expirat viza de tranzit 
(11 decembrie). 


111 



întâmplat în alte ţări est-europene, să „premeditezi" o evoluţie 
asemănătoare. Nu am premeditat însă că anume Iliescu trebuie să 
vină în locul lui Ceauşescu, şi nici modul concret în care va că¬ 
dea Ceauşescu. Era posibilă şi destituirea lui Ceauşescu de către 
C.P.Ex., după modelul bulgaro-est-german, dar şi pentru asta era 
nevoie de nişte sute de mii de oameni în stradă. 

Intr-o mulţime de câteva sute sau mii de protestatari, e ab¬ 
solut firesc ca să apară spontan câteva persoane care să se gân¬ 
dească la modalităţi de a face protestul mai eficient. Eu am venit 
cu ideea să se continue demonstraţia a 2-a zi la ora 5 după-masa 
(dar în 17 decembrie nu s-a mai aşteptat ora propusă de mine 
pentru demonstraţie, deci nu-mi arog meritul că datorită mie 
s-a continuat revoluţia), altul a venit cu ideea să se meargă prin 
cartierele muncitoreşti (excelentă idee; astfel, chiar din noap¬ 
tea de 16/17 decembrie, au aflat despre revoluţie o mare parte 
dintre timişoreni, nu doar cei care locuiau în zona centrală), 
altul a venit cu ideea să se spargă vitrine sau să fie arse cărţile 
lui Ceauşescu din librării. Nu e obligatoriu ca ideile respective 
să întrunească, în momentul când sunt lansate, consimţămân¬ 
tul a jumătate + 1 dintre manifestanţi. Asemenea „instigatori" 
apar spontan întro mulţime protestatară, nu se cunosc între ei 
dinainte, nu fac parte dintr-un complot prealabil, au un scop 
comun imediat - amplificarea protestelor, dar nu au o viziune 
comună pentru ce trebuie făcut în România în caz de succes 
al protestelor. 

Nici instigatorii de la tramvaie nu cred că erau străini de 
Timişoara. La titlul de instigator de la tramvaie există nomina¬ 
lizări precum Ion Monoran, Zoltan Borbely, Daniel Zăgănescu, 
Daniel Vălcăneanţu, hai să-l amintim şi pe Tiberiu Kovacs, care 
ar fi instigat înainte de episodul cu tramvaiele. în cărţile pe care 
ziceţi că le-aţi citit (Milin, Suciu - apărute în 1990, deci mai 
puţin influenţate de scenarii, şi chiar în cartea mea „Revoluţia, 
fără mistere", apar date despre aceştia). Or fi fost şi instigatori 
străini de Timişoara, dar e nerelevant. Timişoara e un oraş care 
atrage populaţie din alte părţi, aici au fost mulţi germani care 
au emigrat şi în locul lor au venit oameni din toate părţile ţării. 
Şi atunci, ca şi acum, găseşti în Timişoara multe persoane din 
alte zone. 

După cum ştiţi, eu am fost un susţinător constant al nevoii 
tragerii la răspundere penală a celor care au reprimat revoluţia. 

Vă scriam că mulţimea n-a avut atunci o ideea limpede despre 
ce trebuie pus în locul lui Ceauşescu. Dar, toate documente¬ 
le revoluţionare emise în 1989 conţin cererea de a fi traşi la 
răspundere cei vinovaţi de deschiderea focului împotriva ma¬ 
nifestanţilor (vezi, de pildă, punctul III alineat 1 din manifestul 
„A căzut tirania!“). Deci, chiar presupunând că legislaţia lui 
Ceauşescu îngăduia reprimarea, pedepsirea celor care au ucis 
trebuie făcută în numele idealurilor revoluţiei. La urma urmei, 
o revoluţie are dreptul inclusiv de a cere lucruri care contravin 
legii anterevoluţionare. Conform acestor cereri ale revoluţiona¬ 
rilor, pedepsirea trebuie să se facă indiferent de motivele care au 
determinat deschiderea focului. 

Totuşi, eu susţin că, chiar şi după legile lui Ceauşescu, pe¬ 
depsirea vinovaţilor de reprimare este posibilă. La art. 2 lit. c 
din Convenţia pe care o citaţi există cuvintele magice „con¬ 
form legii 64 . Or, reprimarea nu a respectat legea, după cum 
este argumentat şi în memoriul văduvei Ferkel Şuteu din cartea 
„Procesele revoluţiei* 4 Cum poate fi calificată drept „tulburare 
violentă** sau „insurecţie** acţiunea mulţimii care stătea pe trep¬ 
tele Catedralei în 18 decembrie 1989, când s-a deschis focul, 
conform unor mărturii, la ordinul direct al generalului Chiţac? 

Citeam pe internet despre un caz de ofiţer condamnat în 
Rusia pentru uciderea unei tinere cecene. Deşi rebeliunea cece- 
nă este o insurecţie, iată că până şi în Rusia justiţia acceptă (cam 
rar, adevărat) că reprimarea nu poate fi făcută în orice condiţii. 

Dacă analizăm bilanţul evenimentelor din Timişoara, putem 
observa că, comparativ cu numărul de victime şi de arestaţi din 
rândul demonstranţilor, numărul membrilor forţelor de ordi¬ 
ne agresaţi de către manifestanţi este mic. S-a exagerat mult 
violenţa manifestanţilor (ziarul oficial al M.Ap.N. - „Armata 
României** din 27 aprilie 1994, scria despre revoluţionari ex¬ 
perţi în decapitarea soldaţilor) - aceasta este doar o componentă 
a propagandei în favoarea amnistiei, la care M.Ap.N. participă 
direct. După ce în clădirea Operei sau înfiinţat formaţiuni re¬ 
voluţionare de tip militar (garda de acolo avea câteva pistoale 
mitralieră), s-ar putea discuta dacă demonstraţia nu s-a prefăcut 
în „insurecţie**, dar după acest moment nu s-a mai tras în mul¬ 
ţime. Nu poţi justifica crimele din 17 decembrie, pe motiv că în 
20 decembrie s-a format o gardă revoluţionară înarmată. Există 

miliţieni care au cerut certificate de revoluţionari pe motiv că ar 
fi dat arme revoluţionarilor. 

La Timişoara, nu numai deschiderea focului a fost o ilega¬ 
litate, ci chiar şi simpla deplasare a trupelor M.Ap.N. în oraş. 
Odată ce s-a dat indicativul „Radu cel Frumos 44 , trebuia pus în 
aplicare planul de mobilizare pregătit pentru această situaţie, 
plan care prevedea pentru fiecare subunitate militară locul unde 
trebuia să se deplaseze. Iar acest loc nu era în centrul oraşului! 
Deci, militarii care s-au deplasat în centrul oraşului pot fi învi¬ 
nuiţi de încălcarea jurământului militar. 

Cu privire la cadavrele incinerate, cărţile mele lămuresc si¬ 
tuaţia lor, cât şi dezinformările care s-au ţesut în jurul acestei 
probleme. Despre modul cum au fost identificate aceste cadavre 
puteţi cere lămuriri la Parchetul Militar Timişoara şi la Institutul 
Medico-Legal Timişoara (directorul Milan Dressler lucra aco¬ 
lo şi în 1989). Tot acolo vă veţi putea lămuri despre cadavrele 
revoluţionarilor îngropaţi fără ştirea familiilor, în 28 decembrie 
1989, şi deshumaţi în 15 ianuarie 1990. Medicii legişti s-ar 
putea să încerce să ascundă partea lor de vină despre această 
situaţie. Chiar dacă legea le permitea să îngroape cadavrele ră¬ 
mase la morgă nerevendicate, puteau să anunţe prin presă că au 
asemenea cadavre, iar cel puţin într-un caz (Bonţe) buletinul 
împuşcatului era în buzunarul hainei, deci familia putea fi iden¬ 
tificată şi căutată. 

Vă plângeţi că SRI nu vă dă un document pe care l-ar fi avut 
Ceauşescu. Păi poate pur şi simplu nu există acel document! 
Iulian Vlad zice că documentul există. Poate că Iulian Vlad 
minte 1 . De ce credeţi că fabulaţiile, opiniile politizate sau pu¬ 
ternic influenţate de presă, exagerarea unor amănunte etc. sunt 
posibile doar în declaraţiile revoluţionarilor? 

Pe de altă parte, nici nu trebuie să explicaţi prea amănunţit 
SRI-ului cum trebuie să arate documentul pe care-1 căutaţi, căci 
SRI este tipul de instituţie capabilă să falsifice documente. în 
raportul SRI din 1994 se vorbeşte că ar fi existat militari ucişi 


1 Poate şi Radu Ţinu minte când afirmă că toate rapoartele ofiţeri¬ 
lor de Securitate sunt la Procuratură! Poate Ceauşescu a dat ordin ca 
rapoartele să fie distruse, ca să nu producă un conflict diplomatic cu 
URSS (care chiar începuse)! Existenţa documentului a fost confirmată 
de Ambasada URSS la Bucureşti. 

la Timişoara în urma acţiunilor de „provocare a Armatei**, ceea 
ce e fals. SRI încă e dator cu o dezminţire 1 . Cereţi SRI să vă 
dea concret cazul unui militar ucis la Timişoara în urma acestor 
„provocări**, cu nume, prenume, unitatea militară la care lucra, 
ultima adresă de domiciliu, locul unde e îngropat, unde poate fi 
găsită familia îndoliată. Atenţie: să nu vă fenteze cu vreun caz 
ucis după 22 decembrie, în lupta antiteroristă. 

Probabil aţi observat că Jurnalul Naţional â reînceput arti¬ 
colele despre revoluţie. Nu mai pot da replici în forumul lor, 
aşa că replicile le dau pe situl emisiunii „Tucă show** (www. 
tucashow.ro). 

Vă scriam data trecută despre Eugen Gheorghioiu, coman¬ 
dantul garnizoanei Timişoara. Am aflat că din octombrie va fi 
schimbat din funcţie. 

O să încerc să vă procur cartea lui Nicolae Durac. Ştiu că 
omul are pregătită o nouă ediţie, revăzută, dar nu are sponsor. 
Am vorbit cu el, era vorba să apară noua ediţie anul ăsta, cu 
sponsorizarea lui Petre Petrişor, revoluţionar dintre cei care 
au dus tratative cu Dăscălescu şi candidat PRM la Primăria 
Timişoarei, dar Durac n-a vrut să apară numele său asociat cu 
PRM. Mi-a spus că totuşi crede că va scoate noua ediţie anul 
ăsta. 

Cu stimă, 

Marius Mioc 

Din ansamblul luărilor de poziţie ale dlui Mioc, pe care 
l-am şi cunoscut la Timişoara şi că}~uia i-am explicat o serie 
de date, rezultă că este adeptul unei teorii despre caracterul 
„pur", spontan şi autentic românesc, cel puţin al revoltei de la 
Timişoara, teorie care nu are caracter istoric, ci strict subiectiv, 
mai degrabă literar. Este libertatea lui să-şi exprime opiniile. 
Campania de denigrare şi de ură declanşată împotriva mea 
vine probabil din percepţia total greşită pe care o are despre 
mine: „istoric militar ", „omul Armatei“, „omul Securităţii 
Nu am fost ofiţer de carieră, perioada în care am lucrat la 


1 Am precizat în cartea mea că afirmaţia din Raportul SRI nu se 
susţine şi am arătat că sursa informaţiei false a fost Sergiu Nicolaescu, 
acesta lucrând la Comisie cu un colectiv de militari, care a deformat, 
ascuns şi falsificat în repetate rânduri relatarea unor fapte. 

M.Ap.N. a fost extrem de benefică pentru studiile mele şi nu mă 
interesează să „apăr" Armata, Securitatea, ci numai depista¬ 
rea adevărului istoric. Acesta nu se potriveşte, în cea mai mare 
parte a lui, cu teoriile dlui Mioc, deşi în multe aspecte intuieşte 
corect desfăşurarea şi semnificaţia unor evenimente. Dar în 
mod fundamental, domnia sa este un amator plin de frustrări şi 
de sentimentul răzbunării pe oricine, pentru că actul său sincer 
din 16 decembrie 1989 s-a transformat în regimul îliescu, de 
care nu scăpăm nici astăzi, şi amator care nu cunoaşte dife¬ 
renţele fundamentale între cartea profesionistă de istorie, înte¬ 
meiată pe documentele existente, pe acte oficiale, pe mărturii 
verificate, pe ipoteze de lucru, pe interpretări argumentate, şi 
maculatura despre decembrie 1989, pe care o produc tot felul de 
impostori dintre revoluţionari, jurnalişti, veterani şi politicieni. 

Pentru a închide subiectul, reproduc aici pasajul „O preci¬ 
zare necesară" din lucrarea mea Istoria loviturilor de stat în 
România , Voi. IV, partea I, pp. 319 - 320: 

O precizare necesară. Cititorul trebuie să fie prevenit că 
povestea revoluţiei române conţine o cantitate apreciabilă de 
episoade legendare, provenite din rândurile revoluţionarilor, şi 
de multe informaţii cosmetizate din partea Securităţii, fie mi¬ 
nimalizând actele revoluţionare, fie ascunzând slăbiciuni, eşe- 

A 

curi şi erori ale propriului aparat. In rândurile revoluţionarilor 
a existat tentaţia de a construi o „istorie" anterioară exploziei, 
o întreagă pregătire preliminară, cu scopul de a da un caracter 
organizat, bine şi lucid structurat politic manifestaţiei din 16 
decembrie. Era în dezinteresul legendei ca explozia de nemul¬ 
ţumire să rămână în istorie ca un eveniment necontrolat, haotic, 
întâmplător. Sau, şi mai rău, organizat de altcineva decât de 
revoluţionarii înşişi - de sovietici, de unguri sau de autorităţi. 
Securitatea şi DIA au fost cele mai des folosite ca diversiune la 

A 

o realitate greu de reconstituit. In timpul cercetării, autorul s-a 
confruntat cu o adevărată construcţie Acţionară despre pregă¬ 
tirea revoluţiei, despre desfăşurarea ei în momentele esenţiale 
şi - punctul cel mai sensibil - despre eroii ei. La un moment 
dat, poveştile revoluţiei conţin atâta invenţie, încât nici nu mai 
ştii ce să crezi, încât devine extrem de greu să alegi adevărul de 

minciună, şi de o parte şi de alta, pentru a-ţi forma o imagine 
coerentă, realistă asupra evenimentului. 

Reconstituirea făcută de autor la faţa locului, la Timişoara, a 
dezvăluit o cantitate imensă de minciună, legendă, improvizaţie 
în legătură cu diferitele episoade ale evenimentelor: locuri în 
care se afirmă că erau adunaţi mii de revoluţionari nu îngăduie 
decât prezenţa a câtorva sute, distanţe care nu se puteau parcur¬ 
ge pe jos cu viteza pe care o descriu relatările postdecembriste, 
unghiuri de vizibilitate sau de tragere din care fie nu se puteau 
vedea incidentele, fie nu se putea executa foc direct, imagini 
aflate în arhiva Muzeului Revoluţiei, care atestă cu totul altceva 
decât se afirmă în lucrări memorialistice, documente falsificate, 
hărţi întocmite pentru a ascunde realitatea etc. 

Pentru a se descurca în plasa deasă a legendei, cititorul are 
la dispoziţie aproximativ 100 de cărţi despre evenimentele de 
la Timişoara, din care doar vreo 5 păstrează încă peste timp 
căldura relatării din vecinătatea evenimentului şi numeroase 
detalii apropiate cumva de adevăr. Rămân interesante mărturi¬ 
ile consemnate de Miodrag Milin, Marius Mioc şi Titus Suciu, 
unele încărcate sentimental şi înfrumuseţate politic (caracţerul 
anticomunist), cu patriotism local (prioritatea Timişoarei) şi cu 
episoade eroice (implicarea personală în actul istoric). Peste 
timp, tentativa de a reconstitui faptele şi de a se plasa pe ei înşişi 
cât mai spre centrul lor în dezordinea evenimentelor i-a făcut 
pe participanţi sau pe martorii oculari să încerce compunerea 
ansamblului şi să-i dea o ordine - o ordine revoluţionară. Din 
păcate pentru ei partea de revoltă a unei revoluţii nu are, de 
principiu, o ordine acţională tocmai pentru că implică prezenţa, 
mişcarea voluntară sau folosirea masei . La cantitatea imensă de 
idei şi iniţiative, câteva - uneori doar una - dintre ideile enunţa¬ 
te haotic ating gândirea, mentalitatea, temerile sau preocupările 
unei majorităţi a masei şi emitentul acela devine instantaneu 
un lider, un erou. Oamenii îl urmează. Apoi sunt liderii acţio¬ 
nai i, cei care, din diferite motive personale sau doctrinare îşi 
înfrâng teama, simt forţa masei şi o folosesc, dezvoltă mesa¬ 
je şi atitudini temerare mergând până la violenţă. Ei identifică 
primii un inamic - organele de ordine, infiltraţii, simbolurile 
Puterii (insemne, imagini, clădiri) - şi reuşesc să dirijeze forţa 
masei spre acel inamic. Ei nu sunt mai puţin revoluţionari prin 
asta, ci chiar sunt adevăraţii revoluţionari, pentru că acelea sunt 

mecanismele determinante ale unei revoluţii. Tentaţia de a face 
din revoluţionar un individ conştient, lucid, decent şi cu com¬ 
portament de om bine educat este de neoprit, dar în egală mă¬ 
sură incompatibilă cu principiile unei revolte violente. O forţă 
inepuizabilă este frustrarea, forţă care a acţionat devastator în 
România mai ales după revoluţie, atunci când revoluţionarii au 
constatat fie eşecul personal, fie deziluzia politică, fie blocarea 
speranţelor ficţionare în faţa unor guvernări slabe, ineficiente. 
In acest caz, revenirea la idealurile revoluţiei, la raportul între 
speranţă şi rezultat, a devenit un simptom care a încărcat şi mai 
mult legenda cu mituri, unele dintre ele fabricate cu bună ştiinţă 
pentru a marca vizibil identitatea de revoluţionar. 

PETRE ROMAN 

După publicarea volumului-index Interviuri despre re¬ 
voluţie (Ed. RAO, 2004) am convenit cu domnul Petre 
Roman să continuăm interviurile , care au avut drept scop 
documentarea pentru volumul România post-comunistă, 
1989 - 1991 (Ed. RAO , 2008). Dnul Petre Roman era în 
acea perioadă preşedinte al Partidului Forţa Democrată. 

înregistrări audio. Stenogramele au fost puse la dispoziţia 
interlocutorului. Mici observaţii (de ex. nu am ştiut grafia hote¬ 
lului Crillon din Paris etc.). 

Interviu din 19 mai 200S 

AMS: Pe stenograma înregistrării video a şedinţei grupului 
FSN de la CC, în 22 decembrie 1989, la un moment dat Iliescu 
spune că a luat legătura cu ambasada URSS, iar dvs. spuneţi: 
„Astăzi la prânz am vorbit cu ministrul ungar al Apărării" 
Despre ce convorbire telefonică era vorba? 

Petre Roman: Nu era vorba de o convorbire a mea. Am asis¬ 
tat la Ministerul Apărării la o convorbire cu ministrul Apărării 
ungar, dar a luat legătura Eftimescu. 

AMS: Am bănuit că era vorba de el. Oricum, înţelesul pro¬ 
poziţiei este că aţi folosit pluralul, „am luat", în sensul că „noi" 
am luat. Şi ce vorbeau? 

PR: Despre situaţia la frontieră, dacă ţin eu bine minte, adică 
faptul că împreună trebuie să asigurăm ca la frontieră să fie în 
regulă, să nu fie probleme. Vag îmi aduc aminte, dar era ideea 
ca de comun acord să vegheze să nu fie probleme, să se sprijine 
reciproc. Eftimescu a luat legătura, nu eu. 

AMS: Vi se pune în cârcă povestea asta. Iliescu a vorbit cu 
ruşii, dvs cu ungurii... exact inamicii. 

PR: Nu cunoşteam pe nimeni. Eftimescu a sunat, iar eu am 
spus atunci că noi am luat legătura. 

AMS: Să trecem la alt episod. Conform mărturiilor celor 
implicaţi - Iliescu, Gelu Voican, Brucan -, a existat o şedinţă 
pe 30 decembrie în care s-a hotărît arestarea şefilor Securităţii. 

PR: Corect. 

AMS: Vă mai aduceţi aminte discuţia? 

PR: Discuţia era următoarea... din ce îmi aduc aminte, îmi 
aduc aminte că Brucan, care la ora aia avea o influenţă mare, din 
diferite motive obiective. 

AMS: îl asculta Iliescu? 

PR: Da, avea o influenţă mare asupra lui. Brucan insista 
foarte mult asupra făţărniciei lui Iulian Vlad. 

AMS: Iar dvs. vă opuneaţi. 

PR: Iar noi spuneam: „Bine darEu mă opuneam, poate, 
din alte motive decât Iliescu. Eu mă gândeam că n-avem nevoie 
de inamici în plus, pentru moment, fiindcă lucrurile se îndreptau 
spre o normalizare. 

AMS: Oricum, Vlad era acolo, sprijinul lui era vizibil. 

PR: Era vizibil. Noi spuneam: „Domnule, omul a dovedit..., 
dar Brucan era foarte insistent că omul e făţarnic. Avea el ceva, 
făcea nişte corelaţii, mai mult speculaţii. Asta îmi aduc aminte. 

AMS: Discuţia în care s-a hotărât arestarea aia a fost în 30 
decembrie, sunt identificate trei persoane care au participat, 
Iliescu, Brucan şi Roman. Pe 30 dimineaţă, la M.Ap.N. 

PR: Nu cred că eram de faţă. 

AMS: Vă dau câteva elemente: ideea era să îi arestaţi pe tim¬ 
pul sărbătorilor, ca să aveţi garanţia că sistemul nu reacţionează. 
Apăruseră acele dezinformări: „De Crăciun aţi câştigat voi, de 
Anul Nou învingem noi“. Să vedem dacă reacţionează structura. 

PR: Asta era tot ideea lui Brucan. Dar la această discuţie, în 
mod concret cu privire la arestare eu nu am nici un fel de amin¬ 
tire. Eu îmi aduc aminte doar discuţia de la Ministerul Apărării. 
Acolo Brucan a insistat... 

AMS: Staţi puţin că e o confuzie. Eu vorbesc de şedinţa re¬ 
strânsă din 30 decembrie. 

PR: Pe 30? Imposibil! Niciodată nu m-am mai întors la 
MApN, începând din 26 decembrie. Eu n-am mai părăsit 
Guvernul, nici zi, nici noapte. Acum e dovada sigură. Eu n-am 
mai părăsit timp de aproape o lună clădirea guvernului. Deci 
nu aveam cum să particip la discuţia privind arestarea lor la 
MApN. N-am mai plecat de la Guvern, zi şi noapte. Mă rog, 
am fost la Sofia pentru şedinţa CAER, dar eu n-am mai plecat 
de la Palatul Victoria, din cabinetul de prim-ministru, după 26 
decembrie dimineaţa. 

AMS: Unul din scopurile acestor investigaţii pe care le fac 
este curăţarea avalanşei de minciuni şi legende care s-a prăvălit 
peste evenimentul ăsta. 

PR: Da, dar uite, probabil că nu am exprimat-o cu elemen¬ 
tele cele mai concrete. în momentul în care eu am fost numit 
prim-ministru a fost absolut clar: „Roman se ocupă de mersul 
economiei". Iliescu a spus: „Noi ne ocupăm de politică, voi de 
gestionarea situaţiei economice". 

AMS: Să revenim la un moment important: şedinţa din 27 
decembrie, când la Palatul Victoria a avut loc prima şedinţă 
CFSN. Acolo aţi fost atacat violent de Dinescu pentru faptul că 
numirea dvs. se făcuse fără consultarea lor. 

a 

PR: Ei, nu aşa violent. In stilul lui: „Cine eşti dom’ne 
dumneata?". 

AMS: Mă interesează impresia pe care v-a lăsat-o această 
şedinţă, ca imagine generală. 

PR: Las deoparte incidentul ăsta cu Dinescu, el a trebuit să 
dea în retragere imediat. Dar prima impresie era una extraordi¬ 
nară, de reuniune de oameni normali, cum să spun eu, drăguţi, 
oameni deschişi la cap. Toţi cei care ne găseam acolo erau oa¬ 
meni între care, în momentul acela, exista un grad de încredere. 
Şi în continuare sentimentul meu firesc a fost că suntem între 
prieteni. Nu aveam deloc conştiinţa faptului că se întruneşte or¬ 
ganul de conducere al ţării. 

AMS: îl avea Iliescu! 

PR {râde). Nu, eu nu-1 aveam, să fiu sincer, nu-1 aveam. 
Până în ultimul moment, când s-a propus acolo să fiu numit 
prim-ministru, mie mi se părea că este un fel de „hai s-o spunem 
şi p-asta". Adică, un fel de discuţie ca să discutăm. 

AMS: Vă ascult, dar daţi-mi voie să vă prezint poziţia unui 
om care n-a participat la şedinţa aia, dar după 15 ani se apleacă 
asupra stenogramei. Unu: Iliescu a condus magistral şedinţa, 
din punctul de vedere care îl interesa personal. 

PR: Asta o recunosc şi eu. El avea un simţ politic perfect. 

AMS: Iliescu a condus şedinţa în sensul de a ţine absolut tot 
ce însemna putere şi controlarea puterii în mâna sa. A controlat 
perfect instrumentele deciziei politice. Doi: i-a păcălit, i-a jucat 
pe degete pe ceilalţi din sală, mai ales pe intelectuali. 

PR: Aceia nu ştiau pe ce lume se află. Adevărul este că nici 
eu nu ştiam. Habar n-aveam. 

AMS: Doina Comea a avut o singură intervenţie în care a 
cerut autonomia Bisericii Ortodoxe, o aiureală, şi reînfiinţarea 
Bisericii „Catolico-Ortodoxe 44 , altă aiureală. 

PR: Greco-catolicii. 

AMS: Sigur. Ana Blandiana a cerut ca în CFSN să intre şi 
reprezentanţii minorităţilor. Caramitru a cerut... 

PR: Dar erau, erau reprezentanţii lor, era Domokoş Geza. 

AMS: Era şi Kâroly Kiraly, era şi Tokes, toţi spionii în păr... 
Caramitru a cerut să nu se mai dea vize, ca să nu intre teroriştii 
înapoi în ţară. Că, vă daţi seama, cereau viză să intre! în rest, 
Riescu a făcut ce-a vrut. Care este problema acestui moment? 
în primul rînd, a anunţat că există deja un preşedinte al noului 
for politic, al CFSN-ului, care este el, şi că a ales un prim-vice- 
preşedinte în persoana lui Mazilu. L-a prezentat: „mare luptător 
pentru libertate 44 . 

PR: Nu mai ţin minte, a fost anunţat sau propus? 

AMS: Anunţat, nu propus. „Nu avem decât preşedinte şi 
prim-vicepreşedinte, haideţi să întocmim un Birou Executiv 44 
Şi a propus-o pe Ana Blandiana. Ea a refuzat şi atunci în Biroul 
Executiv au intrat Silviu Brucan, Kâroly Kiraly, ăla de pe la 
UTC... Dan Marţian. 

PR {râde): L-a adus şi pe Bârlădeanu, nu? 

AMS: în al treilea rând, a cerut insistent, şi vreau să vă spun 
că sunt şapte intervenţii, a cerut insistent pentru ca să fie man¬ 
datat acest Birou Executiv să conducă toate treburile statului în 
locul CFSN-ului, urmând ca acesta să se întrunească o dată la 
două săptămâni. I-a lucrat perfect. 

PR: A concentrat puterea. 

AMS: în ce îl priveşte pe Dinescu, mă interesează următorul 
lucru: reacţia sau ce s-a întâmplat cu Dinescu după ce s-a apro¬ 
bat, că acolo s-a aprobat pe loc numirea lui Pleşu la Cultură şi 
a lui Şora la învăţământ? Aţi mai avut probleme cu Dinescu în 
şedinţă după aceste numiri? 

PR: Nu. După aia a venit şi mi-a spus: „Bă, Petrică, bă, să 
ştii că de fapt e bine că te-am pus, că cel puţin tu vii din stradă. 
Tu vii de la baricadă 44 . 

AMS: Vă cunoşteaţi cu el dinainte? 

PR: Nu, absolut deloc. El a avut o reacţie: „Bă, e bine că 
eşti tu, lasă bă că e bine şi fii atent că trebuie să vin la tine să 
discutăm nişte chestii 44 . 

AMS: A venit cu probleme personale? 

PR: Nu, nu, a venit cu problemele scriitorilor. De altfel, 
le-am şi rezolvat. 

AMS: Domnule Roman, în legătură cu guvernarea... Citind 
toate cărţile dvs., citind audierile de la Comisia Senatorială, ci¬ 
tind stenogramele şedinţelor de guvern, să ştiţi că există unele 
contradicţii. 

PR: Sunt, sunt şi e firesc. Le-aş numi fireşti, pentru că tră¬ 
iam o perioadă contradictorie. Acum lucrurile s-au decantat în 
memoria mea. 

AMS: în cartea dvs. „Libertatea ca datorie 44 insistaţi pe fap¬ 
tul că guvernul nu a fost format de dvs., ci v-a fost dat în ma¬ 
joritate de Iliescu. La Cultură, la învăţământ am văzut cum, la 
Justiţie, Procuratură ştiu eu cum. Ceilalţi? 

PR: Pe partea, să zicem aşa, a instituţiilor de forţă, eu am 
avut un cuvânt foarte mic. Deci, Apărare, Interne, Justiţie, 
Procuratură. Eu am ales pe partea economică. 

AMS: Cum aţi procedat? 

PR: Criteriul meu a fost foarte simplu şi era criteriul care 
provenea din faptul că eu eram deja un manager adevărat. 
Experienţa mea de şef de catedră de succes şi-a spus cuvântul. 
Pentru mine, obiectivul principal era repunerea economiei pe 
picioare, eliberarea de chingile demenţei lui Ceauşescu. Pentru 
mine singura cheie cu putinţă era să pun oamenii cei mai profe¬ 
sionişti în frunte. De unde să-i aflu eu pe cei mai profesionişti? 

AMS: Mai întâi spuneţi-mi cu cine v-aţi sfătuit, pentru că aţi 
afirmat că nu-i cunoşteaţi pe miniştri. 

PR: Vă spun cu cine mă sfatuiam. înainte de toate mă sfatu- 
iam cu Mihai Drăgănescu, cu care aveam o relaţie deja perso¬ 
nală. Eu l-am propus viceprim-ministru. Drăgănescu era un om 
de o mare capacitate, este încă, şi un om de o onestitate absolut 
totală şi care a avut curajul să scrie unele lucruri împotriva cu¬ 
rentului ceauşist. Fără ca să fie un disident, să ne înţelegem. 
Criteriul meu era foarte simplu: vom găsi oamenii recunoscuţi 
în branşă ca fiind cei mai tari. Şi atunci... la Energie ştiam eu, 
Adrian Georgescu. întrebam: „Cine e cel mai bun din dome¬ 
niu? 44 . „Adrian Georgescu 4 *. La Chimie: „Domnule, cine e cel 
mai bun 44 . „Caranfil 44 . Şi aşa mai departe, la Metalurgie, la fel... 
Apoi Drăgănescu mi-a spus: „Domnule, am nişte băieţi excep¬ 
ţionali care au şi experienţă occidentală 44 . Zic: „A, e perfect! 44 . 
Vătăşescu, la Electrotehnică, Stoica, la Construcţii de maşini... 

AMS: Mihai Drăgănescu de unde îi cunoştea pe oamenii 
ăştia? 

PR: Aceşti oameni lucraseră cu el în materie de informa¬ 
tică. El era preşedintele comisiei de informatică şi el organiza 
întruniri, se lupta mult pe tema asta, că România este în mare 
pierdere... Vătăşescu era directorul IPRS Băneasa, Stoica era 
la Cluj, îi ştia, erau oameni pe care îi ştia foarte bine, mi i-a 
recomandat şi eu i-am acceptat imediat. Deci, am mers pe mâna 
lui Drăgănescu. Aşa am ales pentru ministerele economice. Am 
avut o problemă, la Finanţe, unde era Păţan. Păţan a venit şi a 
spus.... Eu am întrebat cine e cel mai bun şi am avut informaţii 
de peste tot că Păţan e de departe cel mai bun. Ulterior am aflat, 
de exemplu, că Păţan a intrat de 17 ori la Nixon, ca ministru al 
Comerţului şi ca ambasador. Asta spune ceva. 

AMS: El l-a propus pe Stolojan. 

PR: Şi el vine şi spune: „Domnule Roman, nu mă puteţi 
pune ministru" „Ştiu că nu te pot pune ministru, dar tu eşti 
om care ştie cel mai bine situaţia financiară reală a ţării. De ce 
eşti tu ministru aici?" Spune: „Catastrofa era aşa de mare, că 
Ceauşescu m-a rechemat din Cehoslovacia - era ambasador în 
Cehoslovacia - ca să repar. Dar vă propun o formulă: numiţi-1 
prim-adjunct pe Stolojan, pentru că ăsta este un băiat priceput, 
un om care a muncit mult". Nu mi-a spus că ar fi genial, ci că 
este un băiat care a muncit mult, „... şi eu rămân acolo interi¬ 
mar". Şi aşa a fost. A mai fost un interimat, al lui Niculescu 
Mizil. Nu era un minister important, era la Centrocoop, sau cam 
aşa ceva. 

AMS: La Aprovizionare... 

PR: Asta era o reţea care furniza alimente, unica structură 
rămasă viabilă, absolut necesară. Iliescu insista că Mizil este 
un foarte bun organizator, ceea ce chiar aşa a şi fost. El a rămas 
interimar până când a fost arestat. 

AMS: Au fost două numiri bune, corecte. 

PR: Dar în materie de instituţii de forţă, eu aici n-am avut un 
cuvânt de spus. 

AMS: Vreau să vă reamintesc că, în şedinţa din 27 de¬ 
cembrie, Iliescu a cerut să nu se numească o comisie militară, 
pentru că se va subordona direct CFSN-ului, adică lui. Foarte 
important pentru ce s-a întâmplat mai târziu. Este clar că Iliescu 

a obţinut atunci tot ce a vrut. Problema este următoarea: dvs. 
semnaţi prima hotărâre de guvern abia în 31 decembrie 1990. 

PR: Da, pentru că eu trebuia să fiu numit mai întâi ca 
prim-ministru printr-un decret. 

AMS: Eraţi deja numit. 

PR: Nu, primul decret lege a fost cu măsurile în favoarea 
populaţiei, energie, alimente..., care a fost pe 30 sau cam aşa ceva. 

AMS: Nu, nu... 

PR: Sau pe 29... 

AMS: Nu, nu. Vă citesc: Decretul nr. 1, privind numirea 
prim-ministrului este în 26 decembrie. 

PR: 26!? 

AMS: Da, domnule Roman. 

PR: Păi dacă eu abia în 27...? 

AMS: Decret lege publicat în Monitorul Oficial. 

PR: Ulterior, pentru că în 26 în niciun caz. 

AMS: N-are cum să fie ulterior, când este publicat în 26 de¬ 
cembrie şi apare în Monitorul Oficial. 

PR: A fost datat 26, dar a fost ulterior. 

AMS: Nu se poate, uitaţi scris... 

PR: N-avea cum, pentru că în şedinţa de CFSN, Iliescu a 
propus ca eu să fiu prim-ministru. Nu-i aşa ? 

AMS: Nu, domnule Roman, a anunţat că v-a numit deja 
prim-ministru. Atunci a reacţionat Dinescu violent: „De ce noi 
n-am fost anunţaţi* 4 , {citesc decretul-lege). 

PR: Corect, aşa este. 

AMS: Priviţi data de pe monitorul oficial: 26 decembrie 
1989! 

PR: Da, dar pe 27 el propune CFSN-ului... 

AMS: Nu, Iliescu spune: „Arn numit primul ministru". 

PR: Aşa spune!? 

AMS: Nu-mi permit să vin în faţa interlocutorilor mei 
nepregătit. 

PR: Aşa este. Dar prima hotărâre de guvern este aşa târziu 
pentru că... ştii de ce? Dintr-un motiv care mi se părea logic, şi 
anume trebuia să formez guvernul. 

AMS: Hotărârile pe care le-aţi emis... 

PR: Nu erau de natură economică? 

AMS: Ba da, erau de natură economică. Uitaţi! Prima hotă¬ 
râre a dvs. este numirea unui prim-adjunct la Ministerul Energiei 

Electrice, apoi, pe 1 ianuarie „se eliberează din funcţie doi 
ţipi, unul de la Rezerve şi unul de la Aprovizionare, după care 
numiţi treisprezece adjuncţi ai ministrului Economiei, între care 
şi pe unul Nicolae Văcăroiu. 

PR: Motivul este că, imediat după aceea, eu am început să 
numesc miniştri. 

AMS: Păi nu-i numeaţi dvs., îi numea CFSN sub semnătura 
lui Ion Iliescu. 

PR: Corect, dar eu îi trimiteam la treabă, eu îi numeam de 
fapt. 

AMS: Nu, domnule Roman, dvs. îi trimiteaţi la Iliescu să-i 
numească în funcţii. 

PR: Vreau să spun că pentru aceste ministere economice eu 
am procedat mult mai expeditiv. îl luam Ia telefon şi spuneam: 
„Petre Roman la telefon../ 4 . „A! 44 ..., mă rog. „Domnu Vătăşescu, 
de mâine preiei Ministerul Electrotehnicii şi Electronicii, ai în¬ 
ţeles? Acum te duci, eu dau un telefon acolo... - în toate minis¬ 
terele erau nişte FSN-uri ad-hoc -, „eu dau un telefon acolo şi îi 
anunţ că tu eşti ministru 44 . Aşa am procedat cu toţi. 

AMS: Urma aspectul formal, decretul... 

PR: Erau decrete ale CFSN semnate de Iliescu. 

AMS: Printre primele dvs. hotărâri era şi trecerea Trustului 
Antrepriză Generală Energoconstrucţia din cadrul Ministerului 
Construcţiilor Industriale în subordinea Ministerului Energiei 
Electrice. Era o urgenţă? 

PR: Era o mare urgenţă. Adrian Georgescu ştia foarte bine 
sistemul şi mi-a subliniat că tot ceea ce înseamnau lucrările din 
cadrul Ministerului Energiei Electrice nu puteau să fie făcute de 
o unitate care nu depindea de Ministerul Energiei Electrice. Era 
una dintre nebuniile lui Ceauşescu. Şi am zis: „Domnule, asta 
trebuie să fie foarte... 44 şi atunci eu, dând curs, toate măsurile 
economice care mi se păreau logice eu le luam imediat. 

AMS: A doua hotărâre ... privind înfiinţare şi organizarea 
întreprinderii de comerţ exterior „Mercur 44 . 

PR: Asta nu mai ştiu cine mi-a sugerat-o şi de ce. 

AMS: Asigură.... 

PR: Alimente! Mi-am adus aminte, alimente, alimente! 

AMS: Apoi aţi numit adjuncţi... 

PR: Aşa era, eu numeam adjuncţii, în timp ce Iliescu numea 
miniştri. 

AMS: Ne uităm mai departe... Spuneţi dvs. în carte: „Iliescu 
mi-a cerut să calmez tensiunile sociale 4 *. De exemplu, s-au mă¬ 
rit salariile la mineri. 

PR: Nu, nu s-au mărit salariile, s-a făcut altceva, s-a făcut un 
lucru care era foarte important atunci: eu am redat sectoarelor 
grele şi toxice drepturile anulate de Ceauşescu. 

AMS: Şi era şi mineritul? 

PR: Mineritul era primul. Vă spun eu ce sectoare erau: mi¬ 
neritul, petrolul, chimia toxică şi siderurgia. 

AMS: Vi s-a explicat de ce le-a anulat Ceauşescu? 

PR: Lipsa de bani. 

AMS: Să trecem mai departe. Şedinţa din 4 ianuarie... 

PR: Este prima şedinţă de guvern. 

AMS: Bun, de acord. Atunci vi s-a făcut o prezentare a situa¬ 
ţiei economice, şi zice aşa: „recolta reală de 16 milioane de tone 
a fost raportată fals ca fiind de 60 de milioane de tone 44 . 

PR: Realitatea a fost aşa: producţia n-a fost rea, a fost 16,9 
tone cereale, iar ceea ce a anunţat oficial Ceauşescu a fost 42 de 

tone. Intre 16,9 şi 42 era minciuna lui. 

AMS: Perfect adevărat, numai că necesarul de consum anual 
la cereale al populaţiei României era ceva de genul a 5 milioane 
de tone. Bun, era falsă cifra de 60, era falsă şi cifra de 42, dar 
existau totuşi peste 10 milioane de tone excedent. 

PR: Nu mai existau, o parte fusese consumată deja. Apucase 
să şi exporte din ele. 

AMS: Să ne înţelegem: s-au consumat cele 5 milioane, nu 
intră în discuţie, cu Ceauşescu, fără Ceauşescu cele 5 milioa¬ 
ne să zicem că s-au consumat matematic în 1989. De ce nu aţi 
folosit cele 11-12 milioane din rezerve şi aţi importat cereale? 

PR: Dar n-a fost import de cereale! Import de cereale nu a 
fost în acel an, deloc. Au fost importuri mari de alimente, dar nu 
de cereale. Au fost importuri, în afară de ajutoare, care au fost 
şi ele importuri, a fost importul de portocale, lapte praf pentru 
sugari, banane, ciocolată, cacao ca să facă ciocolată, adică tot 
ceea ce românul nu mai văzuse de mult, de ani de zile, plus 
furaje. Dar nu cereale, n-am importat atunci cereale. 

AMS: E bună precizarea, ca să nu mai dăm loc la dezinfor¬ 
mare. Există această impresie că s-a consumat prea repede şi 
haotic rezerva lăsată de Ceauşescu de 1,8 sau 2 miliarde. 

PR: S-a consumat, dar nu s-a consumat pe asta, asta este o 
legendă. 

AMS: Pe ce s-a consumat? 

PR: S-a consumat pe următorul lucru foarte, foarte impor¬ 
tant... importuri pentru materiale vitale funcţionării economi¬ 
ei... de exemplu utilaje, materiale, cabluri, contactoare electrice, 
piese de schimb şi aşa mai departe... erau marile importuri din 
industrie pe care Ceauşescu le tăiase şi pentru care ceruse în¬ 
locuitori, acele produse pe care ne forţa să le producem în ţară 
şi nu mergeau, erau de calitate mai proastă. Şi imediat după 
decembrie au venit directorii din centrale, de la întreprinderi: 
„Faceţi ceva şi daţi drumul la importuri că murim, se prăbu¬ 
şeşte economia! 4 *. Din păcate, aici a fost un pic de balcanism. 
S-au repezit ca să importe, pentru că era liber, aproximativ liber, 
pentru că eu impusesem nişte criterii, şi fără îndoială că unii au 
importat cu gândul că vor revinde. Am fost confruntat, vă spun 
acum adevărul, cu această ticăloşie. 

AMS: Voiam să vă întreb mai de mult un lucru: printre pri¬ 
mele decizii pe care le ia CFSN, din care dvs. nu făceaţi parte... 

PR: Aşa este, trebuia să fiu neutru politic... 

AMS: ...există şi decizii surprinzătoare. Una din decizii este 
anularea pedepselor pentru trecerea frauduloasă a frontierei, ab¬ 
rogarea prevederilor acelui decret... 

PR: Era o măsură politică, adică oamenii să nu mai... 

AMS: Subliniez: trecerea frauduloasă a frontierei! Oamenii 
liberi nu treceau fraudulos, treceau pe la punctul de frontieră. 

PR: A fost o prostie decizia asta, dar ideea de bază era alta 
şi anume să fie scoase prevederile absurde. în acel decret erau 
trecute şi intenţiile oamenilor de a trece normal. 

AMS: Domnule Roman, aţi participat la luarea deciziei privind 
abrogarea acelui decret pentru trecerea frauduloasă a frontierei? 

PR: Nu, nici vorbă... 

AMS: Păi atunci nu vă înţeleg de ce îi luaţi apărarea lui 
Iliescu pentru porcăria asta. 

PR: Nu, nu-i iau apărarea. 

AMS: Ştiţi ce urmează după decretul ăsta? Se abrogă decre¬ 
tul privind sabotajul. 

PR: Toate erau decizii politice. 

AMS: Eu vă întreb dacă ştiţi de ce s-au dat aceste decrete 
iresponsabile atunci, în momentul ăla, când ţara avea alte pro¬ 
bleme urgente. 

PR: Nu ştiu, că nu era treaba mea, dar vreau să spun că erau 
decizii politice aşa-numite de liberalizare. Asta cereau membrii 
CFSN. 

AMS: Un moment! Dvs. afirmaţi că emiterea acestor decre¬ 
te a fost cerută de membrii CFSN? 

PR: Da, asta cereau gen Ana Blandiana, Dinescu... „Dom’ne, 
şi să nu mai fie paza aia la frontiere, lasă românii să plece, lasă 
cu sabotajul, că ştim noi...“, chestii d-astea. 

AMS: Vă întreb încă o dată: membrii CFSN, intelectualii, 
cum le zic eu, v-au cerut chestia asta? 

PR: Da, erau considerate măsuri de liberalizare. Nu cred că 
aveau alte intenţii, Doamne fereşte! N-am participat la discuţii¬ 
le astea, dar ştiu că discuţii au fost. 

AMS: Deci n-au fost iniţiative ale grupului Ion Iliescu, ci 
iniţiative a celor din CFSN. 

PR: Ideea era să dăm la o parte decretele cele mai odioase 
ale lui Ceauşescu. Dintre decretele odioase fusese trecerea fron¬ 
tierei. Domnule, fuseseră omorâţi sute de oameni pe frontieră, 
împuşcaţi fără niciun fel de somaţie, pac. Sau sabotaj... dacă nu 
scria că a fost producţie de 7 mii de tone, gata... sabotaj, băgat 
la puşcărie. Totuşi, hai să nu uităm! 

AMS: Vă daţi seama ce au reprezentat pentru contrabandă şi 
pentru flirtul din întreprinderi aceste decizii? 

PR: Da, sigur că da. Astea au fost măsuri cu efect pervertit, 
uneori grav. Dar eu nu pot admite că aceste decrete au fost 
date cu intenţia să lase să prolifereze contrabanda. Sub nicio 
formă. 

AMS: Nu v-am acuzat de asta, pentru că oricum nu vă pri¬ 
veşte, nu le-aţi dat dvs. Voiam să văd dacă ştiaţi de lucrurile 
astea. 

PR: Ştiu că a fost discuţie să abrogăm imediat decretele ti¬ 
căloase ale lui Ceauşescu şi am eliminat chestia cu avortul, cu 
multe altele, cu aurul. După aceea, la un moment dat, decretele 
le propuneam eu. De exemplu, chestia cu aurul am propus-o 
eu, adică liberalizarea circulaţiei aurului. Nu puteai să-ţi faci o 
verighetă. 

AMS: Aşa este. Ceea ce vreau eu să arăt este că, pe curentul 
ăsta de liberalizare, imediat s-au luat şi hotărâri pentru care aţi 
tras tot dvs mai târziu, nu-i vorbă că am tras şi noi, indirect, 
dar au permis acumularea unor mari averi. „Tunurile", domnule 
Roman. In această perioadă s-au făcut mari averi. 

PR: Vreau să spun că multe averi s-au făcut şi pe ce am spus 
mai devreme: importuri care apoi s-au transformat în vânzări, 
nu în producţie. 

AMS: Adică vreţi să spuneţi că directorii de întreprinderi, 
de centrale, de trusturi au importat utilajele alea de care ziceau 
că moare economia, dacă nu le importam rapid, că i-a forţat 
Ceauşescu să folosească produse româneşti... importurile ace¬ 
lea au fost revândute? 

PR: Da, domnule Stoenescu, le revindeau după aceea, şi mai 
mult, nici nu ştiu dacă unele din aceste materiale mai ajungeau 
în România. Unele erau vândute prin telefon direct de la furni¬ 
zor la noul client din altă parte a globului, şi ei încasau banii. Au 
fost oameni care s-au îmbogăţit din afacerea asta. 

AMS: Când v-aţi dat seama că se întâmplă asta? 

PR: Fenomenul ăsta, cam prin august-septembrie ’90. Am 
sistat şi am introdus reguli mult mai riguroase. Eu pornisem 
pe o anumită bună credinţă. Nu mi-am putut imagina aşa ceva. 
Cum să-ţi poţi imagina că oamenii tăi, românii tăi, directori, ce 
erau, strigă, urlă după utilajele alea, cu care, în ultimă instanţă 
dădeau de muncă şi de hrană la români, şi în loc să le aducă 
acasă şi să le pună în funcţiune, le vindeau? 

AMS: Sunt şi alte decizii. De exemplu este un decret prin 
care se stabileşte paritatea leu-dolar, un dolar la 21 de lei. 

PR: Cred că era un curs real de 60 sau 67 de lei. 

AMS: Din diferenţa asta de curs s-au făcut alte mari averi. 

PR: Mi se pare evident că s-a procedat aşa. Dar pe de altă 
parte, să ştiţi că paritatea asta a fost fixată în funcţie de nişte 
criterii economice. 

AMS: 21 de lei dolarul!? Nu vă daţi seama? Asta însemna că 
economia funcţiona, că aveam economie. 

PR: Asta era ceea ce spuneau economiştii. 

AMS: Asta a fost o lovitură financiară dată tocmai de econo¬ 
mişti şi mai ales de finanţişti, de cei care ocupă şi astăzi funcţii 

mari în finanţe şi dau în continuare lovituri pe diferenţele de 
curs, pe care le stabilesc tot ei. 

PR: Cred că ar trebui să vedeţi expunerea de motive la de¬ 
cretul respectiv. Eu nu m-aş repezi chiar aşa. 

AMS: Aveţi dreptate, voi căuta expunerea de motive. 

PR: Şi cine o semnează. 

AMS: Deci, nici decretul acesta nu vă aparţine. 

PR: Nu, dar trebuie văzut totuşi, pentru că finanţiştii se pri¬ 
cepeau. Să nu uităm că, atunci când guvernul Roman a fost dat 
la o parte, erau două variante de stabilizare a convertibilităţii, 
una era la 67 şi alta la 84, şi asta, după doi ani... Nu cred că era 
chiar eronat. Problema era alta: cine susţine paritatea? Asta era 
problema. 

AMS: Să trecem acum la prima vizită în Franţa. 

PR: A fost în 17-19 februarie (1990). 

AMS: Mă interesează cum a decurs vizita. 

PR: Acolo am avut parte de o vizită de nivel maxim, cu dra¬ 
pelul României arborat pe Hotel Crillon? Mă rog, cu tot ceea 
ce se poate imagina la un protocol la nivel înalt. Primire la 
Mitterrand, primire la primul ministru, toţi miniştrii importanţi. 

A 

Mitterrand mi-a organizat o vizită fabuloasă. întâlnire cu mari 
intelectuali ai Franţei, întâlnire cu oamenii de afaceri, miniştri, 
oamenii politici. 

AMS: Ce aţi discutat? Mă interesează foarte mult conţinutul 
convorbirilor. De exemplu, cu primul ministru. 

PR: Prima întâlnire a fost cu preşedintele Mitterrand. 

AMS: Ce v-a spus? 

PR: El de fapt voia să ştie ce cred eu sau cum gândesc eu că 
va evolua politic România. El încerca să se lămurească, într-un 
fel, cam încotro s-ar îndrepta România. Sigur că de la mine a 
aflat părerea mea, care era foarte clară şi anume „Noi nu mer¬ 
gem spre perestroika. Eu nu cred în perestroikd\ 

AMS: Şi ce a răspuns el? 

PR: El m-a primit tot timpul ca pe un om pe care îl sim¬ 
patiza în mod special, care îi era drag, m-a primit foarte cald, 
dar nu ştiu de ce. De exemplu, în prima seară m-a primit şi am 
luat cina în apartamentul lui, împreună cu oamenii lui cei mai 
apropiaţi. în ce priveşte părerea lui despre orientarea noastră, 

nu cred că era un calcul, dar el insista foarte mult pe relaţia 
Franţa-România. 

AMS: Pe mine mă interesează următorul lucru: la afirmaţia 
dvs. că nu veţi merge pe linia perestroika , ce reacţie au avut 
preşedintele Franţei şi primul ministru? 

PR: Acum îmi dau seama foarte bine că au avut reacţia: 
„Vom vedea! Asta este ce spui tu, dar tu ai şi un preşedinte. 
Iliescu ce zice de linia asta?“ 

AMS: Cum îl vedeau pe Iliescu? 

PR: Ei ştiau că Iliescu fusese un lider comunist, dar pentru 
ei Iliescu era un lider gorbaciovist, aceeaşi trampă. Fost lider 
comunist, convertit la o deschidere şi aşa mai departe. 

AMS: Dar nu cumva v-a spus la un moment dat primul 
ministru Michel Rocard sau altcineva, poate confund eu, co- 
rectaţi-mă, la proiectul ăsta al dvs. cu economia de piaţă şi de¬ 
mocraţie, nu v-a întrebat: „Dar Iliescu nu se va opune?“ 

PR: Da, a fost întrebarea şi poate că a fost chiar de la Michel 
Rocard, care totuşi, să nu uităm, era un om de stânga. Şi Michel 
Rocard şi Mitterrand mi-au spus: „Bun, să nu uiţi că economia 
de piaţă are şi ea problemele ei!“ 

AMS: Reformulez întrebarea: Au fost rezervaţi în ceea ce 
priveşte accesul, apetenţa lui Iliescu la acest program? 

PR: Da, probabil că da... Repet, erau foarte preocupaţi în a 
se lansa atunci în astfel de discuţii. Ei erau interesaţi de o reali- 
pire rapidă a relaţiei Franţa-România... 

AMS: ...distrusă de Ceauşescu. 

PR: România trebuia să fie o ţară protejată de Franţa. Sigur 
că undeva era în filigran această părere că s-ar putea să se mear¬ 
gă mai degrabă pe o variantă gorbaciovistă la noi. La ora aia, în 
niciun caz, ei nu vedeau destrămarea Uniunii Sovietice. Sub nici 
o formă! Ei îmi spuneau că trebuie să fiu atent că şi economia de 
piaţă este periculoasă, mă întrebau de orientarea politică şi eu 
le-am spus că orientarea politică va fi ca a lor, social-democra- 
tă, ceea ce sigur că le-a plăcut. De asemenea, Mitterrand spu¬ 
nea: „Domnule, să ştii că tranziţia e o treabă foarte complicată, 
pentru că voi nu aveţi niciun fel de elemente ale economiei de 
piaţă“, iar eu atunci m-am hotărât să lansez elaborarea strategiei 
pentru înfăptuirea economiei de piaţă. încă am participat şi la o 
dezbatere la Sorbona pe această temă. 

AMS: V-aţi întâlnit şi cu oamenii de afaceri. 

PR: M-am întâlnit şi cu oamenii de afaceri. 

AMS: Mă interesează următoarea idee: ajutorul Franţei în¬ 
semna, dincolo de interesul lui Mitterrand pentru apropierea 
politică, însemna investiţii franceze în România? S-a discutat? 

PR: S-a discutat, cum să nu? Eu le-am cerut aşa, am cerut ca 
EDS-ul să se implice în relansarea construcţiei centralei nucela- 
re electrice de la Cernavodă, ceea ce ei n-au făcut. 

AMS: V-au refuzat? 

PR: Nu, au spus atunci că da, dar n-au facut-o. Până la urmă 
decizia a fost a mea şi am facut-o din banii publici. O parte din 
banii pe care i-am cheltuit atunci din rezervele rămase s-au dus 
pe o investiţie care s-a dovedit crucială în viitor. Şi astăzi se 
confirmă. 

AMS: De ce n-or fi vrut? 

PR: Era pe filiera canadiană şi ei ar fi trebuit să intervină nu¬ 
mai pe partea de bani, de investiţii. Cred că lor li s-a părut că nu 
se justifică o cheltuială ca asta. în schimb, sigur că am vorbit cu 
şeful de la Renault , cu şeful de la Alcatel, cu şeful de la ... pen¬ 
tru aluminiu, pentru că eu voiam să retehnologizăm la Slatina, 
consuma enorm de mult, am vorbit cu şeful de la o televiziune 
franceză, TF1, cu şeful de la Buik, pentru construcţii. 

AMS: Dar n-au prea venit. 

PR: Ei au venit, dar din păcate... sigur că procesul politic 
la noi atunci era convulsionat şi pe alocuri de neînţeles. Asta 
i-a cam speriat. „Bun, bun, punem banul, dar nu merge chiar 
aşa!“ Atunci ţin minte că cererea mea era în legătură cu centrala 
nucleară, pentru că eu ştiam tema asta foarte bine şi întrebam 
dacă EDS-ul nu s-ar implica în acest proiect, în finalizarea unor 
lucrări hidroenergetice. Ei au zis că da, vor examina, dar până la 
urmă n-au făcut nimic. Dar hotărârea mea era oricum luată. Am 
preluat această investiţie în ciuda multor opoziţii interne, in¬ 
clusiv a unor specialişti. Eu am decis de unul singur finalizarea 
unităţii nr. 1 de la Cernavodă. S-a făcut prin investiţie internă. 
Iată unde s-au dus, de exemplu, nişte bani. A fost o decizie de 
care sunt foarte mândru. Era totul blocat, canadienii plecaţi, to¬ 
tul blocat acolo. 

AMS: A mai fost o vizită la Sofia. 

PR: Vizita la Sofia a fost înainte. A fost în 10-11 ianuarie. 

AMS: Ce reacţie a avut Iliescu în urma declaraţiei dvs. că 
organizaţia CAER trebuie să dispară? 

PR: In primul rând, eu i-am explicat că este inevitabil. Şi, ca 
să nu-şi mai facă iluzii, i-am spus că ruşii au anunţat deja acolo: 
„De acum înainte cumpăraţi petrol şi gaze la preţul mondial 44 . 
Deci, CAER-ul era terminat. „Vreţi alte produse, le plătiţi cu 
bani cash 44 . 

AMS: Asta au spus-o ruşii la Sofia. 

PR: A spus-o Rîşkov foarte clar. Eu însă, aici am fost mai 
prudent, şi am întrebat: „Dar bartere nu mai continuăm? 44 Şi asta 
a fost foarte important pentru noi, pentru că noi am mai livrat 
unele produse şi am mai primit gaz. Au acceptat în parte, dar la 
ei de fapt era un haos. 

AMS: Până în alegerile din 20 mai a mai fost vreo vizită 
oficială în străinătate? 

PR: A mai fost o vizită foarte importantă la insistenţa guver¬ 
nului Iugoslaviei. Ne chemau cu insistenţă. Era prim-ministru 
Ante Marcovici. Iugoslavia în acel moment era într-un bum 
economic de neimaginat, mai 1990, 12 miliarde de dolari re¬ 
zerve internaţionale, o situaţie economică sub control, creştere 
economică 6%, era ceva de invidiat. Ei au insistat foarte mult să 
mă duc, neapărat înainte de 20 mai. Eu le spuneam: „Aşteptaţi 
puţin, sunt alegerile, se pare că le câştigăm, mă instalez ca 
prim-ministru şi... 44 . Ei, nu, să venim acum. Măi să fie! Motivul 
era următorul: să am o discuţie cu Slobodan Miloşevici, care 
era atunci preşedintele Serbiei. Insistau să vorbeasc cu el. Era 
clar că erau nişte tensiuni grave acolo. Am stat de vorbă vreo 
oră jumătate cu Miloşevici, eu crezând că am de-a face cu un 
om cu vederi prooccidentale, pentru că el venea de la Banca 
Mondială, de la Washington, lucrase şi la o bancă americană, şi 
eu ziceam că este un om cu vederi prooccidentale. Când colo, în 
cursul acestei discuţii el a insistat o dată, de două ori, de trei ori: 
„Domnule, nu se mai poate, Serbia plăteşte prea mult la bugetul 
federal 44 . De fapt, el dădea semnalul pe care îl voiau şi ceilalţi 
dictatori, Tudjman, Izedbegovici, să dea semnalul: „Domnule, 
eu vreau ţara mea 44 . 

AMS: Era un semnal naţionalist? 

PR: Nu, erau nişte lideri comunişti de tip dictatori. 

AMS: Eu vă întreb altceva: axa aceea celebră - Belgrad, 
Kiev, Minsk, Moscova -, despre care s-a auzit în timpul războ¬ 
iului din Iugoslavia, pe care trebuia să fie şi Bucureştiul, vi s-a 
părut că era în intenţiile lor atunci? 

PR: Nu, nici vorbă. Era chestia clară, noi stăm singuri în 
picioare, noi suntem Serbia şi suntem mulţumiţi de felul nostru 
de a fi. 

AMS: Intenţiona să rupă relaţile cu FMI şi Banca Mondială. 

PR: Nu, el zicea că va avea relaţii cu ei. 

AMS: Care era totuşi mesajul iugoslavilor, că nu înţeleg de 
ce v-au chemat atât de urgent acolo? 

PR: în capul lui Miloşevici era deja ideea despărţirii defacto. 

AMS: Şi ce legătură avea chestia asta cu dumneavoastră, cu 
România?! 

PR: Probabil că Ante Marcovici se gândea că eu îl voi con¬ 
vinge. Iar eu îi spuneam: „Bine, dar voi sunteţi într-o poziţie 
colosală, vă invidiază toată lumea, ca stat Iugoslavia" El: „Nu, 
nu, aşa cum e nu funcţionează". Eu trebuia să fiu acolo ca omul 
care să-l pondereze, să-i spună, domnule, eu vin de unde vin, 
noi am vrea extraodinar să fim măcar ca voi cu situaţia econo¬ 
mică, de ce vreţi să vă rupeţi? 

AMS: Dar Miloşevici voia ceva de la dvs.? 

PR: Nu, nu, era o discuţie între preşedintele Serbiei şi primul 
ministru al României, statul vecin. Am discutat şi despre rela¬ 
ţiile dintre statele noastre, cooperare, frontieră, mă rog, lucruri 
de-astea. 

AMS: Acum vă propun să vorbim despre vizita în Germania. 

PR: A avut loc în 29-30 noiembrie 1990. Trebuie să spun 
că până atunci Germania contribuise cu energie electrică în va¬ 
loare de 50 de milioane de Deutsche Mark. Se punea problema 
dacă în 1991 ne mai dau sau nu ne mai dau, unul din scopurile 
vizitei fiind dacă ne mai dau şi, bineîneţeles, în gândul meu era 
să stabilesc o relaţie economică puternică. 

AMS: Trebuie să spunem totuşi că, până la alegerile din 20 
mai, au venit investitori germani puternici. Aţi avut întâlniri cu 
directorul Mercedes, cu ABB-ul. 

PR: Germanii au venit iniţial serios în România. De ce? A 
fost mai întâi vizita lui Genscher, care a fost în ianuarie. Noi cu 
el am avut o discuţie cred că neaşteptată pentru el, când eu am 
spus: „ Domnule Genscher, aş vrea să aveţi în vedere că pentru 
România plecarea saşilor şi şvabilor a fost o adevărată catas¬ 
trofa, pentru că ei reprezentau o punte de echilibru în combina¬ 
ţia români cu maghiari. Au reprezentat oamenii profesionişti, 

un factor de civilizaţie 44 . Să nu uităm că au fost 800 de mii, 
Ceauşescu i-a vândut. Eu am insistat foarte tare şi Iliescu aici 
m-a secondat. „Noi i-am dori înapoi, daţi-le un semnal că îi do¬ 
rim înapoi, o să le dăm tot ce au avut 44 ... şi aşa mai departe. Cred 
că pentru ei a fost un semnal la care nu se aşteptau, ca noua 
conducere a României să aibă o astfel de poziţie. Cel puţin asta 
a fost poziţia mea foarte deschisă. 

AMS: Vreau să vă spun că ei au luat şi nişte măsuri atunci 
şi au trecut la un program de restricţii asupra integrării, le-au 
blocat naturalizarea, ceea ce i-a revoltat, pentru că nu mai voiau 
să se întoarcă. Vă daţi seama? 

PR: Da, asta a provocat reacţia. După care le-am spus: 
„Avem probleme în câteva sectoare - ştiam clar că problema 
cea mai gravă este în sectorul energetic. Veniţi şi sprijiniţi-ne. In 
afara faptului că ne daţi energie, trebuie să învăţăm să producem 
energie mai bine 44 . De asta a venit ABB-ul. Aveam problema şi 
cu camioanele de la Steagul Roşu, a venit Mercedes , Nieffer, 
care era preşedinte director general. Bun! 

AMS: Nieffer a apărut la televizor împreună cu dvs. Eu am 
văzut scena şi este evocată în amintirile liderilor PNŢ-CD - 
Raţiu, Diaconescu, Coposu. Cum se vedea România condusă 
de Iliescu şi Roman din interiorul Opoziţiei. Pentru ei, apari¬ 
ţia directorului Mercedes la televizor cu dvs. a fost un semnal 
de alarmă: „Atenţie, deja au venit nemţii şi lucrează cu Petre 
Roman 44 . Intraseră în agitaţie: „Uitaţi-vă la televizor că este 
Petre Roman cu Nieffer 44 . 

PR: Erau disperaţi. Şi dumneata cum vedeai? 

AMS: Doamne, în sfârşit! Porneşte şi la noi, au venit nemţii şi 
se rezolvă. Nieffer a apărut atunci şi a spus: interesul nostru este 
Autocamioane Braşov, Autobuzul Bucureşti, ARO Câmpulung 
şi întreprinderea aceea de utilaj uşor de la Miercurea Ciuc. 

PR: Făcea tractoare. 

AMS: Se confirma acest interes al lor? 

PR: Sigur că da. Şi mai era ceva, am discutat-o până în 1991. 
Ce voiam eu? Eu voiam să se fabrice autocamioane şi autobuze 
Mercedes în România. El a zis: „Aşa ceva până acuma n-am 
făcut, dar de dragul vostru şi al amintirilor mele 44 ..., pentru că el 
lucrase la 23 August, el fusese specialistul, el pusese în funcţiu¬ 
ne linia de motoare de la Uzinele 23 August. 

AMS: Pe timpul lui Malaxa sau pe timpul lui Ceauşescu? 

136 



PR: Nu, pe timpul lui Ceauşescu, prin 70,70 şi ceva, era tâ¬ 
năr. îl legau de România mai multe lucruri. Şi îmi spune: „Uite, 
de dragul tău o să fac şi Mercedes în România, ceea ce noi nu 
prea facem în afară“. 

AMS: Unde au apărut dificultăţile? 

PR: Conducerile de la Autocamioane Braşov, de la Autobuzul 
s-au pus împotrivă. 

AMS: Au făcut greve. 

PR: Grevele erau salariale, dar erau puşi şi pe ideea „stai, 
bă, că le facem noi, nu ne trebuie Mercedes**, adică un ceauşism 
curat. Atacul era stârnit de directorii care ştiau că, dacă vine 
Mercedes , ei zboară, pentru că sunt nişte incapabili şi mai apoi 
că nu pot să mai fure. Şi atunci, în înţelegere cu liderii de sin¬ 
dicat, alţi inconştienţi, ca să nu spun mai mult, s-au opus: „Nu, 
noi nu vrem să ne privatizeze Mercedes “. Se termina furatul, se 
terminau firmele căpuşă, se termina poziţia lor. A fost conjuraţia 
lor împotriva privatizării. 

AMS: După aia au ieşit în stradă, că vrem să muncim. 
Puterea asta de disimulare... 

PR: Fără nici o ruşine... 

AMS: Tot atunci aţi fost şi invitat şi s-a perfectat vizita din 
noiembrie? 

PR: După aceea. După aceea am devenit prim-ministru, am 
prezentat programul, care a avut un mare ecou în toată presa in¬ 
ternaţională şi ei m-au chemat. Dar invitarea mea pornea şi din 
faptul că erau foarte nedumeriţi, nu era foarte clar din cauză că 
erau în permanenţă bombardaţi, fiind guvern de dreapta, erau în 
permanenţă bombardaţi de Opoziţia de aici. „Nu, nu, ăştia sunt 
comunişti, vă mint** Sigur că germanii aveau câteva elemente 
şi le răspundeau: „Sigur că sunt comunişti, dar programul gu¬ 
vernamental al lui Roman l-aţi votat în unanimitate**. „Păi nu, 
că Petre Roman este altceva**. „Cum, că tot voi spuneţi că este 
omul lui Iliescu**. Ceea ce era absurd. S-a văzut... 

AMS: Dar asta spuneau, vă confirm. Şi chiar eraţi altceva. 

PR: N-are importanţă. 

AMS: Ba are, pentru că de aici a pornit conflictul cu Iliescu, 
care s-a terminat cu debarcarea dvs. printr-o lovitură de stat. A 
urmat imediat scandalul cu vânătorile lui Ţiriac în munţii noştri, 
cu „nu ne vindem ţara**. 


137 



* 

PR: Intr-adevăr, Ţiriac a avut o discuţie cu Kohl, aces¬ 
ta l-a primit şi Ţiriac i-a spus: „Uite, primul ministru al meu 
vrea să te vadă**. Şi Kohl a spus: „E primul ministru, da? Dar 
tu ce crezi că este primul ministru ăsta al tău?“. Iar Ţiriac i-a 
răspuns: „După mine, primul minstru al României este SPD“ 
(Sozialdemokratische Partei DeutschlandsfP&rtidui Social 
Democrat, n.a.). „Da?“. „Da“. „Atunci n-am nici o problemă, 
să vină**. Şi aşa am ajuns să fac această vizită. A fost o vizită, 
iarăşi, cu toate onorurile. 

AMS: în România a fost privită ca un refuz de a-1 primi pe 
Iliescu, din cauza mineriadelor. 

PR: Cert este că primirea a fost cu tot fastul. Kohl, probabil 
în înţelegere cu Mitterrand, pentru că eu cred că şi Mitterrand a 
pus o vorbă bună, să ne înţelegem. Pentru că Mitterrand-Kohl 
era... pe asta stătea Europa, asta era Europa. Nu ştiu care din¬ 
tre ei era mai mare, dar, pentru că amândoi erau foarte mari, 
nu mai conta. Deci, cred că şi Mitterrand a pus o vorbă bună 
atunci. Kohl mi-a organizat acelaşi lucru, întâlniri politice, iar 
cu oamenii de afaceri a organizat-o mai bine decât Mitterrand. 
Eu i-am spus: „Acum e clar, aveţi programul meu, noi acum 
construim economia de piaţă, democraţie, nu mai există dubii, 
că să mai vedem, a fost tranşat, nu mai discutăm poveştile cu 
comunismul* 4 . El a spus: „E în regulă, iau notă, faceţi foarte 
bine, asta înseamnă că avem o bază comună, gata!** Discuţiile 
politice au mers foarte repede. Noi i-am spus că mergem către 
social-democraţie, el a spus: „Perfect, treaba voastră, aveţi spri¬ 
jinul nostru**. Mai mult decât atât, m-a sfătuit să mă întâlnesc 
cu Willy Brand şi mi-a recomandat călduros să mă întâlnesc cu 
Willy Brand. M-am şi întâlnit şi a fost o mare încântare. După 
care, Kohl a spus: „Bine, mai dăm şi anul ăsta 50 de milioane 
pentru energie**. 

AMS: Adică pentru 1991. 

PR: Pentru anul care venea, pentru 1991. în momentul acela 
principalul obiectiv al meu, cel imediat, era atins. Eu însă mai 
voiam şi să vină oamenii de afaceri. Zic: „Uite, Siemens ar vrea 
să vină, se pare că au nevoie de o garanţie guvernamentală, aţi 
putea să îi influenţaţi să vină?**. El zice: „Eu nu dau garanţii 
guvernamentale, nu dau aşa ceva**. în orice caz, a decurs foarte 
bine şi când s-a terminat întâlnirea văd că nu ne luăm rămas-bun 
şi ţine să mă conducă. Eu mă simţeam foarte onorat. Vine cu 

mine şi urcăm numai noi doi în lift. Coborâm şi în lift îmi zice: 
„Bine, o fac şi pe aia cu Siemens. Voi da garanţia". 

AMS: Şi a dat-o. 

PR: A dat-o, Kohl s-a ţinut de cuvânt. 

AMS: A urmat întâlnirea cu oamenii de afaceri. 

PR: Era la Palatul Peterhoff. 

AMS: Am văzut o înregistrare. Aţi întârziat 5 minute, v-aţi 
prezentat scuze pentru asta, apoi pentru faptul că nu vorbiţi 
germana. Mă interesează însă rezultatul acelei întâlniri, pentru 
că asta nu s-a înregistrat. De exemplu, ce întrebări vă puneau 
oamenii de afaceri germani? 

PR: Ei puneau întrebări foarte tehnice. Dacă vin, ce impozi¬ 
te, ce procente, ce cutare? 

AMS: Domnule Roman, imaginea mea, pe bază de informa¬ 
ţii, este că în acel loc vi s-a cerut aplicarea celor cinci legi ale 
deschiderii pieţei, ale economiei de piaţă. 

PR: Eu le-am spus: „Proiectele de lege există, le dăm în 
Parlament, drumul nostru e clar". Dar ei voiau şi elementele 
concrete: „Domnule, cât mă impozitezi, pot să-mi repatriez ca¬ 
pitalul - vorbeau şi de legea privatizării -, vom putea cumpăra 
întreprinderi româneşti?" Era esenţa dialogului normal dintre 
un guvern care deschide economia şi investitori care vor să intre 
pe o piaţă nouă, şi vor să vadă dacă vor băga sau nu banii. Şi 
eu le-am spus: „Am terminat cu 51% la sută 1 , luaţi ce vreţi, cât 
vreţi. Vom stimula treaba asta". 

AMS: Dar pentru asta trebuia să introduceţi legile acelea ale 
reformei. 

PR: Introdusesem tocmai legea aceea care a trecut pe 
1 noiembrie şi le-am spus. Ei au reacţionat: „Domnule, ce curaj 
aveţi!". Eu cred că vizita aceea a fost integral un succes. 

AMS: Domnule Roman, din punct de vedere istoric, ceea ce 
înregistrez eu, şi nu numai din mărturia dvs., este că a existat o 
ofertă germană, a marilor concerne germane, de a intra pe piaţa 
de adâncime, să spunem aşa, a României. 

PR: Au existat oferte concrete, s-o spunem pe şleau, că era 
şi Vătăşescu cu mine. Prima mare ofertă a fost Siemens , în 
materie de telecomunicaţii. De ce? Pentru că ăsta era program 

1 Era un criteriu de participare a unor firme străine la întreprinderi 
româneşti, impus de Nicolae Ceauşescu. Criteriul a continuat să func¬ 
ţioneze în Polonia. 

guvernamental şi însemna o afacere pe termen lung şi solidă. 
Aici nu se mai punea problema: noi vă deschidem piaţa şi voi 
intraţi. Era program guvernamental. Apoi era ABB-ul... 

AMS: Ăştia au oferit retehnologizarea întregii zone energe¬ 
tice de sud a ţării. Era o investiţie de 2 miliarde de mărci. 

PR: Era de 2 miliarde şi intra retehnologizarea şi ducerea la 
bun sfârşit a investiţiei uriaşe de la Turceni-Rovinari, care func¬ 
ţiona pe lignit, aşa cum funcţiona în Germania, Electroputere, 
cu ABB, RWE-ul pentru energie minieră... 

AMS: Vreau să mă înţelegeţi bine: au fost înţelegeri politice, 
OK, dar propunerile economice pe care vi le-a făcut Germania 
atunci au fost o adevărată ofertă de sprijin pentru reforma din 
România. 

PR: Era mult mai solidă oferta germană, mult mai solidă. 

AMS: Acesta este motivul care a declanşat campania împo¬ 
triva dvs., oferta germană care rezolva reforma din România, 
scurta tranziţia la doi ani şi se termina cu jaful economiei, care 
începuse. Pentru ei, dvs. eraţi un pericol. Aduceţi-vă aminte is¬ 
teria din „România liberă". 

PR: Atunci au înţeles ei că programul acesta se şi realizează. 
Programul de aşezare a economiei pe bazele capitaliste. 

AMS: Şi atunci şi-au dat seama că, dacă vin nemţii în 
România, ei vor pierde rapid controlul asupra economiei lui 
Ceauşescu, economia din care puteau jefui pentru a transfe¬ 
ra proprietatea populară, cum i se spunea, în proprietatea lor 
privată. Cu nemţii în economia românească ăştia nu suflau. Să 
tragem concluzia: a existat o ofertă germană extrem de solidă? 

PR: Categoric, da! 

AMS: Şi a mai existat o reacţie la acest pericol, care a de¬ 
clanşat atacurile din presă la adresa dvs - nu ne vindem ţara, 
vânătorile lui Ţiriac ne omoară urşii, atacarea Consulatului 
Germaniei, aruncarea în presă a scandalului cu specialiştii ger¬ 
mani care veniseră la Copşa Mică, în dezastrul ăla ecologic, să 
preia... 

PR: Da, a fost o invenţie a lor, o înscenare. 

AMS: Vizita aia a fost transformată în act de spionaj. 

PR: Culmea este că la Copşa Mică erau chemaţi chiar de 
mine. 

AMS: Atunci s-a declanşat campania de denigrare, cu tatăl 
dvs., cu Airbus- ul... 

PR: Blocarea raportului 13-15 iunie, pentru ca România să 
nu fie primită în Consiliul Europei. 

AMS: Cum adică? 

PR: Noi urma să ne prezentăm în faţa Adunării Parlamentare 
a Consiliului Europei pentru a primi statutul de membru. Dar 
ei spuseseră foarte clar... acolo acţionau Raţiu, Doina Comea, 
ungurii... care făceau lobby împotrivă. Ăsta trebuia să fie un 
mare insucces al lui Roman. Exista în Parlamentul nostru o 
comisie pentru 13-15 iunie. Fără acel raport nu se discuta în 
Parlamentul european. Bârlădeanu şi Marţian, de cine puşi, 
de conivenţă cu cine, nu scoteau raportul. Treceau zilele şi 
nu scoteau raportul şi eu le spuneam, aveam discuţii politice, 
veneau Bârlădeanu şi Marţian ... Iliescu, în mod foarte ciudat, 
nu insista pe tema asta. 

AMS: Deşi ştia că este o condiţie pentru primirea la 
Strasbourg. 

PR: Şi eu îi spuneam: „Bine, dar este crucial, nu obţinem 
statutul la Consiliul Europei, suntem paria. Politic este un de- 
zastru“. Zic: „Domne, daţi-mi orice raport, să iasă cum o fi, dar 
să fie. Restul, pe urmă iau eu şi discut cu ei“. în fine, am început 
să fac presiune pe mass-media, insitând, vreau raportul, vreau 
raportul. în fine, până la urmă l-au scos şi a fost celebra sesiune 
plenară a Adunării Parlamentare din 29 ianuarie, când eu am 
întors lucrurile de la 90% împotrivă, la 90% pentru. 

AMS: Eu îmi aduc aminte că a fost un vot negativ. 

PR: A fost un vot negativ în comisii. 

AMS: A vorbit Bârlădeanu la radio şi televiziune, eu am as¬ 
cultat discursul Iui în maşină, şi a spus că nu e nicio dramă că 
n-am fost admişi. 

w 

PR: Asta este un exemplu foarte semnificativ despre cum 
încercau să saboteze guvernul. 

AMS: Se declanşase conflictul intern între, să spunem aşa, 
gruparea Guvernului, cei mai tineri, şi vechii comunişti, care 
controlau Preşedinţia şi Parlamentul. 

PR: Conflictul s-a declanşat imediat. Cu Bârlădeanu se de¬ 
clanşase încă din iulie 1990, cu prima lege, Legea 15, care era 
legea desfacerii economiei ceauşiste. 

AMS: Dar cum aţi ales al doilea guvern? 

PR: Al doilea guvern a fost, în mod paradoxal, datorită 13- 
15 iunie. Eu eram din nou într-o poziţie similară cu decembrie 
1989, din nou eram un om nepătat care garanta pentru alţii. 

AMS: Aici este un aspect: Tismăneanu în dialog cu Iliescu 
afirmă că a avut loc o serie de întâlniri ale lui Brucan cu grupul 
„Trocadero 44 , cu cei de la ADIRI şi i-a pregătit pe aceşti oameni 
tineri în sensul de a intra în noua echipă. 

PR: Eu nu cunoşteam pe niciunul din ei. în primul rând, 
am păstrat în Guvern pe cei pe care îi cunoscusem, adică 
Vătăşescu, viceprim-ministru, Aurel Stoica, viceprim-minis- 
tru, Dijmărescu, viceprim-ministru, Severin practic pe post de 
viceprim-ministru. Pe ăştia îi formasem eu în guvernul ante¬ 
rior. Severin era secretar de stat la Privatizare. Numirea lui la 
Ministerul Economiei a fost foarte importantă, ca semnal poli¬ 
tic. Când s-a dus la Ministerul Economiei, ăia tremurau ca var¬ 
ga, pentru că era hotărârea primului ministru ca ministrul de la 
privatizare să fie la Economie. Era clară direcţia! I-am ales pe 
toţi după criteriul profesionist... 

AMS: Bun, ia-ţi numit pe cei patru. Ceilalţi? De exemplu 
Năstase. 

PR: Năstase este un caz mai particular. Cine mi la recoman¬ 
dat şi mi-a cerut să-l numesc pe Năstase a fost Dan Iosif, pentru 
că eu nu am vrut să pun pe cineva din sistem. Şi el zice: „Uite, 
bă, ăsta, a fost purtător de cuvânt, a reuşit să facă faţă - el fusese 
purtător de cuvânt până în 20 mai -, este bun, nu ştiu ce, vorbeş¬ 
te limbi străine, jurist... 44 Severin a zis şi el două cuvinte bune, 
eu am vrut să-l numesc ministru, dar Iliescu s-a opus. „Nu, 
dom’ne, nu poate. Să fie ministru Romulus Neagu, diplomat 
onest, dar din vechea gardă. Şi prim-adjunct să fie Năstase 44 . Şi 
am zis: „Nu, guvernul meu nu poate să fie legat de vechile struc¬ 
turi 44 . Şi am zis trei criterii: profesionişti, să nu fi făcut parte din 
nomenclatură, din aparatul de partid, şi trei: să fie cu experienţă 
occidentală de un anumit tip. Aşa i-am pus pe toţi. Din tot gu¬ 
vernul meu eu cunoşteam pe unul singur - Bogdan Marinescu, 
care mi-era prieten. 

Vălenii de Munte, 30 martie 2006 

In cursul acestei întrevederi au fost reluate înadins discuţiile 
pe tema vizitei în Germania şi a consecinţelor respingerii ofertei 
germane pentru economia românească. 

AMS: Vă propun să clarificăm două lucruri înainte să ne 
ocupăm de subiectul reforma economică. 

PR: Orice lucruri care trebuie lămurite, trebuie lămurite. 
Trebuie să se consemneze undeva chestiunile astea. 

AMS: în Le Figaro din 14 ianuarie, care comenta mani¬ 
festaţia din 12 ianuarie, sunteţi citat cu următoarea declaraţie: 
„Sunt aici oameni care vin din partea criminalilor. Dacă această 
revoluţie este contracarată de un partid, oricare ar fi, mă re¬ 
trag. Partidul comunist nu mai există“. în cotidianul francez 
Progress din Lyon, în 25 aprilie, adică trei săptămîni înainte de 
alegeri, aţi declarat: „Cred că după alegeri nu voi mai dori să 
exercit funcţii la acest nivel de reprezentativitate ca în prezent. 
Am avut dificultăţi foarte mari, pe care am încercat să le rezolv 
cât mai bine. După alegeri mă voi afla în faţa unei alte situaţii. 
Hotărârea mea este motivată şi de raţiuni personale 41 . A existat 
un moment în care aţi vrut să renunţaţi la funcţia de prim-mi- 
nistru după alegeri? Este evident că asta este semnificaţia. Care 
era motivaţia? 

PR: Eram îngrijorat, poate chiar tracasat de faptul că înca¬ 
sam tot. încasam tot. Toată problema economică, cea care con¬ 
tează, era în spinarea mea. Toate manifestaţiile, toate grevele, 
toate, toate erau în spinarea mea, în timp ce decizia politică.... 

AMS: Era în altă parte. 

PR: Era în altă parte. Şi atunci m-am gândit, în mod logic, 
nu împotriva cuiva, ci în raport cu mine: Domnule, ce fac? 

AMS: Dar nu v-aţi pus întrebarea: Domnule, hai să stau de 
vorbă cu Iliescu şi cu cei de la Parlament? 

PR: Cu Iliescu, de câte ori stăteam de vorbă în privinţa 
asta, el spunea: „Eu te sprijin total 44 . Niciodată nu a spus că nu 
mă sprijină total. Realitatea era că eu, şi nu Guvernul, ci Petre 
Roman, ca şi Iliescu, eram cu încredere foarte mare în sonda¬ 
jele preelectorale, peste 90%. Ăsta era gradul de încredere, iar 
din punctul de vedere al deciziei economice eram „Ceauşescu 44 . 
Respectiv, tot ce se întâmpla, trebuia să rezolve Roman. Din 
cauza asta am şi dat mii de hotărâri de guvern. Nu existau legi, 
anumite legi erau căzute în desuetudine, nu le puteam aplica, 
foarte multe lucruri erau contradictorii. CPUN funcţiona cât 
funcţiona. Prin urmare... 

AMS: Bine, dar care era nivelul de decizie al unei hotărâri 
de guvern? Putea rezolva problemele economiei? 

PR: Absolut. Toate hotărârile de guvern se refereau la pro¬ 
bleme de ordin economic. Adică: dirijare de materiale, corelarea 
între resurse şi producţie, fiecare era obişnuit să mai ciupească, 
să mai fure. Luasem decizia esenţială, care sigur că a fost, să 
spunem, o decizie de tranziţie şi ca atare un compromis, cu păr¬ 
ţile lui rele: decizia ca să reluăm importurile de completare, fără 
de care însemna că toată tehnologia murea. Să importăm ceea 
ce politica aberantă a lui Ceauşescu anulase. Trebuiau să funcţi¬ 
oneze în mod normal, maşinile, tehnologiile, industria. 

AMS: Evident. 

PR: Dar atunci, fiind un compromis în raport cu o industrie 
de stat, ne trezeam cu oameni care făceau aceste importuri, care 
trebuiau aprobate şi apoi le vindeau sau... 

AMS: Mi-aţi spus asta în interviul anterior. Le vindeau. 

PR: Puteau să facă orice, unii îşi băteau joc de ele prin risi¬ 
pă, prin lipsă de fundamentare economică. 

AMS: Aici noi trebuie să pornim de la următorul aspect: 
nivelul de decizie pe care îl puteaţi exercita prin hotărâri de 
guvern era cel al unor măsuri de funcţionare a economiei în 
plan operativ. Deciziile privind orientarea economiei aparţineau 
conducerii, CFSN-ului. 

PR: Alea nici nu se luau. Deciziile de acest gen, asta e, că nu 
se luau. în faţa acestei situaţii, am luat o decizie, numiţi-o cum 
vreţi, dar cred că de foarte mare curaj, academicianul Postolache 
a numit-o eroică: am luat decizia să elaborăm strategia de înfăp¬ 
tuire a economiei de piaţă. Ea fusese cerută şi de Iliescu. 

AMS: Am înţeles, însă vreau să ne referim la cele două ci¬ 
tate. A existat un moment în care, dintr-o cauză pe care o să vă 
rog să mi-o spuneţi, aţi anunţat că vă veţi retrage. 

PR: Mai întâi era că, până la întâlnirea cu Franţois 
Mitterrand, chiar nu mă gândeam că voi continua. După întâlni¬ 
rea cu el am început să mă gândesc la ce mi-am spus: „Gândiţi-vă 
serios, oamenii îşi pun speranţe în dvs. Sunteţi omul în care 
poporul îşi pune încrederea". 

AMS: Asta, în februarie. Dar în aprilie, cu trei săptămâni 
înainte de alegeri? 

PR: In aprilie eram confruntat tot timpul cu aceste mani¬ 
festaţii de stradă, care erau şi pe economic, şi pe politic. Toate, 

practic, se spărgeau în capul meu. Şi atunci, în modul cel mai 
onest, dacă ăsta este desfăşurătorul, ce să mai aştept eu? Atenţie, 
eram o ţintă foarte bună, pentru că eu nu eram membru FSN! 
Nu eram un prim-ministru al FSN-ului, ci un prim-ministru al 
CPUN-ului. Nu era (încă) schema democratică. Chiar şi acum 
îmi aduc aminte foarte bine, când s-a format CPUN-ul, Comeliu 
Coposu a spus: „Dar domnul prim-ministru Petre Roman nu 
este al FSN-ului, pentru că nu apare pe lista FSN. Este deci un 
prim-ministru neutru“. De ce? Ca să putem organiza alegerile. 
Şi eu am zis da, iar Iliescu a zis da. Atunci Coposu mi-a spus: 
„Domnul prim-ministru are locul asigurat pe listele noastre". 

AMS: Cu ce ocazie a spus asta? 

PR: Atunci pe loc. 

AMS: Atunci pe loc când? 

PR: Atunci când am format CPUN-ul, la începutul lui fe¬ 
bruarie 1990. Atunci a spus: „Şi domnul Petre Roman, dacă 
doreşte să candideze într-un partid, are loc pe listele noastre". 

AMS: Păi cum se mai asigura neutralitatea? 

PR: Când vor fi alegerile. „Dacă doreşte să candideze şi vrea 
să fie pe lista unui partid, are un loc pe listra PNŢ". 

AMS: (râde) Tot nu e normal, că n-avea cum să fie neutrali¬ 
tatea de care tocmai vorbea. 

PR: Normal, nenormal, eu, din punctul ăsta de vedere, chiar 
mi-am îndeplinit acest rol de a fi un prim-ministru neutru foarte 
corect. Adică, era acţiunea mea de a face ca economia să mear¬ 
gă, oamenii să-şi ia salariile... 

AMS: Păi vă dau eu o cifră: în noiembrie 1990, salariile 
crescuseră cu 20%, dar productivitatea scăzuse cu 20%. 

PR: Scăzuse. Scăzuse şi producţia, dar mai ales producti¬ 
vitatea. E aici o interpretare care mi-a produs multe necazuri: 
domnule, a scăzut în 1990 produsul intern brut cu 16%, mi se 
pare... Păi, era firesc. 

AMS: Din statisticile pe care le am eu, este mult mai puţin. 
Dar o să verific. 

PR: De ce era lucrul ăsta normal? Pentru că noi oprisem, în 
primul rând prin decizii CFSN, câteva dintre lucrările aberan¬ 
te ale lui Ceauşescu, canalul Bucureşti-Dunăre, alte lucrări de 
amploare... Le-am oprit, ca să putem duce banii în zona nor¬ 
mală - şcoli, spitale şi aşa mai departe. Vă reamintesc faptul 
că numai Casa Poporului a costat circa 2 miliarde de dolari, 

fâră a socoti munca practic neplătită a celor aduşi pasămite să 
efectueze stagiu de pregătire militară. în fapt, s-a calculat că 
această imensă clădire, cea mai mare din lume, cu câteva sute 
de metri pătraţi mai mare decât Pentagonul, realizată din cele 
mai scumpe materiale şi cu o extraordinară structură de beton, a 
costat 6 miliarde de dolari. Azi, dacă s-ar construi, ar costa spre 
20 de miliarde. 

AMS: Ce efect a avut măsura luată? 

PR: A avut efect asupra faptului economic, un amestec în¬ 
tre centralizare ceauşistă şi descentralizare spontană. Poate ar 
merita de vorbit şi cu profesorul Postolache, el a spus: 1990 
rămâne un miracol din punct de vedere economic, pentru că, 
deşi s-a injectat în consum cea mai mică sumă din câte s-au 
injectat ulterior toţi anii, nivelul de trai a crescut considerabil. 
E aproape un miracol. în 1990 în România s-a trăit foarte bine. 
Unii zic pe baza faptului că... 

AMS: Din rezerva statului. 

PR: Rezerva nu era nici pe departe cât s-a spus, pentru că 
banii din rezerva statului erau 1,3 miliarde de dolari. Vătăşescu 
a prezentat în Parlament, în februarie *91, până la ultimul dolar 
cum s-a cheltuit. Şi de acolo rezulta foarte clar că s-a injectat 
în agricultură cu un rezultat notabil, s-a injectat în importurile 
acestea, ceea ce a fost un compromis adesea dezavantajos.... 

AMS: Era şi imposibil să refuzaţi. 

PR: Da, dar eu vorbesc de rezultat şi rezultatul nu a fost 

A 

bun. In consum mai puţin de 300 de milioane, adică aproape 
nimic. Nu se susţine treaba asta, că din aceşti bani s-a pierdut 
productivitatea, ci pur şi simplu societatea a răsuflat uşurată fi¬ 
indcă a dispărut dictatura. Lucrurile au început să funcţioneze 
mai normal, pur şi simplu normalitatea a făcut ca lucrurile să 
meargă mai bine, chit că a scăzut productivitatea, ceea ce era o 
chestie proastă. 

AMS: Poate că au fost şi vânzări din stocuri, poate că şi 
lumea a mai lucrat, deşi imaginea este că oamenii s-au ţinut de 
greve. 

A 

PR: In primul rînd, au fost oprite cele mai neproductive 
activităţi. 

AMS: Mai este un aspect, aşa ca imagine de istorie, dacă 
manifestaţiile politice şi economice, cum le numiţi dvs., nu 

cumva erau numai în Bucureşti? Eu nu-mi amintesc mari ac¬ 
ţiuni în ţară. 

PR: Erau cu precădere în Bucureşti. în orice caz, în România 
profundă, deloc. Oamenii erau foarte mulţumiţi. Eu aveam tot 
timpul grad de încredere, 90-95%. Păi, mai mult de atât, ce să 
fac? 

AMS: Eu nu-mi aduc aminte, de exemplu, de o grevă majoră 
în Transilvania. 

PR: Nu, grevele mari s-au declanşat la sfârşitul lui ’90 şi 
începutul lui ’91. 

AMS: Motivul care era? 

PR: Greva CFR, spre exemplu, după cum a caracterizat-o 
Ion Aurel Stoica: „o grevă nerealistă“, pentru că el s-a dus acolo 
să negocieze din partea Guvernului. Unde mai este domnul ace¬ 
la faimos, Siromascenko? 

AMS: Era şeful unui sindicat de acolo. 

PR: Erau greve manipulate politic. Mai exact, acesta a fost 
sentimentul nostru, pentru că salariaţii CFR îşi redobândiseră 
absolut toate drepturile anulate de Ceauşescu. 

AMS: Da, începuseţi să anunţaţi liberalizarea. 

PR: Gata, se făcuse. 

AMS: Şi cu convertibilitatea leului. Haideţi să trecem acum 
la un al doilea punct, ca după aceea să ne oprim la reforma 
economică. 

PR: Nu, vreau să mă refer şi la prima chestiune, aia din Le 
Figaro. „Partidul comunist a murit“. Pentru mine era foarte clar 
ce înseamnă asta. 

AMS: Mulţimea a răspuns: „partidul comunist încă mai 
există, activiştii lui sunt în guvem“. Apoi, este şi o motivaţie 
personală, spuneţi dvs. Era doamna Mioara care vă presa să 
ieşiţi? 

PR: Nu, ea îmi spunea că familia are şi va avea de sufe¬ 
rit major. Iar eu trebuia să ţin cont de treaba asta. Aşa s-a şi 
întâmplat. 

AMS: Răspunsurile la prima temă introduc o dilemă: eraţi 
gata să renunţaţi din oboseală, tracasare sau din incapacitate de 
a gestiona un proces atât de complex? în interiorul FSN se căuta 
formula unei colaborări cu Radu Câmpeanu, iar dvs. eraţi provi¬ 
zoriu, neutru. Eu cred că aceasta era cauza reală a mesajelor de 
retragere după alegeri. 

PR: Oboseală, în niciun caz. Lipsă de ambiţie sau de an¬ 
gajament, nici atât. Cu toată sinceritatea spun, azi, că nu-mi 
amintesc de acea stare în care mă gândeam la retragere. Singura 
mea nelinişte era aceea dacă eu voi putea forma un guvern cu 
oameni pe potriva ambiţiilor de reformă, deci nelegaţi de struc¬ 
turile vechii puteri, dar competenţi. Aceşti oameni existau, dar 
ei trebuiau susţinuţi de FSN. Mă tracasau adesea îndemnuri ve¬ 
nite din zona FSN de tipul: „Domnule prim-ministru, punem 
oamenii noştri, nu-i aşa?“ Lupta cu Opoziţia, născută după ce 
FSN s-a autodeclarat partid, era şi dură şi confuză. Prea puţini 
erau aceia care înţelegeau că jocul politic, puternic influenţat 
de fostele nuclee ale Securităţii, ne îndepărta de la şansa de a 
pomi pe drumul unei reforme substanţiale şi reale, aşa cum se 
întâmpla deja în Ungaria, Polonia, Cehoslovacia. Schimbarea 
politică se produce la Conferinţa Naţională a FSN. 

AMS: In aprilie. 

PR: Conferinţa Naţională FSN mă cheamă să fiu prezent 
acolo. M-a chemat Dan Iosif, mă cheamă acolo ca să ţin o cu¬ 
vântare despre intenţiile mele personale. Şi eu vin şi le spun: 
„Domnilor, intenţiile mele personale să ştiţi că astea sunt: s-a 
elaborat Strategia înfăptuirii economiei de piaţă în România" 

AMS: Trebuie să fie mai târziu, pentru că strategia este din 
20 aprilie, iar declaraţia dvs este din 25 aprilie. 

PR: Eu mă refer la necesitatea schimbării politice. Acolo 
eu prezint această situaţie. Ţin minte ca şi acuma, foarte bine, 
că le-am spus că asta este ceea ce vreau eu să fac. „Iar eu nu 
am venit aici să vă cer să mă includeţi pe listele voastre". S-au 
supărat. In momentul ăla s-au întâlnit, s-au consultat şi Iliescu 
mi-a spus: „Este de neconceput să nu candidezi". Am spus: „Să 
candidez ca ce, pentru ce?" „Păi o să formăm guvernul. După 
aceea se pare că vom câştiga alegerile şi după aceea..." Eu că¬ 
utam un fel de garanţii în legătură cu zona politică în care eu 
fusesem tot timpul un pic cam aşa, deoparte. 

AMS: Asta este pe 8 aprilie. Raportul Postolache este pe 20 
aprilie, iar declaraţia dvs. pentru revista Progress din Lyon este 
din 25 aprilie. 

PR: Eram absolut convins că în condiţiile astea o acţiune gu¬ 
vernamentală nu are rost să mi-o asum. Mai ales că eu tot timpul 
auzeam că în FSN erau discuţii, cum să formeze guvernul etc. 

Să ştiţi că la ora aceea nu erau mulţi care să creadă că luăm 50%. 
Mai degrabă se spunea că FSN-ul câştigă 45-46%. Luaţi presa. 

AMS: Am luat-o, eu vin întodeauna pregătit la interviuri. 
Este acolo o declaraţie din Adevărul , Viorel Sălăgean este au¬ 
torul, şi în care se vorbeşte despre faptul că va fi un guvern de 
coaliţie, aluzia fiind la o formulă FSN -liberali. 

PR: Exact. în condiţiile astea, Măgureanu insista foarte mult 
pe o coaliţie cu Radu Câmpeanu. Mai mult decât atât, apăruse 
ideea că poate ar fi mai bine, Bârlădeanu susţinea, ca prim-mi- 
nistru să fie Radu Câmpeanu. în condiţiile astea am spus: „Stai, 
domnule, ce vreţi de la mine? Adică eu, cu credibilitatea pe care 
o am, cu bătaia de cap, cu bătălia pe care o dăm zi de zi cu stra¬ 
da... Toate au o limită". 

AMS: Deci au existat aceste discuţii. Şi vă duceaţi la Iliescu 
şi Iliescu vă spunea: „Nu, domnule, eu te sprijin". 

PR: Eu te susţin sută la sută, dar... 

AMS: V-a dat vreodată garanţia că veţi fi prim-ministru 
100 %? 

PR: El, dintr-un anumit punct de vedere, mi-a dat o garanţie 
mai mare. El mi-a spus, dacă eu (Ion Iliescu) voi fi ales preşe¬ 
dinte, tu va trebui să iei partidul. 

AMS: Aţi intrat într-un subiect foarte interesant. Deşi nu 
eraţi membru al partidului, el v-a spus treaba asta? 

PR: Da. „Eu cred că tu va trebui să iei partidul". Culmea e 
că asta era şi părerea lui Mitterrand. 

AMS: Aţi avut subiectul ăsta în discuţia cu el? 

PR: Da. (Mitterrand) m-a întrebat: „Tu în ce partid eşti?" 
„în niciun partid". „Asta e greşit. Eşti prim-ministru?" „Da, dar 
sunt într-o formulă de guvernare a cărei regulă de existenţă este 
neutralitatea". „Asta este o prostie, asta nu se poate". 

AMS: Am eu nişte declaraţii cinice ale lui din ultima 
perioadă. 

PR: Cinice sau, mai degrabă, realist-politice. Ştiţi că cele 
mai recente sondaje îl plasează la mică distanţă după de Gaulle 
în sondajele de popularitate? 

AMS: El adusese Franţa în acest punct, avea această tenta¬ 
ţie vizibilă a vechiului imperiu francez. Era imperatorul clar, o 
spune şi Benamou. 

PR: El era le creaîeur de la France. 

AMS: Pentru Franţa o făcea, nu pentru el. Dar a redat aceas¬ 
tă dimensiune. 

PR: Ca dovadă că toate averile de care se vorbea, nu le-au 
mai găsit după moartea lui. Deci, ăsta era contextul. Părerea lui 
Iliescu era că eu trebuie să iau partidul. Şi, defacto , pe 24 sau 25 
mai convoacă la sala Floreasca pe liderii FSN şi anunţă: acum 
eu am aplecat, nu mai pot rămâne în partid, devin preşedinte¬ 
le României, jurământul meu este cutare, şi rămâne preşedinte 
Petre Roman. 

AMS: Mai mult ca sigur că în acel moment v-aţi creat nişte 
adversităţi în partid. 

PR: Sigur că s-au creat, dar pe de altă parte impactul meu 
public era atât de mare, încât mulţi mă susţineau sincer, iar cei¬ 
lalţi erau în efectul de antrenare. 

AMS: Haideţi să lămurim şi problema cu vizita în Germania. 
Eu am stat de vorbă şi cu ofiţerul care s-a ocupat de Germania. 
Am înţeles că v-aţi pregătit foarte bine. Ofiţerul mi-a spus că 
feed-back -ul vizitei a fost impresionant. Kohl a fost impresio¬ 
nat de persoana lui Petre Roman, dar s-a dovedit, spunea el, că 
a fost o investiţie personală. Kohl avea încredere în România 
doar în Petre Roman şi în omul de legătură, care era Ion Ţiriac. 

PR: Ţiriac era într-adevăr omul de legătură. 

AMS: Asta am şi spus. Ion Iliescu nu exista pentru Kohl şi 
nici altceva, alte partide. 

PR: Pentru Kohl, Iliescu era totuşi produsul regimului 
comunist. 

AMS: Oamenii ăştia mi-au spus că (Helmut Kohl) nu avea 
absolut nicio reacţie la persoana lui Iliescu. îmi pare rău că nu 
mai pot discuta cu domnul Iliescu pentru a mai lămuri anumite 
chestiuni. De exemplu, dacă a avut corespondenţă cu Helmut 
Kohl, oficială. Bănuiesc că a fost săracă sau deloc. V-aţi dus cu 
un program. 

PR: Programul era în primul rând economic. Mă duceam 
să-i cer să prelungească încă un an ajutorul de 50 de milioa¬ 
ne de mărci pentru energie electrică. Când am plecat, mi s-a 
spus, discutând cu diplomaţii germani, cei care pregăteau vi¬ 
zita, şi cu ambasadorul german, care era un om foarte cumse¬ 
cade: „Prelungirea să ştiţi că depinde de bunăvoinţa lui Kohl, 
iar bunăvoinţa Iui Kohl depinde de dvs.“. în al doilea rând, era 
oferta noastră: încercarea mea de a convinge industria germană 
că noi ne deschidem pentru investiţii şi că n-avem niciun fel 

de prejudecată. Mai mult decât atât, pentru noi investiţia ger¬ 
mană este binevenită. în discuţia cu Kohl, la momentul când 
am început, el a replicat: „Ştiu, voi sunteţi Micul Paris“. Şi eu 
i-am spus: „Noi suntem Micul Paris, dar cu o tradiţie germană 
extraordinar de solidă“ şi i-am dat câteva exemple: i-am spus 
de Eminescu, ca să înţelegă că cele mai mari personalităţi ro¬ 
mâneşti erau de formaţie germană, de Titu Maiorescu, mare ad¬ 
mirator al lui Schopenhauer. I-am mai dat un exemplu... Cioran, 
care a început sub influenţa culturii germane. Drept care, aşa 
cum sunt nemţii serioşi, Kohl a pregătit o întâlnire la castelul 
Peterhoff cu cei mai importanţi oameni de afaceri. 

AMS: Este întâlnirea la care aţi întârziat şi v-aţi scuzat că nu 
vorbiţi germana? 

PR: Da, cea din 30 noiembrie 1990. Kohl mi-a trimis pe 
mulţi dintre capii industriei. Am spus atunci: „Suntem la înce¬ 
put de drum, dar deja măsurile luate până acum dovedesc că 
noi realizăm o tranziţie veritabilă la economia de piaţă, că pu¬ 
nem bazele instituţiilor democratice şi vom deschide economia, 
pentru că economia românească, dacă nu se deschide, nu poate 
rezista. Vrem să avem parteneri serioşi şi pentru noi prioritari 
sunt partenerii germani 4 *. Şi am şi bătut palma cu unii dintre ei 
pe loc. Cu Siemens de exemplu. Apoi ABB, Mercedes , Mann... 
companii mari. 

AMS: Această întâlnire cu oameni de afaceri nu era 
programată? 

PR: Era prevăzută o întâlnire cu reprezentanţi ai comunităţii 
de afaceri, nu era în locul acela, şi ea a fost net upgradată, am¬ 
plificată de Kohl. De altfel, cred că ăsta a fost şi motivul pentru 
care am întârziat, pentru că nu am avut timp să ajung la noua 
locaţie, la castelul Peterhoff. 

AMS: La plecare i-aţi cerut garanţii guvernamentale. 

PR: Cu o zi înainte, pe 29 noiembrie, în cadrul întrevede¬ 
rii oficiale, discutam cu Helmut Kohl şi discuţia a fost foarte 
simpatică, o oră şi ceva, am discutat şi politică. Ei m-a între¬ 
bat: „Voi ce orientare aveţi?" „Noi suntem ca SPD-ul german. 
Sozialdemokratische Partei Deutschland.“ Eu, povestindu-i 
de tata că a fost voluntar în Spania, el a reacţionat: „A, eu îi 
admir pe cei care au luptat în Spania". M-a îndemnat să mă 
întâlnesc cu Willy Brandt şi m-am întâlnit. Kohl i-a dat telefon 

şi i-a spus: „Merită să te întâlneşti cu băiatul ăsta“. Şi Brandt i-a 
spus: „Eu l-am cunoscut pe taică-su". în timpul discuţiei, când 
am pomenit de Siemens , Kohl a spus însă: „Guvernul german 
nu se amestecă în...“ 

AMS: ...politica din România. 

PR: Nu, nu... nu se implică în business. „De politică aş putea 
spune foarte mult, sunteţi acuzaţi de aia, de ailaltă" El, văzând 
că atitudinea mea faţă de minoritatea germană era foarte bună, 
a fost atent. 

AMS: Mai ţineţi minte cât a durat întrevederea? 

PR: A durat o oră şi jumătate. 

AMS: Ştiţi cât era prevăzut de protocolul german? Zece 
minute. 

PR: Nu se poate. 

AMS: Zece minute, iar Kohl a spus: „Poate şi un sfert de 
oră“. Aşa au venit documentele la ambasada germană de la 
Bucureşti. 

PR: Nu numai că am stat o oră şi jumătate, dar la un moment 
dat a venit cineva şi a spus că nu se mai poate prelungi. Atunci 
el a venit cu mine şi a făcut un lucru neobişnuit. M-a luat de 
braţ şi a mers cu mine în lift. Şi în lift mi-a spus: „Dragă Petre, 
o s-o facem şi pe asta, o să aveţi garanţii guvernamentale, o s-o 
rezolvăm şi cu Siemens-u\ tău". 

AMS: Erau garanţii guvernamentale pentru afacerile 
României cu Siemens. 

PR: Da. A continuat, acolo în lift: „Guvernul german nu dă 
garanţii guvernamentale pentru aşa ceva, dar o să le dăm de data 
asta. Şi o să aveţi şi energia".'Amândouă s-au făcut. Eu nu 
mi-am dat seama atunci cât de reuşită a fost această vizită. 

AMS: In SRI vizita a fost privită ca un mare succes, iar ofi¬ 
ţerul cu care am discutat eu a fost felicitat. Lucrurile se leagă 
foarte clar, iar, după câte ştiu, SRI-ul nu prea vă iubea. 

PR: Mă rog, în fine. Cert este că exista o bază pentru ca 
guvernul german să dea semnalul verde marilor investitori ger¬ 
mani: mergeţi în România! 

AMS: Bun, asta se întâmplă la sfârşitul lui 1990. Dvs. 
sunteţi îndepărtat la sfârşitul lui ’91. Avem un an de zile în 
care ne întrebăm ce au făcut aceste mari firme germane. Au 
venit? 

PR:Siemens a venit. Iar în ianuarie a venit şi Mercedes. 

AMS: Şi... i-am gonit că nu ne vindem ţara. 

PR: A venit Nieffer, preşedintele concernului Mercedes. 
Omul a fost interesat în două lucruri: Autocamioane Braşov şi 
Autobuzul Bucureşti. 

AMS: Şi Aro Câmpulung şi întreprinderea de la Miercurea 
Ciuc. 

PR: Eu i le-am spus pe toate. Şi Nieffer mi-a spus, o chestie 
foarte specială: „Dragă Petre, pentru că eu cred în ce faci tu, 
vom face un lucru pe care nu l-am făcut niciodată: vom face 
autobuze şi camioane Mercedes în afara Germaniei, cu brandul 
Mercedes în România 44 . Asta ei nu făcuseră niciodată. 

A 

AMS: In Europa. Făcuseră în Iran. 

PR: Nu făcuseră niciodată în Europa. El chiar m-a spus: 
„Noi vom pune pe maşini sigla Mercedes 44 . 

AMS: De ce a eşuat? 

PR: E clar de ce a eşuat: pentru că cei care erau pe toată 
scara, de la conducerea Braşovului şi până la minister şi mai 
departe, erau împotrivă. 

AMS: Credeţi că problema se punea la nivelul ăsta? Atacurile 
erau în „România Mare 44 . 

PR: Nu, dar „România Mare 44 nu era decât goarna ăstora. Ce 
era „România Mare 44 ? 

AMS: Păi, după cum spun ofiţerii care s-au ocupat de apari¬ 
ţia acestui ziar, „România Mare 44 era un apendice al FSN. 

PR: Al FSN, nu. Era într-adevăr simpatizat de unii, dar 
„România Mare 44 mai degrabă reabilita Securitatea şi pe foştii 
securişti. 

AMS: Cam ai FSN-ului, ai partidului. 

PR: Atunci eu unde eram? 

AMS: Domnule Roman, informaţiile despre crearea săptă¬ 
mânalului „România Mare 44 arată că a fost legat, cel puţin până 
la apariţia ca partid, de nucleul conservator comunist al FSN. 
Nu era vorba de dvs., ci de cei care v-au dat jos. 

PR: Ei erau susţinuţi de SRI, nu de partid. Avea simpatizanţi 
în FSN. Dar, de exemplu, gruparea conservatoare Bârlădeanu- 
Marţian nu îl vedea cu ochi buni pe Vădim. Aici de ce să mint. 
Aşa era. 

AMS: După părerea dvs., mai degrabă SRI era la mijloc. 

PR: Păi Vădim apărea adesea cu dosare de la SRI, difuzate 
de SRI. Un om care mi-a arătat concret lucrul ăsta a fost Marian 
Enache. 

AMS: Care a devenit ulterior ambasador la Chişinău. 

PR: Trimis de Iliescu. Pur şi simplu la această decizie de 
privatizare (Autocamioane Braşov), erau oameni pe toată 
scara, care, nu numai că-şi pierdeau slujbele, dar pierdeau şi 
micile afaceri făcute pe lângă Uzina de Autocamioane. Era vor¬ 
ba de acum de business. A fost, în ultimă instanţă, o acţiune 
antiromânească. 

AMS: Vă dau dreptate. Să nu izolaţi însă acest caz la „ca¬ 
zul Mercedes". Venise ABB- ul, cu acea ofertă de 2 miliarde 
de mărci pentru tot lanţul energetic din sud, şi toţi au păţit 
asta. 

PR: Am generat atunci, prin hotărârea guvernului, un studiu. 
De ce? Pentru că Turceni şi Rovinari erau făcute pe tehnologie 
germană. Mie mi s-a părut absolut logic ca să lucrăm cu ei, po¬ 
sesorii tehnologiei. 

AMS: Şi Electroputere, mi se pare. 

PR: Era în pachet. Sigur că ceea ce i-a făcut şi pe nemţi să se 
retragă a fost când s-a constatat că noi, politic, nu suntem pre¬ 
gătiţi. Petre Roman personal e pregătit, guvernul iui e pregătit, 
dar starea politică nu este cea necesară. 

AMS: începuse bătălia cu Parlamentul. Am citit în memori¬ 
ile lui Adrian Severin. 

PR: Totuşi, trebuie să spunem şi unele adevăruri. Bătălia cu 
Parlamentul, sigur, a fost reală, dar totuşi toate legile pe care 
le-am promovat noi, în afară de cele catapultate politic, au tre¬ 
cut prin Parlament. Parlamentul ne-a susţinut. Sigur că au făcut 
praf, Bârlădeanu personal, au făcut praf, spre exemplu, pachetul 
de cinci legi pentru Agricultură. El a fost cel care le-a denigrat 
într-un mod ideologic, aşa, stupid, pentru că noi, în realitate, 
trebuia să reorganizăm agricultura din temelii. Dar, altminteri, 
legile au trecut, până la urmă a trecut şi legea privatizării. 

AMS: Să o luăm pe rând: are loc lansarea programului dvs. 
în 28 iunie. Este votul clar, fără voturi împotrivă. Liberalii 
spun: „E chiar mai liberal decât al nostru". Vreau să mă lămu¬ 
riţi asupra următorului aspect: la Cotroceni se instituie de către 
dl. Iliescu, nu ştiu dacă exista şi consacrarea juridică, Consiliul 
Consultativ. Vreau să ştiu dacă participaţi la acest consiliu? 

PR: Nu, nu eram invitat. 

AMS: Păi cum aşa domnu’ Roman? 

PR: Acest Consiliu a fost iniţiat de academicianul Postolache 
în susţinerea Guvernului, nicidecum împotriva guvernului, pen¬ 
tru că strategia de înfăptuire a economiei de piaţă a fost coor¬ 
donată de el. Iar Iliescu începuse să fie presat, via Bârlădeanu, 
primul care a ieşit dur împotriva noastră, a ieşit şi ne-a făcut cu 
ou şi cu oţet: „Distrugeţi economia, e o aventură...“ 

AMS: Asta era în iulie, adică la mai puţin de o lună de la 
instalare. 

PR: Ceva groaznic. Poate că era sincer omul, poate că aşa 
gândea el. Era un conservator reacţionar, faţă de moment. 

AMS: Numai că Severin arată că Bârlădeanu a avut prima 
reacţie, după care Iliescu v-a chemat şi v-a spus: „Ce vă gră¬ 
biţi atâta cu legea asta? u Este citat din Iliescu, nu povestirea lui 
Severin. 

PR: Fără legea 15 nu mai avea rost, nu mai începeam nimic. 
E vorba de Legea 15, din iulie 1990, privind transformarea în¬ 
treprinderilor de stat în societăţi comerciale. 

AMS: Aţi citit memoriile lui Iosif Boda: „Cinci ani la 
Cotroceni"? 

PR: Nu. 

AMS: Păi el vorbeşte acolo tocmai de Consiliul ăsta 
Consultativ şi spune că erau şi lucruri foarte constructive, se 
ajungea şi la una-două, poate trei decizii, Ion liescu ezita în per¬ 
manenţă să ia aceste decizii şi a pierdut enorm de mult timp, 
mai ales în contrast cu dinamismul lui Petre Roman. 

PR: Scopul lui Postolache a fost să organizeze pe lângă 
Iliescu un organism care să-i explice lui Iliescu strategia de re¬ 
formă. Ca dovadă, un episod la un moment crucial: luăm decizia 
să liberalizăm preţurile, cea mai grea decizie a reformei pe orice 
meridian. Aici se separă apele. Liberalizarea era prevăzută la 
1 noiembrie 1990. Ce rămânea neliberalizat? Asta m-au sfătuit 
organismele internaţionale şi oamenii din apropiere. Ce rămâ¬ 
nea sub control: energia, pâinea şi laptele. Ceea ce era foarte 
rezonabil. Facem şedinţa de guvern în 15 octombrie, punem 
totul în regulă, există o relatare în cartea „Echipa de sacrifi¬ 
ciu" despre momentul ăsta şi eu vorbisem şi cu academicianul 
Postolache: „Este un lucru decisiv" 

155 



AMS: Vă opresc aici. Nu sunt specialist în economie, dar 
am stat, nu vă ascund, patru zile citind şi recitind strategia cu 
atente, dar şi lucrările care au apărut în ultimii ani la Academie 
şi la instituţiile Academiei. Inclusiv Postolache, Văcărel, lonete, 
N.N. Constantinescu, Nistor şi alţii. Am citit toate lucrările aces¬ 
tea. Nu discut aici opţiunea: reformă graduală sau terapie de şoc. 
Este o cuvântare ţinută în limba engleză pentru bancherii străini 
de Mugur Isărescu, în care arată că terapia de şoc în România 
nu se poate aplica, pentru că tocmai a fost aplicată prin efortul 
imens şi pe scurtă durată, 4-5 ani, la plata datoriei externe de 
11 miliarde de dolari. Mai terapie de şoc ca ceea ce aplicase 
Nicolae Ceauşescu poporului român nu exista. Prin urmare, eu 
nu merg pe teza că acel conflict a fost între reforma graduală şi 
terapia de şoc. Numai că, în momentul în care citeşti „Schiţa 44 în 
zona liberalizării preţurilor şi a convertibilităţii leului, lucrurile 
devin evidente, fără a fi eu economist... lente, foarte lente. 

PR: Stategia propunea, foarte corect, ca reforma să înceapă 
cu legea proprietăţii. Măsurile de reformă au fost accelerate prin 
raportul meu. 

AMS: Asta voiam să vă spun. Nu opţiunea era importantă, 
ci viteza de reacţie la reformă. „Schiţa 44 are şi grafice, şi am 
luat graficele şi am văzut că, cel puţin la convertibilitatea leului, 
lucrurile erau mutate în 1993. Am ajuns pe subiectul nostru. Să 
ne înţelegem: este publicat acest proiect, „Schiţa 44 , care arăta un 
ritm, iar dvs. lansaţi în programul politic din 28 iunie (1990) un 
alt ritm. 

a 

PR: In programul de reformă al Guvernului, timpul a fost 
comprimat, pentru că economia cu „fundul în două luntri 44 nu 
funcţiona. El trebuia să se desfăşoare din punct de vedere legis¬ 
lativ în 18 luni maximum, iar tot pachetul în 2 ani. 

AMS: în „Schiţă 44 se spunea: reformă graduală în ritm 
accelerat. 

PR: Cred că mai improtant este să relatez o poveste. Noi 
luăm hotărârea să liberalizăm, era o liberalizare vastă. Am cal- 

A 

culat în fel şi chip. In momentul în care am facut-o, academici¬ 
anul Postolache m-a susţinut. 

AMS: Eu vreau ca cititorul meu să înţeleagă că a fost o pro¬ 
blemă de ritm. 

PR: Sigur, a fost o problemă de ritm. Eu am fost conştient că, 
în fond, era o chestiune de logică simplă. Cu cât faci lucrurile 

mai repede, cu atât costurile sunt mai mici. Cu cât o lungeşti 
mai mult, suferinţele sunt mai mari. Filozofie simplă de politică 
adevărată, că politica aşa trebuie să judece, în termeni foarte 
simpli şi eficienţi. în momentul acela, Stolojan, luând legătura 
cu Bârlădeanu şi, se pare, şi cu Iliescu... 

AMS: Am informaţii că şi cu Văcăroiu, care era adjunct de 
ministru. 

PR: Cu Văcăroiu în orice caz. Şi Stolojan, deşi era mem¬ 
bru în guvernul meu, zice: „Domnilor, liberalizarea asta este o 
chestie dură, să nu ne dea peste cap... 44 , iar Iliescu spune atunci: 
„în această chestiune trebuie să ne bizuim pe expertiza lui 
Postolache 44 . Postolache era la spital, la Elias. 

AMS: Când se întâmpla asta? 

PR: La sfârşitul lui octombrie 90. Stolojan îi cere lui 
Postolache să-l primească la spital, spunându-i că este o chestie 
importană. Postolache a fost de acord. 

AMS: Ce avea Postolache? 

PR: Avea o problemă de sănătate, dacă nu mă înşel cu siste¬ 
mul circulator, presiunea arterială. Stolojan se duce şi îi spune: 
„Uitaţi ce pregăteşte primul ministru, o să ne dea peste cap, e o 
chestiune foarte dificilă../ 4 Aşa, în stil ocolit. Şi Postolache l-a 
întrebat: „Şi tu ce cauţi la mine? 44 „Domnule, trebuie oprit şi, 
dacă dvs. acceptaţi, domnul Iliescu o să fie de acord“. 

AMS: Avea acordul lui Iliescu? 

PR: Nu. Şi atunci Postolache îi spune: „Transmite-i domnu¬ 
lui Iliescu că ceea ce face domnul Roman este bine şi este ceea 
ce a anunţat 44 

AMS: Şi pentru care aţi primit votul Parlamentului. 

PR: întocmai. „Te rog să susţii 44 . 

AMS: Cine v-a relatat această întrevedere? 

PR: Academicianul Postolache. îmi pare rău că nu mi-a re¬ 
latat-o atunci, că probabil renunţam la Stolojan. 

AMS: V-a spus-o mai târziu. 

PR: Mi-a spus-o mult mai târziu. 

AMS: Aici apar două întrebări. Prima întrebare: Stolojan a 
acţionat de capul lui? 

PR: Acesta era nivelul lui de înţelegere. Era sincer. El trăise 
toată viaţa în sistemul în cadrele de gândire ceauşiste şi cred 
că era impregnat de ideea că „ce nu e dat, nu e fluierat 44 . Adică 
asumare minimă a răspunderii. 

AMS: Aici intervine a doua întrebare: credeţi că era în stare, 
în sistemul ăsta de gândire al lui, hai să zicem fricos, prudent, 
cum vreţi, să facă un astfel de gest, el, ministru, împotriva pri¬ 
mului ministru ai său? 

PR: Asta era nivelul lui de înţelegere. El după asta s-a oprit, 
n-a mai insistat. După ce Postolache i-a dat răspunsul, Stolojan 
s-a oprit. Dar a început să lucreze nişte variante. Şi, datorită 
acestor variante, în şedinţa de guvern în care am aprobat libe¬ 
ralizarea, a venit Iliescu. Din păcate... Nu mai ştiu exact, 27,28 
octombrie, 29, e uşor de identificat, a venit Iliescu şi atunci am 
făcut greşeala de a împărţi liberalizarea în două: 1 noiembrie 
şi 1 aprilie. Dl. Iliescu şi Stolojan au cerut ca partea a doua să 
fie peste un an, iar eu am spus: „Nu, cinci luni!“ Ulterior, aici 
e partea care vreau şi eu să fie consemnată undeva, când s-a 
făcut reforma FSN şi toată lumea a spus că reformiştii s-au rupt 
de comunişti, şi Stolojan era primul ministru al lui Iliescu, în 
bătălia care a urmat a început mistificarea că Stolojan şi-ar fi 
dat demisia din Guvernul Roman, cu un an în urmă, pentru că 
el voia o liberalizare mai rapidă, pe care ar fi blocat-o Roman. 
Era o mistificare. în realitate, Stolojan nu şi-a dat niciodată de¬ 
misia. în aprilie 1990, fără nicio legătură cu octombrie ’90, el a 
venit la mine şi mi-a spus: „Domnule prim-ministru, eu vreau 
să mă duc să mă pregătesc la Banca Mondială. Până când mă 
duc să mă pregătesc, vreau să lucrez la Agenţia de Privatizare, 
recent înfiinţată 41 . Eu am vorbit cu Severin şi am spus: „Hai să-l 
lăsăm 44 . Nicio demisie, e o minciună sfruntată de la A la Z. Asta 
este forţa minciunii totale: cu cât e mai gogonată, e mai credi¬ 
bilă. A rupt liberalizarea în două, când Iliescu venise la şedinţa 
de Guvern, Stolojan s-a pronunţat extrem de voalat împotriva 
liberalizării, se dusese la Postolache pentru a-1 convinge să mă 
oprească, n-a fost nicio demisie, nici atunci, nici ulterior, şi pre¬ 
sa spune că a demisonat din Guvern pentru că nu s-a făcut libe¬ 
ralizarea la timp şi complet! Una din marile diversiuni ordinare 
ale presei. Domnule, te rog frumos să consemnezi chestia asta. 

AMS: Obligatoriu. Dar remarcaţi că este a doua direcţie de 
atac, după cea naţionalistă. 

PR: Pentru că nu se poate, e strigător la cer. Acum, de cu¬ 
rând, am avut o discuţie cu totul amicală cu Iliescu: „Ioane, 
dacă tu mai susţii chestia asta cu liberalizarea, nu mai putem 
continua. Păi, cum spui tu de Stolojan că şi-a dat demisia, când 

el nu şi-a dat demisia niciodată şi a plecat în aprilie ’91. Păi 
aprilie ’91 are legătură cu octombrie ’90? „Aoleo, ai dreptate, 
nu m-am gândit“. 

AMS: Când s-a dus el la spital la Postolache? 

PR: La sfârşitul lui ’90. 

AMS: Iar cererea de plecare la Banca Mondială a fost în 
aprilie ’91. în ce calitate s-a dus el cu problema liberalizării? 

PR: Ministru de Finanţe. în aprilie a fost aşa, o chestie: 
„Domnu’ prim-ministru, vă rog frumos...“ O cerere cu caracter 
personal. De altfel, nu numai Stolojan dorea să iasă din Guvern, 
ci şi Anton Vătăşescu şi Bogdan Baltazar. Unul dorea să plece 
în diplomaţie, celălalt la BERD, bancă ce fusese recent înfiin¬ 
ţată cu sediul la Londra. Aşa s-a şi întâmplat. Anton Vătăşescu 
a plecat ambasador la Paris, iar Bogdan Baltazar, cu recoman¬ 
darea mea către Jacques Attali, pe atunci proaspăt numit preşe¬ 
dinte al BERD, la Londra. în timp istoric, am realizat că cei trei 
cunoşteau mai bine sistemul şi înţelegeau că Guvernul nu va 
rezista la multiplele presiuni la care era supus. 

AMS: Am înţeles. 

a 

PR: Intre realizările cele mai importante în planul reformei 
concrete, se poate vorbi, se pune întrebarea: ce au fost totuşi 
realizări? Sigur, partea legislativă, partea cu legea privatizării, 
completă, serioasă, bine apreciată, serioasă. Am bătut palma cu 
FMI. 

AMS: E, aici e un subiect pe care vreau să-l discutăm puţin. 
Să-mi daţi voie să mă uit pe notiţe. A fost mai întâi Andriessen. 

PR: A fost şi Camdessus, directorul general al FMI, în ianu¬ 
arie ’91. 

AMS: Spune aşa: discutăm 1990, ministrul Finanţelor, gu¬ 
vernatorul BNR şi Văcăroiu cereau ca în negocierile cu FMI, 
BM şi G24 să nu mai solicităm credite, că nu aveam nevoie de 
credite. Vă aduceţi aminte de această situaţie? 

PR: Nu-mi aduc aminte deloc şi oricum n-aş fi fost de acord 
cu aşa ceva. Dar noi nu am început negocierile cu FMI, atunci 
erau aşa doar nişte tatonări. 

AMS: Păi de ce scrie profesorul N.N. Constantinescu (de la 
Academia Română , n.a.) în cartea sa că programul economic 
prezentat în 28 iunie era proiectul FMI? 

PR: Este o minciună totală. Dar să nu uităm cine era 
N.N. Constantinescu. A fost un economist profund marxist. El 

nu iubea decât economia de tip socialist. Asta a fost, în modul 
cel mai sincer. Era un economist pe economie socialistă, pro¬ 
prietate de stat în proporţie de 90% dacă se poate, instrumen¬ 
te de stat, metode administrative. Era şi foarte bun prieten cu 
Bârlădeanu. Făcea multe la sugestia lui Bârlădeanu. 

AMS: Confirmaţi că aţi fost chemat la Academia Română 
la o întâlnire cu Bârlădeanu şi N.N. Constantinescu în biroul 
Secţiei de ştiinţe economice? 

PR: Confirm, dar era în legătură cu liberalizarea preţu¬ 
rilor, când au spus ferm că sunt împotrivă. E adevărat că nu 
erau numai ei acolo, erau şi Postolache şi alţii. Problema era că 
N.N. Constantinescu a ieşit cu un atac violent, care era, de fapt, 
atacul lui Bârlădeanu. Aici era o confuzie în capul meu, pentru 
că în Parlament anumite legi treceau, dar în acelaşi timp eram 
atacat din aceeaşi zonă. 

AMS: Dar nu uitaţi că era o chestiune de ritm. Nu legea, ci 
ritmul îi deranja. 

PR: Da, observaţia e bună! Este o explicaţie. Ei însă voiau 
o perestroika în care, pe ici pe colo, să mai apară proprietate 
privată de piaţă, dar în esenţă să rămână totul în mâna statului. 
Asta era gândirea lor: „Dacă ar fi fost bine gestionată, nu vo¬ 
luntarist ca Ceauşescu, economia noastră face minuni, e foarte 
bună“. Deci nu privatizare, nu economie de piaţă. 

AMS: Economia noastră socialistă, la asta vă referiţi? 

PR: Economia de tip socialist. Şi atunci în modul cel 
mai aberant cu putinţă, cineva i-a sugerat, pentru că N.N. 
Constantinescu nu era un om necinstit, a zis că este un program 
făcut de FMI. O chestie absurdă. 

AMS: Afirmaţiile economiştilor spun aşa: planul 
Balczerovicz din Polonia era un plan FMI, pe care acesta l-a în¬ 
deplinit punct cu punct. La noi, memorandumul nostru cu FMI 
a fost, la insistenţele noastre, o confirmare FMI a programului 
românesc de reformă. 

PR: Exact. 

AMS: Care era diferenţa? 

PR: O mare diferenţă, pentru că noi am făcut programul cu 
forţele noastre şi pe urmă, când am început să discut cu FMI-ul, 
septembrie-octombrie încolo, iar apoi a venit Camdessus în 
România, în ianuarie ’91. 

AMS: Şi ce a zis Camdessus? 

PR: Bravo! Am avut o discuţie particulară cu el şi mi-a spus: 
Bravo! 

AMS: A existat o rezistenţă din partea FMI, adică a ve¬ 
nit FMI şi a spus: Programul dumneavoastră este o aventură, 
greşiţi? 

PR: Nimic, absolut nimic. 

AMS: Uite, domnule, noi, FMI, am venit cu un proiect şi 
Guvernul român l-a refuzat. 

PR: Nu. N-a existat aşa ceva. Nu uitaţi că noi nu eram văzuţi 
foarte bine în momentul ăla, nu eram în programul PHARE, 
Polonia-Ungaria. Nu eram în zona respectivă. Ei, văzând pro¬ 
gramul Guvernului meu, au spus: „Noi îl susţinem**. Şi vine în 
ianuarie ’91 şeful FMI la Bucureşti. Nu prea se întâmplă lucru¬ 
rile astea de prea multe ori. Am oferit o cină şi la masă mi-a 
spus: „Petre, eu te susţin. Tu eşti şeful unui partid de stânga, dar 
ceea ce faceţi voi este foarte bine**. După aia, în aprilie 1991, a 
existat memorandumul pe care îl aprobă FMI-ul. 

AMS: Aveţi în decembrie ’90 o problemă: în cerc restrâns 
începe dialogul asupra procesului comunismului. Presiunile ve¬ 
neau prin presă, de la Opoziţie. Se întâmplă următorul lucru: 
aţi avut o discuţie în cerc restrâns, în care s-a discutat acest su¬ 
biect. Ce se întâmplase? în iulie i-aţi cerut profesorului Ionete 
să întocmească la INCE un studiu asupra subminării economiei 
româneşti sub Ceauşescu şi stadiul în decembrie 1989. 

PR: Iulie, aveţi dreptate. Raport asupra sabotării economiei 
naţionale. 

AMS: El a fost gata în decembrie ’90, dar s-a suprapus cu 
acel subiect politic apărut prin acţiunea Opoziţiei. 

PR: Dar acel raport era cel mai bun proces al comunismului. 

AMS: Fără îndoială, numai că acel raport, suprapunându-se 
cu iniţiativa politică de a face procesul comunismului, datorită 
conjuncturii politice de atunci, acest lucru nu a convenit, motiv 
pentru care raportul Ionete nu s-a mai publicat. Abia în 1993 l-a 
publicat autorul. 

PR: Aşa este. Un detaliu semnificativ. La publicarea cărţii 
în 1993, apare Hotărârea de Guvern prin care se decide reali¬ 
zarea raportului şi componenţa Comisiei de elaborare, dar nu 
apare numele meu ca prim-ministru. Acest tip de „ştergere** 
a realităţii apare şi în cazul documentelor MAE din perioada 
1993-1996. Spre exemplu, în documente oficiale de după 1991 

nu mai apare demersul meu către Manfred Wormer, secretarul 
general al NATO, din data de 24 iulie 1990, iar numele primului 
ministru din perioada ’90-’91 nu era menţionat. 

AMS: A avut loc această întâlnire la Cotroceni pe subiectul 
procesul comunismului, numai că nu-mi dau seama dacă îna¬ 
inte sau după ea, dvs. aţi făcut o mişcare neaşteptată: ministrul 
de Justiţie, Victor Babiuc, anunţă oficial că dă drumul acestui 
proces. 

PR: A fost premergător. Pe 15 noiembrie 1990 eu l-am che¬ 
mat şi i-am cerut lui Babiuc, în calitate de ministru al Justiţiei, 
şi a făcut declaraţia (respectivă) în numele Guvernului şi anu¬ 
me că noi cerem în mod ferm ca toată documentaţia Securităţii 
să treacă sub controlul Parlamentului. Este momentul în care 
Măgureanu îl convinge pe Iliescu că nu e bine. Iliescu iniţial 
nu părea a fi împotrivă. Se dorea blocarea accesului la dosarele 
Securităţii. 

AMS: Fac un mic rezumat. Să o luăm puţin la rând: domnu¬ 
le Roman, dvs. iniţiaţi o comisie pentru cercetarea represiunii 
de la Timişoara, sunt luate actele oficiale, registrele, documen¬ 
tele unităţilor militare din zona Timiş şi aduse la Bucureşti, 
unde le văd civilii din comisie. Doi: dvs iniţiaţi o comisie 
specială pentru găsirea conturilor lui Nicolae Ceauşescu. Trei: 
dvs. iniţiaţi prin ministrul de Justiţie procesul comunismului. 
Astea sunt trei atitudini politice consemnate de istorie. Vă 
întreb acum: chiar nu credeţi că furia, ura care s-a declanşat 
împotriva dvs. şi toată povestea cu tata, cu Valter Roman, 
Neulander, evreu, KGB, toată povestea asta are legătură cu 
cele trei atitudini politice? 

PR: Ba da. Ei au căutat să mă blocheze. N-am cum să nu 
pun cap la cap lucrurile astea. Ele se faceau chiar la SRI. Nu 
neapărat în Ministerul de Interne, dar probabil că şi în Armată 
s-a lucrat la treaba asta. Cert este că ei aveau bine pus la punct 
sistemul de denigrare, ştiau ce înseamnă denigrarea. Şi-atuncea 
ei spuneau: asupra unei persoane, dacă este iubit şi are imagine, 
îl atacăm din jur. îl discredităm, spunând că ta-su a fost kaghe- 
bist, apoi că e corupt. N-a ieşit Băcanu cu „Petre Bişniţarul"? 

AMS: Şi cu Airbus- ul. 

PR: Deci, atacul la taică-miu şi intimidarea familiei. Ei ştiau 
că Oana este la vârsta cea mai critică, şi Oana mergea la şcoală 
şi pe drum o înjurau, o scuipau. Ajungea la şcoală, era dată afară 

din clasă. Ea era fiica primului ministru democrat şi directoarea 
şcolii, care era nepoata lui Bodnăraş, nu lua nicio măsură şi o 
dădea afară din clasă oră de oră. 

AMS: Avea vreo legătură cu doamna Bodnăraş asta, care a 
avut scandalul cu crima din şcoală? 

PR: Ea e, este una şi aceeaşi persoană. 

AMS: Hai daţi-o dracului de treabă! Incredibil! Acum să vă 
spun o chestie: în anul 2003, când am fost numit de Răzvan 
Theodorescu director la Teatrul Naţional, între membri per¬ 
sonalului administrativ mai erau oameni care vorbeau stricat 
româneşte, fiind rămaşi acolo de pe vremea lui Stalin. Sigur, 
poate exagerez, că teatrul are vreo 35 de ani de existenţă în clă¬ 
direa asta. Dar erau rămaşi neatinşi de pe vremea sovieticilor. 
Vorbeau o ruso-română care arăta clar că nu au dorit să înveţe 
româna, pentru că se considerau într-o ţară străină. 

PR: Bine, a mai fost un element care a contat. La expune¬ 
rea clară, concisă, a lui Caraman, directorul CIE, de care v-am 
vorbit eu, am cerut sovieticilor să-şi retragă comandourile. Era 
vorba de cca 25-30 de mii de oameni. 

AMS: Octombrie 1990. Uitasem: şi ăsta este un argument, 
al patrulea. 

PR: S-au retras ca urmare a faptului că Gorbaciov schimba¬ 
se strategia şi spusese că URSS nu mai este jandarm în această 
zonă. Sigur că asta n-a convenit. 

AMS: Am avut acum câteva zile primul examen la şcoala 
doctorală, unde am discutat cu domnul profesor Scurtu o oră şi 
jumătate. Eu am tot respectul pentru opera sa, dar nu reuşeşte 
să vadă deloc importanţa intervenţiei sovietice în România, şi 
înainte şi după ianuarie 1990. Uite, primesc corespondenţă din 
Europa de la mai mulţi foşti membri ai PNŢ, care îmi relatează 
despre numeroasele întâlniri ale conducerii PNŢ cu sovieticii. 
Apoi este şi o scenă comică: în ziua de 8 ianuarie 1990, când 
se duce delegaţia PNŢ la Tribunal sector 1 să înscrie, partidul, 
singura televiziune prezentă care îi şi filmează este Televiziunea 
Moscova. 

PR {amuzat): Serios? 

AMS: Da, mi-a scris negru pe alb Victor Negară, unui dintre 
liderii grupului „Mansarda". Nu vă mai spun că a doua zi după 
ce s-au înfiinţat ei, pe 23 decembrie, sub titulatura de PNCŢ, au 
primit o delegaţie a Ambasadei URSS, în frunte cu Popov. După 

care, în frunte cu Coposu s-au deplasat la ambasadă şi au dus 
tratative. Asta în timp ce îl acuzau pe Iliescu că a umblat pe la 
ambasadă. N-avea nevoie. Revenind acum, vă pot spune că toa¬ 
te lucrurile astea pe care le-aţi făcut şi care ţin de istoria reală... 
Eu nu caut să fac din dvs. un erou, vreau să restabilesc adevărul, 
dar toate lucrurile astea au contat şi, pe măsură ce trece timpul, 
chiar prin scormonirea neprofesionistă a unor oameni, care au 
şi interese personale, comerciale, apoi cei de prin televiziuni. 
Marian Oprea, Mădălin Ionescu (Naţional TV), eu îi admir, iată 
că începe să se afle tot mai mult despre implicarea sovietică, 
inclusiv în mineriadă. Talpeş, am văzut nişte emisiuni, a dat de 
înţeles destul de transparent că sovieticii au fost implicaţi în 
cursul evenimentelor din România. 

PR: Aici avem un argument în plus, povestirea lui Valeriu 
Muravschi, primul ministru de la Chişinău în septembrie 1991, 
care căuta să mă găsească la telefon ca să mă anunţe de imi¬ 
nenta răsturnare a mea şi nu i se făcea legătura. El a auzit la 
Radio Moscova , cu trei zile înainte, că guvernul Petre Roman 
este contestat şi va fi probabil înlocuit. 

AMS: Mă uitam aseară la OTV, la o emisiune cu Ştefan 
Andrei, pornit împotriva lui Iliescu, erau şi exagerări acolo, dar 
spunea că la nivelul conducerii CC a fost prezentată o listă cu 
agenţii sovietici din România pentru a-i convinge că ceea ce se 
întâmplă la Timişoara este acţiunea URSS. Erau acolo Vasile 
Ionel, Militam... 

A 

PR: In niciun caz Ion Iliescu. 

AMS: Ştefan Andrei spune că era şi Ion Iliescu. 

PR: Asta era modalitatea Iui Ceauşescu de a-şi acuza 
adversarii. 

AMS: Nu vă contrazic, aşa făcea. 

PR: Eu ştiu ce mi-a spus Caraman, din datele de bază, nu din 
minciuni: oamenii lor sunt Măgureanu, Pancea, care din păcate 
a fost numit secretar al CSAT, ai văzut documentul, Militam 
şi Vasile Ionel. Ăştia erau oamenii pe care mi i-a menţionat 
Caraman. 

AMS: Şi n-aveţi nici un tremolo când vă gândiţi că cineva 
i-a pus pe oamenii ăştia, unul secretar al Consiliului Suprem de 
Apărare, altul şeful MStM şi apoi consilieml preşedintelui? 

PR: Mă rog, asta este! Şi din Armată mai erau pe listă. Mai 
erau Eftimescu, Logofâtu... 



AMS: Ăla, pe care cineva l-a pus şefia Securitate. Mai erau 
Nicolescu, Pletos, Cheler.... 

PR: Cheler era, Dumnezeule, era chiar pe faţă. Trebuie să 
spun, pentru a fi corect, că am avut o foarte bună relaţie de co¬ 
laborare cu Vasile Ionel şi una foarte proastă cu Marin Pancea. 

AMS: Am avut un interviu mai lung cu dl Virgil Măgureanu. 
L-am întrebat: „Domnule, ce-ai căutat în URSS la şeful KGB-ului 
fără să anunţi în ţară? 441 

PR: S-a dus la Kruicikov în octombrie ’90. 

AMS: Dânsul a ripostat: „Cum? A fost o şedinţă în care am 
anunţat de faţă cu Petre Roman, cu Iliescu, că mă duc acolo!“. 

PR: Este o minciună. 

AMS: Povestiţi-mi scena. 

PR: Eu am aflat de acest lucru de la Caraman, care mi-a 
spus: „Cum pleacă Măgureanu la Moscova, domnule prim-mi- 
nistru? Cum se poate aşa ceva? 44 Asta era în octombrie ’90. 

a 

AMS: încercaţi să reconstituiţi: înainte sau după ce i-aţi dat 
afară pe sovietici? 

PR: După! Aşa am în memorie. 

AMS: {izbucneşte în râs): Ia gândiţi-vă! 

PR: Da, legătura e bună de făcut. Dar cert este că eu îi spun 
lui Iliescu, Iliescu îl cheamă pe Măgureanu, eram în trei, şi aco¬ 
lo, zâmbind cu gura până la urechi, ca să pareze... 

AMS: Eraţi numai dvs., Iliescu şi Măgureanu? 

PR: Da. Iliescu mi-a spus: „Petre, hai încoace să vedem 
ce e cu chestia asta 44 Şi acolo Iliescu, uitându-se foarte pieziş, 
Măgureanu zice: „Domnule, a fost o întâlnire excepţională 
cu Kruicikov, e foarte bine, vom avea sprijin 44 . Iar eu îi spun: 
„Totuşi, dar nu trebuia... nu ştiu cum îi ziceam eu..., Virgile, 
noi nu trebuie să ştim lucrurile astea? Poate că nu era potrivit 
momentul 44 . „Nu, domnule, e bine, vă spun eu că e bine 44 . 

AMS: Deci nu ştia nici Iliescu. 

PR: Mie mi-a făcut impresia, categoric, că nu ştia. Credeţi-mă, 
mi se pare că este o minciună sfruntată, că el ne-ar fi spus nouă. 
Când a spus-o, în ce împrejurare? 


1 Pasaj care nu a fost consemnat în volumul de interviuri cu Virgil 
Măgureanu, la cererea acestuia. 

AMS: într-o şedinţă. 

PR: Care şedinţă, că în perioada aceea noi nu făceam nicio 
şedinţă împreună, în trei? Niciodată. 

AMS: Nu putea fi decât o şedinţă la Cotroceni. Dar nu v-a 
dat nişte date concrete despre ce a discutat acolo? 

PR: Nici o dată concretă, nimic. 

AMS: Păi vă spun eu: A prezentat lui Kruicikov faptul că 
în România a fost desfiinţată unitatea anti KGB. E o chestie 
interesantă, pentru că unul din ofiţerii de la Nicolicioiu, fosta 
UM 110, mi-a povestit. L-am întrebat: povesteşte şi mie de-a fir a 
păr, aşa, ce-ai făcut dumneata, pe zile şi ore, în decembrie 1989. 
Nu ce-ai auzit că a venit, că s-a întâmplat. Ce-ai făcut dumnea¬ 
ta? Era povestea ştiută de la amiralul Dinu, că au venit, au spart 
un zid în care erau dosarele lui Iliescu. Se pare că nu e cam aşa. 
Au zidit dosarele şi le-au înecat în apă până s-au topit. Era vorba 
de dosarele unităţii, nu ale lui Iliescu. L-am întrebat: ce-ai făcut 
dom’ne în zilele alea? La un moment dat, au primit ordinul de a 
reface reţele de colaboratori şi de a le pune Ia dispoziţie condu¬ 
cerii cu nume în clar. Lucrul pe care au refuzat să-l facă. 

PR: E clar că asta a vrut să facă Măgureanu. De-asta am şi 
scris că SRI este neo-Securitatea. Pentru mine lucrurile astea 
sunt evidente. Iar chestia din septembrie ’91 a fost opera co¬ 
mandată din SRI. 

AMS: Haideţi să trecem la problema convertibilităţii leului. 
Era programată pentru 27 septembrie ’91. 

PR: A fost o decizie luată în şedinţă de Guvern, nu mai ştiu, 
să zic 10 sau 12 septembrie. In parametrii ei, fiecare pas ce în¬ 
semna, cu variante. 

AMS: Nu se potrivea cu ce scria în „Schiţa** Postolache. 

PR: Nu, nicio legătură. Deja era depăşită. 

AMS: Ce voiaţi să faceţi dvs în septembrie *91, este prevă¬ 
zut în „Schiţă** până după ’92. 

PR: Da, dar noi am obţinut acordul tuturor instituţiilor inter¬ 
naţionale, FMI, BM, Clubul de la Paris, Banca Reglementărilor 
Europene, BIS (Bank of International Settlements). Sigur că 
impulsionate de FMI, cu o susţinere de 1,2 miliarde dolari, su¬ 
ficientă. Ca să susţină cursul, care trebuia să se fixeze undeva 
între 140 şi 180,187 lei pe dolar. 

AMS: Comentaţi dacă există o legătură între această decizie 
şi mineriadă. 

PR: Da, sigur, nu se poate să nu faci legătura. Nu se poate 
ca, fiind programată convertibilitatea pe 27 septembrie, mine- 
riada să fie declanşată, fără nici o justificare, pe 23. Poţi să crezi 
în coincidenţe, dar nu chiar în halul ăsta. 

AMS: Cum au decurs negocierile? 

PR: Eu la asta nu mai am de spus nimic. Dacă se citeşte 
numai raportul parlamentar, pe care nu poţi să-l bănuieşti că 
era un raport favorabil lui Roman. într-un cuvânt, conflictul era 
stins, chemarea la grevă anulată şi chestia instigată absolut fără 
niciun motiv, fără justificare socială. 

AMS: Raporturile cu Iliescu în această perioadă. Dvs. la un 
moment dat spuneţi: „Dacă e nevoie, eu mă retrag". 

PR: Eu mă retrag şi rezultă clar şi de ce: pentru că era o stare 
permanentă de tensiune şi mă trezeam cu Bârlădeanu, Marţian, 
şi cu dosarele despre care spune Marian Enache că circulau de 
zor de la SRI la presă împotriva lui Roman. Trebuie să recunosc 
că Iliescu nu a acţionat împotriva Guvernului. Asta e realitatea. 
Momentul efectiv de dezacord este momentul puciului. Atunci 
a fost clar, 19-20 august 1991, atunci a fost clar că noi avem 
poziţii diferite. 

AMS: A avut o reacţie Iliescu la subiectul ăsta? 

PR: A avut o reacţie împotriva declaraţiei Guvernului, spu¬ 
nând că este aventuroasă, iresponsabilă. 

AMS: Mă refer între dvs. 

PR: Pe loc acolo, nu eram numai eu de faţă, la Cotroceni, 
era şi Năstase, care făcuse pe el. Năstase a vrut să-şi retragă 
semnătura. 

AMS: Era ministru de Externe. 

PR: Deci, Năstase a vrut să-şi retragă semnătura. O chestie 
absolut oportunistă. 

AMS: Cariera lui politică a început la propunerea lui Dan 
Iosif. 

PR: Lui Dan Iosif i-a plăcut cum se descurcase cu ziariştii 
veniţi pentru alegerile din 20 mai şi el era cu presa din partea 
FSN-ului. 

AMS: Şi aţi simţit atunci răceala lui Iliescu. 

PR: Atunci, în momentul ăla, e clar că ceva nu i-a plăcut, 
după care el, când a eşuat puciul, el şi-a revenit şi şi-a dat 
seama că noi am avut curaj, dar am făcut bine. Numai că, în 

momentul când s-a declanşat treaba cu minerii, atunci a fost 
foarte ezitant în discuţiile din culise. Măgureanu, împreună cu 
Boda, care erau clar în favoarea dărâmării lui Roman. Apare în 
stenograma acelei şedinţe de la CS AT. Era o şedinţă sui-generis 
a CSAT. Atunci am constatat că Iliescu era oscilant. Se gândea 
că, poate, sacrificarea lui Roman e un lucru bun. Un alt episod 
interesant: în dimneaţa în care era prevăzută plecarea oficială la 
Viena, o miercuri, Ion Iliescu m-a sunat să-mi spună să plecăm, 
eu şi soţia, în vizita oficială anunţată, avionul fiind pregătit. „Mă 
descurc eu cu minerii 1 * au fost cuvintele lui. Am refuzat, spu¬ 
nând că nu înţeleg să nu fiu la datorie. 

AMS: Voican spune că v-aţi retras într-o vilă... 

PR: Da, vila K2. Acolo era mai multă lume. 

AMS: Ce făceaţi acolo? 

PR: Eram în aşteptare, încercând să vedem ce avem de fă¬ 
cut, eram într-un spaţiu bine protejat. Eram eu, era Voican, erau 
Aurel Stoica, Dijmărescu. Cred că era în 26, 27 septembrie, 
două zile am stat acolo. 

AMS: Vă uitaţi la televizor şi vedeaţi ce se întâmplă? 

PR: Aveam tot timpul contact pe TO. Atunci am avut şi con¬ 
vorbiri internaţionale, încercând să discutăm cu prietenii noştri 
din Occident, să le explicăm despre ce este vorba. în primul 
rând, discutam cu presa. Mă căutau şi ni se dădea legătura prin 
T.O. Am vorbit şi eu, a vorbit şi Severin, cred că a vorbit şi 
Dijmărescu. Era aşa o chestie un pic ubuesque, pentru că în casa 
aia exista un adăpost antiatomic. Unul veritabil, cu un corp de 
comandă. 

AMS: Vă întreb acum: 1991-2006, iată 15 ani au trecut. 
Consideraţi că a avut trăsăturile unei lovituri de stat? 

PR: A fost în orice caz o încercare. Din moment ce ei au 
dorit răsturnarea Puterii, că până la urmă au vrut să-l dărâme şi 
pe Iliescu. Putea fi asimilat loviturii de stat, dar eu am preferat 
s-o numesc lovitură de forţă. 

AMS: Dar ştiţi cum arată definiţia americană a loviturii de 
stat? 

PR: Nu. 

AMS: Răsturnarea guvernului printr-o acţiune de forţă 
ilegală. 

PR: E clar că este o lovitură de forţă. 

AMS: Dar de ce n-ar fi o lovitură de stat? 

PR: Guvernul american înseamnă Parlamentul şi adminis¬ 
traţia împreună. 

AMS: De ce nu sunteţi convins? 

PR: Pentru că Iliescu şi Parlamentul au rămas în picioare. 
Mai mult decât atât, Parlamentul, sub presiunea străzii, a votat 
că Guvernul e demis. Din păcate, a fost o lovitură pe la spate şi 
de aceea prefer să-i spun o lovitură de forţă. Din moment ce ei 
votează în Senat că Petre Roman e demis, avem de-a face cu... 

AMS: Dar semantic, aşa, în general, credeţi că există o lo¬ 
vitură fără forţă? 

PR: Există şi lovituri de catifea. 

AMS: In literatura istorică. 

PR: De fapt, în perioada respectivă eu am caracterizat-o ast¬ 
fel - „puci comunist“, şi chiar şi Iliescu la început, pe urmă nu 
i-a mai plăcut. 

AMS: Aţi citit Curzio Malaparte, „Tehnica loviturii de stat“? 
Aţi văzut că este un capitol acolo care se numeşte lovitură de 
stat parlamentară? 

PR: Dar să ştiţi că puci comunist e bine. De ce nu lovitură de 
stat? Din cauză că forţele din stat care voiau să dea lovitura, un 
om, Măgureanu, erau prea puţin, ca să zic aşa. 

AMS: Bine, dar au folosit o masă de manevră şi ştiţi că de¬ 
finiţia corectă a loviturii de stat este lovitură dată din interiorul 
puterii de stat. 

PR: Da, dar iniţial nu au participat, nici Parlamentul, nici 
preşedintele statului. 

AMS: Dar spuneaţi SRJ-ul. Nu era instituţie a statului? 

PR: în orice caz, fără ştirea lui Iliescu, fără să-l informeze 
pe Iliescu. 

AMS: Credeţi? 

PR: Sigur. Vreau să fac o precizare: suntem în primăvara 
lui 2006. Nu doresc în niciun fel să spun altceva decât am trăit 
atunci. Desigur, acum avem multe informaţii în plus. 

AMS: Eu nu-i fac procese de intenţie lui Iliescu. 

PR: în prima noapte, când a fost momentul de mare cumpă¬ 
nă, am stat împreună cu el, moment de moment. Ar fi trebuit să 
se întâmple ceva. Nu s-a ascuns niciun moment. 

AMS: Vă dau dreptate. Vreau să mă înţelegeţi că nu ţin nea¬ 
părat, dar vreau să mă lămuresc. 

PR: Nu am elemente. Am stat cu el o noapte întreagă, nu s-a 
ascuns niciodată. 

AMS: Voiam să-mi explic un lucru: de regulă la noi, neexis¬ 
tând cultura politică - nu le-am ştiut nici eu, să ne înţelegem, am 
pus mâna şi am citit -, se produce o defazare a evenimentului 
istoric. Se spune. Lovitură de stat în decembrie, dar n-a fost 
în decembrie, a fost în ianuarie cu transformarea FSN-ului în 
partid. Subliniez: potrivit definiţiilor unanim recunoscute în en¬ 
ciclopedii. Dar să spunem că definiţiile nu acoperă întotdeauna 
realitatea. Eu vă întreb: mişcarea propriu-zisă a minerilor, ata¬ 
carea Guvernului şi tot ce s-a întâmplat, este o lovitură de forţă, 
cum ziceţi dvs., dar demiterea Guvernului de către Parlament, 
care se încadrează în definiţiile lui Malaparte, aşa ar trebui ca¬ 
talogată? Prin urmare, există la noi această defazare: acţiunea 
minerilor, fiind violentă, a creat impresia de lovitură de stat, dar 
ea s-a dat în realitate alături, în Parlament. Am găsit confuzia 
asta şi la oameni cu pregătire. 

PR: Cert este că s-a produs înlăturarea ilegală, neconstituţi¬ 
onală a unui guvern ales democratic. 

AMS: Păi asta este definiţia loviturii de stat! 

PR: Este interesant că în raportul parlamentar se fac referiri 
la lucrul ăsta. 

AMS: Nu întâmplător! 

PR: Raportul parlamentar este complet, nu trebuie altceva şi 
nu vreau să mai adaug ceva de la mine. 

AMS: V-am înţeles. II iau şi-l analizez (înregistrarea se în¬ 
trerupe pentru dejun). 

Se reia interviul după aproximativ o oră. 

PR: Semnificativ a fost faptul că în 1991, până în octombrie, 
subvenţia în industrie a scăzut la jumătate. Celor de la FMI li s-a 
părut lucrul ăsta extraordinar. 

AMS: Dar funcţiona industria? 

PR: Funcţiona cu o producţie cam de patru ori mai mult 
decât azi. Atenţie! Unde s-a redus subvenţia! S-a redus acolo 
unde era un dezastru: industria mineritului, industria chimică, 
petrochimică... 

AMS: Dar nu intră şi astea în partea de cauzalitate a răstur¬ 
nării dvs.? 

PR: Dar acesta era drumul bun. 

AMS: Avem o parte care a încercat să introducă reforma şi 
o parte care s-a opus. 

PR: Asta în condiţiile în care Camdessus, care era un om de 
stânga, mi-a spus: „Păi dumneata ai menţinut nişte parametri 
de protecţie socială excepţionali. Păi, dacă dumneata acum... 
vorbeam la telefon foarte des şi discutam pe tema cu conver¬ 
tibilitatea, ca să-mi spună: noi te susţinem dumneata ai în 
România pensia medie 75% din salariul mediu, ce vrei mai 
mult? Ce protecţie socială vrei tu mai mult de atât? Ai nişte 
indicatori de protecţie socială foarte buni. Ai introdus salariul 
minim...“Adică, el spunea: eşti în regulă! 

AMS: Nu acelaşi lucru spuneau ceilalţi. Eu vă dau dreptate, 
pentru faptul că în momentul în care te uiţi pe indicatori, lucru¬ 
rile arată aşa cum le prezentaţi dvs. 

PR: Şi mai este ceva: Măgureanu, deja în august-sep- 
tembrie, începea să vorbească public despre dezastrul vieţii 
din România, ceea ce era o minciună totală. îmi spunea mie: 
„Domnule prim-ministru... - îmi spunea cu un zâmbet dispreţu¬ 
itor: „Domnule prim-ministru, măcar nişte paste făinoase, dom¬ 
ne, mai daţi-le la oameni“ Când în 1991 se trăia mult mai bine 
decât azi şi, desigur, mai bine decât în 1989. 

AMS: Aici vreau eu să sublinez un aspect: în momentul în 
care m-am uitat pe datele statistice ... Repet, nu avem referinţe, 
altele decât institutele Academiei Române; sigur, eu nu mă pri¬ 
cep la economie, dar nu se pricepe nici cititorul meu şi atunci eu 
trebuie să găsesc acea modalitate de a explica pe înţelesul lui. 
în momentul când mă uit pe statisticile astea, lucrurile rezultă 
aşa cum spuneţi dvs., cu protecţia socială şi celelalte. Dar, cum 
vă explicaţi această reacţie a populaţiei şi această imagine că 
populaţia trăieşte foarte prost. 

PR: Eu le explic printr-o propagandă şi o dezinformare bine 
puse la punct. Cum mai pleacă minerii din Valea Jiului după ce 
declară că ordinul de grevă a fost anulat? Explicaţi-mi asta. Asta 
vreau să-mi explice mie cineva. Deci, ordinul de grevă a fost 
anulat şi ei fac mitingul şi pleacă. Cum? De ce? Legea privati¬ 
zării este promulgată în 15 august 1991 de Iliescu. 

AMS: Revin la argumentul anterior: reducerea subvenţiei în 
minerit la jumătate nu este o cauză? 

PR: Nu, pentru că minerii o duceau încă foarte bine în mo¬ 
mentul acela. 

AMS: Producţie n-aveau, domnule prim-ministru. 

PR: Aveau o producţie acceptabilă, acceptabilă, crescuse 
preţul ca urmare a liberalizării parţiale. 

AMS: Asta compensa cumva pierderea subvenţiei. Bine, eu 
încerc să caut tot felul de răspunsuri. 

PR: Oricum, se ştia că vor urma reduceri masive de locuri 
de muncă. Dar eu promisesem programe alternative credibile. 
Numai Băsescu, obtuz, fără gândire, iartă-mă că mă exprim în 
felul ăsta... Eu i-am dat o idee atunci lui Băsescu... 

AMS: Era la Transporturi. 

PR: Eu nu mai eram prim-ministru, era în ’92. El era foarte 
pe mână cu Stolojan, şi i-am spus lui Băsescu: „Bine, acum să 
porniţi programul de autostrăzi.“ Era vorba de un program de 
400 km de autostrăzi cu parteneri italieni, care avea deja o fi¬ 
nanţare de 3 miliarde de dolari în septembrie 1991. 

AMS: Asta însemna locuri de muncă. 

PR: Şi el zice: „Domnu prim-ministru, ştiţi, programul de 
autostrăzi nu înseamnă prea multe locuri de muncă, că se face cu 
maşini. Zic: „Depinde. Hai să facem să împlinim un vis al nos¬ 
tru, să legăm Regatul de Ardeal printr-un tunel, de la Comarnic 
la Timiş. Sunt 30 de kilometri, nici atât, 20 şi ceva. Dar în con¬ 
diţii bune de muncă‘\ „Domnule, dar dvs. sunteţi... cum a zis el? 
... sunteţi un visător 44 . Cum mă, din moment ce îi scot de undeva 
şi le dau de muncă, ce crezi că a făcut Occidentul decât asta? 
Ce a făcut Roosevelt în marea criză, nu asta a făcut? Şi facem 
şi un lucru bun, legăm Regatul de Transilvania printr-un tunel, 
nu-1 mai atacă nimeni, nici bomba atomică, Doamne fereşte. Ce 
erau 30 de kilometri de tunel? Am făcut şi socoteala, erau cât 
sapă minerii ăştia într-un an de zile în minele astea nenorocite. 
N-a priceput nimic. „Mă, dăi drumul la studiul ăsta, vreau să 
ştiu cât ne costă 44 . N-am mai urmărit, că am plecat. Dar nu era 
o treabă bună? 

AMS: Ba da. 

PR: în noiembrie 1997, Traian Băsescu susţinea în conti¬ 
nuare că nu avem nevoie de autostrăzi. O lipsă de viziune care 
ne-a costat şi ne costă enorm. 

AMS: Este, într-adevăr, de neînţeles! 

PR: Câţi mineri lucrau? Dacă lucrau acolo, pentru că făceam 
mai multe fronturi de lucru, 20 de mii de mineri, nu era bine? 
Lucrau cu folos, lucrau pentru un rezultat bun. în loc să arunc 
banii pe apa sâmbetei, cum s-a şi întâmplat, se făcea ceva ca lu¬ 
mea? S-ar fi răsculat cineva poliţe că fac asta? Nu era complicat. 
O dădeam şi eu pe dom’ne, legăm Ardealul de Regat. Visul 
dintotdeauna, tunel cu patru benzi, ce mare lucru era? Exact de 
la Comarnic la Timiş. Ce neorocire era? Eu ştiam cum trebuie 
făcut. Poate în două sau trei tronsoane. 

AMS: Ca inginer, ca specialist. 

PR: Eu ştiu ce înseamnă tunele, pentru că e meseria mea de 
hidroenergetician. Tunelul de la Râul Mare - Retezat e un tunel 
de 18 kilometri şi un diametru de 3,6 metri? 

AMS: Eu abia acum aflu de ideea asta. Nu s-a ştiut asta, dar 
eu cunosc tunelul de la Râul Mare, fratele meu a lucrat acolo. 

PR: S-au construit şi alte tuneluri, de diametre şi mai mari. 
Care era problema? Nu mai zic de altele. N-am avut cu cine 
vorbi. Doi, al doilea lucru pe care îl puteam face: drumurile 
forestiere. Muncă grea, pe măsura lor, dar în aer liber, cu barăci 
bine construite, cu căldură, cu tot ce trebuie. Ştiţi cât deficit de 
drumuri forestiere avem noi în România? 11.000 de kilometri. 
Asta trebuie să facem. Păi, câţi mineri ar fi fost mobilizaţi? Câtă 
frunză şi iarbă. 

AMS: Uite, că nu am ştiut lucrurile astea! Dar profit ca să vă 
întreb asupra unei chestiuni: imaginea. Este clar că aţi pierdut 
foarte mult în bătălia de imagine. 

PR: Adevărul este că nu m-a preocupat chestia asta. 

AMS: Este o contradicţie totală cu imaginea personală pe 
care o aveaţi la populaţie. 

PR: Totuşi, când am plecat eu de la guvernare, atunci deja 
existau sondajele IRSOP, dar şi altele, aveam 57% încredere în 
Guvern. Adică cât vrei să ai? Ăştia azi au 30%, iar Năstase, în 
momentele lui cele mai bune, a avut 50%. Eu am avut 57% în 
momentul când am fost dat jos. Cât să fi avut? 

AMS: Mă intrigă în continuare forţa unei proiecţii de 
imagine. 

PR: E colosală! Păi tocmai dvs., care aţi condus o structură 
profesionistă de relaţii publice, vă puneţi întrebarea asta? 

AMS: Tocmai, ştiind ce înseamnă, sunt impresionat de forţa 
unei imagini prefabricate în România, la poporul român, pentru 
că în alte părţi lucrurile stau altfel. Nu ţine. 

PR: Forţa pe care o are minciuna totală. Uite la asta cu mor¬ 
manul de fiare vechi, care funcţionează şi acum. Ce colosală 
manipulare! Eu la capitolul, la examenul luptă pentru imagine 
am căzut. Pentru că nu m-a preocupat. 

AMS: La primul examen de la şcoala doctorală, în comisie 
era domnul profesor Scurtu, care m-a întrebat: „O să scrii şi 
despre mormanul de fiare al lui Petre Roman?“ 

PR: Mă doare să aud asta. Textul corect este publicat în 
Adevărul. Ca să nu mai spun că mormanul de fiare noi şi inuti¬ 
lizabile, precum Centrala pe şisturi bituminoase Anina, de care 
vorbeam eu, a fost vândută ca fiare vechi de guvernul Năstase. 

AMS: Aici este o chestiune tehnică: o răsturnare de imagine 
de acest tip, care se face cu un număr relativ mic de persoane, 
cu manipularea unei mase, că mai întâi a fost amestecătura stră¬ 
zii, a partidelor, că după aceea au fost grupuri mai mici care 
au acţionat violent, le-au filmat doar pe alea şi au generalizat 
imaginea, că apoi au fost folosiţi minerii... lucrurile sunt clare, 
vă răspund, acolo au fost câţiva lideri care le-au spus minerilor: 
,,Nu vă mai luaţi leafa dacă nu plecaţi la Bucureşti 44 

PR: Sau că Guvernul nu vă mai dă banii promişi. 

AMS: Lumea are impresia că există convingeri, tot felul de 
lupte sindicale. Nu, astea se fac profesionist, cu un număr redus 
de persoane. Oricum vă înlăturau. 

PR: Dacă eu reuşeam... Eu am făcut o primă deschidere po¬ 
litică cu PNL-AT şi cu PDAR. Adevărata deschidere politică 
trebuia s-o lansez eu, chiar în septembrie 1991, după puci, cu 
PNL-ul şi PNŢ-ul. Ceea ce s-a întâmplat după. în loc să vină 
Stolojan ca prim-ministru, făceam eu cu ei. Că poate eu reu¬ 
şeam să-l aduc şi pe Coposu. 

AMS: Aveaţi discuţii, aveaţi negocieri? 

PR: Nu, pentru că Iliescu nu credea în formulele politice 
diluate şi poate nu credea că ne vom putea înţelege cu PNŢ-CD. 
Eu vorbesc azi despre nevoia de muncă politică pură, pentru 
salvarea firului reformei, cu un sentiment autocritic. De ce să 
nu fi încercat jocul politic democratic pentru a salva ceea ce era 
mai important? 

AMS: El a rămas cu impresia că ăştia sunt duşmanii lui. Eu 
am găsit în discuţia aceea cu ambasadorul Tiajelnikov afirma¬ 
ţia lui: „pericolul Dreptei" 1 . Sigur că nu exista Dreapta, dar am 
aici o observaţie care s-ar putea să vă surprindă. Eu am cercetat 
presa principală: Adevărul , România Liberă , Libertatea... şi am 
început să citesc Dreptatea. Imaginaţi-vă, am citit ziar cu ziar 
de la 1 ianuarie la 20 mai şi după... 

PR: Un efort remarcabil! 

AMS: De asta îmi pare şi rău când sunt atacat prosteşte, pen¬ 
tru că este o muncă imensă pe care o fac, pentru a identifica 
adevărul şi nu imaginea proiectată despre evenimenete. Ce spu¬ 
neam mai devreme. Eu duc o bătălie pentru a-mi păstra obiecti¬ 
vitatea şi a nu mă lăsa dus de ceea ce a fost imprimat în creierul 
meu, ca şi în al milioane de români, prin acţiunea dezinformării. 

PR: Dar există teza lungă. Orice istoric care se respectă are 
o teză lungă, ideea de bază, scheletul concepţiei lui. 

AMS: Teza mea lungă este foarte neplăcută şi tristă, şi este 
mesajul meu pentru viitor, cărţile astea vor fi înţelese mai târziu, 
pentru că acum sunt conştient că adevărul este prea fierbinte. 
Teza mea lungă este comportamentul naţiunii prin aceste eveni¬ 
mente. însă există un mare semn de întrebare asupra reacţiilor 
lui Ion Iliescu faţă de criticile presei şi ceea ce este în realitate 
în presă. Eu am citit aceste ziare şi vă pot da rezumatul prin¬ 
cipalelor articole din România liberă : sunt luni de zile în care 
nu există atacuri la adresa lui. Dimpotrivă. Sunt articole ale lui 
Petre Mihai Băcanu, Florin Mărculescu... Vă dau articole în 
care o să vedeţi că Iliescu este cât se poate de menajat. Este o 
imagine falsă despre atacurile de presă din acea perioadă. Unde 
exista într-adevăr o anumită duritate, o asprime de limbaj, la 
Dreptatea. 

PR: Era normal. 

AMS: Numai că ăsta era un amărât de ziar al partidului, cu 
un tiraj de 5000 de exemplare. Este supra dimensionată reacţia 
domnului Iliescu faţă de atacurile presei. 

PR: Eu, în povestea asta cu Tiajelnikov, â la refiection, cum 
se spune, constat o contradicţie, care era o contradicţie internă 


1 Este vorba de stenograma Ministerului Român de Externe privind 
întrevederea lui Ion Iliescu şi Petre Roman cu ambasadorul sovietic în 
România, întrevedere din 27 decembrie 1989, ora 10.00. 

a lui Iliescu: pe de o parte zice „pericolul Dreptei", şi pe de altă 
parte vrem mişcare politică care să îmbrăţişeze şi să aducă pe 
toată lumea. 

AMS: Nu e contradicţie, vă explic de ce: era un mesaj ca al 
lui Gorbaciov. Aşa era mesajul lui Gorbaciov. Declaraţiile lui 
Gorbaciov, cuvântare la întâlnirea cu activul de partid din... 

PR: Dar cum vă explicaţi că el nu reacţionează în niciun fel 
negativ la programul de reformă? 

AMS: Păi, avea consens. Era ceea ce ceruse. 

PR: Era peştele în apă. 

AMS: Prin votul parlamentar unanim din 28 iunie aţi obţinut 
consensul pe care îl dorea el. 

PR: Credeţi că a avut el aşa percepţia să-şi dea seama că asta 
înseamnă consens? 

AMS: Da, şi era şi primul consens după o bătălie de luni de 
zile, în stradă. Pentru el era semnalul politic pe care îl aştepta. 

PR: Adică el a înţeles că, de fapt, eu sunt pionul valoros 
pentru consens. 

AMS: Păi şi-a spus: Ăsta asigură consensul, pentru că l-au 
votat în Parlament toţi. Şi era, domnule prim-ministru, primul 
vot democratic al ţării! Adică le-gi-tim, ce n-aţi avut până 
atunci. 

PR: Asta este o observaţie foarte importantă. El probabil şi-a 
zis: Petre Roman e gajul meu de consens. 

AMS: Aşa se explică de ce vă spunea: eu te sprijin total. 
Eu m-am dus la cuvântările lui Gorbaciov din această perioa¬ 
dă, m-am dus şi la amintirile apropiaţilor săi: Andrei Graciov, 
Anatoli Sobtchak, primarul Leningradului. Ăştia şi-au scris 
amintirile. Acolo este analizată exact această concepţie politică 
a lui Gorbaciov, care era cumva confuză. 

PR: Ambiguu... 

AMS: Gorbaciov vorbea, pe de o parte, de pericole de 
Dreapta, pe de altă parte vorbea despre consens... Sobtchak o 
explică... 

PR: Sobtchak era un om de Dreapta, l-am cunoscut. 

AMS: Şi Sobtchak explică: concepţia lui Gorbaciov era ca 
în societatea civilă să se constituie o dezbatere de idei care să 
nu pună în discuţie regimul şi rolul partidului, un pluralism de 
idei. Conceptul de pluralism nu era acela cu mai multe partide 

care se luptă pentru putere. Toţi aceşti termeni sunt explicaţi de 
Graciov şi Sobtchak. 

PR: Amândoi oameni foarte deştepţi, însă Iliescu era cate¬ 
goric pentru schimbarea de regim. 

AMS:... cu referire la Gorbaciov. Şi în momentul ăla îţi dai 
seama că se potriveşte perfect cu ce spunea atunci Ion Iliescu. 
Toată lumea spune că nu înţelege confbzia aia a lui CFSN-FSN, 
dar de fapt... nu putem vorbi de o gândire coerentă, ar fi greşit 
să spun că Ion Iliescu îşi urmărea nişte scopuri ascunse, nişte 
planuri bine gândite... nu este adevărat, sunt convins de asta, 
dar era bătălia între acest concept gorbaciovist de tranziţie, pe 
care încerca să-l ţină în mână şi realitatea care mergea cu viteză 
foarte mare. 

a 

PR: înţeleg, pentru că viteza asta o împingea Petre Roman. 
Iliescu nu spunea că este împotrivă. 

AMS: Aia este, că de-asta v-a şi costat! în această problemă 
de viteză, dvs. aţi avut numărul 1. Conflictul personal cu Iliescu, 
poate vom discuta şi acest aspect.... 

PR: Conflictul personal cel mai grav a fost în februarie *91, 
şi pe urmă al doilea în martie ’91. Februarie ’91, când el iese 
la televizor şi vorbeşte de îmbogăţiţii de la guvernare. Eu i-am 
telefonat şi l-am întrebat: „Domnule, care sunt ăia?" „A, zice, 
nişte primari pe acolo" „Păi ce, primarii sunt la Guvern? Hai 
să fim serioşi, asta mă loveşte pe mine. Eu sunt îmbogăţit? 
Arată-mi vreun ministru îmbogăţit, atunci". Pe urmă, în martie 
*91, când el a zis că e împotriva titlului de lider naţional al FSN. 
Nu era deloc opţiunea mea, ideea era ca eu să fiu cumva lider de 
paradă, iar alţii să conducă FSN-ul. Şi atunci el a fost dur, zice: 
„O să ies în presă şi o să spun...", iar eu atunci am spus: „Aleg 
partidul şi am plecat din funcţia de prim-ministru şi la partid 
duc eu bătălia mea" S-a speriat cu adevărat de o asemenea per¬ 
spectivă. Conflictul s-a închis imediat. 

AMS: După care a venit august ’91, puciul de la Moscova. 

PR: Da, puciul. 

AMS: Severin spune la un moment dat că aţi încercat să daţi 
un comunicat la Televiziune despre frânele pe care le întâmpi¬ 
naţi în aplicarea reformei, şi Televiziunea nu vi l-a transmis. 

PR: Aşa este. E corect. Dar nu unul, mai multe. Dar vă aduc 
aminte treaba aia din februarie 1990, când eu eram în vizita 
aceea extraodinară la Paris, primit de Mitterrand cu onoruri, şi 

doamna Meleşcanu, veche TVR-istă, pune această ştire după 
Uîan Bator, la jurnalul de seară. 

AMS: (izbucneşte în râs ): Hai că e bună! 

PR: După Ulan Bator. Era 18 februarie. 

AMS: Trebuie să mă uit eu în cronologii să văd ce se întâm¬ 
plase la Ulan Bator. 

PR: Sigur că acum Meleşcanu e mare liberal, însă cu legă¬ 
turi în vechiul regim. Sigur, un om cult, un om afabil, un om po¬ 
liticos, un om plăcut. Asta, Mioara, îşi aduce aminte foarte bine, 
pentru că ultima ştire după Ulan Bator era: primul ministru al 
României a fost primit de preşedintele Franţei, fără imagine, 
fără nimic. 

AMS: Când vin în Bucureşti, o să vă aduc şi interviul cu 
Radu Câmpeanu. Este interesantă afirmaţia bătrânului liberal, 
că în acea perioadă el nu contesta legitimitatea FSN-ului şi că 
voia să-şi construiască partidul pentru a vă învinge prin luptă 
politică. Simt şi nişte pagini de intimitate cu Stolojan, pe care 
n-aş vrea să le public, în care pur şi simplu îl descrie ca nebun. 

PR: Nu mă pronunţ. 

AMS: Bine, ne oprim aici. 

FLORIN VELICU 

A bsolvent al Facultăţii de Istorie, Universitatea Bucureşti, 
instructor la Consiliul Culturii şi Educaţiei Socialiste în 
decembrie 1989, şef de cabinet al preşedintelui CFSN 
Ion Iliescu în perioada ianuarie - aprilie 1990, apoi se¬ 
nator şi chestor al Senatului. 

A 

înregistrare audio din 1 7 aprilie 2005, Predeal 

AMS: Domnule Velicu, vreau să vă mulţumesc mai întâi 
pentru acordarea acestui interviu. Vă rog să-mi spuneţi unde 
lucraţi în decembrie 1989 şi ce funcţie aveaţi? 

FV: în decembrie 1989 eram instructor la Consiliul Culturii 
şi Educaţiei Socialiste, actualul Minister al Culturii. Pentru că, 
asta era acest consiliu. O precizare necesară. Şi, ca să vă spun 
mai mult, pentru că vă interesează relaţia mea cu Ion Iliescu, 
îl cunoşteam din 1984, când am fost cu el la o manifestare de 
carte la întreprinderea Electronica, pe Baicului, şi unde omul a 
făcut o dizertaţie foarte curajoasă, care, de fapt, mi-a deschis 
ochii asupra lui. în continuare, n-aş putea să spun că a existat 
o prietenie, dar a existat o simpatie reciprocă, care s-a lăsat şi 
cu nişte deplasări în teren, în perioada în care el nu avea voie 
să vorbească. Probabil că se cunosc aceste lucruri: conducerea 
fostului partid comunist interzisese accesul lui la manifestări, la 
vorbitul în faţa mulţimii. Am avut nişte deplasări cu el, l-am cu¬ 
noscut mai bine. Ba chiar se crease un mic nucleu (pro Iliescu , 
n.a) în birou, pentru că, din punct de vedere arhitectonic, eu 
lucram chiar sub biroul domniei sale. Eu eram la etajul 5, el era 
la Editura Tehnică, la etajul 6. La etajul 4 sub noi era Editura 
Enciclopedică, unde erau unii care n-aveau legătură cu aceste 
domenii. Mă rog, erau şi unii care aveau, cum era Celac. Fusese 
mutat şi el acolo. 

AMS: La Editura Tehnică sau la Enciclopedică? 

FV: La Editura Enciclopedică era Celac. 

AMS: Se vedeau, se vizitau? 

FV: Sigur că se vedeau. Vreau să vă explic nişte lucruri, pen¬ 
tru că apar multe declaraţii de-astea, afirmaţii că nu se cunosc 
unul cu altul. în general, lucrurile nu stau chiar aşa. E adevărat 

că şi eu, nefiind un tip mort după imagine sau după funcţii, ca 
dovadă că n-am dat niciun interviu despre lucrurile astea până 
acuma, nu le-am clarificat. Şi au apărut în presă zvonuri, că şi 
Celac ar fi plecat din Casa Scânteii, de-aia se zvonea, pentru că 
a lucrat în clădire cu... 

AMS: Este primul interviu pe care îl acordaţi? 

FV: E primul interviu, da, e primul interviu. Am fost somat 
la o emisiune la OTV, la care am apărut, şi am spus că o las pe 
altă dată, iar acum am hotărât să dau acest interviu. 

AMS: Vă mulţumesc că m-aţi ales pe mine. 

FV: V-am citit cartea, este foarte corect scrisă. Cam 95% 
este adevăr, 5% sunt lucruri discutabile. Bun, ca să revin, era un 
grup de doi-trei colegi care, fără să ştie Iliescu, aranjam tot felul 
de întâlniri ale lui pe teren. Asta producea tot felul de turbulenţe 
la vremea respectivă. Am fost cu dânsul în Argeş. 

AMS: Prezentare de carte. 

FV: Prezentare de carte. Eu răspundeam şi de biblioteci în 
perioada aia. Asta se putea lăsa şi cu vizite în întreprinderi, în 
care trebuie să recunosc că Iliescu avea un curaj nebun. Multe 
lucruri nu mi le puteam explica atunci, exista un fel de adoraţie, 
aşa... 

AMS: Mai ales din partea unor activişti de partid. 

FV: Da, căutau soluţii şi ei, era o speranţă, iar după ’90, 
eu am stat şi m-am gândit aşa, gândindu-mă sincer că am trăit 
două vieţi: una reală şi una ireală. Nu mă refer la viaţa în co¬ 
munism şi la viaţa în postcomunism, ci practic am participat la 
nişte evenimente care la început mi se păreau foarte veridice şi 
pe urmă mi-am dat seama că nu mai erau atât de veridice. Da, 
mă rog, asta este o paranteză. Era invitat pe teren, discutam, 
mai era întrebat de una, de alta. Cert este că un an înainte de 
revoluţie n-am mai avut contacte dese cu el, pentru că am păţit 
două chestiuni. Eu n-am făcut niciodată paradă, dar un ofiţer de 
Securitate, care trăieşte, m-a chemat - la Casa Scânteii eram -, 
şi mi-a atras atenţia că, dacă nu termin relaţia cu el, o s-o cam 
încurc. Şi al doilea lucru: am fost chemat la Dulea, care era 
un cerber special în Consiliul Culturii, împreună cu directorul 
meu, şi am fost ameninţat, de fapt am fost anunţat că voi fi dat 
afară. Am avut o reacţie normală atunci: „Domnule, stai uşor, 
Iliescu este membru de partid. Atâta vreme cât nu mi s-a adus 
nimic la cunoştinţă privind situaţia lui...“. Mă rog, lucrurile s-au 

muşamalizat, dar de atunci, datorită acestor ghimpi, eu nu l-am 
mai văzut din 1988 pe Iliescu, ca înainte. 

AMS: Când aţi fost chemat la Dulea, era prezent şi ofiţerul 
de Securitate al instituţiei? 

FV: Nu, nu. Nu avea nicio problemă. Probabil că i se atră¬ 
sese atenţia şi lui Dulea că Iliescu se mişcă prea mult, că se 
întâlneşte cu oamenii. 

AMS: Era vorba de nişte măsuri cuprinse în instrucţiunile de 
lucru ale Securităţii, care conţineau o serie de etape carele apli¬ 
cau în ascendenţă, în raport cu gravitatea faptelor şi... începea 
cu o avertizare în prezenţa secretarului de partid sau a şefiilui 
direct. 

FV: Nu, nu pot să spun că a fost chestia asta... 

AMS: Se intra pe un traseu... 

FV: Probabil că şi eu eram pe un traseu, pentru că, la un mo¬ 
ment dat, eu m-am dus acasă la el, stătea lângă casa lui Maurer, 
şi m-am trezit cu miliţianul de la Maurer, care a venit, m-a le¬ 
gitimat, mi-a luat buletinul, m-a notat. M-am mai dus o dată 
acolo, a făcut aceeaşi figură... Probabil că şi eu eram în atenţia 
lor. Dedesubturile acestor probleme eu nu le-am studiat, pentru 
că eu n-am avut treabă cu Securitatea. în ’88-’89 nu l-am prea 
mai văzut, pentru că, bine ziceau ăştia de la Securitate, aveam 
o familie. Nu era vorba de o frică a mea, dar era vorba de o 
perioadă foarte grea. De fapt, ăsta a fost şi unul din motivele 
pentru care personal l-am urât pe Ceauşescu, pentru că mi-am 
irosit tinereţea umblând după came, după alimente, în loc să-mi 
văd de viaţa mea. Cunoaşteţi foarte bine perioada ’80-’90, care 
a fost o perioadă cruntă, spre deosebire de cealaltă, pe care eu 
o văzusem ca un fel de primăvară de la Praga (este o referire la 
perioada 1967-1971 , n.a.). Pe care istoricii, inclusiv dvs., n-o 
scrieţi îndeajuns. E, şi acum, ca să revin, relaţia a fost bună şi, 
ca să ajung în data de 21, eu am venit din provincie, eram foar¬ 
te obosit, m-am dus totuşi în Piaţa Universităţii. Spre norocul 
meu, am plecat la timp, pentru că nu se întâmpla nimic. 

AMS: La ce oră era? 

FV: Nu mai ţin minte. Să nu mă întrebaţi zile şi ore, că nu 
am memoria... Am văzut că nu se întâmplă nimic, mai eram cu 
cineva, şi am plecat acasă. 

AMS: Se construise baricada? 

FV: Nu. Am auzit că după asta s-a tras acolo. 

AMS: Deci, nu se construise baricada? 

FV: Cred că nu. Era lume multă... 

AMS: Asta înseamnă înainte de ora 17.00. 

FV: Probabil, probabil. Am mai fost prin Piaţa Romană, fu¬ 
gea lumea... 

AMS: După ora 19.00. 

FV: A doua zi m-am dus la serviciu şi, la serviciu... Era clar 
că trebuie să se întâmple ceva cu Ceauşescu. La serviciu, prima 
măsură care s-a luat a fost că fosta preşedintă a Ministerului a 
încuiat uşile. 

AMS: Cine? Suzana Gâdea? 

FV: Da, Suzana Gâdea. 

AMS: Uşile de la intrare. 

FV: Da, uşile de la intrare. Pentru ca nimeni să nu poată să 
iasă, să intre, să nu ştiu ce. Era un şir de şedinţe pe acolo, la care 
bineînţeles că noi, care eram simpli salariaţi şi nici în structura 
de partid - n-am fost în viaţa mea secretar de partid sau lider de 
sindicat măcar-, n-am participat. Noi stăteam cu colegii şi din 
când în când mai aflam ce se petrece în piaţă (pe bulevard , n.a.), 
pentru că, răspunzând de biblioteci, mai aveam prieteni pe la 
anticariate, librării... Sunam eu şi mi se spunea: „Păi, acum se 
strigă Comeliu Mănescu, se strigă nu ştiu ce..“ 

AMS: Bârlădeanu, Mazilu... 

FV: Ei, pe fondul ăsta, cred că era... dar să nu mă întrebaţi 
ore, pentru că la vremea respectivă nu aveam obiceiul să mă uit 
la ceas. La un moment dat, când am înţeles de la prietenii mei de 
la librărie, de la anticariat, că Ceauşescu e dus, să zic aşa - asta 
nu înseamnă că era plecat cu elicopterul, nu aveam informaţia 
asta -, mi-a venit brusc ideea să iau legătura cu Iliescu. L-am 
sunat pe Iliescu. Şi colegii mă împingeau. Ei ştiau legătura 
noastră... 

AMS: Pe ce l-aţi sunat? 

FV: Şi pe interior şi pe direct. „Ia legătura cu el - mă îndem¬ 
nau colegii -, pentru că tu ai fost cu el“, nu ştiu ce... Era un lucru 
care se ştia în Direcţia mea. Iliescu nu răspundea la telefon. 

AMS: Cum se numea Direcţia? 

FV: Direcţia culturii de masă. Avea în subordine case de 
cultură, biblioteci... Nerăspunzând nici pe unul, nici pe altul, 
l-am sunat acasă. Aveam numărul lui de acasă, relaţia era foarte 
bună, şi am vorbit cu doamna Nina, care era soţia lui. Mi-a spus 
că Ionel poate să dea telefon, dar nu poate să primească, dar 
este sus în birou. în contextul ăsta, am ieşit din birou, pe hol 

m-am întâlnit cu directorul meu, care era un fost secretar de 
partid de la Olt, căruia i-am spus: „Dom’ne, eu dispar şi plec 
cu Iliescu, orice ar fi şi orice s-ar întâmpla 4 *. Spre surpriza mea, 
mi-a spus: „Succes!“. A fost amuzantă scena. Am urcat un etaj, 
vă daţi seama că nu era o problemă, şi am intrat peste Ion Iliescu 
în birou, care, spre surprinderea mea, era foarte relaxat. Stătea 
de vorbă - nu ştiu dacă o să greşesc acuma, să vă dau o informa¬ 
ţie falsă sau nu, puteţi s-o verificaţi -, discuta cred cu un băiat 
despre literatură. îl chema Tudor Păcurariu, cred că era băiatul 
lui Francisc Păcurariu, scriitorul. Pe fondul ăsta, eu, care eram 
un tip mai agitat şi mai tânăr pe vremea aia, m-am repezit la 
dânsul şi i-am spus că trebuie făcut ceva să plecăm de acolo. Nu 
prea era încântat de idee, chiar a trebuit să mă reped în el. La un 
moment dat a sunat la Suzana Gâdea. Eu nu am înţeles de ce a 
sunat, dar a întrebat-o dacă e adevărat că Ceauşescu a căzut. Nu 
ştiu ce i-a răspuns Suzana, că vă daţi seama că n-aveam cum să 
aud ce vorbea ea, auzeam numai ce spunea el. Cert e că, după ce 
a închis, Ion Iliescu a spus: „A dracului şmecheră!**. 

AMS: Din relatarea dvs. este posibil să se confirme informa¬ 
ţia că i-a spus: „Du-te la CC, Ioane, ieşi acum, e momentul tău“. 

FV: Nu cred, după reacţia lui. 

AMS: Păi, altfel cum vă explicaţi reacţia asta: „A naibii 
şmecheră?** Trecuse de partea lui. 

FV: Eu l-am auzit pe el. A întrebat-o dacă e adevărat că a 
plecat Ceauşescu, nu mai e nicio scăpare, nu ştiu ce. Nu ştiu ce 
i-a spus, dar el a zis: „A naibii şmecheră**. 

AMS: Dar recunoaşteţi că e logic ce spun. 

FV: Nu cred că asta a fost, pentru că Suzana era atunci - din 
ce-am aflat după revoluţie, în primele zile după revoluţie, nu 
acum la 15 ani -, era în birou cu unul Zbârcea, care era ofiţer de 
Securitate, şi ea n-a mai părăsit biroul ei. Nu cred că puteau să-i 
spună lui Iliescu aşa ceva. 

AMS: Prezenţa ofiţerului de Securitate acolo nu este un ar¬ 
gument că nu-i putea face îndemnul ăsta lui Iliescu. Erau şi ei 
trecuţi de cealaltă parte. 

FV: Eu am participat personal la treaba asta şi vă spun nişte 
lucuri pe care le-am făcut eu. Prost, bine, cum am putut. Sunt 
lucruri bune pe care le-am făcut, plus lucrurile false care au 
existat şi în viaţa mea şi pe care le-am clarificat vizavi de Iliescu 
şi vizavi de mine, în primul rând. 

AMS: A închis telefonul. 

FV: A închis telefonul. în momentul ăla, m-am repezit eu la 
el să-l mai mobilizez, să zic aşa, hai să mergem şi i-am băgat 
în cap o idee, care dvs. vi se poate părea curioasă, dar e logică. 
Aveam o impresie clară atunci despre ea: Armata!, că era singu¬ 
ra soluţie. I-am şi spus: „Haideţi să mergem la Armată. Armata 
pune ordine“. „Măi, n-am cu cine să stau de vorbă la Armată, 
pentru că nu cunosc pe nimeni - mi-a răspuns el. Tu cunoşti pe 
cineva? 44 „Nu 44 . Am plecat pe scări. A mai venit un tip, care a 
devenit după ’90 director al Editurii Tehnice, îmi scapă numele, 
şi cu băiatul acela, cred că al lui Francis Păcurariu, şi îi tot repe¬ 
tam această chestiune, că trebuie vorbit cu Armata. Era clar că 
singura forţă dintr-o ţară care poate să pună ordine, e Armata, 
nu? Eu aveam respect pentru generalii noştri. Abia după 1989, 
când i-am cunoscut, poate cu excepţia lui Stănculescu, m-am 
îngrozit cât erau de tâmpiţi. N-am văzut adunătură de dobitoci 
mai mare. I-am propus să dăm telefon pe scurt, când m-a între¬ 
bat el şi a văzut că nu cunoşteam pe nimeni, să dăm telefon pe 
scurt de la Tamara Dobrin. De ce de la Tamara Dobrin? Pentru 
că ştiam că nu este acolo. Ea stătea pe la CC. 

AMS: Ce funcţie avea? 

FV: Era vicepreşedintă şi pe la Cultură, era şi preşedinta 
FDUS, sau cam aşa ceva. Nu prea venea prin minister. Venea o 
dată pe săptămână şi stătea trei ore. Iliescu n-a vrut să intre aco¬ 
lo. Şi de acolo ne-am dus la Hegedus. Din acest moment pot să 
vă clarific ce oră era, pentru că exact atunci începuse transmisia 
pe televizor. Nu ştiu la ce oră a început... 

AMS: 13.00,13.05. 

FV: începuse transmisia pe televizor. Biroul lui Hegedus era 
plin. Plin era, cu tot felul de salariaţi, bineînţeles. Se uitau la 
televizor. Eu îl cunoşteam pe Hegedus, lucrând în aceeaşi insti¬ 
tuţie. De fapt şi Iliescu îl cunoştea foarte bine. Şi eu i-am zis. 
„Domnule, fă legătura cu cineva de la Armată 44 . Zice: „Pot să-i 
fac cu Hortopan sau cu Stănculescu 44 . Mi-a şi explicat Hegedus 
de ce: cu fiecare din cei doi lucra la spectacolele omagiale. A 
sunat la minister. Deşi au trecut 15 ani, şi acum îmi aduc aminte, 
era numărul 272 pe scurt. 

AMS: 242. 

FV: 242, pe scurt. A sunat la minister şi a dat peste 
Stănculescu. Stănculescu i-a spus, n-am auzit, dar am înţeles 

chestia asta de la el {de la Ion Iliescu , n.a.)... „Mă cheamă aco¬ 
lo". Stănculescu i-a spus să vină acolo. A fost un moment de ge¬ 
nialitate a lui Iliescu, pe care l-am văzut uitându-se la televizor. 

AMS: Când Iliescu vorbea la telefon cu Stănculescu era 
lume înjur? 

FV: Da, multă. 

AMS: Cam câte persoane? 

FV: Toţi salariaţii de la Hegedus, 10-15 persoane. Iliescu 
era fixat pe televizor... 

AMS: încercaţi să vă aduceţi aminte ce-i spunea Iliescu lui 
Stănculescu? 

FV: „Care e situaţia?" Lucruri pe undeva generale. „Care-i 
situaţia, ce se întâmplă?". Probabil că ăla îi dădea nişte răspun¬ 
suri, dar esenţial era că îl chema insistent acolo. 

AMS: La MApN. 

FV: Da, la Armată. 

AMS: Probabil i-a spus că este la conducerea Armatei. 

FV: Nu se auzea. Noi auzeam doar ce spunea Iliescu, nu ce 
spunea Stănculescu. Ştiu că a dat un telefon şi la Televiziune. Dar 
era fixat pe ecranul televizorului, era ca un magnet. Când a văzut 
Televiziunea deschisă, cu tot ce se întâmpla acolo, haosul ăla... 
Repet, eu aş face această mişcare de traveling, vizavi de poziţia 
lui din birou său, unde era foarte pasiv şi discuta relaxat, şi po¬ 
ziţia electrizantă, când a văzut ce se întâmplă la Televiziune. Eu 
cred că în momentul ăla s-a gândit că pierde trenul. Ceva s-a în¬ 
tâmplat cu el, că a devenit electrizat. Am plecat de la Hegedus... 

AMS: A mai dat şi alte telefoane? 

FV: Nu. De aici încep încurcăturile istoriei şi falsurile. 
Pentru că, foarte multă lume a vrut să mă facă pe mine... Bine, 
unii m-au făcut şi ofiţer acoperit. 

AMS: Vă pot explica eu de ce... 

FV: Şi eu vă pot explica de ce cei doi (Gelu Voican-Voiculescu 
şi Sergiu Nicolaescu , n.a.) m-au făcut şoferul lui Iliescu. în rea¬ 
litate, n-am plecat eu cu el din Casa Scânteii. El a plecat cu ma¬ 
şina lui, eu cu maşina mea, împreună cu o colegă de la Hegedus, 
Marcela Iacob este numele ei, şi am plecat la el acasă. Eu, după 
Iliescu... 

AMS: O secundă. Să ne înţelegem: Iliescu a mai avut cel pu¬ 
ţin alte două convorbiri telefonice. Vorbeşte cu Suzana Gâdea, 
vorbeşte cu Stănculescu, vorbeşte la Televiziune, vorbeşte aca¬ 
să cu Nina... 

FV: Da. De la Hegedus. 

AMS: Vorbeşte la Comitetul Central, unde dă de un revolu¬ 
ţionar pe nume Luca. 

FV: De asta nu ştiu eu. Nu cred că a mai vorbit cu cineva. 

AMS: O recunoaşte Iliescu pe televizor, la prima intervenţie. 

FV: Eu încerc să vă spun adevărul şi nu cred că e cazul să 
vă luaţi după el, pentru că şi eu l-am ascultat când spunea că a 
coborât cu toţi colaboratorii de la Editura Tehnică până în curte, 
şi el cobora numai cu mine şi cu... 

AMS: Nu există dubii asupra existenţei convorbirii la CC. 

FV: Domnule Stoenescu, decât să vă mint... N-am surprins 
această scenă. Apoi, era şi importanţa, atenţia... una era când 
vorbea cu Stănculescu la Armată şi altceva când vorbea cu un 
oarecare. 

AMS: Importantă ca informaţie este chestiunea că nu avea 
cum să vorbească de la telefonul lui, putea doar să dea telefon. 
De asta s-a dus la Hegedus. 

FV: Eu am dat telefon şi pe fix şi pe interior. De aici a ie¬ 
şit acestă informaţie falsă, tâmpită, că i-a cerut voie Suzanei 
Gâdea. Aia e o tâmpenie pe care Pleşiţă a scos-o. 

AMS: Ca să ne înţelegem: eu abordez acest subiect dintr-o 
poziţie total depolitizată în raport cu evenimentele la zi. Nu mă 
interesează ce face Iliescu acum, în ce partid este şi că va avea 
un congres etc 1 . Pe mine mă interesează reconstituirea eveni¬ 
mentului istoric. 

FV: Şi eu la fel. Sunt retras din politică. 

AMS: Bun. Aţi plecat cu maşinile acasă la el. A intrat în 
casă? 

FV: Da. 

AMS: Cam cât a stat? 

FV: Pot să vă spun că era lume multă acolo. El a intrat spu¬ 
nând că vrea să vadă dacă merge cu el şi soţia, Nina. 

AMS: Cam cât a stat înăuntru? 

FV: Vreo jumătate de oră. 

AMS: Deci a stat în casă cam o jumătate de oră. El acest 
interval, această intrare şi rămânere în casă o jumătate de oră, 
o neagă. 

1 La Congresul PSD din zilele de 21 şi 22 aprilie 2005, Ion Iliescu 
nu a mai fost ales la conducerea partidului, funcţia fiind preluată de 
fostul ministru de Externe, Mircea Geoană. 

FV: Nu are cum. Lumea aştepta, iar eu la un moment dat 
m-am întrebat ce se întâmplă, de ce întârzie atâta, merge sau nu 
merge doamna Nina? 

AMS: Vorbea la telefon, dădea nişte telefoane. 

FV: Probabil, probabil. El era foarte preocupat de 
Televiziune. El voia să ajungă acolo, nu la Armată, unde se pu¬ 
tea întâmpla altceva. 

AMS: Prin urmare, să punctăm că în mod categoric Ion 
Iliescu a stat acasă o jumătate de oră. 

FV: Categoric! De acolo am plecat, el cu maşina nu ştiu 
cui spre Televiziune, eu din nou cu maşina mea şi cu Marcela 
Iacob înăuntru... Aş vrea să închideţi puţin reportofonul, să fac 
o paranteză. 

A urmat un scurt interval în care dl Velicu a făcut câteva 
observaţii asupra componenţei etnice a persoanelor din „ ve¬ 
chea gardă cominternistă “prezente pe holurile şi în studiourile 
Televiziunii. 

AMS {revine înregistrarea): Da, da, v-am înţeles. 

FV: La Televiziune, nebunie mare. A intrat în studio, a vorbit 
o dată, a mai vorbit încă o dată, după aia am urcat la etajul 11. 

AMS: A vorbit o dată. Aţi fost cumva lângă el când a ieşit 
din studio? 

FV. Da. Nu cred că a făcut ceva deosebit. Ştiu că voia să 
meargă la etajul 11. Şi l-au tras înapoi, dacă îmi aduc bine amin¬ 
te, în studio. In orice caz, la etajul 11 au început să se structureze 
nişte lucruri. 

AMS: Spuneţi-mi: a vorbit prima oară, s-a dus la etajul 11 
apoi a coborât şi a vorbit a doua oară, sau a vorbit de două ori 
şi a urcat apoi sus? 

FV: Nu mai ştiu, era aşa o nebunie. 

AMS: S-a întâlnit cu Brucan? 

FV: Nu ştiu să vă spun. Era lume foarte multă. Eu eram 
şi şocat, pentru că am păţit o chestie. Când am urcat la etajul 
11, m-am pomenit cu Gelu Voican-Voiculescu, care mi-a spus 
brusc: „E bine că ai venit cu Iliescu, dar de tine nu mai e nevo- 
ie“. Eu aveam impresia atunci că e nevoie de toată lumea. 

AMS: îl cunoşteaţi pe Gelu? 

FV: Nu, nu. L-a preluat pe Iliescu ca pe un pachet, îl tot cău¬ 
ta pe Dragoş Munteanu şi mi-a spus că nu mai e nevoie de mine. 

AMS: Gelu Voican explică într-un interviu pe care mi l-a dat 
că l-a preluat pe Iliescu şi i-a spus: „Din acest moment sunteţi 
sub protecţia noastră 44 . Nu exista nici un „noastră 44 , era numai el, 
îl căuta de mult pe Iliescu şi dorea să fie sigur că nu va interfera 
nimeni, fiind convins că el poate asigura o protecţie autentică, 
loială lui Iliescu. De ce au apărut totuşi aceste informaţii despre 
dvs., că eraţi ofiţer acoperit? 

FV: Eu am explicaţiile mele. 

AMS: A existat un ordin al conducerii Securităţii prin care 
toate persoanele care fuseseră sub observaţie înainte să aibă o 
coadă, să fie în permanenţă supravegheate de un ofiţer acope¬ 
rit, de un colaborator, de cineva care să nu se desprindă de el. 
Dinescu a avut o coadă din asta, Caramitru, Sergiu Nicolaescu 
şi el, Militam... să nu-i scape din ochi şi să raporteze ce fac. Era 
o încercare de a controla mişcările acestora. Nimeni nu-şi putea 
închipui că Iliescu se putea mişca liber fără să aibă pe cineva 
lângă el în permanenţă. De aici, văzându-vă pe dvs. mereu în 
preajma lui, au tras această concluzie, care se producea şi pe 
fondul isteriei de atunci. La Televiziune au existat aceste per¬ 
soane, care, în jurul orelor 15.00, 15.30, au fost retrase, acolo 
pătrunzând două grupuri compacte de ofiţeri ai Direcţiei III, sub 
acoperirea de revoluţionari. Ei sunt cei care au păzit studiourile 
HI şi IV până prin 26 decembrie, când au fost retraşi. Apoi s-a 
lansat şi informaţia că eraţi şeful lui de cabinet la Casa Scânteii.. 

FV: Am fost şeful lui de cabinet, dar după revoluţie. 

AMS: Ei, de aici au escaladat lucrurile... 

FV: Eu aveam o înţelegere cu el, când ieşeam la o întâlnire 
cu cititorii, o întâlnire în ţară cu el, nu mai ieşeam trei luni, 
stăteam la cutie. 

AMS: Pe mine mă interesează mai mult dacă, după ce a avut 
prima intervenţie pe televizor, a ieşit, a dat un scurt interviu unui 
corespondent al agenţiei France Prese , s-a întâlnit cu Militam.. 

FV: Eu am auzit că Militam îl chemase acolo înainte... 

AMS: Acemt mai multora să-l sune, le-a pus la dispoziţie un 
număr de telefon. Bun, aţi urcat la etajul 11, aţi intrat în biroul 
respectiv. Acolo se aflau cel puţin câteva persoane interesante: 
Brucan, Militam, Lupoi, Cico Dumitrescu... 

FV: Ştiţi ce se întâmplă? îmi cereţi acuma, mă puneţi într-o 
situaţie foarte amuzantă, pentru că nu vă pot da detalii relevan¬ 
te. Erau oameni pe care îi vedeam pentru prima dată şi, dacă nu 

aveam contact cu ei, cum a fost Gelu Voican, care mi-a spus: 
„Pleacă, că nu e nevoie de dumneata**, în rest nu aveam cum 
să-l ştiu. De exemplu, Lupoi. Ce putea să-mi spună Lupoi la 
vremea respectivă? Puneţi-vă în starea aia de agitaţie din 22 
decembrie. Eu continuam să cred într-o idee fixă: că nu este 
altă soluţie decât Iliescu să ia legătura cu Armata şi să lămurim 
puţin lucrurile, pentru că deja ceea ce se văzuse la televizor se 
conjuga în capul meu cu ceea ce vedeam acolo, în Televiziune, 
unde era o aglomeraţie de nedescris şi unde nu exista nici un fel 
de rigoare. Era un haos total. 

AMS: Numai că, vedeţi, în acel birou de la etajul 11, Lupoi 
a cerut cu voce tare ca Militam să preia comanda Armatei. Vă 
amintiţi acest moment? 

FV: Nu, este posibil să fi spus aşa ceva, dar nu am reţinut. 

AMS: Dar pe Militam l-aţi identificat? 

FV: Da, păi am plecat de acolo cu el cu maşina. Eu vă spun 
numai ce mi s-a întipărit bine în creier, ca dovadă că nu mai 
uit după 15 ani. Pe Lupoi, văzându-1 numai o dată, nici nu m-a 
intersat. Eu eram cu ochii la Iliescu ca la soare atunci. Eu urmă¬ 
ream, în demersurile mele, să-l scot pe Iliescu de acolo şi l-am 
şi scos la un moment dat. Era o vraişte totală şi acolo. De exem¬ 
plu, dădeau telefoane miniştrii care voiau să se pună bine cu 
Iliescu şi care cereau sfaturi cum să facă cu o problemă, cu alta. 

AMS: Acolo dădeau telefon miniştrii în funcţie, miniştrii lui 
Dăscălescu, ai lui Ceauşescu? 

FV: Da, da, miniştrii lui Dăscălescu. Era un circ, toţi voiau 
să-l agaţe cu o problemă. 

AMS: Aduceţi-vă aminte o problemă, un ministru... 

FV: Cred că de la Industria uşoară l-a sunat cineva şi Iliescu 
îi spunea: „Staţi liniştiţi, o să se rezolve**, nu ştiu ce. Au fost 
mai multe telefoane din astea. Eu reveneam mereu la ideea mea 
fixă: Iliescu - Armată. Mă tot duceam pe lângă el: „Dom’ne, 
hai să plecăm la Armată**. în sfârşit, la un moment dat, după 
ce s-au mai potolit telefoanele, dar n-a fost o pauză, a fost un 
moment de linişte, cu ajutorul lui Ion Bucheru şi a Ancăi Arion, 
parcă, am reuşit să-l smulgem din grupul ăla din biroul lui Petre 
Nicolae, să-l băgăm în lift şi am coborât să mergem în sfârşit la 
Armată. Eu eram cu maşina trasă în curtea Televiziunii, aveam 
o Dacie break, şi ne-am suit în maşina mea. 

AMS: Dar nu s-a mai oprit în studioul 4? 

189 




FV: Nu, ambele intervenţii la Televiziune au avut Ioc înainte 
să urce la etajul 11. 

AMS: A fost un interval destul de mare între ele, cam o ju¬ 
mătate de oră. Ce-a făcut. 

FV: A rămas pe hol acolo, era o nebunie generală, stătea cu 
toată lumea pe cap, fiecare dorea să-i spună ceva. 

AMS: Acolo s-a întâlnit cu Brucan? 

FV: Personajul Brucan nu-mi spunea nimic pe vremea aia şi, 
ca să fiu sincer, nici acum. 

AMS: V-aţi urcat în maşină. 

FV: Am coborât şi direct-glonţ la maşină. Şi în maşină au ur¬ 
cat nişte oameni aşa... stăteam eu cu generalul Militaru în faţă şi 
Iliescu în spate, între Voican Voiculescu şi Ispas. Am plecat de 
la Televiziune, am luat-o spre Armată. Deja vedeam pe stradă 
ce era, lume venind, plecând, urlând. N-am apucat să vă spun 
că eu în maşină îmi montasem o sirenă. Cu ocazia unei vizite 
cu Iliescu la Curtea de Argeş, el a vorbit acolo, şi la sediul par¬ 
tidului şi la o întreprindere de electrice din Curtea de Argeş, 
foarte bătăios, cam strigând aşa împotriva lui Ceauşescu fără 
să-i pomenească numele, preocupat de soarta ţării. Şi am primit 
cadou două râşniţe de cafea, iar eu, când a venit directorul, i-am 
spus: „Dom’ne, lasă-mă cu râşniţa asta, mai bine fa-mi cadou o 
sirenă de procuratură". Ştiam că se faceau acolo. O foloseam ca 
antiradar. O băgasem sub capotă şi eu îmi montasem un buton 
sub bordul maşinii. 

AMS: Domnule Velicu, la 15 ani după momentul ăla vreau 
să vă întreb două lucruri, pentru a aduce evenimentele de la le¬ 
gendă la realitate.. 

FV: La adevăr, foarte bine. 

AMS: începând cu iunie 1989, în toate organizaţiile de partid 
din ţară se organizează şedinţe pentru realegerea lui Ceauşescu 
la Congresul al XIV lea. La organizaţia de partid a Editurii 
Tehnice cum s-a votat? 

FV: Nu ştiu, că eu nu eram în Editura Tehnică. Eu ştiu că 
eram la Consiliul Culturii şi s-a făcut o şedinţă de-asta, la care eu 
m-am ridicat şi, în loc să votez pentru realegerea lui Ceauşescu, 
m-a ridicat şi i-am urat Suzanei Gâdea la mulţi ani, că venea 
ziua ei. M-au înjurat toţi colegii pentru asta, pentru că a stârnit 
ilaritate într-un moment pe care ei îl considerau solemn. 

AMS: A doua întrebare: sunt în posesia a două mărturii inde¬ 
pendente; una vine de la o personalitate culturală cunoscută, alta 

de la un înalt funcţionar din CC, că în noiembrie 1989, înainte 
de Congres, Ion Iliescu a fost la CC şi s-a întâlnit cu Ceauşescu, 
că a fost într-o audienţă 1 . 

FV: Nu, v-am spus, relaţia mea cu Iliescu a cunoscut o peri¬ 
oadă de pauză între 1988 şi 1989. 

AMS: Bine, continuaţi cu povestea. 

FV: în maşină le-am povestit chestiunea cu alarma şi 
Militaru a spus: „Dă-i drumul la sirenă* 4 . Am prins un trabantpe 
la Academia Militară, l-am aruncat într-o parte, noroc că nu s-a 
întâmplat nimic, am mers mai departe şi am ajuns la Ministerul 
Apărării, în Drumul Taberei. 

AMS: La „Orizont**. 

FV: Am intrat şi l-am găsit pe Roman acolo, care era înain¬ 
tea noastră şi ţipa la generali să se pună în slujba revoluţiei, în 
ciuda asigurărilor lor că sunt de partea revoluţiei. Probabil că şi 
eu eram la fel de surescitat în momentele alea ca şi Roman. Ţipa 
foarte tare la ei. 

AMS: Ţipa foarte tare la ei pentru că îl găsise pe generalul 
Ilie Ceauşescu în funcţie bine-mersi. 

FV: Da, dar ceilalţi generali, printre care era şi Grigore 
Ghiţă, dacă nu mă înşel, de la Securitate (comandantul trupelor 
de Securitate , n.a.), lui i-am reţinut numele, îşi declarau adeziu¬ 
nea faţă de forţele revoluţionare. Stănculescu era imparţial, re¬ 
tras acolo. Ca să fiu sincer, eu am crezut că va exista o întâlnire 
şi o decizie private între Stănculescu, Hortopan şi Iliescu. Eu pe 
Stănculescu nu-1 cunoşteam, dar ştiam că este foarte respectat 
în Armată. Pentru mine, Armata nu însemna cel care asigură 
logistica. Pentru mine trebuia să stăm de vorbă cu Hortopan, 
pentru că ăla era forţa. Stănculescu se ocupa cu logistica. 

AMS: Era adjunct al ministrului. 

FV: Nu ştiam la vremea respectivă. 

AMS: Când aţi urcat la etajul 1, v-a întâmpinat Stănculescu 
pe hol sau în anticamera biroului ministrului şi a dat un raport 
lui Iliescu? A dus mâna la şapcă şi a salutat şi i-a dat un raport? 

1 Informaţia a fost confirmată de Ion Iliescu, dar nu a fost o întâlnire 
cu Ceauşescu, ci cu Bobu, Ion Iliescu fiind avertizat pe linie de partid 
pentru încercarea de a difuza un manifest în numele „Frontului Patriotic 
Socialist". 

FV: Nu-mi mai aduc aminte. I-am găsit pe toţi generalii în 
sala aceea de protocol... vreau să folosesc o figură de stil... era o 
cameră în care puteai să calci pe generali ca pe dude. 

AMS: Există mai multe mărturii că Stănculescu i-a dat un 
raport lui Iliescu. 

FV: N-am reţinut chestia asta, deşi am o memorie foarte 
bună. Nu cred că era în temperamentul lui Stănculescu să facă 
aşa ceva. Am ajuns acolo, Iliescu a intrat, şi mai departe n-am ce 
să vă spun mai mult, pentru că pe mine m-a pus Iliescu să stau 
în anticameră. Am stat împreună cu şeful de cabinet al minis¬ 
trului (Apărării). Intram-ieşeam, pentru că începuse zvonistica: 
„Se trage de la Televiziune 14 , a sunat unul Ţencu 1 . A mai sunat 
un alt general, că ar fi bine ca Armata, care este la Televiziune, 
să poarte brasarde tricolore pe braţ. Nu mai înţelegeam nimic. 

AMS: Aceste zvonuri veneau pe telefonul interior al 
ministerului? 

FV: Veneau pe telefonul interior, de la militari. De exemplu, 
am primit un telefon că Centrul Energetic Naţional, de unde se 
poate opri energia electrică în România, este nepăzit. 

AMS: Aceste telefoane veneau din afară sau de la militari, 
ştiu eu, comandanţi militari, ofiţeri din M.Ap.N.? 

FV: De la militari, pe circuitul militar al Armatei. Şi eu in¬ 
tram înăuntru şi îl informam pe Iliescu. 

AMS: începuse diversiunea. 

FV: începuse diversiunea. încă de când eram la Armată. La 
un moment dat s-au terminat discuţiile acolo, era clar că toţi 
generalii sunt de partea revoluţiei, s-au ridicat şi hai să mergem 
la CC, să începem să strângem lucurile, să le adunăm. Ne-am 
suit în aceeaşi formaţie în maşină şi am plecat înapoi la CC. Aici 
începe partea amuzantă. Am intrat pe la aripa aceea unde este 
clădirea veche peste care au pus monstruozitatea aia modernă... 

AMS: Aripa dinspre strada Oneşti. 

FV: Aşa, am intrat pe acolo, foarte greu. Şi Iliescu, foarte 
greu. Gelu îi deschidea drumul, am intrat, ne-am dus la etajul 
I. Aici, din păcate, nu mai pot să vă spun ce a fost, ce a fă¬ 
cut Iliescu. Ştiu doar că s-a dus pe balcon să vorbească, dar nu 
ştiu ce-a vorbit, pentru că eu am vrut să mă duc în biroul lui 
Ceauşescu şi m-am dus în timpul ăsta. Am intrat în biroul lui 


1 în acel interval orar, 16.00-17.00, nu se deschisese focul nicăieri. 

Ceauşescu să văd dacă mai există ceva. Nu mai exista. Am găsit 
pe masa lui Ceauşescu un grafic de livrare la export a autotu¬ 
rismelor ARO. Restul... nimic, fusese jefuit. Avea un birou fru¬ 
mos, cu nişte picioare de porţelan, atât, restul se dusese. Iliescu 
îşi ţinea cuvântarea acolo, eu îl aşteptam să vină. Eu nu-i imput 
lui Voican ce-a făcut. Dimpotrivă, foarte bine, cu singura obser¬ 
vaţie că eu chiar doream ca Iliescu să vină la putere să schimbe 
ceva din situaţia dramatică a României. După aia ne-am suit la 
etajul doi, parcă, şi au încercat să dea un comunicat. Am mai 
stat pe acolo, eu eram răvăşit total, ca orice om normal în astfel 
de situaţii. Treceau echipe de filmare pe acolo, n-am înţeles nici 
până azi de unde şi de ce aşa de multe, cum de erau aşa de pre¬ 
gătiţi să filmeze. 

AMS: Agenţiile străine... 

FV: Nu, erau şi români. Erau echipe de filmare româneşti, 
gârlă. Era Sergiu Nicolaescu, care trecea pe acolo cu grupul de 
cascadori, trebuia să fii atent să nu te calce în picioare. In rest, 
lume multă, artişti de toate felurile, foşti secretari de partid. 
Când am intrat în CC, primul lucru pe care l-am văzut a fost 
cum nişte revoluţionari îi ffângeau mâna la spate lui Nicolcioiu, 
fostul şef de Protocol, dar am înţeles că după aia i-au dat drumul 
şi l-au băgat în cameră cu Iliescu, cu scuze. 

AMS: El şi cu Apostoiu au lucrat cu Iliescu. 

FV: Verdeţ era acolo. Eu nu am vrut să mă bag ca musca în 
lapte, cât timp ei au intrat să lucreze la o declaraţie. 

AMS: Aţi intrat cu ei sau aţi stat afară? 

FV: Nu, afară. Pe fondul ăsta, a mai apărut acolo Burtică. 
Dar mai întâi a apărut Apostol, însoţit de nişte revoluţionari care 
strigau: „Faceţi loc, că trece noul prim-ministru al României!“. 
M-a amuzat chestia asta foarte tare. Apoi a venit şi Burtică şi 
a fost invitat să se alăture acelei echipe de conducere, dar el 
a zis: „Dom’ne, eu vreau să mă bucur de căderea tiranului" şi 
n-a vrut să se bage, ceea ce era lăudabil pentru el. Erau Brucan 
şi Mazilu, care îşi făceau confidenţe despre cât au suferit de pe 
urma Securităţii. Mazilu îi tot arăta buza, că a fost bătut numai 
în gură, Brucan la fel suplimenta aventurile lui şi la un moment 
dat a început să se tragă. 

AMS: De unde? 

FV: Domnule, sincer să fiu, habar n-am de unde s-a tras. 
Eu nu am văzut decât că se trăgea dinspre clădirea noastră spre 

Palat Şi acum vreau să vă spun un lucru, că după aia mi-am mai 
lămurit nişte lucururi. Dacă vă mai aduceţi aminte revoluţia, a 
fost un pocinog întreg cu Muzeul de Artă, cu tablouri arse. Se 
dăduse dispoziţie cu trei zile înainte să fie scoase, nu prea s-a ars 
pe acolo. Dar, mă rog, eu am văzut trăgându-se din partea asta, 
după cum şi la BCU s-a spus că a ars patrimoniul. Patrimoniul 
nu era acolo, era în buncărul ăla (din subsol , n.a.). Mă rog, după 
aia s-a profitat de asta ca să se facă clădirea nouă. 

AMS: Aţi văzut în vreo clipă trăgându-se spre clădire? 

FV: Eu personal, nu. Gloanţele pe care le-am văzut eu, s-au 
tras în spatele clădirii. 

AMS: Pe unde era parcă UTC-ul atunci. 

FV: Da, din partea aia. 

AMS: Păi acolo era tot un dispozitiv al Armatei! 

FV: Am aflat asta mai târziu. întâmplarea a făcut ca ulterior 
să ocup biroul lui Curticeanu, în perioada când am fost chestor 
al Senatului, şi am întrebat: „Cine a stat aici?“ şi mi s-a răspuns 
- Curticeanu. De acolo eu observasem că se trage din spate. Să 
revin. La un moment dat, l-am scăpat pe Iliescu, a plecat şi din 
momentul ăsta nu vă mai pot povesti nimic, pentru că nu mai ştiu 
ce s-a întâmplat. Ştiu că a plecat cu Gelu la Televiziune, într-un 
taxi. Eu am mai stat acolo o zi şi jumătate. Roman parcă facea 
o listă, l-a pus pe Montanu pe listă, pe mine nu m-a pus, pentru 
că nu mă cunoştea, dar eram acolo cu ei. Şi, la un moment dat 
a început să se tragă înăuntru. în momentul ăla, nefiind pe vreo 
listă şi Iliescu părăsindu-mă, n-avea nici un rost să mai stau pe 
acolo. Eram şi puţin speriat, pentru că ce vedeam pe acolo nu 
prea era aşa de high life. Era o lume cam nebună acolo. Atunci 
am sărit pe geam, dar nu pe partea aia pe care intrasem, ci pe 
partea unde este acum Ministerul Sănătăţii. Mi-am cam julit 
mâinile, că parterul e sus, şi m-am dus acasă. Acasă nu puteam 
să stau aşa, pentru că sunt un tip activ, şi am plecat la serviciu. 
Am stat şi noaptea de 25 decembrie acolo, când am aflat indi¬ 
rect că o să fie omorât Ceauşescu. Am stat la Hegedus în birou şi 
acesta tot îmi spunea că trebuie să se întâmple ceva. La un mo¬ 
ment dat l-a sunat pe Alexandru Stark. Eu nu-1 cunoşteam, dar 
Stark i-a spus la telefon: „Dom’ne, în noaptea asta se lămuresc 
lucrurile" Atunci mi-am dat seama că se întâmplă ceva. Şi chiar 
s-a întâmplat în noaptea aia, dar nu numai cu Ceauşescu, s-a 
întâmplat şi cu noi. Au apărut teroriştii în Casa Scânteii şi am 

avut nişte aventuri de zile mari. Dacă tipăriţi vreodată interviul 
ăsta, chiar vreau să adresez nişte scuze. Vă spun imediat de ce. 
Eram în stare de surescitare. Şi Hegedus, care era mult mai în 
vârstă decât mine, era tot în starea asta de ameţeală naţională. 
La un moment dat a început să se tragă dinspre Casa Scânteii. 
Am văzut focurile cu ochii noştri. Se spunea că se trage dinspre 
postul de toluen din spatele Casei Scânteii. In sfârşit, pe la 2 
noaptea, în ziua de 25, suntem chemaţi de Armată - ca să vedeţi 
cum îi ia Dumnezeu minţile omului. Suntem chemaţi de Armată 
şi ni se spune că au prins trei terorişti în Casa Scânteii, toţi trei 
ofiţeri de Securitate. Au venit cu ei şi ni i-au predat nouă. M-am 
dus repede cu Hegedus, împreună cu şeful administraţiei, care 
era şi ăla acolo. I-am legat pe ăştia să nu fugă cu cablurile de 
la nişte veioze. Nu voiau să spună de unde sunt, le-am dat nişte 
şuturi, nişte palme. îmi cer scuze faţă de ei, nu ei au fost de vină. 

AMS: Dar erau ofiţeri de Securitate? 

FV: Erau ofiţeri de Securitate. Le-au găsit legitimaţii în 
buzunare. 

AMS: Şi dumneavoastră credeaţi că teroriştii umblă cu legi¬ 
timaţiile la ei? 

FV: Nu asta este problema. I-am legat, i-am dus cu nişte 
Gărzi patriotice şi i-am predat la Televiziune. 

AMS: Au zis ceva în perioada asta? 

FV: N-au zis nimic, n-au zis nimic. Asta m-a iritat şi pro¬ 
babil că de asta i-am şi burdujit un pic. Nu ziceau nimic, parcă 
erau muţi. I-am predat unui maior, parcă Miron îl chema, la 
Televiziune. După ce au trecut evenimentele, am făcut o soco¬ 
teală, că mi-am zis că unde este multă deşteptăciune, e şi multă 
prostie, şi m-am întrebat: „Dom’ne, de ce m-am dus eu cu ăş¬ 
tia la Televiziune, unde se trăgea? Puteam să mor, de ce ne-a 
predat nouă Armata aceşti trei securişti şi ne-a trimis cu ei la 
Televiziune, în foc, când Casa Scânteii avea un buncăr jos, aşa 
zisul buncăr ALA, care este şi acum şi care era plin de militari? 

AMS: Plin de militari? 

FV: Plin de militari. MApN-ul, inclusiv militari femei am 
văzut acolo. 

AMS: Păi, ce făceau acolo? 

FV: Nu ştiu ce făceau acolo. 

AMS: Dar ce era acolo, era un centru de comandă, un centru 
de comunicaţii? Buncărele astea ALA erau centre de comandă 
pentru caz de război, după câte ştiu eu. 

FV: Era centrul de comandă, încă de pe vremea lui Ceauşescu, 
al trupelor ALA. Un fel de buncăr antiatomic. Armata era acolo 
în păr şi lucra la ceva, nu ştiu la ce. Ulterior am aflat că cei trei 
securişti nu fuseseră prinşi ca terorişti în Casa Scânteii, ci pe şo¬ 
sea. Ni i-au predat nouă ca noi, iar noi, ca proştii, i-am preluat. 

AMS: Aţi aflat ulterior dacă au tras? 

FV: Nu, n-au tras. Au fost prinşi pe stradă într-o maşină. 
I-am cam lovit pe nevinovate. Ulterior am aflat că erau trei ofi¬ 
ţeri de la Băneasa, care treceau pe şosea. I-a oprit Armata, ei 
s-au legitimat şi ni i-au adus nouă ca terorişti. Lucrurile păreau 
să se liniştească spre Revelion. Am stat acasă, n-am mai încercat 
nicio legătură cu nimeni, mai veneam pe la serviciu. Se făceau 
alegeri pentru FSN, n-am fost ales, nici nu mi-am depus candi¬ 
datura. Pe 2 ianuarie am primit un telefon, pe la 7 jumătate - opt 
dimineaţa, chiar nevastă-mea a spus. „Cine o fi nesimţitul ăsta, 
care sună la ora asta“. Era Nina Iliescu, care mi-a spus: „Ionel 
are nevoie de dumneata. Du-te la Palatul Victoriei 44 M-am dus 
şi Iliescu mi-a spus: „O să lucrezi cu Bujor Sion la cabinetul 
meu“. Asta este povestea mea, în partea care mi-aţi spus că vă 
interesează. Aveţi cuvântul meu de onoare că unde n-am ştiut 
ceva, n-am inventat. 

AMS: Am observat. De aceea relatarea dvs. pare şi foarte 
veridică. 

FV: Prefer să nu mă pronunţ unde nu sunt sigur. 

AMS: Dvs. lămuriţi nişte lucuri chiar foarte importante, care 
aduc evenimentele la nivelul unei realităţi credibile. Adică, mai 
aproape de realitate. 

FV: De unde să ştiu eu anumite lucruri? Eu, de exemplu, am 
considerat că Iliescu a avut o ideea genială că nu s-a dus direct 
la Armată. Am aflat ulterior că Armata cocheta cu ideea asta a 
preluării puterii, o lună după evenimente. De unde să ştiu eu 
atunci, în decembrie, că nu-1 opreau pe Iliescu acolo? O lună 
mai târziu lucrurile erau foarte periculoase. 

AMS: Militam. Dar, vă amintiţi ce spunea Militam în maşi¬ 
nă când vă duceaţi spre MApN? 

FV: Militam în maşină a fost destul de relaxat. Avea doar o 
grabă de a se duce la Armată - eu am studiat în plan personal şi 
psihiatria -, avea o grabă de a se duce la locul faptei la Armată. 
El căuta revanşa. 

AMS: Aţi fost din 2 ianuarie şeful de cabinet al lui Ion Iliescu. 

FV: Din 3. 

AMS: Au început problemele politice, anunţarea că FSN-ul 
nu va participa la alegeri, după care mineriadele. Avea convor¬ 
biri, întâlniri cu Brucan în această perioadă? 

FV: Da. 

AMS: Venea des la el? 

FV: Da, dar nici nu pot să cred că Iliescu asculta ce-i spunea 
Brucan. Pe de altă parte, trebuie să vă fac clar un lucru. Era clar 
că el nu mai poate să se sprijine pe partidul comunist, nici nu 
putea să-şi facă alt partid. Tot atât de clar era că CFSN-ul, ăla 
care a fost primul, avea în componenţă o grămadă de oameni 
cunoscuţi, care păreau de mare valoare, dar care în realitate erau 
nişte nulităţi. 

AMS: Daţi-mi un nume. 

FV: Nu vreau să jignesc pe nimeni. 

AMS: Daţi-mi un exemplu. 

FV: De exemplu, un om care sună din provincie şi mă ţine 
trei sferturi de oră la telefon, ca să-mi explice mie ce se întâm¬ 
plă acolo, când tu eşti acolo, în loc să rezolve el problema acolo, 
să iei măsuri şi nu faci nimic. 

AMS: Vă referiţi la preşedinţi de CFSN local, judeţean. 

FV: Da. 

AMS: Păi ăştia erau revoluţionari, erau cei care îl răstuma- 
seră pe Ceauşescu. Cum v-aţi dat seama că erau nişte nulităţi. 

FV: Păi, dacă te-ai băgat şi vrei să faci ceva, te implici şi 
faci ceva. Ei aşteptau ordine de la Iliescu. în CFSN-ul ăla nu a 
existat opoziţie, ba chiar la un moment dat ei nu au făcut altceva 
decât să-i facă jocul lui Iliescu. 

AMS: Cum aşa? 

FV: S-au retras. N-au fost activi. 

AMS: Să luăm un exemplu: au fost şedinţe ale acestui CFSN. 
Ăştia ce făceau? Să spunem clar că au fost acolo Tokes, Doina 
Comea, a fost acolo Ana Blandiana... Ce spuneau, ce reacţie au 
avut oamenii ăştia, ce făceau? 

FV: Reacţie de discurs. Ţineau nişte discursuri fără nicio 
aplicabilitate. 

AMS: Sterile. 

FV: De discurs politic formal. Eu am o părere, am făcut 
Facultatea de Istorie: prin politica lor, partidele de opoziţie l-au 

ajutat enorm pe Iliescu. Iliescu e şi el un om, e adevărat că şi-a 
urmărit permanent ţeluri personale. De exemplu, el a făcut prin 
ianuarie nişte gafe personale, pe care eu nu le-aş fi făcut. El era 
adeptul ideii guvernului de uniune naţională. Era imposibil aşa 
ceva atunci. Iar partidele căutau revanşa... 

AMS: Staţi să ne înţelegem. Partidele au reacţionat la decla¬ 
raţia că FSN-ul va participa la alegeri, după ce anunţase că nu 
va participa. 

V A 

FV: Asta a fost argumentul de formă. In realitate, acţionau cu 
scopul de a-şi lua revanşa pentru 1946, să se răzbune pe comu¬ 
nişti, iar comuniştii atunci erau Iliescu şi ai lui. Deci, ca istorici, 
să nu greşim. Una era masca publică, unul era argumentul me- 
diatizat şi altul era resortul politic intern, real. Voiau răzbunare 
pentru 1946. Ori, asta era o aberaţie. Iliescu primea informaţii 
despre aceste intenţii ale lor şi nu înţelegea, nu credea. Abia 
când au început marşurile, mitingurile, atacurile asupra sediului 
CFSN şi-a dat seama că este adevărat. 

AMS: Şi atunci a chemat minerii. 

FV: Nu e adevărat. 

AMS: Eraţi şeful de cabinet, nu vă putea scăpa aşa ceva. 

FV: Nu el a chemat. Alţii au fost cei care au chemat, tot din 
clădirea aia, dar nu el. Ba, la un moment dat, pot să vă confirm, 
că a cerut, s-a interesat să-i oprească. în plus, primele veniri ale 
minerilor s-au petrecut fără ştirea lui, prima, după 12 ianuarie. 

AMS: Domnule Velicu, au fost martori în biroul unde se afla 
Miron Cosma, care au relatat cum l-a sunat Iliescu, iar Cosma 
a întors telefonul spre ei şi l-au auzit cum le spunea că este o 
contrarevoluţie, bandiţi, plătiţi de străinătate, chestii de-astea. 

FV: Cine spune asta? 

AMS: De exemplu, Raj Tunaru, a fost şi candidat la 
Preşedinţie. 

FV: Am o părere foarte proastă despre eroii care apar după 
război. 

AMS: Şi eu, dar ăsta a fost în război, că era război civil. 

FV: Partidele politice de opoziţie au greşit strategic şi tactic 
total. In loc să rămână în FSN şi să-l blocheze pe Iliescu dină¬ 
untru, au plecat şi i-au lăsat toată puterea. Acesta este adevărul. 
Toţi, inclusiv domnul Caramitru, răsuflau uşuraţi că s-au retras 
ţărăniştii din CFSN... 


198 



AMS: Care ţărănişti? 

FV: Blandiana, Doina Comea, toţi erau purtătorii de cuvânt 
ai acestui partid. Era o poveste cu independenţa lor şi cu soci¬ 
etatea civilă. Erau ai PNŢ şi lucrau pentru PNŢ. Asta era clar. 

AMS: în sfârşit, poate ne întâlnim altă dată să discutăm su¬ 
biectul „după ’90“, mai pe larg. 

FV: Cu plăcere. 

AMS: Vă mulţumesc. 

eneral-colonel (r) dr. 
CONSTANTIN OLTEANU 


Fost ministru al Apărării Naţionale (martie 1980-decem- 
brie 1985); prim-secretar şi primar general al Capitalei 
(decembrie 1985-mai 1988); secretar al CC al PCR şi 
şef al Secţiei propagandă şi presă (mai 1988-octombrie 
1989); şeful Secţiei relaţii externe a CC al PCR (octom¬ 
brie 1989-decembrie 1989); în prezent, profesor asociat 
la Universitatea „Spiru Haret“ 

înregistrări audio. Stenograma interviurilor a fost pusă la 
dispoziţia intervievatului, care a făcut unele modificări şi com¬ 
pletări minore. 

01.08.2005 

AMS: Domnule general, aş vrea să discutăm câteva proble¬ 
me foarte concrete. Când ne-am întâlnit în holul Universităţii 
mi-aţi spus ceva despre penetrarea sovietică în Armată. Asta mă 
interesează. Asupra problemei generale a socialismului, la care 
v-aţi referit atunci, eu am altă opinie: Gorbaciov a fost influen¬ 
ţat de Occident, unii afirmă că a fost recrutat... 

Constantin Olteanu: Dacă Gorbaciov nu se lăsa influenţat 
de Occident, cum aţi spus dvs., socialismul, ca sistem, exista şi 
acum. 

AMS: Era mai rău, domnule general. 

CO: Aveţi dreptate. Totul depinde însă de modul în care este 
perceput fenomenul. 

AMS: Domnule general, îmi vin din ce în ce mai multe sem¬ 
nale că sovieticii reuşiseră să penetreze destul de sus în Armată. 
Aţi fost ministru al Apărării, aţi avut acces la dosarele astea.... 

CO: Când abordăm acest subiect delicat, trebuie să avem 
în vedere că nu numai serviciile secrete sovietice ţinteau acest 
obiectiv, ci şi alte servicii străine. Atitudinea sovieticilor, avan¬ 
tajele lor în realizarea acestui scop pot să fie mai bine înţelese 
dacă avem în vedere fenomenele specifice Armatei române, 

precum: diviziile formate din prizonierii români pe teritoriul 
URSS; existenţa consilierilor sovietici în armata noastră; for¬ 
marea şi pregătirea unor cadre în şcolile şi academiile militare 
sovietice; traducerea şi introducerea regulamentelor militare 
sovietice în Armata română. Apartenenţa Armatei române la 
Tratatul de la Varşovia, începând cu 1955, a creat posibilităţi 
şi facilităţi noi pentru sovietici de a ajunge în situaţia să cu¬ 
noască problemele militare care îi interesau. Spre deosebire de 
occidentali, care acţionau împotriva sistemului socialist, sovie¬ 
ticii aveau alte interese. Până la un moment dat, organele se 
spionaj sovietice au urmărit să cunoască poziţia României în 
unele probleme ale Alianţei şi s-o influenţeze în interesul lor. De 
la un timp, sovieticii au acţionat pentru folosirea unor generali 
şi ofiţeri români recrutaţi de ei, nu pentru înlăturarea regimu¬ 
lui politic din România, ci numai a conducerii ţării, în frunte 
cu Nicolae Ceauşescu, cu alta, care să se alinieze fără condiţii 
Moscovei. 

AMS: E clar! Să considerăm că imaginea pe care aţi prezen- 
tat-o este cea a condiţiilor generale. 

CO: în legătură cu dosarele la care v-aţi referit, vă rog 
să reţineţi că aceste dosare se aflau la organele de contrain- 
formaţii militare care, după cum bine ştiţi, erau structuri ale 
Departamentului Securităţii Statului. Dar eram informat în le¬ 
gătură cu unele cazuri. Când au început să fie îndepărtaţi cei 
cu studii în URSS, ei s-au orientat spre URSS pentru protecţie. 
Acesta a fost un criteriu pentru noi, care trezea o bănuială. Nu 
toate informaţiile se confirmau, dar existau suspiciuni întemeia¬ 
te că fenomenul se petrecea. Se ştia că foştii generali Ioan Şerb 
şi Nicolae Militaru, ambii cu studii militare în URSS, fuseseră 
racolaţi de serviciile secrete sovietice. Activitatea lui Şerb a fost 
documentată de organele de contrainformaţii militare, judecat 
şi condamnat pentru spionaj în favoarea unei puteri străine. In 
ceea ce-1 priveşte pe generalul Militaru, despre care s-a fabulat 
mult, vreau să vă relatez câteva aspecte cunoscute de mine. Din 
perioada când eram la Secţia pentru probleme militare şi justiţie 
a CC al PCR am cunoscut, de la organele de contrainformaţii 
militare, că generalul Militaru, atunci comandantul Armatei a 
3-a de la Cluj (din 1980, Armata a 4-a) era suspectat de rela¬ 
ţii cu sovieticii şi lucrat, dosarul lui având mai multe denumiri 
conspirative, ultimul fiind CORBUL, pentru că generalul avea 

o culoare mai întunecată a tenului. Peste ani, generalul Vasile 
Milea îmi relata că în perioada cât era el şef de Stat Major la 
Armata a 3-a, generalul Militam, comandantul lui, comitea une¬ 
le imprudenţe, care accentuau suspiciunea. De exemplu, în timp 
ce se aflau în aplicaţii, generalul Militam obişnuia să poarte 
convorbiri telefonice lungi, în limba msă, cu soţia sa, care avea, 
de asemenea, studii în URSS. Pus în faţa unor probe incontes¬ 
tabile, în primăvara anului 1978, generalului Militam i s-a luat 
comanda Armatei a 2-a ( Bucureşti), la propunerea generalului 
Ion Coman, ministrul Apărării la acea dată. El s-a autodenunţat 
în scris, recunoscând că a colaborat cu organele GRU sovietice. 
A fost numit adjunct al ministrului Construcţiilor Industriale, iar 
în anul 1984, trecut în rezervă. 

AMS: Sigur nu au fost doar convorbirile lui cu soţia în 
ruseşte. 

CO: Bineînţeles. Vă mai ofer un exemplu din care rezultă 
relaţiile lui Militam cu sovieticii. în decembrie 1974, generalul 
Ion Gheorghe a fost eliberat din funcţia de şef al M.St.M. şi 
numit prim-vicepreşedinte la Capitală. Până când a fost numit 
generalul Ion Coman pe funcţia lui Gheorghe, Militam m-a 
chemat la el, la Comandamentul Armatei 2, şi mi-a spus urmă¬ 
toarele: „Măi Costică, eu o să merg şeful M.St.M. 1 “ I-am răs¬ 
puns: „Ştiu că s-au înaintat cîteva propuneri, însă... nu figuraţi!“ 
Reluând argumentarea, Militam îmi spune: „Este sigur, pentru 
că mi-a spus ataşatul militar sovietic. Iar tu - a continuat el - o 
să iei comanda Armatei 2, că tot n-am reuşit asta când te-am 
propus la comanda Diviziei 57 tancuri". Despre această chestiu¬ 
ne nu am discutat cu nimeni, pentru că erau lucruri periculoase. 
Cum adică... ştii de la ataşatul militar sovietic că vei fi numit la 
conducerea M.St.M, când România era o ţară independentă!? 

AMS: Nicolae Ceauşescu era informat asupra amănuntelor 
acestor cazuri? 

CO: Sunt convins că era ţinut la curent cu ce se ştia. în plus, 
trebuie precizat că, potrivit reglementărilor vremii, nici un ge¬ 
neral nu putea fi luat în lucm de Securitate decât cu aprobarea 
lui Nicolae Ceauşescu, pe baza unei documentări convingătoa¬ 
re, pentru a se evita abuzurile. Pe parcurs, Nicolae Ceauşescu 
era informat asupra evoluţiei cazului respectiv. Tot de la orga¬ 
nele de contrainformaţii militare cunosc faptul că, pomindu-se 
de la faptele celor doi generali cu funcţii importante în Armată, 

Şerb şi Militam, suspiciunea s-a extins asupra tuturor celor care 
aveau studii militare în URSS, ceea ce s-a reflectat, între altele, 
prin supravegherea lor, precum şi în politica de promovare a lor 
în funcţie şi în grad. Reacţiile lui Ceauşescu i-au pus în gardă 
pe sovietici, iar aici apare un fenomen mult mai complex. Fie 
că au fost informate, fie că au constatat prin mijloace proprii, 
organele de resort sovietice au operat schimbări în tactica lor, 
orientându-se şi spre alţii, care nu aveau studii în URSS. Despre 
această reorientare a tacticii sovieticilor am aflat, de asemenea, 

A 

de la organele noastre de contrainformaţii militare. In încheierea 
acestui succint comentariu vreau să-mi exprim convingerea că 
nu toţi care au făcut studii sau au avut misiuni în străinătate s-au 
pretat la această atitudine dezonorantă, înjositoare, de a fi, cum 
spunea Titu Maiorescu, „spion străin în ţara ta u . Dar trebuie să 
subliniez şi că nu orice general cu studii în ţară era absolvit de 
pericolul de a fi racolat. Aşadar criteriul studiilor nu este mereu 
valabil, criteriul real fiind cel dat de categoria de observaţii pri¬ 
vind „relaţiile cadrelor militare cu străinii". 

AMS: Domnule general, să trecem la Vasile Milea. Circulă 
informaţii despre legăturile lui timpurii şi suspecte cu sovieticii. 
Este important să analizăm acest caz pentru a înţelege compor¬ 
tamentul lui din decembrie 1989. 

A 

CO: Intr-adevăr. N-am fost informat de organele în drept că 
a avut o colaborare condusă, să spun aşa... 

AMS: Dirijată de sovietici, printr-o acţiune de racolare. 

CO: Aş putea să mă refer însă la anumite elemente de apro¬ 
piere, relatate mie chiar de defunctul general, altele deduse din 
unele fapte. în câteva rânduri el mi-a spus că, în timp ce era co¬ 
mandantul Diviziei 9 de la Constanţa, avea relaţii foarte apropi¬ 
ate cu consilierii sovietici, întâlnindu-se de multe ori cu ei şi în 
afara programului. Conform legilor şi regulamentelor, pe care 
Milea le cunoştea bine, aşa ceva nu era permis. Şi, este posibil 
ca, în asemenea împrejurări, sovieticii să fi acţionat cu elemente 
care puteau fi interpretate drept tentative pentru racolare. După 
părerea mea, termenul în care s-a încadrat chestiunea asta a fost 
că s-a realizat „ o apropiere". După aceea eu am avut două do¬ 
vezi, pe care însă nu i le-am raportat lui Ceauşescu. 

AMS: De ce? 

CO: De ce? Pentru că eu aflasem chiar de la generalul 
Milea povestea episodului din 1962 de la Piteşti. Se produsese 

203 



o răscoală în câteva sate din Argeş, din cauza colectivizării, şi 
Ceauşescu s-a dus la Piteşti să rezolve situaţia. Colonelul Vasile 
Milea, comandantul Şcolii de ofiţeri de tancuri din garnizoa¬ 
nă, a fost convocat la Comitetul regional de partid, unde se afla 
Nicolae Ceauşescu, atunci secretar al CC al PCR. Ceauşescu i-a 
cerut lui Milea să folosească tancurile pentru rezolvarea situaţiei 
create. O cerinţă care nu putea fi refuzată. Milea s-a conformat. 
Probabil că sunt şi exagerări. Nu s-a intervenit, dar atunci s-au 
cunoscut Ceauşescu şi Milea. A rezultat că Ceauşescu se simţea 
legat de episodul ăsta. 

AMS: Adică era omul care scotea imediat tancurile, ca în 
decembrie 1989, fără să mai întrebe de lege. 

CO: (ironic) Aşa rezulta. O să încep însă cu a doua dova¬ 
dă, pentru că se leagă bine de ce spuneam mai devreme. Intr-o 
discuţie din octombrie 1985... Eram la Snagov, chemaţi de 
Ceauşescu, eu, Postelnicu şi Homoştean (la acea dată, minis¬ 
tru de Interne , n.a.). Ceauşescu avea pe cineva în audienţă şi 
am zis: „Hai să nu stăm în picioare, să ne aşezăm să bem o 
cafea, să stăm puţin până ne cheamă înăuntru". Ne aşezăm şi, în 
timpul discuţiilor, Postelnicu îmi spune: „Măi, nea Costică... - 
aşa vorbea el, avea un caracter urât, nu era atât de tâmpit cum 
s-a spus, pe cât era de viclean şi îngâmfat - „Măi, nea Costică, 
cine îl împinge pe Milea ăsta?". Era clar că îl aveau în atenţie şi 
studiau penetrarea. 

AMS: Asta, petrecându-se în septembrie-octombrie 1985, 
însemna că ei aveau semnale despre intenţia de a vă schimba 
din funcţie şi a-1 pune pe Milea. 

CO: Da, pentru că schimbarea s-a întâmplat în decembrie. O 
să vă povestesc. Şi răspund, pomenindu-i câteva nume din apro¬ 
piaţii lui Ceauşescu. „Eşti pe fază, domnule!" - mi-a răspuns 
Postelnicu. Milea ştia să-şi facă relaţii în interesul lui. Aceştia îl 
împingeau în faţa lui Ceauşescu, plus situaţia de la Argeş. 

AMS: Ce funcţie avea în momentul ăla? 

CO: Prim-adjunct al ministrului şi şef al M.St.M. Eu lucram 
bine cu el, era cooperant, dar nu stăpânea suficient problemele 
din zona politico-militară. Atunci completează şi Homoştean: 
„Tov. Olteanu... - îl ştiam de când era prim-secretar la raionul 
Sebeş... -, tov. Olteanu, când discutaţi cu tovarăşul, să nu spu¬ 
neţi ceva negativ despre Milea, că ţine la el". Ştiam despre ce 
e vorba, mi-a spus chiar Milea, cu colectivizarea, şi am făcut o 

asociaţie de idei. Schimbarea plutea în aer, era doar o chestiune 
de timp. A doua dovadă, o iau invers, se consumase în 1983, 
cu ocazia aplicaţiei de la Neptun, pe hartă, fără trupe, la care 
participau sovieticii şi bulgarii. 

AMS: Să precizăm că, începând din 1968, România nu ac¬ 
cepta desfăşurarea de trupe ale TVA, pentru aplicaţii, pe terito¬ 
riul ei. 

CO: Se cunoaşte lucrul ăsta. 

AMS: Copiii ăştia născuţi în libertate nu ştiu. 

CO: Da, aveţi dreptate. Dar, dacă citesc, află. în anul 1983 
pregăteam aplicaţia din primăvară cu Frontul român, pe care o 
desfăşuram pe hartă, în staţiunea Neptun. Şef de Stat Major era 
generalul Paul Cheler, iar comandantul Frontului era generalul 
Ion Hortopan. Aplicaţia era condusă, ca şi precedentele, de mi¬ 
nistrul Apărării al României. Partea română elabora concepţia 
aplicaţiei şi toate documentele desfăşurării acesteia, pe care le 
puneam de acord cu Comandamentul Forţelor Armate Unite, cu 
partea sovietică, pentru că participa cu o armată în compunerea 
Frontului român, precum şi cu partea bulgară, care şi ea parti¬ 
cipa cu o armată în compunerea Frontului comandat de români. 
Pentru punerea de acord a concepţiei elaborate de partea română 
cu armata sovietică şi cu armata bulgară, a fost trimis la bulgari 
generalul Nicolae Eftimescu, ca să discute cu ei elementele de 
colaborare. Iar la Moscova, la Comandamentul Forţelor Armate 
Unite, unde comandant-şef era mareşalul Viktor Kulikov, iar 
şeful de Stat Major era generalul Anatoli Gribkov, s-a hotărât 
să meargă generalul Vasile Milea, având în vedere că noi fă- 
cuserăm nişte schimbări în concepţie. în discuţiile cu Milea eu 
am ridicat problema: „Dom’ne, chiar aşa, de când am început 
aplicaţiile avem aceeaşi concepţie, mereu?“. Repetarea unor 
concepţii osificate nu contribuia la pregătirea participanţilor, 
în timpul elaborării concepţiei aplicaţiei am discutat cu gene¬ 
ralul Milea, care era şeful M.St.M. atunci. Şi am convenit că nu 
putem merge la infinit cu aceeaşi concepţie, să mai schimbăm 
ceva, în sensul îmbunătăţirii ei. 

AMS: Vi s-a părut că sovieticii făceau deliberat asta? Adică 
nu schimbau concepţia, pentru a ţine Armata română într-un 
stadiu de pregătire, să spunem, stereotip şi previzibil? 

CO: Se poate gândi şi aşa, însă mai mult dezvăluia atitu¬ 
dinea lor formală faţă de aplicaţii. Dar la elaborarea acestei 

concepţii, noi trebuia să privim lucrurile în lumina doctrinei mi¬ 
litare naţionale, să ţinem seama de cele două armate - sovietică 
şi bulgară precum şi de faptul că la aplicaţie luau parte ma¬ 
reşalul Kulikov, generalul Gribkov şi ministrul Apărării bulgar, 
generalul de armată Dobri Djurov. Adevărul este că noi făceam 
pregătirea, prin această formă, în primul rând pentru noi. 

AMS: Da, dar la nivel strategic... 

CO: Domnule Stoenescu, în cadrul aplicaţiei la care m-am 
referit se rezolvau şi probleme strategice importante. De altfel, 
Frontul, în terminologia rusească, folosită atunci şi de noi (grup 
de armate) este o structură strategică. Dar dacă ne gândim la 
nivel global, al Alianţei în care eram, pe ansamblu, noi româ¬ 
nii nu ne propuneam să pornim cu trupele noastre spre... s-o 
luăm prin Europa. Asta era concepţia sovieticilor, care aveau 
alte obiective politico-strategice. Vreau totuşi să menţionez aici 
că, potrivit cutumei, ministrul Apărării român prezenta mai întâi 
lui Nicolae Ceauşescu, comandantul suprem al Forţelor Armate 
ale României, textul şi harta cu aplicaţia. De obicei, Ceauşescu 
nu citea textul. Privea harta şi asculta explicaţiile ministrului, 
după care se pronunţa. în acest mod procedam şi cu aplicaţiile 
pe care le desfăşuram în ţară, la nivelul Armatei. După ce a fost 
de acord, i-am cerut lui Ceauşescu aprobarea ca la Moscova să 
meargă generalul Vasile Milea, din motivele arătate mai sus. 

AMS: Modificările propuse. 

CO: Da. Nicolae Ceauşescu a fost de acord şi a semnat ra¬ 
portul prezentat de mine. Făceam raport scris înainte şi el apro¬ 
ba sau nu. Dar, important era să ştie. Iar Ceauşescu îmi spune, 
după ce aprobă, spre surprinderea mea: „Bine, măi, să se ducă, 
dar să-i spui să nu bea!“. Nu i-am spus lui Milea, a murit şi nu 
i-am spus, mi-a fost jenă. Nu ştiu la ce s-a referit, la faptul că 
Milea bea şi el ca orice om. Ştiţi cum era: când n-avea ce să spu¬ 
nă despre o persoană, zicea ceva ori că e afemeiat, ori că bea... 

AMS: Dar le cam bea, domnule general! 

CO: După ce m-am întors de la Nicolae Ceauşescu, am dis¬ 
cutat cu generalul Milea problemele cu care pleca la Moscova. 
El nu a respectat însă în întregime ce am stabilit. S-a dus la 
Moscova, la comandantul-şef al Forţelor Armate Unite şi la 
şeful de Stat Major, cu generalul de armată Anatoli Gribkov. 
împreună au discutat concepţia. Nici mareşalul Kulikov 
şi nici generalul Gribkov, n-au avut obiecţii. Apoi genera¬ 
lul Gribkov i-a propus lui Milea să meargă şi la mareşalul 

Nikolai Ogarkov, care era şeful Statului Major General al ar¬ 
matei sovietice. Eu vă spun ceea ce mi-a relatat Milea când a 
venit, ca atitudine şi cu ce a venit înapoi de acolo, în legătură 
cu aplicaţia. Mi-a spus că mai întâi mareşalul Ogarkov nu i-a 
primit, că i-a ţinut pe la uşă, pe urmă i-a primit şi, foarte aro¬ 
gant şi supărat: „Ce căutaţi la mine? Ia să vedem, ce aveţi aco¬ 
lo? Ce e cu asta? Să vă duceţi numai până aici şi vă opriţi. Nu 
prelucraţi tot“. Ştiţi cum făceau... Sovieticii foloseau această 
expresie - prelucrare. 

AMS: Să explicăm că era vorba de adâncimea misiunii în 
aplicaţie. 

CO: Da. Cum arătam, românii trebuiau să lupte pentru a 
ocupa o serie de obiective din câmpul tactic-operativ, inclusiv 
poziţii fortificate, iar acum rezulta ca sovieticii să ocupe restul 
ţării respective, capitala şi alte oraşe mari. Aşa rezulta. Eu am 
asociat acest fapt cu ce spusese mareşalul Dmitri Ustinov, mi¬ 
nistrul Apărării al URSS, cu un an în urmă, în timpul aplicaţi¬ 
ei din Bulgaria (1982), că „ocuparea Strâmtorilor a devenit o 
chestiune de actualitate* 4 . Problema care s-a ridicat a fost: de 
ce a acceptat generalul Milea? El trebuia să spună atunci că nu 
este mandatat să modifice radical concepţia aplicaţiei şi apoi să 
informeze Bucureştiul. Decizia de a implica România într-o ast¬ 
fel de acţiune, chiar numai pe hartă, aparţinea factorului politic. 

AMS: Lucrurile astea vi le-a comunicat Milea prin telefon 
de acolo? 

CO: Nu la telefon, ci după ce s-a întors de acolo. Eu nu 
mi-am dat seama de ce Milea a cedat şi a acceptat ceea ce i-au 
spus ei. Şi atunci i-am spus lui Milea: „Nu sunt de acord cu 
asta. Iei legătura cu ei, îi comunici mareşalului şi ălora cu care 
ai vorbit că eu nu sunt de acord. Şi să arătăm toată desfăşura¬ 
rea". Aşa a fost comunicat mareşalului Kulikov şi generalului 
Gribkov că noi vom desfăşura aplicaţia după concepţia pe care 
o elaborasem. 

AMS: Vă întreb: atunci s-a întâmplat incidentul acela, că a 
avut o problemă la masă, s-o fi îmbătat, nu ştiu, dar l-au dus la 
spital şi a fost internat vreo două zile? 

CO: Nu ştiu de acel incident şi dacă a avut loc atunci. Dacă 
l-au dus la un spital, atunci putea fi racolat. Eu l-am auzit pe 
Ceauşescu, într-o altă ocazie: „Dacă a fost internat, e clar, acolo 
s-a făcut racolarea". 

AMS: Din informaţiile mele. Postelnicii i-a raportat inciden¬ 
tul ăsta lui Ceauşescu şi i-a spus că Milea a fost racolat. Unii 
spun că exagera Postelnicu. 

CO: Probabil că a fost aşa, pentru că translatorul colabora 
indubitabil cu ei. Ar fi fost nişte proşti să nu aibă Securitatea om 
în toate aceste împrejurări. 

AMS: Asta era în 1983? 

CO: Da. A doua chestiune... în 1985, în aprilie, a fost o apli¬ 
caţie pe hartă, pe zonă, condusă de mareşalul Kulikov, care a 
cuprins armatele din Tratat, mai puţin nemţii şi cehoslovacii. Şi 
a venit şi la noi, chiar acolo la Hotelul din strada Haiducului, să 
asculte o parte din hotărâre, care ne revenea nouă. Partea de in¬ 
formare, adică prezentarea situaţiei operativ-strategice, trebuia 
s-o facă Marele Stat Major, nu trebuia s-o fac eu. Eu stăteam cu 
ăla acolo şi ascultam, din partea Armatei române. Şi le-am spus 
înainte, le-am recomandat: „Vă adresaţi mie, nu mareşalului. 
Eu sunt conducătorul aplicaţiei. Mareşalul doar vine să asiste", 
în plus, mareşalul era locţiitorul ministrului Apărării al URSS. 

AMS: De-asta nu prea vă iubeau ăia. 

CO: Milea şi cu Chiţac s-au adresat întâi mareşalului! 

AMS: Hopa! 

CO: Repet că numai generalii Milea şi Chiţac, dintre toţi ge¬ 
neralii care au raportat, s-au adresat întâi mareşalului sovietic. 

AMS: Să precizăm un lucru, pentru că cititorii nu au cum să 
înţeleagă. Darea raportului este o chestiune de recunoaştere a 
comandantului, a superiorului tău, căruia i te subordonezi. Prin 
gestul lor, care pentru neiniţiaţi nu înseamnă mare lucru, cei doi 
generali români îl considerau comandant pe mareşalul sovietic. 

CO: Pentru o Armată, mai ales la nivelul cel mai înalt, aşa 
ceva este inadmisibil. Mareşalul a văzut că eu mă uit urât la ei, a 
intervenit şi mi-a spus: „Dar sunt şi eu un om, sunt comandantul 
forţelor Tratatului!“. Era comandantul-şef al forţelor Tratatului 
de la Varşovia. Am răspuns sec: „Eu ştiu ce sunteţi, dar sunt eu 
ministrul Apărării şi conduc această aplicaţie. Iar ei sunt subor¬ 
donaţii mei“. 

AMS: Dur. Dialogul ăsta a avut loc de faţă cu toată lumea, 
acolo la Haiducului? 

CO: Da, acolo. Kulikov s-a iritat, era vizibil supărat. Bine, 
mai aveau ei reproşuri la adresa mea cu problema din Polonia, 
din decembrie 1981, cu aplicaţia din Bulgaria, din 1982 ş.a. în 

care i-am contrat dur. Vă pot confirma, fără să fac din asta un 
merit deosebit, ci doar actul de militar şi om al datoriei, că îl 
informasem pe Nicolae Ceauşescu despre cele petrecute la apli¬ 
caţia din Bulgaria din 1982, iar el mi-a spus atunci oarecum 
tulburat: „Ai fost şi tu prea dur“. 

AMS: Nu vă plăceau deloc sovieticii. 

CO: Probabil că nu mă plăceau. 

AMS: Nu credeţi că au lucrat ca să-l promoveze pe Milea? 
Ce v-a întrebat Postelnicu. 

CO: Nu aveam de unde să ştiu, dar era clar că în acea fază 
Milea era împins. Pe urmă mai avusesem probleme cu ei în 
1984, în decembrie, la Budapesta, cu 30 de ani de la Tratat, 
unde au vrut să facem aşa, şi noi ne-am opus. Eu nu m-am dus la 
Ceauşescu să-i spun ca un şcolar: „Uitaţi ce-au cu mine ăştia şi 
ce face Milea“, deşi Coman, generalul Coman, fără să-i fi spus 
eu, voia să-l schimbe pe Milea. Era periculoasă treaba, nu ştiai 
ce reacţie va avea Ceauşescu în legătură cu Milea... 

AMS: Recomandarea lui Homoştean. 

CO: Nu mi-a stat în fire să vorbesc negativ la adresa colabo¬ 
ratorilor mei. Nu vreau nici acum să merg prea departe. 

AMS: O să spun eu atunci: Coman a venit la dvs. şi v-a spus, 
imediat ce a aflat de manevrele pentru promovarea lui Milea: 
„Dom’ne, nu vrei să scăpăm de ăstă, nu vrei să-l dăm dracului 
în altă parte?“ 

CO: Fără să-i fi spus eu ceva, a fost iniţiativa lui. Problema 
era că eu nu ştiam pe cine îmi aduce la M.St.M. Nu riscam. Şi 
atunci i-am spus: „Nu, hai să-l mai lăsăm“. Singurul care mi-a 
vorbit într-un mod foarte brutal despre Milea şi foarte nepriete¬ 
nesc şi necamaraderesc şi neomenesc a fost Militam. 

AMS: Ca să vezi! 

CO: în 1983 a venit la mine Militam; lucrase la Cluj, unde 
era şef de Stat Major Milea şi Militam era comandant de ar¬ 
mată. Când l-a numit în 1965, în iulie, în locul lui Coman, pe 
Militam comandantul Armatei, pe Milea l-au adus şef de Stat 
Major şi au lucrat până când a venit Militam în 1969 coman¬ 
dantul Armatei din Bucureşti şi Milea a rămas comandantul 
armatei de la Cluj, în locul lui. Până în 1978, când l-a luat şi l-a 
numit la... Şi Militam a venit la mine şi mi-a spus: „Ce-1 ţii bă 
p-ăsta aici? Nu e bun de nimic“. Mi-a displăcut. 

AMS: Atunci să spun eu ce nu vreţi să rostiţi dvs.: Milea 
era ţinut şi urcat în funcţii datorită relaţiei personale din trecut 

cu Ceauşescu. Puseseră tancurile împreună pe nişte ţărani. Să 
spunem adevărul. 

CO: Cred că ăsta era unul din motive. Ce era să fac? Să ne 
înţelegem: Milea era un ofiţer bun, am colaborat bine cu el, dar 
acolo unde politicul se amestecă în Armată încep problemele. 
Eu nu am vrut să ridic această problemă în faţa lui Ceauşescu. 
Când mi-a spus Postelnicul „Vezi că îl împinge să-ţi ia locul 44 , 
eu am răspuns: „Cine m-a numit are dreptul să şi revoce or¬ 
dinul, să mă schimbe. Nu pot să mă duc şi să previn această 
chestiune 44 . Ştiţi ce i-am spus lui Ceauşescu la schimbarea mea? 
Că m-a întrebat ce părere am. I-am spus: „Cred că veţi avea 
cu el probleme politico-militare 44 . Atunci, Nicolae Ceauşescu a 
afirmat: „Va trebui să-l ajutăm! 44 . Eu nu am pus în discuţie că nu 
se pricepe la probleme militare, că nu era corect, dar i-am spus 
că va avea probleme la limita dintre aspectele politice şi cele 
militare, unde se îmbină lucrurile astea. Şi, vedeţi, exact asta 
s-a întâmplat în ’89! Unde se îmbină politicul cu militarul s-a 
încurcat situaţia. „Şi şef de Stat Major ar trebui - spune el... el 
discutase cred duminică cu Milea, numai un prost nu putea să 
nu priceapă de ce m-a chemat pe mine la urmă.... - un general 
tânăr - zice Ceauşescu -, şeful Statului Major 44 Zic: „Cel mai 
tânăr general acum este generalul Guşă Ştefan, 46 de ani, co¬ 
mandantul Diviziei 6 tancuri, dar să ştiţi că nu are nici minte şi 
nici faţă pentru funcţia asta 44 . Pregătirea şi experienţa lui au ieşit 
în evidenţă la Timişoara în decembrie 1989, când, ducându-se 
la Divizia 18 Mc., a dovedit că el face ce ştie şi nu ce trebuie, în 
calitate de şef al M.St.M. 

AMS: Ce reacţie a avut Ceauşescu? 

CO: S-a supărat. A replicat: „Lasă, că o să găsim noi unul 
care să corespundă 44 . Decizia era însă luată. 

AMS: Era cumva propus de Elena Ceauşescu, aşa cum se 
zvoneşte? 

CO: Nu cred, nu. Cred că Milea l-a propus. L-a avut elev 
la Piteşti, apoi comandant de pluton la Şcoala Militară, îl cu¬ 
noştea, era un tanchist foarte capabil. Probabil că la mijloc era 
şi problema din trecut. Precizez încă o dată că povestea din 
Argeş mi-a fost relatată de Milea însuşi. Ceauşescu i-ar fi cerut 
să intervină cu tancurile, s-a dus, dar au fost folosite doar ca 
mijloc de presiune, nu s-a acţionat. Important este, aşa cum îmi 
povestea el, că Nicolae Ceauşescu a reţinut promptitudinea lui. 

Coincidenţă sau nu, peste doi ani colonelul Milea a fost numit 
comandantul Diviziei 6 tancuri de la Târgu Mureş, odată cu în¬ 
aintarea lui la gradul de general. 

AMS: Dar de ce credeţi că v-a povestit acest episod Milea? 

CO: Eu am interpretat aceasta ca pe un mesaj, al cărui sub¬ 
strat eu l-am înţeles şi l-am reţinut. 

AMS: Au mai existat momente care v-au atras atenţia în re¬ 
laţia Ceauşescu-Milea, relaţie care s-a finalizat prin crimele din 
decembrie 1989? 

CO: Da. Au existat. în anul 1973, la sfârşitul unei convo¬ 
cări pe Armată, care a avut loc la Academia Militară, Nicolae 
Ceauşescu l-a întrebat pe generalul Ion Ioniţă, pe atunci minis¬ 
tru al Apărării: „Pe cine îmi dai, Ioniţă, să pun şef de Stat Major 
la Gărzile patriotice? Pe Militam sau pe Milea?“ Ioniţă a zis: 
„Militam” şi, după cum se ştie, a fost numit Milea. îngăduinţa, 
poate simpatia lui Nicolae Ceauşescu faţă de generalul Milea... 

AMS: Care a dus la crimă, domnule general, să fie clar! 

CO:... a rezultat şi într-un incident petrecut în anul 1984. 

AMS: Cazul Cipru? 

CO: O chestiune destul de gravă, după părerea mea. O ches¬ 
tiune cu conotaţii politice internaţionale. Incidentul s-a petrecut 
în timpul vizitei generalului Vasile Milea în Cipru, partea grea¬ 
că. în fapt, lucrurile s-au petrecut astfel: într -0 zi a anului 1984 
am fost chemat la Nicolae Ceauşescu. Am intrat direct în cabi¬ 
net, cum procedam de obicei, întrucât membrii CPEx nu erau 
anunţaţi pe vremea aceea. Când m-am apropiat de masa lui de 
lucru, Nicolae Ceauşescu mi-a fluturat o hârtie prin aer şi m-a 
întrebat: „Ce este cu asta?”. „Nu ştiu ce conţine?” - am răspuns. 
Era posibil ca, punându-mi întrebarea astfel, să fi urmărit să afle 
dacă sunt în posesia documentului şi nu cumva nu i-am raportat 
conţinutul lui. Fără să-mi dea hârtia, Ceauşescu a început să-mi 
explice că este o scrisoare oficială de protest adresată lui de Rauf 
Denktaş, preşedintele părţii turce a insulei, scrisoare care îl viza 
pe generalul Milea. „Ce-a căutat Milea în Cipru?” - m-a între¬ 
bat Ceauşescu. Eu i-am spus că a efectuat o vizită în Egipt, la 
invitaţia omologului său, în fruntea unei delegaţii militare, iar la 
înapoiere delegaţia s-a oprit în Cipru, în partea greacă a insulei, 
pe baza invitaţiei şefului Marelui Stat Major al armatei Greciei. 
Acţiunea avea aprobarea lui Ceauşescu. Privind scrisoarea, şe¬ 
ful statului mi-a spus că în scrisoare se arată că într-o seară, 

în timpul vizitei, când delegaţia militară română se afla la un 
local din apropierea liniei de demarcaţie a zonelor greacă-turcă, 
generalul Milea ar fi spus ofiţerilor greci care-1 însoţeau: „De 
ce nu-i aruncaţi în mare pe turcii ăştia şi să eliberaţi insula, că 
e grecească? 44 . Pe loc mi-am dat seama de dimensiunea inci¬ 
dentului. Apoi, Ceauşescu, uitându-se pe scrisoare, mi-a citit ce 
reclama liderul ciprioţilor turci, care se întreba retoric: „Cum 
este posibil ca un demnitar militar român, care deţine o funcţie 
atât de importantă să facă asemenea aprecieri? 44 . 

AMS: Angajase statul... Şi l-a iertat pentru chestia asta?! 

CO: După ce Nicolae Ceauşescu s-a oprit din explicaţii, 
i-am raportat că nu cunosc nimic din acest incident, dar mă 
voi interesa, deoarece împreună cu Milea a fost acolo şi tova¬ 
răşul Ilie (generalul Ilie Ceauşescu). La auzul acestui răspuns, 
Ceauşescu s-a arătat susprins: „A fost şi Ilie în delegaţie? 44 . Da, 
i-am confirmat eu, după care I-am întrebat: „Ce facem acum, îi 
răspundem lui Denktaş? 44 . El a făcut semn de dezaprobare cu 
mâna. Am înţeles că lucrurile se opreau aici. 

AMS: în timpul acestui dialog, Ceauşescu a făcut vreo apre¬ 
ciere la adresa lui Milea? 

CO: Nu. în afară de ceea ce v-am relatat, nu. Numai studie¬ 
rea documentului citat, aflat în arhive, poate contribui la recon¬ 
stituirea exactă şi completă a acestui incident diplomatic. Eu 
nu am văzut conţinutul scrisorii, ci doar am auzit ce mi-a spus 
Ceauşescu. Insă am asociat imediat şi acest gest de iertare cu 
momentul 1962, la care trebuie să adăugăm şi faptul că fusese 
implicat şi Ilie Ceauşescu în el. După ce m-am înapoiat la minis¬ 
ter, i-am chemat la mine pe cei doi generali: Vasile Milea şi Ilie 
Ceauşescu. Le-am relatat ce-mi spusese comandantul suprem. 
Generalul Ilie Ceauşescu s-a arătat surprins, spunând că el nu-şi 
aminteşte nimic despre o asemenea problemă, în schimb gene¬ 
ralul Milea era profimd marcat. Probabil că realizase gravitatea 
faptului şi l-a cuprins teama. 

AMS: Era un fel de confirmare a autenticităţii incidentului. 

CO: Da. în ce mă priveşte, i-am luat apărarea generalului 
Milea, nu am comentat incidentul în faţa lui Ceauşescu, nu 
m-am arătat nici măcar nemulţumit că nu-mi raportase cazul, 
cum cereau regulamentele militare. Ceauşescu nu a revenit 
şi lucrurile s-au oprit aici. Vreau însă să revin asupra unui 
aspect, care este legat de tema conversaţiei noastre. Au fost 

două momente deosebite. Ion Coman, care era secretar al CC 
al PCR şi şef al Secţiei pentru probleme militare şi justiţie şi 
care cunoştea foarte bine activitatea din M.St.M, al cărui şef 
fusese, mi-a spus în două rânduri că a observat unele scăderi 
în actul de conducere a M.St.M şi dacă nu ar fi cazul să ne 
gândim la o schimbare. 

AMS: Voia să-l schimbe pe Milea de acolo. 

CO: Da, de la conducerea M.St.M. Eu am ezitat de fieca¬ 
re dată, deoarece nu ştiam, între altele, care va fi reacţia lui 
Ceauşescu. Vreau să fiu bine înţeles: şi Coman şi eu eram ani¬ 
maţi numai de dorinţa de a îmbunătăţi situaţia de la M.St.M. 

AMS: Acesta ar fi unul din momente. Al doilea? 

CO: Al doilea este legat de Nicolae Militam. V-am poves¬ 
tit cum a venit şi mi-a vorbit despre Milea pe un ton injurios. 
Culmea este că Milea vorbea întotdeauna foarte politicos des¬ 
pre el. L-am respins pe Militam atunci, spunându-i că lucrez 
bine cu Milea. A doua a fost însă şi mai şi! Mă trezesc că vine 
la mine Militam şi îmi cere să intervin la Ceauşescu pentru a-1 
numi, n-a zis şeful M.St.M. - unde era Milea - ci „măcar în 
funcţia de comandant al Armatei din Bucureşti", pe care o mai 
comandase până în anul 1978. L-am ascultat, nu i-am promis 
nimic, eu ştiind bine că drumul reîntoarcerii lui în Armată era 
blocat, din vina lui, cum vă spuneam înainte. A revenit în 1989 
în Armată, în condiţiile şi din motivele care se cunosc. Deşi au 
trecut mai bine de două decenii, nu am făcut cunoscut nimănui 
până acum aceste probleme interne ale Armatei. Ele au existat, 
au fost, unele, deosebit de grave şi probabil că undeva au avut 
o influenţă asupra erorilor din decembrie. Gândul meu este şi 
acum la Armată. Pentru ea am hotărât să vorbesc. 

AMS: Domnule general, nu vreau să conducem discuţia spre 
o zonă greu de înţeles pentru profani. Unii ar putea interpreta 
relatările dvs. despre cazul Milea ca fiind generate de faptul că 
Ceauşescu v-a schimbat din funcţie şi l-a pus pe el. De aceea, 
fac precizarea că dumneavoastră aţi fost promovat în funcţii 
după plecarea de la minister, devenind prim-secretar şi primar 
general al Capitalei, secretar al CC al PCR şi şef al Secţiei pro¬ 
pagandă şi presă, şi şeful Secţiei relaţii externe a CC al PCR, 
până în decembrie 1989. Acestea erau funcţii foarte mari în par¬ 
tid, care, pe scara ierarhiei puterii din România comunistă, nu se 
comparau cu funcţia de ministru. Chiar şi al Apărării! Aceeaşi 

greşeală se face şi în cazul Nicu Ceauşescu, pentru faptul că a 
fost trecut de la UTC la judeţul Sibiu. Era un salt imens, lumea 
nu ştie, o promovare importantă. Ideea că de la UTC puteai să 
ajungi în vârful partidului este o copilărie. Am primit informaţii 
că plecarea de la M.Ap.N. v-a afectat, dar am cercetat şi am 
aflat că în realitate era vorba de eventualitatea pierderii calităţii 
de militar, de general. 

CO: In 1985, Nicolae Ceauşescu mi-a spus: „Tu vei rămâne 
general activ**. Am fost trecut în rezervă în ianuarie 1990. 

AMS: Vreau să vă întreb, până la momentul numirii dvs. la 
Capitală, în 16 decembrie 1985 - ştiu data pentru că am citit 
cartea despre Bucureşti -, aţi mai avut vreun semnal că urmea¬ 
ză să fie numit Milea în locul dumneavoastră? Fie din cauza 
relaţiei lui cu Ceauşescu, fie pentru că îl împingeau sovieticii 
din spate? 

CO: Da, au mai fost câteva semnale. Unul a fost cel dat 
de Homoştean. Altul a fost în lunile premergătoare lui decem¬ 
brie 1985. Generalul Milea a fost programat să ia cuvântul în 
numele Armatei la una din şedinţele Marii Adunări Naţionale 
şi la o plenară a Consiliului Naţional al FDUS, împrejurări 
unde, de regulă, era programat titularul Ministerului Apărării 
Naţionale. La ultima acţiune, de pildă, că tot aţi adus vorba de 
Nicu Ceauşescu, probabil din cauza emoţiei, Milea s-a încurcat 
la citirea unei fraze, producând ilaritate în sală. Nicu Ceauşescu, 
aflat în dreapta mea, a intervenit atunci şi a spus cu voce tare. 
„E grea limba română* 4 . Eu cred că promovarea lui Milea a fost 
o dorinţă mai veche a lui Nicolae Ceauşescu, însă a facut-o în 
momentul în care l-a considerat apt. 

AMS: Eu ştiu, dar cititorii nu cunosc realitatea asupra in¬ 
cidentului de la Moscova în care aţi fost implicat. De aici s-a 
speculat - şi acesta este motivul principal pentru care insist 
asupra schimbării dvs. cu Milea - că s-a încercat racolarea dvs. 
acolo şi, mai mult, că aţi transmis sovieticilor mesaje ale Elenei 
Ceauşescu pentru răsturnarea lui Nicolae Ceauşescu. Este o fa¬ 
bulaţie. în realitate, sovieticii nu au acceptat prezenţa lui Ilie 
Ceauşescu în delegaţia Armatei române, pe care a primit-o 
Andrei Gromîko, la Moscova, în decembrie 1985, din motive 
strict protocolare. Nicolae Ceauşescu a găsit un moment nepo¬ 
trivit pentru schimbare, făcând loc speculaţiilor. 

CO: îmi place să cred că cei care au fabulat pe seama înlo¬ 
cuirii mele de la conducerea M.Ap.N., după vizita în URSS, în 

decembrie 1985, îşi vor reconsidera punctul de vedere citind 
acest episod. Dar nu este exclus ca Nicolae Ceauşescu să fi ales 
înadins acel moment - îl cunoşteam destul de bine, era capabil -, 
fiind oricum hotărât să facă schimbarea, pentru a crea confuzie. 
Dacă a fost aşa, acum se ştie că a reuşit. 

AMS: Credeţi într-o relaţie apropiată Milea-Guşă? 

CO: Nu trebuie exagerat. Guşă ţinea foarte mult la Milea, 
îl respecta, se cunoşteau de mult, îl propusese şef al M.St.M. 
După aceea, Milea venea la mine şi se plângea de Guşă, neînţe¬ 
legerile fiind puse pe seama contradicţiilor dintre generaţii. Ce 
să-i spun? Venea Guşă altă dată... M-am întâlnit, de exemplu, o 
dată cu el la Focşani, în 1988, la 1 decembrie, când s-au aniver¬ 
sat 70 de ani de la Marea Unire, şi Guşă era din partea Armatei. 
„Tovarăşe secretar, nu mă înţeleg cu Milea. Uite ce-mi face, mă 
freacă, mă pune la tot felul de lucruri...“ 

AMS: Haideţi, domnule general, că Milea are bulevard în 
Bucureşti şi străzi în câteva oraşe! 

CO: Staţi, domnule Stoenescu, pentru că este o chestiune: 
Păi ce treabă e asta, după 15 ani nu ştii de ce a murit generalul 
Milea şi a doua zi îl declari erou şi îi pui numele pe bulevarde? 
Nu se poate, domnule. Aici este diversiunea. Nu ştii de ce-a mu¬ 
rit, dar este erou? Cum?! Ştim de ce a murit Tutankamon acum 
trei mii de ani şi nu ştii de ce a murit Milea în mijlocul unui nu¬ 
măr mare de ofiţeri? Nu se poate, domnule. Neclarificarea aces¬ 
tui caz este o pată şi la adresa Procuraturii, care, după opinia 
mea, tergiversează nejustificat răspunsul. Sau, poate, ştiu eu... 

AMS: Aveţi dreptate. Este o comandă politică. Nimeni nu 
vrea să se pună rău cu Armata. 

CO: Pe de altă parte, cine a crezut că, prin ce s-a întâmplat cu 
Milea, Armata va avea o altă atitudine, că a ţinut 1a el... Nu este 
adevărat. Asta este formula să omori şeful Armatei. Bălcescu, 
în 1848, a tras toată armata de partea sa. Câtă era. Când a văzut 
pe colonelul Solomon că îl trădează, a luat măsuri împotriva 
lui, dar avea deja armata de partea lui. Deci nu e cazul ăsta. Cei 
care susţin că moartea, încă misterioasă, a generalului Milea a 
avut drept urmare trecerea Armatei de partea revoluţiei fac un 
calcul greşit. Prin logică, asta dezvăluie că până atunci Milea se 
opunea.... Şi după moartea generalului Milea, Armata a execu¬ 
tat ordinele succesorului său. Armata s-a retras în cazărmi. Să 
se spună însă clar cine a ordonat ieşirea ei din nou în stradă şi 
pentru ce, asta este chestiunea importantă acum. 

AMS: Sinuciderea sau omorârea lui Milea o discutăm mai 
târziu. Ce-mi puteţi spune de Eftimescu? Este şi el bănuit de 
legături cu sovieticii (gen. Eftimescu era locţiitorul şefului 
M.St.M. în 1989 , n.a.) 

CO: După evenimente mi-a spus cineva, nu ştiu mai multe 
eu, pentru că nu a lăsat să se înţeleagă. înainte de a fi ministru al 
Apărării, cât şi în acea perioadă, nu am avut informaţii în acest 
sens. 

AMS: Logofatu? 

CO: Ei, cazul ăsta o să vi-1 expun cumva indirect. Cititorii vor 
trage concluziile. Mă refer la o întâmplare din 1991. îmi spune 
mie... mă întâlnesc cu el, ne plimbăm prin Parcul Herăstrău şi îl 
întreb: „Cum ai făcut dom’ne chestia aia de la Academie?". Din 
timpul evenimentelor. „Dom’ne, zice, eu am văzut că în curtea 
Academiei, unde este ieşirea din tunelul acela care leagă... - 
ştiţi care -, leagă Casa Poporului de Palatul Cotroceni, ei bine, 
de-acolo mi-a ieşit o blondă... (interlocutorii izbucnesc în râs). 
„Hai, dom’ne, îţi baţi joc de mine?" 

AMS (râde): O fi fost vreo rusoaică. 

CO (râde): „Hai, dom’ne, îţi baţi joc de mine?". „Nu, 
dom’ne, era o blondă aşa şi avea şi un pistol... şi, şi şi a dis¬ 
părut. în momentul ăla eu m-am dus pe Ia minister să raportez" 
(Interlocutorii izbucnesc din nou în râs, dialogul se întrerupe 
câteva minute din această cauză). Şi-mi spune: „Eu atunci 
m-am dus la minister, pe la Eftimescu, să văd ce e pe acolo..." 
şi a ajuns adjunct al ministrului Apărării. A ajuns adjunct al mi¬ 
nistrului Apărării şi şef al Securităţii, aşa că nu s-a mai întors 
la Academie. Hai, dă-o dracului! (Interlocutorii izbucnesc în 
râs). Rezulta că blonda lui Logofatu era pe post de terorist în 
decembrie 1989! Problema delicioasă este că te duci aşa... pe la 
minister, îi spui ministrului: „Tov. Militam, am văzut o blondă" 
şi ăla pune repede mâna pe tine şi te face adjunctul lui. 

AMS: Domnule general, ştergeţi-vă lacrimile de râs, dar să 
ştiţi că a fost publicată cartea generalului Mihai Chiriac de la 
Academie, unde arată că aveau la cursuri ofiţeri cercetaşi şi s-au 
gândit să formeze o grupă profesionistă, să-i captureze pe tero¬ 
riştii care tot trăgeau prin preajma Academiei. Nu omorau pe 
nimeni. Mai treceau şi nişte Lada cu numere sovietice prin faţă. 
Şi ei, când au încercat să acţioneze să-i captureze pe terorişti, 

au primit telefon de la Logofătu cu ameninţarea plutonului de 
execuţie dacă ies din Academie să-i prindă pe ăia. 

CO: Am văzut şi eu în carte pasajul ăsta. Era circ. Logofătu 
era locţiitorul comandantului Academiei, n-a fost niciodată co¬ 
mandant înainte de 1989. 

AMS: Ce funcţii avusese în relaţiile cu sovieticii? 

CO: El a fost locţiitorul şefului Direcţiei Operaţii din 
M.St.M. şi s-a ocupat de legăturile cu Tratatul de la Varşovia. 
A fost antrenat în toate intimităţile relaţiei Armatei noastre cu 
Tratatul de la Varşovia. Mie mi-a spus generalul Ion Tutoveanu, 
care trăieşte şi acum, are peste 90 de ani... culmea e că la re¬ 
voluţie s-a dus şi el spre Televiziune, dar când a văzut venind 
tancurile cu Dinescu şi Caramitru s-a retras. 

AMS: Dar dvs. ce informaţii aţi avut despre legăturile lui 
Logofătu şi ale altora cu sovieticii? 

CO: Nu am avut eu probele în faţă. O simplă bănuială nu 
contează. Securitatea putea să aibă probele. 

AMS: Şi nu vă informa: „Păziţi-vă!, Feriţi-vă! 44 

CO: Nu mă informa, pentru că lucrau ei, era treaba lor, se 
duceau, raportau pe linia lor, dacă o făceau. Ministrul Apărării 
era informat cu ceea ce se considera că trebuie să ştie. 

AMS: Aici cred că este un loc unde Securitatea a ratat 
misiunea. 

CO: Este posibil. 

AMS: Domnule general, ce discutăm noi aici ţine de pene¬ 
trarea sovietică în Armata noastră. Nu ne jucăm nici cu regimu¬ 
rile politice, nici cu poveştile politice. 

CO: Absolut serios! 

AMS: Admitem că problemele specifice, să le spunem aşa, 
legate de activitatea acestei categorii de cadre, cum le-aţi numit: 
„care aveau relaţii cu străinii 44 , erau raportate lui Ceauşescu. 
Şeful statului v-a cerut vreodată să luaţi măsuri cu privire la 
aceste cadre? 

CO: Da. Nicolae Ceauşescu era avizat asupra acestor tenta¬ 
tive de penetrare. El este cel care a cerut conducerii M.Ap.N. 
ca unii să fie scoşi de la comanda marilor unităţi, să fie nu¬ 
miţi în funcţii în economia naţională, iar alţii au fost trimişi la 
Academia Militară. Pentru că lucraseră mult timp cu ei, faptul 
că arătau o anumită afinitate faţă de ei, faptul că erau împinşi 
înainte pentru a ocupa funcţii-cheie. Eu odată i-am spus iui 
Ceauşescu: „Tovarăşe Ceauşescu, eu nu pot să mai trimit ofiţeri 

la academiile sovietice, să facă studii în URSS, că aţi interzis, 
dar numindu-i pe cei care au făcut studii acolo, la conducerea 
Academiei să-i înveţe pe ai noştri, e cam acelaşi lucru“. „Măi, 
zice, tu ai dreptate. Măi, zice, caută să-i mai răreşti, să-i mai 
împrăştii“. A fost o înţelegere între mine şi Ceauşescu. Nu am 
discutat-o cu nimeni. Aici este cazul să vă spun că unii dintre 
aceştia au fost trecuţi în rezervă, la pensie, pe baza rapoartelor 
personale prin care au cerut acest lucru chiar ei. Prin urmare 
n-aş putea spune că a fost o campanie. 

AMS: Vă pot spune că v-a simţit Securitatea. Din momentul 
acela au început să fie extrem de atenţi şi favorabili în ce vă 
priveşte. 

CO: E posibil, nu am cum să ştiu. 

AMS: Ştiu eu, pentru că ceea ce spuneţi dvs. aici se confir¬ 
mă cu alte informaţii pe care le am. Astea nu sunt poveşti de 
tabloide. 

CO: Nu vă contrazic. Hai să termin cu Logofătul Este inte¬ 
resant ce mi-a spus el atunci, prin 1991. Era Stănculescu minis¬ 
tru şi l-a trimis în concediu, iar când s-a întors deja scoseseră 
decretul cu trecerea lui în rezervă. 

AMS: Probabil în preajma lui aprilie. Atunci Stănculescu 
pleca de la minister, vorbim de 1991, şi înainte să plece a făcut 
o listă cu ofiţerii aduşi sau promovaţi de Militam, ca să îi dea 
afară. Şi i-a dat. 

CO: Şi l-a primit Stănculescu: „Măi, Gigi, bine ai venit, ia şi 
tu şi citeşte ăsta“. Şi i-a dat Monitorul Oficial în care era trecerea 
lui în rezervă. Şi ăla cinic. Lăudându-1 generalul Nicolescu pe 
Logofatu, lăudându-1 ceilalţi, despre care Securitatea afirma că 
sunt agenţi ai sovieticilor, eu am devenit bănuitor. Mi s-a spus 
după decembrie 1989, că ăsta, Nicolescu, era un fel de rezident 
al GRU... Mi-a reproşat Ilie Ceauşescu la un moment dat că de 
ce nu l-am depistat, că a fost rezidentul agenturii sovietice. Eu 
de unde să ştiu, domnule? 

AMS: Una din gravele erori ale Securităţii. Ce funcţie avea 
Nicolescu ăsta? 

CO: Era adjunct al ministrului. 

AMS: Vai de capul nostru! 

CO: Era pe postul de adjunct din 1969. 

AMS: Din 1969!!! Era pe funcţia asta din 1969? De două¬ 
zeci de ani? 

CO: Da. 

AMS: Vai de capul nostru! Vai de capul nostru! Şi de ce 
sector răspundea? 

CO: Era adjunct cu probleme economice, i se cerea să re¬ 
zolve probleme astea cu implicarea Armatei în economia naţio¬ 
nală. Dar, mai important, el era locţiitorul comandantului şef al 
forţelor armate unite din Tratatul de la Varşovia pentru Armata 
română. 

AMS: Ce dezastru a fost în armată! 

CO: în celelalte armate aliate întreaga conducere era cu stu¬ 
dii în URSS. Pe generalul Nicolescu aşa l-am găsit, aşa l-am 
lăsat. în timpul lui Milea s-a pensionat, iar în 1989 a fost chemat 
de Militam, cu lotul celor şcoliţi în URSS şi făcut consilierul 
lui. Şi vedeţi că chemarea în activitate a acestei categorii de 
generali în vârstă, pensionaţi, a fost şi o autodemascare. La ge¬ 
neralul Lavric Gheorghe s-au dus toţi. Altă figură dubioasă. 

AMS: Ce era ăsta? 

CO: Generalul Lavric Gheorghe era locţiitorul comandantu¬ 
lui Infanteriei şi Tancurilor. A venit la mine la un moment dat, că 
fiica lui era medic şi ginerele lui inginer, au fugit în America... 
trimişi de ruşi, să ne înţelegem, că nu suntem proşti să nu înţe¬ 
legem lucrurile astea. Nu ştiu ce i-a determinat pe ei, poate că 
ştiau prea multe şi le-au trimis rudele afară. Alea puteai să le 
deduci, nu erau dovezi, dar sigur că băteau la ochi. 

AMS: Plus că aveau rude afară, în America, şi rămâneau pe 
posturi. 

CO: Sigur, sigur, interveneau pentru ei. Puteai să deduci, că 
cine dracu’ să vină şi să-ţi dea tabelul cu agenţii sovieticilor? 
Mai auzeam, mai spunea Coman odată, că ăla n-a fost agent... 
Cum naiba? Ce, aveai tabelul cu ei, ca să te uiţi pe el şi să spui 
ăsta nu este? 

AMS: Grave erori ale Securităţii în această chestiune, dom¬ 
nule general, ale Direcţiei de Contrainformaţii militare! Nu 
credeţi? 

CO: Asta este! Dar cazul lui Nicolescu este chiar dramatic. 

A 

In calitate de consilier al lui Militam a fost trimis la Buzău pen¬ 
tru a ancheta ce s-a întâmplat în zilele când eu mă aflam acolo, 
la Comandamentul Armatei 2 (22-31 decembrie 1989). El mi-a 
relatat în 1991. Era supărat că Militam nu luase măsuri împo¬ 
triva generalului Ion Dândăreanu, care-mi fusese gazdă. Ne-am 

despăiţit în aprilie 1992, pentru totdeauna. Când ne-am luat la 
revedere, Nicolescu mi-a spus: „Domnule general, dvs. trebuie 
să vă înapoiaţi la Jilava, ştiu că nu este plăcut şi nici uşor, dar 
de acolo vă veţi întoarce. Eu - a mai zis el - trebuie să merg la 
Spitalul militar şi nu ştiu dacă am să mă mai întorc 44 . Aşa a fost. 
El a murit în spital. Se bănuia un cancer pulmonar. Cunoscutul 
cardiolog, profesor dr. general Vasile Cândea, cu care se afla în 
relaţii de prietenie şi care l-a îngrijit în spital, mi-a spus: „Mă 
întrebaţi de ce a murit aşa repede generalul Nicolescu? Vă răs¬ 
pund: cred că a vrut să moară. A refuzat să ia medicamentele 
indicate şi să se mai hrănească, şi după opt zile a murit 44 . „Cam 
suspect 44 , am zis eu. „Este posibil să fi avut ceva de ascuns 44 - a 
încheiat Cândea. Adaug eu: generalul Nicolescu poate figura pe 
lista celor care au murit lăsând o umbră de suspiciune. 

AMS: Soarta spionilor, a trădătorilor de ţară. Care mai erau 
agenţi, domnule general? 

CO: Militam, care a scris despre asta şi a recunoscut, s-a 
autodenunţat. Şerb a fost, iarăşi, caz cunoscut. Ăştia doi erau 
comandanţi de armate în 1968, eu am explicat treaba asta, 
Militam la Cluj şi Şerb la Bucureşti. 

AMS: Nu, eu vorbesc în 1989. Mai existau de-ăştia în con¬ 
ducerea Armatei? Viceamiralul Dinu, şeful Dl A, ce era cu el? 

CO: Nu cunosc fapte. Pot să vă spun că în 1985, prin no¬ 
iembrie, Postelnicu mi-a spus: „Vedeţi că o să-l chemăm pe 
Dinu să avem o discuţie cu el 44 . Fără să precizeze de ce. Eu, 
cunoscându-1, am fost coleg cu Dinu de şcoală militară... şi i-am 
spus: „Măi, vezi că o să te cheme Postelnicu 44 Nu l-am mai 
întrebat după aia dacă s-a dus la Postelnicu sau nu. Eu am plecat 
la Capitală şi nu mai cunosc ce s-a întâmplat. 

AMS: Probabil că le-a oferit colaborarea ca să-l lase în pace. 

CO: Dar Dinu lucruri ascunse are. 

AMS: E normal, având în vedere funcţia. 

CO: Viceamiralul Ştefan Dinu i-a succedat în funcţie ge¬ 
neralului Dumitru Dumitru, un tip inteligent, stilat, absolvent 
al Academiei de artilerie de la Leningrad, considerat un foarte 
bun profesionist. L-am întâlnit de mai multe ori în anul 1991. 
între subiectele abordate subliniez două: a) mi-a povestit că în 
decembrie 1989, „am fost - zicea el - în punctele fierbinţi, aşa 
ca să văd cum se desfăşoară", b) mi-a propus să merg cu el la 
Moscova, să mă ia şi pe mine acolo... „Dacă nu vreţi să mergeţi 

la Moscova să luaţi legătura../*. „Hai dom’ne, fii serios, ce să 
caut eu acolo?** 

AMS: în 1991? 

CO: Da, voia să mă ducă să iau legătura cu ăsta, care condu¬ 
cea Partidul Comunist... Ziuganov. Mi-am manifestat nedume¬ 
rirea şi l-am refuzat. 

AMS: Domnule general, ne apropiem de un subiect greu: 
fenomenul terorist. De fapt, eu cred că a fost o diversiune. Vă 
explic de unde porneşte întrebarea mea şi ce caut să aflu de 
la dvs. Imaginea actuală a celor câţiva, foarte puţini, care se 
mai ocupă de fenomenul ăsta... Ion Cristoiu, preşedintele Emil 
Constantinescu, doi-trei istorici mai tineri... este că mai întâi 
s-a declanşat o diversiune provocată de Armată pentru a trimite 
lumea acasă şi apoi s-a complicat, intervenind mai multe forţe, 
inclusiv sovieticii. Am o grămadă de date despre implicarea lor 
în stradă. 

CO: Este posibil ca acesta să fie adevărul. Domnule pro¬ 
fesor, sunt două aspecte: diversiunea a fost din interior şi s-a 
completat din afară. Diversiunea a fost din interior, pentru că 
poveştile cu otrăvirea apei, cu catacombele, cu bombele puse... 
au făcut-o ăştia. Ce este interesant: foarte repede, ai noştri, co¬ 
mandanţii noştri şi-au însuşit acest scenariu, în care s-au antre¬ 
nat. Un nepot al meu, inginer, mi-a relatat că în seara zilei de 
22 decembrie 1989 se afla în troleibuz spre cartierul Drumul 
Taberei. în staţia de la Academia Militară, un ofiţer M.Ap.N. 
i-a cerut şoferului să comunice pasagerilor că „apa e otrăvită**. 

AMS: Se cunoştea mecanismul unei diversiuni cu apa otră¬ 
vită, cu bombele... Eu mi-aduc aminte că eram militar TR la 
Mihail Kogălniceanu şi ne făcea instrucţia asta... vine inami¬ 
cul şi anunţă apa otrăvită, ce faci? Trebuia să iei imediat mă¬ 
suri să contracarezi. Or, aveţi dreptate, nu s-a făcut lucrul ăsta. 
Dimpotrivă. 

CO: în seara zilei de 22 decembrie 1989, împreună cu 
Ion Catrinescu, prim-adjunct al şefului Secţiei organizatori¬ 
ce din CC al PCR şi cu căpitanul Gheorghe Ciulean, ofiţer de 
Securitate care mă însoţea {gardă personală , n.a.) am sosit de 
la Iaşi la Buzău, la Comandamentul Armatei 2. La ora 15.00 
am plecat din Iaşi, însoţit de cei doi, cu un autoturism ARO, cu 
care venise la Iaşi colonelul Boar, şeful serviciului de contrain- 
formaţii al Armatei 2, ajungând la Buzău la ora 20.00. Această 

deplasare am efectuat-o cu acordul prealabil al generalului Ion 
Dândăreanu, comandantul armatei, care a şi stabilit să venim 
împreună cu colonelul Boar. I-am găsit pe Dândăreanu şi pe 
colonelul, ulterior generalul, Nicolae Păştinică; acţionau pentru 
a trimite două regimente la Bucureşti, unul de la Râmnicul Sărat 
şi unul de la Galaţi. Ce să caute, domnule, la Bucureşti? Ei sta¬ 
bileau deja măsuri pentru deplasarea militarilor. Dândăreanu a 
vorbit la telefon cu Stănculescu în legătură cu noi şi Stănculescu 
le-a spus: „Reţine-i!". Dândăreanu mi-a transmis altceva: „Să 
fii gazdă bună". Mi-am dat seama. Asta a fost seara, pe 22. A 
mers cu noi la popotă, adică eu, Ion Catrinescu, care era şi el 
acolo, şi însoţitorul meu de la Securitate. Şi lui Catrinescu i-am 
spus: „Du-te, domnule, acasă, că dumneata nu eşti vizat, eu am 
alt statut. Pe mine mă vor". „Nu, că stau cu dumneavoastră". 
Până la urmă i-au luat, i-au căznit şi pe ei câteva zile şi pe urmă 
le-au dat drumul. 

AMS: Haideţi să discutăm câte ceva despre „teroriştii" de 
la Buzău. 

CO: înainte de a relata câteva aspecte privind „teroriş¬ 
tii" de la Buzău, doresc să subliniez un fapt foarte important: 
Comandamentul Armatei 2, în frunte cu generalul-locotenent 
Ion Dândăreanu, a fost singurul comandament de Armată, din 
cele patru, care nu a scos militari în stradă în perioada 17-22 
decembrie 1989, în nicio localitate din zona de responsabilitate 
a acestei Armate, respectiv în întreaga Moldovă. Eu, care am 
răspuns de judeţele Iaşi, Vaslui, Botoşani şi Suceava în acele 
zile, am cooperat foarte bine cu comandantul Armatei. Nu am 
decât să regret că acest lucru este lăsat în umbră. Mă refer la 
faptul că Dândăreanu nu a scos Armata pe stradă atunci, între 
17 şi 22 decembrie, când toţi ceilalţi au ieşit. Dar aceasta este 
altă poveste. 

AMS: Vă rog să o spuneţi. 

CO: Ne-am cazat în căminul din comandamentul Armatei, 

A 

pe care îl cunoşteam. începând din 23 decembrie am fost izo¬ 
laţi, s-a instaurat paza, ofiţeri cu pistoale mitralieră la uşi, am 
fost trecuţi la regimul de hrănire la trupă. Deşi eram general, 
eram militar şi nu am comentat. în dimineaţa de 23 decembrie, 
a luat masa cu noi şi generalul Dândăreanu, care îmi spune: 
„Tovarăşe secretar, n-am dormit toată noaptea. Ptii, ce-a fost, 
elicoptere... Colonelul (apoi generalul) Lupu... ptii, ce-a fost 

azi-noapte, a tras cu materialul de 100 mm „Poftim?! “Acum 
ăsta, comandantul Armatei, a fost el subofiţer când a fost arti- 
lerist, dar eu m-am uitat la el cu un ochi... „Poftim?! Cum poţi 
să-mi spui mie că ai tras cu materialul de 100 mm după eli¬ 
coptere care zboară la mică altitudine? (< interlocutorii izbucnesc 
în râs). Dvs. sunteţi artilerist la origină, cum puteţi susţine aşa 
ceva? 44 . Generalul a continuat cu alt exemplu şi mai şi. Zicea 
că „oameni înarmaţi aduşi cu elicoptere au purtat lupte terestre 
cu militarii trimişi să-i captureze 44 . Pe urmă, că au fugit unii în 
pădure, că au lăsat elicopterele desant, n-aveau nici o inscrip¬ 
ţie. „Şi? 44 - îl întreb. Zice: „Ne-au rănit nişte soldaţi, dar pe ăia., 
n-am prins niciunul 44 {interlocutorii izbucnesc în râs). După 
care... vă daţi seama, era comandatul Armatei... îmi zice: „Mai e 
unul în turla bisericii 44 . „Şi de ce nu aţi luat măsuri să-l capturaţi 
sau să trageţi să-l opriţi? 44 . „Păi, nu se poate, că deteriorăm turla 
bisericii {interlocutorii izbucnesc într-un hohot de râs, dialogul 
se întrerupe câteva minute). începând cu 23 decembrie, clădi¬ 
rile Comandantului Armatei şi cele adiacente au fost ocupate 
de militari înarmaţi, inclusiv cu mitraliere, şi având muniţii de 
război, echipaţi pentru luptă. De asemenea, s-a instalat şi pază 
de perimetru. Soldaţii deschideau focul la întâmplare, încât ofi¬ 
ţerii strigau la ei: „Nu mai trageţi! 44 . I-am întrebat pe ofiţeri: 
„în ce trageaţi, mă? 44 . „Sunt terorişti 44 . „Ce e mă acolo, unde 
trageţi voi? 44 „Este Direcţia Agricolă 44 . „Ce să caute teroriştii în 
Direcţia Agricolă? 44 . 

AMS: Otrăvesc apa! ( interlocutorii izbucnesc în râs, dialo¬ 
gul se întrerupe câteva minute din acest motiv). 

CO: Fenomenul terorist, de diversiune declanşat din exteri¬ 
or, după opinia mea, nu se putea fără complicitate din interior. 
De aceea eu vă spun: originea fenomenului nu cred că este aici, 
la noi. El a fost transmis, a fost ordonat celor care erau în legă¬ 
tură, prin oamenii lor. „Agenturili 44 , vorba răposatului. Aceste 
elemente de scenariu nu au fost inventate pe plan local. Ele au 
fost transmise de organele centrale, patronate de acestea. Dacă, 
de exemplu, într-o garnizoană militară se trăgea aiurea, cum se 
ştie, eşaloanele superioare trebuiau să intervină, cum ar fi trebu¬ 
it să intervină şi la Sibiu sau în alte locuri. Rezultă că unităţile 
militare s-au angrenat în acest scenariu din ordine superioare, 
lăsând apoi răspunderea în seama celor mici. Implicarea unor 

agenturi străine nu se putea face în toate situaţiile direct, ci prin 
oamenii lor de aici, inclusiv din Armată. Dar, în legătură cu 
„teroriştii* 4 de la Buzău, vă rog să fiţi de acord să vă mai dau 
un exemplu de imaginaţie diversionistă, care, de data asta, mă 
priveşte direct. 

AMS: Vă rog. 

CO: La începutul anului 1990, când eram reţinuţi în şoseaua 
Olteniţei, Ioan Toma, fost prim-secretar al CC al UTC, mi-a 
spus că în timp ce mă aflam la Buzău, Ilie Verdeţ i-a spus că 
„generalul Olteanu a luat o unitate de tancuri de la Buzău şi s-a 
dus cu ea în munţi să organizeze rezistenţa**. Nu este exclus ca 
Verdeţ să fi transmis ce auzise de la alţii, dar, oricum ai lua-o, 
chiar şi din punct de vedere militar, este o enormitate. Trebuie 
să căutaţi sursa multor diversiuni din Armată la conducerea 
acesteia. Altfel nu era posibil. 

AMS: Stănculescu era la conducerea ministerului. 

CO: Mie mi-a spus cineva de la Securitate că şi el era omul 
lor. „Măi, dar eu ştiu că era al englezilor**- i-am spus. Că a fost 
recrutat de Pop. Parcă de la TAROM... 

AMS: George Pop. Nu era la TAROM, era reprezentantul 
Rolls Royce. 

CO: Mă rog, mie mi-a spus lucrul ăsta şi generalul Nuţă: 
„Vezi că Stănculescu a fost recrutat de englezi** In altă ocazie 
mi-a spus că Pop ăla era agent de studiu, nu era agent de recru¬ 
tare. Pop ăsta. Să nu se confunde cu Popa George. 

AMS: Popa George n-a fost comandantul Diviziei 9, de la 
Constanţa? 

CO: Ba da. Cu celălalt, Pop, am terminat, nu l-am cunoscut, 
dar am aflat de la Nuţă legătura lui cu Stănculescu. Cu gene¬ 
ralul Popa George, comandantul Diviziei 9 mecanizat, mă cu¬ 
noşteam. Ii spuneam „lipoveanu**, pentru că era tulcean, dar şi 
pentru faptul că ştia foarte bine dialectul limbii ruse folosit de 
lipoveni. Fiind ofiţer de artilerie şi membru în PCR din 1947, 
a fost trimis la studii în URSS, unde a absolvit un curs cu du¬ 
rata de doi ani pe linia artileriei de coastă. Ştiu de la cei din 
Direcţia Informaţii a Armatei că, după cea fost luat în această 
Direcţie, l-au trimis la cursul de ataşaţi militari, iar după aceea a 
fost numit ataşat militar la Moscova. Şi să vezi ce se întâmplă. 
După câteva luni se întoarce acasă, se duce şi îi spune şefului 
lui, şefului Direcţiei Informaţii, lui Dumitru: „Ruşii au vrut să 

mă recruteze". Şi atunci Dumitru îl ia şi îl numeşte în misiune 
la Londra. Adică unde au avut nevoie ruşii, ca să-l dirijeze după 
aia. Această manevră mi-a întărit convingerea că ... De fapt, 
acest traseu mi-a fost descris de generalul Dumitru Dumitru în 
1968. 

AMS: Este deci posibil ca pe acest traseu să se fi ajuns la 
Stănculescu. Domnule general, generalul Popa George a fost 
comandantul meu de Divizie, când făceam stagiul militar la 
Mihail Kogălniceanu. Era tânăr, stilat, se vedea că e umblat pe 
afară. 

CO: Da, era un tip inteligent, rafinat, cu înclinaţii spre alte 
domenii decât să comande. De fapt, el nu era un comandant 
autentic, ci mai mult un responsabil de divizie, nu pentru că 
nu s-ar fi priceput, ci pentru că nu-i plăcea comanda. Acest as¬ 
pect a fost sesizat şi de generalul Ioan Boţea, fost comandant al 
Regimentului 34 Infanterie în campania din Vest care, într-o îm¬ 
prejurare mi-a spus: „Tovarăşe ministru, m-am întâlnit de câteva 
ori cu generalul Popa George, comandantul Diviziei 9, şi, între 
altele, mi-a spus că în anii de când este comandant de divizie nu a 
pedepsit pe nimeni. Este posibil aşa ceva?". Scenariul sovietic, cu 
sprijinul celor de la Direcţia Informaţii, a dat rezultate. Manevra 
transferării lui la Londra după ce se autodenunţase ca subiect al 
unei racolări mi-a întărit mai târziu bănuiala că lucrează pentru 
sovietici. încă un argument, foarte serios, l-a constituit interven¬ 
ţia mareşalului Viktor Kulikov cu ocazia unei aplicaţii pe hartă, 
care se executa cu Regimentul 34 mecanizat de la Topraisar din 
Divizia 9 mecanizată, comandată de generalul Popa George. Cei 
doi s-au întreţinut evident în limba rusă, iar după ce am plecat 
de acolo, mareşalul, prin intermediul translatorului, colonelul 
Alexandru Endrijevschi, m-a întrebat de ce nu este promovat la 
Bucureşti generalul Popa. Adică, în organele centrale. Eu i-am 
răspuns că sunt unele motive: generalul este deputat în MAN, 
dintr-o circumscripţie din judeţul Constanţa. 

AMS: îl votasem noi. Ne-au adunat în cazarmă, au venit 
ofiţerii politici şi ne-au spus: „Toată lumea votează pe tov. ge¬ 
neral Popa George". A venit la Casa de Cultură, am organizat un 
spectacol şi pe urmă ne-au dus încolonaţi să votăm. Asta era în 
1974 sau 1975. Era într-adevăr foarte popular în judeţ. 

CO: Şi mai este o chestiune, îi spun mareşalului: soţia ge¬ 
neralului este medic specialist, bine cotată şi legată de locul 

de muncă. Nu ştiu dacă mareşalul s-a lăsat convins, dar eu am 
refinut sensul intervenţiei „Este foarte legat de garnizoană, s-a 
obişnuit aici - am încercat să-l conving pe mareşal -, o mişcare 
dacă facem să-l mutăm ne sare în cap toată lumea, de la prim- 
secretar la gospodine. Am mai încercat noi şi ne-am aprins paie 
în cap“. Erau justificări. Propunerea a rămas. Contează ce se 
dorea. 

AMS: Sigur. 

CO: Dar fiind şi translatorul cu noi, eu am gândit că a trans¬ 
mis ce trebuie unde trebuie. Nu l-am informat pe Ceauşescu. 
M-am gândit că sunt atâtea probleme, să nu creadă că mi-am 
făcut o preocupare din asta. Trebuiau să-i spună cei care se 
ocupau cu treburile astea. Ceauşescu ar fi putut să-i reproşeze 
mareşalului Kulikov aceste intervenţii şi eram terminat încă de 
atunci. La 30 decembrie 1989, când generalul Militaru era la 
putere, între generalii avansaţi de la un grad la altul, majori¬ 
tatea cu studii în URSS, figura şi Popa George, amânat mulţi 
ani, care acum râdea foarte satisfăcut, cum l-am văzut la tele¬ 
vizor. învinseseră ai lor. Atunci nu ştia el, ca şi alţii, că Mihail 
Gorbaciov nu este interesat de socialism şi că ei au jucat ca nişte 
maimuţoi un scenariu făcut în altă parte. Finalul se cunoaşte. 

AMS: Totuşi, este incredibil ce se întâmpla în Armată, dom¬ 
nule general. Mai daţi-mi un nume. 

CO: Vedeţi, domnule profesor, aici trebuie să lămurim o 
chestiune de principiu. Pentru noi, relaţiile cu sovieticii au avut 
elemente de suspiciune din cauza poziţiei României în rapor¬ 
turile cu Moscova. în celelalte ţări participante la Tratatul de 
la Varşovia, problema celor cu studii în URSS, în generai, nu 
numai în Armată, nu exista. Fără să intru în detalii, subliniez 
doar că Nicolae Ceauşescu a numit prim-miniştri - llie Verdeţ, 
Constantin Dăscălescu - cu studii în URSS, Nicolae Giosan, 
preşedintele Marii Adunări Naţionale, miniştrii etc. etc., cu stu¬ 
dii acolo. Atitudinea exigentă a lui Nicolae Ceauşescu cu privi¬ 
re la Armată în această chestiune poate fi explicată prin teama 
lui că Armata ar fi putut fi implicată într-o lovitură de stat, de 
inspiraţie sovietică. 

AMS: Pe undeva, avea dreptate. Uitaţi-vă ce s-a întâmplat 
în celelalte ţări! La un semn al Moscovei, oamenii cu şcolile 
făcute acolo au acţionat şi şi-au răsturnat comandanţii, liderii 
politici. 

CO: în 1983 - nu l-am informat pe Ceauşescu nici de chesti¬ 
unea asta -, când era în desfăşurare aplicaţia de care v-am vorbit 
înainte şi în care mareşalul Kulikov m-a întrebat de generalul 
Popa, acelaşi mareşal m-a întrebat prin translator, colonelul 
Endrijevski: „Tovarăşul Olteanu, dar pe generalul Vasile Ionel 
de ce l-aţi dus la Canalul Dunăre Marea Neagra?" Nu-1 du¬ 
sesem eu, dar nu puteam să dau vina pe Ceauşescu. Mutarea 
fusese făcută de Ceauşescu la propunerea lui Ion Coman. Zice 
mareşalul sovietic: „Trebuie să-l luaţi de acolo, că fără el nu veţi 
avea înzestrare de acum încolo". 

a 

AMS: înzestrarea depindea de sovietici. Era o ameninţare, 
domnule general. Nu ne mai dădeau armament din noile gene¬ 
raţii. Aşa s-a întâmplat. 

CO: Acestea au fost cele câteva exemple privindu-i pe cei 
doi. De la cei de la Contrainformaţii militare mi s-a spus la un 
moment dat că generalii Ionel Vasile şi Popa George, fiind acum 
amândoi în zonă, în Dobrogea, s-au întâlnit, sub acoperirea re¬ 
zolvării problemelor de muncă. 

AMS: Pe de altă parte, putea să fie şi o diversiune, ca să 
atragă atenţia asupra unor oameni nevinovaţi şi ei să lucreze cu 
alţii. Credeţi în această ipoteză? 

CO: Putea să fie şi o diversiune, iar eu nu puteam risca să 
intru în aşa ceva. Insă, în ce îl priveşte pe Vasile Ionel, el fusese 
într-adevăr trimis la Canal pentru „calităţile lui de bun orga¬ 
nizator 44 Nu se punea problema că generalul Ionel nu era bun 
pentru înzestrare, unde lucrase timp de 18 ani. Nu aşa s-a pus 
problema. Era un bun profesionist, dar.... Să vă spun un lucru: 
la doi ani după ce am venit eu la Secţia militară, în 1966, când 
am făcut un control la Direcţia Generală a înzestrării, condusă 
de generalul Vasile Ionel, şi ţăruşii de ancorat cortul se aduceau 
din URSS. 

AMS: Dar, totuşi, pe ce temei a fost trimis Ionel la Canal? 

CO: Pe Vasile Ionel l-a propus, cum vă spuneam, generalul 
Coman. A plecat la post în mai 1980, după ce venisem eu, dar 
de propus l-a propus Coman în luna februarie 1980. 

AMS: Ce funcţie avea acolo? 

CO: Era director general al Centralei Canalul Dunăre-Marea 
Neagră. Asta a fost... şi adjunct al ministrului Transporturilor. 
Când s-a terminat activitatea la Canal, eu am discutat cu Elena 
Ceauşescu, pentru că ea răspundea de cadre: „Trebuie să-l 

aducem înapoi. Unde îl încadrăm? Ce facem cu el?" „Lasă-1, 
zice ea, să rămână la Transporturi acolo". Poate avea dreptate. 

AMS: Avem lista generalilor aduşi de Militam din rezervă 
şi retragere. 

CO: Aici s-a petrecut o chestie, pe care vreau să v-o spun 
eu, şi cu „picăţele". Eram reţinut în şoseaua Olteniţei. Acolo nu 
mai erau uşi, în locul lor erau gratii, şi în faţa mea, adică vizavi 
de mine, era Constantin Dăscălescu. Eu, care fusesem pe teren 
la Iaşi, mai aveam la mine unelte de bărbierit, prosop, îi mai 
serveam cu ceva etc. Garda era de la Regimentul 2 Mecanizat. 
Comandantul ei, căpitanul Nicolae, mă cunoştea. Majoritatea 
soldaţilor erau maghiari. Dar s-au purtat foarte respectuos. 
L-am auzit pe Coman că soldaţii s-ar fî purtat urât... Poate la 
Timişoara! îşi vedeau de treaba lor. Unii, care au aflat de la co¬ 
mandantul lor cine am fost, m-au întrebat: „Tovarăşe general, 
vreţi să vă luăm ceva de la chioşc? Biscuiţi, mâncare...". De fu¬ 
mat, nu fuman, aşa că nu aveam nevoie. Le-am mulţumit pentru 
gestul lor. Pe urmă am intrat în discuţii cu ei, câţiva erau de la 
Oradea. Eu am o soră în Oradea, cunoşteau strada pe care locu¬ 
ia, mă rog. Erau muncitori, băieţi tineri, toţi lucrau în fabrică. 
Căpitanul Nicolae îmi spune într-o zi, când era şi Dăscălescu la 
grilajul lui: „Tovarăşe general, l-au pus pe Ciubăncan la cadre, 
l-au adus din rezervă şi îi aduce pe toţi ăştia care au fost cu 
studii în URSS. Ii aduce din rezervă şi îi pune comandanţi. Pe 
Pletos, care de-abia mai merge... pe Pletos l-au numit coman¬ 
dantul Diviziei 1 Mecanizate Bucureşti". Zic: „Ce-i de mirare, 
tu n-ai văzut ce s-a întâmplat?". Generalul Dumitru Pletos, care 
era chel complet, era unul dintre apropiaţii generalului Militam 
şi mult timp îi fusese locţiitor. Au avut relaţii strânse până la 
moartea lui Militam. Intervine atunci Dăscălescu şi mă întrea¬ 
bă: „Bine, dar dumneata n-ai studii în URSS?" „Nu" „Niciun 
curs?". „Nu". „Păi cum te-a pus ministrul Apărării?". Hopa!, 
îmi zic. El, care avea studii acolo. Iată cum se legau chestiunile. 
Pe el nu-1 mira treaba asta, că fuseseră aduşi ăia din rezervă, îl 
mira că nu eram eu cu studii acolo. In timpul exerciţiului func¬ 
ţiei nu m-a întrebat niciodată, însă acuma asta a fost manifes¬ 
tarea lui. încă ceva. Pe Constantin Dăscălescu l-au depus, cum 
arătam, la 31 decembrie 1989, la scurt timp după mine. Prima 
întrebare pe care mi-a adresat-o a fost: „Ştii, s-a hotărât ceva 
cu Transilvania?" I-am răspuns că nu înţeleg la ce se referă. 

Explicaţia lui a fost: „Au luat-o ungurii?** Mai mult nu cunosc 
din această problemă, dar este un subiect de reflecţie. 

AMS: Am informaţii că fusese racolat pe vremea când era 
prim-secretar la Galaţi. 

CO: Era slab. Dvs. aţi observat că în 1989 sovieticii au mers 
pe mai multe variante: cu Verdeţ, s r a mers şi cu Dăscălescu, 
s-a mers şi cu Militaru, s-a mers cu Iliescu. A ieşit care a ie¬ 
şit. Dăscălescu era foarte slab, nu avea nicio şansă, nici să facă 
ceva pentru ei înainte, nici după. Daţi-mi voie să vă mai dau un 
exemplu. 

AMS: Vă rog. 

CO: La Jilava era un bulgar, Marinov. 

AMS: Marinov, îl ştiu. Făcea tot felul de şmecherii, se dădea 
expert în misiuni speciale. L-au arestat ăştia, dar mai mult pen¬ 
tru că ieşea în evidenţă. 

CO: El a spus, el a intrat în discuţie... că era cu celula lângă 
noi, la Jilava. „Dom’ne, pe 22 decembrie - zice el -, la 11.00 
am primit misiunea la Sofia, la ora 14.00 eu am fost în sediul 
CC al PCR“ 

AMS: Domnule general, diversiunea asta teroristă a avut două 
componente, dacă îmi permiteţi, tehnice. Unul, simulatoarele. 

CO: Eu le ştiam la armată, de mult, nu le-am mai văzut de 
nu ştiu când. 

AMS: Nu. Este vorba de cele noi. Le-a aprovizionat 
Stănculescu în 1987, prin Romtehnica. Al doilea aspect este că 
am avut trăgători. Este clar că au fost şi trăgători. Numai că 
trăgeau cu muniţie de 7,62 cu trasoare. Sunteţi un militar cu 
multă experienţă. Puteau ăştia de la USLA sau vreo structură a 
Securităţii pregătită din timp să tragă cu trasoare? Pentru că aici 
este un nonsens militar: trasorul îţi permite să-ţi reglezi tirul pe 
timp de noapte. Bun. Dar trăgătorii ăştia, chiar presupunând că 
au tras cu PSL-ul, nu nimereau ţinta. Trăgeau aiurea. Şi, în cazul 
ăsta, intervine al doilea aspect al trasorului - te descoperă de 
unde tragi. Este focul la gura ţevii, dar este şi trasorul. 

CO: Aia cu USLA a fost tot o diversiune, ca să abată atenţia. 

AMS: Părerea dvs., după ce aţi stat să vă gândiţi, să discutaţi 
cu unul cu altul, după ce aţi şi investigat... Bine, dvs. nu eraţi în 
Bucureşti, eraţi la Iaşi, după 17 decembrie. V-aţi format o opinie 
despre acest fenomen? Ce structură putea să organizeze această 
diversiune cu teroriştii? 

CO: Numai Armata, prin Marele Stat Major, prin scenarii 
transmise direct şi prin mass-media. 

AMS: Este cumplit pentru ţara asta! 

CO: Nu putea altcineva. Numai Marele Stat Major! 

AMS: Păi atunci, la Bucureşti, la comandă era Eftimescu. 

CO: Nu ştiu ce comanda Eftimescu atunci. Şi vedeţi că au 
mai fost şi unele structuri. Vedeţi dvs. că au intrat în jocul ăsta 
şi generalul Iosif Rus, comandantul Aviaţiei, care după 1989 
a lucrat tot timpul în M.Ap.N., ajungând la gradul de general 
de armată. A fost implicat în cele petrecute la Televiziune şi la 
Otopeni. A fost apoi şi generalul Mircea Mocanu, comandan¬ 
tul Apărării Antiaeriene. Ce i-a determinat să facă asta, nu ştiu. 
Dacă îi iau ca studii, ei au făcut studiile în ţară. Nu ştiu ce s-a 
întâmplat cu ei, dar au intrat în joc. 

AMS: Batalionul ăsta, 404, se arată mereu cu degetul spre 
el. 

CO: Aia a fost o prostie a lui Milea, că i-a luat să facă ce erau 
pregătiţi să facă în spatele inamicului. Din câte am aflat, aceas¬ 
tă unitate a fost prost folosită. Era pregătit pentru cercetare în 
adâncime. Militarii din aceaste unităţi puteau fi folosiţi pentru 
culegerea de informaţii şi dezinformare, acţiuni de diversiune, 
nu pentru represiune. 

AMS: Nu credeţi că au fost ei? 

CO: Nu, nu prea cred. După 1980, când s-au mai creat două 
armate, m-am dus la Ceauşescu şi i-am spus aşa: „Avem patru 
armate. La fiecare armată să avem o divizie de tancuri, un re¬ 
giment de paraşutişti, un regiment de elicoptere, o brigadă de 
vânători de munte, şi un batalion de cercetare în adâncime". 
A fost de acord şi le-am creat. Asta este toată povestea. Ca să 
fie competitive, au făcut pregătire specială. Necunoscând rolul 
acestor batalioane, mulţi le-au dat o tentă diversionistă. 

AMS: Dar vedeţi că se arată cu degetul spre el tot mai 
insistent. 

CO: Batalionul 404 de la Buzău a fost, să zicem, „mamă" 
pentru celelalte, cum a fost Regimentul 60 paraşutişti de la 
Buzău, pentru cele nou înfiinţate: Boteni, Caracal şi Câmpia 
Turzii. 

AMS: Cine au fost executanţii? Marele Stat Major a ordonat 
diversiunea. O fi şi pregătit-o. Cine au fost executanţii? 

CO: Le-a dat Ştefan Dinu oamenii. De Dinu depindeau 
cei de la Buzău. în structura DLA era o secţie care se ocupa de 
cercetare. 

AMS: Deci teroriştii au fost oameni daţi de Dinu. Se putea 
să existe structuri deplin acoperite? 

CO: Cred că da. Dar DLA nu putea să regizeze ea ceea ce a 
fost. 

AMS: Se mai vorbeşte şi de anumite mape, dosare speciale 
la Comisariate, pentru mobilizare. Persoane care aveau dife¬ 
rite meserii, funcţii, erau mobilizate, aveau ordin de serviciu. 
Generalul Chelaru, de exemplu, povesteşte treaba asta, i-a 
prins... 

CO: Şi n-a făcut nimic, pentru că au venit şi le-au dat drumul. 

AMS: Erau mape separate. Ştia şeful Comisariatului şi... 

CO: Nu cred că puteau să facă asta, pentru că se deconspi- 
rau, domnule profesor. De undeva se scurgea o informaţie la 
cei de la Contrainformaţii, prin oamenii lor ar fi întrebat: „Ce-i 
cu mapa asta?" Pe undeva se putea să fi avut nişte oameni, dar 
peste tot nu cred să fi avut. Era foarte bine ascunsă. Nu vedeţi 
că nu s-a ştiut de ea. Este posibil să-i fi plasat în anumite struc¬ 
turi, care erau necesare, care au fost activizate pentru ca să le 
folosească. 

AMS: Dar să tragă în oameni, domnule general, în români? 

CO: Tot ei. La Iaşi, dacă era altcineva, nu ştiu ce se întâm¬ 
pla. Nu vreau să fiu altceva decât am fost şi sunt. Dacă lăsa să 
iasă în stradă şi se acţiona... Că l-am întrebat pe lt.-col. Cioară, 
generalul de mai târziu... îl cunoşteam de mai mulţi ani, îl numi¬ 
sem comandant de regiment la Dej şi apoi la Arad. 

AMS: A fost la Cluj, l-am cunoscut prin 1997. 

CO: El era la Iaşi şef de Stat Major, numit nu de mult, şi ţi¬ 
nea locul la comandă. Venise în garnizoană atunci, pe 19. Fusese 
plecat să-şi mute familia. îl întreb: „Câţi oameni ai?" Zice: „750 
din care 400 unguri" (cetăţeni români de origină maghiară ). 
Primise indicativul pentru ridicarea capacităţii de luptă. „Unde e 
muniţia?“ - îl întreb. „în lăzi, la subunităţi. N-am distribuit-o pe 
oameni cum e ordinul" Zic: „Las-o acolo". A fost o înţelegere 
care s-a respectat. Mă presa Milea, că mi-a dat telefon şi pe 22 di¬ 
mineaţă, rugându-mă să-i aprob să ocupe Comitetul Judeţean de 
Partid. Cu armament automat. „Ce vrei să faaaci?!" - am strigat 

la el. „Ce vrei să facem, domnule, cu mitralierele aici? 44 . Pe 22 
decembrie dimineaţa a fost asta, puţin după ora 08.00. 

AMS: Dar să ştiţi că am studiat documentele grănicerilor. 
S-au prezentat la Ungheni comandanţii de arme ai trupelor 
sovietice. 

CO: Nu sunt în stare să apreciez eu acum o situaţie opera- 
tiv-tactică de atunci. Nu ştiu. Am acceptat totuşi, la cererea lui 
Milea, să vină un căpitan şi să facă o schiţă a dispozitivului de 
apărare a CJP-ului şi a plecat. Dar nu să ocupe clădirea. M-am 
gândit că Milea putea să-i raporteze lui Ceauşescu: „Olteanu se 
opune să ocupăm şi să apărăm un obiectiv strategic 44 A venit 
apoi şeful de Stat Major de la Gărzi, colonelul Albulescu Ion, 
un ofiţer foarte bun, îl cunoşteam de când fusese comandant 
la Regimentul 301, la Galaţi, apoi şef de Stat Major la Divizia 
10 Mc de la Iaşi. „Tovarăşe secretar, să dau muniţii la Gărzi? 44 . 
„Cum să dai, Albulescule, muniţii la Gărzi. Tu nu gândeşti? 
înarmezi muncitorii? 44 

AMS: Era ordinul lui Milea (primit de la Ceauşescu). 

CO: Nu cunosc. Ofiţerul pusese o întrebare. „Nu dai nicio 
muniţie. Lasă-i în pace. Stai acolo liniştit. Ce să facă ăştia cu ea? 
Ţi-a dat colonelul Pârcălăbescu - care era şeful de Stat Major 
ţi-a dat ordinul ăsta? îl cauţi... 44 . Dar l-am căutat eu imediat: 
„Măi Comele, ai dat tu ordin să se dea muniţie la Gărzi, la mun¬ 
citori? 44 . „Nu, dar nu ştiu ce să fac, pentru că tov. Coman nu e, 
dvs. nu sunteţi aici, tov. Ceauşescu insistă, eu nu ştiu ce să fac, de 
cine să mai ascult 44 . „Du-te mă şi ţine-te de Armată, de Milea - 
i-am spus - că n-ai altă soluţie 44 . „Am înţeles 44 - a răspuns el. 
Unele lucruri nedorite puteau să se producă la Iaşi, pentru că 
era o femeie prim-secretar, Ghiţulică Maria, care, ce putea să 
spună: „Dom’ne, ce ştiu eu! 44 . Dar, până Ia urmă a ieşit bine. 
Dar în legătură cu muniţiile de Ia Gărzile patriotice vă descriu 
un episod considerat de mine foarte important. 

AMS: Secţia Parchetelor Militare afirmă în sinteza sa că ar¬ 
mele de la Gărzi au ajuns la civili. 

CO: Să ne spună şi cine le-a dat. După ce am fost numit 
şef de Stat Major la Gărzile patriotice, în 1979, am analizat 
această problemă cu colaboratorii mei, pornind de la ridicarea 
minerilor în 1977, concluzionînd că este periculoasă existenţa 
la un loc a armamentului cu muniţiile în fabrici, uzine, unităţi 
agricole etc., în situaţii limită. Din mai multe ipoteze, între care 

unele bizare, am ales pe cea privind mutarea tuturor muniţiilor 
din magaziile Gărzilor, în depozitele Armatei. în consecinţă, 
am discutat această problemă cu generalul Ion Coman, mi¬ 
nistrul Apărării la acea dată, care a fost de acord, urmând ca 
acele cheltuieli iniţiale, de 100 milioane lei, să fie suportate 
din bugetul Gărzilor patriotice. Apoi, i-am raportat lui Nicolae 
Ceauşescu. Acesta a aprobat acţiunea. In fapt, această măsu¬ 
ră a fost aprobată în Consiliul Apărării din februarie 1980. 
întrebarea este: ce s-ar fi întâmplat în 1989, dacă ar fi existat 
armamentul şi muniţiile la dispoziţia Gărzilor patriotice? Un 
dezastru şi mai mare. 

AMS: Domnule general, încă o întrebare: cum vă explicaţi 
reacţiile lui Milea la ordinele ilegale ale lui Ceauşescu. Am 
văzut că avusese nişte episoade şi cu sovieticii, dar atunci, în 
decembrie, a executat toate ordinele tâmpite ale lui Ceauşescu. 
Ce credeţi că a fost? L-a şantajat pe Milea? L-a avut la mână? 

CO: Probabil să fi ştiut cei de la Securitate. Problema cu 
ţărăniştii (gen. Milea fusese membru PNŢ în tinereţe , n.a), ches¬ 
tia de la Constanţa... Ei aveau acest obicei, dacă ştiau ceva, să 
le ţină pentru a folosi informaţia cât mai bine în interesul lor. 
Multe lucruri eu le-am aflat după evenimente şi n-au făcut de¬ 
cât să-mi confirme bănuielile. Eu cred că faptul cel mai grav 
pentru generalul Milea constă în aceea că el a folosit forţa fără 
bază legală. Dar dacă ieşea altfel... Domnule Stoenescu, vă dau 
exemplu reacţia mea: pe 22 decembrie 1989, după ce am as¬ 
cultat comunicatul privind trădarea lui Milea, eu am interpretat 
aceasta ca o aliniere a lui unor forţe străine, nicidecum că l-a 
trădat pe Ceauşescu. 

AMS: Adică, dacă reuşea represiunea şi se oprea mişcarea-. 

CO: Da. Coman ar fi spus după aceea: „Tovarăşe Ceauşescu, 
dacă nu mă trimiteaţi pe mine la Timişoara, nu se rezolva ni¬ 
mic" Fiecare a urmărit atunci o decoraţie, fiecare a urmărit un 
grad, fiecare a urmărit funcţii. De asta au tras, au dat şi trans¬ 
mis ordine. E limpede acest lucru. Armata nu trebuia implica¬ 
tă în acţiuni poliţieneşti. Este regretabil că Milea s-a antrenat 
în această criză. Că era o criză. Vedeţi dvs., că Postelnicu şi 
Vlad au făcut un pas înapoi. Securitatea avea 7 brigăzi ale tru¬ 
pelor de Securitate, instruite, dotate pentru lupta în localitate la 
Bucureşti, Constanţa, Bacău, Braşov, Cluj, Timişoara, Craiova. 
Reţineţi! Pentru lupta în localitate şi pentru treaba asta: ordine 

interioară. N-au mişcat. Şi, în felul ăsta, l-au băgat pe Milea în 
faţă. Milea, chiar să fi fost cuplat cu ăilalţi, era prea în faţă să 
facă ceva. Să facă altceva. După 17 decembrie, după şedinţa 
CPEx, în care eu n-am înţeles despre ce e vorba, m-am întâlnit 
a doua zi cu Milea la aeroport. Era deja 18 decembrie, a plecat 
Ceauşescu în Iran. „Măi, tata Val - că ştiam de la nepoţi cum îi 
zice -, spune-mi şi mie, ce dracu’, ce e la Timişoara, că aseară 
eu n-am înţeles nimic din toată zăpăceala aia care a fost acolo? 44 
Şi el, făcând un semn a lehamite cu mâna, zice: „Viu eu la dvs. 
peste câteva ore, să mă sfătuiesc în nişte probleme* 4 . Eu însă am 
plecat la Iaşi. Nevastă-sa spunea după 1990: „Dacă era domnul 
Olteanu în Bucureşti, soţul meu trăia şi acuma 44 . Probabil se re¬ 
ferea la ce sfaturi îi puteam da, ca om cu mai multă experienţă. 

AMS: Nu prea cred că-1 puteaţi ajuta. Se trăsese la Timişoara. 

CO: Probabil, nu ştiu, poate îi dădeam un sfat, pe care putea 
să-l urmeze sau nu. Domnule Stoenescu, să lămurim un lucru: 
n-a zis Milea în şedinţa CPEx din 17 decembrie că se opune, 
auzi, să tragă în popor! 

AMS: A fost replica lui Postelnicu. 

CO: Postelnicu a spus următorul lucru: „Nu sunt trădător 44 . 
Foarte aspru a spus cuvintele acestea. „Tovarăşe secretar gene¬ 
ral, eu nu sunt trădător. Am cercetat legile, am cercetat regula¬ 
mentele, n-am găsit 44 . Eu nu ştiam ce n-a găsit el 1 . El n-a găsit 
cum să folosească armamentul. „Eu nu sunt trădător. Mă duc în 
fabrică înapoi de unde am venit, toate funcţiile să mi se ia, dar 
eu nu sunt trădător 44 . A luat cuvântul generalul Iulian Vlad şi a 
spus: „Noi am crezut că rezolvăm cu mijloacele pe care le avem 
în dotare... 44 . El a venit şi mai târziu, că nu era membru în CPEx. 
Milea era lângă mine, foarte marcat. A început să spună că „noi 
ne-am consultat... 44 Ceauşescu a strigat: „Tu să vorbeşti în nu¬ 
mele tău 44 . „Cine v-a dat voie vouă să vă consultaţi? 44 - a strigat 
Ceauşescu. Şi Milea s-a blocat. După ce s-a terminat şedinţa, 

1 în seara zilei de 16 decembrie 1989 ora 20.00 conducerea 
Departamentului Securităţii Statului s-a întrunit în şedinţă, ocazie cu 
care a fost studiată toată legislaţia privind intervenţia în tulburări in¬ 
terne şi s-a luat decizia de neintervenţie cu arme de foc. Postelnicu a 
fost informat asupra rezultatului acestei şedinţe şi a folosit informaţia a 
doua zi, în şedinţa CPEx. Stenograma acelei şedinţe CPEx a fost falsi¬ 
ficată de ofiţerii MApN din Centrul de comandă a represiunii din CC, 
atribuindu-se această intervenţie iui Milea. 

Milea vine la mine. „Ce să fac, ce să fac?“. Se frământa. „Ce să 
faci? Du-te la comandantul suprem, că tot nu a rezultat o decizie 
la CPEx“. S-a dus Coman la Timişoara, dar nu spune cu ce mi¬ 
siune. Şi asta este o enigmă. Coman a fost chemat la Ceauşescu, 
la reşedinţă, pe 17 decembrie după-amiaza, de faţă fiind Emil 
Bobu şi Elena Ceauşescu. Acum Bobu, pentru a nu se implica, 
susţine că nu ştie ce au discutat ăia doi, că el era la o anumită 
distanţă şi vorbea cu Elena Ceauşescu. Ceauşeştii au murit. Iar 
Coman vine la televizor şi afirmă că Ceauşescu i-ar fi spus: „Iţi 
spune Guşă ce să faci". Măi, frate, ăsta ne crede proşti? Cum 
să-i spună Guşă secretarului CC cu probleme de apărare ce să 
facă? Să ne înţelegem: Coman a fost chemat pe 17, la ora 14.00 
la reşedinţă şi, în faţa Elenei Ceauşescu şi a lui Emil Bobu, i-a 
spus: „Te duci la Timişoara şi faci ordine!“. Coman nu vrea să 
recunoască nimic. Mai spune şi prostii la televizor că el a trans¬ 
mis ordinul de deschidere a focului, dar ăia nu l-au executat. Păi 
e meritul ălora, nu e al tău! Şi în al doilea rând, pe 18 dimineaţa, 
Ceauşescu a spus: „Să vină la mine Milea, Postelnicu şi Vlad“. 
Ăştia i-au spus: „Mergeţi liniştit, că..." nu ştiu ce. Ceauşescu 
zice: „Stai să vorbesc şi cu Coman şi cu Bălan". „Totul e în regu¬ 
lă" - i-au spus ăia. Pe 20 decembrie, i-a trimis Elena Ceauşescu 
pe Dăscălescu şi pe Bobu la Timişoara. Ce nu ştiţi. Au venit de 
acolo - mi-a spus pe Olteniţei, în împrejurările menţionate -, 
Dăscălescu îmi povestea că s-a dus la Timişoara. „Şi am vorbit- 
zice el - cu un colectiv desemnat de manifestanţi". „Şi ce-au 
cerut, dom’ne?" „Ceauşescu, Jos Ceauşescu!". Nu comunis¬ 
mul, nu socialismul... „Jos Ceauşescu!", asta cereau. „Şi ce i-ai 
spus?". „Nici nu i-am spus. Cum să-i spunem lui Ceauşescu aşa 
ceva?" Poftim! Părerea mea este, ca să ştiţi, că toţi care au fost 
în acele funcţii, primii, şi noi după ei, n-au corespuns acestei 
situaţii de atunci. Dacă Ceauşescu ar fi pus în discuţie, nu să 
trimită Armata şi după aia să ne asocieze ordinelor sale, ce fa¬ 
cem?, dacă el convoca CPEx-ul, Consiliul de Stat sau Consiliul 
Apărării pentru a discuta situaţia, se găsea o formulă politică. 
Hai să facem aia, hai să facem aia. Dar el a luat-o înainte şi a 
făcut greşeli, în frunte cu nişte oameni apropiaţi lui. 

AMS: în frunte cu Milea. S-o spunem. 

CO: Păi, în frunte cu Milea, care a fost prea devotat, cum, 
nu de mult spunea generalul Stănculescu despre Milea că îl ve¬ 
nera pe Ceauşescu. Aici se poate vedea şi un lucru, a executat 

întocmai şi n-a mai tras de timp, stai să vedem, nu ştiu ce... Ca 
şi Coman. Nu face iui militar treaba asta, daţi-mi voie. Te duci 
şi spui: „Trageţi!“. în loc să spui: „Daţi-mi voie să analizez şi 
eu treaba, să văd ce e“. Auzi: „Am sosit, se execută ordinul dvs., 
se trage**. Nu se poate, domnule, aşa ceva! Ceauşescu se bloca 
atunci când îi dădeai un răspuns raţional. Păi omul ăsta cores¬ 
punde? Generalul Nicolescu, ăla de care v-am spus, în 1991 
mi-a spus: „Acolo trebuiau trimişi unul din doi: ori dvs., adică 
eu, ca să dezamorsaţi toată treaba, ori Dincă să măture. Altă 
soluţie nu era“. însă ei n-au făcut asta. Ăştia îi ziceau „câijă“ lui 
Coman. Guşă l-a ignorat, s-a dus la Divizie, şi Coman a rămas 
singur la cafele, cu primul secretar. Stănculescu era portar, cu 
intrarea şi ieşirea din birou. Nu aşa se poate rezolva o chestiune 
din asta? Coman zice că n-a fost comandament. Iertaţi-mă, cum 
să nu fie comandament? Păi ce, comandament trebuie să fie nu¬ 
mai în şedinţă? Ăştia reprezentau un comandament, în frunte 
cu el. 

AMS: Fără îndoială. Domnule general, într-un moment-che- 
ie, toamna anului 1989, aţi fost într-o funcţie importantă: şeful 
Secţiei legături externe. Ce aţi aflat? în primul rând. Malta. 

CO: N-am aflat mare lucru. Ce ne-a spus Gorbaciov la întâl¬ 
nirea din 4 decembrie 1989 (...) 

Urmează un pasaj în care generalul Olteanu relatează de¬ 
talii ale vizitei lui Gorbaciov din iulie 1989, detalii pe care le-a 
publicat în cărţile sale. 

CO: Când s-a aflat că Gorbaciov a plecat spre Malta, oprin- 
du-se mai întâi la Papă, să discute cu el, să pună lucrurile la 
punct, m-a chemat Ceauşescu. Zice: „Cheamă-1 pe Tiajelnikov, 
ambasadorul URSS, şi spune-i să-i comunice lui Gorbaciov că, 
la întâlnirea cu Bush, să vorbească în numele lui, ca reprezen¬ 
tant al Uniunii Sovietice, nu în numele tuturor ţărilor socialiste, 
că nu l-a împuternicit nimeni**. L-am chemat pe ambasador, 
i-am spus. Eu am spus, eu am auzit. Tiajelnikov a răspuns că 
Gorbaciov este în mişcare, este greu să-l anunţe, dar încearcă. 
„Asta este dorinţa şefului statului român**. Pe urmă ambasado¬ 
rul sovietic mi-a spus că a transmis, dar nu s-a confirmat nimic. 
N-a trecut mult şi ambasadorul cere să-l primesc. Era vineri, 
1 decembrie, îl primesc şi îmi spune: „Tovarăşe Olteanu, luni, pe 

4 decembrie, când vine tovarăşul Gorbaciov din Malta, doreş¬ 
te să facă o informare în faţa Comitetului Politic Consultativ". 
„Delegaţia nostră - zice el - este compusă din...", ca să sugereze 
pentru ceilalţi echivalenţa. Secretarul General al partidului, se¬ 
cretarul cu probleme internaţionale, primul ministru, ministrul 
Afacerilor Externe. în după-amiaza aceleiaşi zile a fost şedinţa 
CPEx la care Ceauşescu, după ce ne informează despre ce e vor¬ 
ba, spune: „Eu zic să meargă la Moscova numai Stoian, ministrul 
de Externe. Sau merg eu cu Olteanu şi cu Stoian şi să nu meargă 
Dăscălescu. Cu o condiţie: să am o întâlnire cu Gorbaciov". în 
final, Ceauşescu mi-a cerut: „Să-l chemi pe Tiajelnikov şi să 
spui că eu merg la Moscova, dacă Gorbaciov este de acord să se 
întâlnească cu mine înainte sau după şedinţă". Tiajelnicov mi-a 
spus că a transmis, iar Gorbaciov este de acord să se întâlnească 
cu el, ori înainte ori după. Tot acolo, în acea şedinţă a CPEx 
din 1 decembrie, Ceauşescu a ridicat problema Basarabiei şi s-a 
uitat la mine. Spune: „Trebuie să punem problema". Zic: „Păi 
s-a mai pus" „Eh, o dată a zis Cemenko: Bine să vedem, dar 
mai mult nimic şi niciunde. Să vedem cum ridicăm problema şi 
ce facem". Şi zice: „Mergem fără Dăscălescu". Eu pun atunci 
pe adjunctul meu, Mihai Nicolae: „Domnule, ia de la ambasa¬ 
dele noastre, vezi care e componenţa celorlalte delegaţii". Pe la 
12.00, a doua zi, îi spun lui Ceauşescu: „Toţi vin cu prim-mi- 
niştri". „Bine" îl cheamă pe Dăscălescu: „Mâine o să mergi 
şi tu cu noi la Moscova". în mod ciudat, premierul acuza o criză 
de sciatică. Că-1 doare, că... eu atunci nu am făcut vreo legătură. 

AMS: E adevărată scena de la aeroport, că l-au îmbrăţişat pe 
Dăscălescu şi Ceauşescu a făcut un atac. 

CO: Nu, a fost protocolul stabilit. începe şedinţa, Gorbaciov 
vorbeşte cam o oră. Ne spune că Bush îi informează pe cei din 
NATO, noi aici între noi. Şi când Gorbaciov ne spune că Bush 
discută problemele de dezarmare cu ai lui, Ceauşescu ridică 
un buletin Agerpres şi spune: „Cum se împacă ce spuneţi cu 
realitatea, când Bush a declarat acum două ore în drum spre 
Bruxelles că NATO trebuie să se întărească, să continue să se 
pregătească". Gorbaciov s-a făcut că nu înţelege, apoi a trecut 
la problema denunţării invaziei în Cehoslovacia. Mesajul era: 
dacă mai faceţi de-astea, Tratatul nu mai intervine. Gorbaciov 
spune: „Să semnăm declaraţia cu condamnarea intervenţiei 
în Cehoslovacia". Ceauşescu s-a auzit din nou, peste ei: „S-o 

semneze cine a intervenit. Noi n-am intervenit, n-avem ce sem- 

na“. Atunci Gorbaciov, vizibil iritat: „Bine! 44 Nu a apucat să 

continue prea mult, pentru că Ceauşescu a intervenit din nou: 

„Să se retragă trupele sovietice din Cehoslovacia 44 . Au sărit în 

sus: „Cum?! 44 . S-a creat rumoare în sală. Gorbaciov a răspuns 

că, întrucât delegaţia cehoslovacă mai rămâne la Moscova, vor 

discuta această chestiune. Nicolae Ceauşescu a continuat: „Să 

se retragă trupele sovietice din toate ţările socialiste 44 . S-a creat 
* 

animozitate. II vedeam cum se ambalează şi se bagă într-o ches¬ 
tiune extraordinar de periculoasă. Singur împotriva tuturor. Toţi 
ceilalţi erau noi, el era ultimul rămas din vechea gardă. S-a luat 
o pauză pentru a se găsi un răspuns. După pauză, primul mi¬ 
nistru est-german Hans Modrow a explicat că nu este de acord 
cu retragerea trupelor sovietice din RDG. Atunci Gorbaciov s-a 
întors şi l-a întrebat ironic: „De acord, tovarăşe Ceauşescu? 44 . în 
pauză, Egon Krenz, acum prim-secretar al PSUG, vine la noi, 
iar la despărţire, când îi strânge mâna lui Ceauşescu, îi spune în 
limba rusă: „Tov. Ceauşescu, nu ştiu dacă ne vom mai vedea 44 . 
A urmat întâlnirea Gorbaciov-Ceauşescu. Au fost de faţă steno¬ 
graful Dâmu Aurel şi traducătorul Gheorghe Stoica. Trebuie să 
vorbiţi cu el. Stoica ştie multe. 

AMS: Nu-1 găsesc. 

CO: Lucrează la Externe. La terminarea întrunirii, Gorbaciov 
a propus ca la întâlnirea celor două delegaţii, din partea sovie¬ 
tică să participe el şi premierul Nikolai Rîşkov, iar din partea 
română Ceauşescu şi Dăscălescu. Liderul sovietic a justificat 
formula propusă prin faptul că Eduard Şevardnadze, ministrul 
de Externe sovietic, urma să se întâlnească cu Hans Dietrich 
Genscher, omologul său vestgerman, care sosise la Moscova. 
Ca urmare, prezenţa lui Ion Stoian a fost exclusă. In ce mă pri¬ 
veşte, Gorbaciov a propus să discut cu omologul meu, Alexandr 
Iakovlev, despre organizarea unor conferinţe internaţionale ale 
partidelor comuniste. Apă de ploaie. Eu am urmărit atent pe 

ceas şi aşa ştiu că întâlnirea Gorbaciov-Ceauşescu a durat 80 de 
* 

minute. In ultimele 20 de minute a intrat şi Constantin Mitea, 
consilierul de presă al lui Ceauşescu, pentru punerea la punct 
a comunicatului. Există o fotografie cu participanţii la această 
întâlnire. 

AMS: Ceauşescu n-a avut nici o reacţie? în avion, de 
exemplu. 

CO: Ba da. A spus: „Ăsta - adică Gorbaciov - este un om 
rău şi periculos. Nu ne-a spus adevărul. Ne ascunde multe din 
aranjamentul lui cu Bush“. Am înţeles că generalul Vlad ştia ce 
fusese la Malta. 

AMS: Domnule general, ca ultim comandant adevărat al 
Armatei, vă întreb: Cum a acţionat Armata în 1989? 

CO: A acţionat cum a fost comandată. Iar ca militar şi is¬ 
toric spun cu amărăciune următorul lucru: a fost pentru prima 
oară în istorie când Armata română a luptat fără să ştie cine este 
inamicul. 

General ROMEO CÂMPEANU 


Locţiitor al şefului lGMîn decembrie 1989 

Stenograma a fost pusă la dispoziţia interlocutorului şi re - 
turnată fără nicio observaţie. 

întâlnire 04.02.2005 

AMS: Domnule general, n-am să vă reţin mult timp. Am 
doar trei probleme: ordinul din 22 decembrie cu trecerea Miliţiei 
de partea revoluţiei, şedinţa de la M.Ap.N. de la ora 16.00 şi 
acţiunile grupului Iliescu, la care ştiu că aţi fost prezent. 

RC: Da, vă răspund la toate, dar mai întâi vă rog să mă as¬ 
cultaţi şi asupra reacţiei Miliţiei în acele zile. E bine să se ştie 
ce-am făcut. 

AMS: De acord. 

RC: Duminică, 17 decembrie 1989, mă pregăteam să stau 
în Inspectorat până târziu, aşa că la prânz m-am dus acasă să 
mănânc. Pe scări m-am întâlnit cu Nuţă, care îmi spune: „Vezi 
că eu plec la Timişoara, rămâi la comandă 41 Apoi, ordin de la 
el: „Nu te mişti din Inspectorat". Cu o singură excepţie, când s-a 
întors Ceauşescu din Iran şi am verificat traseele, m-am dus la 
aeroport şi m-am întors, eu nu am părăsit Inspectoratul. 

AMS: Din ce îmi spuneţi este de subliniat că vă aflaţi în mod 
oficial şi legal la conducerea IGM în momentul 22 decembrie. 
Reacţia Miliţiei a avut un caracter organizat şi ierarhic, de la 
vârf - asta vreţi să arătaţi, nu? 

RC: Este important, pentru că a apărut impresia că unii sub¬ 
ordonaţi au luat decizii unilaterale în acele momente. Nu, a fost 
vorba de ordine şi indicaţii date de mine, de un anumit compor¬ 
tament al meu. 

AMS: Este motivul pentru care stau de vorbă cu dumnea¬ 
voastră, nu cu alţii. 

RC: Aşa! In dimineaţa de 22 decembrie, nedormind toată 
noaptea, am văzut mase mari de oameni care veneau dinspre 
Platforma Pipera, pe bd. Barbu Văcărescu şi intrau pe Ştefan cel 
Mare. Altă coloană venea dinspre Dorobanţi. 

AMS: Pe la ce oră? 

RC: Orele 07.00-07.30. Mulţimea s-a oprit în faţa 
Inspectoratului. Mi-am dat seama că lucrurile iau amploare. 

AMS: Ce cerea mulţimea? Ce striga? 

RC: Daţi-ne deţinuţii! Am ieşit la balcon, la balconul biroului 
lui Nuţă, cu coloneii Suceavă şi Munteanu (şeful de Stat Major) 
şi am făcut apel la un dialog civilizat, fără violenţă. Oamenii, 
marea majoritate, erau paşnici. Un grup mic cerea deţinuţii. 

AMS: Poate că îi cereau pe cei reţinuţi peste noapte, nu pe 
cei de drept comun. 

RC: Şi-şi, dar problema era că noi nu aveam acolo niciun 
reţinut. Atunci am spus: „Noi nu avem niciun fel de arestaţi şi, 
ca să vă convingeţi, faceţi o comisie de 10 oameni, să vină şi să 
controleze". Am coborât la ei şi le-am ceut încă o dată să aleagă 
ei, dintre ei, 10 oameni. I-am băgat prin poarta din spate, i-am 
numărat, erau vreo 12-13, bun, i-am lăsat să caute unde vor. 
S-au lămurit şi au plecat. 

AMS: Forţele dvs. erau în oraş? 

RC: Aveam în oraş, încă din 21 decembrie, efectivele de la 
Şcoala de pregătire de pe Olteniţei. Au ajuns târziu la dispozitiv, 
i-au pus în rezervă pe lângă restaurantul Cina. Şi atunci, col. 
Munteanu mă întreabă: „Ce facem?". 

AMS: Se terminase. 

RC: Nu s-a pus problema terminat-neterminat, dar mi-am dat 
seama că lucrurile s-au agravat. Prin formaţiunea noastră, prin 
educaţie noi erau cuplaţi ideii de ordine. Că vine unul şi pleacă 
altul, noi înţelegeam că se dă peste cap ordinea publică. Pe la 10, 

10 şi ceva, mă sună generalul Iulian Vlad: „Ce faci, Romică?“. 
Aveam şi o relaţie apropiată cu el. Şi, îmi spune, dar pe un ton 
plin de sens: „Tu trebuie să înţelegi că îţi revine o răspundere 
deosebită. Vezi că eşti la comanda Inspectoratului General al 
Miliţiei. Vezi că eu am dat ordin unităţilor de Securitate şi şefi¬ 
lor inspectoratelor judeţene să nu folosească armamentul". Din 
aceste cuvinte eu am tras o concluzie. Era şi felul cum vorbise, 
care nu se poate reproduce, dar era clar... am tras o concluzie. 
L-am chemat pe Munteanu imediat să facem şi noi o telegramă 
prin care să transmitem în toate unităţile ordinul gen. Vlad. 

AMS: Să facem precizarea că generalul Vlad vă putea da 
ordine atunci. Era ministrul secretar de stat la Ministerul de 
Interne şi, în lipsa lui Postelnicu şi a lui Nuţă, era la comandă. 

RC: Bineînţeles! Dar era şi problema că preferam să-l ascult 
pe Vlad. In maximum 10 minute am avut ordinul, telegrama. 

AMS: Aţi invocat: „din ordinul generalului Vlad" ? 

RC: Nu l-am nominalizat pe generalul Vlad. Numai că în 
forma originală a ordinului, la apărarea sediilor era scris „cu 
fermitate". Prima dată scria „acţionaţi cu fermitate pentru apă¬ 
rarea sediilor". După încă o oră m-a sunat din nou generalul 
Vlad. I-am citit radiograma noastră. „Sunt de acord cu ea - mi-a 
răspuns - doar un singur lucru la care ... mai gândeşte-te ... nu 
mi se pare potrivit cuvântul fermitate". Am modificat în forma 
care este cunoscută. 

Generalul Câmpenu citeşte documentul: 

Radiograma nr. S/65.809/22.12.1989. 

Din ordin (şters „generalului Iulian Vlad", n.a.) vi se trans¬ 
mite că nu se foloseşte armamentul din dotare şi nici alte for¬ 
me de violenţă împotriva muncitorilor care demonstrează. în 
caz de atac al sediilor sau organelor noastre, de către elemente 
anarhice, huliganice, se ripostează în conformitate cu legea (în 
loc de „cu fermitate", n.a.), prevenindu-se pătrunderea în sediile 
organelor noastre şi dezarmarea cadrelor. 

Semnat gen.mr. Câmpeanu Romeo. 

RC: Ulterior am aflat că generalul Vlad... vedeţi că eu i-am 
citit la telefon ordinul, dar el era secret. Ulterior am aflat că, 
şi după ce am vorbit, generalul Vald a verificat prin secretariat 
forma finală a textului, care era cifrat, însă... s-a dus dracului 
secretul, secretariatul i l-a citit în clar. Şi a fost în regulă. Toate 
unităţile noastre erau în situaţia că nu ştiau cum să reacţioneze, 
în ţară apăruseră probleme. Nu fac referire numai la Sibiu... Am 
stat cu telefonul deschis două zile, 21 şi 22. Mi se comunicau 
atacuri asupra sediilor, geamuri sparte, dar fără focuri de armă. 
La ora 12.03 am primit un telefon de la dispeceratul Direcţiei 
V, cu care colaboram, aveam o legătură, fiind vorba de tra¬ 
seele lui Ceauşescu, vizite etc. Şi mă sună dispeceratul şi-mi 
spune: „Uitaţi, acum pleacă Ceauşescu, zboară cu elicopterul. 
Ceauşescu a plecat". „Cum, dom’ne?- întreb, că nu înţelegeam. 
Care este situaţia?". Şi băiatul îmi răspunde: „Păi, suntem cam... 
în aer". 

AMS: E bună! Revoluţia a avut multe momente comice. 

RC: Eu am considerat atunci că am intrat în situaţie deosebi¬ 
tă, conform regulamentelor. L-am chemat pe şeful de cabinet... 

AMS: Staţi puţin! Ordinul IGM şi convorbirile cu generalul 
Vlad s-au petrecut înainte de plecarea lui Ceauşescu. 

RC: Ore înainte! Cel puţin două ore. 

AMS: Ceauşescu era încă şeful statului! Da, continuaţi cu 
situaţia deosebită. 

RC: L-am chemat pe şeful de cabinet şi i-am ordonat: 
„Convoacă Consiliul Militar". Exista aşa ceva şi la Ministerul 
de Interne. Lipseau vreo doi-trei, plus vreo alţi doi-trei care erau 
în provincie. în circa 15 minute au început să apară cei mai 
importanţi comandanţi, iar unde comandantul lipsea, au venit 
locţiitorii. A venit atunci Pitulescu. Roşiu, şeful Judiciarului, era 
plecat. Şi le-am spus: „Măi băieţi, Ceauşescu a plecat, nimeni nu 
ştie unde, am căutat să iau legătura cu tovarăşii din conducere şi 
nu am găsit pe absolut nimeni". Găsisem doar pe Rogojanu, de 
la cabinetul gen. Vlad. Zic: „Eu am dat telefoane ca să clarific 
situaţia şi nu am cu cine mă sfătui. Ce părere aveţi?". Am cerut 
să-i ascult pe fiecare în parte. Decizia asta a avut o foarte mare 
importanţă şi pentru mine şi pentru ei. Deci, întreb: „Ce credeţi 
că ar trebui să facem?". Şi atunci, primul care a luat cuvântul a 
fost colonelul Ruşi, care a spus: „Tov. general, în primul rând 
eu zic să daţi tabloul ăla jos", şi-mi arată tabloul cu Ceauşescu 
din spatele meu. 

AMS: Acum râd, dar cred că atunci nu vă ardea de râs. 

RC: „Măi băiete, îi spun, asta este cea mai simplă chestiune 
pe care o putem face. Ce mama dracului facem după aia? Sunt 
alte chestiuni mai grave". Cum vorbeam aşa, exact în acel mo¬ 
ment apare la televizor Ion Caramitru, cu Dinescu, cu ceilalţi 
şi Ion Caramitru ne cere să trecem de partea lui!!! Hait! Atunci 
colegii au hotărât de a adera la evenimente şi s-a hotărât ca eu 
să merg la TV şi să transmit punctul de vedere al Consiliului 
Militar al MI. La Televiziune, lucrurile o luaseră repede razna, 
era dezordine şi ne băgau în cine ştie ce belea. Nu se folosea 
cuvântul revoluţie (între noi, n.a.), nici discuţie detaşa ceva. Era 
o situaţie specială, o manifestaţie a muncitorilor. îl iau pe Ruşi, 
că era cel mai cunoscut, iar în curte s-a urcat şi Suceavă, în 
maşină. Bulevardul era o masă de oameni, nu se putea trece, 
aşa că am ocolit şi ne-am dat jos la Piaţa Aviatorilor. Am intrat 
în lume, câţiva ne-au primit cu huo, dar majoritatea a început 
să scandeze: „Miliţia e cu noi!". Eu eram civil, Suceavă era în 
uniformă. Am spus unde vrem să mergem şi imediat s-a făcut 
cărare, până am ajuns la carul de reportaj care era în curte, sub 

pasarelă. Am vrut să ne urcăm pe el, dar mulţimea ne-a cerut să 
urcăm la studioul 5 sau 4, nu mai reţin bine. Pe culoar m-am în¬ 
tâlnit cu Sergiu Nicolaescu, ne ştiam: „Bine c-aţi venit, tovarăşe 
general. Mă bucur că aţi venit". Caramitru intervine şi împreună 
ne pregătim să intrăm. In spatele meu, cineva i-a rupt un epolet 
lui Suceavă şi era şi cu capul descoperit. I-au aruncat cascheta. 
Bun, mă opresc şi îi întreb: „Ce doriţi să spun? Scrieţi-mi dvs. 
ce doriţi să spun, că m-aţi chemat să dau o declaraţie". Era acolo 
un redactor pe care îl chema Enache. Caramitru dicta şi Enache 
scria. 

Gen. Câmpeanu scoate trei cartonaşe, tip carte de vizită 
mai mare, pe care este scris de Enache textul original dictat de 
Caramitru. Conţinutul lui este următorul: 

Către Miliţia din întreaga ţară . Toţi lucrătorii Miliţiei veţi 
purta banderolă tricoloră pe mâna stângă. Din acest moment 
am primit sarcina să preiau comanda Miliţiei. Vă ordon să con¬ 
tinuaţi serviciul de ordine, să asiguraţi protecţia cetăţenilor din 
partea Capitalei. Prin posturile de radio să primim informaţii la 
IGM de orice mişcare a vreunei unităţi militare" 

RC: Mi-am dat seama că nu prea ştiau ce să ceară. M-am 
îndoit că acest Caramitru, pe care eu îl ştiam doar ca actor, are 
puterea să mă numească la conducerea Miliţiei. Mai era şi ches¬ 
tia aia prin care Miliţia să verifice unităţile militare ale Armatei! 
Erau în afara realităţii, dar, pe de altă parte, era şi de înţeles. 
Oamenii aceia din TV mureau de frică. {La Televiziune a vorbit 
mai întâi col. Ruşi, în două rânduri, apoi, după gen. Guşă a 
vorbit gen. Câmpeanu: Apud: Revoluţia română în direct , 
p. 49). Am vorbit din studioul 5, ne-am pupat, ne-am îmbrăţişat 
şi am plecat cu acel Enache, cu maşina lui, înapoi la Inspectorat. 
Atunci s-a întâmplat un lucru important. Imediat ce am ajuns la 
Inspectorat, aud la radio comunicatul din care rezulta că unităţi¬ 
le MI au trecut în subordinea Armatei. 

AMS: La ce oră aţi auzit lucrul ăsta? 

RC: între 14.30 şi maxim 15.00. 

AMS: Nu se poate! Aruncaţi totul în aer, domnule general. 
Vă rog să repetaţi... aveţi repere orare? 

RC: S-a dat telefon pe toate reţelele noastre că MI este în 
subordinea M.Ap.N., iar eu am auzit în direct la radio acest 
comunicat. 

AMS: înainte să ajungeţi la M.Ap.N. la şedinţa de la ora 
16.00? 

RC: Mult înainte şi o să vedeţi cum se confirmă şi orele. 
Oricum, comunicatul a fost transmis 1a radio înainte de ora 
15.00. 

AMS: Formidabil! Păi cine a luat decizia asta? 1 

RC: Eu m-am întors de la TV după ora 14.30. Nu ştiu cine a 
dat ordinul, dar l-am auzit în clar la radio şi fiind vorba despre 
noi, nu puteam să-l ignor. O să vedeţi că are şi logică ce vă 
spun, pentru că în momentul în care am auzit că sunt subordonat 
Armatei am pus mâna pe telefon şi am sunat la cabinetul lui 
Milea, la M.Ap.N. Acolo mi-a răspuns direct Stănculescu. Ne 
cunoşteam. „Am înţeles că s-a dat decret de trecere a unităţilor 
MI în subordinea M.Ap.N. în primul rând, cu cine trebuie să 
ţin legătura şi dacă sunt ceva probleme urgente de ordonat 4 *. 
Stănculescu: „Ai probleme ceva deosebite?**. „Nu sunt**. „Păi, 
atunci nu crezi că ar fi bine să vii aici?**. 

AMS: Nu a fost un ordin, n-a avut forma unui ordin. 

RC: Nu a fost un ordin, ci... „ar fi bine să vii aici**. „Bine**, 
am spus şi m-am dus. La poartă s-a dat telefon şi am fost primit. 
Stănculescu era pe scaunul lui Milea, iar în birou erau revoluţi¬ 
onarii... Iliescu, Montanu, Voiculescu. Eu când am intrat, m-am 
adresat: „Să trăiţi, tovarăşe general-locotenent!** însă el s-a scu¬ 
lat în picioare şi mi-a făcut semn: „Nu, nu mie..“ şi mi l-a arătat 
pe Ion Iliescu: „prezintă-te la tov. Iliescu**. M-am prezentat şi 

1 Oficial, trecerea Miliţiei şi Securităţii în subordinea Armatei a fost 
decisă la M.Ap.N în timpul şedinţei de la ora 16.00, prin constituirea 
unui Comandament militar unic, condus de gen. Guşă. Anunţarea pu¬ 
blică a acestei decizii s-a făcut abia la ora 18.30 de către Ion Iliescu, 
din balconul CC. Prin urmare, decizia de trecere a MI în subor¬ 
dinea Armatei, aşa cum arată gen. Câmpeanu trebuie să se fi luat la 
Televiziune, în biroul de la etajul XI, transmisă tot de acolo celor de la 
Radio, fiind confirmată la şedinţa de la M.Ap.N. Aceste informaţii arată 
că nu gen. Vlad a hotărât trecerea Securităţii în subordinea Armatei; 
era o decizie luată deja de grupul Iliescu. Este important, pentru că tot 
acolo, la Televiziune, s-a hotărât numirea lui Militaru la conducerea 
Armatei (intervenţie pe post Mihai Lupoi). 

am rugat să ştiu cu cine ţin legătura. Stănculescu a spus atunci: 
„Pentru orice problemă deosebită, ţii legătura cu mine. Dacă 
acum ai nişte probleme de ridicat, raportează-i dlui Iliescu". Eu 
am spus atunci: „Tovarăşe Iliescu, avem două probleme mai 
deosebite în care vă rugăm să ne ajutaţi. Prima: într-o perioadă 
foarte scurtă s-au dat două decrete de graţiere prin care marea 
majoritate a deţinuţilor cu condamnări sub 10 ani au fost eli¬ 
beraţi". In penitenciare rămăseseră numai cei cu condamnări 
grele. „Sunt oameni pentru care s-au depus eforturi deosebite 
să-i reţinem. Ax fi o mare greşeală să-i eliberaţi 44 . Se înregistrau 
deja atacuri, presiuni pentru scoaterea infractorilor din peniten¬ 
ciar, din aresturi. „A doua: vedeţi că inspectoratele noastre şi 
IGM sunt pline de armament şi muniţie, cantităţi foarte mari. 
Dacă se intră în inspectorate şi cad pe mâna tuturor, putem să 
avem probleme 44 . Iliescu m-a ascultat şi a spus: „Da, da, dragă, 
ai dreptate, o să căutăm să vedem ce se poate face 44 . 

AMS: Este tipic lui un răspuns neangajant. Nu lua decizii. 

RC: Am plecat. M-am întors la Inspectorat şi am trecut la 
verificarea prezenţei, a efectivelor. In timp ce mă zbăteam acolo 
să pun ordine Ia comandă şi să stăpânesc situaţia din ţară, vine 
şefiil de cabinet şi îmi spune că a venit Nuţă. Am intrat în vrie, 
ce fac? Caut să intru în legătură cu gen. Stănculescu pentru a-i 
spune că a apărut Nuţă, când... telefonul este tăiat. Legătura. Iau 
guvernamentalul şi sun la M.Ap.N... se făceau că nu înţeleg. 
Una după alta mi-au fost tăiate toate legăturile. 

AMS: Pe la ce oră se întâmpla asta? 

RC: Pe la 17.00 au început să-mi taie legăturile. Mă, ce e 
asta, cine face chestia asta? M-am dus la Mocanu, la parter. „Ai 
telefon? 44 . „Da". Iau telefonul să formez numărul de la M.Ap.N., 
se rupe legătura şi aici. Fac o verificare şi constat stupefiat că 
telefonul guvernamental, TO şi interMI, cu care ţineam legătura 
cu unităţile MI din teritoriu erau tăiate. 

AMS: Aveaţi o linie specială de legături interne între unităţi? 

RC: Da. Mi le-au tăiat şi pe astea. Asta m-a frământat, pen¬ 
tru că am vrut să ştiu cine mi-a tăiat legăturile telefonice. M-am 
interesat şi am aflat că nu putea fi decât Pintilie. 

AMS: Acţiona din ordinul lui Stănculescu. S-a prezen¬ 
tat la CC, la Guşă împreună cu col. Nicolae Popescu, şeful 
Transmisiunilor, ca să ceară şi acordul lui. Ordinul i-a aparţinut 
lui Stănculescu. 

RC: între timp, a început să se tragă. Se trăgea de la 
Televiziune în draci şi gloanţele ajungeau până la noi, în Ştefan 
cel Mare. Nu înţelegeam în ce ţintă aeriană trag, pentru că tre¬ 
buia să tragi în sus ca să ajungă gloanţele de la Televiziune, 
peste cartierele Dorobanţi şi Floreasca la noi. Gloanţe venite 
aiurea! Iniţial, noi credeam că se trage în noi, abia după aia ne¬ 
am dat seama că se trăgea aiurea. Plus că nu înţelegeam după 
cine trag!? Atunci am hotărât să plec. L-am luat pe Munteanu 
şi pe şeful cadrelor, cu şoferul de la secretariat, şi am plecat la 
Stănculescu. Mi-a fost imposibil să ajung la M.Ap.N. La baraje 
ne opreau, aveam tot felul de discuţii, mai să ne ia la bătaie. 
Civilii de acolo vorbeau de terorişti. „Care terorişti? 44 . Nimeni 
nu ştia să spună. Şoferul locuia în apropiere, în Drumul Taberei, 
şi ne-am dus la el acasă. Am stat la televizor până s-a făcut di¬ 
mineaţă, neînţelegând cine sunt teroriştii care tot atacau, în timp 
ce MI şi Securitatea trecuseră în subordinea Armatei. Dimineaţă 
m-am dus la M.Ap.N., am sunat de la poartă şi Stănculescu 
mi-a spus să vin. Nu vă spun ce-au păţit cei rămaşi în maşină! 
De atunci am rămas la M.Ap.N., numai în biroul lui Milea. 

AMS: Dimineaţa de 23 decembrie? 

RC: Da, 23 decembrie. Până să-l văd pe Stănculescu, au sărit 
revoluţionarii pe mine. Montanu striga: „Tot ministerul este în¬ 
conjurat de terorişti 44 . Adevărul este că se trăgea ca la Verdun. Dar 
din minister, nu spre minister. „Ca să demonstraţi loialitatea - 
spune Montanu -, vă duceţi şi aduceţi tot ce puteţi - forţe ale 
MI -, intraţi în blocurile din jurul ministerului, prindeţi teroriştii, 
dacă îi găsiţi 44 . „Bine, zic, dau ordin 44 . Militam sare şi zice atunci: 
„Uite că şi din spate ne atacă, avem cimitirele pline de terorişti 44 . 

AMS: Dle general, era ziuă? 

RC: Da, domnule, ziuă! Atunci am dat ordin Şcolii de pe 
Olteniţei să organizeze formaţiuni care, în frunte cu comandan¬ 
tul Şcolii, să vină şi să facă scotocirea întregului cimitir Ghencea. 
Ei au venit, au luat piatră cu piatră la scotocit, n-au găsit absolut 
nimic. Doar că a apărut un elicopter care a început să tragă în ei, 
rănind un militar care ulterior a decedat. Atunci m-am înfuriat, 
m-am întors la Inspectorat şi am dat ordin: „Efectivul în pază, 
restul merge cu mine 44 . Am plecat cu un autobuz plin, cu ban¬ 
derole tricolore pe mână şi m-am întors astfel la M.Ap.N. Am 
oprit exact în faţa punctului de control. Când să ne dăm jos, au 
început să tragă în noi, dar nu trăgeau în autobuz, ci trăgeau pe 

lângă el. Nu mai înţelegeam nimic. Am sărit în şanţul din faţa 
punctului de control, m-am strecurat şi am intrat peste ei. „Ce 
faceţi, fraţilor?' 4 Le-am spus să oprească focul şi l-au oprit. Am 
luat legătura cu Militam şi ăsta mi-a ordonat: „îi coborâţi şi îi 
băgaţi în blocuri 44 . 

AMS: Domnule general, mai ţineţi minte ora la care se pe¬ 
treceau întâmplările astea? 

RC: între 10.30 şi 11.00 ziua. 

AMS: Ziua! 

RC: Ziua. S-au fomat grupe din militarii aduşi de mine de 
la Şcoala de pe Olteniţei şi... Miliţia s-a deplasat la blocurile 
de vizavi şi a început să caute teroriştii care atacau Ministerul 
Apărării şi în care se trăgea cu toată muniţia, drept răspuns. 
Domnule Stoenescu, am luat apartament cu apartament la rând, 
de sus şi până jos, bloc cu bloc... Nimic! Oameni speriaţi care nu 
înţelegeau de ce trage Armata în ei. într-un singur beci, că ne-am 
băgat şi în beciuri, în subsoluri, am găsit nişte mucuri de ţigară 
care păreau mai recent fumate. Mi-a raportat col. Baciu, şeful 
Direcţiei economice 1 . Nu era nici urmă de terorist în blocurile 
de vizavi. Ca ofiţer şi general, nu puteam reacţiona emoţional. 
Trebuia să existe o explicaţie pentru tragerile cu tot armamentul 
în blocurile alea. Nu aveam una. Domnule Stoenescu, închipu- 
iţi-vă că verificarea blocurilor a ţinut toată ziua, până s-a făcut 
seară. Se însera când le-am spus alor mei „Vă retrageţi 44 . Eu am 
stat acolo zile şi nopţi, în biroul lui Milea, şi vă spun că imediat 
ce a venit noaptea au început să tragă din nou. în cine, nu ştiu? 
La un moment dat s-a petrecut o scenă foarte importantă, dar 
pe care nici eu nu am perceput-o corect din prima clipă. Eram 
în biroul ministrului când s-a lansat iar anunţul: „Ne atacă tero¬ 
riştii de vizavi 44 . în momentul acela, generalii Militam, Voinea, 
Chiţac au reacţionat suspect de liniştiţi şi s-au dus la fereastră 
să vadă teroriştii. Biroul era luminat, draperiile erau trase şi ei 
se uitau în întuneric după terorişti. Atunci - îmi vine şi acum să 
râd - au sărit civilii... Roman, Montanu şi i-au tras de la fereas¬ 
tră: „Domnilor, vă împuşcă! 44 . Generalii s-au uitat unul la altul 
contrariaţi. Scena era de un ridicol total 2 . 

AMS: Generalii stăteau în dreptul ferestrei şi se uitau în în¬ 
tuneric după terorişti, după luptătorii ăia superantrenaţi, dotaţi 

1 Este cel implicat în arderea cadavrelor de la Timişoara. 

2 Scena mi-a fost confirmată integral de dl. Petre Roman. 

cu puşti cu lunetă în infraroşu, iar civilii au strigat la ei că se 
expun? 

RC: Da. Scena era total ridicolă, dacă o iei ca atare. însă 
generalii erau liniştiţi, nu păreau ameninţaţi de cineva. Au tras 
draperiile, dar cam în silă, aşa, pentru că au lăsat o fantă de 
lumină prin care cred că se vedea ce e înăuntru. 

AMS: Dumneavoastră ce reacţie aţi avut? 

RC: Pe mine mă contraria liniştea lor. Veneau ofiţerii şi ne 
anunţau că trag teroriştii din toate părţile, iar ei răspundeau că 
sunt de la Securitate şi de la Interne, iar când îşi dădeau seama 
că sunt şi eu acolo spuneau că sunt nişte grupuri de fanatici. 

AMS: Aţi asistat la chemarea trupelor sovietice? 

RC: S-a dat telefon şi la ambasada URSS şi la Moscova. 
Eu am fost prezent când au răspuns de la Moscova, când au 
dat ei telefon cu răspunsul la chemare. L-au chemat pe Guşă. 
Au discutat, mai pe româneşte, mai pe ruseşte. Doreau să ceară 
lămuriri dacă Marele Stat Major este de acord să participe şi 
ei cu unităţi de reprimare a teroriştilor. Guşă striga în telefon: 
„Stăpânim situaţia... în niciun caz... Stăpânim situaţia!" Ăia 
insistau şi Guşă striga la ei că nu este cazul. Atunci i-au spus 
lui Guşă: „Uitaţi ce facem - Iliescu era lângă Guşă şi i se tradu¬ 
cea, i se relata ce spun ăia -, noi avem nişte unităţi specializate 
în antiterorism, vă trimitem numai unităţile astea". Militam de 
alături a sărit: „Ei, din astea să ne aducă, că sunt bune". Guşă a 
strigat atunci: „Nimic, nici discuţie tovarăşi. Stăpânim situaţia. 
Dacă apar probleme deosebite, vă apelăm noi". Guşă urla cât îl 
ţinea gura. Foarte ferm. 

AMS: Cine mai era de faţă? 

RC: Roman, Militam, Bmcan, Iliescu. 

AMS: Ce reacţie au avut? 

RC: Niciuna. Apoi au trecut într-un birou alăturat. 

AMS: Asta se întâmpla tot în 23 decembrie? 

RC: Greu de spus, era noapte. între 23 şi 24 decembrie. 

AMS: Vă mai amintiţi scene din ziua sau noaptea de 23 
decembrie? 

RC: Pe 23 decembrie, seara, pe întuneric, poate 19.00, poate 
20.00, nu ştiu sigur, a venit la minister gen. Vlad. Protesta pen¬ 
tru că i s-au tăiat legăturile. La ora 18.00 ne convocase Iliescu 
la o şedinţă: „Tovarăşi, problemele sunt deosebit de complicate, 
trebuie rezolvate, avem nevoie de forţe, pentru asta este nevoie 

şi de o conducere 4 *. Guşă era lângă mine, pe scaun. Iliescu a 
continuat: „Ne-am gândit că deocamdată, provizoriu, să punem 
în frunte un militar mai în vârstă. Ce ziceţi să-l numim şef al 
Armatei pe gen. Militam? 44 . Guşă m-a tras la el în birou şi de 
cum a intrat a izbucnit: „Ce nenorocire o să fie pe capul nostru! 
Ăsta este o lichea nemaipomenită. O să vezi ce o să tragem de 
pe urma lui 44 . La puţin timp după ce a fost numit (oficial) minis¬ 
tru, Militam striga: „Apăsaţi domnilor pe butoane, trageţi, opriţi 
măcelul din ţară! 44 . Apoi a cemt: „Chemaţi-1 pe Ardeleanul 44 . 
Vine Ardeleanu şi când vine - eu am rămas în birou numai cu 
Militam - îi spune: „Vizavi avem terorişti, tu ai specialiştii, ia 
contact cu ei şi faceţi o acţiune 44 . 

AMS: Asta se întâmpla în 24 decembrie, noaptea. 

RC: în 24 decembrie. Ardeleanu dă telefon şi în acelaşi timp 
deschide şi staţia cu cei de la USLA. 

AMS: Cum adică, nu înţeleg, ce staţie a deschis? 

RC: Cei de la USLA aveau staţii de emisie-recepţie... 

AMS: A, am înţeles, staţii portabile, motorole. 

RC: Exact. Ardeleanu vorbea cu Trosca la telefon şi avea 
şi staţia deschisă în acelaşi timp. Şi îi spune: „Ia trimite tu trei 
ABI-uri încoace. Intri pe strada principală şi caută să despresu- 
rezi ministerul 44 . 

AMS: Ştiaţi că forţele militare care apărau ministerul erau la 
nivel de trei brigăzi? 

RC: Nu ştiam exact câţi sunt, dar erau foarte mulţi. Tancuri, 
TAB-uri, artilerie, trupe de infanterie. A intervenit Militam: „Să 
vină şi Trosca 44 . Ardeleanu i-a transmis: „Trosca, vii tu cu ele 44 . 
Erau tot timpul în legătură pe staţie, când au intrat pe Dmmul 
Taberei şi tancurile au început să tragă în ei. Uslaşii urlau în 
ABI-uri, urlau ca în iad. Tot asasinatul s-a auzit în staţie, în bi¬ 
roul lui Militam. L-am auzit pe Trosca urlând: „Tov. colonel, 
trag în noi, trag în noi! 44 . Ardeleanu s-a întors spre Militam: 
„Tov. ministru, daţi ordin să nu mai tragă 44 . Şi atunci Militam 
s-a ridicat şi i-a spus: „Băi Ardelene, tu ştii că noi suntem pe 
front şi pe front lumea mai şi moare 44 . Ardeleanu se mga de el, 
îl implora. Militam se plimba prin birou şi îi spunea: „Tancurile 
noastre sunt vechi, nu avem condiţii de transmisiuni şi chiar 
dacă vreau să iau legătura nu pot. L-au găsit pe atacator şi au 
tras! 44 . Ardeleanu a început să plângă: „Mi-aţi omorât oamenii 44 , 
în timpul ăsta se auzea Trosca prin staţie: „Trag în noi! Trag 

în noi!“... şi a murit staţia. A amuţit. Ardeleanu plângea şi se 
tăvălea pe jos: „Ce-aţi făcut! Ce-aţi făcut! “. Militam se foia prin 
birou şi îi spunea: „Băi Ardelene, n-aveam cum 44 . 

AMS: După asta l-a obligat pe Ardeleanu să dea o declara¬ 
ţie că Trosca a atacat ministerul ca să omoare noua conducere, 
revoluţionară. 

RC: Am aflat şi asta. 

AMS: Domnule general, mi-aţi relatat o crimă. 

RC: într-adevăr, o crimă. Am fost martor. Militam era dispe¬ 
rat să pună mâna pe cei de la Direcţia JV. Mă întreba mereu: 
„Unde e Vasile? Ce părere ai de Vasile? în 23 sau 24 decembrie 
l-a chemat pe gen. Vasile la el şi s-au izolat singuri într-un birou. 

AMS: I-a cerut dosaml Corbii şi Vasile i l-a dat. 

RC: La un moment dat m-a chemat Militam la el: „Tov. 
general, avem o maşină suspectă 44 . Era maşina de la Direcţia 
IV. „Ia-1 pe Voinea şi vedeţi ce probleme ridică maşina aia 44 . 
Văzuseră decodorul, cutia aceea de la bordul maşinii prin care 
se codau şi decodau transmisiunile secrete. 

AMS: Ca aia arătată la Televiziune. 

* 

RC: Ii spun lui Voinea: „Este decodorul 44 . „Domnule, pre¬ 
cis, domnule, că e decodor? - mă întreabă. Nu e bombă? 44 . Pun 
mâna, îi arăt, trag de el. Ne-am întors în birou şi Voinea îi rapor¬ 
tează lui Militam: „ E un decodor care se foloseşte la decodare 44 . 
Militam se uită la el, îi spune: „Bine, poţi să pleci 44 , sună, apar 
doi gealaţi cu automatele pe piept şi le ordonă: „Luaţi-1! 44 . 

AMS: V-a arestat! 

RC: Era de neînţeles. M-au dus într-o cameră şi m-au dat 
în primire unui locotenent-major şi a doi militari. „Nu mişcă, 
dacă mişcă, tragi 44 . Am stat aşa ore întregi. La un moment dat a 
venit Montanu şi m-a găsit acolo: „Ce e, domnule, cu dumnea¬ 
ta? 44 . îi spun, şi Montanu face un scandal. Ia legătura cu Guşă, 
află şi ăsta, îşi face cmce. Culmea este că între timp maşina 
Direcţiei IV plecase. Atunci Guşă şi Montanu se duc spre biroul 
lui Militam, dar l-au găsit pe culoar, iar Guşă a început să strige 
la el: „Nu ţie mşine, domnule. Du-te şi cere-i scuze 44 . în sfârşit, 
mi-au dat drumul. 

AMS: Domnule general, am aici o declaraţie din care rezul¬ 
tă că aţi ordonat eliberarea deţinuţilor din închisori. A venit la 
IGM un colonel Iordan Rădulescu cu un ordin. 

RC: Seara, pe la 19.30, a venit acest Iordan, ofiţer de la 
grăniceri, în rezervă. Peste uniformă avea o haină de piele cu 

epoleţi, dar fără nimic pe ei, fără insemne. Avea o bucată de 
carton pe care era într-adevăr un text semnat de Dăscălescu. 
Cred însă că este greşită ora - în jurul prânzului - pentru că eu 
am dat ordinul dimineaţă fără niciun Dăscălescu şi era vorba de 
cei reţinuţi peste noapte. 

AMS: Domnule general, vă mulţumesc. 

RC: Şi eu. In sfârşit, m-am descărcat. 

Gen. (r) AUREL ROGOJAN 

în decembrie 1989 era şeful de cabinet al gen. Iulian 
Vlad. A continuat să activeze în SRI, de unde s-a pen¬ 
sionat. A publicat mai multe cărţi de literatură politică 
şi geopolitică. în 2009, a publicat fără acordul meu şi 
scoase din context fragmente din corespondenţa pe 
e-mail în lucrarea „ 1989, dintr-o iarnă în alta.. .România 
în resorturile secrete ale istoriei 44 (Ed. Proema). Dau aici 
corespondenţa integrală. 

Mărturia sa este singura care prezintă detalii corecte şi co¬ 
erente ale funcţionării Departamentului Securităţii Statului, 
oficial şi neoficial, confirmă erori acţionale şi aprecieri greşite, 
rolul conducător direct al PCR, ale cărui ordine au fost executate 
aproape în înfregime, cu excepţia anumitor iniţiative acoperite 
pe care nu le-a raportat partidului (de ex. funcţionarea unei re¬ 
ţele de informatori conduse de un rezident la Şcoala de partid 
„Ştefan Gheorghiu“). Mărturia dezvăluie indirect şi mentalităţi 
ale lucrătorilor Securităţii, atât faţă de Est, cât şi faţă de Vest. 

Corespondenţă prin e-mail. 

Mesaj AMS: Dlui gen. Rogojan 
Stimate dle general, 

O mărturie, pentru a fi credibilă şi valabilă istoric, trebuie 
să îndeplinească anumite criterii. în primul rând să nu conţi¬ 
nă elemente de fantezie, generate de impresii sau sentimente. 
Informaţia curată, care să conţină numai fapte la care aţi par¬ 
ticipat sau aţi fost prezent, oricât de limitată în spaţiu şi timp, 
este mai preţioasă decât o apreciere subiectivă. în al doilea rând, 
dacă sunt informaţii pe care nu le puteţi da, fiindcă sunt secrete 
de stat, refuzaţi răspunsul decât să improvizaţi asupra subiec¬ 
tului. în cazul în care credeţi că informaţii importante pentru 
istoria acestui popor vă pot aduce prejudicii, pericole, pierderi, 
abandonăm acest interviu. 

Vă rog să daţi detalii şi să nu evitaţi nume, care oricum au 
fost şi sunt vehiculate în legătură cu activitatea fostei Securităţi. 
Scrieţi pe larg, chiar dacă textul are aspectul unei amintiri. Vă 

voi pune la dispoziţie rezultatul activităţii de verificare a infor¬ 
maţiei în Arhiva CNSAS sau la alţi martori, astfel încât acest 
interviu poate continua ulterior. 

Cu mulţumiri, 

Alex M. Stoenescu 


întrebări 

1. Aţi fost şeful de cabinet al gen. Iulian Vlad. în ce măsură 
activitatea sa era controlată neoficial de alte structuri ale statu¬ 
lui (de exemplu oamenii lui Postelnicu)? 

2. în ce măsură ordinele date de gen. Milea în decembrie 
1989 au fost puse pe seama relaţiei privilegiate pe care o avea 
cuN. Ceauşescu? Cunoaşteaţi trecutul acestei relaţii din dosarul 
Milea? 

3. Ce implicare a avut Elena Ceauşescu în activitatea DSS? 

4. Au existat dosare de cabinet, pe care le administraţi dvs. 
în fişetul cabinetului. Ele conţineau rapoarte ale legăturilor cu 
surse speciale, intelectuali de mare notorietate (Marin Sorescu, 
Eugen Barbu). Vă rog să detaliaţi istoria întocmirii acestor 
dosare (ordinul lui N. Ceauşescu din 1970: „Să ne apropiem 
intelectualii") şi ce rol aveau. Eventual, care erau alte mari per¬ 
sonalităţi cu dosar de cabinet. 

5. In aprilie 1989, gen. Vlad a înaintat lui N. Ceauşescu un 
raport asupra grupurilor disidente, în urma căruia Ceauşescu 
a dat ordinele de avertizare şi destrămare. Vă rog să detaliaţi 
cazurile Dinescu, Pleşu, Măgureanu, Iliescu. în ce consta in- 
ffacţionalitatea lor? 

6. în seara de 20 dec. 1989, gen. Vlad a înaintat lui 
N. Ceauşescu un raport asupra implicării sovietice la Timişoara, 
în ce a constat aceasta? 

7. Vă rog să comentaţi perioada Virgil Măgureanu la SRL 

8. Ce atitudine a avut SRI în perioada premergătoare schim¬ 
bării de regim din 1996? 

Interviu Gen. Aurel Rogojan (30 martie 2009), 

Corespondenţă prin e-mail. 

Alex M. Stoenescu:Aţi fost şeful de cabinet ai generalului 
Vlad. In ce măsură activitatea sa era controlată neoficial de alte 
structuri ale statului (de exemplu oamenii lui Postelnicu) ? 

Aurel Rogojan: întrebarea conţine cel puţin două contra¬ 
dicţii în termeni. Prima: structurile statului nu acţionează, ca 
principiu şi regulă, decât oficial şi cu atât mai puţin ar putea să 
controleze neoficial. A doua: oamenii lui Postelnicu, dacă i-aţi 
identificat, afirmaţia dumneavoastră este exemplificativă, deci, 
în ce vă priveşte, s-ar părea indubitabilă şi nu vă contrazic, nu 
erau „ structuri ale statului “. Erau exact ceea ce i-aţi numit. 
Postelnicu a fost „promovat 44 ministru de Interne după ce nouă 
ani şi jumătate a condus Departamentul Securităţii Statului, 
timp în care, cu excepţia perioadei martie-august 1978, a afişat 
conduita unui superior ministrului, invocând relaţii speciale cu 
Elena Ceauşescu şi Nicu Ceauşescu. A avut în jurul său şi oa¬ 
meni care i-au speculat şi încurajat vanităţile, unii special aduşi, 
îndeosebi în Consiliul Politic, înfiinţat după „evenimentulcon- 
trainformativ Pacepa " Consiliul Politic realiza controlul poli- 
tico-ideologic asupra Ministerului de Interne în întregul său şi, 
cu atât mai mult, asupra Departamentului Securităţii Statului, 
care avea, la rândul său, propriul Consiliu Politic. în aproape 
un deceniu, între Postelnicu şi oameni din anumite structuri, 
mai cu seamă din cele speciale ale Securităţii, s-au statornicit 
legături care aveau cel mai puternic liant: păcatul comun. După 
ce, la 03 octombrie 1987, au trecut în subordonarea noului şef al 
Departamentului Securităţii Statului, unii dintre cei în cauză au 
fost poate tentaţi să devină jucători la doua capete, iar în legătură 
cu alţii, acolo unde se putea, generalul Vlad a sugerat măsurile 
organizatorice prin care anumite structuri să rămână, pe mai de¬ 
parte, în coordonarea lui Postelnicu, chiar dacă devenise minis¬ 
tru de Interne. Aşa de exemplu, Postelnicu ca şef al D.S.S-ului 
coordona Direcţia Generală pentru Paşapoarte, Evidenţa 
Străinilor şi Controlul Trecerii Frontierei. La sugestia genera¬ 
lului Vlad, s-a modificat organigrama ministerului, pentru ca 
Postelnicu să o coordoneze pe mai departe. La fel şi în cazul 
întreprinderii de Comerţ Exterior „Dunărea" şi a tot ceea ce 
se dezvoltase pentru susţinerea operaţiunilor valutare specia¬ 
le. Erau domenii în care generalul Vlad a considerat că Tudor 
Postelnicu era bine să-şi ducă personal la împlinire „ordinele, 
orientările şi indicaţiile superioare “... 

Dar, să revin la fondul întrebării. Cine, de ce, pentru ce, în 
al cui beneficiu să „controleze neoficial“ activitatea generalu¬ 
lui Vlad ? Eu pot să înţeleg întrebarea dumneavoastră în sensul 

că un „control neoficial “, în raport cu autorităţile legitime ale 
statului român, ar putea fi prezumat din partea serviciilor de 
spionaj ale unor puteri străine şi... a unicului „ serviciu concu¬ 
rent" al D.S.S-ului, pe zona externă, la care voi reveni în cele 
ce urmează 1 . Activitatea generalului Iulian Vlad, ca ministru 
secretar de stat şi şef al Departamentului Securităţii Statului 
putea fi controlată, conform legii, doar în baza unor dispoziţii 
exprese ale Secretarului General al Partidului Comunist Român 
şi Comandant Suprem al Forţelor Armate, dacă avea motive sau 
dorea să dispună un astfel de control. Ceea ce nu s-a întâmplat. 
Formal, activitatea generalului Vlad, care însemna conducerea, 
pe obiective strategice, a Departamentului Securităţii Statului, 
informarea operativă a factorilor de decizie politică ai statului, 
personal a Comandantului Suprem şi asumarea răspunderii 
pentru apărarea, sub conducerea acestuia, a securităţii statului, 
se materializa, în principal, în decizii operative, ordine, instruc¬ 
ţiuni şi metodologii emise în baza şi pentru aplicarea legii. 
Excepţiile de la regula menţionată priveau competenţe operati¬ 
ve de aprobare a unor operaţiuni sau activităţi (cu titlu de exem¬ 
plu: recrutarea unui diplomat străin, infiltrarea unui agent în 
dispozitivul unui serviciu advers, capturarea cifru lui de stat al 
unei puteri străine, recrutarea agenţilor altor servicii, iniţierea 
jocurilor operative cu agenţi dubli, folosirea steagului străin 
pentru acoperirea unei acţiuni proprii, ordinele de m isiune ale 
spionilor români, întreruperea şi punerea sub control a activi¬ 
tăţii spionilor străini ş.a.), precum şi valorificarea informaţiilor 
care prin natură, caracter, importanţă ori pericol iminent şi grav 
implica poziţia politică a persoanelor ori sensibilitatea proble¬ 
melor la care se refereau, depăşeau competenţele de apreciere, 
evaluare şi soluţionare ale eşaloanelor din subordine. Pe cine şi 
în ce scop putea să intereseze un control asupra activităţii şefu¬ 
lui Securităţii statului în astfel de chestiuni? în prima şi ultima 
instanţă, asemenea obiective intrau în preocupările serviciilor 
de spionaj interesate de România şi care ţineau să-şi onoreze 
blazonul. 


1 Nu, întrebarea s-a referit la informarea neoficială a lui Postelnicu 
şi a Elenei Ceauşescu asupra deplasărilor, acţiunilor şi ordinelor gen. 
Vlad de către persoane din serviciul său, dincolo de informările oficiale 
pe care le făcea şeful DSS ministrului de Interne. Oficial, şeful DSS nu 
avea legături ierarhice sau profesionale cu Elena Ceauşescu. 

Cercetarea penală şi trimiterea în judecată pentru infracţiuni 
contra securităţii statului (art.155 - art. 171 Cod penal) nu pu¬ 
teau fi dispuse fără încuviinţarea Comandantului Suprem, după 
o temeinică evaluare juridică prealabilă. De altfel, în intervalul 
1964-1989, cazurile judecate şi cu sentinţe rămase definitive 
pentru infracţiuni contra securităţii statului au avut o rată me¬ 
die de 2,5 pe an. Pot să detaliez, dacă interesează, şi structura 
infracţiunilor. 

în cu totul alt plan, şefii structurilor tehnico-operative de 
interceptare sau a celei de asigurare a comunicaţiilor guverna¬ 
mentale, ambele în subordinea şefului D.S.S., dacă ar fi avut 
loialitatea divizată, ei puteau să exercite ori să faciliteze, în 
anumite limite, un control prin interceptarea comunicaţiilor 
telefonice şi a convorbirilor ambientale. Cabinetul şi aparate¬ 
le telefonice ale demnitarului erau supuse controlului tehnic 
antiinterceptare în fiecare dimineaţa la orele 06,30. Dar acest 
control nu putea depista activarea geamurilor ca „membrane de 
microfon 44 , tehnică existentă încă din anii '60. Serviciile de spi¬ 
onaj au practicat cercetarea radio-electronică şi au captat tot ce 
a ieşit în eter. Este o regulă. A existat şi tentativă de conectare, 
printr-un tunel din pivniţa unei ambasade, la cablul comunica¬ 
ţiilor telefonice guvernamentale. Comunicaţiile radio guverna¬ 
mentale erau integral captate şi dirijate pentru stocare, decodare 
şi interpretare la un Centrul de Spionaj Electronic Global. 

O extrem de vocală prezenţă feminină în media românească 
din anii din urmă, fosta în epoca trecută, angajată a unei amba¬ 
sade, avea în fişa postului atribuţii în legătură cu comunicaţiile 
efectuate prin intermediul staţiilor radio de pe autoturismele 
membrilor Comitetului Politic Executiv, ale miniştrilor şi dem¬ 
nitarilor din instituţiile de apărare, securitate şi ordine publică, 
în fiecare zi de marţi, se transmitea în exterior schema de rela¬ 
ţii a grupării de sâmbătă - duminică a categoriilor menţionate: 
cine la Snagov, cine la Comana sau Predeal ş.a.m.d. Desigur, ca 
o supoziţie credibilă, ar putea fi luat în calcul un control neofi¬ 
cial exercitat pe calea relaţiilor personale interesate, din ambele 
părţi, pe care demnitari din înalta nomenclatură politică a parti¬ 
dului le aveau cu generali şi alţi ofiţeri superiori de 1a „Interne 44 
şi care nu erau agreate şi de aceea menţinute cu discreţie, ceea 
ce le mai crea, când se afla de ele, o aură de conspirativitate... 
Dar, de regulă, activiştii partidului nu iubeau sincer „organele 

de apărare a cuceririlor revoluţionare ale poporului". Aveau 
şi ei câte ceva ce nu doreau să se ştie, nici chiar de către „par¬ 
tid", că Securitatea numai acolo raporta, dacă era cazul. Nu în 
ultimul rând, trebuie avut în vedere că unele cadre de conducere 
cu rang de adjuncţi ai ministrului, şefi de comandamente ori de 
direcţii centrale, locţiitorii politici (la inspectoratele judeţene) 
erau trimişi la hotărârea Biroului Comisiei de Cadre de pe lân¬ 
gă Comitetul Politic Executiv al C.C. al P.C.R. „să întărească 
munca la interne, în securitatea statului" Dar, să reţinem, nu 
ca profesionişti. Existau, aşadar, temeiuri suficiente şi solide ca 
generalul Iulian Vlad să fie precaut, uneori exagerat de preca¬ 
ut în ceea ce spunea, să nu folosească telefonul şi nici incinta 
propriului cabinet pentru a vorbi asupra chestiunilor secrete, ori 
în afara „Fişei postului" ministrului secretar de stat şi şef al 
Departamentului Securităţii Statului. Domnia sa, aflat mai de¬ 
parte sub constrângeri, nu vorbeşte nici azi... 

Ca şef de cabinet al secretarului de stat (1977 - 1984) şi 
al adjunctului ministrului de Interne, general-colonel Iulian 
Vlad (1984 - 25 decembrie 1985), am avut în atribuţii evidenţa 
ordinelor şi dispoziţiilor rezolutive, inclusiv a celor olografe. 
Faptul că acestea erau clasificate „secret de stat", nu însemna 
că se refereau la un act de conducere exercitat clandestin, ori 
în afara canoanelor birocraţiei specifice sistemului. Menţionam 
anterior, interesul concurenţial şi nu numai, al unicului serviciu 
concurent, pe un anumit segment, Departamentului Securităţii 
Statului. Astfel, pe la jumătatea anilor ’80, au fost descoperiţi, 
în ipostaze de „oameni ai Direcţiei de Informaţii a Armatei ", 
doi ofiţeri din Direcţia de Contraspionaj, care îndepliniseră ofi¬ 
ciile de legătură pe linia unor operaţiuni speciale comune cu 
întreprinderea de Comerţ Exterior „Rom tehnica “ care func¬ 
ţiona pe lângă Departamentul înzestrării Armatei , condus de 
primul adjunct al ministrului Apărării Naţionale, general-loco- 
tenent Victor Âthanasie Stanculescu. Le-am văzut rapoartele în 
legătură cu ceea ce au dorit să spună referitor la colaborarea 
în care au fost antrenaţi. Prima reacţie a fost aceea a şocului 
pe care ţi-1 provoacă recunoaşterea matricei profesionale a unui 
serviciu advers. Şi nu a oricărui serviciu advers ! 

în anii 1990-1992 am primit câteva confirmări importan¬ 
te cu privire la existenţa unor ofiţeri acoperiţi ai Direcţiei de 
Informaţii a Armatei, de data aceasta în structurile de conducere 

ale Departamentului Securităţii Statului, ca locţiitori ai şefilor 
unor direcţii centrale. Prima reconfirmare am avut-o în momen¬ 
tul în care, în luna ianuarie 1990, când adjunctul ministrului 
Apărării Naţionale generalul-locotenent Gheorghe Logofatu a 
preluat conducerea Departamentului Securităţii Statului, rede- 
numit după desfiinţarea din 30 decembrie 1989, ca Serviciul de 
Informaţii, sub autoritatea Ministerului Apărării Naţionale. S-a 
creat atunci o direcţie mamut, după tipicul unui Stat Major, de 
preluare şi reorganizare a D.S.S-ului printr-o puternică infuzie 
cu cadre de conducere din structurile de informaţii, cercetare-di- 
versiune şi alte componente speciale ale Armatei. Mulţi grav 
compromişi în represiunea şi diversiunile din decembrie 1989 . 
Şeful acelui „Stat Major“- generalul „I.C.“, fost secretar tehnic 
al Consiliului Apărării (azi C.S.A.T.) - şi-a instalat cartierul ge¬ 
neral în sediul fostei Direcţii a IV-a - Contrainformaţii Militare , 
iar biroul de lucru, în cel pe care îl folosise şeful respectivei 
direcţii, general-locotenent Gheorghe Vasile. Nu înainte, însă, 
de a dispune chemarea colonelului „D.P.“, fost locţiitor al gene¬ 
ralului Vasile, pentru „ scoaterea lucrării “. Adică, în traducere, 
să dezactiveze sistemul tehnic de interceptare/ascultare pe care 
îl aveau acolo. într-un cabinet controlat sistematic pentru depis¬ 
tarea mijloacelor de supraveghere tehnică. Locţiitorul respectiv 
provenea din Ministerul Apărării Naţionale, ca de altfel şi cvasi- 
totalitatea ofiţerilor Direcţiei de Contrainformaţii Militare. Dar 
se vede că avea şi o misiune specială... 

A doua sau multipla reconfirmare am avut-o chiar din par¬ 
tea unui personaj care s-a ocupat într-o etapă a activităţii sale 
de „ Ştatul Special Anexa “ al Direcţiei de Informaţii a Armatei 
cu ofiţerii acoperiţi în obiective, păstrat la Secţia pentru pro¬ 
bleme militare şi justiţie a C.C. al P.C.R., deoarece privea 
obiectivele din controlul numitei secţii. Este vorba de colonelul 
(numit apoi în presa vremii «generalul roşu»)“ I.D“, reacti¬ 
vat de către ministrul Apărării, generalul Militam, şi trimis să 
preia Unitatea Specială de Filaj a Departamentului Securităţii 
Statului. Avansat general la 18 mai 1990, „I.D.“ a fost numit, 
ulterior, Şeful Corpului de Control şi Consilieri al directorului 
Serviciului Român de Informaţii , de unde a fost marşrutizat con¬ 
silier la Comisia comună permanentă a Camerei Deputaţilor 
şi a Senatului pentru exercitarea controlului parlamentar asu¬ 
pra activităţii Serviciului Român de-Informaţii. O paranteză 

necesară şi umorul ei amar: un membru important al comisiei 
respective, luând cunoştinţă dintr-un raport de activitate a S.R.I. 
de agresivitatea spionajului rus, a dorit să ştie, în particular , 
când nu ne vor mai controla, atât de evident, serviciile speciale 
fii şi fiice ale Ohranei. Răspunsul: „ Când generalul roşu „I.D. “ 
va pleca de bunăvoie şi de nimeni silit din aparatul tehnic al co¬ 
misiei Dumneavoastră Ceea ce nu s-a întâmplat. Generalul 
„I. D.“ a fost foarte direct în a relata că, după momentul 
Pacepa, Secţia militară a C.C. al PC.R. a asigurat, cu spriji¬ 
nul Secţiei Cadre 1 , acoperirea a cel puţin un ofiţer al Direcţiei 
de Informaţii a Armatei în fiecare dintre structurile operative 
centrale ale Departamentului Securităţii Statului, de regulă 
la nivel de locţiitor şef direcţie. Până la urmă, nu trebuia să 
fie chiar un capăt de ţară... Asemenea sisteme se practicau 
şi la case mai mari. Dar, în Direcţia de Informaţii a Armatei , 
avea să devină de notorietate după evenimente, o inflaţie de 
corespondenţi ai serviciilor de informaţii militare sovietice, 
dar şi ale altor armate ale statelor membre ale Tratatului de la 
Varşovia. Nu lipseau nici corespondenţi ai serviciilor occiden¬ 
tale, dar discreţi şi prudenţi. 

Dacă dăm credit spuselor generalului roşu , cum că ofiţerii 
acoperiţi ai D.I.A. plasaţi în D.S.S. erau „ în conservare şi aş¬ 
teptare ", atunci nu puteau fi decât „resursapentru evenimente 
viitoare“ şi erau, fără ştiinţa lor, pioni ai celor care s-au folosit 
de această structură în evenimentele planificate. Dacă avem în 
vedere că prima sentinţă de scoatere din scenă a lui Nicolae 
Ceauşescu a dat-o Leonid Ilici Brejnev şi că, atât „I. D.“, cât şi 
cvasitotalitatea generalilor şi coloneilor reactivaţi şi avansaţi 
de generalul Nicolae Militaru au fost anterior scoşi din rândul 
cadrelor active ale armatei tocmai pentru că au înţeles să contri¬ 
buie la îndeplinirea ordinului lui Brejnev, transmis - în largul 
Mării Negre, cu prilejul sărbătoririi succesului unei aplicaţii 
a Tratatului de la Varşovia - prin locţiitorul Comandantului 
Şef al Comandamentului Militar Unit al Forţelor Armate ale 
Tratatului de la Varşovia, atunci nu putem decât să acceptăm că 
generalul Iulian Vlad era o ţintă a spionajului sovietic, căruia i-a 
încurcat rău nişte operaţiuni importante în România. De altfel, 
Militaru a dispus arestarea generalului Vlad după o întrevedere 


1 De sub conducerea Elenei Ceauşescu. 

cu ambasadorul U.R.S.S. la Bucureşti. Iar comunicatul de pre¬ 
să privind arestarea se difuza tocmai în momentul în care gene¬ 
ralul Vlad cu adjuncţii săi şi cu generalul Vasile Gheorghe se 
deplasau la Ministerul Apărării Naţionale cu propunerile solici¬ 
tate de ministru pentru rezolvarea a doua chestiuni urgente: cla¬ 
rificarea diversiuii teroriste şi reorganizarea D.S.S. ca Serviciu 
de Informaţii în subordinea Ministerului Apărării Naţionale. 
Cei din sediul central, intraserăm, deja, în posesia noilor legi¬ 
timaţii de serviciu, cu antetul Ministerului Apărării Naţionale. 
Mişcarea a fost extrem de rapidă. în acelaşi timp, însă, în unele 
judeţe războiul cu Securitatea continua, efectivele acesteia erau 
reţinute, iar cu unele structuri judeţene nici nu se putuse stabili 
legătura, comandanţii militari ai judeţelor respective nu răspun¬ 
deau la telefon şi nu executau ordinelor generalului Guşă, cu 
care generalul Vlad rămăsese în contact. 

AMS: In ce măsură ordinele date de generalul Milea în 
decembrie 1989 au fost puse pe seama relaţiei privilegiate pe 
care o avea cu Nicolae Ceauşescu? Cunoaşteţi trecutul aces¬ 
tei relaţii din dosarul Milea? 

AR: Cine şi de ce să fi pus ordinele respective pe seama 
unei asemenea relaţii? Dumneavoastră mă întrebaţi, nu fără 
un anumit tâlc, dacă aş cunoaşte trecutul relaţiei lui Milea cu 
Ceauşescu din „ dosarul Milea “. Pot să întreb şi eu, din care do¬ 
sar? ! L-am cunoscut pe generalul Vasile Milea în primele zile ale 
lunii octombrie 1977, când îndeplinea funcţia de şef al Statului 
Major al Gărzilor Patriotice de pe lângă Comitetul Central al 
Partidului Comunist Român. Mi-a lăsat, atunci, impresia unui 
om direct, cu raţionamente simple (nu în sens peiorativ), din 
categoria judecăţilor sănătoase, de bun simţ. în octombrie 1977, 
Ceauşescu a participat la deschiderea anului universitar la Iaşi, 
unde prim-secretar al Comitetului judeţean al P.C.R. era Ion 
Iliescu. Generalul Milea răspundea de dispozitivele şi efectivele 
Gărzilor Patriotice, prezente în diferitele momente ale vizitelor 
care au urmat în judeţele Iaşi, Suceava şi Neamţ. Şeful Statului 
Major al Gărzilor Patriotice nu putea fi, cel puţin atunci, decât 
o persoană de absolută încredere şi devotament necondiţionat. 
Nu ştiu cât de privilegiată i-a fost relaţia cu Nicolae Ceauşescu, 
dar Milea fusese, cel puţin până în august 1989, un preferat 
al Elenei Ceauşescu. Ce s-a întâmplat în august 1989? Elena 
Ceauşescu a văzut „stele“ în faţa ochilor, când Milea se trecuse 

în fruntea listei cu propunerile de avansări în grad, pentru a i se 
acorda cea de-a patra stea, de general de armata. Intr-un acces 
de nervozitate, l-a determinat pe Ceauşescu să anuleze toate 
avansările. Fac această precizare pentru a se şti exact cum au 
stat lucrurile şi de unde şi din ce cauză a apărut ideea „econo- 
miilor“ pe seama neacordării gradelor militare cuvenite legal, 
dar cu solemnitatea conferirii lor prin Decret Prezidenţial, în 
ceea ce priveşte ofiţerii superiori şi generalii. în ceea ce priveşte 
avansarea subofiţerilor şi a ofiţerilor până la gradul de căpitan 
inclusiv, generalul Vlad semnase ordinele de avansare şi le-a 
pus în aplicare, apreciind că îşi exercită un atribut firesc. S-a 
înţeles cu Milea, care a procedat la fel. Ministrul de Interne le-a 
urmat exemplul, cu menţiunea că acesta din urmă a „ raportat 
tovarăşei situaţia creată Vlad s-a înţeles cu Milea şi au dat 
drumul la avansări, dacă nu procedam la fel, mi se răsculau 
ofiţerii inferiori... “ Ce scandal a urmat, este de înţeles. 

Revenind la fondul problemei, ordinele date de generalul 
Milea în decembrie 1989 trebuie puse pe seama relaţiei institu¬ 
ţionale de subordonare a ministrului Apărării Naţionale faţă de 
Comandantul Suprem al Forţelor Armate. Subordonare, care, 
după cum se ştie, în prima fază a evenimentelor nu a funcţio¬ 
nat 1 . Ministrul Apărării, ministrul de Interne şi ministrul secre¬ 
tar de stat şi şef al Departamentului Securităţii Statului au fost, 
în după-amiaza zilei de 17 decembrie 1989, acuzaţi de Nicolae 
Ceauşescu că au trimis trupele cu mâinile goale, fără muniţie, 
că au pactizat, că sunt trădători, că trebuie destituiţi şi deferiţi 
Justiţiei. Oricum s-ar fi încheiat evenimentele, cu Ceauşescu 
rămas la putere, cei trei aveau soarta pecetluită. Deci zelul lor, 
chiar dacă şi l-ar fi manifestat, era inutil. în mod sigur, generalul 

1 Formularea nu este inspirată. Este vorba de neexecutarea în faza 
iniţială (16 decembrie 1989) a ordinelor neconstituţionale şi ilegale 
ale lui Ceauşescu: intervenţia Securităţii şi Armatei cu arme de foc şi 
muniţie de război. Ulterior, după şedinţa CPEx din 17 decembrie, gen. 
Milea a executat întocmai toate ordinele neconstituţionale şi ilegale de 
represiune ale lui Nicolae Ceauşescu. Gen. Vlad a refuzat, motiv pen¬ 
tru care Elena Ceauşescu i-a trimis la Timişoara pe generalii Nuţă şi 
Mihale. Aceştia au organizat în oraş echipe mobile de represiune în 
civil, separat de acţiunea forţelor militare. Acesta este şi motivul pentru 
care de transportul şi incinerarea cadavrelor de la Timişoara s-a ocupat 
Elena Ceauşescu. 

Vlad realizase perspectiva evenimentelor şi le-a evaluat în 
contextul lor internaţional, pregătindu-şi corpul de comandă în 
cursul lunii octombrie cu acel avertisment: „Şi nu în ultimul 
rând, rezolvaţi-vă problemele personale (.. .)“, P e care l~ a trans¬ 
mis şefilor direcţiilor centrale şi şefilor secţiilor judeţene, prin 
adjuncţii săi, în cadrul unor convocări pe grupe de judeţe, cu 
precizarea de a se informa şi personalul din subordine 1 . După 
cum aveam să constat mai târziu, mesajul a fost mai bine înţeles 
post-factum. 

Diagnoza şi predicţiile şefului Departamentului Securităţii 
Statului au scos în evidenţă: precaritatea condiţiilor social-eco- 
nomice, greutăţile şi nemulţumirile populaţiei, izolarea totală, 
într-un cleşte încins, a regimului şi a ţării; agresivitatea fără 
precedent cu care erau exprimate ameninţările; presiunile revi¬ 
zioniste pe frontiere; unitatea de concepţie şi acţiune a Estului 
şi Vestului; iminenţa evenimentelor care plasează România în 
evoluţiile implacabile care au curprins Polonia şi Ungaria şi 
s-au aprins în R.D.G., Cehoslovacia şi Bulgaria; necesitatea 
asigurării climatului de ordine şi securitate publică, astfel în¬ 
cât să nu fie posibile provocări şi dezordini care să pericliteze 
viaţa persoanelor şi integritatea avutului obştesc ori personal. 
Generalii Aristotel Stamatoiu, Gianu Bucurescu, adjuncţi ai mi¬ 
nistrului şi Ştefan Alexie, secretar de stat, au primit dispoziţia 
să convoace, pe zone geografice, şefii securităţilor judeţene, 
pentru a le transmite şi detalia cele anterior menţionate. Nicolae 
Ceauşescu, suspicios în legătură cu cei trei miniştri care tocmai 
îi înşelaseră încrederea, a convocat (tot în 17 decembrie 1989, 
n.a.) o teleconferinţă în cadrul căreia a ordonat personal modul 
de acţiune: „ Somaţie, foc de avertisment, foc la picioare şi dacă 
mai mişcă cineva, să nu se mai ridice! "Toţi cei care au fost în 
audiţie directă, au primit ordinul de la Comandantul Suprem 


1 Nota: 06 octombrie 1989 Este convocat Consiliul de conducere 
al Departamentului Securităţii Statului. Generalul Iulian Vlad prezintă 
„liber“ (fără un „draft ,< sau plan al expunerii) principalele coordonate 
ale situaţiei politico-operative de securitate a României, în contextul 
general internaţional şi cel particular european. Echivocul nu-şi avea 
locul. Generalul a încheiat cu o formidabilă şi memorabilă recomanda¬ 
re: „Nu în ultimul rând, rezolvaţi-vă şi problemele personale, ca fami¬ 
liile dumneavoastră să fie în siguranţă ". (notă A.R.). 

şi aveau, strict formal, obligaţia să-l execute 1 . Legea vremii 
nu îngăduia militarilor să refiize executatea ordinului ilegal. 
Deschiderea focului cu arme letale asupra mulţimilor neînarma¬ 
te, ori asupra insurgenţilor înarmaţi, dar în împrejurări de risc 
pentru viaţa terţilor, mai cu seamă a femeilor, bătrânilor şi co¬ 
piilor nu era permisă de nicio lege a războiului. La terminalele 
teleconferinţei de la comitetele judeţene Timişoara, Cluj, Sibiu, 
Braşov ş.a. ale P.C.R. erau toţi cei care puteau pune în executare 
ordinul, chiar şi fără ca generalul Milea să-l mai reitereze. Nu 
este mai puţin adevărat că în armată existau o serie de proceduri 
privind darea şi primirea ordinelor, dar faptul că ordinul a fost 
dat personal de Comandantul Suprem, putea anula ori schimba 
regulile 2 . Nu mai exista un precedent. Depindea de discernă¬ 
mântul comandanţilor. 

în evenimentele din Bucureşti, în represiunea armată violen¬ 
tă din noaptea de 21/22 decembrie 1989, generalul Milea a fost 
îndeaproape supervizat de responsabili politici superiori, dar şi 
secondat de colaboratori şi subordonaţi marcaţi de exces de zel 
şi fanatism, unii având şi „tema dată“ Generalul Vasile Milea 
nu era chiar străin de anumite „ evenimente anunţate “. El facea 
parte, după Tudor Postelnicu, dintr-un „grup informai care 
se pretindea patronat de Elena Ceausescu, şi ai cărui membri îl 
salutau pe Nicu Ceauşescu cu formula: „Să trăiţi tovarăşe se¬ 
cretar general... adjunct “! Generalul Iulian Vlad nu facea parte 
din acel club dominat autoritar de Tudor Postelnicu. Generalul 
Iulian Vlad i-a avansat generalului Milea două posibile soluţii de 
rezolvare a crizei create. Era, totuşi, o criză nu numai politică, ci 
şi cu elemente critice de securitate. Prima, în dimineaţa zilei de 


1 Este o confuzie juridică. Toate instituţiile statului menţionate 
aveau obligaţia să execute ordinele comandantului suprem numai după 
proclamarea stării de necesitate sau de război, adică după emiterea unui 
decret şi publicarea lui. Transmiterea unor ordine prin teleconferinţă 
sau prin telefon nu întrunea condiţiile legale ale executării ordinelor. 

2 Repet precizarea, pentru importanţa ei istorică şi juridică: Toate 
afirmaţiile d-lui gen. Rogojan sunt valabile numai în condiţiile procla¬ 
mării Stării de necesitate, lucru pe care Nicolae Ceauşescu şi Silviu 
Curticeanu nu l-au făcut, astfel că toate comunicările de ordin au 
avut caracter neconstituţional şi ilegal, nefiind transmise în baza unui 
Decret. Observaţia importantă şi corectă este: „Nu mai exista un prece¬ 
dent. Depindea de discernământul comandanţilor". 

18 decembrie 1989, imediat după plecarea lui Ceauşescu în Iran, 
când ministrul Apărării i-a făcut o vizită. I-a sugerat atunci lui 
Milea ca, la revenirea lui Ceauşescu din Iran, să determine ate¬ 
rizarea forţată a aeronavei pe Aeroportul Mihail Kogălniceanu, 
iar şeful Comandamentulului Marinei Militare să-l ia în „custo¬ 
die^ pe Comandantul Suprem. Concomitent, la Bucureşti să se 
realizeze preluarea puterii de către o nouă echipă. Milea, pe de o 
parte indecis, iar, pe de altă parte, lăsând să se înţeleagă că ar fi 
deja pregătită înlocuirea şi succesiunea lui Nicolae Ceauşescu, 
nu a agreat, poate nu atât ideea, cât mai cu seamă asumarea 
riscurilor în alte condiţii decât cele pentru care era probabil 
pregătit. Este numai o supoziţie. A doua oară, în noaptea de 
21/22 decembrie 1989', când, fără să fi văzut deznodămân¬ 
tul intervenţiei Armatei în zona Hotelului Intercontinental - 
Piaţa Universităţii, generalul Vlad l-a întrebat pe ministrul 
Apărării, după revenirea acestuia de pe „câmpul de luptă" în se¬ 
diul Comitetului Central, ce atitudine vor avea comandanţii for¬ 
ţelor militare din stradă, din jurul sediului Comitetului Central, 
dacă dispozitivul de securitate din interior realizează izolarea 
lui Nicolae şi Elena Ceauşescu şi a nucleului lor dur. Răspunsul 
lui Milea, care era profund marcat psihic, a fost că nu poate şti, 
nu este sigur, că el, „după cele întâmplate afară" oricum nu mai 
are scăpare, indiferent de ce va urma... 

Generalul Milea nu poate fi „ decupat ", aşa cum iniţial s-a 
încercat, din contextul represiunii Armate, dar nici nu poate fi 
considerat omul unor iniţiative care să-i fi aparţinut. Era un mi¬ 
litar pe cât de desăvârşit în execuţie, pe atât de rezervat în deci¬ 
zii. El s-a comportat ca un soldat, nu ca un general, ministru al 
Apărării pus de evenimente în faţa unei decizii care să înscrie 
o pagină a istoriei. Desigur, nuanţe pot exista... 

AMS: Ce implicare a avut Elena Ceauşescu în activitatea 
Departamentului Securităţii Statului? 

AR: Ca preşedintă al Biroului Comisiei de Cadre de pe lângă 
Comitetul Politic Executiv, putea condiţiona, respectiv refuza, 
numirea şefilor de unităţi. Postelnicu facea parte din acel bi- 
rou-ghilotină, care, între altele, a provocat mari prejudicii repre¬ 
zentării externe a României. Generalul Vlad nu a preluat asupra 
sa nici activul şi nici pasivul relaţiilor speciale ale lui Postelnicu, 

1 întrevederea a avut loc în jurul orei 03.00 şi la ea a fost martor, 
pentru începutul ei, Gogu Rădulescu. 

în calitate de şef al D.S.S., cu Elena Ceauşescu. Generalul Vlad 
a avut posibilitatea să devină primul şef al unei proiectate Case 
Prezidenţiale, dar a declinat propunerea, spunându-i explicit lui 
Ceauşescu că nu va putea lucra cu soţia sa. Şi, într-adevăr, ca 
ministru secretar de stat şi şef al Departamentului Securităţii 
Statului, generalul Vlad nu a lucrat nici cu soţia şi nici cu copiii 
preşedintelui. Proiectul Casei Prezidenţiale, propus de Pacepa, 
în speranţa că va fi numit „mareşalul 44 acesteia, a căzut după 
ce generalul Vlad a refuzat. De la Pacepa şi până la Vlad, au 
mai fost câţiva candidaţi, dar niciunul nu a promovat baremele 
impuse, îndeosebi în ceea ce presupunea pregătirea vizitelor ex¬ 
terne. Ceauşescu avea pretenţia ca acest demnitar să avanseze 
aranjamente cu oficialii ţărilor gazdă, astfel încât să fie sigur 
că toate obiectivele vizitei se vor realiza integral şi avantajos. 
O precizare importantă şi necesară: sub ministeriatul genera¬ 
lului Iulian Vlad la Departamentul Securităţii Statului, Elena 
Ceauşescu nu avea acces la informarea operativă de secu¬ 
ritate rezervată Preşedintelui Republicii şi Comandantului 
Suprem al Forţelor Armate. în calitatea sa, de Preşedinte 
al Consiliului Naţional pentru Ştiinţă şi Tehnologie, Elena 
Ceauşescu primea un Buletin de Informaţii Tehnico-Ştiinţific , 
rezultat în parte şi al cercetării de profil a spionajului. Cu man¬ 
datare expresă din partea Preşedintelui, i se prezentau redări ale 
interceptării legăturilor de interes politic ale unor foşti cândva 
apropiaţi tovarăşi de luptă sau colaboratori căzuţi în dizgraţie 
pentru închinări la înalte porţi. Avea, însă, ca orice femeie, pre¬ 
dilecţie către can-canuri. Aspectele serioase, pentm a le sesiza, 
trebuiau anume scoase în evidenţă, cu grija de a nu-i determina 
reacţii aducătoare de „nenorociri 44 

AMS: Au existat dosare de cabinet, pe care le administraţi 
dvs., în fişetul cabinetului. Ele conţineau rapoarte ale legătu¬ 
rilor cu surse speciale, intelectuali de mare notorietate (Marin 
Sorescu, Eugen Barbu). Vă rog să detaliaţi istoria întocmirii 
acestor dosare (ordinul lui N. Ceauşescu din 1970: „Să ne apro¬ 
piem intelectualii 44 ) şi ce rol aveau. Eventual, care erau mari 
personalităţi cu dosar de cabinet? 

AR:Când vi s-a spus că au existat şi am administrat ase- 
menea dosare , poate că era bine să fi întrebat: „Pe ce te ba¬ 
zezi, dom 'ne ?! Trebuie să vă dezamăgesc. Ori vi s-a livrat o 
informaţie de dezinformare, ori la mijloc este o confuzie. Cred 

că în documentarea dvs. v-a scăpat ceva foarte important 
„ Procesul-verbal de predare-primire a documentelor existente 
la cabinetul generalului Iulian Vlad ‘ încheiat între subsemnatul 
şi reprezentanţii Marelui Stat Major, la desigilarea efectuată de 
numita autoritate militară, document publicat integral, cu una 
sau doua excepţii nesemnificative în raport cu interesul în ca¬ 
zul de faţă, de Sorin Roşea Stănescu într-unul dintre primele 
numere, dacă nu chiar primul al ziarului „ Ultimul cuvânt nr... 
din... Dacă aveţi în vedere ceva concret, care să vă fi condus la 
o constatare atât de categorică, sunt gata să lămurim lucrurile 1 . 

Dosarele individuale, în perioada de activitate a D.S.S., pe 
care o cunosc din momentul reînfiinţării sale, în martie 1978, 
dar şi anterior acestei date, erau mapa de verificare, dosarul de 
urmărire informativă şi dosarul de cercetare penală. Primele 
două nu se constiuiau decât strict la structura de informaţii care 
deţinea sediul problemelor de securitate gestionate pe criteriul 
competenţei materiale: informaţii interne generale, securita¬ 
te economică, contraspionaj, antiterorism şi/sau pe obiective 


1 Este într-adevăr o confuzie provenită din formularea mea impre¬ 
cisă. Informaţia a pornit de la atestarea existenţei unor documente in¬ 
terne, la nivelul conducerii DSS, referitoare la diferite situaţii în care 
erau implicate anumite personalităţi culturale (cazul Eugen Barbu). 
Generalii din conducerea DSS, în frunte cu gen. Iulian Vlad, aveau 
relaţii apropiate cu aceste personalităţi (de ex. Marin Sorescu), situa¬ 
ţie atestată şi ea prin amintirile unor scriitori (de ex. Mircea Micu sau 
Fănuş Neagu). Problema era dacă, la fel ca în cazul Eugen Barbu, ge¬ 
neralul de Securitate - exclud persoana gen. Vlad - întocmea un docu¬ 
ment asupra întâlnirii cu astfel de personalităţi. Dl Rogojan a răspuns 
că acel caz Eugen Barbu a fost izolat, dar tot nu se înţelege în baza 
cărei dispoziţii legale interne şi cu ce scop s-a simţit obligat generalul 
respectiv să întocmească o notă de informare asupra întâlnirii cu Eugen 
Barbu. Astfel de documente nu rămân ca nişte foi volante, se stochează 
undeva. Potrivit unui ofiţer din Serviciul de cadre al DSS, acele „do- 
sare“, informări, note privind probleme legate de mari personalităţi au 
existat, dar au fost ascunse sau distruse odată cu declanşarea scanda¬ 
lului „Meditaţiei transcedentale“, pentru a fi protejate de furia Elenei 
Ceauşescu. Ceea ce este deja certificat este scoaterea lui Marin Sorescu 
de pe lista „transcendentalilor** care a ajuns la Elena Ceauşescu. Dl 
Rogojan are dreptate că documentele respective se puteau regăsi în do¬ 
sare de caz. 

asigurate contrainformativ de către structurile informativ-ope- 
rative . In legătură cu al treilea tip de dosar am referit anterior. 
Cabinetele reprezentau nivelul strategic de coordonare a acti¬ 
vităţii unui număr de direcţii centrale şi nici pe departe nivelul 
operativ tactic al acţiunii informative practice. în consecinţă, la 
cabinete nu se administrau (gestionau) dosare. Practic nici nu 
era posibil. Şeful de cabinet era singur, fără consilieri, analişti 
sau alte ajutoare. Doi subofiţeri, în ture, asigurau secretariatul. 
Eu lucram într-un spaţiu de vreo 9 metri pătraţi, care ţinea şi 
loc de oficiu... Numai fişetele cu dosare mai lipseau de acolo! 
Aveam, totuşi două fişete: unul cu legislaţia şi toate reglementă¬ 
rile de uz intern şi celălalt pentru păstrarea lucrărilor curente în 
tranzit, de la intrare până la ieşire. 

„ Apropierea de intelectuali “ şi „ apropierea intelectualilor “ 
au semnificaţii şi periodizare diferite. „ Apropierea intelectua¬ 
lilor “ s-a realizat înainte de amnistia generală din 1964. Unii 
direct din închisori s-au prezentat să-şi ia în primire noile funcţii 
sau posturi, eliberate de colaboraţioniştii cu cultumicii sovie¬ 
tici. „Apropierea de intelectuali “ a fost o necesitate a noilor 
generaţii de ofiţeri, cu instrucţie universitară. Cine avea „supra¬ 
faţă" culturală de a fi acceptat într-o relaţie personală cu per¬ 
sonalităţi marcante prindea o mare şansă. Eu am la îndemână 
exemplul relaţiilor personale şi ale mele, într-o mai mică mă¬ 
sură, dar ale multor ofiţeri de informaţii, cu academicieni pre¬ 
cum profesorul Theodor Burghelea, fost rector al Institutului 
Medico-Farmaceuticşi ministru al Sănătăţii, profesorul George 
Bărănescu, fost rector al Institutului Politehnic Bucureşti (sta¬ 
bilit în Canada), profesorul Edmond Nicolau, savant erudit 
cibernetică, lingvistică, electronică şi comunicaţii, profesorul 
Elie Carafoli, creatorul profilului aerodinamic care-i poartă 
numele, profesorul Grigore Cartianu un geniu în radiocomu- 
nicaţii spaţiale, radare şi televiziune, profesorul Constantin 
Aramă - motoare termice, profesorului Tutunaru - mecanisme 
plane inversoare, profesorul Petre Augustin - un specialist mult 
râvnit de Agenţia Spaţială a S.U.A. , şi mulţi alţii, din toate do¬ 
meniile de activitate. Numai în Institutul Politehnic funcţionau, 
în 1970, cca 20 de reprezentanţe străine ale unor instituţii ştiin¬ 
ţifice din topul mondial 1 . Oamenii care au adus acele instituţii 


1 Această situaţie a justificat implicarea activă, legală, a Securităţii 

în România, dacă ei ajungeau mai greu în exterior, erau mari 
personalităţi, mentori pentru spiritul investigaţiv-prospectiv al 
oricărui interlocutor. O relaţie cu asemenea „stele academice** 
te deprindeau cu înţelegerea superioară a semnificaţiilor infor¬ 
maţionale ale evenimentelor, întâmplărilor şi faptelor cotidiene. 
Ne învăţau să vedem informaţia în „piatra seacă** şi să folosim 
cuvântul potrivit pentru exprimarea esenţei lucrurilor. Dar, mult 
mai important, asemenea oameni cunoşteau mai bine ce valori 
existenţiale are o ţară şi poporul ei, dincolo de nişte repere ideo¬ 
logice vremelnice, fără relevanţa axiologică perenă. 

Personalităţile academice apăreau în informaţii într-o directă 
relaţie cu dinamica şi amplitudinea angajamentului lor public, 
care era, cel mai adesea, notabil. Asta nu însemnă că ei aveau 
dosare operative de supraveghere ori urmărire. Informaţiile 
se prelucrau după reguli arhivistice specifice pe fonduri în 
cadrul problemelor gestionate de structurile cu competenţă 
materială. La problema contraspionaj britanic, dacă persona¬ 
litatea academică era curtată de ataşatul cultural ori de presă 
al Majestăţii Sale Regina Marii Britanii şi a Irlandei de Nord, 
noi ştiind că Majestatea Sa nu spionează şi nu greşeşte nicioda¬ 
tă, ci supusul Excelenţei Sale acreditat la Bucureşti sub borurile 
generoase ale pălăriei Forreign Office- ului. La „apărarea cer¬ 
cetărilor ştiinţifice 44 , dacă era în pericol un proiect de această 
natură ş.a.m.d. 

Eugen Barbu şi Marin Sorescu, despre care m-aţi întrebat, 
asemenea altora, erau personalităţi culturale de mare anvergură. 
Atitudinea şi gesturile lor erau un important barometru, un fel 
de „hârtie de turnesol 44 în legătură cu asemenea personalităţi 
existau şi interese externe. Cine nu şi-ar fi dorit beneficiul pres¬ 
tigiului şi influenţei lor? „Monumentele vii** ale patrimoniului 
culturii naţionale erau în nomenclatura Secţiei propagandă - 
Sectorul Cultură a C.C. al P.C.R.. Securitatea nu avea liber ori¬ 
cum la astfel de oameni, unii şi membri ai Comitetului Central, 
cu uşa oricând deschisă, unii chiar la Ceauşescu. îmi amintesc 
un episod uşor hazliu, care l-a avut ca protagonist pe acade¬ 
micianul Eugen Barbu, subiectul interesului dumneavoastră. 
Mi l-a relatat răposatul general Ioan-Alexandru Munteanu, fost 


în instituţia respectivă, constituirea de reţele de informatori, suprave¬ 
gherea, filajul etc. 

şef al Serviciului apărare contrainformativă în sectoarele ştiin¬ 
ţă, cultură, învăţământ s.a., căruia Postelnicu i-a administrat o 
reeducare de câţiva ani 1a Rahova şi Jilava, unde s-a intersec¬ 
tat cu Gelu Voican Voiculescu. (Interesant momentul!) Eugen 
Barbu era, cum se cunoaşte, un spirit radical, şi cu unii colegi 
de breaslă intolerant. Stăpân al jargonului şi bun interpret al 
personajului din „Groapa 44 , îşi umple într-o dimineaţă servieta 
doldora cu ghemotoace de ziare, ca să fie voluminoasă, dar nu şi 
grea, şi se înfiinţează la o şedinţă a Biroului Consiliului Uniunii 
Scriitorilor unde, de o vreme, era bruiat de advesari şi nu era lă¬ 
sat să vorbească. Se aşază, ascultă până îşi pierde răbdarea (joc 
de scenă) şi brusc pune servieta pe masă şi izbucneşte: „ Gata, 
până aici! Vă am pe toţi! V-am terminat! Şi, secretos, mângâind 
servieta: Ştiţi voi ce am eu aici? Dosarele voastre “! In tăcerea 
apăsătoare ce s-a aşternut, Eugen Barbu şi-a vărsat întreg nădu¬ 
ful, după care a plecat uşurat. îşi câştigase libertatea de a se face 
ascultat în Biroul Uniunii Scriitorilor. 

Am avut prilejul să-l cunosc pe Eugen Barbu, în dezordinea 
organizată a bibliotecii sale, în ziua în care aniversa 60 de ani de 
viaţă. A fost şi mai este acuzat de tot felul de lucruri neadevăra¬ 
te. Nu se lăsa niciodată sugestionat. întotdeauna îşi păstra suve¬ 
ranitatea absolută a deciziilor. Nu-şi călca pe demnitate. Trăia 
vertical. Şi Eugen Barbu şi Marin Sorescu deveniseră subiecte 
de interes, fie pentru „ vicleanul Albion“ , fie a vreunui „ iacobin 
periculos “ ori pentru „Der, die, das şi davai ceas “ Ştiau sau 
nu, are mai puţină importanţă. Sorescu, fusese şi el ,păcălit“ 
de creatorii reţelei „Meditaţia transcendentală “ Dacă a putut 
fi ocolit de măsurile dispuse pe linie politico-administrativă 
faţă de cei care semnaseră angajamentele de aderenţă la reţea, 
aceasta a fost posibil numai pentru că generalul Vlad şi-a asu¬ 
mat riscul. Păcat că maestrul nu a aflat. Dacă afla, nu se putea 
să nu fi încercat şi el, când a avut prilejul, să întoarcă măcar o 
parte din gestul de „frăţie oltenească “ făcut degeneratul Vlad\ 
Gurile rele spun că a ştiut, dar ceva lăuntric nu i-a dat forţa 
necesară. Câte nu spune lumea ... 

Dacă tot am adus vorba, ce a fost „Meditaţia transcenden¬ 
tală 44 ? O reţea alcătuită din peste trei sute de membri, cu aco¬ 
perire pe Comitetul Central, academii, ministere importante, 
Securitate, garda lui Ceauşescu etc., etc. Asta a fost „Meditaţia 
transcendentală 44 ! Dincolo de această realitate, toate celelalte 

câte s-au spus sunt broderii din trusoul unor domnişoare, de mai 
multe ori recondiţionate ca fete mari. Creatorul reţelei a fost 
exfiltrat din operaţiunea eşuată şi, sub o nouă identitate, şi-a 
reluat jobul pe un alt domeniu al spaţiului România. Cum pu¬ 
tea Postelnicu să-i spună acest adevăr Elenei Ceauşescu, când 
tocmai ea aprobase, iniţial, prin hotărâre superioară de partid, 
experimentul tehnicilor de relaxare, utile modelării omului de 
tip nou , propuse de cuplul Intelligence Service- ului Nicolae şi 
Evelline-Muriel Stoian, în ceea ce a devenit scandalul Meditaţiei 
transcendentale. Prostia mare a fost dezgroparea afacerii, după 
ce ea a fost închisă în timp oportun, fără nici cel mai mic zgo¬ 
mot şi fără să fi produs consecinţe. Ancheta redeschisă de la 
nivelul C.C. al P.C.R. a fost deturnată politic, pentru ascunderea 
faptului că Elena Ceauşescu a fost implicată, ceea ce a dus Ia 
aplicarea unor măsuri abuzive, cu nimic justificate. 

AMS: în aprilie 1989 , generalul Vlad a înaintat lui Nicolae 
Ceauşescu un raport asupra grupurilor disidente, în urma că¬ 
ruia Ceauşescu a dat ordinele de avertizare şi destrămare . Vă 
rog detaliaţi cazurile Dinescu, Pleşu, Măgureanu, Iliescu. în 
ce consta infracţionalitatea lor? 

AR: O prima rectificare: domnii menţionaţi, cu excepţia, în 
parte, a lui Ion Iliescu, nu au fost disidenţi. Nu au exprimat o 
altă direcţie în interiorul ideologiei Partidului Comunist , aşa 
cum au făcut Troţki, Buharin, Zinoviev şi toţi cei care au avut o 
voce distinctă de cea a lui Lenin sau a lui Stalin. Nu s-au ridicat 
nici la nivelul temerităţii lui Milovan Djilas împotriva lui Tito, 
în Iugoslavia, Otakar Sik împotriva lui Novotny, la Praga, îna¬ 
intea lui Dubcek şi alţii asemenea, care au operă şi au întemeiat 
curente de gândire nuanţate faţă de ideologia marxist-leninistă 
dominantă. Filosofia politică şi acţiunea de opoziţie cu logo-ul 
„ Ridică-te tu, să mă aşez eu ", nu generează disidenţi, ci oportu¬ 
nişti. O a doua rectificare: niciunul dintre cei menţionaţi nu a fă¬ 
cut parte dintr-un grup constituit, în sensul grupării sau asocierii 
infracţionale incriminate sub denumirea de „complot" 1 . A treia 
şi cea mai importantă rectificare: grupări disidente neexistând, 
ce obiect o fi avut raportul invocat ? 


1 Se referă la o încadrare juridică şi la o sentinţă cu acest caracter. 
Grupuri au existat, iar altele au fost împiedicate să se constituie în for¬ 
me care să determine acţiunea juridică. 

Să revin la chestiunea infracţionalităţii. Doar cele povesti¬ 
te postfacîum de generalul Militare puteau avea, susţinute de 
probe, elemente constitutive ale infracţiunii de complot, art.169 
C.pen. prin raportare, în principal, la art.160 C.pen. - atentatul 
care pune în pericol securitatea statului şi art.162 C.pen. - sub¬ 
minarea puterii de stat. Dinescu şi Pleşu erau poate contrave¬ 
nienţi ia Legea nr.23/1971, în dispoziţiile ce priveau stabilirea 
relaţiilor cu străinii. Ion Iliescu era menţionat public ca posibil 
succesor al lui Nicolae Ceauşescu, într-o ediţie specială „ Who 
is Whofi pentru România, editată în 1989 în R. F. Germania, 
de Juliusz Stroyanowski, în care, la poziţia „519 Ion Iliescu, se 
menţiona „ (..) în septembrie 1987, într-un articol de o pagi¬ 
nă publicat în săptămânalul Uniunii Scriitorilor din România, 
„România Literară “ a cerut o mai mare libertate a informaţiei 
şi schimbări în relaţiile sociale şi politice în scopul învinge¬ 
rii inerţiei şi alienării. Se zvoneşte că Iliescu ar fi alesul lui 
Gorbaciov la succesiunea P.C.R. “ Cu mai mulţi ani în urmă, 
însă, când Ion Iliescu era prim-secretar al Comitetului Judeţean 
Iaşi al RC.R. a înconjurat de câteva ori Copoul într-o lungă 
convorbire cu academicianul Cristofor Simionescu. Acesta, 
entuziasmat, s-a confesat laudativ că a avut marele privilegiu 
de a avea o convorbire remarcabilă cu primul secretar, în care 
el intuieşte pe viitorul preşedinte al României. Comentariul a 
ajuns la urechile Elenei Ceauşescu, care a iscat un mare scandal. 
Ori de câte ori se punea pe undeva problema unei alternative la 
Ceauşescu, existau şi „suspecţii de serviciu 44 Ion Iliescu a fost 
cel mai longeviv şi norocos dintre ei. Dacă nu era bine păzit, 
cine ştie ... 

Scrisoarea semnată „ Mircea Dinescu “ mi s-a părut un docu¬ 
ment cu adevărat reamarcabil, de o profunzime analitică aparte 
şi cu interesante nuanţe de filosofie politică, toate aceste cali¬ 
tăţi ale documentului, în contradicţie cu puseurile de răzvrătire 
anarhică specifice temperamentului poetului. Mircea Dinescu 
a devenit un nonconformist politic după un stagiu efectuat în 
Anglia şi după preluarea sa sub protecţia, iniţial a adjunctu¬ 
lui ataşatului militar britanic, apoi a ambasadorului Olandei. 
Anterior, ca secretar al Organizaţiei Tineretului Comunist de la 
Uniunea Scriitorilor şi student la ziaristică era un „tânăr talentat 
şi promiţător", cu o „origine socială sănătoasă". După criterii¬ 
le epocii staliniste. Problematică, însă, în viziunea naţionalistă 

antisovietică a lui Nicolae Ceauşescu. De departe, filosoful şi es¬ 
teticianul Andrei Pleşu era cel mai solid în concepte. Inteligenţa 
sa, receptivă la persuasiunile „ofiţerului de caz“, l-a determinat 
la un gest de „spovedanie a unui învins“, nu în sensul în care a fă¬ 
cut-o Panait Istrati, dar cu cert efect de „captatio benevolentia 
A fost invitat să conferenţieze în faţa ofiţerilor din Securitate, 
la Casa de Ccultură a Ministerului de Interne, despre curente şi 
tendinţe în artă. A avut o bună audienţă şi s-a bucurat de apre¬ 
cieri sincere 1 . I s-a rezervat un „exil „ confortabil la Tescani. 
Ce făcuse periculos? îl însoţea pe Mircea Dinescu Ia diversele 
întâlniri prilejuite de evenimentele organizate de ambasadele 
occidentale la Bucureşti, deoarece poetul, deşi beneficiase de 
o bursă post-academică 2 în Marea Britanie, nu deprinsese lim¬ 
ba şi avea nevoie de un interpret cu ştaif. „Ala cu Trabantuf\ 
cum îl ştia Elena Ceauşescu, pe domnul Virgil Măgureanu, că 
de la ea i s-a tras, ca să nu se mai întâlnească cu Ion Iliescu, a 
fost „detaşat „ la Muzeul judeţean din Focşani. Domnului Virgil 
Măgureanu, deoarece fusese „în sistem“, exact acolo de unde, 
după cum spune legenda, „se iese numai cu picioarele înain¬ 
te t \ nu i-a fost dată importanţă... A fost iniţial omis. Cineva, 
însă, l-a pârât „ Cabinetului 2“ şi Elena Ceauşescu a întrebat: „ 
Da ăla cu Trabantul care-i?“ ,Jl căutăm, nu-i avem identitatea 
complet a fost răspunsul. Parţial exact, fiindcă un ofiţer, din 
exces de zel, dar şi din comoditate, i-a schimbat naţionalitatea, 
iar şeful D.S.S. i-a trimis pe superficiali la arhiva actelor de sta¬ 
re civilă pentru a-i reconstitui arborele genealogic 3 . 

1 Este sursa „aprecierilor pozitive la adresa activităţii lui Andrei 
Pleşu“ din filele de dosar care au fost publicate în Almanahul „România 
Mare“ pentru a sugera o colaborare cu Securitatea. Convorbirile cu ofi¬ 
ţerul de Securitate de obiectiv ale lui Andrei Pleşu s-au înscris în obli¬ 
gaţiile legale pe care le avea oricare cetăţean al RSR. 

2 Este vorba de Academia politică „Ştefan Gheorghiu 44 . 

3 Comentariul se referă la o situaţie oficială reală din martie 1989, 
când şeful DSS a fost convocat la Nicolae Ceauşescu în legătură cu 
difuzarea la BBC a „Scrisorii celor şase 44 . Cu acea ocazie, Nicolae 
Ceauşescu, în loc să supună cercetarea semnatarilor prin ancheta de 
partid, cum era firesc, i-a cerut gen. Vlad să-i cerceteze Securitatea, 
pentru că, nemaifiind în funcţii de partid, în nomenclatura activă, ei s-au 
încadrat unor infracţiuni penale, nu unei disidenţe. Până la urmă, deci¬ 
zia asupra semnatarilor i-a aparţinut tot lui Ceauşescu (de ex. mutarea 

Individual, fiecare dintre cei menţionaţi yi se aflau în nişte 
cărţt. Şi... atât. După prinderea în flagrant a reţelei complotis¬ 
te coordonate de Vladimir Volodin şi difuzarea „scrisorii celor 
şase", erau anticipate şi alte evenimente 1 . Ceauşescu a conside¬ 
rat că, preventiv, Iliescu-Măgureanu şi Dinescu-Pleşu trebuie 
împiedicaţi să se întâlnească, pentru a nu se organiza. O iluzie, 
fiindcă în conferinţele locale ale organizaţiilor de partid premer¬ 
gătoarele Congresului al XlV-lea, Ceauşescu a avut aproape 40 
de contestări, în 11 judeţe şi municipiul Bucureşti. 

Scurtă recapitulaţie: Richelieu, Mazarin şi Fouche în Franţa, 
Walshingam în Anglia, Hoover în S.U.A şi alţii pe la Viena şi 
Budapesta au avut sistemul dosarelor de cabinet, pentru aface¬ 
rile de spionaj ori de şantaj politic de mare anvergură. Fouche a 
traversat, graţie dosarelor şi fişelor sale, patru regimuri politice. 
Hoover a guvernat din umbră în S.U.A. aproape cât a domnit 
Ştefan cel Mare în Moldova. Tot pe bază de dosare. Şefii servi¬ 
ciilor secrete ale României, care nu au avut dosare de cabinet, au 
sfarşit-o rău. Securitatea avea un sistem de reglementare strictă 
a formelor de activitate, în raport cu care dosarele de cabinet ar 
fi constituit o abatere gravă. Documente emise sub antetul cabi¬ 
netului se pot găsi în multe dosare constituite de unităţile D.S.S. 
în vederea arhivării, deoarece au unnat criteriile de unitate a 
fondurilor arhivistice, constituite pe criterii de legătură logice, 


lui Brucan în Dămăroaia), după ce Securitatea l-a informat asupra re¬ 
zultatelor anchetei (Apostol a cedat, Bârlădeanu - nu, Răceanu e abulic 
etc.). Ion Iliescu a fost supus unei avertizări pe linie de partid, pentru 

a 

că era încadrat nomenclaturii de partid. In acest context, Ceauşescu a 
cerut informaţii despre alţi intelectuali „influenţaţi de propaganda so¬ 
vietică şi occidentală** şi a cerut împiedicarea constituirii lor ca grup. 
Foarte important în acest caz este faptul că Nicolae Ceauşescu a indicat 
măsurile de luat împotriva acelor persoane în mod individual: Dinescu, 
considerat activist de partid, doar supravegherea locuinţei; Pleşu, consi¬ 
derat persoană neangajată politic, undeva în provincie; Deşliu, speculă 
cu produse alimentare; Doina Comea, gardarea locuinţei cu un miliţian, 
ş.a.m.d. 

1 Cazul Volodin - ziariştii de la România liberă , în primul rând Petre 
Băcanu, a fost lămurit după 1989: legătura nu a existat decât prin tenta¬ 
tiva sovietică de a prelua un grup anticeauşist deja format, ca iniţiativă 
românească. Nu a fost organizat de KGB sau un grup condus de agentul 
Volodin. 

potrivit competenţelor după materie ale arhivatorului. Cabintele 
nu aveau de arhivat decât registrele şi condicile de evidenţă şi 
mişcare a documentelor intrate şi ieşite. 

AMS: în seara zilei de 20 decembrie 1989, generalul Vlad 
a înaintat lui Nicolae Ceauşescu un raport asupra implicării 
sovietice la Timişoara . în ce a constat aceasta? 

AR: De unde aveţi o informaţie atât de categorică? Colonelul 
Filip Teodorescu a avut în ordinul său de misiune şi să se asi¬ 
gure că forţele de ordine vor închide accesul în Timişoara a 
autoturismelor cu aşa-zişii turişti sovietici. Generalul Vlad l-a 
întrebat, în dimineaţa zilei de 18 decembrie, dacă a executat 
ordinul. Colonelul Teodorescu a raportat că nu au existat forţe¬ 
le necesare pentru închiderea accesului prin Calea Buziaşului, 
deoarece generalul Nuţă a intervenit în repartizarea miliţienilor 
şi a rămas descoperită direcţia respectivă de acces în Timişoara. 
Generalul Vlad l-a admonestat şi l-a intrebat: „Şi au intrat ?“ 
„Au intrat cam trei-patru autoturisme, cu 2-3 ocupanţifiecare " 
„ Şi ce au făcut ? “ „ Nu ştim “,„îţi spun eu. Şi-au făcut treaba şi 
au trecut dincolo “ „Nu mai ieşiţi din sediu, ca să nu se pună 
pe seama voastră provocările lor. Şi să nu-l pună păcatul pe 
cineva, dacă trebuie neapărat să iasă, să aibă arma asupra sa. 
Asta v-am spus-o de la început “. A mai urmat o şaijă de admo¬ 
nestări şi reproşul: „Ce să raportez eu mai departe? Pot să 
spun că ţi-au scăpat, că Nuţă nu ţi-a dat ori ţi-a luat miliţieni? 
Nu mai avem ce discuta, dă-mi-l la telefon pe generalul Macri. 
„Emile, vezi ce-i cu Teodorescu, ce s-a întâmplat cu el? 
Ocupă-te personal şi de problemele ce le are el ". Către amiază, 
nu peste orele 12.00, generalul Iulian Vlad l-a căutat pe colone¬ 
lul Teodorescu şi i-a vorbit ca şi cum discuţia anterioară nu ar fi 
avut loc. Puteau cele menţionate constitui obiectul unui raport? 1 

1 Răspunsul nu lămureşte întrebarea. Raportul din seara de 20 de¬ 
cembrie 1989, a cărui existenţă este confirmată de gen. Vlad şi de Virgil 
Măgureanu, în calitate de Director SRI (i-a fost predat şi l-a citit), nu 
conţinea dialogul cu col. Teodorescu, este absurd, ci ceea ce i-a scăpat 
col. Teodorescu: incitări calificate la violenţă, producerea de incidente, 
acţiuni de blocare a intervenţiei forţelor de ordine, acţiuni fără legătură 
cu revoluţionarii autentici de la Timişoara. Dar trebuie precizat că unii 
dintre ei le-au semnalat prezenţa şi acţiunea în mărturii depuse imediat 
după evenimente. Alţii le neagă din dorinţa de a proiecta o imagine 
„pură" a revoluţiei, autentic românească şi fără niciun amestec străin 

275 



AMS: Vă rog să comentaţi perioada Virgil Măgureanu la 
Serviciul Român de Informaţii. 

AR: întrebarea este mult prea deschisă, pentru a putea fi 
onorată. Nu vă ascund că am în preocupări un proiect personal 
în legătură cu perioada respectivă. De aceea nu dezvolt subiec¬ 
tul, dar pot să reiterez ceea ce deja am afirmat public. După cum 
vă voi răspunde eventualelor întrebări mult mai precis determi¬ 
nate. în esenţă, întreprinderea domnului Virgil Măgureanu de 
a crea un nou serviciu de informaţii pentru securitate naţională 
a rămas, din păcate, o formă fără fond. S-a zbătut pentru legi¬ 
ferarea domeniului {Legea siguranţei naţionale) şi a obţinut şi 
Legea de organizare şi funcţionare a S.R.I. Ambele drafturi s-au 
elaborat de specialişti din Serviciu, a căror proiecţii au fost vali¬ 
date, atât de consultanţi externi occidentali, cât şi de Comisia de 
elaborarea a tezelor Constituţiei României (prima lege a apă¬ 
rut înaintea Constituţiei!). Au mai stricat parlamentarii unele 
texte ale proiectelor. Rău de tot, pe alocuri, dar legile sunt încă 
în vigoare. în interiorul Serviciului s-a reuşit, în premieră na¬ 
ţională, conceptualizarea şi normarea tehnico-metodologică a 
activităţii secrete de informaţii la nivelul standardelor interna¬ 
ţionale. O încercare de restructurare organizatorică esenţială - 
Centrele operative zonale - a eşuat. Toate cele menţionate erau 
primordiale, dar cea mai importantă resursă a oricărei organiza¬ 
ţii sunt oamenii. Aproape întreg personalul Serviciului rămas, 
după concedierea ori pensionarea anticipată a vechilor ofiţeri, 
se afla, conform standardelor acceptate şi de alte servicii, în faza 
de formare profesională. Erau extrem de puţini cei pregătiţi să 
producă rezultate. Concubinajul de aproape doi ani cu „ detaşa- 
///“din Ministerul Apărării Naţionale a constituit un factor blo- 
cant major. Consecinţele acestor stări de lucruri, şi ale multor 
altele, s-au perpetuat şi accentuat şi sub conducerea directorilor 


şi, mai ales, fără a recunoaşte felul în care a fost manipulată voinţa lor 
sinceră. 

A 

In urma protestului oficial înaintat de Ceauşescu însărcinatului cu 
afaceri ad.i. al URSS la Bucureşti, în seara de 20 decembrie 1989, a exis¬ 
tat un schimb de telegrame ameninţătoare între Moscova şi Bucureşti 
(vezi documentele diplomatice în Dumitru Preda, Mihai Retegan, 1989. 
Principiul dominoului , Ed. Fundaţiei Culturale Române, Bucureşti, 
2000, pp. 472 - 485). 

care i-au succedat domnului Virgil Măgureanu. Neavându-se 
de ales, cei mai mulţi ofiţeri au fost promovaţi cu mult peste 
capacităţile lor. Pe măsură ce tinerii de douăzeci şi ceva de ani 
luau locul celor din segmentul 40-50 de ani, scăderea calită¬ 
ţii activităţii Serviciului devenea tot mai evidentă. Carenţele 
concepţionale grave în legătură cu realitatea şi pericolul unor 
ameninţări permanente, indiferent de conjuncturile politice in¬ 
terne ori externe şi chiar deasupra oricăror sisteme de alianţe, 
dublate de insuficienţa abilităţilor profesionale, au determinat 
abandonarea tehnicilor, metodelor şi procedurilor eficiente în 
contraspionaj, ceea ce a deschis cale liberă serviciilor care mai 
aveau ce spiona ori combina în România, dar şi pentru alte ge¬ 
nuri de operaţiuni clandestine, mult mai sofisticate şi mai greu 
de identificat şi dovedit: războiului politic, agresiunea economi¬ 
că subversivă, acţiunile sub acoperire, războiul informaţional, 
controlul autorităţilor de putere ale statului prin „operaţiuni de 
corupţie menţinute în limite controlabile infiltrarea şi destruc- 
turarea sistemului securităţii naţionale. 

Multe dintre aspectele activităţii Serviciului, sub directoratul 
domnului Virgil Măgureanu, vor fi înţelese din alte perspective, 
pe măsură ce trecerea timpului va mai decanta şi aşeza întâm¬ 
plările în contextul lor corect. Cam de aici înainte. Important 
rămâne, în opinia noastră, spiritul deschis, permisiv şi dinamic 
(nu precizăm şi în ce sens) prin care s-a caracterizat manageri¬ 
alul Domniei Sale. Printre alte priorităţi, şi-au făcut loc şi ini¬ 
ţiative profesionale sănătoase, cu reală valoare reformatoare. 
Că în practică au existat şi unele „rezultate" al căror loc este în 
antologia, să-i spunem, umoristică, a lumii informaţiilor secre¬ 
te, a altora prin codurile de legi, inclusiv ale lui Murphy, este şi 
o chestiune de diferenţă de la teorie la practică. Să nu omitem, 
însă, că în acea perioadă securitatea naţională a României a fost 
împinsă pe marginea prăpastiei şi, cu toată modestia resurse¬ 
lor şi mijloacelor, a presiunilor extraordinare exercitate asupra 
sa, Serviciul a putut furniza suport decizional pentru apărarea 
valorilor constituţionale supreme, chiar dacă au mai apărut şi 
unele sincope. 

AMS: Ce atitudine a avut Serviciul Român de Informaţii în 
perioada premergătoare schimbării de regim din 1996? 

AR \Serviciul a avut atitudinea instituţională corectă. Ceea 
ce, trebuie spus, (este) că nu a implicat obligatoriu şi conver¬ 
genţa cu unele dintre convingerile şi opţiunile directorului. Intre 

Serviciu, substanţialitatea atribuţiilor sale şi conduita de urmat 
pentru realizarea lor, pe de o parte, şi director, pe de altă parte, 
apăruse un ecart. Teoreticianul puterii, şi de ce nu şi al conspi¬ 
raţiei politice din domnul Virgil Măgureanu avea deschidere şi 
către alte orizonturi. O parte nu mai răspundea aşteptărilor ce¬ 
leilalte... Cel puţin aceasta a fost şi este, până la acest moment, 
percepţia noastră. Eu eram în acel an detaşat la Serviciul de 
Potecţie şi Pază, pe lângă Inspectorul General pentru Informaţii 
şi, ca în orice perioadă preelectorală, circula multă zvonistică. O 
mare cotă a căpătat în una din zilele acelea o semnalare, a cărei 
sursă nu a fost evaluată pe scara veridicităţii, potrivit căreia 
purtătorul de cuvânt al directorului S.R.I. urma să se întâlneas¬ 
că, se indica şi ora 15,30, la o adresă, Calea Moşilor nr. 383, cu 
un reprezentat al Convenţiei Democratice, pentru a-i înmâna o 
servietă cu nişte miliarde de lei, nu mai mult de vreo două sau 
trei. Se începuse scrierea olografa a notei de informare, când 
am cerut să mă duc să văd ce este la numărul respectiv pe Calea 
Moşilor. Rezultatul a fost acela că strada se ternii na înainte de 
nr. 383... „Informaţia 44 nu era verificabilă. Dacă nu ar fi conţinut 
o adresă indicată atât de exact, racheta informaţională era lan¬ 
sată împotriva „sponsorului 44 , care trebuia dedus ca fiind şeful 
purtătorului valizei. Dar dacă cineva a reţinut numărul greşit?! 

Mesaj AMS: 

Stimate domnule general Rogojan, 

Chiar dacă stilul răspunsului dvs. nu m-a surprins, aflând de 
la prieteni că sunteţi o persoană remarcabilă, vă mărturisesc că 
am trăit o satisfacţie profesională rară citind un text valoros, 
mult peste alte producţii de gen. Ce trebuie să ştiţi este că aveţi 
în faţă - mediat de minunea intemetului - un istoric, şi nu un 
jurnalist. în arhiva personală se află un număr de peste 600 de 
pagini de interviuri de lucru luate personalităţilor şi persoane¬ 
lor implicate în evenimentele din decembrie 1989, de la revo¬ 
luţionari la generali şi foşti lideri de partid. Interviul de lucru 
al unui istoric specializat în Istorie recentă nu seamănă cu cel 
jurnalistic, urmează o serie de reguli şi vizează obţinerea unor 
informaţii utile discursului istoric final, care poate fi o carte, 
o comunicare academică, un manuscris auctorial. în principiu, 
el nu se structurează pe „aflarea 44 unor informaţii noi de la cel 

intervievat, ci pe confirmarea sau infirmarea unor informaţii 
deja obţinute, pe identificarea unor noi versiuni sau pe desco¬ 
perirea unor aspecte noi, cu caracter paradigmal (care deschid 
noi întrebări). Altfel spus, istoricul intră în interviu cât mai bine 
pregătit pentru a obţine o anume informaţie, chiar dacă ea este 
contrară datelor anterioare. în acest caz, istoricul poate să ape¬ 
leze la formula: potrivit lui X lucrurile au stat aşa, potrivit lui 
Y, ele au fost invers. Dar această soluţie auctorială nu rezolvă 
problema cititorului. Din acest motiv, istoricul trebuie să con¬ 
tinue. Nu intru în amănunte asupra numeroaselor operaţiuni de 
verificare a credibilităţii sursei, de datare a faptelor, de depis¬ 
tare a tipului de sursă pe care îl are istoricul la dispoziţie, de 
identificare a influenţelor temporale. Vă dau exemplu faptul 
că, în 2003, pe linişte politică şi în condiţiile unui statut social 
asigurat, dnul Gelu Voican-Voiculescu mi-a acordat o serie de 
interviuri de lucru, în care a spus lucruri importante, în bună 
măsură verificate, pe care apoi le-a negat violent şi le-a cerut 
distruse, în condiţiile în care, după 2004, şi-a pierdut statutul 
şi a fost nevoit să trăiască din sinecura oferită de Ion Iliescu la 
aşa-zisul Institut al Revoluţiei. Sergiu Nicolaescu, un alt perso¬ 
naj inevitabil, n-a mai fost propus la candidatura PSD, apoi a 
fost propus, a ratat, iar aceste situaţii oscilante s-au reflectat în 
mărturiile sale: dezvăluiri, cereri de anulare a lor, noi dezvăluiri 
urmate de ameninţări cu tribunalul. întâmplarea face ca unele 
dezvăluiri să fie olografe. 

Nu am publicat, ca interviuri de presă, nimic din aceste 
destăinuiri, atât din motive profesionale - verificare, revenire, 
autentificare -, cât şi din considerente pragmatice: m-am trezit 
cu retrageri de declaraţii, infirmări şi modificări ale mărturiei. 
Este şi cazul dlui Iliescu, a cărui mărturie din 2 decembrie 2004 
conţinea lucruri cu totul deosebite, contrare şi totodată detaliate 
faţă de poziţia sa oficială (cărţi, declaraţii, interviuri). Odată cu 
apariţia dosarelor Revoluţiei şi Mineriadei, dl Iliescu a modifi¬ 
cat substanţial mărturia, transformând-o într-un text amorf, plat, 
în limbă de lemn. Dacă eram jurnalist, aş fi publicat pe două 
coloane cele două texte, dovedind astfel ce ascunde Ion Iliescu. 
Am dat acest exemplu pentru a vă asigura că nu voi publica 
nimic fără acordul dvs 1 . 


1 Odată cu publicarea capitolului „Dosarele de cabinet", o 

Istoricul urmăreşte nu numai să descrie faptele în succesi¬ 
unea şi importanţa lor reală, ci caută să determine cauzalităţi; 
uneori mărunte, alteori determinante. De aceea, după seria de 
întrebări cu caracter exploratorul, din care am aflat nivelul la 
care trebuie să-mi tratez interlocutorul, vă rog să-mi permiteţi 
să fac anume câteva comentarii: 

1. Am învăţat din cercetarea istorică faptul că oficial se 
referă în general la acte ale instituţiilor statului. Practic, de la 
Napoleon şi până la Mitterrand, ca să iau un exemplu oarecare, 
oficialul a însemnat şi ordinul verbal şi oral, şi decizia individu¬ 
ală, şi acţiunea fără documente ale unor personalităţi, servicii şi 
instituţii oficiale. Prin urmare, în cazul primei întrebări, putem 
identifica două tipuri de acţiuni: 1. Ordine scrise ale comandan¬ 
tului suprem, prin care DSS era supravegheat de alte instituţii 
(ele se găsesc în legislaţia curentă: secţiile CC PCR, M.I. etc.). 
2. Ordine numite convenţional verbale. Aici lucrurile devin mai 
interesante. Putem vorbi de o infiltrare a DIA în DSS fără acor¬ 
dul lui Ceauşescu? Există o altă explicaţie pentru acţiunile lui 
Pintilie de la Telecomunicaţii, ca să aleg un exemplu elocvent, 
fără o legătură activă şi constantă prealabilă cu DIA? Dar cazul 
Sibiu, unde ofiţerii DSS au depistat din timp pregătirea unor 
operaţiuni de diversiune, care vizau şi dispozitivul DSS, poate fi 
pus pe seama unei acţiuni neoficiale a DIA, a unei iniţiative per¬ 
sonale sau a unei colaborări cu un serviciu secret străin? O înaltă 
personalitate, la care ţin foarte mult pentru că mi-a făcut onoa¬ 
rea de a mă alege drept interlocutor, îmi spunea: „Ceauşescu 
ne-a dat structura de contrainformaţii militare, iar lor le-a spus 
să ne infiltreze pe noi“. In consecinţă, reformulând întrebarea în 
alţi termeni, gen. Vlad era obligat, aşa cum confirmaţi, să se fe¬ 
rească de o serie de acţiuni neoficiale, ştiindu-se supravegheat. 
„Oamenii lui Postelnicu" nu veneau de la Slobozia; acţionau 
prin calitatea conferită de o instituţie. 


dezinformare tendenţios-provocatoare a directorului Institutului pen¬ 
tru Investigarea Crimelor Comunismului în România" din cartea 1989, 
dintr-o iarnă în alta...România în resorturile secrete ale istoriei (Ed. 
Proema), această promisiune a expirat. Explicaţiile din intervenţia mea 
de la aceste pagini îi prezintă d-lui Rogojan diferenţa de abordare a unui 
subiect între un istoric (Marius Oprea, subsemnatul) şi im jurnalist. 

întrebarea vizează cele două componente majore ale opera¬ 
ţiunilor de protejare a DSS în momentul schimbării liderului: 

1. Acoperirea operaţiilor cu risc penal (de ex. percheziţia secre¬ 
tă). 2. Supravieţuirea serviciului, cum spunea chiar dl. gen. Vlad, 
„în faţa urgiei care venea“. Din punct de vedere istoric, poţi să 
citeşti mii de pagini de arhivă despre „loialitatea Securităţii faţă 
de Ceauşescu", dar mult mai important este să ştii că şeful DSS 
discuta cu ministrul Apărării, în două rânduri, debarcarea şefu¬ 
lui statului. Prin această informaţie, dvs. aduceţi lumină asupra 
unei situaţii, inclusiv de imagine, total schimbate asupra fostei 
Securităţi. Eu cunoşteam doar discuţia din noaptea de 21 spre 
22 dec. 89, în jurul orei 03.00 pe fotoliile din holul de la etajul 1 
(câteva minute a fost prezent şi Gogu Rădulescu). Istoricul, spre 
deosebire de jurnalist, înţelege din mărturia dvs. că nu a fost un 
demers izolat, conjunctural, ci un act generat de elementele de 
risc naţional pe care gen. Vlad le cunoştea, în condiţiile în care 
se ferea de supravegherea pomenită mai sus. în principiu, deşi 
rezultatul a fost nul, acoperirea demersului a fost reuşită. 

/"V 

2. In biografia lui Milea există un episod al „descoperirii". 
El s-a petrecut în 1962, în regiunea Argeş. Discutând indepen¬ 
dent cu gen. Guşă (1992), gen. Spiroiu (2003), gen. Olteanu 
(2005), am reconstituit intervenţia făcută cu blindate împotriva 
unei răscoale izbucnite în două sate din sudul Piteştiului în apri¬ 
lie 1962, la ordinul deputatului de Argeş, Nicolae Ceauşescu, 
prin intermediul comandantului Şcolii de Tancuri şi Auto, 
col. Milea. Lt. Guşă era comandant de pluton de tancuri, iar 
lt.-maj. Spiroiu şeful Secţiei tehnice (a rămas în unitate). In 
anii ’70, Milea i s-a confesat lui Olteanu asupra acestui episod 
care a sudat pe vecie - iată, chiar dincolo de moarte! - legătura 
Ceauşescu-Milea, pentru a-1 preveni pe Olteanu să nu se opună 
ascensiunii sale în carieră. întrebarea mea vizează, în mod des¬ 
chis, cunoaşterea din timp a reacţiilor lui Milea la ordine ilegale 
ale lui Ceauşescu. Asta s-a întâmplat la Timişoara. Deci, sensul 
întrebării mele este: Eraţi cumva prevenit că Milea va folosi 
ilegal forţele MApN împotriva civililor? 

3. întrebarea despre intervenţiile Elenei Ceauşescu este un 
blank (întrebare uşoară şi care relaxează interlocutorul, dându-i 
posibilitatea să reacţioneze re/sentimental). Mă interesa mult 

mai puţin. Următoarea întrebare mă interesa în cel mai înalt 
grad. Aţi răspuns însă exemplar, ceea ce denotă profesionalis¬ 
mul şi valoarea dvs. ca om. Răspunsul dvs. la această întrebare 
va avea însă o însemnătate mare pentru o anumită categorie de 
cititori. 

4. Problema dosarelor de cabinet provine de la surse califica¬ 
te. Am înţeles că au existat două momente în care Ceauşescu a 
lansat ideea: „Să ne apropiem de intelectuali". Unul este confir¬ 
mat de gen. Pleşiţă, acesta dând o serie de detalii, între care ca¬ 
zul C. Daicoviciu, notoriu oportunist, trecut prin vreo 5 partide, 
pe la legionari şi antonescieni, intrând în comunism cu calitatea 
ardentă de denunţător. Ulterior, odată cu ridicarea unor noi ge¬ 
neraţii de intelectuali valoroşi, dar şi cu modificarea calităţii şi 
atitudinii suprastructurii DSS, relaţiile cu marii intelectuali au 
avut un alt nivel. Mă interesează două aspecte: 1. Generalii şi 
ofiţerii superiori care intrau în contact cu aceste personalităţi 
întocmeau un raport? Putem adăuga la cele trei categorii de co¬ 
laboratori: informator, rezident, gazdă, şi categoria sursăl Deşi 
denumirea de sursă are o semnificaţie generală, care era calita¬ 
tea în care acele personalităţi furnizau informaţii - desigur, fără 
angajament, joc operativ etc. -, conducerii DSS? Ce denumire 
purtau, dacă purtau? Să înţeleg că raportul unui general DSS 
asupra întâlnirii cu Eugen Barbu, se ducea apoi la dosarul aces¬ 
tuia, la dosarul de obiectiv, la ofiţerul de caz? 

5. Am publicat în cărţile mele reconstituirea notei înaintate 
de gen. Vlad în aprilie 1989 în legătură cu situaţia disidenţei şi 
opoziţiei. In plus, vă pot prezenta şi un detaliu asupra momen¬ 
tului respectiv. Dl gen. Vlad s-a oprit mai întâi la cabinetul gen. 
Olteanu, arătându-i agenda cu schiţa raportului, pe care erau 
numele cunoscute. Demersul viza prevenirea unor ordine ilega¬ 
le, categorice şi periculoase (d.p.d.v. al operaţiunii de protejare 
a DSS) din partea lui Ceauşescu. Altfel spus, dl gen. Vlad cău¬ 
ta sprijin pentru ca măsurile împotriva acelor indivizi să nu fie 
prea drastice. După aceea, gen. Vlad a intrat la Ceauşescu, iar 
măsurile sunt cele cunoscute. Trebuie însă precizat că anumite 
persoane au fost avertizate (ceea ce era un procedeu legal, din 
Instrucţiunile muncii operative 1987), prin intermediul Direcţiei 
Inv-Sup., cum au fost Andrei Pleşu, Mircea Dinescu (prin inter¬ 
mediul socrului), Nicolae Manolescu, iar grupul Iliescu - aşa 

apărea, ca grup constituit - să fie lucrat printr-o operaţiune com¬ 
binată. Potrivit mărturiilor col. Goran, a gen. Neculicioiu, gen. 
Alexie, date la Procuratură şi la Comisia parlamentară, grupul 
Iliescu era constituit, avea legături conspirative între membrii 
săi, întâlniri şi iniţiative (despre care ştim astăzi chiar de la 
ei), scria scrisori şi manifeste. Practic, aceste mărturii vorbesc 
despre caracterul organizat al grupului Iliescu. De asta a şi fost 
destrămat, în ideea de a nu trece - cum spuneţi: preventiv - la 
acţiuni vizibile. Nota certifica legătura cu KGB, evident prin 
Militam şi alţi câţiva. Nu s-a pus problema nicio clipă de legă¬ 
turi directe ale lui Iliescu cu KGB. Sau s-o fi pus! 

In ce priveşte disidenţa/ opoziţia, eu am publicat definiţiile şi 
nuanţele care însoţesc acest fenomen. 

Disidenţa politică sub regim comunist este o atitudine, o 
divergenţă ideologică, o acţiune de partid a unei persoane sau 
a unui grup, care se manifestă în interiorul puterii politice (în 
cazul nostru PCR sau instituţiile oficiale ale statului). 

Opoziţia politică sub regim comunist este o atitudine, o ac¬ 
ţiune spontană sau organizată a unei persoane sau a unui grup 
aparţinând societăţii civile de a se opune, de a rezista în conflict 
deschis cu puterea comunistă. 

Potrivit acestor definiţii, care aparţin metodologiei istorice, 
Ion Iliescu nu poate fi scos din calitatea de disident, deoarece, 
chiar dacă resorturile sale iniţiale au fost oportuniste, începând 
cu 1981, potrivit mărturiei dlui Măgureanu, el a acţionat prin 
declaraţii, atitudini, documente (articole, scrisori, manifeste) ca 
o voce separată de linia oficială a partidului, enunţând pe fond 
o altă soluţie pentru regimul comunist din România. In ultimii 
ani, el adoptase linia gorbaciovistă, care era diferită de cea a lui 
Ceauşescu, expusă oficial, pe toate canalele. Chiar dacă folo¬ 
sesc convenţional cuvintele opoziţie, disidenţă, societate civilă, 
ele sunt repere pentru a identifica o stare reală. Putem afirma că 
nu exista societatea civilă, dar societatea civilă s-a strâns gră¬ 
madă în Piaţa Palatului. 

Cazul Dinescu nu mi se pare aşa de banal cum îl prezentaţi. 
Prin intervenţia rudei soacrei sale, membră în Sovietul Suprem, 
Dinescu a dat primele interviuri în presa sovietică. Doi ofiţeri 

de la UM 0110 zic că s-a întâlnit şi cu un col. KGB, sub acope¬ 
rire de scriitor, îmi scapă numele acum, parcă Constantinovski, 
denunţat în Republica Moldova ca atare în anii 1991-1992. 
Legăturile lui cu ambasada URSS sunt nişte invenţii? Pare ba¬ 
nal, prin invocarea legii 23, dar oamenii ăştia au acţionat unitar 
în decembrie 1989, au acţionat într-o singură direcţie şi victima 
principală a fost DSS. în ce măsură au fost pregătiţi ca agenţi 
de influenţă? 

6. Raportul asupra implicării sovietice la Timişoara este in¬ 
vocat de dl gen. Vlad în mărturiile la proces. în plus, ca urmare 
a acestui raport, Ceauşescu l-a convocat la sediul CC al PCR, 
în seara de 20 dec. 1989, ora 20.00, pe î.a.ad. interim al URSS 
şi a protestat oficial asupra implicării. Drept urmare, MAE al 
URSS a reacţionat tot oficial - vezi notele bilaterale de protest 
publicate de istoricii Retegan şi Preda, cartea mea voi. IV. 

7.8. întrebările 7 şi 8 vizează evaluarea informaţiilor furni¬ 
zate de dl Măgureanu în cartea recent apărută. 

Mesaj AMS: 

Bucureşti, 04.04.2009 

Stimate dle general, 

Cuprins aproape în întregime de febra unui proiect unic - 
mă feresc să-l numesc altfel -, cel al Tratatului de Istoriografie 
Generală, mă văd nevoit să opresc motoarele muncii mele epu¬ 
izante, nu pentru o clipă de odihnă, ci pentru a reflecta asupra 
gradelor de libertate ale istoricului. în teoria domeniului istoric, 
autorul, exercitând restricţiile metodologice ale obiectivitătii, 
detaşării sentimentale şi social-subiective, departe de influenţe 
politice, economice şi conjuncturale, beneficiază de toate grade¬ 
le de libertate: în adâncimea săpăturii arheologice, pe orizontala 
cercetării fundamentale, în ascensiunea reflexiei sale intime din 
biroul de lucru. Altfel spus, există un moment de graţie în care 
istoricul se ridică deasupra diferitelor tipuri de izvoare întinse 
pe masa lui de lucru şi le priveşte în ansamblu, în agregat, în 
complexitatea şi relevanţa lor. De regulă, este conştient că, şi 
mai sus de el, se află acel adevăr al faptelor, încă necunoscut, 
care trebuie depistat cu ajutorul probelor de jos, care comportă 
întotdeauna riscul de a fi un compozit al adevărurilor subiective 

284 



şi populare. Adevărul istoric poate fi aşadar rezultatul acestui 
proces. N-am fost iertat de acest pericol, dar continui să cred că 
în mai mică măsură. Pe de altă parte, munca unui istoric onest 
generează şi performanţă, a cărei recunoaştere este de regulă 
postumă, dar numai în măsura în care, viu fiind, este conştient 
că munceşte pentru viitor. Am abandonat de mult ideea că va 
exista un elogiu antum pentru efortul de a diminua vulnerabili¬ 
tatea istorică a românilor la efectele proceselor politico-militare 
ale omenirii, pornind de la ideea temerară că purtăm stigmatul 
unui păcat originar: „De unde statul trebuie să fie o creaţie a 
societăţii, ne-am pomenit că ni s-a dat un stat înainte să avem o 
societate" (I.L.Caragiale, articol din 1902). 

De aceea, de câte ori mă aflu în faţa unor revelaţii istorice, 
mă întreb - fără a intra în păcatul filozofiei istoriei - dacă lec¬ 
ţia teoretică, ajutată de cazuistică, va avea efect în faţa nevoii 
de eficienţă, care este un concept pozitivist distructiv pentru 
Istorie. Nu sunt adeptul ideii că ne trebuie şi fantezie în aborda¬ 
rea unui subiect istoric, dar sunt conştient că ea poate interveni 
în modalitatea de reflexie asupra subiectului istoric. îmi vine în 
minte acum procesul de canonizare al Sf. Toma d’Aquino din 
1323, la care i s-a ordonat Inchiziţiei să introducă un mecanism 
scolastic de analiză asupra dovezilor de sfinţenie, compus din 
doi oratori: Advocatus Dei şi Advocatus diaboli. 

Precizez de la început că nu pun sub semnul îndoielii in¬ 
formaţiile pe care mi le transmiteţi, mai ales că - indiferent de 
riscul de a fi parte a unui circuit intern al unui tip de sistem -, ele 
confirmă în proporţie covârşitoare ceea ce am aflat de la martori 
la fel de valoroşi. Ceea ce vă propun este să lăsăm românilor 
un corp coerent de informaţii cu scopul valorificării lor pentru 
misiunea evocată mai sus. 

1. A.De - Mircea Dinescu reprezintă un subiect minor, un 
personaj cu resorturi socialiste inalterabile, care se mişcă şi 
se poate mişca oricând cu mare abilitate prin oricare regim în 
urmărirea scopurilor personale. Spre deosebire de omul obiş¬ 
nuit, care „mănâncă şi el o pâine", Dinescu a reuşit să ridice 
interesele sale la nivelurile de sus ale societăţii, fiind, pe rând, 
sfetnicul nepreţuit al liderilor politici: Iliescu, Roman, Isărescu, 
Constantinescu, Stolojan, Tăriceanu, Băsescu, pe care i-a 
curtat şi anturat pentru a construi imaginea personală cu care s-a 

prezentat apoi în faţa liderilor economici: Patriciu, Voiculescu, 
Vântu. A obţinut tot. Imaginea lui de mare poet, de disident, 
victimă şi luptător, precum şi aceea de tribun social este puter¬ 
nic amprentată în imaginarul popular. Ridicarea la perspectiva 
analitică, îl arată ca o lichea patentată, ca o scursură foarte aci¬ 
dă, şi de asta foarte activă, corosivă şi trivială, gen altfel foarte 
popular la români. Ei se lasă mereu conduşi de astfel de impos¬ 
tori, fără să observe şi să ştie că, a-ţi citi propriile texte literare 
la televizor, echivalează cu o lungă onanie sterilă, în care mintea 
făptuitorului măreşte mereu dimensiunea organului său. 

A.Di. - Ca avocat al diavolului, vă voi spune că atât ascen¬ 
siunea lui Arthuro Ui, cât şi continuarea manifestărilor sale de 
aproape două decenii, în acelaşi ton diversionist, cu aceleaşi 
beneficii bursiere, altfel inutile (pentru că boului îi comanzi 
degeaba în germană), urmărind aceleaşi scopuri personale prin 
influenţarea celor mulţi, trebuia oprită. De către cine? Aici tre¬ 
cerea unui serviciu de la un regim la altul nu implică abando¬ 
nul, în măsura în care pretinde că protejează, apără acelaşi stat, 
aceeaşi naţiune. Din câte am mai citit şi eu, am aflat sau scris, 
organismele protective ale unui stat mai iau şi nişte măsuri de 
îndepărtare a influenţei, de marginalizare, de atenţionare pe 
resurse, de sterilizare a infecţiei. Altfel, organismul respectiv 
devine acel tip de voce orwelian care anunţă din când în când că 
„se fură 44 , dar nu prinde niciodată hoţul. întrebarea pe care o pun 
este dacă există conceptul de rău politic şi social sau libertatea 
este absolută? Avem de-a face cu un Serviciu castrat? 

In acest loc mă arăt îngrijorat de faptul că „doamna foar¬ 
te vocală postrevoluţionar 44 , că „disidenţii de carton 44 de la 
Comana, AŞG, Trocadero ş.a., că diferite personaje identificate 
drept lichele sau, mai grav, vectori ai unor curente disolutive 
statal şi naţional, joacă liber pe scena influenţei din România. 
Ideea că Laszlo Tokes este informatorul nostru şi îl avem în 
mână, ca să dau doar un exemplu, dar tipic, şi-a consumat deja 
erorile. Mi-aduc aminte acum micile excese vindicative ale 
unui realizator de televiziune, ale unor măicuţe „nereparate 44 , 
ale unor sindicalişti de greva foamei la restaurant, înainte de o 
mineriadă, şi felul cum au izbucnit violent pe ecrane în timp ce 
se desfăşură drama naţională de la Costeşti. Am primit atunci 
ordinul de a introduce 30 de ofiţeri de cenzură în televiziuni, 
pe temeiul Decretului pentru starea de necesitate. Sau, vorba 

tribunului Fleva: „Trăiască democraţia română şi alături de ea 
şi românii!“. 

2. A.De - Problema apropierii intelectualilor este datată. 
Adică este un subiect referitor exclusiv la relaţia fostei Securităţi 
cu mari personalităţi culturale, ştiinţifice. Ca fenomen istoric, el 
nu are efect decât asupra procedeului de stigmatizare postre¬ 
voluţionară (folosesc acest termen pentru uşurinţa analizei), cu 
consecinţe atât în devalizarea culturii române, cât şi în pruden¬ 
ţa reluării acestui tip de colaborare necesară (vezi cazul Marii 
Britanii). 

A.Di - Răspunsul la întrebarea dvs. subtilă se află tot în textul 
dvs.: locaţia lor era bine identificată: Secţia de propagandă a CC 
al PCR. Atunci când asociezi acele nume răsunătoare cu Mitea, 
Dulea, parcă era şi unul Croitoru (!), ridicându-te încă o dată la 
înălţimea analitică, începi să vezi defectul. Sigur, istoricul nu 
trebuie să uite cadrul istoric. Consecinţele însă nu trebuie să 
rămână fără rezolvare. Iar aceasta se află în acelaşi mediu, care 
trebuie stimulat. Nu cred că a existat această preocupare, nu se 
vede. Am mai spus-o: o secvenţă cu Louis de Funes travestit 
în hippy face cât 2 milioane de franci băgaţi în „operaţiuni de 
influenţare 44 Mai grav este să foloseşti personaje caraghioase, 
gen Vădim, pentru a vehicula valorile naţionale cu care vrei să 
refaci unitatea unei culturi (în sens general). 

3 . A.De- Grupul Iliescu, ceilalţi, precum şi dirijorii lor lup¬ 
tau pentru îndepărtarea unei dictaturi - acţiune pe care românii 
ezitau să o ducă la sfârşit -, a unui regim care făcea rău naţiunii 
şi a unei situaţii de izolare statală. Cum tratăm intervenţia mili¬ 
tară ţaristă care a adus independenţa României în 1877? 

A.Di - Cazul 1877 este, în mod nefatal, zic eu, tipic pentru 
eroarea de a izola evenimentul istoric la aspectele sale eroice. 
Paralelul său cu decembrie 1989 este însă tulburător. După 

1877, a urmat o pace separată între Marile Puteri (Turcia şi 
Rusia), peste noi, apoi fără noi. Ceea ce este semnificativ pentru 
ambele momente istorice este că, în afară de 1877, a existat şi 

1878, adică ocupaţia rusească asupra României, dezvăluind ast¬ 
fel scopul real al războiului. La fel de dramatic, dar tot similar, 
a urmat o decizie a Marilor Puteri occidentale (Congresul de 
la Berlin), în care ni s-a conferit independenţa, dar cu anumi¬ 
te condiţionări: finanţe sub control german, regimul Dunării, 
emanciparea evreilor (după ’89, a altor tipuri de minorităţi, nu 

neapărat naţionale, dar şi naţionale, şi includ aici şi pe agenţii 
de influenţă ai Dumnealor), exploatarea resurselor naturale (să 
nu mă înţelegeţi greşit: iubesc Austria şi vizitez des Viena cu 
enormă plăcere!), presă „liberă", finanţată de la Berlin. Doresc 
să vă semnalez şi faptul că, în cele patru scrisori secrete trimise 
de Titulescu din exil regelui Carol II, există proba masonică a 
deciziei de a lăsa deschisă problema Basarabiei, ca instrument 
de negociere între Franţa şi Rusia, în timp ce noi ne uitam pe 
hartă, o vedeam la noi, şi ne veseleam. Oare nu învăţăm din 
istorie? Probabil că scriu degeaba. 

4. A.De - Vasile Milea este un subiect de bulevard şi statui, 
întregul eşafodaj al succesului revoluţiei prin trecerea Armatei 
de partea poporului este construit pe sinuciderea lui. 

A.Di - Activist de partid cu munci de răspundere în armată, 
simplu, obedient şi parvenit, Milea este principalul complice al lui 
Ceauşescu la crima din decembrie. Sinuciderea lui, potrivit medi¬ 
cului legist, a fost o tentativă de a se scoate din joc, rănindu-se ( 
ţeava pistolului a fost pusă într-o zonă neletală, dar a secţionat o 
arteră). Acest fapt îl exclude, oricâte impresii de profesionalism o 
fi lăsat, din rândul militarilor. Slăbiciunile, colaborările lui apro¬ 
ximative, micile vanităţi, pălesc în faţa actului militar al deciziei. 
Or, decizia a fost a unui executant politic. Noi trebuie să încadrăm 
cuplul Ceauşescu-Milea în categoria factorilor criminali din de¬ 
cembrie, şi nu este vorba doar de ordinul de foc, ci şi de gestul 
aberant, antinaţional de a încadra ofiţerii Academiei Militare ca 
trupă de linie pentru a trage în civili. Ofiţerii de la baricadă, care 
au omorât 38 de oameni, sunt de 20 de ani comandanţii unităţilor, 
marilor unităţi şi departamentelor din M.Ap.N. Unul dintre ofiţe¬ 
rii de linie a fost şi coleg cu dvs. până recent. Fără buget, scăldaţi 
în mocirla corupţiei (am fost acolo şi am văzut!), febrilizaţi de o 
pensie care trebuie să vină astfel încât să poată citi liniştiţi ziarul 
dimineaţă, umiliţi pe scara ierarhică din ce în ce mai pronunţat, 
mimează apartenenţa la NATO, dar nu reprezintă decât o masă 
amorfa, umbră a ceea ce ar fi trebuit să asigure unui Parlament 
democratic libertatea de a decide liber, fără constrângeri de afa¬ 
ră. Vorba acad. Florin Constantiniu: „Jumătate nu sunt buni de 
nimic, de la cealaltă jumătate te poţi aştepta la orice!". Secretul 
acţiunii devastatoare din decembrie ’89 a diferitelor mazete in¬ 
filtrate, cum ziceam în corespondenţa anterioară, constă în fap¬ 
tul că cea mai slabă structură a DSS, catastrofală profesional şi 

moral, a fost Direcţia de contrainformaţii militare. Cică aveau o 
„eschivă 4 *, pentru a-1 cita din nou pe Eugen Barbu, aveau „mi- 
siuni“, conduceau „operaţiuni subtile**, în timp ce singurul lor 
produs a fost şi este nemaipomenitul scriitor, vindecător şi baci 
Pavel Coruţ. 

5. A.De - Din informaţiile mele, cazul Băcanu este o iniţia¬ 
tivă autentică, preluată de sovietici. Cazul este mai complex şi 
mai greu de înţeles public. Celebrele cuvinte: „Acum puteţi să 
scrieţi ce vreţi** sunt emblematice, pentru că tocmai a scris ce-a 
vrut, fiind principalul vector de imagine antisecuritate naţională 
al primilor ani. Acum este important cum vedeţi dvs. problema 
victimei: Securitatea trebuie distrusă şi construit alt Serviciu din 
temelie sau Serviciul Secret al ţării trebuia să-şi continuie acti¬ 
vitatea, cu ceva pierderi oricum neprofesioniste? 

A.Di - Operaţiunile de acoperire a structurii (1) - în sensul 
curăţării sale de reziduul anilor ’50, de proba metodelor de lucru 
ilegale, de abuzuri -, precum şi operaţia de protejare a structurii 
(2) în vederea supravieţuirii schimbării de lider, efectuată de gen. 
Vlad şi apropiaţii, a reuşit. Cu excepţia lui Marin Dan, bătut, a 
celor de la Mureş şi din faţa MApN, structura a supravieţuit şi a 
lucrat mult după. Ea este capabilă să-şi disimuleze în continuare 
trecutul - operaţia 1 - şi să dirijeze astăzi factori de putere (2). 
Nu este o acuză, nici reproş, este un fapt istoric consemnat. Chiar 
voi întări: foarte bine!, aşa procedează oricare Serviciu. Dar vă 
rog să mă ajutaţi să dezvolt următoarea temă: existau dosare de 
Securitate incomplete, doar cu angajamentul, cu două file ale ofi¬ 
ţerului, cu două recomandări de racolare ale rezidentei, doar cu o 
listă de nume între coperţi? Nu cumva activiştii de partid trimişi 
de Ceauşescu la Securitate, neînţelegând nimic din munca infor¬ 
mativă, se ocupau cu verificarea periodică a activităţii ofiţerilor 
de Securitate, prin verificarea, cu ajutorul Opisului, a integrităţii 
dosarului, după care făceau şedinţe de analiză? Au existat sancţi¬ 
uni pentru faptul că din conţinutul, reglementat legal, al dosarului, 
lipsea o filă. Despre ce dosare vorbim la CNSAS, când conţinutul 
lor are consistenţa unor penibile rămăşiţe? Sau au fost cumva îm¬ 
părţiţi: colaboratorii utili în continuare şi restul, neinteresanţi? Vă 
semnalez că fac parte dintre cei neinteresanţi. 

Jocul argumentelor pro şi contra este reconfortant pentru 
discursul istoric. Interesul meu, pe care îl expun direct, este să 

înţeleg dacă acţiunea vizibilă de destructurare, înfăptuită prin 
tot felul de agenţi de influenţă vizibili, are şansa sau reşansa de 
a reuşi, pentru că repetăm cu aceeaşi suficienţă aceleaşi metode 
limitate şi sterile cu care Securitatea a ratat apărarea statului în 
decembrie 1989? 

Mesaj AR: 

Stimate domnule Stoenescu, 

Dumneavostră aţi ajuns foarte aproape de răspunsurile 
corecte ale multora dintre problemele pe care le doriţi clari¬ 
ficate, mai cu seamă a celor al căror adevăr, chiar evident, nu 
poate fi rostit în lipsa dovezilor. Dovezile şi valoarea lor se află, 
însă, sub semnul relativităţii. Dacă relativitatea este absolută, 
adevărul nu. Pe mine crezul în „adevărul istoric" m-a făcut să 
aleg, împotriva sistemului de valori propriu familiei mele, cari¬ 
era militară în cea de-a „patra armă" I-am urmat întreg parcur¬ 
sul, având convingerea dată de adevărul istoric că în întreaga 
devenire a omenirii, dar cu certitudine în veacul trecut, ciclurile 
revoluţionare ale istoriei, pacea şi războiul, precum şi alte sur¬ 
prize strategice s-au succedat cu o frecvenţă / la intervale ce 
nu au depăşit durata medie a vieţii omului. Cel puţin din acest 
adevăr/legitate socială, omenirea putea să acumuleze suficientă 
înţelepciune, astfel încât să caute şi să-şi găsească tipurile de 
soluţii prin care să-şi gestioneze problemele globale existenţi¬ 
ale, depăşindu-se rapacitatea egoismelor individuale ale mino¬ 
rităţii absolute, insignifiante procentual, dar strivitoare ca forţă 
totalitară financiar-economică şi, pe cale de consecinţă, resort al 
istoriei... pe care învinşii nu au scris-o niciodată. Prin educaţia 
şi pregătirea juridică dobândite, am fost nevoit să înţeleg cât de 
subiectiv şi de relativ devine „adevărul juridic" în raport cu cel 
ştiinţific, şi el atât de divers, supus numeroaselor constrângeri 
ale legităţilor fiecărei ştiinţe în parte. 

Dovezile în drept, de exemplu, pot fi susţinute cu mijloa¬ 
ce doveditoare al căror adevăr ştiinţific este de necombă¬ 
tut In pofida acestui fapt, adevărul juridic, se stabileşte, în 
ultima şi suprema instanţă judecătorească, pe baza unui vot 
Democrafia votului decide dacă o realitate faptică este şi o 
realitate juridică. Mai mult, asistăm consternaţi la înţelege¬ 
rea şi aplicarea legii într-un suprem dispreţ al logicii, moralei 
şi bunului simţ, ca rezultat al educaţiei morale, dacă aceasta 
există. In legătură cu capcanele de care trebuie ferit adevărul 

istoric , Dumneavoastră aveţi la^ îndemână atât teoria, cât şi 
metodologia cercetării istorice. In ceea ce mă priveşte, nu-mi 
retractez angajamentele cu mine însumi şi tot ceea ce vă rela¬ 
tez nu poate fi exterior unui asemenea angajament 

Nu am ţinut jurnale, nu am „colecţionat“ documente. 
Memoria are şi ea curiozităţile, secretele şi limitele ei Stimulii 
la care memoria reacţionează diferă şi ei, de la individ la indi¬ 
vid. Comentariile Dumneavoastră la răspunsurile oferite au 
fost nişte stimuli, atât pentru memorie, cât şi pentru reconsi¬ 
derarea unor detalii, a căror relevanţă rămâne să o apreciaţi 
Cu deosebită stimă, 

02.04.2009 A. Rogojan 

Text ataşat, AR: 

MIRCEA DINESCU SAU ... 

DISIDENŢA CONTROLATĂ 

1. Tot timpul a existat supoziţia, cu nimic răsturnată până 
în prezent, că „disidenţa" sa era partea vizibilă şi de acţiu¬ 
ne a cuplului K.G.B-ist reprezentat de socrii săi. Ludmila 
Loghinovskaia a fost, o vreme, rezidenta pentru o anumită 
parte a reţelei feminine a K.G.B-ului din mai multe ţări ale 
„blocului" Socrul avea şi el antecendente importante, proba¬ 
bil şi activitate la zi. Mircea era folosit să fie exact ceea ce am 
văzut şi vedem. Cu ofiţerii K.G.B-ului se întâlnea, când se mai 
întâmpla, fie în calitate de „curier", fie... pentru a lua coşul cu 
produsele alimentare recompensă (caviar, votcă, mezeluri, car¬ 
ne, ulei, fructe exotice, cafea, dulciuri, batog etc.) livrat în faţa 
porţii dintr-o maşină cu nr. T.C. (Taxi ereditar) a Ambasadei 
U.R.S.S. Chiar şi numai acest fapt în sine exprimă până unde 
au întins ruşii coarda... 

2. Structural, M.D. era un risc permanent pentru activitatea 
secretă a oricărui serviciu. Pentru acţiuni făţişe diversioniste 
şi provocări era, însă, agentul aproape ideal. îmi lipsesc nişte 
elemente privind susţinerea trimiterii sale în Anglia, ca să pot 
intui dacă a accepat relaţia cu serviciile Majestătii Sale din 
proprie dorinţă, după eforturi serioase din partea recrutorilor, 
sau la fel ca alţii...trimişi la undiţa pescarului. La Bucureşti, a 
fost, iniţial, legătura ataşatului militar adjunct, aceeaşi persoană 
care s-a ocupat de prezenţa sa în Anglia, ataşat trimis la post 
în România odată cu încheierea stagiului proaspătului ziarist în 
Regat. 


291 



3. Preluarea ulterioară de către ambasadorul Olandei, ne 
poate sugera, azi, aplicarea principiului diviziunii muncii între 
serviciile statelor membre ale N.A.T.O., deoarece Olandei îi re¬ 
venea activitatea contrainformativă pe spaţiul România. Atunci 
nu ştiam. Acum, acest fapt este de natură să ne determine să 
credem că-1 verificau, dar, în acelaşi timp, expunându-1, îl fă¬ 
ceau inutilizabil pentru altceva decât agitaţie şi provocare. Ceea 
ce i se potrivea. 

4. La Uniunea Scriitorilor era un nucleu de „front 44 , foarte 
activ în unele momente, al K.B.G-ului. Surprinzător, alcătuit 
din tineri scriitori, dar şi responsabili de cinematografe, croni¬ 
cari de film ş.a, pretinşi critici ai lui Ceauşescu pentru că nu-i 
lăsa să scrie despre transformările şi noile realităţi din Uniunea 
Sovietică. Unii s-au legat cu lanţuri de grilajul porţii Uniunii 
Scriitorilor şi au chemat corespondenţii presei sovietice la 
Bucureşti. Azi, unii din acel nucleu sunt în prospere relaţii cu 
„foşti 44 ai serviciilor sovietice... îl aduc pe fratele Kondiakov 
la Palatul Victoria, fac privatizări de succes, se angajează ca 
mercenari / „analişti şi consultanţi 44 /, prin partide, staff-uri elec¬ 
torale şi pe lângă lideri politici... 

5. Mircea, până a interpreta aria provocărilor cu spectatori 
străini, era o „sugativă de 300 de lei 44 (plafonul maxim pe care 
putea să-l cheltuiască un ofiţer/luna/agent/lucrare, cu aprobarea 
primului nivel ierarhic). Nu avea dosar, nu avea fişă. Nu avea 
mamă, nu avea tată. Avea „foame 44 . De orice. Dacă era acceptat 
în „nomenklatură 44 , azi vorbeam nu despre „disident 44 , ci despre 
„torţionar 44 . La începutul lunii ianuarie 1990, s-a înfiinţat la ofi¬ 
ţerul pe care îl ştia „şef cu Uniunea 44 să-l întrebe dacă are dosar 
de informator şi să-i propună un proiect comun... 

Nota bene: In lumea informaţiilor secrete se mişcau, pre¬ 
cum înoată peştele în apă, şi mulţi mercenari, escroci, refulaţi, 
nebuni geniali sau revoluţionari permanenţi, toţi animaţi de un 
voluntariat declarat în slujba celor mai înalte idealuri. Doar 
discernământul celui care le accepta ori refuza serviciile, face 
diferenţa. 


ÎNTÂLNIRILE CU PERSONALITĂŢILE 

9 

Acolo unde nu era stabilită relaţia explicită de colaborare 
secretă, funcţiona, informai, dar acceptată, instituţia „culegerii 
personale de informaţii 44 prin „relaţii operative 44 , „persoane de 

încredere" sau „din sursă sigură". Membrilor de partid nu li se 
atribuiau calităţile „informator", „colaborator" etc. 

Raportul generalului Bordea este singular şi priveşte o so¬ 
licitare expresă a lui (Eugen) Barbu. Bordea era unul dintre 
conjudeţenii dâmboviţeni ai lui Postelnicu şi, fiindcă l-a asistat 
pe Vlad la audienţă, s-a încheiat acel document, mai mult pen¬ 
tru Postelnicu. Barbu avusese, anterior, cel puţin o întâlnire cu 
Postelnicu, care îi era „ îndatorat" pentru nişte servicii „fotbali¬ 
stice", greu acceptate de maestru... Să fii suporterul Rapidului 
şi să te laşi convins să scrii despre Dinamo Victoria... „Fie, dar 
numai un singur articol. Şi... mă duc şi eu cu ei să-i văd cum 
joacă. Jucau aproape, prin ţările Magrebului! „ Atunci, un arti¬ 
col din fiecare ţară, maestre !“ Ştiu că am văzut doar un articol. 
Neutru, dar artistic. 

Sursa definea şi defineşte generic orice mijloc de accesare a 
informaţiei. Când cineva se referea la „sursă", trebuie să accep¬ 
tăm că poate fi „humint", „sigint" (cu numeroase specii şi sub¬ 
specii, câteva zeci...), „photint", „osint". Important de reţinut: 
furnizorii informaţiilor valoroase, ceea ce s-ar putea numi, după 
nişte clasificări tradiţionale, „agenţi de mare anvergură" erau atât 
de strict protejaţi, încât unii ofiţeri nu le întocmeau documente. 
Strict formal nu era îngăduit, dar se întâmpla... Personalităţilor 
academice li se mai atribuiau nume convenţionale comune. De 
exemplu 342/AS/ „Academicianul". Particularizarea pe ofiţer 
rezulta din indicativul acestuia 342/AS, care se citea în clar; 

3 = Direcţia III- Contraspionaj; 4 = Servicul contrasionaj Turcia 
şi Grecia; 2 = Biroul Grecia; AS iniţialele numelui şi prenu¬ 
melui ofiţerului. Deci „Academicianul" putea fi un membru 
al Academiei Române, somitate în istoria sau cultura greacă, 
ori de naţionalitate grec cu care avea o relaţie ofiţerul Aristotel 
Stamatiadis. Putea fi câte un „Academicianul", „Istoricul", 
„Geologul", „Arheologul", „Medievalistul" la indicativul fiecă¬ 
rui ofiţer, din fiecare direcţie, serviciu şi birou! Dacă personali¬ 
tăţile deţineau funcţii de conducere, intervenea nivelul relaţiei 
oficiale instituţionale. (Cunoaşteţi bine sistemul, de pe vremea 
când lucraţi în clădirea în care este azi,,Antena 1“!) Ofiţerul res¬ 
ponsabil cu „apărarea contrainformativă a obiectivului", la un 
anumit interval de timp, efectua o vizită şefului instituţiei şi/sau 
secretarului comitetului de partid. Dacă avea drumuri mai dese, 
din politeţe trecea şi pe la unul dintre cei doi, doar să salute, să 

se ştie că le-a intrat în instituţie. Dacă aceştia aveau probleme 
pe care le apreciau de interes pentru securitatea statului, puteau 
să-l solicite oricând pe ofiţer. în aceste situaţii, era obligatorie 
întocmirea unui raport. în final, raportul se clasa la dosarul de 
obiectiv sau de problemă. 

Notă: Eugen Barbu era redactor-şef, deci în nomenclatura 
C.C. al P.C.R. Putea oricând să ceară el (o întrevedere). Aşa 
cum a făcut-o. Cu ofiţerul responsabil de „problema presă” sau 
„cultură** se încrucişa relativ frecvent. Uneori îl interpela: „Am 
una urâtă de tot. Dumneata eşti tânăr şi nu aş vrea să te apăs 
cu porcăria asta. Vreau să mă văd cu ministrul. Pe el poate să-l 
trântească Ceauşescu. Dumneata eşti de viitor, nu e bine să se 
ştie că ai aflat... Nu uita, e urgent !“ A procedat aşa în chesti¬ 
uni precum dărâmarea bisericilor, monumentelor de patrimo¬ 
niu, „complotiştii lui Gogu Rădulescu**, „hoţul de patrimoniu** 
Rosen Moses ş.a. Unele motive ale intervenţiilor sale nu puteau 
fi scrise în documente oficiale. Cele care îl vizau pe Ceauşescu. 
Lăsa el memoriul. Cele din ultimii ani erau vehemente. Vădim 
îl seconda. Dacă în rapoarte sau documente de informare erau 
menţionate numele, cazul Barbu, acele persoane nu era „surse**, 
din nici o categorie ! Identitatea surselor nu se divulga! 1 


1 Explicaţiile d-lui gen. Rogojan sunt valoroase pentru cunoaşterea 
modului de funcţionare a Securităţii, şi ele acoperă practica oricărui 

A 

serviciu secret din lume. întrebarea mea a pornit de la faptul că în legis¬ 
laţia de funcţionare a DSS - Instrucţiunile Nr. D - 00190/1987 privind 
organizarea şi desfăşurarea activităţii informativ-operative a orga¬ 
nelor de Securitate şi de Instrucţiunile Nr. D - 00180/1987 privind 
activitatea de creare şi folosire a reţelei informative a aparatului de 
Securitate, categoria sursă apare ca distinctă în lista tipurilor de cola- 

A 

boratori: informator, gazdă, rezident, adică drept a patra categorie. In 
acest context, mi-am pus întrebarea dacă prin sursă, dincolo de semnifi¬ 
caţia sa generală, se înţelegeau şi persoane fără angajament scris şi care 
dădeau informaţii ofiţerului de securitate, pe care acesta le consemna 
într-un raport? Istoricul Marius Oprea a crezut că acestea se întocmeau 
la cabinet sau se adăugau unui dosar aflat la cabinet, ca în cazul docu¬ 
mentat Eugen Barbu. De aici confuzia. Dar problema, aşa cum o ex¬ 
plică foarte bine d-nul general, rămâne. Domnia sa afirmă că „în final, 
raportul se clasa la dosarul de obiectiv sau de problemă**, dar, până în fi¬ 
nal, „dosarul** (de caz, de obiectiv, rapoarte etc.) unei mari personalităţi 
stătea mai mult sau mai puţin la cabinet. Uneori, cum a confirmat chiar 

Pleşiţă a făcut nişte afirmaţii în legătură cu „apropierea inte¬ 
lectualilor". A fost adeptul apropierii intelectualilor. A fost gata 
să declanşeze campanie... Dar, în cazul său, este mai aplica¬ 
bil ceea ce spunea ministrul de Externe al lui Napoleon despre 
cuvintele date de Dumnezeu diplomaţilor, pentru ascunderea 
gândurilor. El avea tehnici sigure de apropiere a intelectualilor 
care nu se „lăsau", pe unii „trăgându-i de ţăcălie", altora arătân- 
du-le cât de lungă poate fi mâna revoluţiei şi până unde îi poate 
ajunge... 1 Numai bravade şi vorbe scăpate de sub control, din 
categoria „gura bate..Merită revăzută videocaseta cu Pleşiţă, 
Cristoiu şi ambasadorul lui Puţin, invitaţi de Marian Oprea în 
emisiunea pe care o realiza la „Tele 7 abc“. 

„GRUPUL" ILIESCU 

Reiterez că, în parte, activitatea sa are elemente constitutive 
ale disidenţei. Dar oare în interesul binelui public, ori din setea 
lui patologică de putere? Grupul său, informai sau virtual, dacă 
i-am întocmi schema relaţională, ce am constata şi la ce con¬ 
cluzii am putea ajunge, dacă încercăm o modelare? Avem ver¬ 
siuni din categoriile: a/fanteziste, ale lui Militam; b/delaţiuni, 
ale lui Radu Nicolae ; c/inepţii, ale lui Cico Dumitrescu; d/ du- 
bios-inconsecvente şi contradictorii, ale lui Virgil Măgureanu; 
e/ trădări ale lui... ale lui., şi ale lui !? Ca să fim echidistanţi, 
îi punem în schemă pe toţi, plus grupurile de la Comana, 
„Trocadero", „A.D.I.R.I „ „Leu" , „M.G." de la Academia de 
Ştiinţe Social Politice, ceva şi pe la Institutul de Istorie de pe 
lângă C.C. al P.C.R., „lectoratele" de la Cluj, Iaşi, Timişoara, 

d-nul Rogojan, motivul reţinerii la cabinet era protejarea intelectualului 
respectiv. Adevărata problemă este însă faptul că astfel de surse, fără un 
angajament scris, dar care stăteau „bot în bot" toată ziua cu securiştii, 
la serviciu sau la sediile Securităţii, care le furnizau „turnătorii" despre 
colegii, profesorii sau şefii lor şi care şi-au făcut notorietate şi carieră 
cu sprijinul Securităţii, strigă în presă ura lor împotriva celorlalţi, ştiind 
că CNSAS nu le poate depista angajamentul scris, dar „munca" lor de 
surse se află în rapoartele ofiţerului de securitate. Numeroşi cercetători 
care au deschis dosare de caz sau de obiectiv au descoperit acolo docu¬ 
mente care trimiteau la alte dosare din structură. Care? 

1 D-nul general se referă aici la abuzurile lui Pleşiţă, nu la ordinul 
expres al lui Nicolae Ceauşescu de colaborare a Securităţii cu intelectu¬ 
alii, care nu a însemnat constrângeri, şantaj, ameninţări etc. 

Craiova, desfiinţate unul câte unul... Comparăm schema rezul¬ 
tată cu membrii administraţiilor prezidenţiale, ai guvernelor, 
ai corpului ambasadorilor României şi ai sinecurilor iliesciene 
şi... trebuie să ne iasă ! M-am jucat cu nişte modelări, tot lec- 
turând analizele diverşilor „erudiţi" în ale conspiraţiilor. Ceva, 
ceva... 

Acea „ramură militară" a complotului, cu conexiuni la foşti 
din C.P.Ex., pe care o tatona Măgureanu (să spună şi din partea 
cui, că Iliescu era un „temerar foarte prudent"!), dar cu care 
Iliescu şi grupul sau virtual nu avea legătură şi nici nu a reuşit 
(poate că nici nu trebuia!), ar fi întrunit elemente constitutive ale 
infracţiunilor pe care le-am menţionat anterior, dacă Militam nu 
a fabulat. Baza era forţa militară. Potenţialii complotişti mili¬ 
tari au fost răspândiţi pe tot cuprinsul ţării. O mare eroare a lui 
Ceauşescu şi, în acelaşi timp, o şansă a Moscovei de a putea să 
dezvolte puncte de sprijin în mai multe zone ale ţării. Iliescu 
trebuia să apară firesc, din marginalizarea sa, din afara complo¬ 
tiştilor. Curat! Măgureanu a stricat şi încurcat. A atras asupra 
sa mari semne de îndoială şi pe bună dreptate. Aşa-i era felul ! 
Ca să înlăture suspiciunile apărute în legătură cu persoana sa, 
din care cauză era să nu-şi primească felia de tort, a tot încercat 
în anii ’90-’92 să comute bănuielile când pe unul, când pe al¬ 
tul, dar respectivii nu rătăciseră scrisoarea lui Iliescu! „ Civilii" 
din loja lui Gogu Rădulescu au discutat şi ei lista unui guvern. 
Un Guvern suspect de sionist! 1 Dacă nu mă înşel, în bucătăria 
sau baia lui Nicolae Manolescu sau a amantei acestuia 2 . Cine 
să fie arestat, cine ce portofolii să ia. Lista nu o făcuseră ei. Au 
primit-o. Nu s-a mai putut stabili de unde anume. Era sfârşitul 
lui noiembrie, începutul lui decembrie ’89. Cineva din această 

1 Exprimarea nu este inspirată. Sionismul se referă la emigrarea şi 
stabilirea în statul Israel. Pe de altă parte, una dintre trăsăturile literaturii 
produse de foşti ofiţeri ai Securităţii după 1989 este exagerarea rolului 
evreilor în evenimentele din decembrie 1989, fără probe documentate! 

2 Atitudinea publică şi privată a dlui Nicolae Manolescu despre 
Securitate a fost constant detaşată, cu destule profunzimi ale înţele¬ 
gerii subiectului şi cu un bun simţ care intuieşte importanţa redusă a 
subiectului şi, totodată, motivele oportuniste pentru care subiectul este 
exagerat. La discuţia cu domnia sa asupra avertizării din martie 1989, 
nu a avut reţineri, explicând situaţia logic şi firesc, dovedind viziunea 
sa superioară. 

„disidenţă** trebuia să-l caute pe Iliescu. Cred că Domokos Geza 
ar fi confirmat realizarea legăturii. 


Vasile Milea - erou sau agent K.G.B.? 

1. Se ştie cine a spălat atât de repede imaginea lui Milea 
de conducător militar al represiunii şi l-a avansat post-mortem, 
conferindu-i înaltul titlu onorific de erou. 

2. Un indubitabil agent K.G.B. l-a acuzat public şi suspect de 
„convingător** pe Milea că a fost omul ruşilor... Milea nu mai 
era de peste un deceniu. 

3. Acuzatorul lui Milea mai făcuse, înainte de 1990, dacă nu 
mă înşel chiar prin ’88-’89, afirmaţii asemănătoare (şi) despre 
Constantin Olteanu. 

a 

4. Intre ceea ce relatează Olteanu şi Spiroiu despre acelaşi 
fapt - Piteşti 1962 -, diferenţa este evidentă. Totuşi, amân¬ 
doi confirmă esenţialul: „Nu a fost represiune... etc. etc.“ 
Relatarea lui Spiroiu este în „grad de scriitură zero**, relatare de¬ 
taşată. A lui Olteanu.. .nu este o ştire „Reuter**, ci comentariu... 

5. Am întrebat de câteva ori, „Aud eu bine ?!“ „când mi 
s-a relatat**: „Vladimir Gurjii, fost şef al Rezidenţei K.G.B. 
la Bucureşti mi-a spus, în două rânduri, că Postelnicu era re¬ 
crutat din perioada în care era secretar cu probleme agrare al 
Comitetului judeţean Olt...“ Postelnicu devenise „teroarea** lui 
Milea... Postelnicu a luat în subordinea sa Trupele de Grăniceri 
de la Milea, Paşapoartele şi P.C.T.F-urile de la Homoştean. 
Când a trebuit să contabilizăm traficul de frontieră al cerceta- 
şilor diversionist-terorişti ai G.R.U., pentru a avea datele nece¬ 
sare analizei şi evaluării, trebuia ocolit Postelnicu... în prima 
instanţă, pentru că, dacă afla, genera un „carambol**. Din ce se 
făcea că nu pricepe sau chiar nu înţelegea, scotea o trăsnaie pe 
care o raporta Elenei Ceuşescu, de unde venea ceva ce nimeni 
nu putea înţelege. în secunda instanţă, politiza orice informaţie, 
alterându-i substanţa sau mutând verbul, ca în topica germană, 
ori omiţând predicatul. 

Raportul asupra „intervenţiei sovietice la Timişoara** 

Ceauşescu nu a primit în seara zilei de 20 decembrie 1989 un 
raport special privind intervenţia sovietică la Timişoara. Eu unei 

astfel de întrebări v-am răspuns... A primit rapoartele (cronica) 
privind evenimentele, pe zile, care au avut loc la Timişoara şi, în 
sinteză, toate datele şi informaţiile relevante. Avea la dispoziţie, 
începând, cel mai târziu, din luna septembrie, informări specia¬ 
le, chiar în mai multe ediţii zilnice, asupra acţiunilor sistematice 
coordonate de Ia Moscova împotriva regimului lui Ceauşescu. 

Notă: După ce în anii anteriori, D.S.S-ul a demantelat alte 
câteva operaţiuni ale K.G.B-ului, avându-i ca protagonişti şi pe 
unii dintre vocalii reprezentanţi ai actualei societăţi civile, cade 
importanta reţea a lui Vladimir Volodin, care trebuia, conform 
directivelor de la Moscova, să pregătească succesiunea lui Ion 
Iliescu după înlăturarea de la putere, pe orice cale, a lui Nicolae 
Ceauşescu. 

O paranteză: Am subliniat „pe orice cale", deoarece anterior 
a existat şi varianta atentatului politic terorist, la care a subscris 
şi o ţară vecină, în schimbul unei criminale monstruozităţi geo- 
politice cu denominaţia „Republica Socialistă Transilvăneană". 
O operaţiune ultrasecretă, codificată „Barajul" avea ca scop 
blocarea proiectului sovieto-ungar amintit. Operaţiunea îi viza, 
preventiv, şi pe unii dintre cei mai activi complotişti ai momen¬ 
tului, consideraţi ca alternativă după atentatul împotriva lui 
Ceauşescu. Documentele operaţiunii au fost redactate exclu¬ 
siv olograf, centrul de greutate al dispozitivului de control şi 
dezamorsare revenind Unităţii Speciale 0110, pentru coloana a 
V-a a K.G.B-ului, Direcţiei de Contrainformaţii Militare, pentru 
generalii şi marii comandanţi care trebuiau să susţină militar 
complotiştii, şi Unităţii Speciale de Luptă Antiteroristă, pentru 
soluţia de ultimă instanţă a neutralizării şi lichidării atentatori¬ 
lor care ar fi trecut la acţiune. în acest sens, un echipaj de lup¬ 
tă antiteroristă a fost inclus în dispozitivul de protecţie fizică 
apropiată a Preşedintelui României, realizat de către Direcţia de 
Securitate şi Gardă. închidem paranteza. 

Reţeaua lui Volodin avea nucleul în redacţia organului de 
presă al Frontului Unităţii şi Democraţiei Socialiste, „Romania 
liberă". Acest nucleu a racolat câteva zeci de persoane şi a editat, 
prin forţe şi resurse proprii, primul număr al unui ziar de front 
clandestin, în cea mai fidelă replică a glasnostului şi perestroi- 
kăi. A fost una dintre condiţiile de credibilitate ale mişcării pro 
glasnost-perestroika din România, puse de Volodin, pentru ca 
tovarăşul Gorbaciov, când va avea pe birou ziarul, să le acorde 

necondiţionat protecţia sa. Cum pe Volodin nu l-a interesat ca¬ 
zierul celui mai important membru al reţelei, acesta avea să cla¬ 
cheze într-un lamentabil proces de speculă cu autoturisme, iar 
ceilalţi membri au făcut obiectul unor măsuri, mai mult sau mai 
puţin dure, de influenţare obştească, ori administrative, cu scop 
de a-i determina să renunţe să militeze pentru importul reforme¬ 
lor lui Gorbaciov în Romania. Fiindcă, se exprima Ceauşescu, 
el le-a încercat încă din 1978, urmând exemplul lui Tito, dar, 
bineînţeles, rezultatele erau cele ce se resimţeau. 

Ceauşescu fusese informat în cursul anului de acţiunile emi¬ 
sarilor din ţările socialiste care aderaseră la schimbările propuse 
de Gorbaciov. 

NOTA Iunie, 1989 

Urmare a escaladării acţiunilor serviciilor de securitate ale 
statelor membre ale Tratatului de la Varşovia şi Iugoslaviei 
împotriva României, în cea mai strânsă şi perfectă coordo¬ 
nare cu serviciile adversare declarate ale O.T.A.N., Şeful 
Departamentulului Securităţii Statului ordonă constitui¬ 
rea - sub conducerea generalului Aristotel Stamatoiu, şe¬ 
ful Centrului de Informaţii Externe - a unui Comandament 
Special de Coordonare a Operaţiunilor Informative Externe şi 
Interne destinate cunoaşterii intenţiilor şi planurilor referitoare 
la România, în contextul declaraţiilor, înţelegerilor şi acţiuni¬ 
lor sovieto-americane, franco-germane, britanico-olandeze şi 
italiano-austriece. Asocierea părţilor nu este întâmplătoare... 
Trebuie menţionat că atât Centrul de Informaţii Externe, respec¬ 
tiv unitatea de linie competentă pe spaţiu şi problemă, sectorul 
condus de locotenent-colonelul Alexandru (Bebe) Tănăsescu 
(după 1990, general şi şef de unitate în S.I.E. ), cât şi liniile 
de informare diplomatică au trecut mai bine de o săptămână 
sub tăcere ceea ce B.B.C. şi presa din Ungaria comunicaseră, 
a doua şi, respectiv, a treia zi de la consumarea evenimentului, 
în legătură cu „Declaraţia de la Budapesta** din 16 iunie 1989 
(„Noi, români şi unguri...“). Constituirea Comandamentului 
amintit a fost, între altele, şi consecinţa acestei omisiuni. 

Fondul determinărilor a constat, însă, în agravarea cli¬ 
matului de securitate internă şi externă a României, nu 
atât ca stat socialist condus de un regim dictatorial, de tip 
sultanic, dintre cele mai greu de dislocat, cât mai cu sea¬ 
mă ca entitate naţional-unitară pe un teritoriu indivizibil şi 

inalienabil. Moscova, Budapesta, Belgradul şi Sofia lansaseră 
suficiente semnale că frontierele României ar putea căpăta o 
altă configuraţie, iar cursul evenimentelor putea da satisfacţie 
şi noilor revizionişti. Ungaria avea pe teritoriul său o masă de 
manevră de ordinul a câtorva zeci de mii de contestatari ai re¬ 
gimului de la Bucureşti, care au trecut ilegal frontiera, îndeo¬ 
sebi după 1986 şi fuseseră... „stocaţi". Anterior, li se facilitase 
trecerea în Austria, favoare de care, mai nou, aveau parte doar 
est-germanii. De altfel, cancelarul vest-german a participat şi la 
un mare miting organizat la Budapesta pentru a se adresa unei 
audienţe speciale: emigranţii găzduiţi de Ungaria în perspectiva 
evenimentelor viitoare. 

Pe 16 iunie 1989, la Budapesta a avut loc ceremonialul re- 
înhumării lui Imre Nagy şi a altor lideri ai evenimentelor din 
octombrie 1956, prilej cu care opoziţia anticomunistă a excelat 
în declaraţii şi atitudini pe care Nicolae Ceauşescu avea să le ca¬ 
lifice în termeni vehemenţi într-o şedinţă specială a Comitetului 
Politic Executiv, convocată chiar a doua zi, unde, între altele, a 
afirmat că „Ungaria a capitulat în faţa N.A.T.O." 

în contextul respectiv, s-a făcut menţiunea şi despre „aşa-zi- 
sa organizaţie «România Liberă»" constituită din persoane care 
trecuseră clandestin în Ungaria, dar pe care Secretarul General 
al Partidului a reducţionat-o, simplist şi interesat politic, la „fos¬ 
te elemente legionare, dintre fugari cărora li s-au alăturat şi ele¬ 
mente legionare din Occident". Nicio referire, însă, la declaraţia 
comună a opoziţiei maghiaro-române privind viitorul eliberat de 
comunism al celor două naţiuni. Organizaţia „România Liberă", 
creată în septembrie 1987 de Brigada „România" a Securităţii 
Republicii Populare Ungaria, în numele unui comitet condus de 
economistul Marin Roşea din Timişoara, a fost, sub toate aspec¬ 
tele, de slabă factură, fiind manipulată de „Forumul Democrat 
Maghiar", aflat în opoziţie. Conştienţi că „Ardealul nu poate fi 
obţinut fără români", revizioniştii unguri au căutat dintodeauna 
să-şi atragă sprijinul cel puţin a unei părţi a populaţiei majorita¬ 
re, iar organizaţia „România Liberă" de la Budapesta trebuia să 
devină expresia acelui sprijin. Fără a sesiza capcana neorevizi- 
oniştilor unguri, lideri ai Uniunii Mondiale a Românilor Liberi, 
îndeosebi Doru Novacovici şi Sandu Pobereznic, poate deter¬ 
minaţi şi de cei sub a căror auspicii a apărut U.M.R.L-ul, au 
acceptat să patroneze organizaţia „România Liberă" împreună 

cu oficiali de la Budapesta, între care Imre Pozsgai, unul dintre 
autorii „revoluţiei de palat" care, la începutul anului 1988, l-a 
dislocat de Jânos Kâdar şi (care), pentru scurtă vreme s-a aflat 
în echipa conducătoare, înlocuită, la rândul ei, de Kâroly Grosz. 

Iulie, 1989 

La 8 iulie are loc la Bucureşti întâlnirea la nivel înalt a sta¬ 
telor membre ale Tratatului de la Varşovia, prilej cu care, în- 
tr-o întâlnire bilaterală, conducerea ungară - Nyeres Reszo, 
Nemeth Miklos şi Gyula Horn susţin că Transilvania nu aparţi¬ 
ne României şi ( ca) vor internaţionaliza problema maghiarilor 
din România. în decembrie 1988, conducerea duală iugoslavă- 
Loncear şi Dizdarevici - i-au ridicat lui Ceauşescu problema 
Banatului sârbesc. 

La 24 iulie, Televiziunea Ungară „Panorama TV" difuzează 
un interviu luat pastorului Laszlo Tokes în luna aprilie 1989. 
Episcopul Reformat Laszlo Papp de Oradea decide destituirea 
pastorului şi mutarea sa la Mineu - judeţul Salaj. Laszlo Tokes 
se adresează judecătoriei, procesul durând până la 28 noiem¬ 
brie, când pastorului îi este respins recursul. 

August, 1989 

Agenţi de informaţii ai Departamentului Securităţii Statului, 
infiltraţi în cantonamentele speciale paramilitare din Ungaria, 
raportează primele date în legătură cu pregătirea unor forma¬ 
ţiuni de luptă (gherilă urbană) ale căror misiuni erau să acţi¬ 
oneze în România pentru crearea pretextelor unor evenimente 
în consens cu evoluţiile din Polonia, Ungaria, Cehoslovacia şi 
R.D. Germană, convenite, pe de o parte, de Mihail Sergheevici 
Gorbaciov şi George Herbert Bush şi, pe de altă parte, de 
Franţois Mitterand şi Helmut Kohl, având şi binecuvânta¬ 
rea Sanctităţii Sale, Ioan Paul al II-lea, Pontiful Vaticanului. 
Organizaţia „România Liberă" şi U.M.R.L. au fost paravanul 
sub care A.H.O. (acronimul Securităţii R.P.U.) au organizat for¬ 
maţiuni paramilitare pe care le-au instruit în tabăra cazarmă mi¬ 
litară de la Bicske, pentru „acţiunii viitoare de gherilă urbană în 
România". Instructorii erau unguri originari din România. Noul 
conducător al „României Libere" şi al grupului instruit, de cca 
400 de membri, era tehnicianul petrochimist Manea Gheorghe, 
iar din partea U.M.R.L. asista Sandu Pobereznic. Subzistenţa 

grupului era asigurată de organizaţii revizioniste maghiare, 
U.M.R.L. şi înaltul Comisariat al O.N.U. pentru Refugiaţi, 
care avea deja un birou în Ungaria. în subsolul cazărmii de la 
Bicske se tipăreau materialele de propagandă pentru a fi trimise 
în România, pentru a se determina crearea unor nuclee interne 
ale organizaţiei „România Liberă". 

Pe cale de consecinţă a celor relevate, agenţi curieri ai miş¬ 
cărilor „solidamosti“ din Polonia, „forumurilor civice" din 
Ungaria, Cehoslovacia şi R.D. Germană sunt interceptaţi şi an¬ 
chetaţi (în România), în plenitudinea îndeplinirii misiunilor de 
racolare şi fixare a sarcinilor ce reveneau „revoluţionarilor aleşi 
pentru provocarea surprizelor strategice (politice) planificate". 
Ei aveau să recunoască cine sunt, de unde au venit şi cu ce scop, 
precum şi gradul de îndeplinire a misiunilor. Mai puţin nomina¬ 
lizarea elementelor operaţionale (persoanelor) care urmau să-şi 
asume riscurile provocării şi conducerii (dirijării) evenimente¬ 
lor amorsate. 

Ca model de tratament aplicat de Securitate emisarilor, 
menţionez pe cel administrat de colonelul Dumitru Ogăşanu, 
şeful Securităţii judeţului Bihor, care i-a cazat în cel mai bun 
hotel din Oradea, cu pachet de servicii „all inclusive", to¬ 
tul facturat pentru necesităţi operative ale securităţii statului, 
conform „art. bugetar 52". Paranteză: în toamna anului 1989, 
emisarii realizaseră contacte şi constituiseră puncte de sprijin în 
Bucureşti, Cluj, Târgu Mureş, Braşov, Sibiu, Cugir, Alba Iulia, 
Lugoj, Caransebeş, Timişoara, Arad, Oradea, Satu Mare, Iaşi, 
Constanţa, Craiova. Fiecare emisar acţiona „multiplu de zece", 
iar fiecare nou membru recruta alţi zece ş.a.m.d. în Bucureşti 
s-a dat atenţie recrutării elevilor de liceu, cu care se realizau 
şedinţe de instruire în parcuri. Unii părinţi îngrijoraţi au sesizat 
biroul de informaţii al Ministerului de Interne. 

In zilele de foc din decembrie 1989, am avut confirmarea 
deplină a misiunilor acelor emisari. Majoritatea oraşelor-ţinte 
ale curieratului lor, au fost cuprinse, în după-amiaza zilei de 
21 decembrie, de furia unor revolte, aparent ilogice, în care 
interlopi periculoşi, terorizând autorităţile de securitate şi or¬ 
dine publică (din înalt ordin subordonate Ministerului Apărării 
Naţionale, cu ordin expres să nu riposteze), s-au transformat în 
revoluţionari profesionişti. Desigur, au existat şi excepţii, dar cu 
titlu de excepţie. 

în fapt, însă, s-au confirmat învăţămintele evenimentelor 
istorice similare în care, ceea ce un important protagonist al 
evenimentelor (V.M.) avea să numească „pegra socială obseda¬ 
tă de căţărarea în fotoliile puterii", constituie suportul oricărei 
revoluţii, numai că „pegra avidă de o nouă dictatură, a străzii, 
nu trebuie să se caţere în acele fotolii". Fără comentarii. Acest 
crez l-a călăuzit pe respectivul protagonist, atât ante cât şi post 
factum comploturilor în iţele cărora a fost /ori s-a implicat. Nu 
sunt puţini cei care ştiu şi partea de adevăr pe care Domnia Sa 
nu şi-l mai aminteşte. 

Am cunoscut şi avut şansa să supravieţuiesc confruntărilor 
cu toate categoriile elementelor operaţionale „hummint" ale 
conspiraţiei externe finalizate cu lovitura de stat militară „par¬ 
ţial reuşită"( V.M.) din decembrie 1989. (încheiem paranteza.) 

Emisari ai „complotului intern", chiar generalul Militam 
personal, fac tentative de tatonare a conducerii Ministerului de 
Interne - cunoscându-li-se apartenenţa K.G.B-istă, sunt evitaţi. 
Unui general, fost în conducerea Ministerului de Interne, care 
a solicitat, în acelaşi scop, o audienţă „de nivel" la conducerea 
D.S.S. i-a fost trimis ca interlocutor translatorul de limbă 
rusă, cu care efectuase în anii ’60 misiuni la Moscova! 

Sfârşitul verii anului 1989 avea să mai aducă noi probleme, 
generate de retumările masive ale emigranţilor români ilegali 
din Iugoslavia. Coloane ce păreau a nu se mai sfârşi erau con¬ 
duse, în ordine, de autorităţile iugoslave şi predate grănicerilor 
români. Ceauşescu dispune primirea „retumaţilor" în cazărmi 
militare, unde să fie interogaţi (în terminologia consacrată de 
manualele O.T.A.N: supuşi procedurii de debriefing). Numărul 
lor mare făcea imposibilă trimiterea în justiţie pentru trecerea 
frauduloasă a frontierei. Concomitent, pe direcţia Ungariei, au 
loc câteva evadări de-a dreptul spectaculoase (Nadia Comăneci, 
un cioban cu o turmă de câteva sute de oi, un orâdean cu un 
autoturism căruia i-a adaptat roţile la şinele de cale ferată), toţi 
aceştia fiind aşteptaţi dincolo de frontiera română de numeroşi 
reporteri ai ziarelor, posturilor de radio şi televiziune. Un grup 
de 11 persoane din Cluj aflate ca turişti în Bulgaria, solicită 
azil politic Ambasadei Ungariei la Sofia, de unde sunt extraşi 
pe calea aerului, cu destinaţia Budapesta. Cazul a fost nu nu¬ 
mai intens mediatizat, dar şi supus atenţiei organismelor inter¬ 
naţionale, ca un exemplu al persecuţiei minorităţilor etnice în 

România. Câteva zeci de grăniceri sunt arestaţi pentru compli¬ 
citate la trecerea frauduloasă a frontierei. Pe mulţi i-a demascat 
opulenţa stilului de viaţă, urmare a câştigurilor realizate din fa¬ 
vorizarea persoanelor trecute clandestin graniţa. Ceauşescu dis¬ 
pune trecerea Trupelor de Grăniceri în subordinea Ministerului 
de Interne. Ministrul Apărării Naţionale primeşte greu decizia 
Comandantului Suprem, deoarece ea era expresia percepţiei 
„Tovarăşului 44 asupra degradării corpului grăniceresc şi a nece¬ 
sităţii de a fi reinstaurată disciplina sub autoritatea ministrului 
de Interne, nimeni altul decât temutul Tudor Postelnicu. 

Septembrie-octombrie 1989 

în conferinţele unor organizaţii locale ale Partidului Comunist 
Roman din unsprezece judeţe şi municipiul Bucureşti au fost 
exprimate împotriviri la realegerea lui Nicolae Ceauşescu ca 
secretar general, la Congresul al XrV-lea al P.C.R. din 23-25 
noiembrie 1989. Responsabilii politici judeţeni, în acord cu 
membri ai conducerii centrale a partidului, convin să nu-1 infor¬ 
meze pe Nicolae Ceauşescu. Generalul Iulian Vlad, ministru se¬ 
cretar de stat la Ministerul de Interne şi şef al Departamentului 
Securităţii Statului îşi asumă decizia spargerii blocadei informa¬ 
ţionale, determinându-i pe Emil Bobu şi Elena Ceauşescu să-i 
prezinte secretarului general şi Preşedinte al Republicii situaţia 
centralizată (fenomenul) şi nominală (temerarii care şi-au asu¬ 
mat riscurile, fiindcă erau oameni ce exprimau deschis cu totul 
altceva decât maşina de propagandă a partidului, scăpată de sub 
control) a cererilor de părăsire de către Ceauşescu a funcţiilor 
supreme deţinute în partid şi stat. Presa oficială a partidelor co¬ 
muniste şi muncitoreşti din statele membre ale Tratatului de la 
Varşovia, dar şi cea de la Belgrad, în mod aparte, critica fără 
menajamente, în termeni foarte duri, politica dusă de Nicolae 
Ceauşescu. Televiziunea din Ungaria dedica emisiuni speciale 
pentru congenerii din România, care sunt recepţionate şi induc 
orientări net potrivnice liniei politice oficiale a Bucureştiului. 
La Oradea şi în celelalte reşedinţe ale judeţelor învecinate cu 
Ungaria şi Iugoslavia se organizează, „ad-hoc 44 , grupe tehni- 
co-operative de monitorizare a propagandei pe care Budapesta 
şi Belgradul o realizează, vizând obiective politice în România. 
Aproape că nu mai exista ţară din Europa a cărei presă să nu 
atace sistematic regimul politic de la Bucureşti. 

Informarea Preşedintelui României asupra tendinţelor poli¬ 
tice internaţionale şi a influenţelor acestora în plan intern devi¬ 
ne o întreprindere tot mai laborioasă şi stresantă, nu din cauza 
vreunei rezerve de a i se prezenta ştirile negative extrem de in¬ 
comode, ci din cauza avalanşei acestora, care impuneau două 
şi chiar mai multe ediţii pe zi ale informării operative. în unele 
zile, şeful D.S.S. rezerva până la patru ore (în două reprize, la 
începutul şi 
lor suplimentare. 

Notă-comentariu: Cineva, care apare opiniei publice ca foar¬ 
te avizat, a afirmat că aceste informări nu au existat, cu excepţia 
unor generalităţi. Importanta persoană se află, când abordează 
asemenea subiecte, într-o permanentă eroare. Sediul instituţiei 
Buletinului Informativ- probleme de securitate se afla la Centrul 
de Informaţii Externe, fiecare exemplar unic fiind caligrafiat şi 
semnat olograf. Plicul îl deschidea personal Nicolae Ceauşescu 
şi tot el îl închidea (capsa), cu menţiunea „Retur". Aceste bu¬ 
letine nu au circulat, sub nici o formă, în structurile Securităţii 
interne. Aspectele interne de securitate, care priveau tematica 
acestor buletine, dacă nu se integrau, se raportau ca anexe ale 
Buletinului, iar baza lor se arhiva în dosarul problemei sau 
spaţiului deţinut de structura informativ-operativă. Această 
„descentralizare“, în fapt o strictă compartimentare şi se- 
cretizare, era de natură să limiteze circulaţia informaţiilor 
sensibile destinate şefului statului şi să nu fie cunoscute de cei 
cărora nu le reveneau atribuţii decizionale implicate de conţinu¬ 
tul informărilor. Mai mult, o serie de astfel de informări, „no- 
te-speciale", dacă priveau personalităţi din înalta nomenclatură, 
nu aveau antetul emitentului, ori număr de înregistrare. Acesta 
este unul dintre motivele pentru care nu sunt la îndemână mate¬ 
riale accesibile în câteva duzini de cazuri şi operaţiuni active în 
1989 şi încă vii în memoria unora dintre combatanţii de ambele 
părţi, azi, cei mai mulţi veterani ai lumii informaţiilor secrete. 

Serviciul Central de Analiză Sinteză din structura D.S.S. 
prelucra datele pentru Buletinul Informativ al Ministerului de 
Interne, cu o arie de difuzare generală în interiorul sistemului 
şi la principalii lideri de partid şi de stat. Doar unele dintre ase¬ 
menea „note generale" au ajuns şi printre documentele preluate 
de Serviciul Român de Informaţii, pe care le-a văzut şi V.M. 
Oricine ar fi cunoscut sistemul de informare existent, nu s-ar fi 
hazardat să afirme, sub auspiciile puterii cuvântului tipărit, că: 

305 




„Eu am cerut toate documentele de arhivă privind reflectarea în 
notele Securităţii a evenimentelor care urmau să se producă şi 
mi-au făcut impresia că erau foarte departe de adevăr (...) Erau 
note generale, ceva de genul cu imperialismul care se mişcă, 
că serviciile israeliene care fac (...) care s-a şi dovedit că nu 
aveau legătură cu planificarea, cu acţiunea pusă în derulare de 
sovietici. 44 De către cine s-a dovedit, unde şi când?! Cine nu 
avea interesul ca ţările arabe să se dezvolte economic şi a sub¬ 
minat cooperarea acestora cu România, inclusiv prin sabotarea 
unor mari proiecte de investiţii pe termen lung? Nu Israelul? 
încheiem comentariul. 


Octombrie, 1989 

• Mijloacele de transport în trafic internaţional - auto şi fe¬ 
roviare - devin vectorii unor acţiuni propagandistice concertate, 
în acestea fiind descoperite importante cantităţi de manifeste, 
platforme-program şi chemări la acţiuni de schimbare şi de¬ 
mocratizare a regimului politic. Calitatea suportului grafic şi a 
tipăriturii denotau - potrivit expertizei laboratoarelor speciali¬ 
zate ale Departamentului Securităţii Statului - o finanţare şi o 
logistică generoase. 

• La data de 04 octombrie 1989, ataşatul comercial al 
Ambasadei Ungariei la Bucureşti este prins în flagrant, reţinut şi 
condus la Inspectoratul Municipiului Bucureşti al Ministerului 
de Interne, pentru săvârşirea de „acţiuni duşmănoase statului 
român, în forma difuzării de manifeste instigatoare la complot 44 . 
Recunoaşterea este înregistrată şi, în caz de protest diplomatic, 
exista aprobarea difuzării ei de către Televiziunea Română. 

• O evaluare a celor mai recente informaţii din importante 
operaţiuni cu agenţi dubli pe spaţiile occidentale prevestesc 
„evenimente istorice 44 . Din cancelariile occidentale sunt trans¬ 
mise avertismente grave. Monitorizarea mediilor diplomatice, 
inclusiv a unor comunicări cifrate decodate, confirmă avertis¬ 
mentele. Recolta agenţilor dubli este „curată 44 . Ceauşescu este 
informat. Unora ( dintre ) datele sensibile, pentru a fi luate în 
seamă, li se atribuie paternitatea unor lideri politici comunişti 
din emisfera occidentală, în care avea încredere. îi sunt pre¬ 
zentate extrase din presa străină din Vest şi din Est. Realizează 
unitatea de abordare şi concentrarea tirului. Degeaba, însă. 
Propaganda de partid, ruptă de orice realităţi, şi străluciţi 

oportunişti de carieră din camarilă continuă să-i manipuleze 
percepţia realităţilor. 

• Generalul Ilie Ceauşescu este dovedit fratelui său că a fost 
„acaparat“, prin ingenioase combinaţii şi manevre, de agenţi de 
marcă a două servicii străine, care-1 manipulează ca... „agent 
de influenţă**. La fel cum agentul internaţional Mihai Pacepa 
deschidea uşile şi influenţa deciziile printr-un alt frate, fost mili¬ 
ţian reciclat în „şef al cadrelor* 4 Direcţiei Generale de Informaţii 
Externe. în cazul „istoricului**, însă, miza era mult mai mare, 
existând şi puternice motivaţii economice, din categoria celor 
cu potenţial de subminare economică. 

• Data de 25 decembrie este avansată, de surse occidentale, 
ca punct terminus al carierei politice a lui Nicolae Ceauşescu. 

Col. (r) VIOREL ROŞU 

La 22 decembrie 1989 era căpitan şef serviciu UM 0672, 
filaj F, preluat de Armată, avansat maior la 28 decembrie 
1989, avansat It.-coL la 18 mai 1990, trecut în rezervă 
de la SRI, la 1 decembrie 1992. A lucrat la câteva firme, 
apoi la Gazeta Sporturilor, consilier juridic, septembrie 
1995; cere reîncadrarea, din 1 februarie 1996 la UM 
0215. A avut preocupări de consemnare asupra istoriei 
DSS şi a SRI. 

înregistrare audio. Stenograma a fost pusă la dispoziţia inter¬ 
locutorului şi retumată cu mici observaţii şi completări. 

04.04.2006 

AMS: Din când în când o să vă întrerup pentru întrebări sau 
precizări. 

VR: O.K. 

AMS: Intrăm direct în 1990. 

VR: Intrăm în 1990. Efectiv, Securitatea asta avea sedii, 
oameni, tehnică, avea automobile şi ce-o mai fi avut, bani, o 
direcţie financiară, ca orice instituţie a statului, numai că la mo¬ 
mentul 22 decembrie, cei din conducere, oamenii respectivi, 
pentru că noi vorbim de instituţii, dar instituţiile respective sunt 
conduse de nişte oameni. Eu, Ia teoria generală a statului asta 
am învăţat şi, în funcţie de cum se mişcă în momente din astea 
oamenii respectivi, aşa e şi destinul instituţiei. Or, ei nu s-au 
mişcat sau s-au mişcat defectuos, într-o analiză după 17 ani, 
sau eu zic, aşa, mai plastic, atât i-a dus capul, domnule, asta 
s-a întâmplat şi nu mai comentăm ce s-a întâmplat (în perioada 
22-28 decembrie 1989). în clădirile rspective, unde se afla for¬ 
ţă umană, cu excepţia câtorva care au fost dezafectate, a ieşit 
V.A. Stănculescu pe post şi a spus că au fost dezactivate insta¬ 
laţiile din (str.) 13 decembrie, dar în majoritatea sediilor nu s-a 
întâmplat nimic, au rămas aceeaşi oameni. Este bună expresia, 
cine a dat-o, de aceeaşi Mărie, dar nu chiar la început cu altă pă¬ 
lărie, că pălăria asta încă nu avea un titlul bine conturat. Exista 
însă o subordonare, ca militari. Şi în această perioadă efectiv nu 

se munceşte nimic. Deci, ce fac oamenii: unii stau pe acasă, alţii 
dispar, alţii vin la serviciu, de regulă cei are aveau serviciu de 
birou, de la financiar, pentru că ne-am trezit la un moment dat 
că nu ne-au dat leafa pe decembrie, ori în Decretul 4 se spunea 
că fondurile băneşti trec la M.Ap.N. îmi aduc aminte că înce¬ 
pusem să ţipăm, n-aveam bani. Pe mine, într-un fel, mă durea 
acest lucru, eu muncisem, şi pe vremea aia se plătea dacă lucrai 
o zi pe luna respectivă, se plătea pe toată luna; acum e invers, 
în martie te plăteşte pe ce-ai lucrat în februarie, e o şmecherie 
prin care s-a câştigat o lună practic. Apare fenomenul cu listele 
celor trecuţi în rezervă şi ca atare un număr mare de oameni 
pleacă, având în mintea lor că prin trecerea în rezervă li se vor 
da pensii. Numai că Ministerul Apărării Naţionale, care nicio¬ 
dată nu a agreat această trecere în cadrul Armatei, nu a privit cu 
ochi buni această situaţie. După care s-a elaborat un document, 
care i se prezintă lui Militam, o schemă de organizare a DSS, 
pe care el face adnotări şi spune: 110 nu se desfiinţează, ci se 
uneşte cu Direcţia III, contraspionaj, se desfiinţează SMB, alte 
direcţii. în ce priveşte DIE, este transformat în SIE, reorganizat, 
este adus Caraman prin ianuarie, dar în realitate nu s-a schimbat 
mare lucru. Ei au rămas în sediile lor. Armata doar le-a dat un 
cod militar nou. O lungă perioadă de timp după 1 ianuarie, cei 
din D.S.S., care n-au fost arestaţi, care nu au fost în spital, cum 
au făcut unii care s-au internat, mirosind că se întâmplă ceva, 
stăteau şi aşteptau. Exista vechea conducere; unde a dispărut 
comandantul a rămas locţiitorul, care şi el aştepta. în momentul 
în care la radio s-a anunţat că a fost arestată conducerea DSS, a 
început pentru toată lumea o stare de panică. Aveau loc discuţii 
aprinse, certuri, fiecare îşi aducea aminte de conflicte mai vechi 
cu şefii profesionali; era o mare agitaţie. La 22 decembrie 1989, 
şefii unităţilor mari erau în majoritate ofiţeri care intraseră în 
aparat în anii ’50, politic, iar unii stăteau mai prost cu munca. 
Soarta unei lucrări, când mergea sus la analiză, era dată pe po¬ 
litic. Vă dau un exemplu: ajungea în final la generalul Viad, el 
trebuia să le exploateze, era un sintezist, printre altele. Cum le 
exploata, se ducea cu ele în mapă la Omul, la cine să se ducă... 

AMS: La Ceauşescu. 

VR: Bineînţeles. Niciodată nu se va şti, se fac presupuneri, nu 
se va şti, nu cât îi prezenta, ci forma în care îi prezenta, în condi¬ 
ţiile în care Ceauşescu n-a mai avut încredere în Securitate. Din 
1973, Ceauşescu n-a mai venit la bilanţuri, trimitea un mesaj. 

AMS: Eu vă dau o cifră: 3443 de lucrători ai Securităţii daţi 
afară la începutul anului 1990. Ce s-a întâmpla cu ei? 

VR: Este adevărat, dacă n-or fi fost mai mulţi. Etapele au 
fost astea: în primul rând au fost cei cu 50 de ani împliniţi. 
Foarte mulţi au plecat în rezervă până la crearea SRI-ului,] în 
26 martie. Mulţi au plecat atunci şi vă dau o altă dată la care s-a 
ieşit masiv, după 20 mai, după avansările în grad la SRI. Atunci 
mulţi au considerat că avansările n-au fost pe merit şi au pără¬ 
sit structura. Erai pe o funcţie, erai şef de birou, căpitan, te-a 
făcut maior. Au fost şi doi generali, unul dintre ei s-a lăudat că 
este primul general al SRI, dar era o ordine alfabetică în decret, 
Drăgoi înaintea lui Stan, deşi Stan îi era şef. 

AMS: Deci unii au plecat ca nemulţumiţi de noul SRI. 

VR: Eu îmi cunoşteam colegii, n-am fost nici credul, nici 
mai deştept decât alţii, poate mai analitic, pornind de la dragos¬ 
tea pentru istorie, m-a interesat istoria instituţiei. Şi m-a intere¬ 
sat ce spun alţii, cum a fost, ca să-mi fac o idee... Din punct de 
vedere al noii deschideri date de democraţie, unii au ajuns mult 
mai sus plecând din structură. A fost o situaţie în care viaţa le-a 
oferit mult mai mult decât dacă rămâneau în SRI. 

AMS: Aici este un subiect foarte dezbătut în ziare, un su¬ 
biect la zi. Oamenii ăştia care au plecat, daţi afară sau plecaţi de 
bunăvoie înainte de alegerile din 20 mai, au plecat din proprie 
iniţiativă sau din vreun ordin: Duceţi-vă şi intraţi în afaceri! 

VR: Nu, au plecat, marea majoritate, pe nemulţumiri 
personale. 

AMS: Dar dvs. ştiţi că plecarea nu era o chestie simplă, exis¬ 
ta pensie, existau drepturi şi obligaţii ale fostului ofiţer. Vă în¬ 
treb din nou: au plecat pentru că li se deschisese şi lor şansa unei 
alte societăţi sau au plecat pentru a se „infiltra" în societate? 

VR: Dirijat n-a plecat nimeni. Este cu titlu de certitudine. 
Din toate cazurile pe care le cunosc, dacă le punem pe hârtie 
tragem această concluzie. 

AMS: Deci nu susţineţi teza că a existat un plan prin care 
ofiţerii de Securitate să fie „infiltraţi" în diferite domenii ale 
societăţii. 

VR: Nici vorbă. Am să vă dau un exemplu: zilele acestea, 
când stăm de vorbă, se pune problema să se desfiinţeze gradele 
militare şi vă garantez că vor pleca ultimii mohicani, rămaşi 
de pe vremea Securităţii, pentru că ăstora, prin mentalitate, nu 

le convine. Cei care au 50-55 de ani vor să iasă cu pensie de 
militar, pentru că lumea asta n-a înţeles, că peste viaţa unui mi¬ 
litar care a fost în Securitate, a trecut în Securitatea condusă 
de Armată şi apoi la SRI nu s-a schimbat nimic, el tot militar a 
rămas. 

AMS: în ce condiţii de cadre au ieşit oamenii ăştia în prime¬ 
le luni ale anului 1990? 

VR: Să le luăm pe rând. Primii a ieşit în condiţii de vârstă 
cu drept de pensie, şi au întrunit marea majoritate criteriul de 
vechime, pentru că la 50 de ani aveau aproape toţi 25 de ani 
de muncă. Au fost scoşi de Armată. Numai că Armata le-a dat 
exchivalenţe de funcţii mult mai mici ca la Securitate, după 
normativul Armatei. Dau un exemplu: la un cabinet medical de 
unitate DSS, medicul-şef avea funcţie de colonel, comandant de 
regiment, şi a fost trecut de cei de la Armată pe locotenent-colo- 
nel, comandant de batalion. începând cu sfârşitul lunii ianuarie, 
când încă era Militam ministru, apar primele conduceri milita¬ 
re în acel Departament al Siguranţei Naţionale, sub comanda 
generalului Logofatu, şi la fiecare unitate, inclusiv la judeţe, 
ne-am trezit cu câte trei sau patru comandanţi de la Armată. 
Majoritatea nu se pricepeau, erau total nepregătiţi pentru o ast¬ 
fel de muncă. E greu să te aducă din pifan să te facă profesor. 
La vreun an-doi, după ce a apărut legea SRI, ei au fost înlocuiţi, 
în şedinţele de instalare a comandanţilor de Ia Armată, unii s-au 
purtat frumos, pentru că le era frică sau habar nu aveau ce e 
acolo, alţii s-au purtat urât şi ne-au zis: securişti, aveţi grijă ce 
faceţi! Pe acest fond, au apărut şi unii care stătuseră 10 ani la 
pensie cu bube în cap de la fostele organe şi acum M.Ap.N. i-a 
pus în fruntea structurilor. N-au găsit aici nişte proşti, de regulă 
i-au găsit pe cei mai tineri, care ştiau meserie... 

AMS: Era oricum generaţia naţionalistă a lui Ceauşescu... 

VR: Exact. Au dat de cei din zona profesioniştilor, pentru 
că cei vechi, cu pensionarea la 50 de ani, fuseseră decapitaţi. 
Ei bine, aceşti comandanţi de la Armată au fost şi în capul de 
listă la decretele de avansare care au urmat. Ăştia au ţinut dis¬ 
cursuri, tema fiind să servim cauza. Care cauză? au întrebat 
ofiţerii. Problema era că foloseau o limbă de lemn, aveau nişte 
fraze generice... democraţie, statul de drept etc. Dar o structură 
de informaţii trebuie să primească misiuni. Ăştia de la Armată 
ştiau ce misiuni trebuie să dea celor preluaţi de M.Ap.N. Aici 

a mai apărut un conflict, un conflict strict profesional. Până la 
urmă, au venit cu noua organigramă şi cu aşezarea pe funcţii 
şi s-a făcut un talmeş-balmeş. Când au preluat Departamentul, 
l-au preluat cu un număr de funcţii. Asta însemna atâţia bani de 
la buget şi, dacă voiai să mai pui pe alţii, trebuia să mai găseşti 
nişte bani. Apar noile funcţii. Dacă nu mă înşel, era generalul 
Ciubăncan la cadre, adus de Militam şi apoi Măgureanu l-a adus 
pe un colonel Bulea, care a fost vreo doi ani şef de cadre. La 
prima şedinţă, era încă Logofatu la comandă, s-a ridicat cineva 
şi l-a întrebat ceva legat de misiuni, ăla habar nu avea şi atunci 
a răspuns Bulea. Atunci s-a întâmplat următorul lucru: dacă un 
şef de serviciu dintr-o unitate centrală de Securitate avea funcţie 
de colonel clasa 41-42-43 de salarizare, clasă foarte bună, pe 
noua structură dată de MApN se numea şef de secţie, mai mică 
din punct de vedere al salarizării. Vin ştatele şi vedem fiecare ce 
s-a întâmplat şi au început discuţii. 

AMS: Asta explică plecarea multora de bunăvoie. 

VR: Vă dau exemplul meu. In ianuarie m-a făcut maior, 
avansarea pe care n-o făcuse Ceauşescu în vara lui 1989, rămă¬ 
sesem şef de serviciu, m-a făcut şef de secţie, dar nu mai aveam 
clasa 41 de salarizare şi pierdeam la bani. Ăsta este un fenomen 
real. Altceva: s-a reuşit să se iasă din amorţeală şi din statul pe 
acasă şi prin birouri şi am fost puşi la treabă. 

AMS: Care treabă, asta mă interesează, ce misiuni au primit 
noile structuri? 

VR: După ce a plecat Militam, a venit Stănculescu, da încă 
nu se făcuse SRL Suntem convocaţi pe servicii la minister, la 
MApN, erau tancuri acolo, ne aduc în sala de şedinţe. Am intrat 
în sală, ne-am văzut pentru prima oară după decembrie. Ne ui¬ 
tam câţi de mulţi lipsesc. Nu erau cei de la a V-a, care fuseseră 
arestaţi, nu erau cei de pe la a IV-a, de la alte Direcţii. Eram 
foarte puţini rămaşi. 

AMS: Ce s-a întâmplat cu cei de la dezinformare? 

VR: Aici este o confuzie în presă. Au scris că D era de la 
dezinformare. Nu, după revoluţie, la crearea SRI, s-au dat alte 
indicative unităţilor, şi D a devenit filaj şi investigaţii. La mine, 
eu am rămas pe loc cu unitatea, nu fusesem implicaţi în eveni¬ 
mente, iar serviciul meu asigura în continuare paza corpului di¬ 
plomatic şi niciun diplomat sau familia lui nu a avut de suferit. 
De prin ianuarie, când a început balamucul pe străzi, diplomaţii 
au început să sune la Ministerul de Externe, la Armată: „Daţi-ne 

protecţie, pentru că... e lume multă pe străzi, violenţe...“ şi 
ce ştiţi că s-a întâmplat. Eu nu mi-am încetat niciun moment 
activitatea. 

AMS: La ce unitate lucraţi atunci? Care era denumirea 
exactă? 

VR: în 22 decembrie 1989, unitatea avea codul militar 
0672- Bucureşti. Se ocupa numai cu filaj, pentru că ivestigaţiile, 
care făcuseră parte din această unitate fuseseră luate, numai în 
Bucureşti, şi trecute la SMB, iar în ţară aveam unităţi numite de 
filaj şi investigaţie. Deci în ţară aveam şi investigaţie. 

AMS: Cum era Mavru la Timişoara. 

VR: Era şef de serviciu judeţean, un băiat bun. Unitatea din 
care făceam parte îşi desfăşura activitatea după ordinul 001401 
al M.I. din anul 1978, intitulat Instrucţiuni privind munca de fi¬ 
laj şi investigaţii. Investigaţiile s-au întors la unitate după 1990. 
în cadrul unităţii exista şi un serviciu, la care am primit ordin 
după 1990 să întocmesc un istoric, serviciul se numea filaj pază 
corp diplomatic, unde eram comandant. Ca atare, am traversat 
evenimentele muncind în continuare cu mândria personală că 
nu s-a întâmplat nimic nici unui diplomat sau familiei lui... 

AMS: O secundă. Dvs. vă referiţi la activitatea de protecţie, 
nu de urmărire a diplomaţilor. 

VR: Nu eu îi urmăream, urmărirea o făceau cei de la te¬ 
ren, ca peste tot în lume. Să revenim la întrebarea dvs. A venit 
revoluţia, SRI a schimbat denumirea în Diviziunea D, pe care 
ziariştii au luat-o drept fosta D, de la dezinformare. Fals! S-au 
păcălit. După ’89, D însemna filaj şi investigaţii, pentru că noua 
clasificare a diviziunilor a fost A,B,C,D...., care nu mai aveau 
nicio legătură cu fostele Direcţii ale Securităţii. Pe 28 ianuarie 
1990 a venit un colonel de la Armată, Drăgoi Ilie, era mai bine 
pregătit decât ceilalţi, şi a trecut la reorganizarea unităţii. A în¬ 
trebat unde sunt oamenii, plus că ambasadele cereau tot mai 
multă securitate şi nu aveam oameni. Plecaseră mulţi, daţi afară, 
şi atunci cei de la SMB-ul desfiinţat, printre care şi serviciile 
de investigaţii de acolo au început să se intereseze cum se pot 
întoarce, aflând că unitatea noastră nu s-a desfiinţat. 

AMS: Adică vreţi să spuneţi că aceşti ofiţeri s-au întors la 
dvs., la Drăgoi, şi nu s-au dus la UM 0215. 

VR: Nu se înfiinţase încă UM 0215. 

AMS: Deci, vorbim de ianuarie 1990. 

313 



VR: UM 0215 apare ca act de naştere la 1 februarie 1990. 
Se face o confuzie. Această unitate n-a avut de la început, ca 
mijloace de muncă, filajul şi investigaţia. în nişte lucrări găsesc 
că s-au înfiinţat în cadrul Ministerului de Interne, care rămăsese 
fără structuri informative, două unităţi: una 0215, care la început 
s-a numit Direcţia de pază a obiectivelor de interes politic, aşa 
am găsit-o prin hârtii, cu un efectiv militar de 236 de ofiţeri de 
la Securitatea Bucureşti şi circa 40 de ofiţeri de la CI. Au mai in¬ 
trat în 0215, individual, ofiţeri din foste structuri ale Securităţii 
desfiinţate, revoluţionari, tot felul de civili... era un talmeş-bal- 
meş. Nu avea filaj şi investigaţii, însă în cadrul Inspectoratului 
General al Poliţiei apare o direcţie de supraveghere şi investi¬ 
gaţie. De ce a apărut această structură şi efectiv ce a fost cu ea? 
Condusă de colonelul Dima Traian. Ce se întâmplase? Până în 
1989, în România existau două feluri de filaj: filajul Securităţii 
şi filajul Miliţiei. înclin să cred că, desfîinţându-se SMB-ul, cei 
de la Miliţie transformaţi în Poliţie, au căutat să-şi refacă struc¬ 
tura proprie de filaj şi investigaţii. Astfel că, în evenimentele de 
după ’89 vom întâlni personaje implicate în tot felul de acţiuni, 
despre care s-a spus generic că sunt foşti securişti, dar nimeni 
nu a produs vreo dovadă 1 . 

AMS: Pe undeva, ceea ce spuneţi dvs. explică de ce s-a afir¬ 
mat că Securitatea era o structură labirintică, foarte complicată. 

VR: Nu discutăm aici de unităţi acoperite sau de structuri 
pe care nu le ştiau decât şefii. Eu vorbesc despre desfiinţarea 
Securităţii şi urmările ei vizibile, că le-am văzut cu ochii mei. 
La început v-am spus: Securitatea avea clădiri, structuri pe hâr¬ 
tie, dar în realitate ea însemna oameni. Eu de oameni vorbesc. 

AMS: V-am înţeles. 

VR: în toată această perioadă dinainte să se înfiinţeze SRI-ul, 
oamenii ăştia umblau, se interesau unde să-şi găsească un loc de 
muncă. Se deschisese, dacă vreţi, o bursă a locurilor de muncă 
pentru foştii angajaţi ai Securităţii. Unii au fost angajaţi, alţii 

1 Situaţia este confirmată de cercetarea istorică. De foarte multe ori, 
în relatările unor martori, apar termeni generici „securiştii“, „informa¬ 
torii Securităţii" mai ales în situaţii de stradă, cum sunt cele descrise de 
Sergiu Nicolaescu despre componenţa grupului de protestatari de pe ba¬ 
ricadă, în care ar fi recunoscut colaboratori ai Securităţii pe care îi ştia 
de la filmări etc. De cele mai multe ori era vorba, în cazuri particulare, 
de colaboratori, informatori ai Miliţiei. 

au plecat şi s-au descurcat în viaţa civilă. Nu i-a trimis nimeni: 
„Bă, infiltraţi-vă pe nu ştiu unde“, din două motive: nu avea 
cine să le dea ordinul ăsta, că erau la Armată încă, şi în al doilea 
rând, nu au plecat organizat. Au existat şi oameni cu iniţiativă, 
şi securiştii s-au dus la ei. Că se cunoşteau dinainte sau i-au 
chemat ăia, fiindcă n-aveau cu cine să-şi facă firmele, e o altă 
treabă, o să discutăm... 

AMS: Adică dvs. vreţi să spuneţi că în prima perioadă, până 
să apară SRI, nu a existat un ordin sau o manevră de infiltrare în 
societata civilă, în economie, pentru că nu exista instituţia care 
să ordone asta. 

VR: Da! 

AMS: Cine a colaborat cu SRI începând cu 1990, nu aude 
nimeni de el sau este apărat cu dinţii. 

VR: între timp, mulţi au trecut în rezervă, este şi o chestiune 
de timp, pentru că noi discutăm Ia momentul 2006, iar lucrurile 
astea se petreceau acum 16 ani. Un tip de 45 {de ani ) atunci, are 
peste 60 acum. A ieşit. Şi, când spun a ieşit, mă refer şi la cei 
care atunci au plecat. Unii au dat faliment, alţii au pus nişte bani 
deoparte şi trăiesc din ei, cei mai mulţi stau la pensie. Din felul 
complicat şi chiar haotic în care s-a destructurat Securitatea şi 
s-au compus noile structuri, precum şi din chestiile astea de care 
vorbeam... 

AMS: Trecerea timpului... 

VR: Da... din toate astea rezultă o imagine falsă asupra reali¬ 
tăţii actuale. Povestea cu Securitatea de astăzi deja este în afara 
realităţii. Trebuie să ne întoarceam la momentul ’90-’91 pentru 
a găsi implicarea în politică. 

AMS: în ce măsură au fost implicate structuri ale Siguranţei 
Naţionale, cum s-a numit imediat după decembrie, sau noile 
structuri în bătălia politică? 

VR: Se termină cu Militam. Toată lumea ştia despre ce 
e vorba, o acţiune de forţă a tovarăşilor... Ofiţerii tineri de la 
Marele Stat Major s-au dus la Iliescu şi i-au spus: ori noi, ori el. 
Şi este numit Victor Atanasie Stănculescu. Ne-a adunat în sală, 
cum v-am spus, că de aici reluăm povestea. Acolo se ridică imul 
pe care îl amintiţi în carte, Gheorghe Diaconescu, locţiitor la a 
IlI-a, beţivul, chipurile se erija într-un fel de şef. A intrat V.A. 
Stănculescu în unifomă militară de general-colonel şi cu pro¬ 
fesorul Măgureanu. Stănculescu a luat-o prin sală, a verificat o 

uşă, cică, probleme, profesionistul, să nu fim ascultaţi... Ofiţerii 
se uitau unii la alţii: vai de capul nostru, pe mâna cui am ajuns! 
Păi eram la ei, la Armată, cine asculta pe la uşi? „Dragii mei, 
de ce v-am chemat... 44 , aşa şi pe dincolo; Măgureanu n-a vorbit 
nimic. 

AMS: Mai ţineţi minte data? 

VR: Este după plecarea lui Militam imediat. 

AMS: El (Stănculescu) pe 23 februarie are o conferinţă de 
presă în care vorbeşte despre situaţia Securităţii, câţi au fost daţi 
afară, că nu se mai ascultă telefoane. 

VR: Pe 23 dimineaţa a fost cu noi şi probabil că după-amia- 
ză a ţinut conferinţa. Era dimineaţă, 10.00-11.00. Măgureanu 
n-a vorbit, nu circula încă vestea că va fi pus la SRI. Atunci 
mi-am dat seama că omul pe care l-am văzut la proces era aici. 

AMS: Vă referiţi la dl Măgureanu şi la procesul lui 
Ceauşescu. 

VR: Da. Şi, la şedinţa asta, se ridică Gheorghe Diaconescu, 
cum vă spuneam, şi zice: „Aseară am fost la domnul Iliescu şi 
principala problemă este că... 44 . Domnule Stoenescu, eu m-am 
dus cu agenda la noii şefi: „Ordonaţi ce misiune am?“ Şi ei mi-au 
spus ceva în noua limbă de lemn că în noile condiţii, demo¬ 
craţia, apărăm cuceririle revoluţionare, germenii democraţiei, 
şi vom trece şi vom face... Zic, bine, am înţeles, deşi, în mintea 
mea, ordinele astea erau identice cu cele dinainte, numai că se 
schimbase stăpânul. Bun, zic, dar la meserie, coborând acum la 
profesiune, ce facem? Care e misiunea? Nimic. Revin. Se ridică 
Diaconescu în picioare..., a fost beţiv rău de tot, dar un profeso- 
nist bun, lucra pe spaţiul american. Şi se ridică în picioare şi ne 
spune că principala sarcină trasată de noua conducere, n-a spus 
de Iliescu, dar ne-a spus că a fost la Iliescu, este că vine în ţară 
un trădător, un nenorocit... Cine dracu’ o fi? Am stat şi ne-am 
gândit, am făcut o pauză şi ne-am tot întrebat între noi cine o fi 
marele pericol... Era părintele Calciu-Dumitreasa. „Atenţie, că 
vine marele trădător şi spion Calciu-Dumitreasa! 44 Noi ne-am 
gândit că Diaconescu a luat-o razna. Chiar aşa, am făcut gestul 
ăsta: „Băi, frăţioare, ne întoarcem la oase, la bătrânii care abia 
se mai ţineau 44 . Ce Calciu-Dumitreasa, cu povestea lui din anii 
’70, răsuflată, că nu mai credeau nici ăia care lucrau cazul? 

AMS: Vine Calciu-Dumitreasa şi ne dă germenii democra¬ 
ţiei peste cap! 

VR: Vine Calciu-Dumitreasa, pericol mare, şi se dărâmă 
România. Extraordinar, dom’ne! Şi pe tema asta s-au brodat 
nişte chestii, ştiţi, pe linie de muncă să luăm măsuri. Ce să-i 
facem, băi frăţioare, lui Calciu-Dumitreasa, era un cetăţean de 
peste 70 de ani, venea în ţară după mulţi ani, ce să-i faci? înclin 
să cred că cei care stăteau prin jurul lui Iliescu sau care se du¬ 
ceau la el să-i arate ce servicii mari pot să facă pentru el i-au in¬ 
suflat bazaconii, din aripa aia primitivă a Securităţii..., „dom’ne, 
Calciu-Dumitreasa rămâne până moare un pericol pentru noua 
democraţie din România". El a fost pericol şi înainte şi rămânea 
pericol 150 de ani. în rest, nimic altceva. Ne-a ţinut un spici 
Victor Atanasie, că o să avem tot sprijinul conducerii şi băieţi... 
la treabă. Noi ne priveam ca stafiile. Care treabă? Că despre 
Securitate se poate scrie orice, că urmărea oamenii, îi ascultam 
toată ziua, îi torturam... Păi 15 000 de oameni nu făceau asta. 15 
000 de oameni îndeplineau misiuni, fiecare cu misiunea lui. Se 
făcea pe bază de ordin, în structuri organizate, pe specialităţi, 
cu obiective bine stabilite, cu sarcini şi limite individuale. Toate 
astea erau înlocuite cu... „să apărăm germenii democraţiei" 

A MS: Plus că nu aveaţi lege. 

VR: Aşa e, că nu aveam nici lege. Stai că mi-am adus aminte, 
a mai luat cuvântul contraamiralul Dinu Ştefan, cel de la DIA. A 
zis că îşi ia angajamentul să asigure toate condiţiile... Dom’ne, 
ne-am dus la treabă şi am început să ne ocupăm de Calciu- 
Dumitreasa. Nu aveai practic ce să faci, omul venise şi stătea de 
vorbă cu ai lui. Păi, în viaţa publică se spuneau lucruri mult mai 
periculoase pentru siguranţa statului, de către ăştia, revoluţionari, 
disidenţi şi alţi închipuiţi care până atunci circulau pe la birourile 
noastre să se toarne între ei. Ulterior am aflat că a fost o lucrare, 
tot pe la 0215, cu Doru Braia. Alt pericol naţional! 

AMS: A fos expulzat. 

VR: Iacătă, aşadar, cu ce ne ocupam. Nu au exisţat alte mi¬ 
siuni sau nu ştiu eu. De la băieţii de la a Ul-a, pe care eu îi 
consider adevăraţii profesionişti din fosta Securitate, fuseseră 
formaţi altfel, selectaţi altfel, din intelectuali, şi de la ei vin, cred 
că înainte să apară SRI, vin nişte liste cu persoanele care să fie 
date în consemn la ambasade, în primul rând la ambasadele oc¬ 
cidentale. Mi-arunc ochii pe liste şi văd acolo... Doina Comea! 
Parcă era înainte de 1989, când primisem astfel de ordine, tot cu 
persoane tip Doina Comea. Mai văd Dinescu..., poate greşesc, 
dar erau aceleaşi nume dinainte. 

AMS: Să spunem că aceste persoane aveau dosare la Direcţia 
a IlI-a Securităţii, la contraspionaj. 

VR: Bine, dar acum erau în CFSN! Oamenii ăştia erau acum 
în conducerea statului! Spioni-nespioni, erau acolo. Acum era 
o altă lume, o altă chestie... Caramitru era mâna dreaptă a lui 
Iliescu sau cel puţin aşa părea. Dacă ofiţerul era profesionist, că 
aşa spun mulţi: eram profesionişti, nu executam orbeşte ordine¬ 
le conducerii, indiferent care erau. Dacă era trădător, nu ofiţerul 
operativ stabilea asta, ci şefii mari. Iar lovituri spectaculoase 
date de servicii apar o dată pe secol. în plus, era o schimbare de 
regim, se schimbase lumea. Sensul cuvântului trădător era altul. 

AMS: Deci lista asta a venit de la Direcţia a IlI-a? 

VR: A venit de la resortul informativ. Nu mai reţin exact 
data, este posibil să fi apărut SRl-ul. Dar nu are niciun fel de 
importanţă. Dacă erai unitate de execuţie, primeai ceea ce se 
numea cerere sau sarcină, adică exact cum te duci la „Nufărul" 
şi le ceri: curăţaţi haina asta. Dacă ai făcut o crimă cu ea, răs¬ 
punderea juridică nu este a „Nufărului". Dau exemplul ăsta ca 
să se înţeleagă, pentru că este multă confuzie asupra felului 
cum funcţiona aparatul şi eu cred că este întreţinută special, 
iar unii, ca domnii Oprea şi Olaru 1 , special sunt intoxicaţi. Pe 
urmă totul se amplifică: colaboratorii, informatorii, securiştii, 
în general, că nu se mai înţelege nimic, toţi la grămadă, şi la 
grămadă scapă tocmai ăia care au făcut chestii grave. Prin anii 
’80 am avut probleme legate de această metodă de lucru, de 
care vă vorbesc. Veneau cereri telefonice: executaţi următoa¬ 
rea misiune. Şi atunci, într-o şedinţă profesională am spus: să 
facem măcar ca la Armată, să instituim nota telefonică, pentru 
că nu ştim cine răspunde. Apărea o misiune, întreba un şef, 
ce-i cu asta?, cine a dat ordin? şi tu îi spuneai: păi am pri¬ 
mit un telefon de la X-ulescu, şef în structură, dar care putea 
să spună: nu, dom’ne, sau: eu am spus altceva şi n-a înţeles 
fraierul ăsta, că aşa scăpau. Asta este realitatea. Securitatea a 
fost o lume care nu se diferenţia mult de lumea cealaltă, nu¬ 
mai că mentalitatea, laşităţile erau mai mari şi cu impact mai 
mare. Apărea un timp mort între solicitare, execuţie şi lipsa 
documentului. în mod normal, hârtia aia trebuia s-o anexezi 
la dosar, era faţa. De la ea porneai. Vedea şeful cei mare ce 
misiune s-a dat şi cum a fost îndeplinită. 


1 Tinerii istorici Marius Oprea şi Stejărel Olaru. 

AMS: Domnule Roşu, avem în momentul de faţă un curent 
de opinie, care este susţinut de cei doi istorici tineri... 

VR: Le-am citit cărţile. 

AMS: Eu ştiu că sunt oameni de foarte bună calitate, dar au 
probleme cu analiza şi interpretarea informaţiei. 

VR: Părerea mea este că nu se pricep. Ei nu sunt analişti de 
informaţie. 

AMS: Bine, dar nici nu au la dispoziţie tot, ca să poată face 
analiză comparată şi cercetare fundamentală: de unde vine ordi¬ 
nul ăsta - cum spuneaţi chiar dvs. mai devreme -, cine l-a emis, 
pe ce bază, cum s-a executat, ce consecinţe a avut? 

VR: Aveţi dreptate. 

AMS: Doi: avem nişte evenimente cu caracter istoric - 12 
ianuarie, 28-29 ianuarie, 18 februarie, mineriada. Apoi, frămân¬ 
tările din interiorul PNŢ-ului, că el a invocat mereu infiltrarea 
Securităţii, şi toate astea la un loc, împreună cu confuzia voită 
CFSN-FSN, converg spre o bătălie politică dusă în stradă şi 
care a dat peste cap orice şansă a României de a se înscrie pe 
un drum european, spre democraţia autentică. Hai să spunem, 
ne-a întârziat un deceniu şi jumătate, dacă nu chiar două. Ne-a 
împiedicat să intrăm în tranziţie, să rezolvăm criza economică, 
să punem bazele instituţiilor democraţiei. Ei bine, astăzi, toată 
această întârziere este pusă pe seama Securităţii. Sau a secu- 
riştilor. Teza este că în bătălia politică dintre cele două blocuri 
politice, Putere şi Opoziţie, Puterea a folosit fosta Securitate 
împotriva celorlalţi. Mă interesează să-mi spuneţi dacă aveţi 
argumente pentru a susţine această teză sau este o invenţie. De 
regulă este indicată această UM 0215. 

VR: Da. 

AMS: încep cu un exemplu. Am stat de vorbă, independent, 
cu doi ofiţeri de filaj. Ei mi-au indicat că, la manifestaţia din 12 
ianuarie, ofiţerii de filaj se aflau în Piaţa Victoriei, că au parti¬ 
cipat la evenimente şi că unul dintre ei este autorul demască¬ 
rii lui Mazilu prin intermediul acelei angajate a Centrului de 
Hematologie. Concret: din ce ştiţi dvs., acei ofiţeri de filaj se 
aflau în misiune ordonată? Cine le-a dat misiunea? 

VR: Domnule Stoenescu, era brambureală, nu exista structu¬ 
ra funcţională care să le dea ordinul. Este uşor să spui: serviciul 
filaj de la unitatea cutare, că filaj făceau mulţi, este uşor să spui 
că erau de la filaj, dar eu vă spun că am trăit momentele acelea: 
birourile erau goale, şefii ascunşi, arestaţi sau se aflau şi ei în 

stradă, gură-cască. Cine vă spune că la 12 ianuarie Securitatea 
mai funcţiona ca înainte, vă minte. 

AMS: Repet întrebarea: au fost trimişi acolo cu o misi¬ 
une? Ce se întâmpla cu informaţia? Se întorcea şi ajungea la 
Iliescu? Dvs. mi-aţi vorbit despre oameni, nu? Oamenii formau 
Securitatea, nu structurile pe hârtie şi denumirile. 

VR: Corect. 

AMS: Deci, oamenii Securităţii se aflau acolo, ei au trans¬ 
mis informaţiile. Cine le culegea şi le dădea mai departe? 

VR: Poate unii comandanţi zeloşi, care căutau prin asta o 
scăpare sau care foloseau prilejul să se afirme, uite, eu sunt cu 
tovarăşul Iliescu. Nimeni nu a dat atunci un ordin: penetraţi ma¬ 
nifestaţia PNŢ şi lucraţi-i pe opozanţi. Păi, domnule Stoenescu, 
comanda atunci era a Armatei! Nu conducea Armata fosta 
Securitate? Şefii nu erau, cum v-am spus, câte doi-trei de la 
Armată veniţi şi puşi pe scaune? Care şefi ai fostei Securităţi să 
fi dat ordine? 

AMS: Insist, pentru că aici este un lucru important. PNŢ 
a invocat mereu că securiştii din interior au lucrat pentru a-i 
compromite. Şeful din partea Guvernului cu siguranţa naţiona¬ 
lă, că el dăduse numele ăsta, Gelu Voican Voiculescu, primea 
informaţii de undeva? 

VR: Ipoteza este următoarea: ori Militam, ori Gelu Voican a 
cerut să se treacă la măsuri, capacitând pe cineva. Eu văd lucru¬ 
rile în felul următor. în seara de 31 decembrie 1989, neducân- 
du-mă acasă şi neinteresându-mă Revelionul... Aflasem ce se 
întâmplase cu Trosca şi aveam o stare sufletească proastă, mai 
ales că aflasem că putea să nu execute ordinul lui Ardeleanu, 
cerut de Militam, să nu se ducă din cauza naturii ordinului: pen¬ 
tru un profesionist era clar că nu aveai cum să aperi MApN-ul 
cu trei ABI-uri, era suspect din start. Martori care mai trăiesc 
mi-au confirmat că, în momentul în care a ieşit pe poartă, i-a 
spus colonelului Potecă: „Dacă nu mă mai întorc, să-i împuşcaţi 
pe Ardeleanu şi pe Bliorţ“. Conducerea era: Ardeleanu coman¬ 
dant, Trosca şef al Statului Major şi locţiitor, locotenent-colo- 
nel proaspăt avansat. Că de aici, săracu’, a ieşit şi povestea că 
e terorist, purta veston de maior şi i-am şi spus: „Gigi, puneţi 
dracului încă o stea, că te-a făcut locotenent-coloneP 4 , şi ei şi-a 
pus doar la manta, că era iarnă, umbla numai în manta şi în felul 
ăsta a apărut cu două stele la manta şi una pe veston, şi l-au 
făcut terorist. 


320 



AMS: El stătea în uniformă? 

VR: El în unitate stătea civil, ăsta este şi motivul pentru care 
nu-şi pusese steaua la veston, pentru că înăuntru stătea civil. 
Afară ieşea cu mantaua. El era meanist, era ofiţer de la Armată, 
nu provenea din Securitate. 

AMS: Da, ştiu cum a fost selectat pentru funcţie. 

VR: Asta l-a şi costat, pentru că ştia bine cine e Militam, 
atât de la Armată, cât şi de la Securitate. Cu toate că era cam 
corpolent, era tipul bărbatului de acţiune. Mai era unul Dan 
Gheorghe, locţiitor cu munca informativă. Mai era un colonel 
Bliorţ Ioan, locţiitor pentru probleme de pază şi apărare misiuni 
diplomatice. In momentul în care a venit ordinul lui Militam, în 
unitate erau ăştia patru. Unii zic de Dan Gheorghe că s-a băgat 
pe sub nişte birouri, că a început să plângă... n-are importanţă. 
Important este că niciunul dintre ei nu avea capacitatea de a 
declanşa un fenomen cum a fost cel cu teroriştii, cum se spunea 
atunci. 

AMS: Cunosc detaliile. Revenim la subiectul nostru: folosi¬ 
rea fostei Securităţi împotriva partidelor politice. 

VR: Cronologia este aşa: până la 22 decembrie 1989, când 
s-a terminat, cadrele Securităţii au fost în stradă şi au stat până 
în ultimul moment, pentru că la un moment dat li s-a mpt co¬ 
manda. Au fost trimişi din ordin, după care s-a ales praful. Apoi 
şi-a văzut fiecare de treabă, cum le-a trecut prin minte. Cei 
mai mulţi s-au dus acasă să-şi apere familia. începuse delirul 
cu securiştii, teroriştii şi puştile cu lunetă. Marea majoritate nu 
a mai primit vreo misiune, până pe la începutul lui februarie, 
când a început bursa locurilor de muncă şi ofiţerii au început 
să-şi caute de lucru. Deci, este exclus ca vreo structură să fi 
funcţionat şi cineva să le fi dat un ordin expres de lucru împo¬ 
triva partidelor. Mă refer la fosta Securitate, ofiţerii din unităţile 
informativ-operative. Nu exclud ca indivizi din cadrele fostei 
Securităţi să fi fost pe stradă. Se plimbau, erau şi ei curioşi, la 
troiţă, la Universitate, la orice manifestaţie. 

AMS: După părerea dvs nu au existat nişte ordine. 

VR: Deloc. Cine vă spune că pe nu ştiu cât ianuarie i-au 
chemat la serviciu şi le-au dat ordine, vă minte. Dar să o luăm 
metodic. De la 0215 n-aveau cum să fie, că nu era constituită. 
Dar, staţi că aici rămăsesem, pe 31 decembrie şeful meu vine de 
la şedinţa cu Gelu Voican-Voiculescu şi îmi spune că au apărut 

nişte fosile, Doicaru, Neagu Cosma, şi că unii din şefii noştri 
au fost arestaţi (generalii Vlad, Stamatoiu, Bucurescu, Vasile), 
că Voican a zis că nu are nimic cu noi, să ne vedem de treabă 
şi să facem sărbătorile în linişte, urmând să fim chemaţi după. 
Ei bine, asta e problema: noi n-am mai fost chemaţi după. Am 
primit leafa mai mică şi am văzut noile încadrări, dar de adunat 
în formaţia obişnuită, pe unitate nu s-a mai întâmplat. Abia în 
februarie, cum v-am spus, ne-a chemat Stănculescu... 

AMS: 23 februarie... 

VR: Da, şi atunci ne-am revăzut. Până atunci s-a orientat fi¬ 
ecare. Este posibil ca în locurile unde au venit cei de la Armată, 
la Direcţia III de exemplu, noii şefi să fi cerut ştatele, să facă 
apelul. 

AMS: Da, viceamiralul Dinu mi-a confirmat că a întrebat 
unde sunt oamenii şi i s-a răspuns că sunt pe acasă. El a tras 
concluzia că, de fapt, ofiţerii de securitate sunt ascunşi sau, po¬ 
vestea de ultimă oră, au constituit formaţiuni teroriste. 

VR: Vai de capul lui! Eu am stat tot timpul la serviciu, dato¬ 
rită misiunilor unităţii mele, diplomaţii trebuiau apăraţi. 

AMS: Staţi puţin. Dvs. afirmaţi că GVV, îl numesc generic 
pentru că era CFSN-ul şi Guvernul, nu avea la dispoziţie instru¬ 
mentele, ceva structural cu care să organizeze ce spun ţărăniştii, 
o instigare profesionistă... 

VR: Staţi puţin. Stau şi mă gândesc...: Voican a fost şi el în 
atenţie şi se pare că a şi lucrat cu nişte cadre. Unul dintre ei a 
fost Ion Condoiu, cu care se ştia foarte bine. 

AMS: Da, îl ştiu bine pe Condoiu. 

VR: Un altul a fost Calapod şi un altul a fost colonelul Tache. 
Oamenii ăştia atunci au fost desfiinţaţi, dar asta nu înseamnă că 
o relaţie personală, să bei un şpriţ sau cu mirosul ofiţerului de 
informaţi.... 

AMS: Eu vă pot confirma că s-a stabilit o relaţie apropiată 
între Condoiu şi Gelu Voican. Condoiu a fost ofiţerul meu de 
întreprindere, unde lucram eu în aviaţie. 

VR: Condoiu apare ca ofiţer cu sarcini importante la forma¬ 
rea lui 0215. Păi, Cico a fost o marionetă, a stat şi el acolo prin 
nişte hârtii. Deci Voican i-a dat lui Condoiu... 

AMS: I-a dat să facă nişte structuri... 

VR: Nu, eu nu pun aşa problema. Oamenii ăştia, rămâ¬ 
nând pe dinafară şi simţind din punct de vedere informativ, 
flerul ofiţerului de informaţii, cine a ajuns pe sus, cine ne are 

în mână sau care poate să ne dea o slujbă sau să ne facă ceva, 
ia să ne ducem şi noi pe la el să-l abordăm să-i dăm de înţeles 
că trăim, că nu ştiu ce. Eu chestia asta o văd şi omenească, 
adică grija omului de ce-o să se întâmple cu el şi o văd şi 
profesională, ca o relaţie pentru că... mă băiatule, tu ştii că noi 
am lucrat împreună. Şi stau şi mă gândesc că poate la propu¬ 
nerea, e doar o gândire, dar e logică, la propunerea lui GW: 
„Băi, dar nu mai ai nişte băieţi, sau ia apucă-te tu de nu ştiu 
ce chestie, sau, eu ştiu, naiba să te ia... Asta o dată, ca acţiune 
din partea lui GVV. îl mai lăsăm deocamdată pe Militam deo¬ 
parte. Se mai întâmplă un fapt. Parcă a mai scris cineva, parcă 
Nistorescu, când era Expresul pe la începutul anilor ’90, apare 
un fapt foarte important. Care de fapt este actul de naştere al 
SRI, şi nu confruntarea de la Târgu-Mureş. Or, pe 8 ianuarie 
sau pe 12 ianuarie, într-o cameră, camera 8 sau 9 n-are impor¬ 
tanţă, în blocul ONT cel de lângă ( magazinul) Eva se pune 
o siglă pe uşă: Comisia de analiză a mediului, de ecologie, 
nu ştiu ce. Şi acolo profesorul Măgureanu, apropo de lupta 
care se creiona între Iliescu, pe de o parte, şi Petre Roman 
prim-ministru... deci, nişte conducători care n-au informaţii, 
sunt morţi. Şi şi le caută şi, cum îi duce capul, le obţin, creează 
structuri. Se face acolo o comisie formată din viitorul prim- 
adjunct al directorului SRI, Mihai Stan, care şi-a chemat nişte 
ofiţeri de-ai lui, exista înainte de ’89 un serviciu de dezinfor¬ 
mare, D, condus de un colonel Tatu, parcă îl chema, apare în 
documentele serviciului D, care e desfiinţat şi probabil cum au 
ajuns ei acolo să stea într-o cameră toţi, că au fost chemaţi, că 
s-au dat unii pe alţii, cert este că îmi spune la un moment dat 
cineva: „Dom’ne, l-au chemat şi pe cutare, că ştiam că e băiat 
de treabă 44 . Acolo s-a creionat viitoarea organigramă. 

AMS: A SRI. 

VR: Cât au lucrat asta, or fi lucrat două-trei săptămâni, se 
întâmplă un fenomen. Ei lucrau chestia asta şi ce lucrau ei aco¬ 
lo, asta s-a făcut. începuseră fiecare, simţind miros de funcţie, 
domnule director, dar nu-i spuneau director, îi spuneau domn 
profesor, el s-a prezentat ca din ordinul lui Iliescu. GW se dă 
pe lângă Petre Roman şi creează 0215 şi la un moment dat, 
există şi o caricatură despre aceste două servicii, începe „cân- 
tatul 44 şi „bătălia 44 , în care şefii lor primesc aceste informaţii pe 
tavă, şi am nenumărate exemple. Un exemplu de foarte târ¬ 
ziu, Chiuzbaian cu Tărăcilă, care era ministru de Interne, şi în 

323 



conflict, într-o emisiune de televiziune, Chiuzbaian îi spune: 
„nu pot să mă compar cu dvs., dvs. aveţi 0215“. Este posibil să 
se fi întâmplat acest fenomen, odată cu apariţia a două structuri 
de informaţi pentru două tabere. Toţi cei care au participat aco¬ 
lo, la ONT, au luat funcţii. Unii care nu erau priviţi cu ochi buni 
în fostele structuri, care dispăruseră de la serviciu, vreau să vă 
spun că la un moment dat s-a făcut o numărătoare... 

AMS: Apelul de seară... 

VR: Armata excelează prin chestii de-astea şi a zis: „Băi 
fraţilor, ştatul: 815 inşi. Unde sunteţi?“ Şi unii nu erau şi s-a 
pus problema să fie daţi dezertori. Şi, la un moment dat, unii 
nu s-au mai întors pe la unitate şi li s-au dat nişte hârtii. In hâr¬ 
tiile alea scria aşa: delegat al Guvernului, ataşat al profesorului 
Măgureanu. înţelegeţi, este vorba de o categorie de oameni care 
nu s-a mai întors în structuri, sub conducerea Armatei, şi s-a dus 
direct la Măgureanu. 

AMS: Am înţeles, este foarte interesant. 

VR: Rămăsesem la Comisia de la ONT: rezultatul acestei 
comisii a dat noua structură a SRI, care a apărut pe 26 martie 
1990 prin Decretul 181. 

AMS: Revin la problema mea. Cine a fost în stradă împotri¬ 
va partidelor? 

VR: Părerea mea este că atunci, în stradă, este posibil să se 
fi aflat fel de fel de oameni... 

AMS: Ce origine credeţi că aveau grupurile care au introdus 
violenţa în manifestaţii? 

VR: Erau mulţi ţigani printre ei şi infractori eliberaţi. Ăştia, 
de regulă, dacă sunt dirijaţi, sunt de Poliţie! Eu pe 12 ianuarie am 
trecut pe lângă piaţă, venind dinspre strada Paris. Inspectasem 
câteva posturi. Şi mă opreşte un miliţian, încă aveau aceeaşi 
uniformă de miliţian şi mă întreabă: „Dom’ne, dumneata ce 
faci pe aici?“ îi spun: „Uite, trec pe aici“. „Şi în afară de asta?“ 
„Uite, dacă te interesează, am ieşit să mă plimb“. „Păi, acum 
v-aţi găsit? Vă dau un sfat prietenesc: plecaţi“. După asta au 
venit manifestanţii. Prin urmare, se ştia ce va fi. 

AMS: Credeţi că grupurile astea violente erau organizate de 
Poliţie? 

VR: Poliţia era şi ea foarte dezorganizată atunci. 

AMS: Daţi-mi voie să vă explic un amănunt. Apare acest 
grup organizat, se duce la clădirea fostului CC şi cere acolo să 
vorbească cu Mazilu. Imposibil ca acest grup să fi aparţinut 

partidelor, pentru că partidele ştiau precis că Mazilu este în 
Palatul Victoria. Or, eu am raportul ofiţerilor MApN din paza 
fostului CC, care arată cum au venit băieţii, în stare de ebrietate, 
violenţi la ei, în loc de Guvern. N-aveau cum să fie ai ţărăniş¬ 
tilor. Doi: apar pe 28 ianuarie din nou. Pe 28 avem o masă de 
manifestanţi ai partidelor, un grup al FSN-ului şi, în faţa intrării, 
Guvernului grupul acesta violent. Bineînţeles, vina s-a dat pe 
manifestanţii partidelor. Diversiune evidentă, spunem noi abia 
astăzi. Trei: pe 18 februarie acelaşi grup pătrunde în clădirea 
Guvernului şi devastează. Martorii indică indivizi în stare de 
ebrietate, ţipi cu aspect de infractori, tineri cu debilităţi mintale 
de prin cămine, eliberaţi în acele zile. Pe 18 februarie, intervine 
Armata. Aici am mărturia şefului paraşutiştilor, coleg cu mine 
la Academia Militară în 1993, şi a ministrului Spiroiu: când a 
intrat Armata în piaţă, a coborât din camioane, liderii acestor 
grupuri, ţigani, au ridicat braţele şi au strigat: „Gata, să trăiţi, 
până aici, noi ne retragem! 1 * şi s-au retras la fel de organizat 
cum veniseră. 

VR: Grupul ăsta a ţinut strada cu fel de fel de incidente. Am 
zis de vreo trei ori că-1 lăsăm pe Militam deoparte. A apărut la 
televizor de mai multe ori colonelul Ghergulescu, comandantul 
Batalionului 404. El îl avea în subordine pe Truţulescu. Ei au 
fost mai întâi la Sibiu, e documentat. 

AMS: Vă referiţi la cursa BAC. 

VR: Da. Ei au fost. Pe caseta ultimei discuţii a lui Trosca cu 
baza, Trosca spune aşa: „Văd tancuri trăgând 11 . După care răpă- 
ieli... „Au! 11 Eu stau şi mă gândesc, unitatea asta special creată, 
care era în subordinea MStM, unica structură militară a DIA, 
special creaţi ca în vremuri tulburi să facă misiunile conform 
fişei postului. E o ipoteză. Ăştia au mai rămas. 

AMS: Nu este plauzibilă. Cei din grupul violent erau oa¬ 
meni ai străzii, tineri, foarte tineri... 

VR: Dar dacă printre ei erau şi instigatori. Practic nu acţio¬ 
nează ei, ei incită, provoacă. Păi pe Ghergulescu, când îl întrea¬ 
bă reporterul în final, la televizor, zice: „Ne-am luptat între noi 11 , 
adică Armata cu Securitatea. 

AMS: Ca să putem finaliza, înţeleg că opinia dvs. este că nu 
existau structurile, ca să putem afirma că în 12 sau 28 ianuarie a 
fost acţiunea unui serviciu. 

VR: Era vraişte. Nu avea cine, părerea mea, nu era conturată 
o conducere clară, şi nici politic nu se liniştiseră apele. 

Viceamiral (r) ŞTEFAN DINU 

Fost activist de partid trimis în conducerea DIA în anii 
*60 , era şef al DI A în decembrie 1989. 

A A 

înregistrare audio. întâlnirea a avut loc în sala de şedinţe a 
Institutului „Nicolae Iorga “ 


AMS: Dle amiral, sunt câteva lucruri în cartea dvs. 1 care tre¬ 
buie lămurite. Vă dau un exemplu. Dvs., din câte cunosc eu, pe 
data de 9 decembrie 1989 aţi plecat în concediu. Nefiresc, foarte 
suspect. 

Ştefan Dinu: Suspect? 

AMS: Suspect. Data de 9 decembrie este cea în care intră 
coloanele de „turişti" pe la Ungheni. Semnalate de grăniceri, 
semnalate de structuri şi de Securitatea Iaşi. îi spuneţi lui Milea: 
„Dom’ne, revolte şi chestii de-astea, nu e treaba noastră" Cum 
adică? Aşa aţi declarat. 

ŞD: Ca şi acuma. Armata nu se ocupă... sau Dl A nu se ocupă 
decât de informaţii militare despre armate străine sau din exte¬ 
riorul ţării. 

AMS: Păi ăştia intrau, dle amiral, în ţară, în momentul ăla. 

ŞD: Bun, dar nu intrau ca forţe armate, intrau ca spioni şi 
cu contraspionajul nu ne ocupam noi. Asta este o foarte mare 
diferenţă, că mulţi confundă şi astăzi că serviciul de informaţii 
al Armatei s-ar ocupa cu... Acuma, da, se ocupă cu probleme de 
terorism, iar terorismul e peste tot. Misiunea e nouă pentru ea. 

AMS: Ce vreau să vă spun, cu tot respectul, cu toată de- 
ferenţa, nu sunt anchetator, eu sunt cercetător... problema este 
următoarea: că aproape în toate mărturiile pe care le-am obţinut, 
şi de la Gelu Voican, şi de la Stănculescu - şi, dacă vreţi, vă arăt 
nişte declaraţii de-ale lui şi de la mulţi alţii -, este o suspiciune 
asupra DIA şi a dvs. personal, că a fost implicată DIA în feno¬ 
menul terorist. Ori în prima fază, alţii în altă parte. 

ŞD: Dom’ne, e un punct de vedere. 


1 Ştefan Dinu, Transparenţe... dintr-o viaţă condamnată la discreţie , 
Bucureşti, 2005. 

AMS: Unii o aruncă pe Batalionul acela 404. Eu cred că nu 
este aşa, acolo lucrurile sunt departe de adevăr, dar sunt nişte 
probleme pe care le-am găsit şi aici la dvs. în carte. De exem¬ 
plu, dvs. aveţi o declaraţie aici foarte importantă. Este declaraţia 
cea mai tare, cel mai important text al acestei cărţi. Şi spuneţi 
aşa: „Statul Major General sovietic nu era străin de prezenţa 
grupurilor ce desfăşurau la noi acţiuni de tip terorist şi nici de 
diversiune aeriană şi radio-electronică. După opinia mea, solu¬ 
ţia încetării acţiunilor teroriste de la noi se afla tot la îndemâna 
conducerii politico-militare sovietice, eventual şi a altor aliaţi 
cu care se coopera, dar nu prin folosirea unităţilor militare ru¬ 
seşti, ci, pur şi simplu, prin transmiterea semnalului de încetare 
a acţiunii acelor grupuri neidentificate“. 

ŞD: Cu un simplu ordin puteau să se retragă. 

AMS: Domnule amiral, asta poate să o declare Dinescu, eu, 
Georgescu, un oarecare, dar când o declară şeful DIA înseamnă 
că are.... 

ŞD: Eu am acolo argumente. 

AMS: Păi, care argumente? Aţi depistat că erau comandouri 
sovietice în ţară? 

ŞD: Este o certitudine, după care conducerea de atunci a 
URSS a dat dispoziţii de retragere. 

AMS: Bun, dar au şi intrat. Ca să-i retragă, înseamnă că au 
şi intrat. Aţi depistat prezenţa lor. 

ŞD: Eu am arătat, nu ştiu dacă am prins aici undeva (în car¬ 
te) care este diferenţa între lunile decembrie 1989 şi decembrie 
1988. Păi au intrat în ’89 vreo 30 de mii mai mulţi decât în 
decembrie ’88. Era o concluzie statistică. 

AMS: Da, domnule amiral, numai că din declaraţia dvs. re¬ 
zultă că aţi descoperit că „sunt comandouri sovietice în ţară“. 

ŞD: Domnule, astea sunt confirmate de mulţimile care i-au 

A 

văzut. In maşini, în Pobeda, în tot felul de... 

AMS: Ăştia au şi acţionat, n-au venit să stea în maşini. 

ŞD: Păi, au acţionat... 

AMS: Eu nu cred că DIA, eu încerc să vă explic logic: eu 
nu cred că DIA a stat cu mâinile în sân în zilele alea. Eu cred 
că i-a depistat. I-am depistat eu. Veţi vedea în cartea mea pagini 
întregi despre prezenţa şi activitatea lor. Unii erau înarmaţi. 

ŞD: Cum să vă fac eu să înţelegeţi că zona asta a contraspi¬ 
onajului... Noi dacă ne-am fi implicat în ea, ne prindeam mâna. 

327 



Eram acuzaţi că ne-am încălcat misiunile, că ce căutăm noi aici. 
Deci, dacă luaţi în calcul acest argument... 

AMS: Eu ştiu diferenţa între Direcţia IV şi DIA. 

ŞD: Nu, nu numai a IV-a, în DSS. Direcţia IV se ocupa şi ea 
de informaţii militare. 

AMS: Hai să ne lămurim asupra unor lucuri. Dvs. puteţi să 
aduceţi nişte date noi în cartea asta, dacă o publicăm, în care 
să explicaţi. De exemplu, v-aţi întors pe 17... Desigur, repet, 
pentru toată lumea, plecarea asta în concediu e suspectă. Toată 
lumea indică că cel puţin fenomenul iniţial, ăla de diversiune, 
ăla cu otrăvirea apei, cu simulatoare, provine de la DIA, pentru 
că ea avea... 

ŞD: Dar asta era diversiune. 

AMS: Dar de unde provenea? 

ŞD: De la cei interesaţi să lovească în Armată. Nu în DIA, că 
DIA era doar o structură. 

AMS: Cine erau ăştia, pentru că toată lumea arată acum cu 
degetul spre DIA? 

ŞD: Cred că s-a lucrat pe mai multe fronturi. Unul, că fanati¬ 
cii partidului comunist nu ne iubeau, pentru că la noi era obiec¬ 
tivitate şi în informaţii. Eu, dacă aduceam informaţii despre ce 
cred ungurii despre rezultatele activităţii politice româneşti, era, 
cum să spun, o încălcare gravă a regulilor stabilite în statul ro¬ 
mân, că informaţia are, este monopolul partidului. Iar eu mă 
duceam şi făceam informări în toată ţara despre realităţile din 
afară. 

AMS: Am citit asta. 

ŞD: Am avut o întâlnire cu omologul meu maghiar în 
Polonia, la care el mi-a spus exact toate transformările şi refor¬ 
mele din Ungaria. Toate astea erau riscuri enorme atunci. Putea 
să mă judece alături, de Milea, pentru defetism. Plus că Milea 
era neglijent. Veneam cu o hârtie de-asta, despre Ceauşescu şi 
criza din România, despre gravele erori făcute în politica ro¬ 
mânească, şi le dădeam să le citească, că le cerea. El (Nicolae 
Ceauşescu ), Olteanu şi aşa mai departe. Câţiva dintre ăştia. El, 
Milea, le uita pe birou, venea Cl-stul, care îşi făcea misiunea 
de control, i le lua, nu ştiu ce făcea cu ele. El putea acolo să 
le subtilizeze, să le copieze. După un timp, Milea îşi amintea: 
„Măi, Florică, tu mi-ai dat aia... Unde e?“ „La dvs. în mapă“. 
Şi le găsea în mapă, dar... era foarte neglijent. Am tras conclu¬ 
zia că se putea înscena orice, şi nu numai înscena, că aveau şi 

motiv, potrivit orientării politice. Aceste materiale erau luate de 
Securitate şi duse şi arătate lui Ceauşescu: „Uite ce scrie DIA 
despre politica României**. Foarte periculos, foarte periculos! 

AMS: Deci părerea dvs. este că cei de la Securitate au făcut 
diversiunea asta? Să ştiţi că nimeni nu mai crede. 

ŞD: Nu, numai dvs. nu credeţi, dar toată Armata crede. Nu 
ştiu dacă aţi cunoscut şi spiritul şi starea... 

AMS: Le-am cunoscut foarte bine, am fost şef de direcţie. 
Vai de capul nostru! 

ŞD: Deci, de ce aveau astfel de interes: pentru a-şi apăra 
propriile lor situaţii, care nici astăzi nu pot să le justifice. Ei zic 
că de la ora 10.00 şi-au retras efectivele. 

AMS: Există ordinul. 

ŞD: Unde s-au retras? 

AMS: în unităţi. 

ŞD: Ei, nu sunt în unităţi. Eu am descoperit că nu erau în 
unităţi şi tot printr-un ordin al lor, ei acum justificau, şi ei, vezi 
Doamne, s-au dus la prieteni pentru ca să se sustragă de la re¬ 
voltele celor care îi căutau. Ştiţi că se striga pe toate străzile: 
„Securiştii, comuniştii!“ Eu, cât am fost la SRI, lunile acelea 
cât am fost, eu am ţinut piept acestor mase care îi căutau pe 
securişti. 

AMS: Păi, dar n-o făceau întâmplător, că erau instigaţi pen¬ 
tru asta. 

ŞD: Păi, de cine instigaţi? De mine? 

AMS: Nu de dvs., dar erau instigaţi, pentru că eu vă vorbesc 
pe bază de mărturii. Dacă vreţi să discutăm Securitatea aici, 
sunt ordine clare, aşa cum arată şi documentele prin care ei s-au 
retras şi au interzis să se deschidă focul, plus acţiunile pe care 
le-au făcut în clădirea CC, şi Vlad în primul rând, ca să împie¬ 
dice planul, pe care îl făcea, de altfel, Ceauşescu, cu Eftimescu 
şi cu cei de la grupa aia operativă de acolo. Dvs. ştiu că aţi 
fost acolo în noaptea aia, am citit aici. Ăştia de 1a Securitate au 
făcut nişte manevre şi sunt convins că au făcut şi o operaţie de 
acoperire şi au acoperit o bună parte din activităţile lor, dar sunt 
nişte acţiuni transparente prin care sub nicio formă nu poţi să 
afirmi că cineva de la Securitate a declanşat toată povestea aia 
cu trageri simulate, cu simulatoare. 

ŞD: Cu trageri simulate şi cu războiul ăsta radio-electronic 
poate că ei nici nu aveau mijloace pentru aşa ceva. 

AMS: Păi, da... 

ŞD: Eu aici văd deja o putere străină şi cea mai probabilă 
era cea sovietică, care a refuzat orice discuţie cu noi pentru a 
tempera acţiunea teroristă. 

AMS: Păi, cum au refuzat orice discuţie?! 

ŞD: Păi, au zis: „Adresaţi-vă Guvernului, adresaţi-vă... 

AMS: Deci, dvs.... eu am văzut aici pasajul ăsta, dar din ce 
spuneţi aici rezultă că telefoanele date Ia sovietici au fost ca să 
oprească fenomenul terorist?! 

ŞD: Da, asta e sigur. Cererea, cererea lui ăsta de jos, de la 
cabinetul ministrului... 

AMS: Cine a vorbit? 

ŞD: A vorbit Mircea. 

AMS: Dar n-a vorbit de capul lui, a vorbit în numele lui 
Iliescu. 

ŞD: L-a chemat cineva de-acolo. Bun, Mircea, şi Mircea a 
dat de Moiseev, care era şeful MStM al ruşilor, care Moiseev 
le-a spus că este o problemă pentru care trebuie să vă adresaţi 
Guvernului. 

AMS: Staţi o secundă, domnule amiral! Aici sunt două ches¬ 
tiuni: una e să dai telefon, aşa cum se spune acum şi se discută 
în presă, ca să ceri intervenţia unor comandouri sovietice, că 
asta se afirmă că s-a cerut, ca să vină să-i prindă pe terorişti, şi 
alta este ce spuneţi dvs., că au sunat ca să oprească fenomenul 
terorist. 

ŞD: Nu ca să oprească. N-am spus asta, asta aţi înţeles dvs. 
S-a dat telefon şi s-a vorbit cu generalul Moiseev şi ce-au spus, 
ce-a întrebat ăsta (col. Mircea, traducătorul de limba rusă): 
dacă sovieticii dispun de nişte specialişti, de nişte echipaje care 
să poată să ne ajute în problema terorismului. 

AMS: Deci nu le-a dat telefon ca să spună: „Opriţi 
fenomenul**. 

ŞD: Nu. Iar răspunsul lui (Moiseev) a fost scurt: „Discutaţi 
cu Guvernul**. Pe urmă a venit Guşă şi a spus: „Nu dom’ne...**. 
L-a chemat din nou pe Mircea, eram şi eu de-acuma în birou şi 
cu Eftimescu, şi îi spune: „Transmite la Marele Stat Major so¬ 
vietic că eu; şeful M.St.M. român nu sunt de acord, n-am cerut 
şi nu voi cere ajutor militar sovietic**. 

AMS: Bine, dar, repet, problema noastră este următoarea: 
aveam o structură străină, a unei armate străine, care lupta 

neconvenţional, să spunem aşa, că nu intrase cu trupe, dar lupta 
pe teritoriul nostru, în capitala ţării... 

ŞD: Şi prin alte părţi, nu numai în Capitală. 

AMS: Şi dvs. nu i-aţi simţit, nu i-aţi depistat pe-ăştia. Ăştia 
penetraseră sistemul naţional de apărare. 

ŞD: Pe real, nu să facem poezii. Ca să ai o asemenea posibi¬ 
litate, trebuie să ai forţe dispersate în teritoriu, să supravegheze 
organizatoric-informativ, să ai colaboratori şi informatori în 
toate structurile societăţii. Armata nu avea aşa ceva. Dvs. cereţi 
un lucru pentru care şi eu îi întreb pe cei de Ia Securitate. Pentru 
că, începând de la graniţe, de la PCTF, sunt ai DSS-ului. Deci, 
cel care venea, începea să bată la ochi, cu paşapoarte, că nu cred 
că au intrat ilegal, deci au văzut că-s trei în maşină, că sunt doi 
în maşină, că este o familie, dar este bătător la ochi, aveau şi 
evidenţa lor, câţi au intrat. Mai departe, în fiecare comună, pe 
fiecare stradă, în fiecare bloc au omul lor, care ştie orice miş¬ 
care, şi care intră şi care iese, cei cu cartea de imobil, e ţinută 
de oamenii lor, pentru Miliţie. în întreprinderi, la transporturi, 
peste tot. Eu n-am nimic împotrivă, aşa ar trebui să fie, aşa a fost 
şi la noi. Atunci de ce Armata trebuie să ştie cine a intrat? De ce 
Armata ar fi putut organiza ceva fără să ştie Securitatea? 

AMS: Am dat la Comisia parlamentară peste audierea lui 
Coruţ... 

ŞD: E un poet. 

AMS: Este o scenă pe care el o relatează comisiei: „In afa¬ 
ră de Securitate, pe teritoriul României se afla şi reţeaua 246 a 
Direcţiei de Informaţii a Marelui Stat Major, despre care bănu¬ 
iesc că v-a vorbit amiralul Dinu Ştefan. Reţeaua 246 Internă a 
fost creată în 1975 pentru a preveni invadarea României fără 
posibilitatea de ripostă. Invadarea putea să fie din orice direcţie. 
Nu s-a făcut împotriva unui anumit inamic. După evenimentele 
din 1968, când tensiunile dintre România şi U.R.S.S. au fost 
mari, s-a luat hotărârea ca pe întregul teritoriu românesc să se 
creeze grupuri speciale de cercetaşi care să rămână pe teritoriul 
vremelnic ocupat, sub conducerea unei rezidenţe, şi, în caz de 
ocupare să desfăşoare activităţi de culegere de informaţii şi de 
transmitere către M.St.M. Aceasta era reţeaua 246. Ea era con¬ 
dusă de rezidenţi din Direcţia Informaţii, Secţia a Il-a, prin ofiţeri 
activi în rezidenţă, ori cercetaşi rezervişti din rândul ofiţerilor, 
subofiţerilor şi sergenţilor. în 1989, în timpul evenimentelor, 

este singurul organ informativ care a rămas neafectat, pentru că 
Securitatea - prin diversiune - a fost blocată şi a încetat să mai 
culeagă informaţii pe data de 22 decembrie". 

ŞD: E un sâmbure de adevăr, dar el brodează tot felul de 
presupuneri, chiar o manipulare. Eu o să vă spun în detaliu ce 
posibilităţi avea, ce misiuni avea, cum spune şi el, cum a fost în 
realitate, cu Timişoara. N-a plecat nimeni la Timişoara de acolo, 
asta este o aberaţie. La Timişoara au plecat cei de la Buzău, alţii 
n-au mai plecat. Era şeful Secţiei cercetare, în subordinea căruia 
acţionau şi cei de la Buzău şi comandantul unităţii cu câţiva 
ofiţeri şi câţiva militari.. 

AMS: Asta o ştiu, povestea lor. 

ŞD: Deci, n-au nimic comun cu 246. Unde face el aşa o go¬ 
goaşă şi lipeşte ceva de ea şi a lipit asta, ca să se creadă că a fost 
ceva... 

AMS: Uitaţi ce spune: „la Timişoara a fost maiorul Pleşan 
Dumitru, în Ardeal, la Bistriţa a fost maiorul Vasile Păstrăvan, 
în Moldova căpitanul Tohan..." 

ŞD: Dar ăştia nu făceau parte de la noi. De Pleşan acum aud. 

AMS: Reţeaua 246, ce-a fost cu ea? 

ŞD: Păi când s-a adoptat doctrina Ceauşescu, mi se pare că 
chiar generalul Olteanu a fost cu ea, s-a preocupat şi era un lu¬ 
cru destul de raţional, adică un lucru foarte precis. în această 
doctrină s-a prevăzut că, în condiţiile în care părţi din teritoriul 
României sunt vremelnic ocupate, România trebuie să dispună 
de posibilitatea de a fi informată de ce se întâmplă în acest te¬ 
ritoriu. Ei erau pregătiţi, patru la cinci inşi de fiecare judeţ, pe 
care-i pregăteam noi la doi ani - la doi ani, făceam o pregătire 
cu ei, de regulă la Făgăraş. 

AMS: Şi ei ce erau, erau militari în rezervă? 

ŞD: Erau soldaţi care făcuseră Armata. Şi din ei, cei mai 
inteligenţi, sergenţi, caporali, chiar din trupele de cercetare ale 
unităţilor obişnuite militare, îi concentram vreo lună şi acolo le 
făceam pregătire teoretică şi practică de informaţii, cum se lu¬ 
crează în sistemul de a îndeplini misiuni informative. Orientări 
în teren, activitate în munte, să trăiască pe cont propriu fără 
mâncare ca să-şi rezolve problemele... 

AMS: Supravieţuire... 

ŞD: Cum să se deghizeze, în cioban, în ceferist, în şofer, în 
poştaş, în ceva, iar la mobilizare era stabilit prin Direcţia or- 
ganizare-mobilizare a MStM ca ei, sub diferite pretexte, să fie 

mobilizaţi pe loc, să nu fie concentraţi acolo Ia unitate, că el 
avea aceste misiuni. Deci acea listă, care era specială, avea în 
vedere ca la mobilizare... Ce mai trebuia făcut de noi? Trebuia 
să-i înzestrăm cu aparatură de comunicaţii. Că eu îl las în terito¬ 
riu, dar el ce face, dacă nu comunică? 

AMS: Armament aveau? 

ŞD: Nici n-aveau voie să poarte armament. Ei trebuiau să 
rămână în teritoriu, când se retrăgeau trupele române şi ei trebu¬ 
iau să aibă grijă să-şi îndeplinească misiunea, dar noi n-am avut 
să le dăm mijloace de comunicare, că n-aveam. Cu ei nu s-a 
putut şi nici nu s-a încercat să se ia o legătură în zilele revoluţiei, 
pentru că nu aveam nevoie de ei, ce să fac cu ei, să ne dea ei in¬ 
formaţii de acolo? Informaţii avea sistemul obişnuit, naţional, al 
DSS. Noi aveam dificultăţi la Timişoara, că s-a dus Guşă acolo 
cu echipa lui, nu aveam informaţii din oraş, nu aveam, şi a venit 
ministrul şi a zis: „Băi, trimite-i pe ai tăi“. Şi i-am îmbrăcat civil 
şi i-am trimis. 

AMS: S-a speculat că ei au spart geamuri pe acolo, că DLA 
a făcut provocarea de acolo. 

ŞD: Nu, ei au constatat spargerile. 

AMS: Uitaţi mai departe ce spune dialogul din stenogramă: 
„Sergiu Nicolaescu: Vorbiţi de noaptea de 22 spre 23. Pavel 
Coruţ: Da. Prima informaţie: (viceamiralul Dinu) mi-a spus 
aşa:«Tovarăşe Coruţ, vă ştiu de când eraţi elev, e lovitură de stat 
cu sprijin sovietic». Am ieşit din biroul dânsului, m-am prezentat 
în biroul de contrainformaţii, mi-am adunat cei trei subordonaţi, 
pe care îi aveam acolo, le-am transmis ordinul, le-am transmis 
informaţia. Nu mi-a dat nici un ordin (viceamiralul Dinu). Atât, 
m-a informat că e lovitură de stat, cu sprijin sovietic**. 

ŞD: Este o aberaţie, totală aberaţie. Dacă eram mort, hai să 
zicem că putea să conteze pe tăcerea mea. Nu, nici vorbă. Nu 
l-am chemat eu, a venit singur. 

AMS: A doua informaţie suna aşa: „Cine sunt teroriştii? - 
v-a întrebat Coruţ. Şi dvs. i-aţi răspuns: «Ceauşescu era un om 
bolnav - reproduc cuvintele amiralului Dinu - de suspiciune. A 
creat o mică armată în afara Armatei, Securităţii şi Miliţiei şi cu 
această armată avem noi acum de-a face. Cu asta ne băteam.» 
«Din cine este formată această armată, tovarăşe amiral?»«Este 
formată din activişti de partid şi mercenari străini.»** 

ŞD: Mai aveţi? 

AMS: V-am citit pasajul din audirea lui Pavel Coruţ, care 
este la Comisie şi poate fi citită de oricine. 

ŞD: Am o declaraţie şi eu la Comisie, care nu vorbeşte nici¬ 
cum de ăla că era bolnav. Era bolnav, sigur. Eu acolo am decla¬ 
rat aşa: este posibil să fi existat structuri acoperite din fanatici, 
care puteau fi şi din Armată. Că nu pot să garantez că nici un 
militar nu era fanatic, erau, de la Securitate, dintre activişti şi 
aşa mai departe şi să-i dea. 

AMS: Problema este următoarea, că pentru a avea un astfel 
de grup perfect conspirat este perfect posibil, şi spuneţi dvs. un¬ 
deva, să fi fost la CC sau la partid. Cine îi conducea pe ăştia, de 
la cine primeau ordine grupurile astea? 

ŞD: Grupurile astea, şi nu ştiu de ce nu aţi dat dvs. până 
acum de un ordin al Internelor, al DSS, care avea stabilită în 
condiţiuni de lovitură de stat, în condiţiile astea, se va acţiona 
aşa şi aşa. 

AMS: Există ordinul ăsta, că n-am dat de el? 

ŞD: Era 2000 şi ceva. 

AMS: Nu, ( Ordinul) 2600 e cu totul altceva. 

ŞD: Nu ştiu, e un ordin, s-a şi citat prin ziare. 

AMS: Domnule amiral, Ordinul 2600 citat prin ziare nu 
conţinea aşa ceva. Este o făcătură a lui Brucan, care spune că 
teroriştii erau de la USLA. 

ŞD: Nu ştiu, spune de o întâlnire a şefilor de la DSS pe re¬ 
giuni, înainte de perioada crizei, în care s-au discutat modalităţi 
de soluţionare... 

AMS: Ştiu şi aceste întâlniri, 11 noiembrie... 

ŞD: In aceste condiţii, eu cred, şi asta am spus-o şi la 
Comisie, în situaţia că se pierd şi legăturile, că asta li s-a întâm¬ 
plat acolo, s-au pierdut legăturile cu ăla care era acolo, prins în 
teritoriu, el a pus în mişcare sistemul... 

AMS: Şi n-a putut fi oprit. 

ŞD: Şi n-a putut fi oprit. Şi atunci, de unde au apărut? 

AMS: Domnule amiral, sunteţi ofiţer cu multă experienţă, 
dar, ca să ai astfel de structuri, trebuie să le pregăteşti ca să facă 
ce spunea lumea că fac, că sar de pe macarale, că se duc, că se 
ascund, trag, umblă. Deci, ca să facă toate treburile astea, tre¬ 
buie să-i pregăteşti, trebuie să facă instrucţie. Păi unde au făcut 
instrucţia asta, la cine au facut-o? 

ŞD: La Securitate, sigur că da. 

AMS: Păi ei spun că la Armată. 

ŞD: Nu la Armată, ei spun că a fost 246. 

AMS: Nu, asta a spus Coruţ. 

ŞD: La fel şi ăsta, ăsta... şeful secţiei de la Jurnalul Naţional. 

AMS: Răzvan Belciuganu? 

ŞD: Răzvan Belciuganu. Şi tot aşa, că sunt ăia de la 246. 
De unde dom’ne? 246 ăsta nu era bun nici măcar să... Ei, când 
vorbesc de Armată, ei acuma au descoperit pe 246 ăsta, o struc¬ 
tură neputincioasă. O altă structură, putincioasă, ca să folosim 
termenul neacademic, erau ăştia de la Buzău. Dar ăştia de la 
Buzău, e demonstrat pe ore ce-au făcut şi cu ce s-au ocupat. 

AMS: Aici nu vreau să intru în detaliu, dar să ştiţi că toa¬ 
te registrele lor au fost rescrise. Le-am văzut când eram acolo, 
la M.Ap.N. Ştiţi care este versiunea: că s-a acţionat de către 
comandourile sovietice şi de alte structuri sovietice, nu numai 
comandouri, inclusiv pentru fenomenele de diversiune, simula¬ 
toare, trageri, se pare că primii morţi cam ăştia i-au făcut. Dar 
că ei nu puteau acţiona decât în cooperare cu o structură internă 
şi toată lumea arată spre Armată, pentru că acolo erau generalii 
kaghebişti. 

ŞD: S-a spus şi că Armata era kaghebistă. 

AMS: Nu că Armata era kaghebistă, dar au fost generali 

care... 

ŞD: Eu nu pun mâna în foc că nu au existat ofiţeri care să 
fi rămas fideli angajamentelor pe care le-au făcut când au făcut 
studii acolo. Şi eu am zis acolo: dom’ne, Militam a fost respins 
ca o măsea stricată de Statul Major. 

AMS: Dar Logofătu? 

ŞD: Logofătu era mai abil decât Militam. Nu pun mâna în 
foc pentru el. 

AMS: Nicolescu? Nicolescu ăla, care stătea de 20 de ani în 
funcţia aia (adjunct al ministrului Apărării )? 

ŞD: Nicolescu la fel. L-au şi încercat ăştia (Securitatea) în 
câteva rânduri, dar era foarte inteligent. 

AMS: Au încercat să-l prindă ai noştri. 

ŞD: Şi n-au reuşit. 

AMS: Cazul Vasile Ionel... 

ŞD: De ăsta nu ştiu prea multe. Eu ştiu că era în grupul lui 
Militam, cu comandorul ăsta... Radu Nicolae, dar de ăsta ştiu 
ca şi dvs. 

AMS: Sunt şi nişte mişcări ciudate ale lui Eftimescu. Vreau 
să mă înţelegeţi foarte bine, că nu vreau să dau nici în unii, nici 
în alţii. Strict personal, n-aş vrea să dau în Armată, că sufletul 
meu este încă acolo, dar am probleme şi am să vă spun de ce: 
în momentul de faţă există un document oficial al statului ro¬ 
mân care se numeşte Raportul SRI, şi în raportul SR1 se spun 
tot felul de lucruri ciudate. De exemplu, că diversiunile cu apa 
otrăvită, cu securiştii care trag de nu ştiu unde, şi care erau tri¬ 
mise la Televiziune, erau de la MApN. Şi în raport sunt date şi 
nume de ofiţeri, de pe la protocol, de pe la propagandă, de la 
Ilie Ceauşescu, care intrau în biroul lui Stănculescu, unde se 
afla acesta cu Dinu izolaţi şi ieşeau de acolo cu aceste zvonuri. 

ŞD: Asta este o altă diversiune. 

AMS: Raportul SRI, document oficial! 

ŞD: înseamnă că Stănculescu a spus prostiile astea. în pri¬ 
mul rând că eu cu el singur în interior n-am rămas decât când 
s-a organizat procesul lui Ceauşescu. Restul, n-am stat nicio¬ 
dată împreună. Iar când eram cu Ilie Ceauşescu, când a venit 
Stănculescu de la CC, ne-a zis: „Domnilor, vă rog să mă lăsaţi 
singur“. 

AMS: Raportul SRI, pagina 18: „Date obţinute din mediul 
militar afirmă că în ziua de 22 decembrie 1989, după ora 18.00, 
în sediul MStM, unde se afla concentrat un număr mare de ofi¬ 
ţeri, maiorii Nicolaescu Gheorghe şi Jilavu, ambii din Serviciul 
de protocol (în prezent primul lucrează în Direcţia de Cercetare, 
iar al doilea în Regimentul de gardă), intrau, din oră în oră, în 
cabinetul generalului V.A. Stănculescu, unde se afla şi viceami¬ 
ralul Dinu Ştefan (pe atunci şeful DIA), iar 1a ieşire se adresau 
celor aflaţi în anticameră, oferindu-le informaţii de genul: «Se va 
deschide foc asupra elicopterelor care vin din partea de Vest...», 
«Combinatul Petrochimic din Piteşti a fost atacat de terorişti», 
«Blindate venind dinspre Târgovişte vor ataca Bucureştiul», 
«Sibiul este înecat în sânge de către Securitate», stârnind panică 
în rândul cadrelor care îi auzeau. La colportarea acestor zvonuri 
în cadrul MApN a contribuit şi colonelul Ivaşcu Traian, tot din 
Serviciul de protocol (în prezent pensionar)". 

ŞD: Eu nu ştiu să fi stat vreodată singur cu Stănculescu, în 
afară de situaţiile... Doi: că aceşti inşi, care se spune că erau de 
la protocol, nu aveau nimic comun cu Direcţia de Informaţii... 
Că acei care intrau şi ieşeau nu sunt date aicea... toate acestea 

sunt nişte făcături, ticluiri, ţesături de fapte care n-au nimic co¬ 
mun cu realitatea. 

AMS: V-am provocat ca dvs. să înţelegeţi un lucru: că din 
punct de vedere istoriografie, eu, Olteanu, Florin Constantiniu... 
o să murim odată şi odată şi după noi vine un istoric tânăr, care 
n-a trăit evenimentul, şi vine şi se duce la documente. Pe astea 
le găseşte, să ne înţelegem, pe astea le găseşte şi trage concluzia 
că terorismul l-a făcut Armata cu D1A. Şi atunci... 

ŞD: Eu sunt mai optimist. Atunci când vine şi vede că sunt 
azvârlite... 

AMS: Nu ştie că sunt azvârlite, pentru că nu există contraar- 
gumentul, nu-i spune nimeni, uite domnule, afirmaţia asta nu 
este adevărată pentru că X nu era acolo, Z era în locul cutare... 

ŞD: Serviciile de informaţii, atunci când spun că cutare a 
făcut cutare, omul inteligent cere nominalizări, măcar câteva. 

AMS: Păi au dat nume. 

ŞD: Păi nu ăia care ieşeau, nu ăia, ci din spusele „din medii¬ 
le", păi care sunt mediile? 

AMS: Adică să-şi dezvăluie sursele? Ce serviciu de infor¬ 
maţii face asta? Vreau să înţelegeţi de ce am făcut demersul 
ăsta: pentru că dvs. sunteţi unul dintre puţinii oameni în măsură 
să demonteze chestiunile astea. La ora actuală, astea domină. 
Şi nu numai, sunt cărţi întregi care arată cu degetul spre DIA 
şi spre dvs., că aţi fost şi agent sovietic, că a fost şi Dumitru 
înaintea dvs., că a fost şi Naum. Ceea ce v-am citit eu este un 
fleac. Dar există mormane de acuze şi de lucruri pe care trebuie 
să le demontaţi. Vă rog să scrieţi cartea asta, încât acuzaţiile şi 
suspiciunile care planează asupra DIA să dispară. Faceţi expli¬ 
caţia asta. 

ŞD: O fac. 

AMS: Trebuie să precizaţi: „Uite, ce spune Coruţ, am intrat 
în posesia declaraţiilor lui, uite, ce spune el despre 246 este o 
aiureală. în realitate, 246 însemna altceva"... şi explicaţi. 

ŞD: Să nu mă întrebaţi despre relaţia dintre Măgureanu şi 
Iliescu. 

AMS: Dar astea sunt interesante! 

ŞD: Sigur că astea sunt interesante, că toată lumea vrea să 
ştie: a fost, n-a fost (agent KGB), a avut dosar Iliescu? Eu sunt 
cel care le ştiu pe-astea perfect. 

AMS: Şi a fost sau n-a fost, domnule amiral? Mă uit în ochii 
dvs. 

ŞD: Mă înregistraţi? 

AMS: Nu scriu, nu notez. Dar vă întreb: cum aţi putut depis¬ 
ta, că şi eu caut de înebunesc? 

ŞD: Este un dosar întreg, care a fost subtilizat. 

AMS: Bine, ştiu că l-au luat. 

ŞD: Au venit Gelu Voican şi cu domnul... 

AMS: Măgureanu... 

ŞD: Măgureanu, da, şi comandantul de acolo... 

AMS: Nu dosarul Corbii , în care apărea ca legătură Iliescu, 
ci dosarul lui. 

ŞD: Comandantul unităţii mi-a raportat: „Domnule, uite, 
sunt aici la poartă, s-au prezentat domnul şi domnul. Vor să intre 
să ia ceva 44 . Lucru pe care nu-1 ştia nici comandantul unităţii, că 
era şi el... „Aprobaţi? 44 . Am aprobat. „Dar în prezenţa dvs., totul 
se întâmplă în prezenţa dvs. (a noului comandant al UM 0110 
anti KGB). Au spart zidul, au scos... (arată în spatele lui, suge¬ 
rând că a fost spart zidul din spatele biroului, în partea de sus). 

AMS: Păi erau în zid? 

ŞD: Da. Zidite. 

AMS: Extraordinar! 

ŞD: Le-au scos şi au plecat. 

AMS: Şi ce erau astea? Coruţ spune ceva de listele B. 

ŞD: Ăla fabulează. Dar eu vă rog frumos ca asta să rămână 
... pentru că pe urmă încep cercetări, iar unii, care au mai vorbit, 
nu mai sunt în viaţă şi caracatiţa este destul de adâncă. Eu, nu că 
mi-e frică de viaţa mea, dar... 

AMS: Şi dosarele erau făcute de ăştia de la Securitate. Asta 
trebuie să ştie ei. Ăsta era Neculicioiu, UM 110. 

ŞD: După aceea clădirea aia a dispărut cu totul. Nu mai e 
nici la Armată, acum este transformată în altceva. 

AMS: A dispărut o clădire din Bucureşti? Formidabil. 

ŞD: Da, ca să vedeţi că se lucrează pe... 

AMS: Era asta a lui Neculicioiu, a UM 110, anti KGB? 

ŞD: Da, da. 

AMS: Acolo erau, la Neculicioiu. D-aia n-a avut probleme 
Neculicioiu. 

ŞD: Lui i-am luat eu locul. 

AMS: Deci d-aia n-a avut probleme, n-a fost arestat, n-a 
avut nimic. Este pe la Braşov pe undeva. 

ŞD: Ştiu că eu îl chemam să-şi ia drepturile. 

AMS: Şi dvs. aţi apucat să vă uitaţi pe dosarele astea? 

ŞD: Cum să le văd, dacă erau în zid? L-am văzut pe al lui 
Răceanu, am văzut şi filmul, toată filmarea. 

AMS: L-au filmat de sus cu o cameră ascunsă. Deci, exista 
un dosar separat al lui Iliescu? 

ŞD: Exista dosar separat, plus casete cu înregistrări cu tot. 

AMS: Asta ştiu eu mai departe. I-au fost duse lui Iliescu. 
Şi acolo s-a descoperit că cel care făcuse principalele acţiuni 
era Goran, şeful de la Bucureşti, printre care erau şi înregis¬ 
trările lui Iliescu în diferite situaţii cu femei, la Timişoara, la 
Bucureşti. Ştiţi că trecea de la Casa Scânteii la Hotel Flora. Iar 
mie Gelu Voican mi-a şi povestit lucrurile astea. Dar eu n-am 
ştiut că exista un dosar separat al lui Ion Iliescu. Ştiam că există 
ca legătură în dosarul Corbii. 

ŞD: Eu spun undeva acolo că... deci a fost numit Măgureanu, 
m-a chemat Iliescu să mă...şi Stănculescu mi-a spus: „Vezi că te 
cheamă să te numească 44 . Eu i-am declarat: „Dom’ne, eu un an, 
un an şi jumătate cel mult mai pot rămâne 44 . Şi acolo s-a spus: 
erau prea mari legăturile să mă numească pe mine (la SR1 ), şi nu 
pe Măgureanu, faţă de care avea şi obligaţii. 

AMS: Eu am nişte chestii, mi-a povestit cum l-a racolat în 
’81 pe Iliescu. De asta vă spun, pentru mine nu sunt noutăţi. Dar 
stau acum să mă gândesc, nu ştiu ce conţinea acel dosar, poate 
că conţinea prostii. 

ŞD: Nu ştiu, o fi fost ars, o fi fost depus. 

AMS: I-a fost dus, Iliescu l-a văzut, Goran a fost arestat. 

ŞD: Poate l-a şi curăţat între timp. 

AMS: Nu mai există. 

ŞD: L-a deznaţionalizat, cum ziceau ăştia. (... urmează o 
discuţie despre editură şi procedurile necesare editării cărţii). 

AMS: Singurul lucru pe care nu l-am ştiut a fost chestia asta 
cu spartul zidului. 

ŞD: Acolo era o firidă, o firidă cu lumina mascată. Sub firida 
aceea zidită, erau băgate acolo. 

AMS: Dar numai ăştia ştiau. Neculicioiu le-a dat, că numai 
ăştia ştiau. 

ŞD: Eu am părăsit unitatea, s-au pus schele, s-au spart zi¬ 
duri, e o altă instituţie. 

Mr. (r) IULIAN STOICA 
şi lt.-col. (r) ION ŢENCU 

Iulian Stoica este ofiţerul care i-a păzit pe Nicolae şi 
Elena Ceauşescu trei zile şi trei nopţi în unitatea din 
Târgovişte. Ion Ţencu, fost ofiţer superior din conduce¬ 
rea aceleiaşi unităţi, martor direct la evenimente. Ofiţerii 
confirmă arestarea lui Ceauşescu, informarea imediată a 
Bucureştilor, existenţa ordinelor date de gen. Stănculescu 
de asasinare a lui în unitate şi aduc mărturii importante 
despre starea de spirit a fostului şef de stat. 

înregistrare audio clandestină, pusă la dispoziţie contra cost 
de un jurnalist free-lancer, autorul înregistrării. 

4 august 2006, Bucureşti 

Iulian Stoica: Domnule Stoenescu, eu am avut nişte fe¬ 
nomene şi m-am întâlnit cu nişte fenomene, că eu am fost ăla 
curiosul şi curiozitatea era cât p-aci să te omoare. Până când 
am auzit de situaţia în care dvs. ajunseseţi cu investigaţiile la 
implicarea.... implicarea? Au avut şi americanii au rol. 

AMS: Da. 

IS: Uitaţi-vă ce este aici ( arată două cărţi de vizită). în 2002, 
aceşti indivizi au fost oameni de afaceri... 

AMS: ( citeşte ) Patrik Peron. 

IS: Ăştia erau ofiţeri sub acoperire... 

AMS: Probabil, probabil... 

IS: Au ţinut neapărat să stea de vorbă cu unul dintre cei care 
au fost în apropierea lui Ceauşescu. 

AMS: Hanson!? 

IS: Au distrus Fabrica de Strunguri din Târgovişte şi s-au 
virat. A fost înţelegerea la schimb, adică eu să le dau informaţii, 
ce s-a întâmplat cu Ceauşescu aici, şi ei să-mi explice cum a 
fost în Vietnam, că au fost luptători în Vietnam. Şi printre altele, 
a fost o discuţie de lungă durată, au spus că, într-adevăr, ame¬ 
ricanii au dorit să-i aibă (pe Nicolae şi Elena Ceauşescu) şi au 

făcut demersurile în 24 (decembrie)'. Habar nu aveam în 2002 
de situaţia asta. Deci asta a fost o întâmplare din 2002, după 
care v-am auzit pe dvs. (la postul de televiziune OTV) şi dvs. aţi 
intrat pe filieră şi deja aveţi informaţii că într-adevăr s-au băgat. 

AMS: Intr-adevăr, s-a făcut o intervenţie. Nu avea un ca¬ 
racter oficial, prin Departamentul de Stat, dar s-a făcut prin- 
tr-un grup foarte influent, tot oameni de afaceri, prin ambasada 
SUA şi printr-un diplomat român care se întorsese în România, 
Comeliu Bogdan, a fost adjunct al ministrului de Externe, se 
întorsese din Statele Unite cu o zi înainte. Ăsta comunica în per¬ 
manenţă şi cu Petre Roman şi el a transmis şi oferta ambasadei 
americane, care a oferit armament, echipament pentru ochire pe 
timp de noapte... 

IS: Echipament specific... 

AMS: Da. Şi prin acesta s-au transmis diferite oferte, inclu¬ 
siv asta, de a nu-i omorî. 

IS: Am martori. La întâlnirea asta, care a avut loc în aparta¬ 
mentul lor din Târgovişte, am fost cu un alt coleg. Eu am riscat 
enorm atunci, dar m-a mâncat curiozitatea. Şi cu Ceauşescu la 
fel, dacă nu mă mânca curiozitatea nu ajungeam eu... A doua 
fază pe care vreau să v-o spun... 

AMS: Deci ei v-au confirmat că... 

IS: Mi-au confirmat situaţia, că americanii au cerut azil po¬ 
litic pentru Ceauşescu. 

AMS: Când a fost asta? 

IS: în 2002. 

AMS: Adică mult înainte să descopăr eu povestea asta. 

IS: Dvs. parcă aţi ştiut mai de mult, de prin ’90 şi ceva. 

AMS: Da, dar nefiind confirmată, n-am afirmat. Mi-au spus 
ofiţerii de la transmisiuni care ascultaseră toate convorbirile 
care au fost la M.Ap.N în decembrie ’89. 

IS: A doua fază, care a fost extraordinară şi nu ştiu dacă 
o ştiţi: noi era cât p-aci să prindem pe cei care au emis din 
Târgovişte chiar în perioada aia, în limbaj sovietic. 

AMS: Unde erau plasaţi, unde erau băgaţi? 

IS: Erau chiar la o scarăde lângămine. Au fostcâtevaTAB-uri... 
Operaţiunea asta este trecută în Jurnalul de luptă, chiar în ăla 
modificat... 

1 Este vorba de oferta de azil politic, respinsă de liderii CFSN, ofertă 
confirmată de ROMPRES, printr-o ştire, şi de Agenţia RADOR, apoi de 
gen. Ioan Talpeş, şef SIE, public. 

AMS: Al unităţii voastre? 

IS: E trecut acolo, cine a participat, ce TAB-uri, ce s-a 
descoperit. 

Ion Ţencu: Apropo de treaba aceasta, cum putem intra noi 
în posesia Jurnalului acţiunilor de luptă? 

AMS: Este la Ministerul Apărării, la Arhivă, şi au făcut mai 
multe operaţii (pe el). Una este că au retras... fenomenul este 
următorul: Petre Roman a declanşat Comisia guvernamentală 
în martie 1990, care s-a deplasat la Timişoara şi a strâns toate 
documentele oficiale, inclusiv jurnalele de luptă, registrele şi 
tot... 

IT: Cu registrul s-a întâmplat următorul lucru... 

AMS: O secundă! Le-au adus la Bucureşti. Comisia avea şi 
civili, şi ziarişti în ea, deci au avut acces şi au văzut date sem¬ 
nificative, ore, misiuni, muniţie consumată. Imediat au făcut 
praf această comisie, n-au mai dat niciun rezultat sau un raport, 
documentele au fost retrase, duse la M.Ap.N. şi au fost puşi să 
le refacă la unităţi sau au introdus o serie întreagă de modificări. 
Apoi o serie întreagă de documente, am şi eu mărturii, au fost 
distruse. Deci, în arhiva M.Ap.N. se găsesc, dacă se mai găsesc. 

IT: Trebuie să aflăm la cine. 

AMS: La Arhivă. 

IS: Noi cam am găsit filiera, unde au plecat hârtiile. 

AMS: Avem mărturia omului (înalt ofiţer al Armatei, martor 
la operaţiunea de distrugere a unor documente din decembrie 
1989). 

IŢ: La noi l-a furat pur şi simplu un maior şi s-a dus direct cu 
el {cu registrul de note telefonice) la Marele Stat Major. 

IS: S-a dus direct la dl Cioflină. 

IŢ: Nu era Cioflină în ’90. 

IS: Era Vasile Ionel, scuzaţi-mă. 

IŢ: In prima fază era Vasile Ionel. Am încercat să intrăm în 
posesia lor. 

IS: Ştiţi că dumnealui are o legătură cu Târgoviştea? V-a zis 
Mateescu de ordinul acela confidenţial? 

AMS: Nu. 

IS: E vorba de şase cetăţeni sovietici. Are el. Are un ordin 
special pe care l-a trimis {Vasile Ionel) dlui Kemenici să avem 
grijă în mod special de şase cetăţeni sovietici. 

AMS: Asta în ce perioadă? 

IS: Atunci, când se trăgea. 

AMS: Păi Vasile Ionel nu era încă nimic!... De la Vasile 
Ionel!? Foarte interesant. 

IS: Ei erau lucrători la OPET, la Utilaj Petrolier. 

IŢ: Nu mai ştiu dacă erau la OPET sau la oţelărie, dar, în 
fine, erau acolo. 

AMS: Ăştia s-au mişcat? 

IS: Păi chiar în zona aia s-a emis. Erau la 10-15-20 de metri 
de locul ăla, unde au ajuns ai noştri prea târziu. A fost o garso¬ 
nieră goală şi s-au folosit de antena de televizor. 

IŢ: Păi ce legătură are? 

IS: Are legătură că şi unii şi alţii au fost băgaţi acolo. S-au 
întâlnit la Malta, americanii au spus că se ocupă de Noriega şi 
ruşii... de noi. Ceauşescu a fost bine informat. El a avut infor¬ 
maţii exacte. 

AMS: Am confirmarea, pentru că în noaptea de 3 decembrie 
generalul Vlad i-a prezentat tot ce s-a discutat la Malta. 

IS: Mie Ceauşescu mi-a mai zis un lucru senzaţional, pe care 
nu l-am făcut public, de fapt, mie mi-a zis. 

AMS: Ce v-a zis? El sau ea? 

IS: El. După o discuţie tare, în care eu am spus practic că nu 
vreau să execut ordinul. 

AMS: în transportor? 

IS: Nu în transportor, în punctul de comandă. Aia a fost o 
discuţie mai lungă, în 23 decembrie. El a făcut, eu n-am vrut să 
spun, el a făcut nişte crize, aproape de epilepsie. Spume la gură, 
bale... ne-am chinuit. 

AMS: Cred că a fost groaznic pentru voi. 

IS: Nu am vrut să prezint nişte situaţii deranjante. Tot îi tră¬ 
gea cu independenţa, cu libertatea, că se atenta la nu ştiu ce şi 
că trebuie să mergem spre socialism, spre comunism... şi la un 
moment dat nu m-am abţinut şi printre dinţi i-am spus: „Ştiţi 
ceva, s-a dus dracului şi socialismul şi comunismul în ţara asta“. 
El, în loc să se enerveze, a zâmbit, a pus mâna pe mine, cum fac 
eu acum (pe genunchi) şi mi-a zis: „Băieţică, eşti prea mic ca 
să înţelegi nişte lucruri, în ţara asta comunismul şi socialismul 
vor exista în structurile sale de jos“. Habar n-am avut atunci, nu 
i-am dat nici o importanţă. După ce am fost distrus eu, mi-am dat 
seama câtă dreptate a avut. Asta a fost expresia pe care mi-am 
adus-o aminte, pentru că nu înţelegeam ce mă izbeşte. Ani de 

ani, ce mă izbeşte. Şi am înţeles: structurile de jos. Totul a fost 
planificat, organizat ca nimic să nu se schimbe. Adică totul se 
transformă, dar nu se schimbă. 

AMS: Gândeşte-te la următorul aspect statistic. Eu m-am 
adresat Institutului Naţional de Statistică, ca să am o imagine, 
în 1999 m-am adresat, şi mi-a dat următorul răspuns: în 1989, 
86% din populaţia României era născută în comunism. 

IS: Iar pe noi ne-au dat afară din Armată, că au zis că am fost 
şcoliţi în şcoli comuniste. 

AMS: Bine, asta este o altă prostie. 

IS: Plus de asta, că ştiam prea multe şi au vrut să scape de 
noi. 

AMS: Până n-o să schimbăm generaţiile va fi extrem de 
greu. 

IT : Domnule Stoenescu, aţi prezentat odată într-o emisiune 
la televizor, din păcate nu am văzut de la început, traseul lui 
Stănculescu din CC la Ministerul Apărării. 

AMS: Este aproape complet reconstituit. 

IŢ: Aveţi orele cu aproximaţie? Eu am fost locţiitorul lui 
Kemenici, am vorbit cu el şi am vrut să pun cap la cap orele 
când am vorbit cu el, când l-am sunat. 

AMS: Oricum, el ajunge la MApN la ora 13.00. 

IŢ: Elicopterul decolează la?... 

AMS: La 12 şi 9 minute. 

IŢ: Ce ştiţi dvs.? 

AMS: Ce a făcut el în CC sau la MApN? 

IŢ: La Armată. 

AMS: El emite acolo două documente importante, telegra¬ 
mele 38 şi 39. Pe prima o găseşte scrisă, făcută deja şi pe care 
doar o semnează - pentru că cei de la MStM se ocupaseră, era 
acolo generalul Constantinescu -, care prevedea retragerea tru¬ 
pelor în cazărmi, iar următoarea, care este la 13.30, este de ocu¬ 
pare a principalelor centre, Televiziune, Radio, Telefoane, tot, 
plus consiliile judeţene din toată ţara. Cred că şi la Târgovişte 
s-a dus Armata şi a preluat controlul CJP, sub acoperirea că se 
duc să-i păzească. Mie mi-a recunoscut în interviu, a recunoscut 
şi în emisiunea pe care a făcut-o cu Ion Cristoiu, el şi spune: „La 
ora 13.30 ţara era sub control**. Deci, a preluat puterea. După aia 
începe fenomenul terorist, care este târziu şi care... 

IŢ: Elicopterul aterizează la Boteni... 

AMS: A trecut peste, n-a aterizat la Boteni. Am refăcut tra¬ 
seul, acolo era Suciu, cel cu Ţigareta II, care a refuzat să... 

IS: Acolo era o baterie de 57 şi i-a zis să tragă dacă coboară. 

IŢ: în timp ce elicopterul nu ateriza în Boteni, genera¬ 
lul Stănculescu ia legătura cu generalul Mocanu, generalul 
Mocanu ne sună pe noi.... eu am vorbit cu generalul Mocanu, 
după care şi Kemenici... şi îi dă misiune, îi dă ordin: dacă vine 
spre Târgovişte, să-l prindă, aşa am înţeles eu, din discuţia pe 
care am avut-o eu cu Kemenici a fost direct: să-l prindem, deci, 
nu dacă... 

AMS: Ordinul era de doborâre sau de obligare să coboare 
la sol? 

IŢ: Nu, e vorba că elicopterul nu aterizase încă... 

IS: Piesa grea a murit, era Maluţan. El a fost ameninţat să 
coboare. 

AMS: Eu am văzut comunicaţiile şi ştiu şi povestea asta. El 
(Stănculescu) a vorbit cu comandantul aviaţiei, generalul Rus, 
şi am fost convins că a vorbit cu Rus, dar acum aflu că a vorbit 
cu Mocanu. 

IŢ: Nu, ne-a sunat şi Rus, dar primul cu care am vorbit a fost 
Mocanu. 

AMS: Problema este că el a interzis zborurile în spaţiul aeri¬ 
an al ţării, astea sunt cele două ordine, după care, după cum ştiţi 
prea bine, doborârea oricărei aeronave aflate în zbor. Or, în zbor 
atunci nu era decât elicopterul cu Ceauşescu. Problema mea de 
cercetare a fost dacă s-a dorit deliberat doborârea elicopterului. 
Şi o să vedeţi că este o logică. Numai că el în loc să se ducă la 
Dolj cum ceruse, pentru că eu am comunicaţiile lui Maluţan, 
Maluţan îi explică lui Ceauşescu că el nu poate comunica direct 
cu judeţul Dolj, cu Craiova, acolo voia să se ducă şi poate s-o 
facă numai prin bază, şi el cere Bazei ( că) numărul 1 doreşte să 
meargă la Dolj. I se răspunde de la bază: „Nu se poate să meargă 
la Dolj, îi răspunde primul-secretar de la Dolj, că lumea e în 
stradă şi să nu vină acolo...“ 

IS: La Târgovişte nu era nimic. 

AMS: Se pare că la ora aia nu era nimic nici la Craiova. Nu 
l-a vrut nici Ion Traian Ştefanescu. Atunci Ceauşescu ordonă să 
se ducă la Snagov. Stănculescu şi Mocanu şi toţi aceştia ştiau 
că el se va deplasa pe direcţia Dolj şi probabil acesta este mo¬ 
tivul pentru care Târgovişte primeşte un astfel de ordin aşa de 
devreme. 

IS: Aveţi vreo informaţie legată de avionul prezidenţial? 

AMS: La ce oră v-a venit ordinul? 

IŢ: Până la ora 14.00, când toţi spun că (elicopterul) ar fi ate¬ 
rizat la Titu. Ora este consemnată în jurnalul acţiunilor de luptă. 

AMS: Forma lui este importantă. Cum a sunat ordinul? 

IS: S-a făcut o speculaţie că şi coborârea la Boteni, corobo¬ 
rată cu aeronava prezindenţială, dar nu e confirmată. 

IŢ: (Ordinul a sunai): „Vedeţi că se îndreaptă spre Târgovişte. 
Prindeţi-1!“. 

AMS: Deci, prindeţi-1! 

IŢ: „Cu cine am vorbit?" „Maior Ţencu" „Dar Kemenici 
unde e?“ „Vi-1 dau şi pe dânsul (la telefon)". 

AMS: A, deci generalul Mocanu pe dvs. personal v-a sunat? 

IŢ: Da, sigur, eram în birou. 

IS: Domnul colonel Ţencu a fost şi cel care a comunicat 
prinderea la televizor, a vorbit cu Iliescu. Dar lucrul ăsta nu s-a 
spus şi ne-a costat enorm. Au zis că noi am făcut-o de capul 
nostru şi noi am jucat la două capete. 

IŢ: Se ştia într-un interval de timp, cât a evoluat elicopterul 
de la Snagov la Boteni, că va veni la Târgovişte. 

AMS: Atunci s-a întâmplat un lucru. O explicaţie pentru 
comportamentul lui Maluţan este reconstituită de mine: ajun¬ 
ge la Snagov, scopul lui Ceauşescu era acela de a lua legătura 
cu diferite judeţe. Se duce la centrul de comunicaţii al vilei. în 
timpul ăsta se petrece un fapt foarte ciudat, pe care eu iarăşi 
l-am prezentat, n-are altă explicaţie: paza, care era a Direcţiei 
V, primeşte ordinul să înconjoare vila, l-am găsit pe ofiţerul 
care a executat ordinul. Ei nu apucă să „închidă pe casă", cum 
spuneau... 

IŢ: Eram în câmp când ne-a povestit Ceauşescu chestia asta. 
(lui Stoica) Tu erai în punctul de comandă. 

IS: In câmp ne-a spus asta, ne-a spus treaba asta. 

AMS: Că a vrut să-l aresteze Securitatea? 

IŢ: A văzut apropiindu-se militari... 

AMS: E clar, uite cum se leagă. El v-a spus că a văzut: „Uite 
cum se apropie militari!", erau cei din Direcţia V, primiseră or¬ 
din să-l aresteze. 

IS: Ceauşescu ştia de Stănculescu foarte bine. Dar nu se aş¬ 
tepta, până în ultima clipă. 

IŢ: Hai să mergem pas cu pas. 

AMS: Să reluăm. Ajunge la Snagov, vorbeşte cu (gen.) 
Apostol, vorbeşte cu câţiva generali din teritoriu, cu Piteştii 
vorbeşte, vorbeşte şi cu câţiva prim-secretari de judeţ. Toţi îi 
spuneau: „Aici e linişte* 4 . 

IS: Şi cu Găvănescu a vorbit (primul-secretar de la 
Târgovişte). 

AMS: Vine la elicopter... între timp, Maluţan primeşte pe co¬ 
municaţie de la Bază, ordin de la ofiţerul de servici, care era chiar 
şeful lui de unitate, îmi scapă numele acum, şi îi spune: „Vezi 
că s-a emis ordinul: nu se mai ridică niciun avion, rămâi la sol 44 . 
Vine Ceauşescu la el (la Maluţan ), îi spune: „Ser/eşti cauza? 44 Şi 
îl convinge să plece de acolo. Şi Maluţan pleacă. în zbor primeşte 
comunicarea tot de la bază, asta a fost marea lor şansă, cel puţin 
a lui Maluţan, a fost aceea că ofiţer de serviciu era chiar coman¬ 
dantul lui şi ăla i-a spus: „Dă-te jos imediat, că te doboară! Te 
fac praf! 44 N-a fost iniţiativa lui Maluţan, cum s-a scris: trebuie 
să aterizăm repede, că ăştia ne doboară. Primise comunicarea că 
vor fi doborâţi. Asta înseamnă că exista emis ordinul de doborâre. 
Asta trebuie să se fi petrecut înainte ca el să plece de la Snagov şi 
să-l lase pe câmp. Aici trebuie să fie intervalul. 

IS: Da, păi asta trebuie să fie. 

AMS: Cât a stat la Snagov, o jumătate de oră, poate 45 de 
minute, asta înseamnă... hai să zicem că a zburat un sfert de 
oră... deci în jurul orei 13.00 trebuie să fi primit dvs. telefonul. 

IŢ: între 13.00 şi 14.00. 

AMS: E clar că au vrut să-l doboare. Oricum, când dai un 
ordin de interdicţie (aeriană), voi ştiţi foarte bine, după care dai 
ordin de doborât orice aeronavă care zboară (în spaţiul aerian), 
e clar că ei au vrut să-l doboare. Maluţan l-a lăsat pe şosea şi pe 
urmă... v-a chinuit pe voi. 

IS: Aşa este. 

AMS: Vreau să vă întreb ceva. La un moment dat, nu mai 
ştiu cu cine a stat de vorbă, mi se pare că cu Mareş, mai uit şi 
eu, că am atâtea în cap, Ceauşescu invocă un anume „Marcel 44 , 
îi spune ei: „Ne-a trădat Marcel 44 . Sunt doi Marcel în discuţie. E 
interesant dacă el a mai spus ceva pe acest subiect. 

IS: Nu. 

AMS: Un „Marcel 44 era Gogu Rădulescu. 

IS: Cam aşa am bănuit şi noi. 

AMS: Ce motive avea Ceauşescu să-l bănuiască? 

IS: Se pare că Gogu Rădulescu a făcut parte din gruparea 
celor care l-au sfătuit să ţină cuvântarea aia (mitingul din 21 
decembrie). 

AMS: Bl a vrut-o. 

IS: Cineva i-a zis: ar fi bine să vorbiţi oamenilor. 

AMS: Iar al doilea „Marcel 44 , este Marcel Shapira... 

IS: Masoneria! 

AMS: Vedeţi că ştiţi? Şeful masoneriei române în străinăta¬ 
te, cu care Ceauşescu avea legături. N-a spus mai mult? 

IŢ: Nu. Sau poate a vorbit cu Mareş. 

IS: Asta a fost chiar în ziua de 22. într-un birou au vorbit: 
„Ai văzut ce ne-a făcut Marcel? 14 

IŢ: A vorbit şi în ARO: „Unde ne duceţi? 44 „Vă conducem 
într-o unitate militară 44 . Şi a zis: „Nu merg într-o unitate milita¬ 
ră. Nu merg la Armată 44 . Ea l-a prins de mână şi el a zis: „Stai, 
mă 44 . Şi s-a uitat în ochii ei şi i-a zis: „Ai văzut ce ne-a făcut 
Marcel? 44 

IS: Domnule Stoenescu, după moartea lui, era să mor cu un 
ofiţer de acolo. Tot din sindromul ăsta al curiozităţii am des¬ 
coperit unde se ascundea generalul Neagoe. Era la Mănăstirea 
Dealu, la măicuţe. Ideea era că... 

AMS: Nu, d-nule Stoica, a fost arestat în Bucureşti. Dacă e 
vorba de şeful Direcţiei V... 

IS: Era cu Ceauşescu, era şi el la Târgovişte... 

AMS: Nu, faceţi o confuzie. 

IS: Toată lumea mi-a spus că nu e adevărat, dar eu aveam 
informaţii şi le-am verificat. 

AMS: Generalul nu avea loc în elicopter. N-avea cum să 
plece cu el. E o pistă falsă. Au fost Bobu, Mănescu, cei doi 
aghiotanţi, pilotul Maluţan. N-avea cum să mai intre, abia s-a 
ridicat elicopterul. Neagoe s-a ascuns în CC, l-au prins şi l-au 
dus la Armată. E posibil să fi fost un altul şi lumea să creadă că 
e Neagoe. 

IS: Sigur a fost cineva acolo. 

IŢ: Când l-ai văzut? 

IS: Pe 26 sau pe 27 decembrie. 

IŢ: Neagoe era arestat. 

AMS: Mai vreau să ştiu ceva. Nu am înţeles exact, atunci 
când a venit vorba de Iliescu, Ceauşescu şi cu Ceauşesca s-au 
certat, că „nu m-ai lăsat să-l.... 

IS:...Să-l omor. 

AMS: Aşa a spus? Să-l omor... 

IŢ: Să-l lichidez. Aşa am auzit eu. 

AMS: Cine i-a spus cui? 

IS: El s-a ridicat la ea. Stăteau cum stăm noi acum. 

AMS: Deci ea n-a vrut. 

IS: El s-a ridicat şi a sărit la ea. 

IŢ: Boboc a intervenit, că a crezut că o să dea în ea. 

IS: „Tu nu m-ai lăsat să-l termin. Acum o să vezi că ne ter¬ 
mină el pe noi“. Boboc a intervenit: „Liniştiţi-vă!“ şi el se uita la 
ea şi dădea din cap. Şi au mai vorbit, au mai spus despre Iliescu. 
Credeţi-mă că nu ştiam cine este Iliescu, habar nu aveam. 

AMS: Crezi că eu ştiam? 

IŢ: Brateş l-a prezentat la televizor. 

IS: Ştiţi ce Ie-a spus domnul Stănculescu în elicopter, când 
veneau spre Târgovişte, ştiţi ce le-a spus paraşutiştilor? „A tre¬ 
buit să mergem noi la Târgovişte să le facem treaba". 

AMS: Voi nu aţi ştiut următorul lucru, care este în cartea 
mea. Trebuie să vă dau cartea s-o citiţi. 

IS: Păi cred că dacă domnul Voinea îşi mai râde de noi nu 
mai venim. De 6 săptămâni, că ne-a audiat şi să o ducem şi noi 
la să ne primească dosarele. 

IŢ: Ce am făcut din 17 până în 26 când am depus armele la 
rastel. 

AMS: Ce dosar? Ăsta cu revoluţia? 

IŢ: Nu, nu, pentru eliberarea documentelor la Secretariatul 
de Stat pentru... 

IS: Să nu dea certificat de revoluţionar vreunui militar impli¬ 
cat într-o problemă. Verificări. 

AMS: Am înţeles. Lucrurile sunt atât de clare că nu înţeleg 
ce mai vor de la voi. 

IS: Cineva a dat un ordin ca niciun militar să nu primească 
certificat. Şi după ce am păţit noi, e clar. 

AMS: Eu ţin minte discuţia pe care am avut-o cu generalul 
Spiroiu (în 1992). 

IS: înseamnă că pe noi ne-a minţit. Nouă ne spunea că sun¬ 
tem singurii care merităm, pe de altă parte se ducea la Iliescu şi 
îi spunea că noi suntem nişte nenorociţi. 

AMS: Voi nu le rezolvaseţi problema. Voi nu aţi vrut să-i 
omorâţi, i-au omorât paraşutiştii şi i-au decorat pe ei. 

IS: Pe noi nu ne-au băgat în seamă. 

AMS: Dragul meu, dă-mi voie să-ţi explic care este pro¬ 
blema, ca să înţelegi ce s-a întâmplat cu tine. Tu eşti un mar- 
tor-cheie în ce priveşte ultimele ore, zile, ale lui Nicolae şi 
Elena Ceauşescu. Dar s-au întâmplat o grămadă de alte lucruri 
pe care tu nu aveai cum să le ştii, dar care au influenţat situa¬ 
ţia ta. Direct. Problema este următoarea: între Stănculescu şi 
Kemenici a intervenit o înţelegere telefonică de lichidare a lui 
Nicolae şi Elena Ceauşescu la o parolă. Această parolă era... 

IŢ: „Recurgeţi la metodă 41 . 

AMS: „Recurgeţi la metodă 44 . Iniţial i-a spus: „Le arăţi un 
tanc 44 . Era vorba de blindatul vostru. „Şi vezi ce faci cu ei 44 . în 
momentele în care aveau loc crize, adică atac la Televiziune, 
atac la MApN, care erau cu pliciuri de-alea (simulatoare), în 
momentul când aveau loc astfel de atacuri şi ăştia, civilii săreau 
în sus, Stănculescu, în înţelegere cu Voican-Voiculescu suna la 
Kemenici, eu am reuşit să reconstitui trei astfel de intervenţii, 
în care i-a spus: „Recurge la metodă 44 . Şi atunci Kemenici a dat 
acele ordine ciudate, care te priveau pe tine direct în primul 
rând, cu TAB-ul dus pe câmp, trecut prin faţa... mi-a povestit 
Mateescu (ofiţer al unităţii ), v-a pus să treceţi prin faţa dispo¬ 
zitivului de apărare, să vă facă pulbere, cu lumini stinse, o po¬ 
vesteşti şi tu cu Domenico, am găsit-o în cartea lui. Militarii 
au recunoscut TAB-ul, ştiau că eşti tu acolo, n-au vrut să tragă. 
Asta este un aspect. Să ne înţelegem, Kemenici nu putea da or¬ 
dine clare: deschideţi foc şi aruncaţi în aer blindatul. El dădea 
tot fel de ordine aluzive. 

IS: El se întâlnise cu noi toţi. Asta îi reproşăm acum. De ce 
n-a venit să-mi spună frate în faţă mie: „Du-te, mă, şi omoară-i! 
Eu stau lângă tine 44 . Şi atunci când mi-a dat ordinul, să fugi? A 
pus mâinile în cap, eu n-am mai spus asta, şi a ieşit pe uşă. 

IŢ: Pe 24 s-a întâmplat asta. 

IS: Şi-a pus mâinile în cap şi a ieşit pe uşă. Când îl vezi pe 
comandantul tău că îşi pune mâinile în cap şi fuge... dar stai lân¬ 
gă mine, frate, să vezi ce fac. Dacă era un ordin clar, o făceam, 
să ştiţi, o făceam. Dacă stătea lângă mine, o făceam, ce aveam 
de ales? Puneam mâna pe tocul de ia pistol, intram şi... 

IŢ: I -am spus şi eu şi Mareş (luiKemenici ): „Stai, dom’ne, că 
nu ne atacă nimeni 44 . Că se auzeau bubuituri în afara cazărmii... 

AMS: Simt cele trei tentative de a-1 omorî pe Ceauşescu, 
care au eşuat toate, pentru că nu l-aţi omorât voi. 

IŢ: Pe 23 dimineaţa... 

IS: Am vrut să-l omor eu atunci... 

IŢ: Numai puţin. Pe 23 dimineaţa suntem anunţaţi că unita¬ 
tea, dacă nu-i predăm pe cei doi ticăloşi, sau cei doi trădători, 
într-o jumătate de oră cazarma sare în aer. Kemenici l-a trimis 
pe Mareş la unitatea vecină, să comunice să se pregătească pen¬ 
tru un atac surpriză asupra unităţii. Am rămas eu cu Kemenici 
în birou. Erai şi tu {Stoica) pe hol. Domnule, peste o jumătate de 
oră au început să tragă militarii noştri, din interior. 

AMS: în nimeni. 

A 

IŢ: In nimeni, domnule Stoenescu. Am strigat să oprească 
tragerea. în ce trag? Eram înapoia lor. L-am întrebat pe unul: 
„Tu în ce tragi?“ Nu ştiau, dom’ne. Pur şi simplu cu ochii în¬ 
chişi trăgeau foc automat. Până la urmă Kemenici zice: ,3ăi, 
cade cazarma. Haideţi să-i omorâm. Tu pe el şi eu pe ea“. „Cum 
să cadă cazarma, când ăştia trag? Sunt în faţa noastră, uitaţi în 
faţa noastră, n-a căzut niciun militar. Cine să pătrundă? Cum 
să pătrundă prin perdeaua asta de foc? Dacă pătrund, haideţi în 
(punctul de comandă ).şi ne-am îndreptat, ne-am întâlnit cu 
tine {Stoica) atunci, după aia l-am tras în birou... 

IS: Nu ştiu care a tras atunci, a tras de pe hol. Dociu parcă a 
tras... S-a tras cu armă automată dintr-un spaţiu închis. 

IŢ: Era 5-6 dimineaţa, era întuneric. 

AMS: Au sărit tencuielile de pe pereţi. 

IŢ: Da, până ne împuşcă ăia, ne omorâm noi. Hai să stăm în 
birou. S-a liniştit treaba şi eu l-am întrebat... a avut necazul ăla, 
când s-a dus la W.C. 

AMS: I s-a făcut rău? 

IS: A făcut pe el. 

IŢ: A făcut pe el. 

IS: N-o să spunem niciodată asta. Ne e ruşine. 

IŢ: îi spun {lui Kemenici ): „Staţi jos, tovarăşul colonel“. 
Zic: „Chiar aţi crezut că putem să-i omorâm pentru atacarea 
cazărmii?“ Recunoaşte omul. „Eu înţeleg să cadă cazarma, să 
văd şi eu un individ că vrea să se strecoare, pe lângă perete, că 
vrea să se infiltreze... Militarii noştri sunt în poziţii* 4 . 

IS: Să vedem oamenii noştri murind. Dacă vedeai totuşi că 
mor militarii în jurul tău, tragi. 

IŢ: Până la urmă, ce-mi vine mie ideea. Chem... era aproa¬ 
pe, la vreo 10 metri, chem un comandant de baterie. Trică. „Măi 

Trică, în ce au tras oamenii tăi?“ Trecuseră vreo 10 minute, un 
sfert de oră... în ce au tras oamenii tăi? S-a văzut foc, a deschis 
careva foc? Bine, a fost provocat. 

AMS: E, asta mă interesează, cine a dat ordin lui Trică să 
deschidă focul? 

IJ: El ( Kemenici ) dăduse ordin: „Fiţi atenţi în sectorul vos¬ 
tru, întăriţi focul..Bine, nu numai Trică, eu am dat exemplu 
pentru că era cel mai aproape de comandament. 

AMS: Cine a dat ordinul? 

IT: Cazarma era de jur împrejur, că nu a tras numai Trică, 
au tras toţi. 

AMS: A fost, să zicem, o lumină, a tras, o simulare şi ei au 
deschis focul? 

IJ: Problema a fost din liceu, nu, din blocurile de vizavi... 

IS: Şi eu am văzut. Eu aveam un geam foarte mare, îmi dă¬ 
dea voie să văd exact locul de unde se trăgea. 

AMS: Şi nu se spărgea geamul (râde). 

IS: Nu m-am exprimat eu cum trebuie. Nu a fost nicio urmă 
de glonţ. Noi am tras cu gloanţe reale, dar ei invers nu au tras, 
pentru că ne-am uitat: „Mă, au tras atât, unde-s locurile?“ 

AMS: Acuma oricine îşi dă seama că dacă erau într-adevăr 
nişte forţe, trăgeau de adevărat, încercând să... 

IŢ: In asfalt măcar, în beton, măcar un glonţ. 

AMS: Să ştiţi că multe unităţi au păţit chestia asta. în 
Moldova am găsit chestia asta. Trimisă o subunitate, fără să le 
spună celorlalţi, îi pune pe ăia să tragă, pe ăştia să tragă, co¬ 
mandantul lor. Treaba asta s-a întâmplat în Moldova. Şi, atenţie, 
mărturia este a generalului Olteanu, deci nu a unui civil sau a 
unui nenorocit căruia i s-a părut lui că a văzut nu ştiu ce... Nu, 
Olteanu care era reţinut la Buzău, a chemat pe comandant şi l-a 
întrebat, ca şi tine: în cine trageţi? Păi, nişte terorişti la lizieră... 

IS: Ştiţi de ce m-am înfuriat eu şi de ce sunt supărat eu? Asta 
n-o să-mi treacă până Ia moarte. Pentru că mi s-a spus în faţă: 
„Nu este adevărat ce ai trăit şi ai văzut“. 

AMS: N-are cum. 

IS: Credeţi-mă că mi-a fost foarte frică. Eu m-am vindecat 
de frică în momentul în care Dumnezeu m-a oprit să fac... să 
intru, să trag şi să las apoi să mă omoare. Că eu eram hotărât. 
In momentele alea, când mi-a dat ordinul să-i omor, domnu¬ 
le Stoenescu, am avut aşa o trăire, în care am spus: O să mor, 

352 



eu n-am să supravieţuiesc. Chestia asta m-a vindecat de frică. 
Eram obosit, nu mâncasem... îmi tremurau mâinile, picioarele. 

AMS: Mai sunt lucruri pe care le-a spus Ceauşescu şi tu nu 
le-ai spus încă? 

IS: Da, mai sunt. Sunt multe speculaţii. O să vă spun una 
dură: se vehiculează ideea că eu sunt un om pe care îl folosiţi 
dvs. 

AMS: Eu!? Acum ne întâlnim prima dată în viaţa noastră. 
{Râde) Te folosesc eu împotriva cui? 

IS: După emisiunea de la Mădălin Ionescu m-a sunat Petre 
Roman şi şi-a cerut scuze. Se vehiculează că dvs. mă folosiţi pe 
mine, că mi-aţi dat un text pe care l-am învăţat pe de rost. 

AMS {izbucneşte în râs): E prima dată în viaţa mea când te 
văd. 

IS: După 17 ani, o singură dată am vorbit prin telefon şi 
acum ne întâlnim pentru prima dată. 

AMS: Şi mie mi-a spus cineva că Iliescu crede că nu ştiu 
cine e în spatele meu. Ultima versiune este că în spatele meu 
este Securitatea. Eu mă răzbun pentru Securitate. Doamne fe¬ 
reşte! E adevărat că sunt singurul care a luat nişte interviuri, pe 
care nu le pot publica, cu generalul Vlad. Ei au aflat de aceste 
lucruri, le ştiu şi atunci au lansat această campanie. Am găsit 
chestia asta prin diferite locuri, că Stoenescu, securist, în sfârşit, 
mă fac în toate felurile, e omul Securităţii şi face circul ăsta şi 
îi aranjează pe X, pe Y. Eu am o cantitate imensă de interviuri 
cu martori. Probleme am doar cu Gelu Voican-Voiculescu, nişte 
interviuri din 2003, în care a spus multe lucruri, după care au 
venit alegerile, s-a schimbat Iliescu, s-a speriat. Pe mine lucru¬ 
rile astea nu mă interesează, acolo sunt şi multe lucruri neinte- 
resante, pe mine mă interesează în plan istoric, nu am o vendetă 
cu Iliescu sau cu Roman. 

IS: Murim mâine-poimâine şi lucrurile astea rămân neştiute. 

AMS: Asta este problema. Pe mine mă interesează recon¬ 
stituirea istorică, s-o lăsăm, deoarece cantitatea de legendă şi 
dezinformare este atât de mare încât există riscul ca acest eve¬ 
niment să rămână peste 50 de ani, când nişte istorici tineri vor 
apuca să-şi facă o lucrare de doctorat şi se vor apuca să citească 
vor găsi toate prostiile astea. Legendele astea cu revoluţia spon¬ 
tană, cu emanaţia... Efortul meu este cât se poate de obiectiv. 
Eu vă spun vouă, ca militari: nu este absolut nimeni în spatele 

353 



meu care să mă conducă. Este dorinţa de a face o cercetare is¬ 
torică corectă. 

IS: Au fost foarte puţini cei care au vrut să ştie cu adevărat 
ce s-a întâmplat. 

AMS: Mulţi dintre cei intervievaţi au venit ei spre mine, au 
dorit să se destăinuie. Am avut o discuţie şi cu Ion Iliescu. Pe 
2 decembrie, cu 10 zile înainte să plece de la Cotroceni. A fost 
singurul moment în care el a avut nişte reacţii umane, am dis¬ 
cutat şi problema cu Moscova, cu KGB-ul, a avut nişte reacţii 
pe care în public nu le are. Eu am încercat să conduc interviul 
în asemenea fel, încât să prezentăm şi partea umană. Omul s-a 
trezit în chestia asta. Eu ştiu foarte bine ce a fost cu complotul, 
ştiu foarte bine că nu este o legătură directă între complot şi 
evenimente, că nu există personaje, ca scriitor vă spun, nu exis¬ 
tă personaje total negative sau total pozitive, există tot felul de 
situaţii limită. Părerea mea este că Iliescu chiar habar nu avea 
cine sunt teroriştii, chiar a crezut că sunt de la Securitate. 

IS: Erau ai noştri, domnule Stoenescu. Teroriştii erau ai 
noştri. 

AMS: Ştiu. Asta e marea mea durere. 

IS: Mai ştim că sunt unii colegi care au ajuns mari în Armata 
asta şi au mâinile pătate. 

AMS: Problema este în felul următor: există o logică a eve¬ 
nimentelor, chiar dacă la un moment dat ele au scăpat de sub 
control. Şi anume faptul că sovieticii au hotărât la un moment 
dat să înlocuiască regimurile astea cu altele socialiste, păstrân- 
du-le în sfera lor de influenţă. Eşuând perestorika în URSS, ei 
au pierdut controlul la un moment dat. Americanii şi ceilalţi au 
profitat. De asta mă interesa echipa aceea sovietică de diversiu¬ 
ne de la voi. Zici că lucrau la 10-15 metri de locul lor? 

IS: Ei lucrau la întreprindere şi între întreprindere şi blocul 
lor e un drum de acces lat de 15 metri. Ce s-a întâmplat, cum am 
fost anunţaţi? Un grup de muncitori ieşise în curtea întreprinde¬ 
rii şi căscau gura şi au văzut în dipolul activ al unei antene de 
televizor arc electric. Ăla făcuse armata la transmisiuni şi facea 
pss-pss, arcul electric cu intermitenţa unei transmisiuni. Era de 
mare putere, emitea la o distanţă foarte mare. A pus mâna pe te¬ 
lefon şi a anunţat unitatea militară: „Dom’ne, zice, se emite cu o 
staţie. Aveţi voi ceva, o fi a Securităţii? 4 * Şi au venit TAB-urile, 
şi prin faţă şi prin spate, dar până au venit era terminată. Erau 

tăiate cablurile. Era goală-goluţă garsoniera. Nu s-a ştiut ce e 
şi s-a crezut că este o locaţie a Securităţii. în Blocul H5 sau 
H4, m-am speriat că era lângă familia mea. Sovieticii lucrau 
la OPET. Când au venit şi au cercetat au găsit cablul tăiat, care 
făcea legătura la un televizor. Dar individul care a văzut, fiind 
meseriaş, a citit bâzurile ălora şi el a dat această hârtie care a 
dispărut odată cu jurnalul acţiunilor de luptă şi spunea: nu erau 
români, erau caractere sovietice. Aici eu am un dubiu, cum îţi 
dai seama că sunt caractere sovietice din bâzurile alea? Cine 
putea fi totuşi? M-am gândit şi eu. 

AMS: în ce perioadă s-au văzut? 

IS: După moartea lui Ceauşescu. A doua zi, pe 25, deşi nu 
pot să precizez exact. 

AMS: Este clar pentru mine că ceea ce se ascunde este inter¬ 
venţia sovietică, pentru că ea face legătura cu violenţele. Orice 
om normal îşi dă seama că în momentul în care planifică răstur¬ 
narea unui lider aveau pregătit un înlocuitor. Niciodată, de când 
exista Uniunea Sovietică, n-a acţionat pentru răsturnarea unui 
lider undeva fără să aibă un înlocuitor. Aici se fac nişte legături 
forţate, pentru că Iliescu stătea la Casa Scânteii şi discuta cu ci¬ 
neva. Miza pe el a apărut după 1968, când a început balamucul 
lui Ceauşescu cu americanii, cu independenţa, cu Cehoslovacia. 
Ion Iliescu ar putea să se apere cu argumente adevărate, dar 
Dumnezeu ştie de ce nu le foloseşte. Alte argumente, nu prosti¬ 
ile pe care le spune la televizor... 

IS: Nişte clişee... 

AMS: Exact. Nişte clişee, pe care le poate demonta orice 
jurnalist cu mucii la nas. Cristoiu îl face praf. N-a avut curajul 
să stea faţă în faţă cu Cristoiu. 

IS: Apropo, că aţi spus că aveţi credinţa dvs. Adevărul este 
că Nicolae Ceauşescu şi Elena Ceauşescu au discutat despre 
bani. Şi o să vă spun şi de ce. Ei au vorbit în transportor lângă 
mine, pentru că eu stăteam lipit de umăr, se întâmpla în noap¬ 
tea de 24 spre 25 şi în dimineaţa zilei de 24 mi-a oferit bani şi 
băteau şaua să priceapă iapa. Mai ales că eram în transportorul 
blindat şi mai ales că eram fără comandă. Au discutat şi şi-au 
zis: „Ăsta pune botu?“, pentru că puteam ieşi din cazarmă să 
plec cu ei. Deci au vorbit despre bani. 

AMS: Să nu uităm că au fugit cu bani la ei, un pachet cu 
dolari şi unul cu lei, pe care le-au uitat în maşina doctorului 

Deca. Există această imagine idilică despre Ceauşescu, patri¬ 
otul şi eroul, care nu corespund adevărului. A intrat în criză şi 
nu l-a mai interesat decât puterea lui, pentru că putea să rezolve 
lucrurile mult mai raţional. 

IS: Dar să ştiţi că era un om viclean. Comportamentul lui, 
din punct de vedere psihologic, acolo cu noi, a fost de o viclenie 
absolută. 

IJ: Mă întreabă: „Cine conduce Armata?" „Dacă mă cre¬ 
deţi, nici nu ştiu". Apoi apare Militaru. „Cine e dragă Militam 
ăsta?" La care ea zice: „Lasă dragă, lasă, că-ţi spun eu". îl las 
să se ducă la toaletă să-şi facă nevoile şi pe drum începe să-mi 
spună despre Militam, că are două fete bolnave... „L-am ajutat, 
deşi l-am lovit pe Şerb, pe el l-am pus adjunct de ministru, am 
avut dovada trădării lui clare". Din păcate a avut un rol nefast 
Militam ăsta. A fost lăsat să moară în patul lui. 

AMS: Este această bătălie pentru fiecare amănunt pe care 
am dat-o şi eu. Nu spun că numai eu, dar am dat-o şi eu la tot 
pasul. Kemenici apare în Documentarul Armatei 1 al genera¬ 
lului Voinea în comunicaţii imediate cu MStM şi Stănculescu 
după decolarea elicopterului. Părerea mea este că ei au vrut să-l 
doboare pe traseu şi, evident, contactau unităţile de antiaeriană. 

IŢ: Nouă ne-a pus problema ca să-l prindem. 

AMS: Păi cum îl prinde o unitate de antiaeriană? Somează şi 
dacă nu coboară... îl doboară. 

IS: Domnule, noi n-am jucat dublu. N-am intrat şi n-am fost 
pregătiţi pentru misiunea asta. 

AMS: Sunt convins. Eu n-am nicio îndoială. 

IS: Domnule Stoenescu, cum vă explicaţi că Stănculescu 
ne-a dat atâtea întăriri? 

AMS: Păi după prinderea lui, era asul în mână. îl avea în 
mână: „Eu îl am". S-a dus la Voican-Voiculescu şi i-a spus: 
„Domnule, îl am eu". „Unde e?" „Este într-o unitate militară". 

IJ: în emisiunea cu dvs. atunci (TVR, 22 decembrie 2004), 
Iliescu a negat că l-am fi informat. Aflaţi că până să citească 
dumnealui comunicatul, am vorbit cu el la telefon. 

AMS: Cu Iliescu?! 

IŢ: Cu Iliescu. 

IS: Ţencu a vorbit cu el la televizor (la Televiziune). 

IŢ: Ne-a sunat. E, la televizor! Ne-a sunat pe fir militar. 

AMS: Iliescu!? 

IŢ: Da, da, Iliescu. 

AMS: Mai ţineţi minte la ce oră? 

IŢ: 22 decembrie, ora 18.40... cam la un sfert de oră după ce 
l-am adus în cazarmă. 

AMS: Atunci s-a întâmplat târziu, în CC, după ce s-a des¬ 
chis focul, după terorişti... 

IŢ: Nu, până să se deschidă focul. 

AMS: 18.40. 

IŢ: O fi fost 18.30 sau 18.40. 

AMS: Asta este din CC. V-a sunat el? 

IŢ: Da, ne-a sunat, ne-a sunat. 

AMS: Ştiind că este Ceauşescu acolo? 

IŢ: Da, şi fraza a fost în felul următor... i-am spus-o lui 
Domenico... Zice: „E adevărat ce mi-a spus Stănculescu?“ „Da, 
e adevărat 44 

AMS: Deci a ştiut mai devreme. 

IŢ: Da, dar a negat în emisiune. 

AMS: Sigur că a negat. Eu am mers pe poziţia lui 
Stănculescu, care a recunoscut că l-a informat, dar că lucrul ăsta 
s-a întâmplat la MApN mult mai târziu. Deci încă din CC a 
ştiut. Este clară treaba. Au urmat alte secvenţe în care a inter¬ 
venit şi mult hazard. Nu trebuie să o judecăm ca militari, s-a 
primit ordin, s-a executat. A fost o brambureală pe care trebuie 
s-o luăm în calcul întotdeauna, inclusiv la oamenii cei mai... in¬ 
clusiv la Kemenici. Problema ta, Stoica, este următoarea: între 
Kemenici şi Stănculescu a intervenit înţelegerea pentru lichida¬ 
rea lui Ceauşescu. 

IS: N-o va recunoaşte niciodată. 

AMS: Bineînţeles, dar o recunosc cei doi, Stănculescu şi cu 
Voican. A intervenit această înţelegere şi că din cercetările mele 
sunt cel puţin trei astfel de parole trimise de lichidare pe care 
Kemenici nu a ştiut cum să le rezolve. 

IŢ: Prima a fost, cum v-am spus eu, în birou. A doua a fost 
cu TAB-ul pe drum... Să vă spună Stoica. 

AMS: Când v-a pus să treceţi prin faţa... 

IS: Nu, am mers în coloană şi i-a zis lui Stoica, care era în 

w A 

blindatul din spatele nostru: „Lasă mitraliera 4 *. Ala le-a lăsat. „II 
ai în vizoare? 44 „Da 44 . „Trage, nimiceşte TAB-ul 44 . „Nu pot să fac 
asta, tovarăşul colonel. E Stoica acolo, sunt militari... 44 

AMS: Asta am aflat-o şi eu. 

IS: Şi ăla s-a dat la o parte... „Trageţi dvs. Apăsaţi dvs.“ Şi 
atunci a zis că o rezolvă în spate. 

AMS: Ei au vrut să rezolve această problemă, pe care voi 
nu aţi rezolvat-o, ca nişte oameni normali la cap. Şi atunci a 
încercat acea manevră, de a constitui coloana care să plece să-i 
ducă la altă unitate sau chiar ideea să-i ducă la Bucureşti. 

IS: Noi ne-am zis că, dacă plecăm din cazarmă, noi murim 
toţi. 

AMS: Voi, din punct de vedere militar şi umanitar aţi gândit 
corect. 

IS: Domnul Mareş şi cu domnul Ţencu au fost un factor de 
echilibru care l-a potolit pe Kemenici. 

AMS: Dar v-aţi gândit cum ar fi fost destinul vostru dacă 
executaţi ordinul verbal al lui Kemenici şi îl omorâţi în birou? 

IS: Nu mai trăiam acum. 

AMS: Pentru că aşa, cu tot procesul ăla înscenat acolo, po¬ 
porul ăsta are imaginea execuţiei, pe care o merita, din punctul 
meu de vedere. 

IS: Da. Şi eu cred la fel. 

RADU CÂMPEANU 

Primul preşedinte al Partidului Naţional Liberal după 

1989. 

a 

înregistrare audio. Stenograma a fost pusă la dispoziţia in - 
terlocutorului. Nu au fost modificări. 

19.01.2006, Bucureşti, cabinetul senatorial 

A 

AMS: In iulie 1990, într-un interviu la televiziune aţi poves¬ 
tit felul în care eraţi pregătit să vă întoarceţi în ţară şi că aţi fost 
contactat de autorităţile franceze, în mai multe rânduri. Sigur că 
lumea s-a gândit că era vorba de serviciile de informaţii france¬ 
ze. O făceau explicit sau bănuiaţi dvs.? 

Radu Câmpeanu: Nu, nu... 

AMS: Ceea ce mă interesează pe mine este cum primeaţi in¬ 
formaţia, aşa cum mulţi alţii au fost anunţaţi din vreme, pe linie 
masonică, prin prieteni, prin telefon: „Vedeţi că în decembrie 
sau peste câteva zile porneşte şi... orientaţi-vă!“ 

RC: N-am fost deloc. Pe mine m-au întrebat câţiva dacă 
vreau să mă întorc în ţară. Erau şi câţiva ziarişti. N-am distins 
nici un fel de chestiune organizată, n-am distins. însă, iată cum 
s-a întâmplat: probabil că ştiţi foarte bine că televiziunea fran¬ 
ceză a fost foarte aproape de evenimentele din România şi 
le-am văzut şi eu, le-am privit cu toată atenţia. 

AMS: Da, dar începând cu 19 decembrie. 

RC: Da, da, însă se petrecuse înainte de 19 decembrie, prin 
octombrie, un lucru. Max Bănuş, ziaristul care era la Europa 
Liberă , împreună cu Orăscu, dar era iniţiativa lui Max Bănuş, a 
făcut o masă rotundă. El, Orăscu şi cu mine. M-a chemat de la 
Paris să discutăm ce se întâmplă în România. Ce era? Primisem 
şi eu, cum primiseră şi alţi câţiva din Franţa şi din Germania, 
memoriul acela cu FSN-ul, destul de lung, şi eu am făcut un 
comentariu public într-o şedinţă a asociaţiei foştilor deţinuţi 
politici din România în exil. Ştiţi că eu am creat asociaţia asta. 

AMS: Da, ştiu. Aveaţi şi un ziar. 

RC: Da, BIRJE - Buletin de Informaţii al Românilor în 
Exil. Nu eu l-am creat, l-a creat altcineva, dar eu l-am preluat 

împreună cu soţia, prin 1980, parcă. Eu, citind cele două pagini 
bătute la maşină, mi le trimesese Europa Liberă , m-a surprins 
un lucru şi i-am spus atunci: termenii şi unele fraze, expresii, 
sunt marxiste., Ăştia, autorii, sunt marxişti şi totuşi este o ac¬ 
ţiune îndreptată împotriva lui Ceauşescu. Asta însemna că un¬ 
deva, acolo, monolitul a început să se sfarme“. Şi mi-a venit şi 
Scrisoarea celor 6 , cea pe care BBC-ul mi-a trimis-o. 

AMS: Ea fusese însă în aprilie. 

RC: Aşa este, fusese mai înainte. Când am citit Scrisoarea 
celor 6 şi am făcut legătura cu scrisoarea FSN, raţionamentul 
a fost că nu puteau să treacă graniţa dacă nu era o fisură chiar 
în Serviciul de Informaţii. Altfel nu treceau. Pentru că scriso¬ 
rile astea circulau, au fost vreo 8-9 la Paris, apoi în Germania, 
în Anglia, cărora BBC-ul le-a trimis... Eu le-am primit de 
la Europa Liberă şi BBC , dar alţii le-au primit direct. Prin 
Europa umblau foarte mulţi emisari din România, mulţi noi, 
necunoscuţi, alţii asupra cărora nu puteai să nu ai unele dubii. 
Atunci am presupus că se petrece ceva. Evident, nu mi-am dat 
seama exact ce. Şi atunci m-am dus la Miinchen, la această 
masă rotundă. Şi acolo a fost pentru prima dacă când am spus 
şi s-a spus în exil: „Epoca postCeauşescu. Se pregăteşte epoca 
postCeauşescu!" 

AMS: Formidabil, ce intuiţie aţi avut! 

RC: Evident, nu ştiam cum şi când, dar am fost primul care 
a semnalat că se pregăteşte epoca postCeauşescu. Am făcut un 
soi de scrisoare în numele Grupului de Gândire Liberală, după 
ideile astea, o scrisoare către ţară pe care s-o dau la Europa 
Liberă , făcând apel la Armată, la anumite persoane din partidul 
comunist, ca să înţeleagă să facă această reformă şi să meargă 
la ideea de libertate, de democraţie. Evident, nu îmi dădeam 
seama că va fi o răsturnare totală. Nu pot să afirm că am spus 
aşa ceva, dar am intuit într-un fel că se va petrece ceva, şi am 
scris lucrurile astea. Eram membru în Comitetul Străin, unde 
erau reprezentanţii străinilor în exil şi lucram cu Parlamentul 
de la Strassburg. Am vorbit de două ori în Parlamentul de la 
Strassburg. Aveam tot felul de modalităţi de a ne exprima câţiva 
dintre noi. Şi am spus lucrul ăsta atunci, că probabil o să se 
întîmple o răsturnare din interior, din partid. Când am urmărit la 
televiziune ce se întâmplă... 

AMS: în 22 decembrie. 

RC: în 22 decembrie... Am fost încântat de o serie de lucruri 
şi foarte entuziasmat. Mărturisesc că entuziasmul ăsta pe mine 
m-a costat pe urmă, când am venit aici în ţară. Eu aveam încă 
o doză de idealism încă nepermisă pentru vârsta mea. Dacă aş 
fi avut 25-30 de ani, s-ar fi crezut că e normal, dar aveam 60 de 
ani. Nu era admis să ai optimismul şi entuziasmul ăsta, ca să fac 
două greşeli mari. Mai ales una, în privinţa persoanelor. Ei bine, 
şi după 22 decembrie am convocat grupul liberal... 

AMS: Daţi nişte nume. 

RC: Dinu Zamfirescu, el vrea să scrie şi o carte cu chestiu¬ 
nile astea, doctorul Maltezeanu, care este şi acum la Paris, nu 
ştiu dacă Radu Portocală a venit atunci, nu, n-a venit atunci, era 
Costel Mareş pe vremea aceea, pe urmă a dispărut, era parcă şi 
Ileana Ghica, dar mi se pare că era la foştii deţinuţi. Nu, nu... 

AMS: Oamenii ăştia au venit în ţară după eliberare? 

RC: Nu, nu, nici unul nu a venit atunci. 

AMS: Pe mine mă interesează dacă atunci s-a constituit, 
încă de la Paris, un grup Câmpeanu. 

RC: Nu, nu a existat aşa ceva. Şi la 27 decembrie la o aduna¬ 
re a românilor în exil, unde, ca un episod anecdotic, unde venise 
şi Ion Brătianu-cartof, neinvitat... 

AMS: Ion Brătianu-cartof, ăsta aşa o să rămână în istorie... 

RC: îl bănuiam de gânduri dubioase. El nu locuia la Paris, 
ducea o existenţă modestă, era depanator de televizoare, făcuse 
o şcoală de depanatori, bună probabil, dar noi nu aveam niciun 
fel de deschidere faţă de el, pentru că mergea la Ambasadă, la 
ceremoniile Ambasadei române la Paris. Or, noi nici măcar nu 
treceam pe lângă ea, decât când ne duceam la manifestaţii de 
protest. Deci, Brătianu-cartof a apărut şi el acolo, erau vreo 25- 
30 de persoane, ne dăduse consilierul municipal un fel de sală, 
ca o sală de restaurant, dar aveam loc acolo, nişte mese, scaune, 
chiar în centrul Parisului. Şi acolo le-am spus aşa: „Să ştiţi că 
am luat hotărârea să mă duc definitiv la Bucureşti, să pun şi eu 
umărul... aşa am spus, să pun şi eu umărul la democraţia româ¬ 
nească. Voi, care vreţi să rămîneţi aici, rămâneţi aici şi duceţi 
mai departe organizaţiile noastre, ca să fiţi legătura noastră cu 
cei de aici“. Pentru că noi stabilisem nişte legături acolo, cu 
nişte persoane, străini. La care, ţin minte şi acuma, Brătianu- 
cartof zice: „Dar ar trebui să facem şi un program de guverna¬ 
re 4 \ Pentru liberali, pentru Partidul Liberal. M-am uitat la el şi 

361 



i-am spus: „Uite ce este, program de guvernare fac cei din ţară, 
care cunosc realităţile, nu noi aici. Noi putem veni cu nişte idei 
generale, ca o direcţie mare de acţiune 44 . 

AMS: Elemente ale doctrinei liberale, aşa cum supravieţuise 
în exil. 

RC: Sigur, sigur. Toată lumea a fost de acord, dar niciunul nu 
a vrut să vină. A, era şi Ioana Brătianu, fata lui Gheorghe! Am 
pe undeva lista lor. M-am hotărât să vin cu nevastă-mea, care 
m-a susţinut teribil în toate lucrurile astea. N-am găsit bilet ime¬ 
diat, pe 1 sau 2 ( ianuarie ) şi am găsit abia pe 5 ianuarie. Pentru 
că în avioane veneau reprezentanţii asociaţiilor de binefacere, 
doctorii care veneau să dea ajutor aici, era plin. Trebuie să ştiţi 
că evenimentele din România au avut un efect atât de pozitiv 
în opinia publică occidentală, încât pe mine m-a uluit. Oameni 
care înainte ne dispreţuiau, datorită lui Ceauşescu şi faptului 
că nu făceam nimic să-l înlăturăm, mai arătau o simpatie, dar 
o simpatie de-asta, ca pentru un nenorocit, un amărât. In mo¬ 
mentul acela a fost un reviriment extraordinar în opinia publică. 
Am ajuns la Bucureşti, la Otopeni, cu nevastă-mea, parcă pe la 
12.00, şi îmi puneam întrebarea cu ce ajungem la Bucureşti. Şi 
ne mai anunţa la avion că sunt minus 17 grade. 

AMS: Parcă încă nu scăpasem de Siberia. 

RC: Exact, îţi îngheţau oasele numai gândindu-te. Dar, la 
Bucureşti se întâmplă un lucru extraordinar. Avionul s-a oprit, 
a aterizat, am ieşit printre ultimii cu o anumită emoţie, ştiţi, 
să calc din nou pe solul românesc pe care îl părăsisem de 17 
ani. Dina o ia puţin înaintea mea şi cred că am ieşit ultimul pe 
scară, însă jos, la ultima treaptă, era pilotul, cineva în unifor¬ 
mă, o doamnă de la TAROM şi un maior de Miliţie cu căciulă 
de-aia cu urechi, trasă pe cap. Când trec încet şi pun piciorul 
jos de pe scară miliţianul îmi spune: „Bine aţi venit, domnule 
Câmpeanul 44 Am rămas trăsnit. De unde ştie ăsta cine sunt eu, 
cum arăt? Ies, mă duc la bagaje, trecem prin poarta de control 
şi, când ies, un căpitan de grăniceri îmi spune: „Bine aţi venit, 
dommT Câmpeanu 44 . „Măi, de unde ştiţi voi că vin eu astăzi? 44 ... 
Ca să văd în hol acolo, peste 30 de persoane care m-au văzut, 
m-au întâmpinat cu entuziasm. M-au primit aşa de bine... mulţi 
dintre ei fuseseră cu mine în închisoare, nici nu le mai ştiam 
bine numele... 

AMS: Erau şi mulţi tineri. 

RC: Da, erau şi mulţi tineri. 

AMS: Vă spun cu precizie, pentru că întâmplător am asistat 
la această scenă. Pe 5 ianuarie mă aflam la Aeroportul Otopeni 
pentru a aştepta un prieten din Olanda al tatălui meu şi am 
asitat la sosirea dvs. Grupul din faţă, de la ieşire, era format 
din oameni mai în vârstă, dar în spate erau tineri, toţi de la 
Universitatea Bucureşti. Ţin minte că atunci, deşi nu-mi trecuse 
prin cap problema asta, tinerii discutau votul de la următoarele 
alegeri şi faptul că studenţimea este hotărâtă să-i voteze pe libe¬ 
rali. Eu am fost surprins, deoarece nu ieşise încă niciun liberal 
pe televiziune şi nici partidul nu fusese înfiinţat. Dar tinerii şti¬ 
au de PNL din istorie. Atunci am ţinut eu, simţindu-mă prima 
dată foarte liber... De felul meu sunt un încuiat, un tip retras, 
necomunicativ... 

RC: Ei cum, Doamne iartă-mă! că am văzut ce faceţi la tele¬ 
vizor, absolut superb, încântător... şi felul cum vorbiţi. 

AMS: Asta este altceva. însă atunci, aşteptându-vă pe dvs. 
studenţii au început să discute aprins despre Ion Brătianu, ne- 
având încă noţiunea diferenţei între Ion şi Ionel... şi atunci eu 
am început să povestesc, mă ascultau cu mare atenţie. Când aţi 
ieşit, au izbucnit cu entuziasm, eu m-am retras într-o parte şi am 
urmărit scena. Am fost doar un martor. Nu ştiam cine sunteţi. 

RC: Bineînţels, nu s-a mai pus problema cum o să ajung la 
Bucureşti. Am avut cinci oferte să mă ducă la Bucureşti. Am 
ajuns la prânz, m-am dus la o vară de-a mea, care avea un apar¬ 
tament în Colentina şi... 

AMS: Am rugămintea să vă opriţi aici şi să ne întoarcem 
puţin la un fapt important: primele contacte de la Paris cu ţara, 
telefoane din România, telefoane primite sau date de dvs. în 
ţară. 

RC: Nu am avut niciun contact, n-am avut nici telefoane, 
nici date, nici primite, pentru că hotărârea mea definitivă am 
luat-o abia la 27 decembrie. în schimb, Europa Liberă , pe urmă 
am aflat, a anunţat venirea mea acolo. 

AMS: Dar vreunul dintre colegii din exil nu v-a spus că a 
luat legătura cu ţara, că şi-au contactat rudele sau prietenii din 
ţară? Ioana Brătianu, de exemplu: „Aseară am vorbit cu Dan 
Lăzărescu, cu Enescu, ei zic că în ţară e aşa şi aşa“. 

RC: Mie nu mi-a spus nimeni absolut nimic de chestiunile 
astea, pentru că, repet, am fost singurul care a plecat. Nimeni nu 

se gândea să plece atunci. Să ne înţelegem, domnule Stoenescu, 
viaţa acolo era bună. 

AMS: Dan Lăzărescu spune în memoriile lui că aţi fost 
contactat. 

RC: Nu, nu am fost contactat atunci. Altceva spune el. El 
a încercat atunci să facă un partid împreună cu Sorin Botez şi 
mi se pare şi cu Enescu. Au încercat o iniţiativă, dar n-a rămas 
decât în stadiul de proiect. 

AMS: Vă referiţi aici la întâlnirea din apartamentul lui. 

RC: Da, cea de aici. Şi au mai fost unii care au avut o ini¬ 
ţiativă de-asta, un funcţionar, parcă Munteanu îl chema, şi cu 
un general de aviaţie, sau ceva de genul ăsta. Erau doi sau trei 
care îşi fixaseră un sediu la hotelul Dorobanţi. Chestii care au 
dispărut imediat, erau numai intenţii. Când am ajuns, Lăzărescu 
m-a invitat la apartamentul lui, acolo pe Ana Ipătescu, şi am 
fost după-amiază, iar acolo erau el, Sorin Botez şi Nicu Enescu. 

AMS: Săndulescu încă nu apăruse? 

RC: Nu, încă nu. Pe urmă, la conferinţa de presă, a apărut 
şi el. 

AMS: Vâlsănescu? 

RC: Nu. Şi acolo, discuţiile au fost: „Uite, noi îţi propu¬ 
nem să fii secretar general al partidului" - aşa a fost „ca să 
organizăm partidul". „Sigur că da, sunt de acord, nu încape 
vorbă". Atunci, ei pregătiseră, e adevărat, o adunare la Casa 
Armenească. Unde am fost uluit să văd acolo foarte mulţi tineri. 
Erau şi vechi liberali, dar foarte mulţi tineri, peste o sută şi ceva. 
Mai ştiau de mine, pentru că vorbisem la Europa liberă. 

AMS: Mai mult ca sigur v-au recunoscut vocea, timbrul. 

RC: „Trebuie să dăm drumul la organizarea partidului" - a 
fost primul lucru pe care l-am spus. Domnule, a fost aşa un en¬ 
tuziasm general, nici nu încăpea îndoială. 

AMS: Eu vă spun că şi în stradă era un entuziasm prolibe- 
rali, mai ales în rândul tinerilor. Tineretul urban era atunci cu li¬ 
beralii. Fac o mică paranteză, în cimitirul din Ploieşti, unde sunt 
mormintele familiei mele, pe crucile de piatră cele mai vechi 
scrie „1876, luptător liberal, Dincescu", sau membru fondator 
al Partidului Liberal, eforul de Ia catedrala Sfântul Ioan şi alţii. 
Asta mă făcea pe mine să cred că am ceva în trecutul familiei de 
care sunt legat. A fost opţiunea mea de la început. 

RC: Dar sunteţi membru PNL şi acum? 

AMS: Nu, am preferat să-mi păstrez neimplicarea politică, 
pentru a fi cât mai obiectiv în cărţile mele. Dar, cu o singură ex¬ 
cepţie, tot ce înseamnă familia mea, până la generalul Sachelarie, 
din 1877, tot ce înseamnă familie, antecesori, au fost liberali. 
Principalele moşii erau la Valea Călugărească. O parte le-au dis¬ 
trus sondele, alta ne-au luat-o comuniştii. Bun, să revenim. 

RC: S-a hotărât numirea mea. Enescu s-a oferit el, avea 81 
de ani la vremea aia şi avea o energie, domnule, mai mare decât 
noi toţi. 

AMS: Vâlsănescu parcă avea 90... 

RC: Vâlsănescu avea mult. Fusese prieten cu fratele meu, 
aveam un frate mai mare, care s-a prăpădit la Paris. 

AMS: Dar pe Vintilă Brătianu nu l-aţi contactat? 

RC: Cum să nu, la Paris. 

AMS: Avea probleme cu soţia. 

RC: Avea probleme cu soţia. Pe urmă am aflat, înainte de 
sosirea mea la Paris, el plecase cu un avion cu Fărcăşanu, mult 
înainte de plecarea mea din ţară, el nu era la Paris cu toate că 
soţia lui era pariziancă. Mi s-a spus că el nu stă la Paris, pentru 
că guvernul francez nu l-a primit cu simpatie, deoarece îl con¬ 
sidera agent american. Asta mi s-a spus mie. El s-a mutat în 
America, trăia într-o localitate, nu ştiu unde, se ocupa de repa¬ 
raţii de maşini. A revenit la Paris după ani şi ani de zile, fata lui 
se căsătorise cu un de-ăsta, care avea şi el un atelier de reparat 
maşini. O casă pe Rue Vaugirard. 

AMS: Pe Rue Vaugirard sau pe bulevard, nu mai reţin exact, 
este un bistro excelent, pentru că are nişte specialităţi din car¬ 
ne de vacă, patronul este proprietarul unor cirezi, şi are came 
proaspătă. Bistroul se numeşte Le Colones, vi-1 recomand. 

RC: Mulţumesc mult, am să merg acolo. Bun, şi am încer¬ 
cat să-l contactez pe Vintilă, şi pe Ioana... Mai întâi trebuie să 
spun cu regret că amândoi sunt inculţi, şi Ioana şi bietul Vintilă, 
complet terre ă terre , el mai rău decât Ioana. Pretenţii aveau, 
se lăsau greu. Am vrut să-i aduc în grupul liberal, făceam in¬ 
tervenţii, ştiţi cum se organizau grupurile din exil, memorii, le 
trimeteam la ambasade, la guvern. L-am chemat şi pe el de două 
ori, mă rog, la nişte mese, dar nu era activ deloc, nu era doritor. 

AMS: I s-a făcut oferta să preia conducerea partidului? 

RC: Nu s-a gândit nimeni la lucrul ăsta pentru că era medio¬ 
cru, era foarte mediocru. L-am văzut de mai multe ori, îl ştiam 
mai de mult, îl ştiam încă din 1944-45. 

AMS: Să revenim la şedinţa de la Biserica Armenească. Aţi 
fost ales secretar general. 

RC: Am fost ales, entuziasm mare... 

AMS: Pe mine mă interesa dacă la şedinţa aceea s-a pus 
problema preşedintelui partidului. 

RC: Nu, deloc. Mai ales că nu exista o lege a partidelor 
politice. 

AMS: Exista din 31 decembrie... 

RC: Nu ştiu, cert este că nu s-a discutat atunci. S-a pus pro¬ 
blema să ne deplasăm în provincie pentru organizarea teritoria¬ 
lă. Curios a fost faptul că au răsărit din toate judeţele posibilităţi 
de organizare. Când legea s-a definitivat, noi am mers la tribu¬ 
nal, nu mai ştiu cât era nevoie, o sută de semnături... 

AMS: Nu, erau 285 parcă... 

RC: Oricum, atunci când ne-am dus la tribunal, ne aştepta o 
mulţime incredibilă. S-a înfiinţat partidul. 

AMS: Pe 15 ianuarie. însă vreau să vă întreb următorul lu¬ 
cru. Din punct devedere juric, vă reamintesc că PNL nu a fost 
desfiinţat, el doar şi-a suspendat activitatea în 1948, prin decla¬ 
raţia lui Dinu Brătianu. Dar PNL, spre deosebire de PNŢ, juri¬ 
dic, nu a fost desfiinţat niciodată. în acest sens, în ianuarie sau 
dacă vreţi chiar în decembrie, activitatea PNL, spre deosebire 
de PNŢ, este reluată. De ce l-aţi înscris ca un partid nou? 

RC: Nimeni nu s-a gândit atunci la chestiunea asta. Aveţi 
dreptate, partidul liberal nu fusese desfiinţat 1 . Noi a trebuit să 
facem partidul, ca să respectăm legea. Nu exista o altă posibi¬ 
litate de a spune: „Domnule, noi existăm juridic, n-avem ne¬ 
voie de înscriere* 4 . S-a hotărât după aceea, după ce au început 
să se organizeze judeţele, să facem un congres pe care l-am 
făcut în martie, în sala ARLUS. Sala aia, care cuprinde cu tot 
cu balcoane peste 600 de locuri, era plină până la refuz şi aco¬ 
lo, cred, Sanda Tătărăscu a făcut prima propunere. Eram cu 
toţi în prezidiu, veniseră şi Patriciu şi Tăriceanu.... Pe Patriciu 
şi pe Tăriceanu îi cunoscusem în după-amiaza când am fost 
la Lăzărescu acasă. Era într-o încăpere, o cameră, şi după un 


1 Declaraţia oficială a PNL privind reînfiinţarea: „In decembrie 
1989, un Comitet de iniţiativă compus din 12 persoane, vechi mem¬ 
bri ai partidului, a reluat activitatea oficială a PNL, consfinţită prin 
Decizia civilă nr.4 a Tribunalului Municipal Bucureşti din 15 ianuarie 
1990“ {România. Partide politice , 1993, p. 72). 

timp au venit să se prezinte şi ei. Sanda Tătărescu a făcut pro¬ 
punerea ca preşedinte să fie Radu Câmpeanu. In momentul 
acela nici nu s-a mai pus chestiunea de vot, pentru că sala a 
sărit în picioare. 

AMS: Dan Lăzărescu şi-a scris memoriile. El acolo afir¬ 
mă că în timp ce liderii partidului erau plecaţi în străinătate, la 
Paris, la Bruxelles, prin alte părţi, s-a organizat acest congres şi 
s-a ales Radu Câmpeanu în absenţa lor. 

RC: Acuma am să vă spun care este substratul chestiunii, că 
s-a văzut pe urmă. Dan Lăzărescu a vrut să fie preşedintele par¬ 
tidului, n-a îndrăznit s-o spună însă. Şi a făcut tot felul de chestii 
pe urmă. A făcut şi unele acţiuni murdare. Un exemplu: exista 
o revistă pe nume Baricada. Şi a dat un interviu... era CPUN-ul 
şi eram ales vicepreşedinte. Preşedinte era Iliescu, el de multe 
ori nu era şi atunci prezidam eu şedinţa. Lăzărescu era şi el unul 
din cei trei reprezentanţi liberali în CPUN, Săndulescu mai era 
şi mai era cineva, cred că Enescu. în Baricada apare un interviu 
al lui Dan Lăzărescu că eu nu mă înţeleg cu Alianţa Civică, nu 
pot să mă înţeleg cu ei, începuse Alianţa Civică, nu mă pot înţe¬ 
lege cu intelectualii pentru că eu nu sunt un intelectual, că n-am 
terminat Facultatea de Drept, n-am făcut studii. 

AMS: Poate vă referiţi la GDS, nu (la) Alianţa Civică. 
Alianţa Civică s-a înfiinţat în noiembrie. 

RC: Da, cred că GDS-ul. Lăzărescu dă declaraţia asta, mă 
apucă râsul, îmi iau diploma şi mă duc la director. Vă dau în 
judecată. Ăia slugarnici, nu că nu noi, el a declarat, a făcut, a 
dres, v-a denigrat. L-am chemat pe Lăzărescu la mine... Numai 
că n-a căzut în genunchi. I-am spus: „Dane, dacă mă supăr pe 
tine, te las şi fără pantaloni”. „Nu că...”, penibilă chestiunea. 

AMS: Prin urmare, a participat la congres. 

RC: Sigur, erau toţi acolo. 

AMS: Neagu Djuvara în amintirile sale povesteşte cum s-a 
întors în ţară, cum a venit la sediul PNL, s-a întâlnit cu dvs. şi 
i-aţi făcut o prezentare a situaţiei în care domina ideea colabo¬ 
rării cu Iliescu şi FSN. E\ afirmă că a sesizat începutul com¬ 
promisului cu FSN-ul. în mediile intelectuale, şi astăzi aveţi 
imaginea publică a liberalului care-i făcea compromisuri lui 
Iliescu. Eu ştiu că a existat o relaţie între liderii de partid de la 
Putere şi din Opoziţie. Calitatea de curier între dvs. şi Iliescu 
o avea domnul Radu Ciuceanu. 

RC: A fost şi el, au fost mai mulţi... Erau discuţii mai ales 
organizatorice. Problemele politice le discutam direct cu Iliescu, 
aşa cum era normal. 

AMS: Ce mă nelămureşte pe mine la imaginea asta este 
că dvs. aţi făcut-o transparent, în timp ce PNŢ avea o legătu¬ 
ră subterană, secretă cu Iliescu, o legătură care nu se cunoştea 
în public, acolo unde ţărăniştii urlau cel mai tare împotriva lui 
Iliescu. 

RC: Să ştiţi că era mai mult decât atât. Ştiţi că la CPUN era 
şi un Comitet al CPUN-ului, unde era şi Diaconescu. Coposu 
nu era. Era ca un fel de superguvem, acolo venea Roman şi 
dădea socoteală ce face. Sigur, erau discuţii. De exemplu: pri¬ 
ma lege pentru întreprinderi familiare, aşa se numea, în care nu 
puteau fi decât 10 persoane, rude între ele. Făceau o anexă cu 
nouă puncte în ce domenii se puteau face, atelier de coafură, 
de confecţii, de spanac, nimic serios. După multiple discuţii, a 
fost mult extinsă, eu am cerut 100 de membri, până la urmă au 
fost 50, iar legea trebuie să arate unde nu se poate face. Iliescu 
a primit acestă propunere, mi-a dat dreptate. 

AMS: Şi ţărăniştii ce au cerut? 

RC: Ţărăniştii, care fuseseră de acord cu proiectul iniţial, cu 
gluma aia, acum erau revoltaţi că Iliescu mi-a dat dreptate. Cred 
că era prima lege votată şi încă de atunci am observat că ceva nu 
este în regulă cu ei. Era o derută totală acolo. Coposu nefiind, nu 
ştiai de fapt ce vor ţărăniştii. Erau de colo-colo. 

AMS: Pe mine mă interesează relaţia, contactele cu FSN-ul. 
De exemplu, ce reacţie aţi avut la faptul că, din 6 ianuarie, FSN-ul 
a anunţat că va participa la alegeri? 

RC: Nu am avut niciun fel de atitudine negativă faţă de 
această chestiune. 

AMS:! 

RC: Coposu susţinea că nu trebuie să facă partid FSN. Eu 
personal n-am înţeles, poate că am greşit, poate că venisem prea 
de curând, n-am înţeles de ce să nu-şi facă partid. Era un partid de 
Stânga, un partid comunist, putea să-şi spună socialist, treaba lor. 

AMS: Bine, dar FSN-ul transformat din putere administrati¬ 
vă, imparţială, în partid rămânea la putere şi organiza alegerile. 

RC: Rămâneau la putere! Păi, sunteţi istoric: nu aşa s-a în¬ 
tâmplat în toată istoria noastră, că partidul era adus la putere ca 

să facă alegerile? 1 Dar, era de fapt o neînţelegere între noi des¬ 
pre felul cum trebuia făcută democraţia. Le spuneram mereu: 
„Măi, oameni buni, eu am făcut politică în Franţa, pentru că 
am devenit cetăţean francez. Am făcut 15 ani politică în parti¬ 
dul lui Giscard D’Estaing. Evident, un simplu membru, cine se 
uita la mine, un refugiat. Dar am văzut peste tot, şi în Anglia şi 
în Germania, există dispute, dar asta nu înseamnă că este duş¬ 
mănie personală. Asta nu înseamnă că, dacă nu mă înţeleg cu 
cutare, cu Iliescu sau cu Roman, trebuie să-l şi omor. înţelegeţi 
lucrul ăsta?“ Ei bine, nu, nu m-am înţeles niciodată cu ei. 

AMS: Dar nu vi s-a părut că atitudinea lor avea o anumită 
constanţă, că aşa făceau şi înainte de comunism? 

RC: Ba da, aici aveţi dreptate, dar atunci nu la asta mă gân¬ 
deam. Este tipologia partidului veşnic în Opoziţie, care nu ajun¬ 
ge niciodată la guvernare. 

AMS: Cum reacţionau la ideile dvs., la exemplul ăsta cu 
Occidentul? 

RC: Coposu nu râspunea la chestiunile astea. Diaconescu 
făcea pe teribilul, cu afirmaţii, cum să vă spun eu, fanteziste. 
Se discuta atunci legea cu drepturile deţinuţilor politici şi pro¬ 
punerea lor era exagerată, voiau să dea deţinuţilor până şi in¬ 
strumentele agricole care fuseseră luate de comunişti, nişte fiare 
ruginite, să-şi facă cooperaţii cu ele, exact ca în 1944 sau ’47. 
Săriseră dincolo de cal. Eu am crezut că trebuie să abordăm 
problema moderat, să recunoaştem realitatea din 1990, că este 
alta. Diaconescu exagera, şi eu, ca vicepreşedinte, de multe ori 
îl ironizam. Asta e adevărat. Odată i-am luat apărarea pentru că 
a avut o ieşire violentă împotriva ăluia... era un vicepremier cu 
barbă albă... 

AMS: Gelu Voican-Voiculescu. 

RC: Gelu Voican-Voiculescu, un om cu oarecare educaţie, un 
om de familie bună, dar din păcate este un individ dezechilibrat. 
Eu îl cunoscusem pe el, pentru că fusesem prieten la facultate 


1 Referire la situaţia „specială" a democraţiei în România, după 
1870, când regele Carol I a introdus „rotativa partidelor", sistem care, 
aşa cum spune şi interlocutorul, nu respecta regulile democraţiei oc¬ 
cidentale, suveranul numind un guvern care să organizeze alegeri şi 
care, prin Ministerul de Interne, a produs rezultatele „aşteptate" până 
în 1937, când s-a prăbuşit acel sistem, fiind urmat de dictatura regală. 

369 



cu Gheorghieş Leca, care a murit săracu la Paris. Şi de la el 
am aflat că era rudă cu acest Voican, veri. Voia să-şi facă nişte 
acte în ţară, eu am vrut să-l ajut să dau nişte telefoane, ca să nu 
aştepte, dar el zice: „Nu, că mă ajută văru-meu, Voican 44 . „Păi 
ăsta este văr cu tine!? 44 „Da 44 . Şi mă invită la o cofetărie, unde a 
venit şi Voican. Mi-1 prezintă. „Bine, domnule, dumneata, dacă 
eşti din lumea mea, ce cauţi cu Iliescu? 44 Şi el mi-a răspuns: „îl 
iubesc pe Iliescu 44 . „Bine, dom’ne, e dreptul dumitale 44 

AMS: Are acestă nebunie de neînţeles şi pentru mine, un de¬ 
votament pătimaş, pe care însă îl pierde atunci când este relaxat. 
Atunci îl denigrează pe Iliescu. Am asistat la astfel de discuţii. 

RC: Trece momentul ăsta şi Diaconescu are o ieşire vio¬ 
lentă în CPUN, nu mai ţin minte cu ce, şi sar ăştia de la FSN 
pe el cu o violenţă... Eu prezidam şedinţa, îi iau apărarea lui 
Diaconescu, îi potolesc pe ăia, se termină şedinţa, îmi iau mapa 
cu acte şi plec spre birou. Aud nişte paşi grăbiţi în urmă... Era 
Voican. Mă ia de braţ aşa şi mă bagă într-o firidă de fereastră: 
„Domnule Câmpeanu, păi cum puteţi să-i susţineţi pă-ăştia, 
domnule, Coposu, Diaconescu? 44 . „De ce să nu-i susţin, domnu¬ 
le, suntem pe aceeaşi baricadă 44 . „Ce baricadă - sare el ăştia 
sunt nişte trădători! 44 , şi atunci mi-a vorbit pentru prima dată 
despre dosarul lui Coposu. Eu sunt sigur că avea dosarele tu¬ 
turor, pentru că pe atunci el se ocupa de Poliţie, de Armată, de 
Securitate. Şi acum le are acasă, multe copii. „Ei, să vă spun eu... 44 
şi îmi povesteşte nişte lucuri pe care eu le ştiam de 50 de ani, că 
Coposu primea misiunea să se ducă la bridge la Leucuţia acasă, 
ca să-l tragă de limbă şi apoi turna la organe. Pe unnă îşi facea 
raportul. Deci, el era intrat în sistem, nu era un simplu informator. 
„Lasă-mă, dom’ne, nu-mi mai spune mie, dumneata îmi spui mie 
de chestii de-astea 44 . Zice: „Şi eu am fost deţinut 44 „Dumneta ai 
făcut un an jumate puşcărie că ai falsificat nişte delegaţii 44 , că era 
geolog şi îşi falsifica actele de deplasare, să ia bani mai mulţi. 
,,Nu, că şi aia a fost politică 44 . A fost aşa, ceva la mijloc, nu ceartă, 
dar a fost prima dată când mi s-au confirmat lucruri precise des¬ 
pre Coposu. Aflasem din exil anumite lucruri precise, e adevărat, 
dar n-am crezut în ele. Nu ştiu dacă vă interesează... 

AMS: Mă interesează bătălia politică. 

RC: Eu cu Coposu m-am înţeles bine, am stat celulă lângă 
celulă un an şi jumătate la Craiova, după aia 3 ani de zile în 
acelaşi detaşament de pedeapsă de la Midia, detaşamentul nr. 
14, ne-au dus la secret acolo, cu Bani Ghika, săracul. 

AMS: A apărut o carte anul trecut, a ziaristului Liviu 
Vălenaş, în care sunt publicate interviuri inedite cu Comeliu 
Coposu. într-unul din ele, Coposu afirmă că PNL-ul care s-a re¬ 
înfiinţat în ianuarie 1990 era de fapt PNL-Tătărescu, nu PNL-ul 
Brătienilor. ldeea de bază acolo este însă că liberalii, prin 
Câmpeanu şi alţii, au făcut compromisuri cu Iliescu. 

RC: Cu Tătărescu am avut discuţii mari, mă refer pe tema 
asta. Dar el era necinstit, domnule, necinstit în chestiunea 
Tătărăscu. Eu am avut ocazia în exil să discut cu Penescu, să 
discut mult pe tema asta, şi mi-a povestit multe lucruri din 
proces. Dar cu Coposu am avut probleme încă din exil. La o 
adunare unde pregăteam o scrisoare pentru Conferinţa de la 
Belgrad, a venit unul şi a început să vocifereze: „Coposu e aşa 
şi pe dincolo.../ 4 

AMS: Unde se întâmpla asta? 

RC: La Paris. Iar eu am ripostat dur: „N-aveţi voie, este un 
om care a făcut 15 ani de puşcărie grea, voi nu ştiţi nimic aici 44 . 
Eu am făcut pe teribilul atunci, dar era prima dată că am auzit 
invocându-se unele probleme cu Coposu în exil, unele acuze 
care i se aduceau legate de legăturile lui cu poliţia secretă. N-am 
luat în seamă. Pe urmă am aflat că Coposu intrase în sistem, 
nu era un simplu informator. Am mai aflat, mi-a spus-o unul 
care fusese într-adevăr pe vremuri, cred că era unul dintre oa¬ 
menii lui Iliescu în CPUN, că cedase şi cu Securitatea. Vreau 
să vă spun un lucru, domnule Stoenescu: cu toţi colegii mei 
din CPUN şi apoi din Parlament, chiar dacă erau adversarii 
mei, au rămas pentru mine cu o oarecare stimă, chiar dacă erau 
adversari. Au rămas aşa. Şi ei faţă de mine foarte amabili, cu 
un oarecare respect. Discuţiile cu Coposu erau, nu ştiu cum să 
spun, mereu crispate. 

AMS: Ce voia de fapt? Care era proiecţia lui politică. 

RC: Era necinstit. De exemplu, în 1991, eram net împotriva 
lui Roman. Am considerat că Roman este un om nefast. Câteva 
lucruri nu mi-au plăcut la el, şi unele personale. Prima, o să 
râdeţi poate: când am venit în ţară, el s-a purtat foarte frumos, 
nevasta lui, care e mai mare decât el, nu e proastă deloc, fusese 
în acelaşi cămin cu nevastă-mea. Ea făcea limbi arabe şi ne- 
vastă-mea - slave şi germanice, şi stăteau pe acelaşi etaj şi se 
cunoşteau. L-am invitat la mine la o cină cu soţia. 

AMS: Era prim-ministru. 

RC: Da. 

AMS: Deci până în 20 mai 1990. 

RC: Până. Discuţii, nu ştiu ce. Ceea ce m-a frapat şi nu mi-a 
plăcut ca om: cum spunea vreo frază-două, trântea câte o expre¬ 
sie franţuzească. Iar mai vorbea, iar mai trântea o expresie. Mie 
nu-mi plăcea lucrul ăsta. Eu am învăţat limba franceză când 
eram copil, odată cu româna, că aşa era la mine în familie. Nu 
mi-a plăcut, de ce: pentru că am avut sentimentul că facea lu¬ 
crul ăsta ca să-mi arate că „şi eu sunt din aceeaşi categorie cu 
tine", adică foşti nobili ai României. Eu pot să te preţuiesc şi 
poţi să nu provii din aristocraţie, dacă eşti om, te preţuiesc, nu 
mă interesează ce-ai fost. Mie mi-a venit să râd, când am văzut 
manifestarea asta a lui. Era fiul unui agent sovietic. Sigur, stilat, 
educat în Vest, mă rog. A doua situaţie a fost la Baia Mare. Eram 
în vizită şi am fost întâmpinat de prefect, de primar, de notabi¬ 
lităţile oraşului. în sfârşit, stăm de vorbă, discutăm problemele 
judeţului, până când prefectul îmi arată un raport care era făcut 
de o instituţie din asta ecologistă, că datorită poluării aerului de 
la uzine, ştiţi că acolo, la câţiva kilometri sunt uzinele de nefe¬ 
roase, că, din cauza poluării, şansa de viaţă a oamenilor a scăzut 
cu 12 ani. Am rămas trăsnit. Mi-a dat o copie şi, cum vin la 
Bucureşti, mă duc la Roman. Domnule, uite am fost acolo, am 
văzut, trebuie să facem ceva. El zice: „Da, ştiu, este o chestie 
foarte gravă, dar nu ştiu ce soluţie să găsim". Eu îi spun: „Uite 
ce este, fiul meu, la şcoala din Paris, a fost coleg şi prieten cu 
directorul de la Lyonese des Eaux, pot să vorbesc cu el". „Da, 
da, faceţi foarte bine". Mă duc la Paris, vorbesc cu directorul 
general, îi spun despre ce e vorba. „Da, domnule, avem şi o 
specializare în poluarea aerului, acum avem două mari lucrări 
în China. Se poate şi cu un avantaj de plată, cu o amânare de trei 
luni la prima plată, dar cu o singură condiţie: în ţările cu eco¬ 
nomie încă fragilă noi avem un obicei ca toate marile contracte 
să fie semnate de şeful Guvernului, dar şi de şeful Opoziţiei, 
pentru că, dacă se schimbă regimul, contractul să poată fi apărat 
inclusiv în Justiţie, cu semnătura liderilor". Inteligent! „Vrem 
ca acest contract să fie semnat şi de dvs.". „Foarte bine", zic. 
Pentru mine n-avea nici o importanţă, decât că poate aş fi 
avut un bun nume la Baia Mare şi îmi ajuta în politică. Vin la 
Bucureşti, îi spun lui Roman... „Foarte bine", zice. „Dar, uite, a 
pus condiţia asta: semnezi dumneata, semnez şi eu". Domnule 

Stoenescu, din momentul ăla s-a terminat! Atunci am înţeles eu 
ce înseamnă şpaga. El se gândise că, dacă semnez şi eu, trebuie 
să-mi dea şi mie şpagă. Ăsta e omul. 

AMS: Cum vă amintiţi evenimentul din 12 ianuarie? 

RC: Ne-am dus în piaţă, iar eu am spus: „Domnilor, ne-am 
atins scopul, manifestaţia a reuşit, nu are rost să mai stăm", 
începuseră să vină bătăuşii ăstuia... care a fost consilierul lui 
Iliescu, cu mutra aia de maimuţă, cu maxilare mari. Aşa, primi¬ 
tiv... cum dracu’ îl chema? Venise cu nişte trupe de-astea din¬ 
spre Banu Manta. 

AMS: Dinspre Banu Manta a venit atunci domnul Dan Iosif. 

RC: Aşa, Iosif. Venise ca să înceapă bătaia. Eu am spus: 
„N-are nici un rost“, erau acolo mai mulţi, şi le-am spus: „Uite, 
eu mă duc acum la Televiziune, cer cuvântul şi spun: am fost 
în manifestaţie, dorinţa noastră este asta, am reuşit să ne fa¬ 
cem auziţi şi, prin urmare, ne retragem din piaţă". Am şi fost la 
Televiziune, am vorbit vreo 10 minute. Ca să aflu că Coposu a 
urcat la Iliescu, s-a tocmit cu el, să discute nu ştiu ce. 

AMS: Acum îmi dau seama, faceţi o confuzie cu 28 ianuarie. 

RC: Da, aveţi dreptate, 28 ianuarie. 

AMS: 12 ianuarie, de care vă întreb eu, este cei cu Mazilu 
pe tanc. 

RC: Am participat, am fost acolo, dar ne-am ferit de violen¬ 
ţe, pentru că nu rezolvau nimic. Ba, mai mult, ne crea probleme 
în restul populaţiei. 

AMS: Spuneţi-mi: în ce măsură ştiaţi de existenţa unui grup 
de tineri ţărănişti, conduşi de Ion Puiu, de fapt organizaţia de 
tineret a PNŢ? 

RC: De Ion Puiu ştiam, ştiam de el. Nu ştiu exact ce-a fost 
cu el, deşi îl cunoscusem. 

AMS: Este cel care s-a prezentat la Televiziune cu un tânăr 
îmbrăcat în uniformă legionară, cu cămaşă verde, diagonală, 
cizme. Vă daţi seama reacţia evreilor din clădire. 

RC: Puiu nu era în toate facultăţile lui mintale. 

AMS: N-aţi avut vreo discuţie cu Coposu: „Domne, potoleş- 
te-i, ăştia ne fac numai rău“. 

RC: Trebuie să vă spun un lucru: trăiam într-o lume de idei, 
cuprins de entuziasmul acela nefiresc, dar problema mea era 
partidul şi lupta lui pentru democraţie. Eu ştiam ce înseamnă 
asta. Cum mama dracului să faci democraţie în România cu 

parul! Era ilogic. Aveam planuri, proiecte cu ai mei, circulam 
mult prin ţară şi trebuie să ştiţi că am putut vorbi mulţimilor, 
ăsta a fost un mare noroc, am putut vorbi liber oamenilor. De 
pildă, la Timişoara am vorbit din balconul Operei, erau peste 
14-15 mii de oameni, domnule. Asta îmi dădea un sentiment 
de încredere, că poporul ăsta se va schimba, şi repede, dom¬ 
nule, repede, spre democraţie. Uneori era un entuziasm atât de 
mare încât aveam impresia că pot să strig: „Hai la Bucureşti, 
să-l dăm jos pe Iliescu acum!“ Cred că Coposu a căzut pradă 
acestei iluzii. La Braşov la fel, la Cluj, la Iaşi, unde mă duceam, 
fenomenul era identic. 

AMS: Dvs. aveţi şi această calitate a oratoriei, o voce exer¬ 
sată, un mesaj coerent, fraza... 

RC: Da, recunosc că mă ajută lucrurile astea. Tot în perioada 
aceea veneau foarte mulţi ziarişti străini la mine. De ce? Eram 
o curiozitate, pentru că eu renunţasem la cetăţenia franceză 
pentru a redeveni cetăţean român, şi pentru francezi asta era o 
ciudăţenie. Veneau însă şi japonezi. 

AMS: Haideţi să ne referim şi la grupul Patriciu-Tăriceanu. 
I-aţi luat să-i formaţi, i-aţi ignorat, cum a fost? 

RC: Nici nu ştiu dacă e bine să scrieţi asta, dar o să hotărâţi 
dvs. Iată cum a fost: eu am venit aici cu ideea ca partidul să 
fie întinerit. Eu râdeam de tinerii care acuzau funcţia de secre¬ 
tar general al partidului, pentru că este o funcţie comunistă. E 
o prostie, toate partidele occidentale au secretar general. Noi 
eram încă prizonieri ai ideii ăsteia. Enescu era vicepreşedinte, 
dar hotărâsem să punem şi nişte secretari tehnici, spuneam eu: 
Patriciu, Tăriceanu, parcă şi săracu Horia Rusu, Boroianu şi la 
urmă Stoica. 

AMS: Valeriu Stoica? 

RC: Da. 

AMS: Cojocaru, Chiliman... 

RC: Cojocaru, nu. Chiliman era în grup, dar nu fusese nu¬ 
mit. Patriciu venea la mine, cum stăteam eu la birou, şi-mi arăta 
pe o foaie de hârtie, cum erau extemporalele la liceu, un articol 
pe care să-l prezinte la ziare, ca răspuns la nişte declaraţii ale lui 
Iliescu. Eu scoteam creionul roşu şi îi spuneam: „Asta o ştergi, 
că e gândire marxistă, asta o scoţi că e expresie marxistă". El 
spunea: foarte frumos, foarte bine, şi pleca. Tăriceanu nu avea 
eforturi intelectuale, în niciun caz. Boroianu era mai retras, cred 
că era cel mai inteligent din grup, dar şi cel mai periculos. Cel 

374 



mai periculos. Eu nu ştiam nimic de trecutul lor. Lăzărescu era 
în conflict cu propriul lui fiu: „O canalie, un prost...!“ „Bine mă, 
dar este băiatul tău“. „Nu, e băiatul meu vitreg**. „Lasă, mă, că 
vă cunosc bine pe amândoi, şi pe Călin de la 14 ani“. Lăzărescu 
avea o memorie formidabilă, dar un caracter îngrozitor. Despre 
grupul tinerilor vreau să vă spun. Mă întorc. Toată operaţiunea 
asta a fost condusă de Petre Roman. Eu am aflat lucrul ăsta mult 
mai târziu, de la diverşi care la început au fost angrenaţi cu ei. 
Ideea era să-i răstumăm pe bătrâni, pe Câmpeanu, Săndulescu, 
Lăzărescu, Enescu... bătrânii, ca un conflict între generaţii, dar 
provocat, nu natural. Să-i lichidăm, să facem noi altceva. Mi-a 
fost reprodusă chiar conversaţia telefonică din casa lui Patriciu 
sau Tăriceanu, cred că la Patriciu, se cunoşteau bine cu Roman, 
şi Patriciu şi Tăriceanu dinainte de revoluţie. Şi sună telefonul 
şi Roman le-a spus: „Gata, ajunge, să înceapă acţiunea, scoteţi-i 
p-ăştia!“ Mi-a fost povestită scena de către un domn care era 
acolo, prezent în momentul când a sunat Roman. 

AMS: Puteţi plasa în timp incidentul? Cam când se petrecea 
asta? 

RC: Cred că după 20 mai. Coagularea între ei începuse mai 
înainte, când au vrut să fie pe liste, pe locuri. A fost o dispută, 
Tăriceanu a intrat pe listă abia la Arad, Patriciu la Timişoara, 
nici nu ştiu dacă Boroianu a fost pe listă. Ce mă supărase pe 
mine, chiar înainte de alegeri, a fost povestea cu clipul electo¬ 
ral. Fi-miu făcuse o asociaţie la Paris, cu legături în Belgia, în 
Spania, ca să mă sprijine, şi îmi trimitea cu camioane, aducea în 
ţară echipamente, faxuri, calculatoare, imprimante pentru par¬ 
tid. A trimis şi acest clip, care era foarte frumos făcut, cu soarele 
acela... 

AMS: Da, îmi aduc aminte, pelicula era şi de foarte bună 
calitate, se vedea diferenţa. 

RC: Era un glas de copil... „Alungaţi comuniştii! Alungaţi 
lupi i! “ Eu, când am văzut, pentru că eu l-am văzut la Televiziune, 
când l-au dat prima dată, şi atunci le-am spus: „Scoate-ţi-1 şi 
înlocuiţi cu Alungaţi comunismul! Duceţi-vă şi spuneţi să taie 
asta cu comuniştii, şi să înlocuiţi cu alungaţi comunismul**. Au 
suspendat, n-au dat vreo două zile clipul, şi pe urmă l-au dat din 
nou aşa. Am aflat mai târziu şi m-am supărat. începuseră să aibă 
şedinţe de-astea între ei, separat... 

AMS: Păi erau organizaţia de tineret a partidului, nu era nor¬ 
mal să se întrunească? 

RC: Mie nu-mi plăceau separatismele astea, pentru că nu 
se adunau la partid, ca toată lumea. Au dat dovadă de lipsă de 
caracter şi, când au făcut acţiunea aia cu Aripa Tânără, i-am dat 
afară, şi să ştiţi că darea lor afară n-a reprezentat nicio pierdere 
pentru partid. 

AMS: Ulterior au intrat la guvernare cu Petre Roman. 

RC: Ei au fost tot timpul sprijiniţi masiv şi băneşte de 
Roman. Apăreau în presă şi la televiziune tot timpul. Sigur, cu 
ordinul lui Roman să le dea voie. 

A 

AMS: In 1991, cred că în iunie, a apărut ziarul aripii tinere, 
cotidian. 

RC: Cum îi spunea? Cum îi spunea? 

AMS: Viitorul românesc. Redacţia era în fostul MICM. 

RC: Acum ştiu că procesul acesta a fost organizat, pentru 
că apoi au urmat şi altele. Ştiu şi falsificarea alegerilor din ’92. 

AMS: Dar mai întâi au fost furturile de voturi din ’90. 

RC: Mi s-a spus că aveam 12%. 

AMS: Vă confirm, am aflat şi eu ulterior, când eram la 
Armată, că s-a furat masiv atunci de la PNL, pentru că avea 
un trend care i-a speriat. PNŢ a pierdut foarte puţin atunci, din 
furturi mărunte de la centrele de vot, indivizi care îi furau din 
ură, de frică, dar nu reprezentau un pericol. Ei n-au avut atunci 
mai mult de 4,9 - 5%, voturi care s-au văzut cel mai bine la can¬ 
didatura lui Raţiu. I-au furat până la 2,9-3%. Dar la PNL a fost 
furt masiv şi s-a făcut cu Miliţia, cu cei puşi să păzească sau să 
trasporte sacii cu voturi. îmi povesteau colegii mei ofiţeri cum 
opreau dubele pe marginea drumului şi înlocuiau sacii. 

RC: Am rămas cu 7 şi ceva. 

AMS: Dar vreau totuşi să insistăm puţin pe raporturile dvs. 
cu Ion Iliescu. Văd că vă laudă... 

RC: Da, a spus de vreo două ori că, dacă liderii Opoziţiei se 
comportau ca Radu Câmpeanu, atunci... nu ştiu ce. Ion Raţiu 
era un tip controlat, era un om drăguţ, dar nu era un om politic. 
Bun negustor, ştia foarte bine să facă afaceri, căsătorit cu o en¬ 
glezoaică... de fapt averea era a ei şi doamna nu intenţiona s-o 
risipească în România. A avut probleme pe chestiunea asta. 

AMS: Relaţiile cu Ion Iliescu. 

RC: M-am întâlnit cu el la CPUN şi în discuţiile din 
Comitetul CPUN. Era destul de civilizat. Roman era cel care 
purta discuţia, mai mult decât Ion Iliescu. 

AMS: Mă interesează reacţia dvs la transformarea FSN-ului 
în partid. Am studiat-o şi d.p.d.v. istoric şi juridic. A fost o lo¬ 
vitură de stat, potrivit tuturor dicţionarelor şi enciclopediilor, 
pentru că s-a dat în interiorul puterii provizorii, care nu legitima 
juridic nici guvernul, nici CFSN-ul? 

RC: Fără îndoială. Dar eu nu am avut sentimentul ăsta. 
Probabil că am greşit. Pe mine chestiunea asta nu mă interesa. 
Ştiam că ăştia ne sunt adversarii, că sunt instalaţi în prelungirea 
puterii comuniste, că trebuie daţi jos prin luptă politică. Pentru 
asta faci partid şi convingi electoratul. Nu pot să spun, trebu¬ 
ie să recunosc că nu am avut o atitudine în această chestiune. 
Greşit sau negreşit, eu eram preocupat de răsturnarea lor nu de 
legitimitatea lor. Eram aproape indiferent la ce fac ei. Problema 
mea era să întărim partidul, ca să putem lupta cu ei, aşa cum 
văzusem în democraţie, în Vest. Nu era democraţia aia în 
România, dar mă gândeam la un lucru simplu: lupta noastră, a 
liberalilor, trebuia să fie şi un exemplu despre cum arată demo¬ 
craţia. Ţărăniştii arătau că democraţia se instalează prin bătaie, 
cu capetele sparte. De aceea, nu pot să spun că am avut vreo 
atitudine faţă de preluarea puterii de către FSN, fapt care mie mi 
se părea o acţiune la care nu te puteai opune. Răsturnarea lor de 
la putere pe cale democratică era altceva. 

AMS: Dar nu prea se lăsau răsturnaţi democratic, domnule 
Câmpeanul 

RC: Asta aşa este. Poate am greşit, nu ştiu. Coposu mereu 
facea declaraţii pe această chestiune. Pe mine nu mă interesau. 

AMS: Dar vedeţi că la acea şedinţă, care a urmat ma¬ 
nifestaţiei din 28 ianuarie, Tăriceanu, care s-a prezentat în 
numele PNL, a expus un program de revendicări al parti¬ 
dului foarte corect şi foarte precis: crearea unui Consiliu de 
Uniune, din care să facă parte reprezentanţii forţelor politice 
de opoziţie şi Frontul de Salvare Naţională, care are inclus 
în componenţa sa mişcările care au aderat şi care sprijină 
efectiv Frontul. Al doilea punct: condiţiile prezenţei acestor 
forţe în Consiliul de Uniune Naţională şi în Guvern trebuie 
să garanteze tuturor posibilitatea efectivă de participare la 
toate deciziile. A treia propunere: în vederea depolitizării ac¬ 
tivităţii din întreprinderi şi instituiţii, este necesară desfiinţa¬ 
rea Consiliilor de Front constituite, pentru a permite crearea 
sindicatelor libere. Şi ultimul punct: crearea unui organism 

format din reprezentanţii tuturor forţelor politice, însărcinat 
cu supravegherea imparţialităţii şi obiectivitătii tuturor emi¬ 
siunilor de televiziune şi radio“. 

RC: Poate să fi discutat, dar eu n-am luat parte foarte activă 
la această luptă. Cred că a fost vorba atunci de un program, de 
un prim program comun cu ţărăniştii. Sigur că mi-am spus păre¬ 
rea, dar fără să acţionez. Aici a fost chestiunea. Eu n-am crezut 
că în România a fost o revoluţie, nici acum nu cred că a fost, şi 
lupta cu comunismul eu o vedeam în timp, ca o transformare 
radicală, dar făcută de populaţie, în primul rând. Eu am venit 
în ţară ca să lupt împotriva comunismului, şi, când am ajuns în 
ţară şi m-am lămurit, mi-am dat seama că, de fapt, comunismul 
nu este doar Iliescu şi Roman, ci mult mai mult, şi acel mult 
trebuia dărâmat. Acel comunism era cel din structuri, din popor, 
dinţară. 

AMS: Vine mineriada, ştim despre ce este vorba, dar vine 
28 iunie şi prezentarea în Parlament a programului politic al 
lui Petre Roman, un program liberal. Atunci a fost celebra dvs. 
declaraţie că s-a prezentat cu un program mai liberal decât putea 
face PNL-ul. 

RC: Am spus chiar că a furat din ideile noastre. 

AMS: Suntem în guvernul provizoriu, adică până la 28 iu¬ 
nie. în toată această perioadă, cei care veneau din Franţa sau din 
alte ţări din vest, sau la ceremoniile de la ambasadele occidenta¬ 
le din Bucureşti, străinii aceştia nu cumva vă spuneau că acordă 
încredere FSN-ului şi lui Petre Roman? 

RC: Nu, eu n-am simţit acest sprijin. Poate că n-am fost 
atent. însă Roman lăsa să se înţeleagă mereu de legăturile lui pe 
care le avea în Franţa. Pe mine nu m-au impresionat niciodată 
legăturile astea. 

AMS: Primeaţi mesaje în următoarea idee: FSN-ul este im¬ 
perfect, Iliescu este un neocomunist, nu sunt ceea ce este nevo¬ 
ie, dar este un rău necesar pentru a trece perioada de tranziţie. 

RC: Niciodată nu mi-au susţinut acest lucru, pentru că i-aş fi 
contrazis. Era un ambasador francez pe vremea aia care era so¬ 
cialist, omul lui Rocard, cu care am discutat mai multe lucruri. 
Era, de exemplu, omul care mi-a rezolvat renunţarea la cetă¬ 
ţenie. El atunci mi-a spus o frază foarte frumoasă: „Domnule 
Câmpeanu, pentru noi, noi regretăm foarte mult că primirea 
dvs.... că vi s-a dat naţionalitate franceză, noi am facut-o cu 
tot sufletul, pentru că ştiam că şi bunicul dvs. şi-a făcut studiile 

la Ecole Central , dar am să caut să vă ajut“. Şi după două săp¬ 
tămâni a rezolvat. M-am dus la Paris, la Prefectură, unde erau 
toate actele gata, dar mi-au dat şi un fel de buletin de identitate 
de rezident pe zece ani, în caz că se întâmplă ceva cu mine în 
ţară. Chestia asta m-a impresionat, dar era şi un semnal, că m-aţi 
întrebat de atitudinea lor, era şi un semnal că ei sunt în dubiu 
asupra naturii democratice a regimului Iliescu. Pe Roman ştiu 
că îl sprijineau sigur. 

AMS: Domnule Câmpeanu, eu vă mulţumesc. O să vă abor¬ 
dez din nou pentru a discuta perioada 1991, eventual şi guver¬ 
nul Stolojan. 

RC: Cu Stolojan era o chestiune. Când s-a pus problema ca 
Stolojan să-i urmeze lui Roman, Coposu nu a fost de acord. Nu 
ştiu de ce. 

AMS: Dar este momentul când l-aţi propus ca prim-ministru 
pe mitropolitul Moldovei. 

RC: Ţineţi minte că era o perioadă cu manifestaţii grele, cu 
violenţe de stradă, plus, ce să mai vorbim, minerii. Eu am spus 
că este o situaţie preinsurecţională şi atunci credeam că trebuie 
să facem un guvern de uniune naţională, cum au făcut partidele 
mereu în situaţii de-astea, în trecut. Am fost de perfectă bună 
credinţă. Poate că trebuia să fiu aşa. Coposu nu voia. Eram la 
Senat în Biroul Permanent al Senatului când se anunţă că vin 
minerii. Preşedinte la Senat era Bârlădeanu. 

AMS: în ce moment era situaţia asta? 

RC: în septembrie 1991. Eram toţi acolo şi câţiva sena¬ 
tori de-ai noştri, plus doi-trei fesenişti. Minerii intraseră la 
Camera Deputaţilor şi noi eram convinşi că or să vie şi la Senat, 
înconjuraseră clădirea cu trupe, cu jandarmi, cu nu ştiu ce, ca să 
ne apere. în această situaţie, noi eram într-o după-amiază, patru 
după-amiaza, cinci, cu Bârlădeanu. Apăruse un comunicat, dacă 
mai ţineţi minte, dat de CNSAS... 

AMS: Nu exista aşa ceva atunci, poate CSAT... 

RC: Un comunicat în care se spunea că într-adevăr e regre¬ 
tabil tot ce se întâmplă şi că Guvernul s-ar putea să ia legătura 
şi cu alte partide... 

AMS: A fost un comunicat oficial al Preşedinţiei. 

RC: Aşa, un comunicat cu care eu n-am fost de acord. Şi 
atunci în discuţia aia... le era aşa de frică... 

AMS: Nu eraţi de acord cu demisia Guvernului? 

RC: Nu eram de acord cu comunicatul, voiam mult mai 
mult. Le era aşa de mare frică, că unul care era senator de 
Braşov, Fereală parcă, cum stătea aşa în picioare, în Biroul 
Permanent: „Domnule Câmpeanu, de ce nu iei dumneata..., să 
fii..., ia guvernul acuma, cât sunt ăştia aicea“. Aşa de mare le 
era frica. Eu atunci am spus: „Uite domnule, eu cred că trebuie 
să avem următoarea atitudine, să dăm un comunicat în nume¬ 
le Senatului, să-i cerem lui Iliescu să demită guvernul Roman 
şi să facă aşa cum se petrece în Occident în toate regimurile 
democratice, să se consulte cu şefii partidelor, să facă un nou 
guvern* 4 . Bârlădeanu, de acord cu teza asta, domnule. 

AMS: El îşi dorise foarte mult, enorm de mult doborârea lui 
Roman, pe chestiuni economice. 

RC: Suntem de acord, şi atunci să facem un comunicat. 
„Dumneata, domnul Bârlădeanu, mergi la Televiziune, îl ci¬ 
teşti în numele Senatului. Dă telefon, vorbeşte cu Răzvan 
Teodorescu 44 . Eram cu toţii de faţă. Răzvan Teodorescu îi spu¬ 
ne: „Domnule, aveţi antena cât vreţi, de la ora 5 (17.00) vă pun 
la dispoziţie antena 44 . Bârlădeanu mai spune totuşi: „Să-mi daţi 
voie să-i dau un telefon lui Iliescu să... 44 „Bine, dom’ne 44 . Şi dis¬ 
cuţia cu Iliescu, tot de faţă cu noi s-a petrecut. „Domnule pre¬ 
şedinte, vrem demisia domnului Roman 44 . Iliescu la început a 
rezistat, că nu ştiu ce... „Domnule, să ştiţi că noi suntem hotărâţi 
să facem un comunicat şi să-l dăm, pentru că asta este hotărârea 
noastră 44 . La care Iliescu, stai să vedem să, bun, bun, nu ştiu ce 
şi a încercat să fie de acord. Bârlădeanu s-a dus şi a citit comu¬ 
nicatul. Atunci noi am forţat demisia lui Roman, de-aia Roman 
pe mine nu mă înghite deloc de atunci, are împotriva mea aşa 
o... Şi Iliescu m-a invitat pe mine la Cotroceri. Astea sunt supă¬ 
rările lui Coposu şi de-asta... Pe ăştia, pe ţărănişti probabil că îi 
ştiau cu dosare şi nu-i interesa părerea lor, pentru că îi aveau în 
mână. Atunci am avut o discuţie între patru ochi (cu Ion Iliescu) 
şi atunci am propus eu... „Pe cine vezi? 44 - m-a întrebat. Şi eu 
am spus: „Pe mitropolitul Moldovei 44 . „Ei, ce e asta mitropoli¬ 
tul Moldovei!? 44 Şi eu i-am spus: „Dumneata nu cunoşti istoria 
politică a ţării, patriarhul Miron Cristea a fost primul ministru 44 . 
A spus nu. Atunci mi-a spus... eu eram curios să văd ce zice, eu 
eram aşa, dacă m-aţi fi văzut, aveam un entuziasm nepotrivit... 
Eu atunci îi spun: „Uite, pe generalul Stănculescu! 44 „Nu, nu, 
nu! 44 , a sărit ca ars, o reacţie de respingere violentă. Şi apoi zice: 

„Uite ce, domnu’ Câmpeanu, îl propun pe ăsta, pe Stolojan, 
pentru că e un economist, pentru că sunt probleme economice. 
Eşti de acord?“ „Sunt de acord, pentru că îl consider un om 
cinstit“, am zis eu şi am spus asta numai pentru simplul motiv 
pentru că a fost singurul ministru din guvernul Roman care şi-a 
dat demisia 1 . Iar eu am considerat asta un gest de curaj. Dar 
el îşi dăduse demisia pentru că îl apucase criza de nervi şi o 
luase razna. Pe vremea aia nu ştiam. Se hotărăşte, Roman îşi dă 
demisia, tot, şi dom’ne, hai să discutăm guvernul. Mă întâlnesc 
cu Stolojan la Preşedinţie sus (vechea denumire a Guvernului - 
Preşedinţia Consiliului de Miniştri , n.a.). 

AMS: Ştiţi că era problema liberalizării şi Stolojan era su¬ 
pus unor presiuni. Dumneavoastră l-aţi surprins dezechilibrat în 
forma aia, psiho-mecanică? 

RC: Da, da. Tocmai asta vreau să vă spun. Stăteam la masă, 
acolo era biroul lui de preşedinte, prim-ministru, şi în acelaşi 
birou era o masă ceva mai lungă, cu trei scaune pe o parte, trei 
pe alta, el era acolo singur, eu eram aici cu I.V. Săndulescu. 
începem să dicutăm de minister, de nu ştiu ce. Aveam contra¬ 
dicţii la un moment dat şi, în momentul în care aveam contra¬ 
dicţii, mă uitam la el: îşi schimba expresia, vorba lui Vădim, 
devenea Frankenstein, ţii minte filmul Frankenstein, ştiţi, când 
eram copii, ochii holbaţi şi se strâmba aşa (gest). Şi Săndulescu, 
care era un moldovean mai aşa, îşi dădea seama şi... „Stai, stai, 
stai“, îl scotea din crize. „Uite, mai vorbim aşa, mai discutăm" 
şi, într-un minut jumătate-două, Stolojan îşi revenea. 

AMS: Dar când v-a propus Iliescu acest nume, nu v-aţi gân¬ 
dit la starea lui mintală? 

RC: Nu, nu ştiam nimic, nu ştiam nici atunci exact despre 
ce e vorba. Ţin minte că la un moment dat s-a pus problema să 
discutăm despre secretariatul de stat pentru administraţie publi¬ 
că. Roman, ce făcuse, a făcut o modificare, pentru că, în tradi¬ 
ţia românească şi în tradiţia guvernelor, Ministerul Internelor 
avea un subsecretariat de stat pentru administraţie publică. 
El a luat administraţia publică, ca să poată controla să şi facă 
alegeri, socoteli. Ei, ce facem cu acest secretariat, aici a fost o 
tocmeală extraodinară, la care i-am spus, de-aia s-a şi supărat, 
i-am spus: „ Ia ascultă, domnule Stolojan, dacă mă uit peste 


1 Informaţie inexactă, potrivit interviului de mai sus cu Petre Roman. 

umărul dumitale, am impresia că îl văd pe Roman“. Aflasem că 
petrecuse Revelionul cu Roman la Predeal. „Aaaa...!“ {mimea¬ 
ză o criză epileptică , n.a) şi zice: „Domnu’ Câmpeanu, această 
chestiune mă depăşeşte şi atunci discutaţi dumneavoastră direct 
cu Roman**. Intr-adevăr, ne-am întâlnit cu Roman, era şi Sorin 
Botez cu mine, Roman şi cine mai era, şi am împărţit subsecre¬ 
tariatul de stat în două, una a luat-o Vaida, reprezentantul nos¬ 
tru, şi alta era un avocat care acum se ocupă de footbal, nu ştiu 
ce face, chiar un om destul de bine. Aşa s-a terminat chestiunea. 
Trec doi ani şi mă întâlnesc pe stradă cu un amic, care mă în¬ 
treabă: „Dar ce mai face, mă, Stolojan?“ Zic: „E în America, la 
o bancă, funcţionari*. îi povestesc râzând cum se strâmba. „Păi, 
ce te miri, îmi zice, el a fost în supraveghere psihiatrică pe vre¬ 
mea lui Ceauşescu timp de doi ani de zile**. Atunci am aflat că 
e bolnav, ca pe urmă să aflu că a fost internat şi la Pârâul Rece. 
Când discutam fuziunea, până la urmă am fost de acord, biroul 
lui este la etaj şi, dintr-un exces de amabilitate, că de obicei nu 
era, mă duce pe scară până jos, până la uşă. Îmi dă mâna: „Ai 
nevoie de maşină**. „Nu, nu, am maşină**. Şi, la un moment dat, 
pe sus trecu una, R. T., nu ştiu care, o duducă, trece pe sus. Ăsta 
se uită, şi avea mâna în mâna mea, ne strângeam mâna, şi o dată 
se întoarce şi izbucneşte: „Auzi, domnule, să spună că eu, că 
mă culc cu toate femeile astea, că fac...“ şi începuse să tremure. 
Eu îi strâng mâna în continuare şi încep să râd: „Domnule, stai 
liniştit, ce importanţă are, păi astea sunt fleacuri pe lângă ce 
au spus despre mine. Se poate, domnule? în politică astea sunt 
lucruri pe care trebuie să le iei de la distanţă, domnule**. Atunci 
mi-am dat eu seama că el încă nu e stăpân pe el, nu era stăpân 
pe el. 

AMS: Domnule preşedinte, ne oprim aici deocamdată. 

MIHAIUNGHEANU 


Critic literar, a aparţinut grupării literar-politice Eugen 

Barbu, autor al cărţii „ Holocaustul culturii române, 1944- 

1989 u , politician PRM. 

A 

înregistrare audio, convorbire telefonică. 

7 august 2005 

AMS: Domnule Ungheanu, cum aţi ajuns la PNŢ ? 

MU: Exista un afiş. L-am văzut pe un zid sau pe un perete, 
nu mai ţin bine minte. Pe afiş era o chemare către oameni de 
cultură... erau citaţi acolo Ilie Bădescu, Caramitru, Blandiana, 
Ioan Alexandru, Suianu... 

AMS: Era afişul acela pe hârtie galbenă 1 . 

MU: Da, da, acela. 

AMS: în ce zi l-aţi văzut? 

MU: Cred că pe 23 decembrie dimineaţa. Pe el era trecută şi 
o adresă, Casa Titulescu de pe Bulevardul Kisseleff. Partidul nu 
se numea PNŢ, ci Partidul Naţional Creştin Ţărănesc. 

AMS: Cine v-a dus acolo sau cum aţi ajuns? 

MU: Costel Badea parcă m-a luat, cel care a fost apoi di¬ 
rector la Rompres. Dar aş putea spune că am fost dus acolo de 
nişte amici, între care şi Badea, la Casa Titulescu. Jos la subsol 
era Liviu Petrina cu copiii lui, îl ajutau să organizeze lucrurile 
pe acolo. Mai era şi Iftene Pop. La prima întrevedere am stat cu 
Radu Theodoru şi ne-am întâlnit cu Ioan Alexandru, Petrina şi 
Iftene Pop. La consilierea lui Theodoru, care afişa unele iniţiati¬ 
ve, părea singurul care se pricepea la problemele de atunci, am 
plecat, el fiind vădit nemulţumit. 

AMS: De ce? 

MU: Faptul că nu era ofertantă situaţia. Se aştepta la mai 
mult din partea celor de acolo, la o altă atitudine faţă de cei 
nou-veniţi. După acest episod, au venit la mine să-i ajut într-o 
chestiune precisă. 

1 Era vorba de primul număr al ziarului Renaşterea al Partidul 
Naţional Creştin Ţărănesc, editat de Ion Alexandru şi membri ai gru¬ 
pului „Mansarda". 

AMS: Cine a venit? 

MU: Iftene Pop. A venit şi m-a rugat într-o zi să stau la sediu 
pentru a primi nişte persoane. Urmau să sosească... Ei, adică 
Iftene şi Petrina, erau plecaţi cu o problemă importantă şi m-au 
rugat pe mine să-i primesc pe oaspeţi. Atunci au apărut Puiu, 
fostul legionar, care a făcut revista Bucovina - Basarabia , încă 
doi inşi necunoscuţi mie şi după ei a venit la mare distanţă şi 
Comeliu Coposu. 

AMS: Comeliu Coposu a venit la Petrina, 1a casa Titulescu? 

MU: Absolut! A venit, eu am făcut oficiile de gazdă, m-am 
întreţinut cu ei pentru scurt timp. Apoi, ei au intrat în discuţii cu 
alţi membri ai partidului de acolo până s-a întors Iftene. 

AMS: Pe ceilalţi nu i-aţi identificat? 

MU: Nu, erau în afară de Coposu şi Puiu, încă doi 
necunoscuţi. 

AMS: Era cumva Rădoi, un tip mai tânăr. 

MU: Nu, erau în vârstă toţi. Ceea ce am remarcat a fost felul 
cum erau îmbrăcaţi: cu nişte haine croite altădată, la croitoria de 
pe vremuri. De discutat, discutau ceva despre puşcărie. 

AMS: Când s-a făcut transferul la sediul celălalt? 

MU: Cred că era într-o duminică, parcă 31 decembrie, a ve¬ 
nit o tanchetă din care a coborât cineva, s-a oprit în faţa sediului 
şi a cerut probabil evacuarea. Eram cu alte persoane ceva mai în 
faţă pe stradă şi am văzut scena, dar n-am auzit-o. Am aflat apoi 
din presă că activitatea acolo a fost oprită şi am înţeles că Petre 
Roman dăduse dispoziţia asta. 

Cunoscutul istoric Alex Mihai Stoenescu, 
autor al mai multor cărţi în care pune sub 
lupă evenimentele ce au dus la căderea 
regimului Ceauşescu, revine cu un volum de 
interviuri inedite cu martori oculari, revolu¬ 
ţionari, politicieni, generali şi ofiţeri. Răspun¬ 
surile lor completează imaginea răsturnării 
de sistem politic şi de regim din decembrie 
1389 şi aduc clarificări despre primele luni 
aleanului1990. 

în condiţiile în care CEDO a hotărât 
redeschiderea „Dosarului Revoluţiei”, se 
pune în mod acut problema stabilirii realităţii 
faptelor şi vinovaţilor care au condus ia 
înregistrarea unui mare număr de victime. 

* A existat şi o lovitură de stat? 

* Care a fost rolul Armatei şi al Securităţii 
în desfăşurarea evenimentelor? 

a Cine a dat ordin să se tragă după 22 
decembrie 1989? 

* Cine au fost de fapt teroriştii? 

Sunt aspecte de maxim interes pe care 
istoricul încearcă să le lămurească în 
cuprinsul acestei cărţi, punând cele mai 
importante întrebări, rezultate din cercetarea 
complexă a adevărului istoric. 

O parte deosebit de valoroasă, care 
clarifică multe dintre enigmele Revoluţiei. 

